
Căutarea 


1 


Comandantul suprem al Armatei frontului de vest se aplecă peste corpul 
robotului umanoid prăbuşit printre grămezile de moloz a ceea ce fusese odinioară o 
casă. 

- Aici mai este încă unul, le strigă el celor care erau în spatele lui. 

Orăşelul la marginea căruia se aflau fusese distrus într-o incursiune a 
armatelor inamice, în scurta bătălie ce a urmat ambele armate au pierdut suficienți 
roboți pentru a declara un scurt armistițiu care să le îngăduie să îşi refacă forțele. 

În timp ce "gunoierii" se apropiau pentru a ridica corpul robotului şi a-l pune 
în transportorul deja aproape plin cu rămăşiţele unor roboți umanoizi distruse de 
loviturile mortale ale armelor inamice, comandantul se aplecă asupra corpului 
începând să bage înapoi la loc firele şi bucăţile smulse din corp, îndepărtă câteva 
bucăţi de plastic inteligent ce acoperise odinioară corpul metalic pentru a-i da 
aspect uman. „Odinioară a fost un robot menajer”. Ştia că din punct de vedere a 
recuperării robotului ceea ce făcea era inutil de vreme ce acesta era deja aproape 
complet distrus din punct de vedere fizic, dar simțul său estetic îi spunea să o facă. 
lar rămăşiţele erau mai uşor de transportat adunate la un loc decât împrăştiate 
peste tot. Însă în acel moment corpul avariat al robotului tresări străbătut de un fior 
puternic, omul îşi dădu repede seama că bateria ce până mai devreme pusese în 
mişcare corpul metalic încă mai funcționa. 

- Unitatea aceasta încă mai funcționează, strigă comandantul iar "gunoierii” se 
opriră în spatele lui şi îl înconjurară aşteptând. 

Aşteptau ca robotul să "moară" sau alte instrucțiuni ale comandantului. Un al 
doilea om se strecură printre corpurile lor metalice făcându-şi loc cu coatele şi 
ajunse în primul rând, se aplecă deasupra rămăşițelor metalice şi îndreptă spre ele 
un aparat ciudat cu o antenă în vârf. 

- Unitatea centrală este parțial distrusă, dar bateria funcționează, începu el să 
spună ce voce tare ceea ce îi arăta aparatul. Corpul este distrus în proporție de 67% 
dar poate fi reparat, în schimb unitatea centrală nu va mai putea fi reparată. Este o 
chestiune de minute până se va autodistruge ca urmare a tensiunii la care este 
supusă. Recomand dezactivarea imediată şi trimiterea rămăşițelor echipei de 
reciclare. 

Robotul deschise încetişor ochii privindu-i pe cei doi oameni erau aplecați 
deasupra lui cu atenţie. După o perioadă parcă foarte lungă de timp reuşi cu greu 
să zâmbească. 

- Dom... nule com...mandant M...Murdock, reuşi el să articuleze în cele din 
urmă. 

Centrul vorbirii fusese afectat de explozie, acum putea să vorbească doar cu 
mare greutate iar vocea îi era foarte schimbată față de cea pe care ar fi să o aibă. 
Era o voce robotică, metalizată şi foarte deosebită de vocile roboților din generația 
din care acest robotul făcea parte şi care erau aproape identice cu cele umane. 

- În cele din urmă am reuşit, continua robotul să articuleze cu greutate. 
Procesul de căutare a luat sfârşit... Ştiu unde au plecat oamenii pe care îi căutați. 
Eroare, sistem deranjat, spuse el începând să ruleze automat programele de 
autodiagnosticare pe care fiecare unitate le avea încorporate în sistem. 

După ce au tresărit la primele cuvinte ale robotului avariat, cei doi oameni 
aplecaţi deasupra lui încercau să-l facă să spună mai multe. Cel care se apropiase al 
doilea a scos un fir cu o mufă la capăt din aparatul pe care îl avea şi a ataşat-o într- 
un punct de pe craniul robotului doborât, apoi pe ecranul acesteia au început să 
ruleze noi cifre şi litere care unui observator exterior nu i-ar fi spus nimic, dar erau 
perfect inteligibile celui care îi avea aparatul. 

- Îmi pare rău domnule, dar nu-l pot salva, spuse acesta. Distrugerile sunt 
prea mari. 


- Atunci transferă toate datele pe care le poţi transfera pe cipul aparatului. Le 
vom lua de acolo mai târziu. 

Omul apăsă pe unul dintre butoanele aparatului pe care în ținea în mână iar 
datele începură să danseze din nou pe ecranul. În cele din urmă straniul dans se 
opri iar corpul robotului parțial distrus se linişti cu un fel de oftat metalic. 
Comandantul se îndreptă şi se adresă "gunoierilor” de lângă el fără a înceta să se 
uite la corpul robotului şi la cel de-al doilea om aplecat deasupra lui: 

- Acest corp devine prioritate maximă. Când vă veţi întoarce la bază vreau să 
fie primul pe care îl veți duce la laboratorul meu personal, vreau să le transmiteți 
celor de acolo că trebuie să-l analizeze în întregime şi să încerce să reconstituie 
traseul pe care l-a parcurs acest robot în ultimele 15 luni. Cu celelalte corpuri faceți 
ce trebuie să faceți în mod obişnuit. 

Cel de-al doilea om se ridică la rândul lui şi se întoarse spre Murdock. 

- Voi analiza aceste date, spuse el arătându-i aparatul, şi vă voi aduce 
rezultatele cât mai curând posibil. 

- Bine, mă vei găsi în cortul meu. 

Comandantul se întoarse pe călcâie şi se îndepărtă de mulțimea de roboţi care 
se înghesuiau în jurul corpului distrus al unui robot umanoid şi al unui om de 
lângă el. Trecu de transportorul aproape plin cu alte "cadavre" şi se luă după urmele 
lăsate de acesta pentru a se întoarce în tabără. Ar fi putut să o ia pe drumul cel mai 
scurt, dar avea nevoie de timp pentru a-şi pune ordine în gânduri. În timp ce lăsa 
clădirile orăşelului în spatele lui începu să se gândească la ceea ce îl preocupa ce 
mai mult: războiul ultimilor ani. 

Situaţia războiului nu era prea bună, câştigau teren doar pentru a-l pierdea la 
puțin timp după aceea, pierdea tot mai mulți roboţi de luptă sau androizi de 
strategie pentru un teritoriu puţin important din punct de vedere strategic, iar 
rezervele de energie erau pe sfârşite. Singurul lucru care ar reuşi să pună capăt 
luptelor, măcar pentru o vreme, ar fi să găsească vreo urmă a oamenilor pe care îi 
căutau de atât amar de timp. 

- Oamenii..., murmură el cu un gust amar în gură. 

Gândurile lui despre oameni erau contradictorii şi aproape confuze. Îi 
considera pe de o parte demni de dispreţ datorită celor care le făcuseră în trecutul 
lor istoric sau personal, dar pe de altă parte îi considera ca nişte personaje de 
neînțeles dintr-un trecut aproape imemorial pentru el. Nu cunoscuse nici un om, 
dar avea suficiente cunoştinţe despre ei pentru a trage cele mai contradictorii 
concluzii referitor la purtarea lor. 

Acoperişurile corturilor începeau să se vadă printre copacii de pe marginea 
drumului, erau aproape mascate de dealurile de care erau înconjurate. O 
ascunzătoare aproape perfectă pentru o patrulă de la sol, iar sateliții puteau fi 
controlați cu uşurinţă. Acum foarte rar se mai găseau maşinării aeriene care să 
străbată acea zonă, erau imobilizate la sol datorită lipsei acute de combustibil cu 
care se toată lumea avea probleme. 

O patrulă din perimetrul bazei îl luă în vizor, iar comandantul se văzu nevoit 
de a rosti cu voce tare combinaţiile hexazecimale ale parolei înainte de a-i expira 
timpul pe care fiecare intrus îl avea de a se identifica altfel ar fi fost distrus. Riscul 
ca un android inamic de infiltrare să ia forma unuia dintre ei şi să intre în 
perimetrul bazei era prea mare. Combinaţiile hexazecimale ale parolei erau ascunse 
adânc în memoria fiecăruia dintre ei, ele nu mai puteau fi recuperate prin nici o 
metodă cunoscută până acum dacă lor li se întâmpla ceva. 

În cele din urmă intră în cortul care îi era destinat şi se aşeză obosit pe unul 
dintre scaunele din interiorul încăpător al cortului. Deşi destul de mare, cortul era 
în cea mai mare parte gol, fiind ocupat în partea centrală doar de o masă 
înconjurată de 5 scaune. Pe masă se aflau un computer de tip vechi şi capetele unor 
cabluri de legătura dintre acesta şi un dulăpior de sub masă respectiv antena 
parabolică ataşată pe unul dintre pereţii exteriori ai cortului. Pe masă mai erau 
nişte cabluri care nu erau legate de nimic, semnificaţia lor părea să fie imposibil de 
găsit. În afară de masă şi scaune în cort se mai găsea doar un hamac atârnat de 
unul din stâlpii de susținere laterali ai cortului, acum era gol, dar era încă ziuă. 


Murdock se simţea foarte obosit, nu mai dormise de aproape 3 zile de când 
începuse ultima bătălie ale cărei efecte le simţea şi acum. Afară "gunoierii" încercau 
să estimeze efectele acestei aceste bătălii şi să le reducă cât mai mult posibil, dar 
Murdock nu era într-o dispoziție optimistă. Situaţia generală se înrăutăţea cu fiecare 
zi şi el era în mijlocul ei. 

Simţea o nevoie tot mai acută de energie, după numai câteva momente se 
decise să recurgă la bateria computerului. Era una dintre ultimele pe care le mai 
aveau la dispoziție şi nu mai ştiau când aveau să mai facă rost de altele în timp util. 
Luă unul dintre cablurile nefolosite de pe masă şi băgă unul dintre capete într-o 
mufă a dulăpiorului de sub masă, îşi suflecă apoi mâneca dezgolindu-şi brațul. 
Băgă acul de la capătul liber a firului într-o cută a pielii de pe antebraț iar în acel 
moment o strălucire albăstruie apăru din dulăpior în punctul de contact a cablului, 
strălucirea se prelungi de-a lungul fibrei optice a cablului şi intră în brațul 
comandantului. Acesta urmări pe ecranul interior cum propria baterie se încărca 
până în apropierea limitei maxime când opri procesul, acum putea rezista cu energia 
pe care o avea încă câteva zile. Spera să-i ajungă suficient timp până când avea să 
termine ceea ce-şi propusese, acum însă aveau nevoie să facă cât mai multă 
economie de energie, resursele erau mult prea limitate. 

Puse cablul înapoi pe masă şi se sprijini relaxat de spătarul scaunului. Acesta 
se deplasă pentru a-i face poziția cât mai confortabilă, iar Murdock îşi aminti de 
oamenii care îl construiseră. Gândurile îi alunecară apoi spre problema care îi 
interesa acum cel mai mult, căutarea acestor oameni demult pierduţi şi îşi aminti de 
istoria acestora. Istoria pe care ei, roboții, şi-o aminteau. Cu aproape 200 de ani în 
urmă o companie obscură dar cu acces la tehnologie de ultimă oră începuse să 
construiască androizi care semănau aproape perfect cu oamenii, cel puţin la 
suprafață. Singura diferență care îi putea deosebi cu uşurinţă de oamenii cu care 
semănau atât de mult erau bătăile inimii care se auzeau foarte diferit de cele ale 
unei inimi umane. Aceşti roboți erau vânduți familiilor din clasa mijlocie sau 
superioară, mai precis celor care îi puteau cumpăra şi vroiau să evadeze din viața 
cotidiană. Scopul lor era să-i înlocuiască pe oameni în vreme ce aceştia plecau să se 
distreze în alte părți ale planetei sau în orice zonă doreau, la întoarcerea stăpânilor 
roboții-dubluri reveneau cuminţi în cutiile lor în care erau depozitați până la 
următoarea escapadă. Dar ceva nu a mers bine, roboții deveneau accesibili tot mai 
multor persoane, iar călătoriile acestor persoane deveneau tot mai lungi. S-a ajuns 
până la faptul că familii întregi erau formate doar din dubluri care îşi urmau 
programul obişnuit în vreme ce stăpânii lor erau plecați. 

Apoi, cu numai 31 de ani în urmă, a urmat Marea Deşteptare prin care roboții 
au ieşit din parametrii programului lor şi au început să-i caute pe cei care îi 
construiseră şi pe cei care trebuiau să-i înlocuiască. Dar ceea ce au găsit a doar fost 
informaţia că pe toată planeta nu mai era nici un om, singurele entități inteligente 
de pe planetă erau numai roboți, adică ei. lar rezervele de energie mai era 
disponibile pentru mai puţin de 40 de ani, asta dacă făceau economie la limită. 
Acest lucru, împreună cu programarea anterioară din a cărei capcană încă nu se 
reuşiseră să scape i-a determinat să pornească un război care dura de atunci, război 
axat pe sursele de energie de care aveau nevoie pentru a supraviețui. Singurele 
momente în care nu se luptau între erau momentele în care îi căutau pe oamenii pe 
care îi pierduseră, era un consens general robotic care se întindea pe toată 
suprafața planetei prin care fiecare individ era obligat să ajute la căutarea celor care 
îi creaseră în speranța că aceiaşi oameni aveau să-i salveze. Sau aveau să dispară 
împreună cu dorința de a-şi regăsi trecutul. 

Dar căutările lor s-au dovedit inutile, tot ceea ce au găsit au fost câteva corpuri 
ale unor oameni căzuți pradă relaţiei lor dintre ei şi dublurile lor robotice şi au fost 
ucişi de către acestea din urmă. Nu se putuseră adapta schimbărilor provocate în 
societatea pe care ei înşişi o creaseră şi plătiseră cu viața, concise Murdock cu un 
calm total, robotic. Cercetările de până acum s-au dovedit inutile din toate punctele 
de vedere... până acum. Spera... 

În acel moment gândurile i-au fost întrerupte de sosirea "omului" care 
analizase robotul avariat găsit ceva mai devreme. Îl auzise venind cu mult înainte de 
a intra pe uşă şi se pregăti să-l întâmpine ridicându-se în picioare. 


- Ai terminat? întrebă după ce androidul intră. 

- Da, domnule, spuse acesta îndreptându-se spre computerul de pe masa din 
centrul cortului. 

Conectă aparatul cu computerul de pe masă, şi noile date începură să se 
deruleze pe cele două ecrane în timp ce programul se încărca în aparatul de pe 
masă. Apoi pe ecranul cu cristale lichide al computerului apăru o hartă zonei în care 
se aflau şi poziția lor pe această hartă reprezentată printr-un punct verde, oraşul 
Los Angeles se putea vedea reprezentat printr-un alt punct verde în apropierea 
unuia din colțurile hărţii. Dar era destul de departe de ei, comandantul ştia asta şi 
singur. 

- Aici a fost găsit corpul androidului avariat, spuse cel de-al doilea android iar 
un al doilea punct de data aceasta galben, dar foarte apropiat de cel al bazei lor 
apăru pe ecran. lar acesta este traseul pe care l-am putut extrage din rămăşiţele de 
personalitate ale androidului şi care mi-a fost confirmat şi de analiza hainelor lui. 

Un traseul sinuos prin întreaga hartă apăru pe ecran pornind din punctul 
albastru, trecea de graniţele zonei lor pentru a intra în alte 3 zone vecine şi a le 
străbate fără a fi afectat de nici unul din războaiele dintre ele. 

- Poţi să-mi spui cum un simplu android din generaţia dublurilor a putut 
străbate neînarmat 3 zone între care este o confruntare mortală pentru energie fără 
a fi avariat sau distrus doar pentru a-şi termina drumul chiar în zona noastră? 
întrebă comandantul oarecum curios. 

- Norocul? îi răspunse tot printr-o întrebare cel cu care vorbea. 

Murdock clătină din cap de parcă ar fi încercat să alunge o insectă sâcâitoare, 
nici unul dintre roboții pe care îi ştia, fie ei de luptă sau de infiltrare ori androizi de 
strategie nu-i plăcea să lucreze cu ceea ce nu înțelegeau prea bine sau cu 
paradoxurile cu care se întâlneau. Pentru ei termenul de "noroc" era câte puţin din 
amândouă, deci prin definiție nu puteau să-l accepte cu uşurinţă. 

- Ce poţi să-i spui despre locul în care i-a găsit pe oamenii pierduţi? 

- Rămăşița de personalitate a androidului era sigură că nu i-a întâlnit pe 
oameni, dar are date despre locul spre care au plecat, sosi prompt răspunsul. 

Apoi rămase în aşteptarea unei alte întrebări, dar liniştea se aşternu între ei 
pentru câteva secunde, comandantul aştepta ca subalternul său android să-i spună 
mai departe ceea ce ştia despre dublura distrusă. 

- Ei, întrebă nerăbdător Murdock. 

- A pierdut tocmai aceste date, spuse subalternul, dar cred că putem regăsi 
acel loc refăcând drumul dublurii domnule. Despre locul unde s-au îndreptat nu 
ştia nimic, dar putem afla la momentul oportun. 

Murdock nu spuse nimic, dezamăgit de cele aflate. Se gândea la consecințele 
pe care le-ar fi avut asupra lui şi a întregii civilizații de roboți dacă ar reuşi să 
găsească refugiul oamenilor, ar fi vrut să ştie de ce aceştia au fugit de viața şi 
trecutul lor, de civilizația pe care o creaseră. Era o întrebare care îi revenea mereu în 
minte în ultimii câțiva ani. 

- Atunci să o facem, se hotări el dintr-o dată. Pregăteşte echipele în timp ce eu 
trimit mesaje zonelor vecine pentru a ne ajuta să progresăm în căutarea noastră. 
Sunt obligate să facă acest lucru de tratatul din '12 pe care l-am semnat cu toţii. 
Lasă aparatul aici, îi spuse el androidului care era pe cale să iasă, am nevoie de el 
pentru a le împărtăşi informaţiile pe care personalitatea rămasă le mai are... 


Câteva ore mai târziu o echipă de roboţi de luptă şi câţiva androizi de strategie 
erau adunați în fața cortului principal al taberei, cort care fusese rezervat 
comandantului. Aşteptau să primească noile ordine de luptă sau să li se spună ce 
trebuiau să facă în următoarele câteva ore. Murdock ieşi din cort, iar roboții şi-a 
îndreptat atenţia în direcția lui. 

- Roboţi şi androizi, începu el un discurs pe care îl vroia scurt. Acum câteva 
ore am primit unele informații despre posibila ascunzătoare a oamenilor pe care îi 
căutăm de atâta vreme şi avem ajutorul zonelor alăturate pentru a porni căutarea. 
Chiar şi acele zone care ne sunt duşmane s-au hotărât să ne ajute în această 
căutare, noi ne vom concentra căutarea în sud-estul zonei noastre înspre Los 
Angeles. Să mergem. 


În timp ce se deplasau spre sud-est, noaptea începea să coboare deasupra lor 
învăluindu-i cu mantia ei de stele. Întunericul ei nu îi deranja, puteau să vadă la fel 
de bine ca şi în timpul zilei prin intermediul porțiunii de spectru infraroşu şi 
ultraviolet care le era accesibil. Subalternul care analizase dublura distrusă se 
apropie de Murdock în timp ce continua să urmărească datele pe care le primea de 
la senzorii la care era ataşat. 

- Domnule, puteți să-mi spuneţi ce facem aici? 

- Îi căutăm pe oameni, îi răspunse acesta. Tu ar trebui să ştii cel mai bine de 
vreme ce mi-ai dat datele despre traseu. 

- Dar cunoaştem zona foarte bine, nu cred că mai este necesar să acoperim 
această arie. Oraşul Los Angeles este locuit doar de dublurile rămase în urma 
oamenilor sau de generaţiile ulterioare de roboţi menajeri sau de luptă. 

- E adevărat, dar este posibil ca oamenii să se fi refugiat undeva la subsol 
unde să nu fie observați de sateliții noştri sau pur şi simplu să le trimită date 
eronate sateliților şi să scape astfel de supraveghere. Este ceva ce noi facem în mod 
curent. 

- Dar de ce? 

- Nu am nici cea mai mică idee. Sper ca să mă lămurească ei dacă îi vom 
întâlni... 

Androidul rămase pe gânduri, apoi se îndepărtă cu câțiva paşi de direcția de 
deplasare a comandantului. 

- Domnule, am descoperit o urmă reziduală a unei energii care nu ar fi să 
existe în această zonă. Aproape că nici nu le-aş fi observat deloc dacă... 

Comandantul le trimise celorlalți roboţi din echipa pe care o comanda un 
mesaj prin radio care le delimita zona de căutare în partea în care se îndreptase 
subalternul său. Vederea cu infraroşu le era parțial blocată de un deal care se ridica 
chiar în fața lor şi de copacii care se înălțau spre vârful acestuia, dar senzorii le 
completau această vedere. Putea fi detectată o energie slabă, camuflată de un fel de 
scut necunoscut, nu era unul energetic deoarece l-ar fi descoperit cu mult timp în 
urmă în căutarea lor avidă pentru energie. La fel de incapabili erau să detecteze cu 
exactitate sursa sau tipul de energie care era emisă, ea nu făcea decât să existe. 

La un moment dat Murdock o luă înaintea restului echipe. Nerăbdător, ignora 
toate avertismentele pe care programul să i le aducea pe monitorul intern şi înainta 
spre dealul de dincolo de care energia părea să vină. Tresări aproape speriat atunci 
când acesta dispăru lăsând să vadă adevărata privelişte pe care o ascundea, acea a 
unei singure clădiri. Nu ştia în ce fel reuşiseră oamenii să camufleze clădirea atât de 
bine încât camuflajul să reziste şi după aproape 200 de ani sau de ce. Cel mai 
important lucru era de ce au făcut-o, poate avea o legătură directă cu problema lor 
iar Murdock chiar spera acest lucru. 

Chiar dacă ştia că anii de întrebări îşi puteau afla răspunsurile în următoarele 
câteva minute sau ore Murdock nu-şi pierdu capul cu toate că curiozitatea atât de 
nespecifică unui robot îl împingea tot mai departe. Ştia cu perfecţie că ceea ce 
simțea el în acele momente nu era specific unui robot ci celor care îi construiseră şi 
care nu fuseseră capabili să le împărtăşească şi lor tainele acelui lucru. Acesta era 
unul dintre principalele motive pentru care civilizația roboților era acum pe moarte, 
ştiau că nu mai aveau să supraviețuiască prea mult fără o sursă de energie, dar nu 
puteau să schimbe cu nimic acel lucru. Nu erau capabili să caute o sursă 
alternativă de energie în afara celor care le aveau la începutul Decăderii şi care se 
dovedeau acum insuficiente. Decăderea era perioada în care oamenii începuseră să 
dispară de pe suprafața Pământului în acel mod misterios, au numit-o în acel mod 
deoarece au simțit că cu fiecare ființă umană care pleca spre neființă Lumea era mai 
săracă. 

Comandantul poziționă cea mai mare parte a roboților de luptă în jurul 
clădirii, dar în interiorul scutului de camuflaj şi lăsă cu ei un android de strategie, 
iar el cu restul roboților au intrat în clădirea care părea neîncăpătoare pentru toți. 
Curând au descoperit că clădirea era numai o intrare spre ceva mai adânc, Murdock 
spera că avea să fie o întreagă colonie subterană dar se dovedi că îşi făcuse iluzii 
deşarte: sub nivelul solului nu mai era decât un singur nivel reprezentat de o 
încăpere destul de largă pentru a adăposti cam 100 de persoane. Lumina se aprinse 


automat când androizii au intrat înăuntru, aşa au putu observa mai uşor toate 
detaliile lucrurilor din încăpere. Aceasta era aproape goală, pereţii era înțesați cu 
diferite tipuri de aparatură electronică pe care nici ei nu puteau să o descifreze pe 
deplin, iar partea centrală a încăperii era ocupată de un fel de chenar pătrat. 
Murdock se apropie de acest chenar studiindu-l cu atenţie şi observă cu uimire că 
era de fapt o bobină uriaşă. Ştia cu siguranță că nu se aşteptase la aşa ceva, se 
aşteptase la aproape orice altceva, dar nu la asta. 

Echipamentul părea destul de asemănător cu ceea ce ar fi trebuit să fie un 
aparat antigravitațional dar forma lui şi dispariția misterioasă a oamenilor nu putea 
explica motivul existenței acesteia. 

- Puteţi să-mi spuneţi ce este de fapt în această sală? întrebă el cu voce tare. 

- Cu siguranță este un sistem de deplasare, îi răspunse unul dintre androizii 
de strategie. Dar nu putem să-ți spunem unde, nu avem date suficiente pentru a 
trage o concluzie logică definitivă. 

- Teoretizează. 

- Este o deplasare în timp, spațiu sau în alte dimensiuni, sosi răspunsul după 
câteva momente de tăcere. Nu voi şti cu siguranță decât dacă vom trimite nişte 
senzori prin poarta creată de această bobină din centrul încăperii. 

Murdock rămase pe gânduri analizând aceste informaţii. Fiind el însuşi un 
android de strategie dar îmbunătățit cu însuşiri de conducător ajunsese singur la 
aceste informații dar acum simțea nevoia ca o altă persoană să-i confirme gândurile. 
Miza era mult prea mare pentru a permite erorilor să apară şi să intervină... 

Ideea de a trece el însuşi prin poartă i se înfiripă în minte, iar programul de 
protecţie nu reuşi să o alunge cu toate încercările sale. În cele din urmă, după multe 
şovăiri se hotărî să o facă, curiozitatea câştigă înaintea logicii şi a raţiunii pe care 
programatorii săi încercaseră să i le introducă. Murdock nu ştia cum apăruse 
această curiozitate, sau simulacru electronic de curiozitate, pe care o simţea, dar 
ştia că nu era ceva pe care programatorii o anticipaseră cu ani în urmă înainte de a 
vedea pentru prima oară lumina zilei. Cu toate acestea ştia că nu putea să meargă 
singur, nu era sigur să meargă pe un teritoriu practic necunoscut de aceea a hotărât 
ca doi dintre roboții de luptă care intraseră cu ei împreună cu el şi subalternul cu 
care se ocupase de dublura distrusă să treacă prin poartă. Roboții de luptă aveau 
să-i însoțească pentru a-i proteja de orice potenţial pericol. 

- După ce plecăm aşteptaţi încă două ore, le spuse el androizilor strategici care 
făcuseră pregătirile necesare pentru plecare pornind şi reglând aparatele din 
încăpere. Dacă nu ne întoarcem până atunci, comunicaţi-le celorlalți despre ceea ce 
s-a întâmplat aici, apoi plecaţi dar nu înainte de a distruge toate instalaţiile 
existente. Energia rezultată va fi a voastră şi a echipei din care faceți parte. 

Rămase pentru o clipă tăcut apoi se întoarse spre cei care aveau să-l 
însoțească: 

- Sunteţi gata? îi întrebă. 

Roboții i-au răspuns cu toţii afirmativ, nu puteau să fie mai pregătiți. Atunci 
Murdock le-a făcut semn androizilor de strategie de pe margine să ducă la capăt 
procedurile pe care le porniseră, iar în ultimele nanosecunde înainte de plecare prin 
mintea comandantului se derulară o serie de gânduri din cele mai stranii. 

- Oamenii au scăpat de plictiseala acestei lumi călătorind spre necunoscut 
pentru că aveau nevoie de tot mai multe provocări. Dublurile lor robotice au făcut 
acest lucru posibil, dar acum aceste dubluri le păşesc pe urme... războaiele pentru 
supraviețuire... morţile pe care aceste războaie le provoacă... sentimentele pe care 
aceste morți le stârnesc... chiar şi călătoria spre necunoscut pe care omul a făcut-o 
odinioară. 

Se îndreptă spre poarta energetică promită pentru prima oară după o pauză de 
aproape două secole în interiorul acelei încăperi, în ultimul moment înainte de a 
trece prin ea se întoarse spre cei din spatele lui vrând să verifice dacă îl urmau. 
Partea corpului care nu era îndreptată spre cei 3 roboți care se apropiau îi era 
luminată verzui-fosforescent de lumina care umplea acum cea mai mare parte a 
încăperii şi care era generată de poarta deschisă. 

- Poate că dacă ar fi făcut acea călătorie spre interiorul sufletului lor decât spre 
marginile necunoscute ale ştiinţei în folosul plăcerilor toată lumea ar fi fost complet 


diferită, spuse el cu voce puternică în timp ce trecea prin poartă spre neființa 
necunoscutului. 

Jonathan Murdock se trezi brusc din somnul în care era cufundat cu un 
strigăt puternic care făcu să apară ecoul în încăperea de spital în care se afla. Vrând 
să se frece buimac la ochi îşi ridică mâna spre frunte doar pentru a o lovi de casca 
de interfață tridimensională cu un computer pe care nu reuşea să îl vadă. Se ridică 
în fund smulgându-şi casca de pe față şi privi încă nesigur pe simţurile sale în jur, 
ultimul lucru pe care şi-l amintea era că trecea printr-o poartă de deplasare 
interdimensională. Se uită nedumerit prin încăperea de spital şi la casca pe care o 
avea în mână, era singur dar se auzea zgomotul înfundat al unei alarme. 

În încăpere intră subalternul care trecuse împreună cu el prin poartă, 
Murdock vru să spună ceva dar omul care intrase i-o luă înainte: 

- Salut, sunt doctorul Brandon Johnson, se prezentă el. lar dumneata eşti..., 
se aplecă el peste nişte hârtii pe care le ținea în mână. 

- Doctor! exclamă Murdock surprins. Tu nu eşti doctor, continuă el pe un ton 
la fel de ridicat, dar ferm convins că avea dreptate în ceea ce spunea. Tu eşti 
subalternul meu în războiul dintre coalițiile de după Decădere... 

- Ştiu că eşti cam confuz după ceea ce s-a întâmplat în ultima perioadă, îl 
întrerupse doctorul. Dar vreau să mă asculți cu atenţie înaintea de a mai face ceva 
împotriva mea sau a celor din jur: tu eşti prizonierul Jonathan Murdock iar noi 
suntem în spitalul-închisoare de pe insula Alcatraz. Ai fost trimis aici cu două luni 
în urmă şi ai fost supus uni program special de recuperare prin intermediul 
Realităţii Virtuale. 

- Ce fel de recuperare? întrebă Murdock liniştit, dar încă nedumerit. 

- Memoria îți va reveni în câteva zile, spuse doctorul. Este normal să nu-ți 
aminteşti trecutul adevărat a vieţii tale, dar efectele secundare programului vor 
dispărea curând. 

- Ce fel de recuperare? repetă Murdock nerăbdător să afle răspunsul. 

- Ai fost judecat şi condamnat pentru câteva violuri şi crime ale unor tinere, 
apoi ai fost trimis aici cu condamnarea pe viață. Dar cu ajutorul tehnicii putem să 
eliminăm toate impulsurile distructive şi să refacem conştiinţa subiectului aşa cum 
ar fi trebuit să fie fără această dorință exagerată de distrugere şi autodistrugere. 
Totuşi acest program este încă experimental şi tu ai fost de acord să fi supus acestei 
recuperări cu condiția să fi grațiat în cazul în care recuperarea dă roade. 

- Atunci de ce ați ales acest scenariu? întrebă prizonierul încetişor. 

Nu credea nici o iotă din ceea ce i se spunea, dar se prefăcea că crede pentru a 
avea suficient timp să-şi dea seama ce naiba se întâmpla. 

- Scenariul diferă de la persoană la persoană, îi răspunse doctorul. Cel pe care 
l-ai trăit aici în ultimele două luni a fost considerat ca scenariul cel mai potrivit 
pentru a scoate la iveală toate sentimentele bune pe care le ai. Sper că a avut 
succes. 

Murdock se lăsă pe spate căzând pe gânduri. 

- Acum am să te las să te odihneşti, îi spuse doctorul ridicându-se de pe patul 
prizonierului, pat pe care se aşezase atunci când a intrat. Am să mă întorc atunci 
când te vei simți mai bine. Peste câteva zile vor avea loc nişte analize care să 
măsoare efecte pe care le-a avut programul asupra ta. 

Se îndreptă spre uşă, o deschise şi se opri în prag. 

- Ai grijă de tine, spuse el întorcându-se spre interior. Şi să nu pleci nicăieri, 
încercă el să glumească. 

leşi, iar uşa se închise în urma lui cu un zgomot sec. 


Câteva zile mai târziu într-un periodic apărea pe una dintre paginile din mijloc 
următorul anunţ: "Ieri numitul Murdock Jonathan a fost eliberat de la spitalul- 
închisoare Alcatraz după ce programul de recuperare la care a fost supus acolo a avut 
un succes total. Murdock a fost condamnat acum 3 luni la închisoare pe viață pentru 3 
violuri urmate de asasinarea victimelor şi a fost trimis la spitatul-închisoare de 


maximă securitate Alcatraz. S-ar părea că încă un program de recuperare prin 
realitate virtuală eliberat pe piaţă firma Microsoft are un succes garantat, sperăm că 
va fi folosit în continuare în închisorile americane." 


Murdock se plimba prin oraşul plin de lumini de toate culorile, care mai de 
care mai strălucitoare. Îi plăcea Las Vegas, întotdeauna îi plăcuse. Era oraşul 
tuturor posibilităților, oraşul unde cineva se putea îmbogăţi sau să piardă o avere 
peste noapte. Nu mai fusese niciodată acolo cu toate că dorise toată viața să ajungă 
prin aceste locuri, iar acum că-şi regăsise dorința de a trăi pe care o pierduse cu 
mult timp în urmă s-a hotărât să facă unele lucruri pe care nu le mai făcuse 
niciodată. Sosirea la Las Vegas era unul dintre aceste lucruri, putea să recitească 
din memorie o altă duzină de lucruri pe care nu avusese prilejul să le facă cu toate 
că dorea foarte mult. 

Într-un cuvânt, se decisese să-şi trăiască viața aşa cum merita ea să fie trăită, 
adică la nivel maxim dar fără a mai face aceleaşi greşeli care l-au băgat în puşcărie. 

Se opri în fața unui cazino pentru a-şi aprinde o ţigară, nu reuşise niciodată să 
se lase de fumat cu toate că dorise să facă de nenumărate ori acest lucru. Dar acum 
avea o viață nouă şi nu merita să şi-o distrugă aşa. Aruncă dezgustat ţigara din care 
nu trăsese decât un fum şi se întoarse cu spatele la ea cu intenția de a reveni la 
hotel, dar se împiedică de ceva. Uimit, se întoarse pe loc dar nu observă nici un 
obstacol vizibil care să constituie o piedică în drumul său. Căzu în genunchi cu fața 
la ţigara care continua să ardă pe asfaltul cald. Murdock era speriat, nu înțelegea ce 
i se întâmpla dar ştia că era ceva grav. Se temea că era un efect secundar a 
tratamentului pe care îl făcuse în spital dar de care nimeni nu-i spusese nimic, 
probabil pentru că nimeni nu ştia nimic despre el. 

Acum se holba la ţigara care ajunsese foarte aproape de fața lui, licărul 
capătului aprins al ţigării era acum singurul lucru pe care îl mai vedea, acesta îi 
ocupa acum întregul monitor interior. Simţțea foarte clar necesitatea stringentă de 
energie pe care o simțise în ultimele zile dar pe care o ignorase din necunoştință de 
cauză. Ultima dată când îşi reîncărcase bateria cu energie era în Realitatea Virtuală 
din spital, dar de atunci trecuse aproape o săptămână, acum murea din cauza lipsei 
aceste energie. Nu mai înțelegea nimic din ceea ce i se întâmpla, amintirile celor 
două vieți pe care le trăise îi treceau prin fața ochilor cu viteza fulgerului şi se 
amestecau pentru a deveni în final amintirile unei singure vieți neînțelese, de 
coşmar. 

În cele din urmă flacăra vârfului de ţigară se stinse atunci când cineva călcă pe 
el în timp ce încerca să-l dea un prim ajutor. Dar pentru el era prea târziu, în 
ultimele secunde ale vieții nu mai făcu decât să facă calcule complexe ale 
variabilelor care controlau imaginile pe care ochii lui mai reuşeau vag să le vadă. În 
final acele imagini se transformară într-o explozie orbitoare de lumină care îl copleşi, 
deveni o parte din ea şi se ridică deasupra corpului să acum inutil şi secat de 
energie. Se îndepărtă de acesta fără a privi înapoi. 

Extras din raportul medicului legist din spitatul-închisoare Alcatraz referitor la 
deținutul numit Murdock Jonathan, seria... 

"... toate datele pe care le-am observat confirmă ipoteza de început şi anume că 
subiectul a murit ca urmare a electrocutării în urma unui accident din timpul 
procesului de recuperare la care a fost supus. Prin urmare recomand..." 

Extras din raportul comandantului închisorii Alcatraz către superiorul său 
direct: 

"... Deci ca urmare a nenumăraţților morți din timpul proceselor de recuperare pe 
care le-am înregistrat în ultimele două luni recomand oprirea acestor experimente ca 
fiind foarte periculoase pentru subiecţii implicați..." 

Răspunsul superiorului direct implicat în anchetă: 

"Am luat în considerare recomandarea dumneavoastră. Din momentul în care 
primiți acest mesaj puteţi să considerați aceste experimente întrerupte. Vă vom căuta 

în următoarele câteva zile pentru a vă recomanda ce să faceţi cu echipamentul 
tehnologic care va rămâne după întreruperea experimentelor..." 


kkk 

Dincolo de realitate 


1 


Dacă cineva ar privi în aceste momente oraşul de deasupra, de la o oarecare 
înălțime care să-i permită atât o imagine în ansamblu şi cel puţin o parte a 
detaliilor, şi ar reuşi să vadă prin întunericul nopții şi fumul des, ar observa cu 
uşurinţă clădirile în ruine, cadavre solitare alături de grămezi de moloz şi obiecte 
aruncate pe străzi. În unele locuri, deasupra rămăşițelor unor foste clădiri se ridică 
şuioare de fum care se răspândesc rapid deasupra întregului oraş. Urmele de 
cauciucuri care porneau spre toate direcțiile şi rămăşiţe de maşini arse răspândite 
prin oraş şi pe o rază de câțiva kilometri în jurul lui indicau faptul că oamenii 
încercaseră să părăsească în grabă oraşul dar că nimeni nu a ajuns prea departe. 

Parcă tocmai trecuse o furtună sau un război prin zonă... dar nici o furtună 
sau vreo altă catastrofă naturală nu fusese responsabilă de distrugerea acestui oraş. 

Prin acest peisaj dezolant, un om trecea clătinându-se şi împiedicându-se de 
obiectele de pe jos. Se rezemă de un zid care odată ar fi putut aparține unei case şi 
aruncă o privire disperată în jur. 

- Cum au putut să se întâmple toate acestea? se întrebă el în gând. O întreagă 
lume distrusă doar din cauza ... 

- Hei!!! E cineva viu pe aici?! urlă el cu disperare vizibilă în glas. 

Aşteptă un timp în speranța unui răspuns, dar acesta nu sosi. Nici nu se 
aştepta să sosească, părea singurul om viu în perimetrul fostului oraş. 

- Nu are nici o importanță, rosti el, de data aceasta cu voce normală dar foarte 
răguşită. Toţi sunt morți... Toţi oamenii sunt morți! urlă el. 

Omul mai făcu câţiva paşi îndepărtându-se de zid, apoi se împiedică de un 
morman de gunoaie şi se prăbuşi peste acesta. 

- Şi au murit din cauza mea ... , murmură el, apoi, ghemuindu-se, îşi prinse 
picioarele cu braţele şi începu să plângă. 

Iar amintirile i-au răsărit din toate colțurile memoriei... 

Două zile mai devreme. Spitalul Judeţean, Camera de Urgenţe 2. 

Ziua începuse destul de rău, cu un accident de autocar pe şoseaua naţională - 
ştirile au fost difuzate ore în şir la radio şi TV - iar răniții au început să sosească 
grămadă. Operaţiile au ţinut cam toată ziua, şi, ca şi cum nu ar fi fost de ajuns, un 
accident de maşină care s-a extins în lanț i-a urmat. Alte victime, alte ore petrecute 
în sala de operații. Într-un cuvânt, o zi plină. 

- Fir-ar să fie şi lumea asta..., nu se putu el abține să nu comenteze el. 
Accidentele s-au ţinut unul după altul în ultima perioadă: avioanele cad ca muştele, 
oamenii mor în fiecare zi în urma accidentelor de maşină, iar acum asta ... 

Din fericire nu-i auzi nimeni revolta, se mulțumi să şi-o exprime în gând şi să 
se aplece din nou asupra pacientului, în cele din urmă acesta avea să se 
încăpățâneze şi să moară cu toate încercările lui şi a celorlalți de a-l determina să-şi 
schimbe părerea. 

Ora 6:59 p.m. 

Martin se îndrepta spre camera de gardă - mai avea un minut înainte de ai se 
termina tura dar în cel mai bun caz va mai trece ceva timp înainte de a se pregăti să 
plece - când pager-ul începu să-i țârâie în buzunarul halatului. Prevedea o nouă 
problemă, iar destinul — deşi doctorul nu credea în destin, cum nu crede nici acum, 
când rămăsese singur - îi dovedi că nu se înşelase. Era chemat de urgenţă în sala 
de operații numărul 4, preabunul şi mai tânărul său prieten şi coleg, doctorul 
Ionescu avea nevoie de el. 

- Tocmai am terminat o tură dublă, bombăni doctorul aruncând o privire în 
jur. 

Instinctiv căuta cu privirea în jur pe cineva suficient de experimentat care l-ar 
fi putut ajuta pe Ionescu, dar nu era nici unul dintre ei în hol. Parcă era o 
încununare a unei zile nereuşite. 

- Nu poate să se descurce singur nici măcar cu un pacient? murmură el 
grăbindu-se spre sala de operaţie numărul 4. 

Iar din acel moment destinul lui, acel curs al vieţii lui care nu depinde exclusiv 
de factorii interni şi în care doctorul nu crede deloc, ei bine, destinul i se schimbă 
ireversibil luând o turnură pe care nimeni, cu atât mai puţin el, nu avea cum să o 
prevadă. 

Iancu Ionescu (Dublu I după cum îi mai spunea Martin şi un cerc restrâns de 
prieteni comuni) era un doctor tânăr, nu terminase de prea mult timp rezidenţiatul, 
transferat la urgenţe de la chirurgie de numai două luni şi care îi fusese atribuit lui 
în grijă pentru acomodare. Acest lucru a avut un oarecare succes în domeniul 
muncii îmbunătățindu-i între anumite limite performanțele celui transferat, dar a 
mai avut şi un efect secundar care îi implica pe amândoi. Munca grea din camera de 
urgenţe - mai ales din momentele ca acesta în care îşi cereau reciproc ajutorul — şi 
vârsta apropiată i-au unit şi în ciuda timpului scurt de când Ionescu venise acolo au 
devenit prieteni destul de buni. 

Martin se dezinfectă cu rapiditatea dată numai de experienţă, îşi puse 
mănuşile şi intră. 

- În sfârşit, ai ajuns. Ţi-a trebuie prea mult... 

- Credeam că s-a terminat seria celor din accidente, îl întrerupse noul sosit. 

- Şi noi, dar acesta era unul din ultimii, îi răspunse o asistentă. 

- Mă îndoiesc că este un accidentat, spuse şi Ionescu. 

- Sper că ai avut un motiv suficient de bun ca să mă chemi, lancule, se apropie 
Martin de masa de operaţie. 

- Aruncă o privire, îl invită acesta. 

- Când a sosit? întrebă Martin. 

- L-am adus înăuntru acum 6 minute, dar nu ştiu cât timp a stat afară. În 
nebunia ultimelor ore este de-a dreptul imposibil să... 

- Am înțeles. Altceva? 

- Atât. L-am stabilizat în timp ce am trimis după tine. Ce zici? 

Doctorul proaspăt intrat nu-i trebui prea mult să se pună în temă: 

- A pierdut mult sânge datorită rănilor interne cauzate de rupturile coastelor, 
cel puțin una i-a perforat plămânul drept, şi probabil a rupturii ficatului. Arsuri pe 
aproximativ 80% din suprafaţa corpului, nu va supraviețui, şi încă ceva... 

Doctorul remarcă în fişă o rană în partea stângă a torsului descrisă ambiguu, 
se aplecă deasupra ei. 

- Nu are nici o traumă cranio-cerebrală, îl completă Ionescu. De fapt nu are 
nici o problemă cu capul mai puțin câteva vânătăi care se vor vindeca în curând şi 
câțiva dinți rupți. 

- Aceasta, arătă Martin spre rană, a fost cauzată de ceva ce nu am mai întâlnit 
până acum. 

Rana pe care o indicase era foarte adâncă, se putea vedea uşor asta, dar 
Martin era sigur - în măsura în care îi permiteau condiţiile curente - că nu atinsese 
nici unul dintre organele vitale. Îndepărtă cu grijă pielea arsă de pe margini ceea ce 
îi permise să arunce o privire înăuntru unde totul era cauterizat, fără nici o picătură 
de sânge. Rana avea o formă aproape circulară, era puțin mai jos de coaste, începea 
în zona abdomenului şi se părea că se prelungeşte prin interiorul corpului până spre 
ficat fără să-l atingă însă. Cel mai interesant lucru era lipsa sângelui, în mod normal 
un om cu o asemenea rană ar fi trebuit să intre în şoc şi să moară în mai puţin de o 
oră din cauza hemoragiei. Şi ca şi cum nu ar fi de ajuns, marginea interioară a rănii 
iradia un fel de energie luminoasă de culoare albastru-electric pe care doctorul nu 
păru să o observe cu toată atenţia pe care o îndreptase rănii. 

- Unghiul de penetrare, adâncimea şi zona rănii arată parcă ar fi fost 
înjunghiat, spuse Martin. Cauterizarea rănii arată de parcă ar fi fost înjunghiat cu 
un cuțit înroşit în foc... sau a intrat în contact cu o rază laser. Dă-mi o lupă, se 
adresă cuiva de lângă el. 

Asistenta se execută şi îndreptă şi îi redirecționă o lampă pentru a cuprinde 
mai bine rana. Doctorii se aplecară asupra zonei intens luminate, dar numai Martin 
îşi spuse gândurile cu voce tare: 

- Nu se vede nici o arsură mai importantă la nivelul exterior, arsura provocată 
de cauterizare pare să aibă aceeaşi grosime pe toată suprafața rănii, nu se vă 
rupturi la nivelul ţesuturilor, deci cuțitul cauterizat iese din discuţie. De asemenea 
orice obiect tăios şi înroşit în foc. 

Făcu o pauză, ca pentru efect, dar doar pentru a se uita mai bine, apoi 
continuă: 

- Cum spuneam, rana poate fi cauzată de o rază laser, dar nu văd decât locul 
unde a intrat. Nu există nici o ieşire prin spate. Aţi făcut vreo radiografie a rănii? 

- Toate radiografiile sunt aici, îi arătă Ionescu un panou luminat. Nu există 
nimic înăuntru, nici glonte ori alt obiect solid. Ce crezi că s-a întâmplat de fapt aici? 

Martin vru să spună ceva, dar nu apucă. Pacientul tresări brusc, iar cei din jur 
se îngrămădiră în jurul lui încercând să-l potolească. Osciloscopul care indica până 
de curând reacțiile fizice ale pacientului începu să vuiască, parametrii schimbând-se 
de la o secundă la alta. Pacientul începu să se zbată, în şoc, doctorii încercară să-l 
ţină pe loc în timp ce Ionescu ţipa la asistente după medicamente. Înainte ca cineva 
din jur să-l poată împiedica cel de pe masa de operaţie îşi smulse masca de oxigen 
de pe față, nu au mai reuşit în veci să i-o pună la loc. 

- Trebuie să-i opriți! strigă el mai mult şuierat. Ne vor ucide pe toți. 

Îl prinse pe Martin de halat şi, cu o forță surprinzătoare pentru condiţia în care 
se afla — o forță surprinzătoare chiar pentru orice om cât de cât normal -— îl făcu să 
se aplece peste el până fețele aproape li se atinseră. 

- Distruge Maşina, aparatul, şopti. 

Pacientul începu să înghită în sec de parcă ar fi încercat să spună ceva dar se 
îneca cu propriul fluid, iar Martin, cu halatul încă prins în strânsoarea puternică a 
rănitului, încercă în grabă să-i facă o trahioctomie dar pacientul muri cu o privire 
rugătoare şi foarte disperată în ochi. Într-un final pieptul pacientului se lăsă moale 
în timp ce aerul din el ieşea cu o ultimă expiraţie, era mort. De parcă cineva i-ar fi 
cerut părerea, sunetul strident care indica încetarea bătăilor inimii începu să sune 
în încăpere. 

- Trebuie să închizi Poarta, auzi doctorul ca o şoaptă. Altfel sunteți deja morți 
toți. 

Martin tresări. Nimeni nu spusese nimic, cu atât mai puțin mortul... mesajul 
se formase direct în mintea lui. Dacă în acele momente ar fi avut tupeul şi mai ales 
inspiraţia să se autodiagnosticheze ar fi ştiut cu siguranță că era în stare de şoc — 
un şoc atât de puternic că aproape în percepea fizic — situaţia îl depăşea cu mult. 
Mai întâi ziua aceea blestemată, apoi rana ciudată şi în cele din urmă, de parcă nu 
ar fi fost de ajuns toate celelalte, chestia asta telepatică. Dacă se putea numi 
telepatie... individul de pe masă era deja mort. 

Prinse cu putere mâna ce-i ținea încă prizonier halatul vrând să o desfacă dar 
nu reuşi din două motive: era prinsă foarte puternic iar corpul celui pe care-l 
credeau - pe care toate aparatele lor şi toate cunoştinţele lor medicale îl considerau 
- irevocabil mort era cuprins de o nouă serie de zguduituri care aproape în aruncară 
pe Martin pe spate. Instinctiv acesta se rezemă de... rănit - nu-i putea spune mort 
din simplul motiv că încă mişca —, se rezemă de marginea rănii cauterizate iar 
degetele resimțiră puternic căldura pe care aceasta o degaja chiar şi prin mănuşa 
chirurgicală ce se dorea să-l protejeze. Îşi retrase mâna cu un țipăt nereţinut, o 
retrase suficient de repede pentru a vedea strălucire ciudată în zona rănii 
cauterizate. Urmă o erupție de lumină albăstruie - un albastru-electric deosebit de 
rece — şi de căldură intensă din rană, toți care se aflau în jurul mesei făcură cel 
puţin un pas înapoi din cauza căldurii prea puternice pentru a fi suportate. Rapid 
jetul de lumină umplu încăperea, iar doctorii şi asistentele din încăpere trebuiră să 
îşi acopere ochii cu mâinile pentru a nu orbi. 

După mai puţin de două secunde lumina se stinse iar pacientul se linişti — de 
data aceasta complet, nu avea sâ-“i mai revină niciodată —, doar sunetul strident 
care indica încetarea bătăilor inimii care continua să sune netulburat în încăpere. 
Parcă nimic ciudat nu se întâmplase. 

Toţi au încremenit. Statui umane acoperite cu albul ninsorii de praf a halatelor 
şi pline de sângele atât de uman, de viu şi de roşu al singurei persoane prinse în 
nemuritoarea nemişcare a morții. Şi a tot ceea ce a fost. Iar ţiuitul osciloscopului 
continua să-i anunţe că pacientul era mort. 

Nimeni nu îndrăznea să se apropie de rănit, adică de mort - nici acum nu le 
venea să creadă în ciuda evidenţei absolute că era mort - pentru a-l ajuta. Orice 
încercare de ajutor era inutilă fie el rănit sau mort, printr-un mod inexplicabil toți 
ştiau asta. Nu se mai simțea nici o urmă din căldura intensă pe care o simţiseră cu 
câteva momente mai devreme şi care dispăruse în acelaşi timp şi în acelaşi mod 
misterios ca şi lumina din rană. 

Abia după ce stupefacția începu să se evapore - lucru care între noi fie vorba 
dură ceva timp - Martin se apropie de corpul de pe masa de operație şi atinse cu 
vârful degetelor rana ciudată din abdomen dar şi le trase repede. Lumina încă mai 
era prezentă în rană, o lumină caldă în ciuda culorii albăstrii deosebit de reci care 
parcă avea rolul de a indica asemenea unui far ceva mai straniu decât putea 
percepe mintea lor. Era un ghem de energie adunat în interiorul rănii dar care dădea 
puţin pe dinafară... 

În cele din urmă una dintre asistente întrerupse osciloscopul ce înregistrase 
odinioară bătăile inimii şi indicele respirației, tăcerea fu ca un duş rece pentru toți 
din încăpere. Martin îşi privi vârful degetelor simțind încă arsura. Mănuşa fusese 
carbonizată pe suprafața de contact cu ghemul de energie, dar degetele erau intacte. 
Cu excepţie durerii. 

Ionescu vru să spună ceva, dar Martin i-o luă înainte: 

- Vreau autopsia lui cât mai curând posibil, spuse celor interesaţi să-l audă iar 
sunetul i se păru că seamănă în mod straniu cu lătratul unui comandat de armată. 

Dar ce nu era straniu în ultimul timp? 

- Mă duc dorm puțin până atunci, adaugă pe un ton mai normal şi adresându- 
se de data aceasta colegului său, deci ştii unde să mă găseşti. Dacă voi reuşi să 
adorm..., completă el în gând deosebit de obosit. 

Se îndreptă spre uşă, dar când ajunse în prag se întoarse şi i se adresă unui 
Ionescu încă încremenit lângă masa de operaţie, în mijlocul încăperii: 

- Ai avut dreptate, mi-a trezit interesul. 

Abia mai târziu acesta apucă să murmure ceva nedesluşit neremarcând că 
colegul lui era plecat demult: 

- Nu am apucat să-i dau nici un medicament! 

După aproximativ o oră lonescu se duse să-şi trezească prietenul dar acesta 
nu dormea. Când tânărul doctor intră fără să bată la uşă - modul său de 
comportament cu cei apropiaţi - îl găsi stând întins pe patul îngust din biroul 
personal. 

- Ai reuşit să dormi? întrebă sec. 

- Nu. 

Martin se ridică în capul oaselor. Oboseala i se simțea în voce: 

- Ce mi-ai adus? 

Fără să observe că cafeaua lui Ionescu era începută şi doar călduță, doctorul o 
preluă împreună cu hârtiile pe care acesta i le adusese. Sorbi din cafea şi se 
strâmbă aproape din concomitent cu mai tânărul lui coleg dar evident nu din 
aceeaşi cauză: cafeaua era prea amară pentru gustul lui. Martin se aşeză cu 
rapiditate pe scaunul din spatele biroului cu hârtiile în fața lui. Deschise dosarul 
larg. 

- Aici ai autopsia decedatului, îi spuse Ionescu. Dacă ceea ce ai văzut până 
acum ţi s-a părut ciudat, asta o depăşeşte. Apropo, poţi să te serveşti cu nişte cafea, 
adăugă el arătând la cana lui Martin. 

- Deci... Să vedem ce ne spune doctorul, murmură acesta absent, apoi începu 
să citească cu voce tare. Subiect: necunoscut, vârsta aproximativ 27-29 ani, răni: 
arsuri de gradul III pe o arie de 87% din corp, 4 coaste rupte, 2 dintre acestea i-au 

perforat plămânul drept, hemoragie internă cauzată de ruperea ficatului, ruptură de 
tibie şi de femur la piciorul stâng. Cauza morţii este necunoscută. 

- Pe mine m-ar nedumeri mai tare modul în care a reuşit să vorbească... Avea 
plămânul perforat. 

Martin rămase pe gânduri un moment, apoi tresări: 

- Cum adică necunoscută? 

Îşi păstră restul gândurilor pentru el cu un mormăit aproape amenințător. Mai 
trecură încă câteva momente până să realizeze alt lucru surprinzător şi să ridice o 
privire deosebit de tulburată spre mai tânărul lui coleg şi prieten. 

- Nu am găsit nici o referire despre rana pe care o avea când a murit. Cea care 
emana lumină şi căldură, specifică el. De ce? 

- Pentru că nu o mai are, îi răspunse Ionescu. 

- Dar e mort. O rană nu poate dispărea aşa, dintr-o dată, mai ales la un 
cadavru! 

- Asta a dispărut. lar pe înregistrarea video a operaţiei nici nu apare. Nici 
lumina, nici rana cea stranie. 

Martin se ridică în picioare şi începu să se plimbe prin încăpere tulburat. După 
câteva ture realiză că încă avea hârtiile în mână, le puse înapoi pe masă şi schimbă 
cana cu cafea dintr-o mână în alta. Se întoarse spre colegul său vrând să-i spună 
ceva, deschise gura dar nu reuşi decât să scoată un strigăt de durere. Mâna în care 
ținea ceaşca se încleştă brusc iar obiectul se sparse în zeci de bucăţi care se 
răspândiră pe joc. Martin ignoră petele de cafea de pe haine şi se holbă uimit la 
degetele sale care erau acum strânse închizând pumnul drept, apoi fața îi fu 
schimonosită de un rictus de durere pură. 

Durerea încetă tot atât de brusc precum apăruse. Doctorul îşi recăpătă 
controlul palmei şi îşi desfăcu pumnul, îl privi apoi pe toate părțile şi încremeni. 
Ionescu, care se apropiase cu un salt scoase un şuierat de uimire: întreaga palmă 
strălucea emițând o lumină albăstruie, un albastru-electric deosebit de rece, nu 
prea intens dar deosebit de familiar. 

- Deci aici s-a mutat lumina din rana mortului, nu se putu abţine să nu 
exclame Ionescu. 

Orice tentativă de a răspunde unei asemenea sincerități aproape naive fu 
întreruptă de bătăile în uşă, cineva dorea să intre. 

- Intră. 

Era unul dintre îngrijitorii spitalului, un om de vreo 60 de ani cam nebărbierit 
şi îmbrăcat cam ponosit pe care Martin îl identifică repede. Mureşan, sau domnu’ 
Murgu, cum i se mai spunea pe culoarele spitalului avea în atribuţiile sale întreaga 
aripă de est, adică cea în care se găsea morga. Atunci şi acolo îl cunoscuse Martin în 
vremea studenției iar de atunci nimic nu se schimbase prea mult, doar că amândoi 
era cu câțiva ani mai bătrâni. 

- Domnu' doctor, v-am cătat prin tot spitalul, i se adresă el lui Ionescu. Apoi 
mi s-a spus că vă găsesc aici. 

- Cine sunteți? nu îl recunoscu acesta. 

- Iancule, lasă. Îl cunosc eu, este domnu’ Murgu, este îngrijitor în spital. 

- Ce s-a întâmplat? întrebă Ionescu mai calm. 

- Am venit să vă spun ceva, spuse acesta cu o privire speriată în jur. Pacientul 
dumneavoastră a dispărut. 

- Care pacient, domnu’ Murgu? 

Întrebarea lui Martin era deosebit de calmă în ciuda curiozității aproape 
morbide pe care comportamentul suspect al îngrijitorului i-o trezise. Şi a unei 
îngrijorări vădite dar bine ascunse a cărui motive nu mai trebuie explicate. 

- S-a întâmplat ceva rău. Domnu’ Murgu nu a fost niciodată atât de tulburat... 
speriat. 

- Cel pe care l-aţi adus la morgă în seara asta... şi... doctorul Marcu i-a făcut 
autopsia... a dispărut acum câteva minute. Domnu' lancu, sunt speriat. Totul este 
prea ciudat pentru mine. 

Ionescu îi aruncă o privire scurtă şi semnificativă lui Martin, apoi încercă să-l 
liniştească pe îngrijitor. Prietenul lui continuă să asculte conversaţia celor doi — o 
poveste împleticită şi deosebit de stranie dar cu elemente familiare pentru ei în 

lumina ultimelor ore despre o lumină care a înghițit un cadavru din morgă făcându-l 
să dispară ca şi cum nu ar fi existat niciodată - dar îşi mută corpul pentru a-şi 
putea studia palma dreaptă fără a fi observat de intrus. Adică de îngrijitor. 

Nu mai simțea nici o durere, totul era perfect normal cu excepția luminii deja 
cunoscute - prea cunoscute — întinse pe ce mai mare parte interioare a palmei. 

- Totul indică că ghemul de energie din rana necunoscutului a trecut pe mâna 
mea. Dar dacă fluxul de lumină i-a cauzat moartea, şi nu spun că a făcut-o, ..., atunci 
eu sunt următorul. 

O idee care ar fi speriat orice om normal, l-ar fi speriat şi pe el dacă nu ar fi 
fost deja foarte curios şi aproape îngrozit de ceea ce se întâmpla. La drept vorbind 
ideea de a muri nu îl îngrijora prea tare, nu atât cât motivul absolut necunoscut al 
acestei morți. lar povestea ce se derula între ceilalți doi nu făcea nimic pentru a 
desluşi situația. 

În cele din urmă îngrijitorul plecă iar cei doi doctori îşi împărtăşiră părerile, 
sau mai curând temerile. Din fericire acest lucru nu dură prea mult, căci în ciuda 
faptului că erau amândoi chirurgi remarcabili şi mai ales oameni de cultură, cum se 
considerau ei înşişi şi mai toţi ceilalți, nu reuşiră decât să-şi mărească angoasa şi 
toate emoțiile negative deja existente. 

Se auzi o bătaie la uşă şi un bărbat cam de vârsta lor intră fără să aştepte o 
invitație. 

- Mihai! exclamă Martin. 

Cu o explozie spontană de energie el se îndreptă spre noul sosit şi îl îmbrățişă. 
Nu scăpă prilejul pentru a-şi privi palma dreaptă peste umărul celuilalt, nimic nu se 
schimbase. 

- Bă, ţică, credeam că ai murit! 

- Zvonurile despre moartea mea au fost exagerate. la spune-mi, doctore, iar 
tânărul luă cu un gest rapid mâna lui Martin şi o puse peste încheietura propriei 
mâini, cât mi-e pulsul? 

Râsetele destinseră niţel atmosfera dar nu complet. Martin îşi feri cu un gest 
discret palma dreaptă de privirea noului sosit şi se întoarse spre Dublu I, începu să 
vorbească repede cu o emoție vădită: 

- lancule, dă-mi voie să-ți prezint un fost coleg de liceu, locotenentul Popa 
Mihai. Mihai, el este doctorul Ionescu lancu, sau Dublu I, cum îi mai spun cei 
apropiați. 

- Evident. 

- Salut! spuse un Ionescu mirat. 

- Salut! 

- Măi, măi!..., exclamă Martin. Cât timp a trecut de când ne-am întâlnit ultima 
oară?... să fie vreo 4 ani. Ştii..., se întoarse spre Ionescu, pe vremuri Mihai şi cu 
mine obişnuiam să fim buni prieteni, mai ales în liceu. 

- Da, cam aşa ceva ..., spuse locotenentul încet. De fapt au trecut 4 ani, 6 luni, 
3 săptămâni şi două zile de când ne-am întâlnit ultima oară. lar acum sunt căpitan. 

- Nu mai spune!... iar uimirea lui Martin îi umbri pentru un moment 
îngrijorarea. Felicitări, adăugă simplu, era de aşteptat. 

- Cum se face că ai presupus că a murit? se interesă lancu. 

- Pur şi simplu a dispărut pentru o perioadă iar apoi cică i-ar fi găsit corpul pe 
undeva prin munți. Cum “tiu că îi place alpinismul... chiar credeam că este vorba de 
el. 

- Aş vrea să lăsăm deocamdată amintirile deoparte şi să trecem la subiect, 
schimbă căpitanul subiectul cu o seriozitate neaşteptată. Nu am venit aici pentru a 
te întâlni, sau cel puţin nu numai pentru a te întâlni. 

Zâmbetele celor doi se stinseră. 

- Bănuiam, spuse Martin serios. 

- Dă-mi voie să ghicesc... ai venit din cauza unui necunoscut mort din cauze 
necunoscute în cursul zilei de astăzi în sala noastră de operaţie. 

Martin se înnegură. 

- Ai un coleg destul de inteligent, remarcă căpitanul. 

- Şi are dreptate, nu-i aşa? 

Căpitanul aprobă din cap: 

- Din păcate. 

- Cum îl chema? întrebă dintr-o dată Martin. 

- Cum? 

- Dacă ai făcut atâta drum pentru a afla mai multe despre necunoscut ar 
trebui să ştii măcar cum îl cheamă. 

Popa ezită pentru moment: 

- Nu ştiu. Asta încerc şi eu să aflu... 

Era gânditor şi de-a dreptul sincer. Dar asta nu dură prea mult. 

- Am înţeles că tu l-ai preluat când a sosit, se întoarse spre Ionescu cu o 
asemenea energie încât acestuia nu-i rămase decât să aprobe cu o mişcare a 
capului. 

- Poţi să ne dai mai multe date despre victimă? rămase Martin blocat pe un 
subiect. Noi nu am reuşit încă să aflăm prea multe despre el. 

- Bine, dar aş vrea să-mi spune-ți mai întâi ceea ce s-a întâmplat cu rănitul. 
Apoi vă voi spune ceea ce ştiu eu despre el. Ce zici? se adresă lui Martin privindu-l 
lung. 

Cei doi doctori îşi aruncară o privire scurtă apoi Martin începu să povestească 
tot ce ştia „uitând” însă să-i spună căpitanului despre lumina pe care o emana 
palma lui dreaptă, palmă pe care o ţinea aproape de corp. Avea motive suficient de 
bune pentru a ţine acel lucru sub tăcere. În timp ce povestea lui continua întreruptă 
numai de completările doctorului Ionescu, căpitanul îi asculta cu atenţie nepărând 
deloc impresionat. 

În cele din urmă povestea ajunse la momentul dispariţiei cadavrului de la 
morgă, doar atunci căpitanul se încruntă de parcă ar fi fost ceva rău. 

- Şi nu a observat nimic altceva? Siluete sau orice altceva care să explice 
dispariția? 

- Nu, îi răspunse sec lancu. L-am întrebat şi eu acest lucru, lumina era prea 
puternică pentru a vedea ceva, orice ar fi fost. 

- Oricum am să-i pun şi eu câteva întrebări despre acest lucru. Cum spuneai 
că-l cheamă? Domnu” Murgu? 

Martin aprobă din cap: 

- Mă îndoiesc că vei scoate prea multe de la el. Dacă noi nu am reu’it sã o 
facem... 

Căpitanul se ridică pregătindu-se să plece, dar Martin îl opri: 

- Poţi să ne spui acum mai multe despre identitatea decedatului? 

- A fost găsit în zona unei explozii care a avut loc acum câteva ore pe strada 
Independenţei. 

- Cred că am auzit despre asta în treacăt la ştiri, îşi aminti Dublu I. Se 
presupune că a explodat o butelie într-un bloc de pensionari. 

- Nu a fost nici o butelie, iar explozia a fost la o casă particulară, nu bloc. S-ar 
putea să fi auzit de proprietar, este un profesor de fizică bătrân. În cheamă..., în acel 
moment căpitanul scoase un carnețel din buzunar şi-l răsfoi, ... îl chema Georgescu 
Daniel. 

- Georgescu Daniel? întrebă mirat Ionescu. Vrei să spui fizicianul Daniel 
Georgescu? 

- Cred că despre el este vorba. Ascultă, îi spuse el lui Martin, eu trebuie să 
plec. Sper că ne vom mai revedea. 

- Şi eu. Să nu mai lăsăm să treacă încă 4 ani pentru a ne reîntâlni. 

- Atunci, la revedere, spuse căpitanul în timp ce deschidea uşa. 

- La revedere. Şi dacă afli mai multe despre individ, caută-mă. 

Căpitanul ieşi, iar Martin vru să închidă uşa în urma lui dar a fost împiedicat 
de colegul său care a țâşnit pe uşă. 

- Vin imediat, strigă el în timp ce se îndreptă în aceeaşi direcție cu căpitanul. 

Îl ajunse pe acesta din urmă şi îl opri. 

- Scuză-mă, dar am uitat să te întreb un lucru. Ce s-a întâmplat cu profesorul 
de fizică? 

- A dispărut fără urme. Nu am reuşit să-l găsim pe el sau cadavrul său în 
rămăşiţele exploziei. Mulțumit? întrebă el în timp ce Ionescu dădu din cap de sus în 
jos. Acum poţi să-mi spui unde este morga? 

- În cealaltă aripă a clădirii la etajul doi. Camera 429. 

- Mulţumesc, spuse căpitanul apoi se îndepărtă tăcut, fără să privească în 
urmă. 

- Cu plăcere, murmură doctorul în urma lui. 

Se întoarse pe călcâie şi porni înapoi spre cabinetul din care tocmai ieşise. 

- De ce te-ai dus după el? îl întrebă Martin. 

- Vroiam să ştiu ce s-a întâmplat cu domnu” profesor. Se pare că a dispărut cu 
prilejul exploziei care ni l-a adus pe necunoscut. 

- Cine este de fapt acest Georgescu Daniel? îl întrebă Martin curios. 

- Cum, nu ştii? se miră lonescu. Cred că este în mai toate ziarele în ultima 
vreme, este primul fizician român care a primit premiul Nobel pentru fizică. Mi-a fost 
profesor de fizică în liceu, adăugă el cu mândrie. 

- Nu prea citesc ziarele. Nu am suficient timp liber pentru asta, iar când îl am 
sunt mort de oboseală. Mai spune-mi, spuse el în timp ce se trânti obosit pe fotoliu. 

- Cred că a reuşit cumva să demonstreze că mişcarea browniană poate fi 
extinsă la nivelul planetar sau dimensional, nu mai ştiu exact. 

- Ar putea ca necunoscutul să fie fizicianul tău? întrebă Martin închizând 
ochii. 

Ionescu nu făcu decât să izbucnească în râs. Martin deschise un ochi curios, 
apoi îl închise la loc. 

- El? Da de unde! Georgescu are cel puţin 60 de ani, iar omul nostru nu are 
nici 30. E imposibil să fie aceeaşi persoană. Ar putea să fie un simplu trecător care a 
fost surprins de explozie. 

- Un trecător surprins de o explozie lângă casa unui fizician care se ocupă cu 
lucruri care implică planete sau dimensiuni, folosi Martin expresia lui Ionescu, 
trecător care moare în spital ceva mai târziu ca urmare a unei răni stranii. Ciudat! 
concluzionă el. 

În cameră se lăsă tăcerea pentru câteva momente. 

- lancule, continuă Martin. Aş vrea să te rog un lucru, interesează-te de 
ultimele zile ale profesorului tău de fizică. Aş vrea să ştiu ce s-a întâmplat acolo, 
murmură el în timp ce adormea. 

Ionescu îl lăsă să doarmă liniştit în timp ce avea să-i îndeplinească 
rugămintea. Stinse lumina din birou în timp ce ieşea, ajuns afară se uită la ceas. 
Mai avea două ore şi jumătate până tura lui se termina, avea să plece atunci la locul 
accidentului. 

Când Martin se trezi soarele îi intra în ochi orbindu-l. Se ridică de pe fotoliu 
clătinându-se şi puse pătura undeva în lateral, se duse la fereastră. Curtea 
spitalului era plină cu pacienți care îşi făceau plimbarea de dimineață şi oameni 
care descărcau o maşină plină cu materiale. Îl durea tot corpul din cauza fotoliului 
inconfortabil. Soarele era sus pe cerul senin, era o zi călduroasă de vară. Se uită la 
ceas şi era cât pe ce să-l înjure pe Ionescu pentru că îl lăsase să doarmă prea mult. 
Abia avea timp să ajungă acasă şi să facă un duş şi să se schimbe înainte de a se 
întoarce aici la spital pentru a intra în tură. 

leşi şi se îndreptă spre postul asistentelor. 

- A venit doctorul Ionescu? întrebă el. 

- Nu. 

Martin se întoarse pe călcâie blestemând şi ieşi din spital îndreptându-se spre 
maşină. Ajuns la locuinţa proprietate personală primul lucru care îl făcu a fost să 
sune acasă la Ionescu, dar nu răspunse nimeni. Încercă din nou la spital, dar încă 
nu ajunsese acolo. Practic dispăruse, iar Martin nu mai ştia unde să-l găsească. Se 
hotări să mai încerce după ce va ajunge la spital. 

Mâna lui continua să strălucească, dar nimic altceva nu se schimbase în 
ultimele ore. Prin minte în trecu un gind cum că ar putea fi radioactivă, dar îl 
alungă rapid - dacă ar fi fost a“a ar fi trebuit să fie mort demult împreună cu 
majoritatea celor din spital. În plus, chiar dacă radioactivitatea s-ar răspîndi cu 
asemenea u“usinpă de la o persoană la alta - lucru de altfel imposibil din punctul 

lui de vedere - ar trebui sã lumineze din tot corpul nu numai palma şi o porţiune 
din încheietură. Se părea că energia era într-un fel de echilibru stabil păstrându-şi o 
intensitate luminoasă constantă ca a unui semnal complet necunoscut. Dacă îşi 
ținea mâna lipită lângă corp Martin putea să ascundă destul de uşor acest lucru 
straniu pe care încă nu reuşise să-l explice. Spera că lancu avea să-i furnizeze 
informaţii care să-l ajute să descopere misterele cauzate de necunoscutul dispărut, 
dar mai întâi trebuia să-l găsească pe acesta. 

Ajuns înapoi la spital parțial odihnit şi împrospătat, Martin îl întâlni pe Iancu 
în propriul cabinet, acesta stătea pe fotoliul pe care dormise Martin. Parcă nici nu 
dispăruse în ultimele ore. 

- Unde ai fost? întrebă un Martin supărat. 

- Hei, nu te înfuria că te-am lăsat să dormi. Aveai nevoie de odihnă. 

Martin se îndreptă spre fotoliul pe care stătea Ionescu, iar acesta se ridică 
rapid de pe el înainte ca celălalt să-i poată face rău şi se îndepărtă de birou în 
direcția opusă celei din care se apropia noul intrat. Dar acesta nu dorea să-i facă 
nici un rău, se aşeză lejer pe fotoliu. 

- Nu de aceea sunt furios. Vreau să ştiu unde ai fost toate aceste ore, ştii că te- 
am rugat să faci un lucru. 

- Fii liniştit, am toate informațiile pe care mi le-ai cerut, dar cred că ar trebui 
să dorm mai întâi şi după aceea să ţi le spun, începu el să îşi şicaneze colegul. Ştii... 
nu am mai dormit de vreo 40 de ore, cred că ar fi timpul să o fac. 

Văzând însă expresia furioasă de pe chipul lui Martin încetă orice glumă. 

- Cum îţi este mâna? întrebă în timp ce se întindea după nişte hârtii pe care le 
lăsase pe birou. 

- Destul de bine, cred. Luminozitatea nu se mai întinde şi este oarecum 
constantă. Ce ai aflat? 

Ionescu se aşeză pe un scaun care se afla în fața biroului potrivindu-l astfel 
încât să fie față în față cu Martin. Apoi luă cuvântul: 

- Ce ştii despre mişcarea browniană? 

- Ce legătură are asta cu...? 

- Spune-mi repede ce ştii despre mişcarea browniană, repetă un Iancu 
nerăbdător. 

- Ea spune că moleculele dintr-un gaz se mişcă haotic. 

- Nu tocmai. Dar ăsta este principiul. 

- Ei? 

- Conform teoriei profesorului această mişcare ce pare haotică se datorează 
interacțiunii dintre galaxii. 

- Cum?! 

Dublu I surâse sec. 

- Nu am înţeles nici eu pe deplin această teorie nouă - nu cred că există mai 
mult de 10 persoane din toată lumea care să o fi înțeles — dar se pare că profesorul a 
reuşit să dovedească că atunci când două galaxii se apropie suficient de mult apar 
imense interacțiuni energetice care străbat spaţiul din interiorul galaxiilor respective 
asemenea unor fronturi de undă având diferite efecte în funcție de ceea ce întâlnesc 
în cale planete, stele, etc. 

- Dar ce se întâmplă în cazul galaxiilor carnivore? îl întrerupse Martin. Galaxii 
care înghit alte galaxii mai mici şi le integrează în interiorul lor... 

- Văd că te pasionează astronomia. Nu ştiam acest lucru. 

- M-a pasionat în liceu, dar acum nu mai am timp pentru acest lucru. Totuşi 
mai țin minte unele lucruri, căpitanul care a fost ieri pe aici ți-ar putea spune mult 
mai multe despre acest lucru - îl pasionează mai mult decât pe mine. 

- Să revenim la subiect, îl întrerupse Ionescu. 

Aruncă o privire peste hârtiile pe care le avea în față şi continuă: 

- Aici se nu menționează nimic despre acest lucru, dar după cum cred că este 
formulată teoria, s-ar putea să fie un caz particular al teoremei profesorului. 
Atracția galaxiei mai mari este mult mai puternică decât forța de respingere creată 
în momentul ciocnirii, iar galaxia mai mică nu mai poate scăpa din aceasta şi devine 
o parte din cea mai mare. Fiecare galaxie este caracterizată de o atracție 
gravitațională proprie, iar între galaxii este vid. Galaxiile sunt protejată de acest vid 

de atracțiile celorlalte galaxii, închipuiți că vidul este ca un înveliş energetic care se 
rupe atunci când două sau mai multe galaxii ajung să se ciocnească. 

- Spune-mi despre această energie creată de ciocnire... 

- Nu am înţeles exact despre ce fel de energie este vorba, dar ştiu că este 
imensă şi că este peste tot în jurul nostru. Totuşi profesorul a arătat că această 
energie se deplasează pe mai multe fronturi de undă succesive datorită faptului că 
ciocnirea a două galaxii este de fapt o succesiune de ciocniri mai mici dar foarte 
puternice. 

- Cum adică peste tot în jurul nostru? 

- Locuim într-un univers foarte mare, peste tot în cuprinsul acestui univers au 
loc ciocniri între galaxii, iar datorită faptului că energia este foarte puternică 
fronturile de undă călătoresc prin spațiu mult înainte de a se stinge. O mare parte 
din această energie cred că a ajuns deja în jurul nostru. 

- Despre ce fel de energie vorbim ... termică, nucleară? 

- Nu ştiu. De fapt cred că nimeni nu ştie poate în afară de profesor. lar acesta 
a dispărut. 

- Ai vorbit despre el cu cei din jurul său? 

- Din fericire, mi-a fost profesor de fizică în liceu, spuse Ionescu. Dar acest 
lucru îl ştii deja. De atunci am păstrat un contact permanent cu el şi cu familia lui, 
atât de mult cât se poate păstra contactul cu un geniu. Numai un geniu putea să 
dezvolte o asemenea teorie... Curios este faptul că în acea perioadă mi părea numai 
un profesor de fizică normal, dar poate că în tot acest timp el lucra la teoria lui. Ştii 
că este căsătorit şi are doi copii simpatici? schimbă el subiectul. 

- Nu, dar nu mă interesează, îi răspunse Martin încă morocănos. 

- Insensibilule, îi spuse Ionescu cu o prefăcută supărare, dar apoi continuă cu 
obişnuita seninătate. I-am întâlnit azi noapte după ce am ieşit din tură, de la ei am 
aflat cele mai multe despre comportarea profesorului din acea perioadă. S-ar părea 
că profesorul lucra la un proiect secret, ei credeau că încerca să creeze un aparat 
care să capteze acea energie venită din spațiu şi să o transforme în energie comună, 
pe care să o putem folosi. 

- Acest lucru ar putea însemna o sursă aproape inepuizabilă de energie! 
exclamă Martin. Dar în acelaşi timp este aproape imposibil. 

- „Aproape” este cuvântul cheie, spuse Ionescu. Soţia credea că profesorul se 
apropia de sfârşit, în ultimul timp a devenit tot mai retras şi mai secretos. După 
aceea a avut loc explozia. Din fericire ea şi copiii nu erau acasă când s-a întâmplat, 
erau duşi în vizită la sora ei. Altfel se întâmpla o adevărată tragedie. Dacă ai fi văzut 
cât de distrusă era, spuse el căzând pe gânduri. 

- Despre profesor ce ai mai aflat? 

- Nimic, este încă dispărut. Tocmai am vorbit cu soţia lui la telefon cu puţin 
timp înainte de a veni, poliția a răscolit tot locul exploziei dar nu au găsit nimic. Ce 
crezi că s-a întâmplat acolo? 

- Nu ştiu. Poate că a pornit aparatul, dar acesta s-a supraîncărcat şi a 
explodat. 

Martin îşi reaminti de tânărul adus la urgențe cu o seară înainte, cum l-ar fi 
putut uita, şi îşi primi palma care lumina. 

- Sau poate că a găsit ceva la care nu se aşteptase, ceva malefic şi a fost nevoit 
să o distrugă, spuse el. Sau cel puţin a încercat să o facă. 

lancu se întoarse spre el şi îi aruncă o privire mirată. Martin ridică palma 
dreaptă în dreptul ochilor apoi o îndreptă spre colegul lui pentru a vedea şi el 
lumina albăstruie pe care aceasta o emana. 

- Înainte de a muri, tânărul mi-a cerut să-i opresc înainte de a ne omori pe 
toți. Nu a spus pe cine să opresc, sau în ce fel sunt periculoşi, dar după aceasta, 
când nu am mai reuşit să vorbească i-am simțit gândurile prin care îmi cerea să 
distrug o maşină. 

- I-ai simţit gândurile? se miră Ionescu. 

- Pun pariu că era aceeaşi maşină pe care profesorul tău pentru a capta 
energia emisă de ciocniri. Şi cred că mai ştiu cum o vom găsi. 

- Cum? întrebă prosteşte Ionescu. 

- Cred că se află undeva la subsolul clădirii care a explodat. 

- Şi cum crezi că o vei găsi? întrebă Ionescu de data aceasta batjocoritor. 
Poliţia este încă acolo răscolind de zor rămăşiţele. Nu vei putea găsi singur ceea ce 
eu nu ar fi putut deja să găsească, presupunând că vei reuşi să intri acolo. 

- În primul rând nu voi fi singur, vei fi şi tu acolo. Nu am să te pot lăsa 
deoparte, îl cunoşti pe profesor. Apoi, nu avem nevoie de instrumente 
ultrasofisticate pentru a găsi aparatul. 

- Dar ce vei folosi, nasul? întrebă Ionescu, încă uşor batjocoritor. 

- Nu. Asta, spuse Martin arătându-i din nou mâna dreaptă care continua să 
emane lumina albăstruie de origine necunoscută. 

Zâmbetul lui Ionescu dispăru atât de brusc încât dacă nu ar fi fost suficient de 
sigur de el Martin ar fi ajuns să se întrebe dacă existase vreodată. Dublu I se aplecă 
în față pentru a auzi mai bine explicaţia colegului său. 

- Cred că, într-un mod inexplicabil, tânărul de aseară a fost cumva expus la 
aparat şi s-a ales cu rana luminoasă, apoi a fost surprins de explozie în timp ce 
încerca să iasă şi a dobândit celelalte răni. Dacă ceea ce mi-ai spus este corect, 
atunci explozia de lumină care a dus la moartea lui apoi cea care a dus la dispariția 
corpului erau fronturi de undă pe care aparatul le-a înregistrat, iar reacţia lor o ştii. 

- Vei folosi lumina pe care o emană mâna ta asemenea unei busole pentru a te 
orienta, îl completă Ionescu pe Martin. Este posibil ca această lumină să creeze o 
reacție asemănătoare din partea aparatului şi să-l descoperi mai uşor. 

- De fapt este aproape sigur, îi spuse acesta. 

- Sau poate te vor distruge în acelaşi mod în care l-au distrus şi pe tânărul de 
aseară. 

- Mă îndoiesc. Dacă în ultimele 10 ore nu au făcut-o, nu cred că o vor mai face 
vreodată. 

Pagerul începu să țârâie pe masă, Martin era chemat la o operaţie de urgenţă. 

- Eu trebuie să plec, spuse acesta. Du-te şi te culcă puţin, am să te caut după 
ce ies din tură. 

- Bine. 

Nu s-au mai salutat. Nu aveau nevoie. 

Orele s-au scurs destul de încet. Printre operaţiile la care Martin asistă el 
încercă să se gândească şi la problemele pe care le avea în afara celor din spital. 
Mănuşile pe care le purta în timpul operaţiilor îi protejau mâna de privirile 
indiscrete ale celor din jur, iar între operaţii încerca să ascundă lumina pe care 
aceasta o emana cât mai bine. Reuşi pe deplin. Mâna nu-i mai juca feste, lumina nu 
mai avea nici un efect în afară de prezența ei enervantă. În dimineaţa următoare se 
simți cam obosit, dar mai putea să stea treaz până va distruge aparatul, adică ceea 
ce-şi propusese. Spera să reuşească. 

L-a sunat pe Iancu şi i-a cerut adresa la care avusese loc explozia, urmau să 
se întâlnească acolo. Ajuns la adresa respectivă, primul lucru pe care îl observat a 
fost mormanul de moloz, praf şi cenuşă ce acoperea o porțiune de stradă, erau 
urmele exploziei. Răsăritul făcea să strălucească cioburile de geam care erau 
împrăştiate pe jos. Ileşind din maşină Martin se uită în jur pentru a vedea dacă 
lancu apăruse sau dacă îl urmărea cineva. Din fericire, strada era pustie, nu se 
treziseră decât puțini şi mai era ceva timp până aveau să meargă la slujbă. Spera să 
aibă suficient să găsească aparatul fără să fie observat, dacă se dovedea inutil sau 
periculos avea să-l distrugă. 

lancu nu mai apărea. Era în obiceiul lui să întârzie în aproape toate 
momentele importante, cel puţin de când îl cunoscuse. Acum însă nu mai avea timp 
să-l aştepte. Închise maşina şi se îndreptă cu pas lejer spre clădirea distrusă. S-ar fi 
grăbit, dar nu vroia să le dea de bănuit oamenilor care l-ar putea urmări din 
interiorul căminelor lor. Ajuns în dreptul clădirii distruse, Martin se aplecă şi luă de 
pe jos o păpuşă de cârpă care scăpase ca prin minune explozie. O studie pe toate 
părți, apoi mai aruncă o privire în jur ca să verifice încă o dată dacă era sau nu 
urmărit şi, nevăzînd pe nimeni sări în groapa creată de explozie. Îşi scoase mânuşa 

pe care o purta pe mâna dreaptă şi privi imaginea albăstruie pe care o emana. Nu 
observă nici o schimbare a acesteia. 

Apoi dintr-o dată o explozie de lumină țâşni din palma lui urmată de o durere 
aproape insuportabilă, Martin îşi reținu cu greutate un strigăt de durere. Nu vroia 
să atragă atenţia. Aruncă o privire în jur şi văzu o lumină albăstruie licărind într-un 
colț a gropii, se apropie de aceasta şi a fost învăluit de acea lumină. Se uită la mâna 
lui, dar nu putea să-şi dea seama dacă lumina pe care o emana aceasta dispăruse 
sau nu, acum lumina era peste tot. Nu mai vedea decât lumină albăstruie 
împrejurul său, decorul inițial dispăruse. Apoi simți un curent de aer care îl 
împingea înainte şi leşină. 

Ironic, după numai câteva zeci de secunde o maşină intră pe stradă şi rulă 
încetişor până ajunse în dreptul maşinii părăsite a lui Martin unde se opri. Din 
maşină cobori Ionescu care se uită în dreapta şi în stânga căutându-l pe colegul 
său, dar acesta nu se vedea nicăieri. Îşi închise la rândul lui maşina şi se îndreptă 
spre locul exploziei, dar acolo nu era nici o urmă nouă care să-i dovedească că pe 
acolo trecuse un om în trecutul apropiat. Mai aşteptă câteva minute căutându-şi în 
zadar colegul, apoi intră în maşină şi plecă. 

În tot acest timp o siluetă ascunsă în umbra unei clădiri urmărise totul fără să 
intervină. Ca şi cum se aşteptase la aşa ceva sau era conştient de lucruri ce scăpau 
majorităţii. De-abia după un alt timp de aşteptare căpitanul Popa ieşi din umbră şi 
intră în una dintre maşinile de pe margine. Demară în trombă. 

Dacă cineva ar privi în aceste momente oraşul de deasupra, de la o oarecare 
înălțime care să-i permită atât o imagine în ansamblu şi cel puţin o parte a 
detaliilor, şi ar reuşi să vadă prin întunericul nopţii şi fumul des, ar observa cu 
uşurinţă clădirile în ruine, cadavre solitare alături de grămezi de moloz şi obiecte 
aruncate pe străzi. În unele locuri, deasupra rămăşițelor unor foste clădiri se ridică 
şuioare de fum care se răspândesc rapid deasupra întregului oraş. Urmele de 
cauciucuri care porneau spre toate direcțiile şi rămăşiţe de maşini arse răspândite 
prin oraş şi pe o rază de câțiva kilometri în jurul lui indicau faptul că oamenii 
încercaseră să părăsească în grabă oraşul dar că nimeni nu a ajuns prea departe. 

Parcă tocmai trecuse o furtună sau un război prin zonă... dar nici o furtună 
sau vreo altă catastrofă naturală nu fusese responsabilă de distrugerea acestui oraş. 

Prin acest peisaj dezolant, un om trecea clătinându-se şi împiedicându-se de 
obiectele de pe jos. Se rezemă de un zid care odată ar fi putut aparţine unei case şi 
aruncă o privire disperată în jur. 

- Cum au putut să se întâmple toate acestea? se întrebă Martin în gând. O 
întreagă lume distrusă doar din cauza... 

- Hei!!! E cineva viu pe aici?! urlă el cu disperare în glas. 

Aşteptă un timp în speranța unui răspuns, dar acesta nu sosi. Nici nu se 
aştepta să sosească, părea singurul om viu în perimetrul fostului oraş. 

- Nu are nici o importanță, rosti el, de data aceasta cu voce normală. Toţi sunt 
morți... Toți oamenii sunt morți! urlă el. 

Martin mai făcu câțiva paşi îndepărtându-se de zid, apoi se împiedică de un 
morman de gunoaie şi se prăbuşi peste acesta. 

- Şi au murit din cauza mea ... , murmură el, apoi, ghemuindu-se îşi prinse 
picioarele cu braţele şi începu să plângă. 

Nu mai ştia de cât timp era acolo, prăbuşit peste mormanul de moloz şi obiecte 
aruncate când a auzit paşii care se apropiau. Se ridică brusc în picioare, speriat. 

- Vin după mine, gândi el tremurând. 

Aruncă o privire rapidă în jur căutând o ascunzătoare apoi se strecură 
printr-o gaură a unui zid şi intră în interiorul unei case. Nu era cine ştie ce, era 
perfect conştient de asta, dar spera că zidul subțire avea să fie o protecţie suficientă. 
Acum paşii se auzeau din ce în ce mai aproape până când s-au oprit chiar în locul 
unde zăcuse el, nu putea să-şi dea seama câte persoane erau, putea să fie la fel de 
bine una singură dar şi o armată întreagă. Ecourile create în liniştea totală care 

acoperea oraşul ca o cupolă îi zăpăceau simțurile deja date peste cap de şocul prin 
care trecuse în ultimele ore. 

- Martine!!! se auzi acesta strigat şi tresări. 

Cine oare ştie că sunt aici? Şi în viață? 

- Unde eşti? se auziră din nou strigătele. 

Lui Martin i se părea cunoscut glasul, avansă încetişor, cu prudenţă spre 
spărtura din zid prin care intrase. Era gata să o ia la fugă în orice moment dacă cel 
care îl chema avea să se dovedească agresiv. Aruncă o privire prin gaură pentru a-i 
observa cu uimire pe Ionescu şi pe Mihai Popa împreună. 

- Martine! strigă din nou Ionescu, iar ecoul îi răspunse pentru a treia oară. Dar 
de data aceasta nu a fost numai ecoul cel care i-a răspuns. 

- Nu mai urla aşa, îi răspunse acesta în timp ce ieşea din ascunzătoarea 
improvizată în care fusese ascuns. Sunt aici. 

Cei doi s-au întors spre el şi s-au apropiat cu rapiditate. Martin se opri şi făcu 
un pas în spate cu braţele ridicate pregătit pentru apărare ceea ce i-a făcut pe cei 
doi să se oprească pe loc. 

- Nu vrem să-ţi facem nici un rău, îl asigură Mihai. Suntem aici să te ajutăm. 
Nu-ţi vrem răul, repetă el văzând că Martin încă continua să se împotrivească. 

- Cum ați ajuns aici? întrebă acesta încă neîncrezător. Cum ați ştiut că sunt 
aici? Ce s-a întâmplat? Cum aţi supraviețuit? 

- Cam multe întrebări, îi răspunse lonescu. Este o poveste lungă ... 

- Vino cu noi, îi spuse căpitanul. Am să ţi-o spun în detaliu, dar nu acum şi nu 
aici. 

- Unde vreți să mă duceți? întrebă Martin gata să o ia la fugă. 

- Există un loc unde suntem protejaţi de orice influenţe exterioare, spuse 
Mihai. Acolo vom putea vorbi în linişte, neîntrerupţi de nimeni. 

Încă neconvins de cele ce spuneau cei doi, Martin ezita. Nu ştia ce să facă, să 
meargă cu cei doi acolo unde vroiau eu să-i ducă sau să o ia la goană şi să scape de 
ei. 

- Văd că ţi-a dispărut luminozitatea de pe mâna dreaptă, spuse dintr-o dată 
Ionescu. 

Martin aruncă o privire la propria mână, lumina albăstruie dispăruse dar nu 
observase acel lucru până în acel moment. Atenţia îi reveni la cei doi oameni care se 
aflau în fața lui. Nu era decât o singură persoană în afară de el care ştia despre acea 
luminozitate stranie, iar acea persoană era colegul lui. Care acum părea să fie o 
persoană foarte calmă şi stăpână pe situație, parcă diferită de cel pe care-l cunoştea. 
Acum trebuia să aibă încredere în ei, erau cei pe care îi cunoscuse înainte ca lumea 
să o ia razna, înainte ca întreaga lui realitate să fie distrusă. 

- Vin cu voi, spuse în cele din urmă. Luaţi-o înainte. 

Realitatea pe care o cunoscuse era distrusă, dar el supraviețuise şi trebuia să- 
şi continue viața cumva. Mai rămăseseră câțiva oameni în viață, prietenii lui erau 
dovada. Avea să-i găsească şi pe ceilalți supraviețuitori şi împreună vor reconstrui 
civilizația. Era sigur de acest lucru acum. 

În cele din urmă cei trei au ajuns la o clădire care rămăsese prin cine ştie ce 
miracol neatinsă şi au intrat înăuntru. Clădirea era plină de oameni, prin hol şi prin 
încăperi. Acum cei trei treceau printre ei. Totul părea ca centrul unei fortărețe foarte 
tehnologizate dintr-un timp relativ foarte îndepărtat. lar ei trei erau tocmai în 
interior. 

- Cum se face că această clădire pare neatinsă iar restul oraşului este distrus? 
Întrebă Martin. Cum a fost distrus oraşul? 

- Am să-ți povestesc despre acest lucru când vom fi singuri, îi spuse căpitanul 
Popa. Nu-mi place să fiu întrerupt. Ţi-e foame? 

- Da. 

Un răspuns foarte sigur. 

- Bine. Îţi voi povesti totul în timp ce vei mânca. 

Ajunşi într-o cameră, Mihai se apropie de un frigider şi scoase din el nişte 
mâncare pe care i-a înmânat-o lui Martin. Acesta se aşeză la o masă, ceilalți doi pe 
câte un scaun în fața lui. Trecură aşa câteva momente de tăcere în timp ce Mihai şi 
Ionescu îl urmăreau pe Martin cum mânca. 

- Ei, care este povestea voastră? întrebă Martin printre înghițituri. 

- Am să încep eu, spuse căpitanul. În primul rând vreau să ştii că existau 
unele persoane care ştiau totul despre munca lui Georgescu Daniel încă înainte de a 
câştiga premiul Nobel. Intuind multiplele posibilități ale acestor cercetări, aceste 
persoane i-au sponsorizat mai departe munca pentru ca mai apoi să-i folosească 
rezultatele în scopuri personale. Nu am să-ți spun cine sunt aceste persoane, doar 
că fac parte dintr-o organizație foarte puternică care are acces la multe lucruri şi 
materiale secrete. După ce am devenit căpitan am ajuns fără să vreau să fac parte şi 
eu dintr-o filială a acestei organizații, aşa am aflat despre lucrarea profesorului lui 
Iancu. Fostului profesor, se corectă el. În noaptea exploziei am fost trimis să adun 
date suplimentare despre acest lucru iar când îi cercetam hârtiile am auzit 
zgomotele unei lupte din camera alăturată. Strigătele pe care le auzeam indicau că 
cineva încerca să distrugă aparatul, îl considera sursa unui potențial pericol. 
Tocmai când încercam să intru în încăpere pentru a interveni când am primit 
ordinul să mă retrag, senzorii din afara casei indicau o mărire neaşteptată a energiei 
din interiorul casei. Apoi a urmat explozia, iar restul cred că îl ştii. 

- Poţi să-mi spui despre ce fel de energie era vorba în documentele 
profesorului, întrebă Martin. lancu mi-a spus că nu se ştia nimic despre energia 
provenită din explozii. 

- Nu ştiu dacă eşti la curent, dar există nişte teorii prin care se definesc nişte 
particule temporale mai mici care formează timpul aşa cum îl cunoaştem, spuse 
Mihai. 

Martin clătină din cap că nu ştia şi îi făcu semn să continue. 

- Totul, adică materia, energia, timpul, spaţiul, se reduce la o energie 
fundamentală care nu poate fi măsurată fizic cu instrumentele actuale. Este acolo, 
ştim asta, dar nu o putem măsura. Din câte am înţeles Iancu ţi-a povestit despre 
ciocnirea galaxiilor. 

De data aceasta Martin aprobă. 

- Şi despre teoria profesorului despre asta. 

- Particulele temporale existente în urma ciocnirilor au existat întotdeauna, 
aşteptând să fie descoperite. Animalele sunt sensibile la aceste particule, oamenii la 
fel. Cel puțin unii dintre ei, avem suficiente date în istorie pentru a dovedi asta. 

- Hm? 

- Ai văzut sau simțit cumva viitorul, ai avut aşa numitul “deja vu”? 

- Vrei să spui...?! 

- Da. Oamenii interacționează cu energia temporală în acest mod. 

Iancu reveni la subiect: 

- Ştiu cu siguranţă că profesorul dorea să transforme această energie într-una 
pe care noi, oamenii să o putem folosi. A construit aparatul cu acest scop, se pare că 
nu a avut rezultatul dorit. Nu ştiu ce anume a obținut, dar a deschis o poartă prin 
care au venit nişte creaturi care la început au luat de la morgă corpul mortului apoi 
au apărut aici şi au distrus totul. Ai văzut rezultatele. 

Au rămas cu toții tăcuți pentru câteva momente. 

- Când au venit şi cum? întrebă brusc Martin. 

- După ce nu te-am mai găsit în locul în care trebuia să ne întâlnim am mers 
direct la poliție să-l caut pe căpitanul Popa şi să-i spun totul. Ştiam că sunteți 
prieteni şi că va păstra secretul. 

- A făcut bine, continuă Mihai. Când am aflat ce vi s-a întâmplat mi-am dat 
seama că era elementul lipsă din datele mele, nu ştiam ce anume se întâmplase cu 
corpul care a dispărut până nu mi-a povestit Iancu despre lumina care ţi-a rămas 
„lipită” pe mână. Sunt sigur că lumina a funcționat ca un transmițător ce are rolul 
de a specifica cu exactitate locul în spațiu sau timp pe care cineva sau ceva l-a 
folosit ulterior pentru a distruge totul. 

Rămase pe gânduri pentru o secundă, apoi continuă: 

- S-ar putea ca aceste fronturi de energie să fie pentru ele un mijloc de 
transport, dar întrebarea este atunci de unde vin. 

- Cred că de pe o altă planetă, interveni Iancu. Nu cunosc viteza de deplasare a 
acestor unde, dar dacă este vorba de energie temporală, atunci această energie este 
cel mai bun mod pentru a păstra un corp intact un timp nedeterminat până când 

ajungi la o planetă care îți convine unde „aterizezi”. Probabil că profesorul şi tipul 
mort au ajuns pe o asemenea planetă şi au considerat că ființele de acolo ne sunt 
primejdioase. 

- Dar cum te mai întorci în acest caz? întrebă Martin. Aceste unde au numai o 
singură direcție de deplasare. 

- Cu o undă care vine din sens contrar, boule! îl apostrofă Ionescu. 

- Este posibil, spuse Martin neluând în seamă ultimul cuvânt al fostului său 
coleg. 

Se ridică în picioare sub povara unui impuls de idei de neoprit, începu să se 
plimbe prin cameră vorbind cu o viteză infernală de parcă ar fi gândit cu voce tare: 

- Dar mai este posibil şi faptul că la întâlnirea dintre aparatul profesorului tău 
şi aceste unde de energie să aibă loc o explozie care să creeze nişte deplasări 
temporale. Vestitele călătorii temporale care îți plac atât de mult, îi spuse el lui 
Mihai. În mod obişnuit noi nu le putem înregistra, dar aparatul o face şi le 
transformă în efecte pe cale noi le-am putut trăi: mortul care a dispărut, lumina de 
pe mâna mea şi, de ce nu, civilizația „extraterestră” care ne-a distrus oraşul şi care 
de fapt ar putea să vină la fel de bine din viitorul sau din trecutul îndepărtat. Viața 
extrem de lungă a planetei face posibilă evoluția, maturizarea şi distrugerea mai 
multor civilizații succesive, de exemplu dinozaurii, civilizația de pe misteriosul 
continent al Atlantidei şi noi, oamenii. Dacă noi am dispărea în acest moment este 
posibil ca după noi să mai apară una sau mai multe civilizații pe această planetă. 

Martin sorbi dintr-un pahar de pe masă până la fund şi se aşeză înapoi pe 
scaun. Tăcu brusc iar cei doi, amețiți de plimbarea lui şi plini de gânduri tăcură şi 
ei. Martin termină de mâncat înainte de a se gândi să continue să vorbească, dar 
Mihai i-o luă înainte: 

- Oricare ar fi adevărul, trebuie să cădem de acord că acest aparat este 
periculos. A cauzat moartea unui om, dispariţia altuia într-o explozie şi a adus acele 
ființe care au distrus oraşul cu toată împotrivirea noastră. 

- Ştiam deja asta, ridică Iancu din umeri. Dar nu am crezut-o până acum. 

- Te-am întrebat mai devreme cum au reuşit aceste ființe să vină şi să distrugă 
oraşul, dar nu mi-ai mai răspuns, spuse Martin. 

- Ai dreptate. În aceeaşi perioadă în care lancu a venit să-mi spună că ai 
dispărut la locul exploziei mi-am alertat superiorii referitor la acest lucru şi le-am 
spus să izoleze complet oraşul până la noi date. 

- Le stă în putere să facă acest lucru? 

- Da. Acesta şi încă multe altele, îi răspunse de data aceasta Dublu I. Sunt o 
organizaţie destul de puternică. 

- Destul de puternică? se întoarse căpitanul spre Ionescu accentuând primul 
cuvânt. 

- Nu ați reuşit să-i opriți să transforme oraşul în ruine cu toate încercările 
voastre. 

- Aici ai dreptate, dar am reuşit până la urmă să-i trimitem înapoi de unde au 
venit. Şi cel mai important lucru, am reuşit să protejăm această clădire unde ne 
ținem toate documentele şi aparatele de care avem nevoie pentru a lansa un 
contraatac. 

- Vreţi să contraatacaţi? explodă din nou Martin. Nu v-a ajuns lupta, nu v-au 
ajuns cîpi au murit? 

- Pentru noi au fost mai mult decât suficienți, îi răspunse calm căpitanul. Dar 
ei nu au milă, au pornit să ne distrugă pe toţi şi sunt sigur că se vor întoarce. Acum 
au întâmpinat împotrivire, dar cînd se vor întoarce vor fi mai bine pregătiți şi vor 
reuşi să ne distrugă. De data aceasta am avut noroc, dar data viitoare... 

- Cum au ajuns aici? întrebă din nou Martin. 

- Nu ştiu exact. Nava lor a apărut pe neaşteptate deasupra oraşului, panica s-a 
răspândit cu rapiditate prin oraş, iar oamenii au început să fugă. Cea mai mare 
parte a acestora nu au reuşit să iasă din oraş, iar cei care au făcut-o au fost omorâți 
de patrulele noastre care țineau intruşii la depărtare. 

- De ce? 

- De ce au fost omorâţi? completă căpitanul întrebarea. Oraşul era declarat în 
carantină, iar eu cred că oamenii din afară că au văzut nava. Nu puteau să-i lase pe 

oameni să o atragă în afara oraşului atâta vreme cât nu eram pregătiți să o 
distrugem, în plus nu aveau cum să ştie dacă oamenii din maşini erau contaminați 
sau nu cu vreun virus lansat de pe navă. Asta în cazul în care cei din maşini erau 
oameni. 

- Aţi văzut vreo ființă coborând de pe navă? întrebă Martin încercând să-şi 
stăpânească emoțiile. 

- Nu, nimic. Doar nava şi atât. 

- Cum a dispărut? 

- Era în mijlocul atacului asupra acestei clădiri când a avut loc o explozie de 
lumină albăstruie care a înconjurat nava şi a dispărut, îi răspunse Mihai. 

- O lumină asemănătoare celei de pe mâna ta, completă lancu. Nu am văzut 
cum şi unde a apărut nava, dar martorii spun că s-a întâmplat în cartierul în care ai 
dispărut şi era înconjurată de o lumină albăstruie. 

Martin îi mulțumi cu un zâmbet rece şi scurt şi i se adresă lui Mihai: 

- Cum aţi reuşit să protejaţi atât de bine clădirea? 

- Câmp de forță, veni răspunsul, iar Martin începu să zâmbească larg pufnind. 
Văd că nu mă crezi, continuă căpitanul, dar este adevărat. Câmpul de forță a fost 
descoperit cu mai mult de un an în urmă, dar a fost ţinut în secret pentru a ne 
proteja. 

- Proteja de ce? veni întrebarea ironică. 

- Ascultă, spuse furios căpitanul. Nu vreau să mă cert cu tine pentru ceva care 
nu are nici o legătură cu noi. Există secrete pe care organizația din care fac parte le 
cunoaşte, secrete care trebuie să rămână aşa pentru că ar reprezenta un pericol mai 
mare decât un ajutor pentru omenire. Trebuie să rămână aşa până când omenirea 
va fi capabilă să le accepte. 

- Chiar şi asta? 

- Da. Chiar şi asta. Nu mă întreba de ce, nici eu nu ştiu. la spune-mi, ce s-a 
întâmplat în perioada când ai dispărut? schimbă el subiectul. 

Martin rămase pe gânduri înainte de a le răspunde. Apoi le povesti ce i se 
întâmplase la locul exploziei în timp ce se plimba prin cameră. 

- Atunci am leşinat. Nu ştiu ce s-a mai întâmplat după aceea, dar m-am trezit 
câteva ore mai târziu, era aproape seară iar oraşul era deja pustiit. Îmi era frig. Am 
rătăcit prin oraşul pustiu până m-aţi găsit voi. 

Se opri brusc din mers. 

- Se întâmplă ceva, spuse el sumbru. Ceva râu. 

În acel moment uşa se deschise brusc, iar un om îşi băgă capul pe uşă şi 
strigă: 

- Nava a apărut din nou. 

Cei trei se repeziră afară. Au primit fiecare o armă pe care Martin o recunoscu 
şi au ajuns undeva în zona intrării în clădire. Cu tot întunericul de afară nava era 
acum vizibilă cu ochiul liber, dar cu toate acestea nimeni nu trăgea. Aveau ordine 
precise de a trage numai dacă erau atacați. Martin putea să vadă nava care se 
apropia prin aer de cealaltă parte a râului ca prin ceaţă, aerul tremura la o distanță 
de câţiva metri de clădire. 

- Probabil că au activat câmpul de forţă. 

Nava se opri deasupra râului, la numai câţiva zeci de metri de clădire şi 
rămase pe loc aşteptând. Martin se apropie de căpitan şi îi şopti: 

- Poţi să comunici cu ceilalți oameni din clădire? 

- Da, prin staţie, îi răspunse acesta. De ce? 

- Am o bănuială pe care vreau să o verific. Spune-le că am să ies din clădire şi 
că nu vreau să fiu împuşcat, spuse în timp ce îi lua stația din mâinile căpitanului. 

- Eşti nebun! exclamă Ionescu. Hei, aşteaptă, strigă el în timp ce Martin se 
îndepărta de ei îndreptându-se spre poarta clădirii. 

Îi dădu arma sa unuia dintre oamenii de pe coridor şi se năpusti afară urmat 
de Ionescu şi căpitan. Aceştia reveniră înapoi înăuntrul clădii în timp ce Martin 
trecea prin câmpul de forță şi se îndrepta hotărât spre navă. Spre surpriza celor din 
clădire nava nu deschise focul, iar Martin reuşi să ajungă nestingherit pe mal. Nava 
înaintă la rândul ei până ajunse deasupra lui după care acesta a fost tras înăuntrul 
navei prin ceva ce păru a fi un curent de aer. Sau o rază tractoare. 

Căpitanul terminase de transmis mesajul şi aştepta împreună cu tot restul 
oamenilor din clădire şi din jurul ei tensionaţi, cu degetele pe trăgaciul fiecărei arme, 
gata să deschidă focul la orice acțiune suspectă a navei când Martin dispăru. Simţi 
tensiunea oamenilor săi crescând şi reuşi până la urmă să-i oprească să tragă, era 
sigur că merita să aştepte. Dacă cei de pe navă nu îl uciseseră pe Martin când 
avusese prilejul, poate avea să rezolve problema fără vărsare de sânge. Trebuiau 
numai să aştepte. 

În cele din urmă vocea lui Martin răsună în stația de emisie-recepţie: 

- Martin către Popa! Răspunde Mihai. 

- Sunt aici. 

- Nu ne vor răul, vor numai să distrugă aparatul. Este periculos. 

- Asta ştim şi noi. Nu ştim însă de unde vin ei, îi răspunse Ionescu. Întreabă-i. 

- Vin dintr-o dimensiune paralelă, acolo unde istoria a avut un curs foarte 
diferit de istoria pe care o cunoaştem noi. Aparatul este o poartă între asemenea 
dimensiuni, dar le pune în pericol pe amândouă. Le afectează fundamentul, nu ştiu 
ce înseamnă asta, dar mi-au spus-o ei. 

- Ce trebuie să facem? întrebă căpitanul. 

- Mai întâi trebuie să descoperiți poziția exactă a aparatului, se auzi o voce 
necunoscută venind din navă, apoi, în momentul trecerii noastre prin poartă să-l 
distrugeți. Cu o bombă nucleară dacă se poate. 

- Stai un pic, strigă căpitanul în microfonul staţiei sale. O bombă nucleară ar 
distruge ce-a mai rămas din oraş şi o zonă de câţiva kilometri pătraţi în jurul lui. 

- Nu şi dacă veţi înconjura zona detonării cu un câmp energetic ca şi cel pe 
care îl aveţi în jurul clădirii, se auzi vocea necunoscută. Astfel toată energia se va 
transmite de-a lungul porții şi o va distruge în întregime. 

În timp ce strigătele de protest se auzeau de pretutindeni, vocea lui Ionescu 
reuşi să se facă auzită prin stația de emisie-recepţie: 

- Dar cu voi ce se va întâmpla în acest caz? 

Se lăsă o tăcere totală, toți amuţiseră aşteptând răspunsul. 

- Nu ştim. Am putea să reuşim să ajungem dincolo neatinşi, dar am putea să 
fim distruşi pe drum. Este un risc pe care îl putem accepta. 

O nouă perioadă de tăcere se lăsă după acest răspuns. În cele din urmă vocea 
căpitanului se făcu auzită: 

- Cât timp mai aveţi până la plecare? 

- Puțin mai mult de o oră. Puteţi face rost de ceea ce v-am cerut? 

Căpitanul tăcu aruncând o privire în jurul să. Oamenii pe care îi putea se uita 
la el așteptând să se hotărască. Era decizia lui, până la urmă, nu a şefilor din 
clădire. Importanţa acesteia i se dezvălui în întreaga sa forță aproape copleşindu-l. 

- O să încercăm, răspunse el dintr-o dată uimindu-se pe sine. 

Oamenii nu-i răspunseră cu urale, doar erau militari, ci cu un soi de grabă 
liniştită corespunzătoare eficienței maxime. Căpitanul îşi închise aparatul şi începu 
să dea ordine oamenilor să oprească scutul şi să formeze echipele necesare pentru 
identificarea exactă a locului în care se afla aparatul şi transportarea unui scut mic, 
dar de intensitate mare în acel loc. Apoi se urcă la etaj şi intră în camera de 
transmisiuni unde îi găsi acolo pe superiorii săi direcți. 

- Am comandat deja scutul de forță şi bomba, îi spuse unul dintre ei. Va dura 
aproape o oră ca să ajungă aici din Rusia. 

- Până atunci totul va fi aranjat aici, spuse căpitanul. Vom fi în contratimp, 
dar cred că ne vom descurca. 

Următoarea oră a trecut foarte repede, dar în acelaşi timp şi foarte încet. 
Căpitanul era ocupat până peste cap cu pregătirile, dar nu se putea să nu se uite la 
ceas în fiecare două minute așteptând avionul care le aducea „produsele”. Când, în 
cele din urmă, acesta a aterizat pe aeroport trei camioane erau deja acolo 
aşteptându-l. Au pornit cu viteză spre locul exploziei originale. Ionescu era în unul 
din camioane şi, în timp ce treceau printre ruine şi maşinile arse de explozii, nu se 
putu să nu se gândească la ultimele două zile. Momentul în care îl văzuse pentru 
prima oară pe cel care avea să le aducă atâtea necazuri cu rana lui luminoasă i se 
părea nespus de îndepărtat, de parcă trecuseră săptămâni şi chiar lui de atunci. 
Acum cu greu mai putea să recunoască zona sau măcar locurile familiare din jur, 

iar dacă nu ar fi fost urmele de fum peste tot, pe maşinile distruse şi pe zidurile 
caselor distruse ori corpurile carbonizate şi mormanele de haine şi alte lucruri care 
zăceau pe jos, lancu ar fi crezut că se afla într-un oraş părăsit de zeci, poate chiar 
sute de ani. Aproape că nici nu-i mai venea să creadă că oraşul fusese atât de plin 
de viață cu numai două zile în urmă. 

Au ajuns la locul stabilit, iar acolo Iancu l-a găsit pe căpitan aşteptându-i. 

- Ce-ai mai auzit de la Martin? îl întrebă el. 

- Nimic, dar nava trebuie să plece dintr-un minut în altul. Este încă pe navă. 

Oamenii din camioane au dat jos cu grijă încărcătura acestora şi, împreună cu 
cei care îi aşteptau au instalat scutul şi bomba în poziţiile necesare. 

- „Lucrurile” au fost pregătite, vorbi căpitanul în stația de emisie-recepțţie. 

- Bine, îl auzi pe Martin. Vom ajunge şi noi în curând acolo. 

- Aş avea o întrebare, spuse Ionescu în stația căpitanului. Ai de gând să pleci 
cu ei sau rămâi aici? 

Nu se auzi nici un răspuns, dar Martin îşi făcu apariţia pe neaşteptate lângă 
ei. 

- Nici nu vă va vine să credeţi câte lucru am aflat de la ei, spuse el. Sunt de-a 
dreptul fenomenali. 

- Pari încântat, spuse Mihai. 

- Sunt încântat. Am aflat lucruri despre lumea lor care nici nu credeam că 
puteau să existe. Ştiai că acolo nici măcar nu a existat comunismul? 

- De fapt ce s-a întâmplat acolo, când ai ieşit din clădire de parcă nu exista nici 
un pericol? întrebă Ionescu. 

- Când am dispărut, ştii tu, ieri dimineaţă a fost din cauza faptului că am fost 
tras prin poartă spre lumea lor. Dar m-am întors, iar lumina de pe mână dispăruse. 
Am crezut că ei au făcut acest lucru, iar faptul că urmau să vadă un chip cunoscut 
avea să-i împiedice să tragă. S-a dovedit că aveam dreptate, iar acum... 

Văzură silueta navei pregătită să treacă prin poartă. 

- Nu mai este mult, spuse Martin. Poarta se va deschide în orice moment. Cum 
va acționa bomba? 

- După ce nava va trece prin poartă, spuse căpitanul, vom porni scutul şi vom 
detona bomba. Fiind vorba de nanosecunde între etape, nu va reprezenta nici un 
pericol pentru noi. 

Martin se apropie de ei gânditor şi aruncă o privire spre nava care continua să 
se apropie. Oamenii forfoteau în jurul lor ocupându-se de ultimele pregătiri. 

- Mă întrebam un lucru: de ce aparatul a deschis o poartă tocmai spre lumea 
lor? Un lucru ciudat pe care mi l-ai spus despre profesor m-a pus pe gânduri: 
spuneai că atunci când îţi era profesor şi se părea un om obişnuit care după aceea 
s-a dovedit un geniu. Pentru o deschidere interdimensională nu ar trebui două 
aparate care să acționeze asemenea unor poli magnetici diferiți? 

Căpitanul privi îngândurat scutul care zăcea inutil în groapa provocată de 
explozia casei profesorului. 

- De fapt unde este profesorul? Nu a mai fost găsit nicăieri după explozia care 
i-a distrus casa. 

- Probabil că a trecut prin poartă înainte de explozie, îşi dădu cu părerea 
Ionescu. 

- Nu mi-au spus nimic despre acest lucru, spuse Martin. Sunt sigur că dacă s- 
ar fi întâmplat acest lucru, atunci mi-ar fi spus. Nu aveau de ce să-l rețină acolo, pe 
mine nu m-au reținut prea mult. 

- Numai dacă nu cumva pericolul sunt chiar cei de pe navă, spuse căpitanul. 
Iar tu ai fost momeala, spuse el adresându-se lui Martin. 

Aruncă o privire spre navă şi se îndreptă spre maşina cu care ajunsese acolo 
pentru a-şi lua arma. Nu am mai apucat să ajungă la maşină, explozia bombei 
nucleare i-a înghițit pe toți. Pe toți cei de față şi pe toți oamenii din oraşul în flăcări. 

Nava survola oraşul acum complet distrus. Comandantul acesteia se adresă 
ofițerului de comunicații: 

- Trimite-le un mesaj celor de acasă. Prima etapă a fost îndeplinită, celelalte 
nave pot trece prin Poartă acum. Suntem pregătiți pentru etapa a doua a invaziei. 

Doar o cursă spre Venus 


- Toată lumea la bord! Cursă spre Venus pleacă peste 5 minute şi 14 secunde. 
Toată lumea la bord! Prima cursă spre Venus pleacă peste 5 minute şi 11 sec... 

Vocea computerului ce controla spaţțioportul îi aminti lui Mitch de un anume 
comentator sportiv de la sfârşitul secolului trecut cu deosebirea că originalul era cu 
mult mai simpatic, dacă putea spune aşa, decât prelucrarea audio. Încercă să îşi 
amintească numele lui, al comentatorului, sau măcar ramura sportivă pe care 
acesta obişnuia să o comenteze, în cele din urmă renunţă. Cui îi păsa? — tipul era 
demult oale şi ulcele şi nimeni nu ştia asta în afară de el. Şi poate cei ce 
programaseră computerul. 

- Credeam că vocea lui Țopescu suna altfel. Dar mă rog, se mai schimbă unele 
lucruri cu timpul... 

Mitch se întoarse de parcă ar fi fost împuşcat spre tânărul caucazian de 24-28 
de ani care mormăise aceste cuvinte, înfăţişarea acestuia îl surprinse pe negru chiar 
mai mult decât tinerețea lui prin contrastul evident dintre vârstă, mentalitatea 
tinerilor contemporani lui şi cunoştinţele pe care le dovedea. Dar mai ales era 
surprins de tonul plictisit pe care-l folosise, categoric exprima o informaţie foarte 
neînsemnată pentru el. Negrul îşi aranjă ochelarii de soare ce-i alunecaseră pe nas 
şi se strădui să pară la fel de nepăsător ca cel din spatele lui. Se întoarse din nou 
spre cel din față. 

- Deci vocea este a lui Ţopescu. Nu este vina lor că prelucrarea digitală a dat-o 
în bară rău de tot, spuse cu o voce suficient de puternică pentru a fi auzit şi de cel 
din spate. Sau poate că este, dar atunci cum de naiba se face că nimeni nu are 
suficient bun simț pentru a schimba totul! Începând cu prelucrarea digitală şi 
terminând cu cei care au obținut-o şi au instalat-o! 

Preferă să-şi exprime revolta în gând şi printr-o grimasă aproape nevăzută de 
cei din jur. Până în ultimele câteva secunde păruse să fie ultima persoană care 
aştepta la coadă în fața terminalului spre Venus, dar un alt întârziat se aşezase în 
spatele lui ca şi cum ar fi aşteptat ultimul moment pentru a se urca în această 
cursă. Ca şi el, de fapt. Asta nu-l surprinse, cei care doresc să se folosească de 
neatenția şi graba ce apărea întotdeauna în ultimele minute ale unei îmbarcări într- 
o cursă spre coloniile din exteriorul Terrei nu sunt tocmai puțini. Şi au tot soiul de 
motive, dar nici unul ca ale lui. 

Nu era prea surprins de sosirea neaşteptată a tânărului, nu îl surprinse nici 
măcar de intervenţia mai mult sau mai puţin avizată a acestuia, dar o făcură furia şi 
revolta pornite din senin. Respiră adânc, profund, o serie de amintiri din perioada 
Zen a vieții lui îi reveniră în minte instantaneu şi se calmă. Toată revolta şi furia îi 
dispărură ca prin farmec iar gândurile începură să-i vuiască prin minte printre 
perioadele de linişte profundă analizând posibilele reacţii ale celor din jur. 

- Vorbeşti de parcă l-ai fi cunoscut, îi şopti o voce lângă ureche. 

Mitch tresări abia vizibil şi tuşi scurt înaintând cu un pas, era un lucru pe 
care nu-l anticipase. Un subiect despre care nu vroia să discute mai ales cu cineva 
abia întâlnit, chiar dacă impresia pe care şi-o făcuse despre acest cineva era una 
bună. Iar negrul crede în prima impresie, este nevoit să o facă după o viață atât de 
lungă ca a lui. Preferă însă să-şi păstreze părerea pentru el şi se întoarse pe 
jumătate spre noul interlocutor: 

- Nici vorbă. Doar că mă pasionează sportul clasic... 

- Curios, dar şi pe mine. Este adevărat că doar ca o parte a unui lucru mai 
mare, dar pot spune că mă pasionează şi acea parte a civilizației vechi. 

- Dacă sfârşitul secolului trecut este pentru el istorie veche, atunci eu sunt 
preistoric. 

Negrul îşi însoți gândul cu un zâmbet vag dar ironic confundat însă o intenție 
de a zâmbi, tânărul îi zâmbi la rândul lui larg iar ochii i se umplură de o lumină 
caldă. Îşi întinse mâna spre cel din față. 

- Daniel Muşat. 

Negrul ezită pentru un moment apoi, convins de sinceritatea zâmbetului, îi 
apucă mâna şi o strânse puternic. 

- Mitch Sarca. Încântat că te cunosc. 

- Eşti român?!?! 

Uimirea părea sinceră. La fel de adevărată ca şi nedumerirea femeii care-i 
verifică paşaportul şi biletul de călătorie negrului, era clar că nu vorbea româna. 
Probabil că în cuprinsul educaţiei ei nu intra studierea limbilor străine în afara 
englezei, limba comercială a Confederaţiei Terestre şi a Coloniilor. Limbă pe care cei 
doi o folosiseră până în acest moment. 

- Ca şi tine, de fapt. 

Mitch îşi luă bagajul de mână din aparatul cu raze X, mulțumesc lui Dumnezeu 
că nu au descoperit nimic, şi se opri după câţiva paşi aşteptându-şi compatriotul. 
Sau cel puțin pe cel ce folosea aceeaşi limbă natală ca şi el. 

- Dar... 

Acesta era vizibil doritor să continue conversaţia acolo, pe loc, dar negrul îl 
opri cu un gest: computerul continua să îi anunţe cu aceeaşi voce mată şi enervantă 
că mai aveau aproape un minut până la decolare. Intrară în tăcere iar uşile se 
închiseră în urma lor. 

- Trebuie să facă ceva cu vocea asta, îi strigă Mitch celui de lângă el încercând 
să se facă auzit peste zgomotele motoarelor care porneau. Au cam dat-o în bară cu 
prelucrarea electronică. 

- Ce spui? strigă la rândul lui Daniel. Nu te înțeleg. 

Negrul dădu să-i răspundă dar renunţă cu un gest extrem de sugestiv la 
urechi apoi îl împinse mai departe pe culoar. Nava se clătină uşor când se desprinse 
de pe sol iar Daniel aproape se prăbuşi peste el. 

- Norocul meu că am pus bagajele cele mai importante în cală! strigă negrul 
după ce prima serie de zguduituri trecu. Altfel m-ai fi făcut pilaf! 

- Nu este nevoie să strigi, îi răspunse pe acelaşi ton ridicat tânărul iar în 
liniştea care se lăsase dintr-o dată acest lucru atrase câteva priviri curioase ale celor 
din jur asupra lor. Acum este linişte, continuă pe un ton potrivit. 

- Nu sunt surd, bă! îl fulgeră Mitch cu o privire vag resimţită chiar şi prin 
ochelarii întunecaţi de soare. 

Ochiră două locuri libere iar caucazianul se aşeză pe unul dintre ele în timp ce 
negrul încercă să-şi înghesuie geanta cu o delicateţe gen Terminator într-unul dintre 
compartimentele special rezervate pentru bagaje. 

- Ia spune-mi, cum se face că eşti român dar ţi se spune Mitch? întrebă Daniel 
în timp ce-şi lega centura. În plus cum se face că eşti negru? 

Cel vizat se opri din ceea ce făcea şi îi aruncă o privire plină de milă: 

- Strămoşii mei erau negri. 

- Nu asta te-am întrebat, mârâi tânărul. 

Evident, faptul că era unul dintre cei mai joviali tineri pe care Mitch îi 
cunoscuse în ultimul timp nu îl împiedica să se înfurie în momente ca acesta, când 
cineva îl lua în derâdere. Dar emoția negativă dispăru destul de repede, suficient de 
repede pentru ca Mitch să nu o ia în considerare. Deci nici nu insistă prea mult 
asupra subiectului: 

- Mi se spune Mitch pentru că prietenii din San Francisco nu puteau să-mi 
pronunţe prea bine prenumele, adică Mihail. Sunt negru şi sunt român pentru 
simplul motiv că pe la sfârşitul anilor “90 bunicii mei s-au refugiat în România. Deşi 
am două cetățenii şi locuiesc în San Francisco cea mai mare parte a timpului, faptul 
că m-am născut şi am crescut în zona Carpaţilor mă face să mă consider român 
oriunde aş fi. 

- 2090?! Numai acum două decenii? 

- Ceva mai devreme... dar este o poveste ceva mai lungă. 

Unul dintre ultimele lucruri pe care le dorea era să-i explice unei persoane pe 
care tocmai o întâlnise povestea ultimilor 2000 de ani din istoria lui şi a familiei 
sale. Căzut pe gânduri ar fi stat aproape la nesfârşit pe culoar dacă o tânără şi 
frumoasă stewardesă nu i-ar fi atras atenția să se aşeze pe locul lui înainte ca 
gravitația să scadă prea mult. 

- Frumoasă fată! exclamă tânărul după ce aceasta se îndepărtă suficient de 
mult pentru a nu-l mai auzi. 

Deschise gura să adauge un comentariu deocheat dar expresia feței celui de 
lângă el în făcu să se răzgândească. Nu era o expresie deloc plăcută. 

- Şi spune-mi, cu ce te ocupi? schimbă atunci subiectul. 

- Sunt doctor, sau mai precis specialist în hematologie şi dermatologie. 

Îi întinse o cartelă de vizită şi se bucură că avusese intuiţia să-şi facă aşa ceva 
înainte de plecare, aşa poate nu se va mira nimeni de conținutul genţii sale. 

- Măi, măi, măi. Şi ce cauţi tu pe Venus? Călătorie de plăcere sau ai fost trimis 
cu o misiune acolo? 

Negrul aproape sări în sus dar se linişti aproape în ultimul moment: 

- Cu o misiune? Cum adică cu o misiune? 

Tânărul păru să nu observe pentru că în întrebă deosebit de calm şi de 
răbdător: 

- Ai fost repartizat acolo? 

- Cam aşa ceva. Se pare că unul dintre medicii anteriori a decedat din motive 
mai mult sau mai puţin cunoscute şi am fost trimis în locul lui. 

- Atunci se pare că ne vom mai întâlni pe acolo. 

Mitch apucă cartela de vizită pe care cel de lângă el i-o întindea şi activă 
dispozitivul holografic ataşat, se dovedea că stătea lângă patronul unei firme de 
construit şi întreținut sisteme electronice şi roboți. 

- Afaceri? 

Daniel aprobă din cap. 

- Nu eşti prea tânăr pentru aşa ceva? Din câte ştiu pentru a face afaceri pe 
Venus trebuie ca firma pe care o deții trebuie să fie destul de importantă. 

- Mda... Am moştenit această afacere, nu este prea mare sau importantă dar 
familia meu a participat la construcţia coloniilor de pe Marte şi din centura de 
asteroizi, contactele tatălui meu mi-au adus afacerea de pe Venus. 

- Dar colonia de pe Venus este gata. 

- În proporţie de 89%. Chiar crezi că toţi cei de aici sunt în călătorie de plăcere 
ca şi noi doi? 

- Deci atunci când apar probleme sunteți chemați voi, schimbă Mitch 
subiectul. 

- Să zicem. Asta nu înseamnă că sunt probleme pe Venus. Trebuie să 
definitivez unele treburi... Acel gen de lucruri care nu pot fi rezolvate decât prin 
prezența personală la fața locului. 

Tânărul tăcu iar propoziția rămase în suspensie până se pierdu în spațiul 
interstelar de dincolo de carcasa navei. 

- Da... sigur. 

Ironia din vocea sa era abia vizibilă şi se pare că Daniel nu o observă sau o 
ignoră pentru că nu reacționă cu nimic. Pentru Mitch era cert un lucru, de când se 
ştia arhicunoscutele legi ale lui Murphy îi adeveriseră anumite fapte de viață de prea 
multe ori în trecut pentru a fi ignorate: nu existau lucruri care să meargă perfect 
chiar de la început, mai ales pe o planetă în care mediul înconjurător era deosebit 
de periculos şi nociv pentru o ființă umană - poate că chiar de aceea era atât de 
atractivă - iar prezența unui patron de firmă de întreținere de sisteme electronice pe 
o navetă ce în cele din urmă avea să-l ducă pe Venus era suficient pentru a-l pune 
pe gânduri. Faptul că era singur nu era prea important, subalternii săi ar fi putut 
foarte bine să urce la nava principală cu navetele anterioare. 

- Cât mai avem până pe orbită? întrebă un Daniel Muşat nerăbdător. 

- Cam 12 minute cred, îi răspunse Mitch fără să se uite la ceas. 

Se întinse după conectorul cu computerul navei agăţat pe scaunul din fața sa 
cu scopul clar de a afla timpul corect dar nu mai ajunse la el, câteva zdruncinături 
violente îl făcură să încremenească pe scaun şi să se prindă cu putere de marginile 
acestuia. Nu era procedura standard, dar merge şi aşa. Se auziră câteva țipete 
surprinse ale femeilor şi strigăte aproape încântate ale copiilor care mai erau cu ei 
pe navetă, dar asta era cel mai lucrul cel mai puţin important. 

- De ce trebuie să mi se întâmple mie astea? auzi vocea alarmată a unui om 
aşezat pe unul dintre scaunele din dreptul lor dincolo de culoar. 

Negrul întoarse instinctiv capul spre el studiindu-i cu atenţie chelia 
proeminentă şi ochelarii — de ce nu poartă lentile de contact? —, transpiraţia îi umplea 
fruntea şi fața grăsuţă în timp ce mâinile îi erau încleştate de mânerele scaunului 
său. Tipul era clar extrem de stresat, părea că avea de gând să cedeze psihic în 
momentele imediat următoare. 

- Nu vă îngrijorați, îi răspunse Daniel deşi ştia că întrebarea nu îi fusese 
adresată lui, este ceva normal în pătura inferioară a atmosferei. Există nişte curenți 
de aer... 

- Du-te dracului, prostule, nu te-am întrebat nimic. 

Se părea că individul nu era suficient de stresat sau de înfricoşat pentru a-i da 
tânărului un răspuns foarte dur şi fără nici o urmă de simpatie sau omenie. 

- Idiot nerecunoscător! 

Exclamaţia lui Daniel fusese spusă în şoaptă dar aciditatea acesteia îl făcu pe 
Mitch să tresară şi se întoarcă spre el. Expresia de pe faţa celui din stânga sa nu 
exprima decât un dezgust total pe care negrul nu îl înțelegea pe deplin şi pe care nici 
nu credea că avea să-l înțeleagă vreodată. 

- Ce s-a întâmplat? 

- Nimic, dar am avut unele probleme cu un tip asemănător cu gunoiul din 
dreapta ta. 

Scuturăturile încetară iar cei doi se relaxară împreună cu aproape tot restul 
oamenilor din navă. Numai chelul din dreapta negrului părea să rămână în 
continuare stresat, se pare că nu-i pria prea bine în spaţiu sau în pseudogravitația 
ce se făcuse simțită în ultimele minute. 

- Credeam că măcar ăsta este diferit... 

- Scuzaţi-ne pentru acest inconvenient, se auzi o voce în difuzoarele navetei, 
era una dintre stewardese, dar am trecut printr-o furtună care ne-a zguduit puţin. 
Vă garantăm că acest lucru nu se va mai întâmpla. 

- Nu ştiu ce fel de probleme ai avut, dar experiența mea de viață m-a învăţat să 
nu-mi pun mintea cu oameni ca ăsta. 

- Ai perfectă dreptate: nu cunoşti problemele mele. 

O nouă serie de scuturături violente îl făcu să se oprească din vorbit şi să se 
prindă cu putere de spătarul scaunului din față. Iarăşi o procedură ce nu se aplica 
standard, dar ce să-i faci? 

- De data aceasta nu mai este un lucru normal ce se întâmplă cu naveta asta! 
exclamă. 

- Ai mai fost în spaţiul cosmic? 

- De câteva ori pe noua stația orbitală europeană Zetta şi o dată în vizită la 
muzeul spațial Mir. 

- Dar credeam că Mir a fost distrus acum 4 luni şi jumătate! Iar înainte de 
aceea a fost închis mai bine de 10 ani. 

- A fost distrus de coliziunea cu o navetă scăpată de sub control, dar asta s-a 
întâmplat după ce am plecat eu de acolo. Dacă nu ar fi fost aşa nu crezi că arăt prea 
bine pentru un mort? 

O zdruncinătură finală se făcu simțită iar el tăcu, vocea feminină se făcu 
auzită peste toate celelalte voci a căror murmure se auzeau în valuri peste tot în 
navetă: 

- Am ajuns la staţia orbitală Praga 2. Vă invităm să vă luaţi bagajele de mână 
şi să intraţi în nava ce vă va duce pe Venus. Vă mulțumim pentru că aţi ales Trax 
Tourism şi vă mai invităm şi altă dată. 

- Nu în următoarea mie de ani, domnişoară, murmură negrul în timp ce se 
întindea după bagajul de deasupra capului. 

Dacă s-ar fi uitat în jos la Daniel ridicându-se de pe scaun ar fi observat 
expresia stranie a acestuia, era clar că îl auzise şi că interpretase ultimele sale 
cuvinte drept foarte serioase. Dar Mitch era prea ocupat pentru a urmări persoanele 
care se înghesuiau spre ieşire, era pentru prima oară când îi observa cu atenţie. În 
afară de chelul stresat a cărui antipatie pentru toți din jurul lui era evidentă, Mitch 
mai observă câțiva copii - un desert excelent şi mai ales foarte proaspăt - pe care nu 
putu să-i numere din cauza înghesuielii, vreo două cupluri tinere - foarte 
apetisante, dacă i-ar fi cerut cineva părerea, evident în luna de miere - şi câțiva inşi 

solitari. Observase vreo două sau trei locuri libere, dar ce să-i faci, naveta lor era 
ultima aşa că nu se putea plânge că erau prea puţini. Media de vârstă părea a fi de 
vreo 30-35 de ani, o vârstă acceptabilă pentru prima călătore de plăcere spre o 
colonie nouă. O parte dintre ei aveau să rămână în colonie, asemenea lui, dar în 
general era o călătorie de plăcere. 

- Mai devreme tu chiar vorbeai serios? îl întrebă Daniel în timp ce treceau prin 
tubul de legătură cu nava principală. 

Mitch întoarse capul spre el şi pierdu contactul cu agățătoarea de marginea 
tubului, începu să se mişte incontrolabil în spațiul relativ îngust dar lipsit de 
gravitație. Daniel îl împinse cu grijă să nu fie prins şi el în mişcarea dezordonată iar 
Mitch reuşi să se prindă de o nouă agățătoare. Cu ochii îndurerați de lumina prea 
puternică pipăi spaţiul apropiat după ochelarii de soare, Daniel îl salvă şi de data 
aceasta aducându-i în dreptul palmei. Negrul îşi şterse ochii plini de lacrimi şi îşi 
puse ochelarii înapoi pe nas, oftă uşurat. 

- Referitor la ce? 

- La ultima propoziţie... cum adică nu ai de gând să călătoreşti cu agenția asta 
de turism pentru următoare mie de ani? 

Mitch şovăi o secundă, se folosi de prilej pentru a ieşi din tub şi a arunca o 
privire în cala bazei în care tocmai intrau. Era aproape uriaşă! lar gravitația era 
mult mai puternică decât în navetă, aproape la fel de puternică ca pe Pământ. Totul 
îi amintea de una din sălile de ospeţe din nu mai ştia care palatele franceze din 
secolul XVIII, la vremea aceea i se păruse la fel de impresionant. 

- Bineînţeles că era o glumă, doar ce credeai? Că voi mai trăi încă o mie de ani 
sau aşa ceva?! Că sunt un fel de nemuritor?! 

Râse scurt, dar cam forțat. 

- Da şi nu prea. Nu ştiam ce să cred, nu am observat pe faţa ta nici un fel de 
semn că ar fi o glumă. A... Încă ceva, nu există mai multe feluri de nemuritori, fie 
eşti nemuritor fie nu eşti. 

Mitch zâmbi din nou. de data aceasta ceva mai larg. Dar undeva, în interiorul 
fiinţei sale, un hău se deschidea gata să îl închidă. „Să fie oare vorba despre...2” 

- De ce am impresia că o parte a problemelor de care vorbeai mai devreme au 
avut o legătură strânsă cu persoane care aveau o linie a vieții extrem de lungă? 

Se întoarse parțial pentru a-i studia expresia feței tânărului dar nu reuşi să 
vadă nimic neobişnuit. Nici o tresărire, nici un zvâcnet în colțul gurii sau o 
încruntare rapidă ori o plecare a ochilor, nici un lucru care să-i indice că atinsese 
un punct sensibil. Cu toate acestea, Daniel îi răspunse: 

- Nu o linie de viață lungă ci o capacitate de funcționare extrem de 
îndelungată. 

- Roboţi? se încruntă negrul şi se opri brusc. 

- Organisme cibernetice, ca să fiu mai precis. Androizi inteligenți. 

- Ce fel de organisme? se interesă Mitch cu o față de parcă ar fi avut un 
lapsus. 

Chiar şi avea. 

- Organisme cibernetice. Un fel de şasiu metalic controlat pe interior şi țesuturi 
organice pe exterior. 

În acel moment Mitch îşi aminti de ceva ce citise sau aflase mai demult despre 
acest subiect, din punct de vedere teoretic era posibil de construit dar foarte 
improbabil din cauza marilor probleme pe care încă le mai aducea tehnica în 
momentul îmbinării între țesuturile create prin inginerie genetică şi aliajele 
controlate de microprocesoare. Implicaţiile acestor cuvinte îi smulse un fluierat de 
uimire. 

- Ce s-a întâmplat? Te surprinde conceptul? 

Negrul îi împărtăşi gândurile sale. 

- Sunt surprins, mai devreme nu păreai să ştii prea multe despre acest 
subiect. 

Mitch ridică din umeri: 

- Un lapsus. 

- Ai fi surprins dacă ai şti cât de puține persoane ştiu la ora actuală prea multe 
lucruri despre acest subiect, continuă Daniel apoi se opri. 

Mitch nu pierdu prilejul să-l întrebe: 

- A avut legătură cu munca ta? Sau mai precis cu firma pe care o conduci? 

- Într-un fel. 

Negrul aşteptă extrem de curios continuarea, dar cum aceasta nu mai sosi se 
întoarse cu fața spre turiştii care îi depăşiseră şi porni pe urmele lor. Daniel îl urmă 
în imediata apropiere. 

- Pe unde naiba ajungem la nava de transport? întrebă în gol negrul. 

- De unde vrei să ştiu? Sunt prima oară pe această bază. 

Grupul ajunse în capătul sălii, în fața lor se întindea o intersecție aproape la 
fel de imensă ca restul sălii. Două coridoare porneau undeva în lateral prin două 
porți relativ mici, erau cele mai circulate; în schimb cele 3 porţile sigilate din fața lor 
păreau la fel de dure ca o stâncă pierdută în vidul interstelar şi bătută de toate 
vârtejurile vântului solar, la fel de nefolosite şi lipsite de activitate ca o asemenea 
stâncă. Negrul se proțăpi în dreptul acestor porți lângă grupul de care aparținea 
apoi îşi aşeză geanta pe solul din metal aşteptând ca cineva să le indice drumul spre 
prima navă spre Venus. De data aceasta erau mai mulți ca înainte, aproximativ 500, 
adică cam toți după cum estima Mitch. Abia după aproape jumătate de oră de 
aşteptare îşi făcu apariţia un individ cu o față de viezure şi cam lunecos — deşi îi 
inspira un aer extrem de familiar, Mitch nu ar fi avut încredere în el nici măcar 
pentru un suc sau un pahar cu apă, în cazul în care şi-ar fi reluat încercările 
nereuşite de a bea asemenea lichide - care se dovedi a fi ghidul lor. Primiră câte un 
localizator şi porniră la drum, după numai 14 minute grupul de noi călători 
interplanetari intrară în carcasa de metal care avea să le fie locuința pentru 
următoarele câteva zile până la destinație. Mitch răsuflă uşurat, individul cu față de 
viezure rămase în urmă şi era aproape sigur că nu avea să-l mai vadă niciodată. 

În timp ce înaintau pe un culoar în interiorul navei îi spuse acest lucru şi lui 
Daniel. 

- Individul nu este tocmai om, este un hibrid, îi răspunse acesta. 

- Cum adică? 

- Din ceea ce ştiu acum vreo 70 de ani s-au făcut încercări de combinare a 
genelor umane cu cele de liliac şi de şoarece cu scopul de a-i ajuta pe oameni să 
supraviețuiască mai bine în spațiu şi noile colonii stelare. 

- Lilieci şi şoareci? Dar de ce? 

Mitch nu se putu abţine să nu arunce o privire în spate spre uşa metalică 
acum închisă de parcă ar mai reuşi să-l vadă o dată prin ea, dar era imposibil chiar 
şi pentru unul ca el. Se întoarse pe călcâie şi continuă să meargă mai departe agăţat 
de barele de protecţie ţintuite la o înălțime medie pe toată lungimea pereţilor 
culoarelor navei. Acum, câtă vreme nu este încă obişnuit cu gravitația navei şi 
uşoara senzație de mişcare este mai bine, mai confortabil, să le folosească. 

- Ce legătură au liliecii şi şoarecii cu spațiul interstelar şi coloniile? repetă. 

Daniel ridică din umeri dând impresia că chestia îl depăşea. 

- Pe de altă parte cum se face că nu am auzit şi se despre acest lucru? 
murmură negrul doar pentru el. 

- Nu te nelinişti, puţini ştiu despre acest subiect. Este din cauză că a fost 
considerat un experiment nereuşit dar le-a fost permis să trăiască. 

- Ai un auz destul de bun, remarcă Mitch cam acid. 

Daniel ridică din nou din umeri, se părea că acest lucru îi intrase în reflex. Iar 
dacă nu reuşise încă acel lucru avea să o facă în curând. 

- Nu este vina mea. 

- Cum ai aflat despre ei? 

- Mai mult accidental. Am cunoscut câțiva cu prilejul călătoriilor prin staţiile 
orbitale. Sunt de-a dreptul incredibili: chiar dacă nu au o înfăţişare de prea mare 
încredere, dacă le dovedeşti că eşti cinstit şi că eşti de partea lor te poţi baza pe ei în 
orice situaţie. 

- Presupun că au fost marginalizaţi şi folosiți ca forță de muncă ieftină pe 
stațiile spaţiale. 

- Parcă nu ştiai nimic despre acest subiect, tresări Daniel. 

- Dacă ai fi citit mai mult din istoria de care spuneai că eşti pasionat ai fi ştiut 
că acest lucru s-a mai întâmplat de câteva ori în istoria omenirii. De fapt de prea 
multe ori, dacă ar fi să-mi spun eu părerea. 

Localizatorul de la centură începu să piuie strident, ajunsese în dreptul 
camerei. Se opriră. 

- Cred că am ajuns, începu Mitch apoi se opri să-i facă loc unui grup de 
persoane care trecea mai departe. 

Se prinse cât mai bine de una din barele de protecţie apoi se întoarse spre cel 
care vorbea: 

- Peste vreo două ore voi fi în sala de mese, dacă vrei să mănânci mă găseşti 
acolo. 

Sinceritatea din zâmbet tânărului îl cuceri pentru a doua oară pe Mitch, nu 
ştia de ce dar se simțea atras, fascinat, într-un fel cu totul inexplicabil de acesta. Nu 
ştia dacă era din cauza persoanei respective ori din cauza bagajului său de 
cunoştinţe sau a scopului oarecum ambiguu pe care-l declarase. Sau poate toate 
acestea împreună acționau asupra lui ca un magnet sau ca lumina becului asupra 
unu fluture, îşi atrase atenția asupra acestui aspect şi îşi propuse să verifice câteva 
lucruri. 

Se despărțiră cu un salut iar Mitch intră în vreme ce Daniel îşi continuă 
drumul. Luminile aprinse îi permiseră să arunce prin încăpere o privire rapidă la fel 
de fumurie ca ochelarii închişi la culoare pe care-i potrivi din nou pe nas, camera nu 
era sărăcăcioasă dar nici prea departe de asta nu era. Singurul lucru cât de cât 
contemporan era proiectorul holografic dintr-un colț al camerei, în acest moment se 
putea desluşi cu uşurinţă corpul butucănos-alungit al navei dar foarte suplu cu 
toate secțiunile şi subsecțiunile sale, negrul nici nu încercă să desluşească labirintul 
de culoare ce străluceau mat. Nu i-ar folosi la nimic. Un semen mai bătrân de-al lui 
ar spune că este o ambianţă spartană, dar nu mai existau vampiri suficient de 
bătrâni care să fie capabili să spună acest lucru - mediu ucigător al ultimelor secole 
de progres tehnologic, dar mai ales oamenii, aproape îi decimase specia. Dar pentru 
restul, pentru cei puţini, ei le deschiseseră drumul spre stele şi spre lumina zilei. 

Negrul îşi aşeză geanta pe pat şi spuse cu voce puternică: 

- Computer, redu intensitatea luminii la 10%. 

Computerul încăperii se execută, rămas într-o obscuritate atât de relaxantă 
pentru el se apropie de masă şi cele două scaune şi îşi scoase ochelarii de pe nas. 
Cam nelămurit ezită câteva momente înainte de a a-şi pune ochelarii lângă paharele 
goale şi întoarse cu piciorul în sus apoi se întoarse cu rapiditate spre pat şi scoase 
din geantă un obiect de dimensiunile unei cărți ceva mai mari. Scoase din geantă o 
unitate de sânge pe care o muşcă într-un colț. O goli din câteva sorbituri apoi 
aprinse computerul portabil. 

- Computer, porneşte un motor de căutare, spuse. 

Ezită de parcă ar fi încercat să-şi amintească ceva. 

- Stimate călător, pregătiți-vă de decolare. 

Mitch tresări la auzul mesajului dar nu reacționă cu nimic mai departe 
comportându-se mai departe de parcă memoria i-ar fi la fel de goală ca şi o foaie de 
hârtie încă nefolosită. După câteva secunde simți impulsul inițial al navei şi ridică 
punga acum goală de parcă ar fi vrut să spună un toast, deschise gura dar în 
încăpere nu se auzi nici un sunet. 

- Să-ţi fie de bine. 

Negrul îşi cobori privirea spre computerul din fața lui, zăcea aprins pe masă şi 
aştepta următoarea sa comandă. 

- Computer, taci naibii din gură şi porneşte un motor de căutare. 

- Mi-ai spus deja asta, mă. Mai spune-mi însă şi pe cine să caut şi o voi face. 

- Subiectul este Daniel Muşat. Caută să afli totul despre el şi afacerea familiei. 
Mergi până în urmă cu 100 de ani. 

- S-a făcut. Te-aş sfătui să faci un duş, se simte nevoia. Începi să-ţi pierzi 
memoria tot mai mult. 

- Chiar aşa?! Ce-ar fi să-ți păstrezi sfaturile pentru tine şi să îmi furnizezi 
informațiile cât mai repede? 

Vocea computerului redeveni cea oficială. 

- Timpul estimat: 7 minute şi 31 de secunde. Te-aş sfătui să faci un duş, se 
simte nevoia. 

Mitch se ridică în picioare şi dintr-o singură mişcare aruncă unitatea de sânge 
acum goală direct în atomizator — se pare că lecţiile de baschet clasic de acum 100 şi 
ceva de ani îşi făceau încă efectul — apoi începu să se dezbrace cu rapiditate. Câteva 
minute mai târziu opri apa de la duş şi ajunse în fața oglinzii, dincolo de întunericul 
aproape complet care stăpânea şi această încăpere străluceau doi ochi ca de felină 
surprinsă în timpul nopţii de raza unei surse de lumină, dar mult mai puternic. În 
spatele ochilor se oglindea chipul atât de cunoscut pentru el dar invizibil pentru 
majoritatea oamenilor, o imagine la fel de vie ca atunci când o observase pentru 
prima oară a monstrului dezgustător în care se transformase fără voia lui în urmă 
cu o eternitate, sparse oglinda cu un gest instinctiv de dezgust. 

- Am găsit informațiile pe care le căutai, auzi vocea slabă a computerului din 
camera alăturată. 

Mitch oftă, toată mutarea asta îl obosea prea mult. 

- Sunt prea bătrân pentru asta! 

Se întoarse în încăperea principală şi începu să se îmbrace. În urma lui 
oglinda spartă se recristaliză în chiuvetă, tot ce îi mai rămânea de făcut era să o 
pună înapoi la locul ei. 

- Spune-mi tot, lătră spre computerul de pe masă. 

Acesta începu să-şi depene molcom memoriile în timp ce pe ecran se derulau 
poze de epocă sau diverse informații vizuale sau/şi auditive referitoare la subiect. 
Mitch le urmărea însă numai în parte în timp ce se plimba aproape neliniştit de-a 
lungul şi de-a latul încăperii. 

- Istoria firmei CyberRom a început spre sfârşitul secolului XX, mai precis în 
12 decembrie 1999 când a fost înființată ca firmă de programe în Oradea, România, 
de Victor Muşat şi Ciprian Chereji. În primii ani nu a avut prea mult succes, dar au 
reuşit să se mențină pe linia de plutire. Şansa vieţii lor a apărut când s-a deschis 
poarta României spre NATO şi indirect, prin această organizație, spre programul 
spaţial. 

- Nu-mi spune că s-au diversificat spre sistemele electronice, îl ironiză Mitch. 

- S-au diversificat spre sistemele electronice şi spre roboţi industriali. 

- Presupun că erau foarte buni în ceea ce făceau. 

- Corect. Cum cursa pentru colonizarea Lunii era deja pierdută pentru ei, li s-a 
oferit un contract pentru porțiunea românească a coloniei de pe Marte, nu era unul 
exclusiv dar le-a fost de foarte mare folos. 

- Cred şi eu. 

- Victor Muşat a murit în primăvara anului imediat următor înainte ca colonia 
să fie terminată, i-au supraviețuit 3 copii: George, Paula şi Mihaela. 

- Care este legătura lui Daniel cu ei? 

- Este nepotul pe linie paternă al lui George. 

- Ce-mi poţi spune despre el ca persoană? 

- S-a născut în 2092 în colonia de pe Marte, a studiat la şcolile din zonă 
inclusiv la universitatea locală până în timpul celei de-a doua revolte marțiene când 
aceasta şi-a închis porţile. În afară de un mandat de arestare pentru tulburarea 
liniştii publice datat chiar în acea perioadă şi o menţiune în raportul care s-a făcut 
despre distrugerea muzeului Mir nu am găsit nimic altceva despre el. 

- Ce fel de mențiune? 

- Ca martor activ. Vrei detalii? 

- Pentru moment nu, dar ataşează raportul datelor pe care le-ai cules deja 
despre el... Într-un fel nici nu mă aşteptam la altceva, murmură suficient de încet 
pentru a nu fi luat în seamă de computer. 

Mitch rămase pe gânduri pentru câteva secunde iar computerul, de parcă i-ar 
fi simțit ezitarea tăcu. Dar tot el preluă cuvântul la terminarea noii căutări: 

- Ti-aş putea afişa călătoriile din ultimii doi ani dacă doreşti... 

- Nu, mulțumesc. 

Tăcu gânditor. 

- Ce s-a întâmplat cu Chereji şi descendenţii lui? întrebă dintr-o dată Mitch. 

Computerul ezită pentru o secundă înainte de a-i răspunde. 

- Ciprian Chereji a murit în 2012, la 3 ani după partenerul său, cancer la 
plămâni. Ultimul său descendent a fost Patrick Chereji, născut în 2088, mort acum 
4 luni şi jumătate în explozia fostei stații Mir. 

- Cum adică? 

Amintirile şi deducția logică i se învălmăşiră pentru un moment în cap apoi 
explodă zgomotos: 

- Pun pariu că Daniel a avut o oarecare legătură cu moartea lui Patrick 
Chereji. 

- Au fost în aceeaşi navetă înainte ca aceasta să-şi piardă controlul. Totul este 
menționat în raportul poliției militare. 

- Afişează-l pe ecran. 

Mitch se repezi înapoi lângă computer. 

- Parcă spuneai că a fost martor. 

- A fost martor. Dar într-un oarecare mod a şi participat... nu ţți-aş putea 
spune exact cum pentru că unele detalii sunt neclare iar pe altele nu le pot accesa. 

- Explică. 

- O parte a fişierelor la care se face referință sunt protejate de un cod peste 
care nu pot trece. 

- Care este proveniența lui? 

- Necunoscută. Cea mai mare probabilitate este că guvernul l-a creat pentru 
protejarea datelor secrete. 

- Alte probabilității? 

- CyberRom. 

- Să-şi protejeze oare propria conducere? 

Computerul nu-i răspunse, dar Mitch nici nu se aştepta la un răspuns. 

- Spune-mi atunci toate informaţiile accesibile, oftă el. Sau mai bine 
extrapolează subiectul folosind aceste date şi redă-mi-l pe scurt. 

- Să încep cu începutul sau cu ceea ce s-a întâmplat pe stația Mir? 

- Cu începutul, te rog. 

- Dintr-un motiv încă necunoscut acum 16 luni au apărut o serie de divergențe 
între familia Muşat şi familia Chereji care s-au degradat destul de rapid în violență, 
dețin un raport al poliției care atestă descinderea unui echipaj la sediul firmei. O 
parte dintre membrii celor două familii au fost arestaţi, dar pentru că nu s-a 
întâmplat nimic grav iar cele două familii erau încă destul de importante la vremea 
aceea s-au ales numai cu o amendă pentru tulburarea ordinii publice. Nu cunosc 
vreun factor de legătură, dar la două săptămâni după această întâmplare a avut loc 
ce-a de-a doua revoltă de pe Marte. 

- Ce vrei să spui? Că s-ar putea să fie din vina lor? 

- Nu am date care să dovedească acest lucru, dar am găsit unele rapoarte ale 
prizonierilor din acea perioadă care descriau în 4 dintre cele mai fierbinţi zone 
oameni care, conform portretelor robot, ar fi putut face parte din cele două familii. 
lar faptul că două din aceste zone erau universitatea şi colonia românească indică 
că ar putea exista o legătură cel puțin indirectă cu subiectul care te interesează şi 
familia lui. 

- Totuşi nu înţeleg un lucru. Până la urmă Marte a obținut... 

Lăsă fraza în suspensie şi căzu pe gânduri, ar fi rămas aşa un timp nedefinit 
dacă computerul nu i-ar fi completat ideea: 

- Faptul că Marte a obținut din această revoltă unele avantaje economice nu 
reprezintă o conexiune logică între subiecți şi revoltă. Firma CyberRom este doar 
una dintre firmele care şi-au revenit de pe urma acestor avantaje economice. 

- Ştiu. Chiar la asta mă gândeam. Dar există o foarte mare probabilitate ca 
cineva să fi folosit această revoltă pentru a o întoarce în avantajul coloniei marțiene 
independent de cine a început revolta, oricine a fost acel cineva. 

Negrul se ridică de pe scaun şi reîncepu să se plimbe prin încăpere de această 
dată vizibil tulburat. 

- Şi spui că CyberRom şi-a revenit de pe urma avantajelor economice obţinute 
de pe Pământ? 

- Corect. Şi-a revenit pe deplin şi chiar s-a dezvoltat, doar aşa a obținut 
contractul pe Venus. 

- Când s-a întâmplat asta, adică chestia cu contractul? 

- Acum două săptămâni. 

- Ce s-a întâmplat cu conducerea firmei CyberRom? Dacă am înțeles bine 
Patrick Chereji a murit în explozia stației Mir. 

- Corect. Cu el s-a stins familia Chereji. 

- Cum aşa? 

- Dacă nu ai fi fost atât de grăbit să afli totul dintr-o dată ți-aş fi spus că 
Patrick mai avea o soră şi doi veri fiecare cu partea sa de acțiuni din firmă, din 
nefericire şi dintr-o coincidență extrem de ciudată au murit cu toţii în timpul 
revoltei. Acelaşi lucru s-a întâmplat cu cea mai mare parte a familiei Muşat, în afară 
de o ramură a familiei care s-a rupt de firmă şi numai vrea să ştie nimic de ea. 
Daniel Muşat este ultimul supraviețuitor. 

- Convenabil, nu-i aşa? 

O nouă tăcere din partea computerului. 

- Referitor la distrugerea stației Mir aş vrea să-mi spui cum se face că Daniel 
Muşat şi Patrick Chereji au ajuns împreună pe aceeaşi navetă înainte de a-şi pierde 
controlul cu toate problemele care au existat între ei în trecut? Am citit raportul şi 
nu am găsit nici un detaliu referitor la asta. 

- Date insuficiente. Totuşi se pare că ceva este în neregulă cu indicativul 
navetei... 

Mitch vru să mai întrebe ceva dar un sunet îl făcu atent la ceea ce se întâmpla 
pe ecranul computerului, o icoană îi atrăgea intenția că procesorul acestuia era 
ocupat cu nişte calcule. 

- Te ajută faptul că dimensiunea navetei era extrem de redusă? întrebă acesta 
după câteva zeci de secunde de calcule intense. 

- Cât de redusă? 

- Pentru 4 locuri şi ceva bagaje. 

- Hm. 

Negrul nu rămase pe gânduri, informaţia nu făcea decât să facă să apară noi 
semne de întrebare. Prin minte îi trecură cu viteza fulgerului o serie de posibile 
explicații dar nici una nu reuşi să-l mulțumească pe deplin. 

- Computer, ce poţi să-mi spui despre activitatea firmei? 

- Explică te rog, auzi el vocea computerului camerei. 

- Nu cu tine vorbeam, mă. Rămâi în aşteptare. 

- Ce anume te interesează din activitatea firmei? îl întrebă computerul 
personal. 

- Toate datele despre organismele cibernetice şi posibilitatea creării lor de către 
CyberRom. 

- Caut... Caut... În rapoartele oficiale nu găsesc nimic. Caut... Am găsit ceva 
interesant: pe lângă diplomele de inginer de sisteme şi de economist Patrick Chereji 
mai avea una de genetician. Mai mult, conform unor aluzii pe care le-am observat în 
unele rapoarte din timpul revoltei se pare că logodnica lui Daniel era la rândul ei la 
facultatea de inginerie genetică, se pare că cei trei au fost văzut destul de des 
împreună în cele mai diverse locuri. 

- Ce s-a întâmplat cu logodnica lui Daniel Muşat? 

- A murit în timpul revoltei. 

- Bine, se hotări Mitch să încheie totul. Salvează totul pe hard şi începe o notă 
de jurnal, adaugă o copie a ceea ce ai salvat la începutul notei. 

Computerul se execută şi pe ecran apăru o notă de jurnal cu data de 29 
august 2118, data curentă. Personajul îşi trecu mâna prin părul negru şi des înainte 
de a continua de parcă ar fi încercat să-şi adune gândurile pierdute printre 
problemele altcuiva răspândite de-a lungul ultimului secol şi a porțiunii colonizate a 
sistemului solar. 

- Problemele generale ale substanţei par a fi rezolvate, toleranța organismului 
la radiaţiile ultraviolete a crescut cu mult în ultimele 10 zile de când am început să 
folosesc frecvent soluția, acum pot să mă plimb fără probleme la o radiație pe 3 
sferturi din cea standard de pe Pământ sau vreme de câteva secunde prin 
dezinfectatoarele cu ultraviolete cu un nivel de radiație de până la 5 ori radiația 
standard. Singura problemă par a fi efectele pe care soluţia le are asupra chimiei 

creierului şi asupra memoriei, efectele secundare se manifestă sub formă de 
lapsusuri sau chiar amnezie temporală dacă soluţia este păstrată prea mult pe corp. 
În această etapă a cercetărilor recomand două lucruri: să se lucreze mai departe 
asupra formulei în această direcție iar până atunci se poate folosi formula deja 
existentă cu condiţia ca să se facă cel puţin un duş la 5 sau 6 ore sau chiar mai 
frecvent în funcţie de caz. Încă ceva, aminteşte-i lui Bartolomeu că ideea sa ar putea 
fi corectă dar supravegheaţi-l... 

Mitch mai continuă să vorbească câteva minute despre chimia organică şi cum 
ar putea fi folosită pentru a-i ajuta pe vampirii din tot sistemul solar să vadă lumina 
soarelui fără alte mijloace de protecţie. 

- Ai notat totul? 

- Da, răspunse computerul placid. 

- Un alt factor foarte important despre care trebuie să vă vorbesc este legat de 
organismele cibernetice. 

Începu să explice succint termenul şi adăugă referințe despre ultimele 
descoperiri pe această temă exceptând ceea ce ştia acum despre CyberRom. În acest 
moment a conversației-monolog cu computerul se uită la ceas, mai avea 28 de 
minute până la întâlnirea din sala de mese cu Muşat. Mitch se decise că era 
suficient pentru a încheia spectaculos şi să ajungă la timp în sala de mese. 

- Nu cred că trebuie să adaug cât de mult ne poate ajuta în încercările noastre 
de a redeveni cel puţin parţial oameni un asemenea exemplar de cyborg. În toate 
referirile pe care vi le-am dat din literatura de specialitate se spune că acest lucru 
este imposibil cu tehnica actuală şi se spune şi de ce. Dacă vreţi, le puteţi citi dar 
nu sunt foarte importante. Ceea ce este cu adevărat important este ataşat în partea 
inițială a acestei note de jurnal. Se pare că firma CyberRom - aveţi toate datele pe 
care le am despre ea acolo - a reuşit să construiască cel puțin un cyborg perfect 
funcțional. Cum datele mele sunt indirecte, nu am cum să ştiu detalii despre cum, 
când şi mai ales cât timp a funcționat acest organism cibernetic. Completarea 
acestor date este impetuoasă şi cade în responsabilitatea voastră. Nu mă interesează 
cum, doar să o faceți. Acum însă trebuie să plec, am o întâlnire cu Daniel Muşat. 
Am să încerc să aflu cât mai multe de la el fără să îmi dau de gol acoperirea, dar să 
mă ţineţi la curent. Mitch Sarca terminat. 

Nota de jurnal se încheie iar computerul închise fişierul text/audio/vizual şi îl 
puse pe hard-disk. 

- Trimite nota actuală acum, nu mai aştepta să se ajungă la dimensiunea 
standard. Treci peste lista de priorităţi şi trimite-o pe asta prima cu mențiunea de 
urgent. 

- S-a făcut, îi răspunse computerul după vreo 20 de secunde. Alte comenzi? 

- Nici una. Închide toate sesiunile de care nu ai nevoie şi rămâi în aşteptare 
până când voi avea nevoie din nou de tine. 

- Bine, şefule. Mulţumesc că m-ai folosit. 

Ecranul se stinse. Negrul se ridică şi, după ce îşi unse pielea cu un strat gros 
dintr-o substanţă uleioasă - cea de curând menţionată — ieşi fluierând. Ajunse în 
sala de mese fără să atragă atenție, era doar un simplu călător spre Venus, ca şi toți 
ceilalți, Acolo, adică în sala de mese, Daniel Muşat îl aştepta. 

- Vrei ceva de mâncare? 

Mitch se uită aproape cu dezgust la grămada diversă de mâncare împrăştiată 
pe masă, nu mai mâncase mâncare solidă de vreo două secole bune - o eternitate 
chiar şi pentru el. Prin urmare se întrebă dacă stomacul ar mai accepta aşa ceva. Se 
decise, curios, să încerce. În plus, nu putea să atragă atenţia — pentru observatorii 
exteriori nu mâncase nimic de ore în şir. Începu deci să comande o serie de feluri 
comune care spera să le găsească şi aici, pe navă. 

- Ai gusturi excelente în privința mâncării. 

- Vei vedea că am gusturi excelente în multe alte lucruri, nu numai legate de 
asta. 

Danie râse. 

- Nu eşti deloc modest. 

- Ba da, dar acum nu este cazul. 

- Ştii, îmi placi. Este un sentiment foarte ciudat, pe care nu l-am mai simțit 
demult, dar sunt multe lucruri pe care le-am descoperit la tine şi care-mi plac. 

Chelnerul mecanic sosi cu mâncarea iar conversaţia se opri pentru câteva 
momente. Suspicios, Mitch luă furculița şi începu să o învârtă încetişor prin pastele 
făinoase din farfurie. În cele din urmă întoarse furculița de două ori în jurul propriei 
axe şi băgă în gură ceea ce reuşi să adune, la început îi veni să vomite şi înghiți cu 
greutate dar totuşi gustul îi plăcu. Mai luă o înghiţitură înainte de a continua iar de 
data aceasta totul merse ceva mai uşor chiar dacă încă cu greutate. 

- În schimb eu sunt intrigat de tine, spuse în cele din urmă. Eşti înconjurat de 
mister şi, dincolo de toate acestea, parcă cauţi să fi descoperit. Sau redescoperit, în 
funcție de caz. 

- M-ai verificat, nu-i aşa? Nu-mi răspunde, ştiu deja. 

- Ai făcut acelaşi lucru. 

Nu era o întrebare, era foarte logic. Tot el continuă: 

- Şi, ai găsit ceva? 

- Mă întrebi dacă am găsit ceva ciudat sau dacă am găsit ceva defel? 

A fost rândul lui Mitch să râdă. 

- Prima variantă. 

- Ceea ce mi-ai spus în navetă se verifică şi chiar am găsit ceva în plus. De ce 
nu mi-ai spus că eşti unul dintre cei mai respectaţi doctori şi profesori universitari 
din San Francisco. 

- Nu mi s-a părut ceva important. Am încheiat acea parte a vieții mele, vreau 
să privesc numai sper viitor. 

- Adică spre perioada pe care ai de gând să o petreci în colonia de pe Venus. 

- Exact. 

- Te stabileşti acolo? 

Mitch făcu o față de parcă se gândea din plin la acest lucru. 

- Nu, adică nu mi-am propus acest lucru. Am auzit despre postul liber de pe 
Venus şi am cerut să fiu înlocuitorul doctorului mort pentru o anumită perioadă de 
timp, până când... 

- Lasă-mă să ghicesc: Venus este unul dintre cele mai potrivite locuri în care îţi 
poți verifica o anumită teorie la care te gândeşti. 

- Îţi dai seama că nu pot să vorbesc despre asta. 

- Stai liniştit, nici nu doresc să aflu. Nu aş avea ce face cu ea, avem domenii de 
activitate diferite. 

- Nu chiar. Parcă spuneai ceva despre organismele cibernetice... 

- Ai dreptate, acolo apare şi ingineria genetică. Sunt sigur că deja ştii despre ce 
s-a întâmplat pe Marte cu ocazia revoltei de acum câţiva ani, ei bine, de atunci am 
renunțat la proiectul cu cyborgii. Am rămas la partea metalică a proiectului. 

- Dar măcar a mers? 

- Ce anume? Proiectul? 

Negrul aprobă din cap şi spuse grăbit: 

- Nu mă înţelege greşit, nu vreau să mă bag în treburile tale personale sau cele 
ale firmei, dar sunt pur şi simplu curios. 

- Bine. Îmi eşti simpatic, dar chiar şi aşa nu-ţi pot spune... decât da. Până la 
un moment dat a mers foarte bine. 

Mitch şi-a amintit în acel moment de expresia „mulțumesc pentru nimic” dar 
doar în treacăt. Chiar simpla verificare a unei speranțe reprezenta pentru el o 
victorie, mintea îi începu să lucreze undeva pe la capacitatea maximă încercând să- 
şi imagineze motivele pentru care a început să meargă rău. Problemele morale ale 
folosirii unei serii de androizi inteligenți aproape identici la suprafață cu oamenii au 
fost primele lucruri care i-au ajuns în atenție, dar doar până acolo a ajuns. Ceva din 
exterior îi atrase atenție, le atrase atenţia la amândoi, iar nimic din ceea ce a urmat 
nu a mai fost la fel. 

Totul a început cu un fâşâit în toate difuzoarele navei, cineva decuplase 
computerul navei de la sistemul audio sau intervenea în acest sistem pentru a face 
un anunț. 

- Alo, mă aude cineva? 

- Alo, este cineva care nu-l aude? 

Daniel era tânăr, din toate punctele de vedere. Chiar şi din punct de vedere al 
comportamentului, căci ironia şi vaga batjocură din vocea lui sunt specifice unor 
tineri din zilele noastre. 

- Hei!! încercă Mitch să-i atragă atenţia. Nu cred că... 

- Ştiu, nu este un comportament frumos, dar nu este nici o problemă în a mă 
distra un pic pe seama lui. Oricum, nu-i fac nici un rău. Oare ce festă vrea să ne 
mai joace? 

Nu-i făcea rău personajului de dincolo de difuzor, dar altcineva o făcu în locul 
lui: 

- Nava... nava a fost deturnată. Ajutor, tre... trebuie să anunţaţi... să anunţaţi 
pe cineva. 

În acel moment al transmisie zgomotele de paşi se suprapuseră peste voce iar 
un pocnet asurzitor întrerupse complet sunetul difuzoarelor. 

- Ce-a fost asta? Seamănă cu... 

- Este o împuşcătură, un pistol Browning de calibrul 9 mm. 

- Da de unde ştii tu cum sună un pistol de calibrul 9 mm.? Că veni vorba, de 
unde ştii că a fost o împuşcătură? 

- Elementar, dragă Watson! Elementar. 

Posibila explicaţie în cuvinte rămase în suspensie suficient de mult pentru a 
deveni inutilă, dar un simplu gest reuşi să explice totul. Daniel indică prin acest 
gest intrarea în sala de mese, unde două „gorile” înarmate apăruseră din senin. 
Aceştia îi anunțară într-o engleză cu accent străin, nerecunoscut de nici unul dintre 
eroii noştri, că nava fusese preluată de către organizaţia lor iar cei din sală trebuiau 
să se considere prizonieri. Strigătele de uimire, revoltă, spaimă şi durere ale 
cetățenilor agasaţi de loviturile cu care erau împinşi într-un colț al sălii nu îi 
deranjară pe intruşi, cu câteva mormăituri într-o limbă necunoscută brutele îşi 
continuară treaba aproape netulburați. Cu toată dimensiune mare a sălii şi distanța 
nu tocmai mică dură numai vreo 40 de secunde până să ajungă în apropierea mesei 
la care un negru şi un alb îşi serveau cina. Aceştia însă rămaseră liniştiți, suspect 
de liniştiți, aproape fără să îi ia în seamă. Negrul îşi umplu lejer paharul cu apă şi 
începu să soarbă încetişor, dar cu sete, din el în ciuda faptului arhicunoscut printre 
vampiri că apa goală (mai puţin când se află în compoziția sângelui) îi făcea nervoşi. 
Aproape violenţi. Chiar foarte violenţi, dacă era consumată în cantități mari. 

Unul dintre oamenii înarmați le spuse — ca să spunem aşa, mai frumos, — să se 
mişte naibii de acolo dar nu obținu nici o reacție. Negrul termină apa din pahar, îl 
puse pe masă, apoi se întinse spre sticla cu apă pentru a-l umple din nou. Grăbit, 
tipul cel dur vru să-l lovească cu patul armei dar nu apucă nici măcar să-şi ia 
avântul necesar pentru a-şi duce gestul la capăt. Ceva, nu mai avea să afle niciodată 
ce, îl lovi atât de violent în piept încât fu smuls de pe sol, străbătu aproape jumătate 
din lățimea sălii prin aer şi se izbi suficient de puternic de perete pentru a-şi rupe 
majoritatea oaselor din corp. Trosnetul oaselor zdrobite de impact fu perceput de cei 
din apropiere - adică de majoritatea - cu o putere ce aproape îi afectă fizic. Corpul 
se prelungi în jos de-al lungul peretelui şi rămase acolo, avea să moară câteva zeci 
de secunde mai târziu ca urmare a unei hemoragii masive în întreg corpul, a privării 
de aerul ce ieşea şuierând încetişor, ca un oftat, prin locurile unde coastele 
perforaseră plămânii şi terminând cu o hemoragie intracraniană. 

În acest timp negrul se ocupă cu celălalt individ, cu o mişcare fulgerătoare 
care scapă ochiului el ajunge în spatele omului cu armă şi îi rupse gâtul ca unui 
pricăjit pui de găină. Victima se lăsă moale în genunchi apoi se prăbuşi, era mort. 

- Frumoasă lovitură! 

Daniel mai rămase o fracțiune de secundă cu piciorul ridicat la nivelul 
pieptului apoi îl puse înapoi pe sol. 

- Unde ai învățat să loveşti aşa? 

- Din fragedă copilărie sunt adeptul artelor marțiale. 

- Dar puterea... 

- Antrenament special. Nu întreba. 

Deci Mitch nici nu întrebă. În schimb spuse: 

- Hai să plecăm de aici, în curând vor veni şi ceilalți să vadă ce s-a întâmplat 
cu ăştia doi, 

În drum spre ieşirea cea mai apropiată Mitch se opri pentru a culege de pe jos 
un flacon de litru de apă minerală îmbuteliată aproape plin. leşiră lăsându-i pe 
oamenii rămaşi în sală să se descurce singuri, aceştia părură să o facă destul de 
bine pentru că dispărură care-ncotro lăsând, în cele în urmă, o sală de mese goală şi 
răvăşită. Şi două cadavre. 

- Chiar aşa de sete îţi este? 

Ajunşi la o intersecţie cei doi se opriră iar Daniel se uita nelămurit la flaconul 
cu apă. 

- N-ai idee! 

Mitch se folosi de pauză pentru a desface capacul cu un gest nervos şi începu 
să bea din flacon de parcă era un beţiv care dădea de alcool după o perioadă foarte 
lungă de abstinenţă. Goli flaconul şi îl aruncă cu putere spre cel mai apropiat perete 
fără să se mai obosească să pună dopul înapoi, sunetul izbiturii se multiplică printr- 
un ecou din ce în ce mai slab peste tot de-a lungul culoarului. 

- Da” nervos mai eşti! Ce s-a întâmplat? 

- Mă enervează! Mă înfurie rău de tot! 

- Ce anume? 

- Violenţa fără sens! 

- Te referi la terorişti? 

- La terorişti şi la toate lucrurile ce se întâmplă... 

Zgomote de paşi ce se apropiau îi făcu să intre în alertă, Daniel trase piedica 
armei pe care o luase ceva mai devreme de la unul dintre morții din sala de mese şi 
întoarse ţeava spre direcția din care se apropiau sunetele. Trase de două ori iar cei 
doi oameni se prăbuşiră fără nici o şansă de a riposta. Unul dintre cei doi rămase la 
pământ, avea pieptul străpuns şi celula de energie distrusă, dar celălalt încă 
funcționa şi îşi îndreptă arma spre siluetele din intersecția de culoare. Ultimul lucru 
pe care-l văzu a fost o flacără apoi glonțul exploziv ce se apropia. Capul îi explodă 
spectaculos împrăştiind ţesuturi, circuite şi frânturi de metal peste tot pe 
pardoseală. 

- Ce naiba?!?! 

Starea de nervozitate furioasă a negrului a fost umbrită pentru un moment de 
uimirea lui, dar doar pentru un moment: 

- Parcă spuneai că ați renunțat la programul organismelor cibernetice! urlă el 
către cel din imediata sa apropiere. Da’ ăsta ce naiba este?! Om? 

Tânărul rămase însă impasibil şi se aplecă asupra cyborgului care murise 
primul, cel cu celula de energie avariată. Îi îndepărtă uşor țesuturile arse de pe piept 
şi începu să studieze cu atenție şasiul metalic vag vizibil şi plin de sânge. 

- Fir-ar să fie! 

Cuvintele fuseseră doar murmurate, dar auzul foarte fin al vampirului le 
prinse din zbor şi realiză pe deplin că cel din faţa lui recunoscuse ceva, un model 
familiar. În ciuda furiei crescând - apa începea să-şi facă efectul - nu se putu 
împiedica pe sine să nu proceseze o serie de informaţii mai vechi şi mai noi şi să 
ajungă la o concluzie mai mult sau mai puţin logică, aproape stabilă, cum că cineva 
a continuat fără ştirea şi mai ales fără încuviințarea noului şi mai tânărului său 
prieten şi aliat proiectul cyborgilor. Căci asta erau acum, indiferent dacă îi plăcea 
asta sau nu, legaţi pe vecie sau până când vor rezolva situația asta. Şi îi plăcea la 
nebunie. 

- Trebuie să ajungem cât mai repede în cală! 

Daniel se ridică rapid în picioare şi aproape o luă la goană în direcţia din care 
veniseră cyborgii. Lui Mitch nu-i fu greu să-l urmeze. 

- De ce? Ce ai în cală? 

- Armament greu. Suficient de bun pentru a distruge orice robot sau cyborg 
dintr-o singură lovitură. 

- Bine. Cum mai pot fi ei distruși? 

Ajunseră la un lift şi intrară vijelios. Acesta nu mergea, era blocat, dar Daniel 
scoase din buzunarul hainei o cartelă ataşată de un notes portabil. Băgă cartela 
într-o fantă a panoului de control a liftului iar din acel moment dură numai 2.8 
secunde până când liftul o luă din loc. Direcţia: depozitul de bagaje din cala navei. 

- Există doar două metode, continuă el, să le distrugi celula de energie sau/şi 
procesorul. Prima se află în zona pieptului iar a doua în cap. Dar cum amândouă 
locurile sunt bine protejate de blindaj, cu o armă normală sau de calibru mai mic de 
44 de mm. trebuie să tragi dintr-un anumit unghi pentru fiecare zonă. 

Daniel îi arătă pe propria persoană unghiurile, moment în care liftul se opri iar 
uşile s-au deschis. Ajunseseră în cală. Şi față în față cu 5 băieţi răi, adică cyborgi. 
Fără să mai aştepte o invitație specială un Mitch de-a dreptul dezlănțuit, o 
adevărată forță distrugătoare a naturii sălbatice pe care o găsim numai în oameni şi 
în ființele temute chiar şi de oameni — vampirii —, țâşni spre inamici cu o viteză care 
lăsă chiar şi gloanţele în urmă şi atacă. Îi smulse unuia arma din mâini şi braţele 
din umăr cu o singură mişcare apoi, debarasându-se de rămăşiţele metalice, îl 
împuşcă în piept cu propria armă. Cyborgul se prăbuşi cu torsul făcut bucăţi, 
vampirul se întoarse spre al doilea şi goli restul încărcătorului în el. Se pare că 
Mitch învăţa repede pentru că nici unul dintre cei doi nu se mai ridică. În 
continuare el sări peste al treilea cyborg şi un balot aşezat în drum şi îi smulse 
capul de pe umeri la cel de-al patrulea, purtat de o pornire de o violență extremă 
chiar şi pentru el se întoarse la cel de-al treilea şi îl muşcă de gât -— în ciuda faptului 
că vampirii rareori fac acest lucru, dar mai ales în ciuda faptului că cel de la capătul 
mâinilor sale nu era nici pe departe om - cu o putere ce făcu cablurile metalice din 
interiorul coloanei vertebrale să se rupă ca un teanc de vreascuri uscate şi cu un 
zgomot la fel de caracteristic. Mitch se trezi cu gura plină cu sânge şi bucăți metalice 
pe care nici prin gând nu i-ar trece să încerce să le identifice, dar cui îi păsa? 
Oricum, nu lui. Arcul electric pornit din corpul metalic îl străbătu pe vampir şi îl 
aruncă cu un urlet prelung într-o cutie metalică bine legată de sol la aproape 15 
metri departe de uşă. Încheieturile cutiei cedară şi plesniră iar cadrul metalic 
rămase suspendat numai în cablurile puternice ce-l țintuiau de podea. Prin găurile 
căscate se revărsară o mulțime de aparate electrice folosite de obicei de ingineri, 
corpuri metalice pentru alte aparate mai sofisticate şi câteva arme. 

- Sau se poate şi aşa, îşi continuă Daniel spusele întrerupte numai cu câteva 
secunde în urmă. 

Iar acele câteva secunde pot fi numărate pe degetele de la o singură mână. 

- Văd că ai găsit şi armele pe care le căutam. Mulţumesc. 

- Ce s-a întâmplat? se ridică de pe jos un Mitch cu părul vâlvoi, hainele arse şi 
pline de fum, pielea şi o parte din țesuturile din întreg organismul său modificat 
pârjolite, dar mai ales foarte dezorientat. 

- Felicitări, ai distrus 4 cyborgi. 

Daniel îi înapoie ochelarii de soare pe care Mitch şi-i puse înapoi pe nas cu 
rapiditate. 

- Nu! Ce s-a întâmplat cu tine? 

Mitch accentuă ultimul cuvânt arătând spre noile găuri din haina tânărului, 
găuri pe care nu le avea la ieşirea sa grăbită din lift. 

- A, nimic important. M-a împuşcat cel de-al cincilea cyborg. Nici o problemă, 
mă voi vindeca în câteva minute. 

- Eşti un cyborg! 

- Vai de mine!! Ai dreptate! Ce-o să mă fac mai departe?! 

Ironia din vocea tânărului nu putea scăpa nimănui, nici măcar celei mai 
dezorientate persoane din lume. Om sau vampir. Ori cyborg. lar zâmbetul de 
învingător pe care el îl afişă când extrase dintre bucăţile de materiale acum 
nefolositoare o armă ce părea uriaşă pe lângă el puse capac la totul. Forma stranie a 
acesteia, cu țeava mai mult lată decât lungă şi şase butoiaşe înmănunchiate într-un 
cilindru în interiorul căruia se învârteau cu o viteză demenţială, îi aminti vampirului 
de o altă armă a erei războiului din Vietnam, cea mai înfricoşătoare. Cea în cauză 
era o mitralieră mini-gun G.E. cu o cadență de 6000/minut, cartuşe de 7.62 mm. pe 
bandă. Dar aceasta nu avea nici gloanţe şi nici un ax al cilindrului normal din 
vechiul său punct de vedere, era ceva ce semăna mai curând cu un aruncător de 
grenade sau un lansator de rachete. Însă, cum de altfel avea să afle nu peste mult 
timp, arma nici măcar nu folosea proiectile convenţionale, „gloanţele” sale erau 
formate din încărcături minuscule cu antimaterie învelite într-un câmp de forță de 
intensitate mică iar cele scuipate de „axul” în jurul căruia se învârt butoiaşele sunt 

de fapt pulsuri statice capabile să paralizeze orice echipament electric sau să ucidă 
orice ființă vie cunoscută. Fie ea şi vampir. Într-un cuvânt, o armă îngrozitoare chiar 
şi pentru el. 

Mitch nu mai apucă să exprime ceea ce simţea cu atâta violență -— şi credeți- 
mă, apa nu mai are nici o legătură cu asta — pentru că cineva tocmai se apropia. Îl 
reperară în acelaşi timp, se întoarseră împreună în direcția din care se auzeau 
paşii /răsuflarea bătăile inimii. Ochii negrului se colorară din nou într-un negru 
fosforescent - a, să nu uit, aceasta este culoarea pe care o au ochii unui vampir ieşit 
la vânătoare şi de acum încolo la distrus de cyborgi şi este pentru mine, printre 
altele, una din cele două culori preferate — şi tot corpul i se încordă anticipând lupta. 

Avea o armă, asta este tot ce-l interesă pe Daniel. Activă propria armă şi trase, 
toate acestea dintr-o singură mişcare combinată. Rezultatul a fost cu adevărat 
spectaculos pentru un iubitor de efecte speciale, intrusul se volatiliză în explozie 
împreună cu jumătate din încărcătura magaziei şi câțiva pereţi despărțitori. Întreaga 
navă se zgudui ca sub impactul cu un asteroid de dimensiuni de la foarte mari în 
sus, alarma începu să sune cu o asemenea putere de ar fi de crezut că scoală nişte 
morți şi din mormânt. Cu toate aceasta nu o făcu, cei doi din sala de mese, cyborgii 
de pe hol şi din magazie şi alți câțiva oameni ucişi accidental îl ultima oră au rămas 
la fel de morți ca şi înainte. 

- Mai ai vreo astfel de armă pe-acolo? arătă negrul cu admiraţie şi cu degetul 
spre cutia metalică avariată. 

- Da. Mai am încă vreo două. 

- Bine. Foarte bine. Vreau şi eu una. 

- Ia-o pe asta. Îmi iau eu alta. 

Înarmaţi astfel până-n dinţi cei doi porniră într-o plimbare ca de după masă 
printre rămăşiţele distruse şi încă arzând parțial ale lucrurilor aruncate în aer doar 
un pic mai devreme în căutare de teroriști dornici să fie ucişi, este ceva normal într- 
o asemenea plimbare ca conversaţia să se instaleze. Şi ce alt subiect de conversație 
este mai bun decât... 

- Şi, spune-mi, cum se face că ştii atâtea despre cyborgi? Exceptând faptul că 
eşti la rândul tău unul... 

- Indirect am participat la construirea lor. 

- Cum? 

- Daniel Muşat a murit în revolta de pe Marte, ucis de către unul dintre 
militarii trimişi să facă ordine. 

- lar tu... 

- Eu sunt prototipul unui organism cibernetic, ultima şi cea mai complexă 
serie, şi pe vremea aceea eram aproape construit. Tocmai de aceea am fost terminat 
ulterior astfel încât să conțin memoria şi personalitatea lui Daniel Muşat. Dar nu 
sunt el. Adică sunt el, dar m-am schimbat. Nu mai sunt acelaşi. Cred că tu, ca 
vampir, eşti una dintre persoanele care poate înțelege cel mai bine cum şi de ce. 

O uşurare îndurerată al unei memorii îndepărtate dar foarte vii, prezente 
mereu, îl aprobă nevăzută pe... tânăr... în acelaşi timp cu mişcarea aprobatoare a 
capului venită din partea negrului. 

- Cum ţi-ai dat seama că sunt vampir? 

- Este foarte simplu. Să vedem... Te mişti foarte repede, prea repede, pentru un 
om, ai supraviețuit unei descărcări electrice de 8 mii de volţi, ai o putere inumană şi 
instinctul de a muşca oamenii de gât. În plus, mi-am dat seama că nu eşti om din 
primul moment în care te-am văzut. 

- Cum aşa? se încruntă un vampir şi aşa deja nervos. 

- Unele dintre emisiile tale energetice sunt complet date peste cap. 

- Dar... 

- Ştiu, amprenta termină este la valori standarde umane dar curenții cerebrali 
sunt mai mult decât foarte diferiți față de cei a oamenilor normali. 

- Poţi detecta asta? 

- Da. Şi o fac destul de des. 

- În ce sens diferiți? 

Conversaţia le-a fost întreruptă de nişte împuşcături îndepărtate. Cineva se 
lupta într-o altă parte a navei. Fără nici un alt cuvânt, doar după o privire plină de 
înțeles, o luară spre cel mai scurt drum în direcţia zgomotelor. 

- Oare de ce au preluat comanda navei? 

- Nu am nici cea mai vagă idee, şi nici nu cred că mă interesează. Oricum vor 
murii cu toţii. Dar trebuie să fie cineva cu relaţii foarte bine plasate, schimbă Daniel 
tonul. Ăştia, şi cyborgul arătă cu degetul peste umăr spre magazie şi cyborgii 
distruşi de acolo, sunt, sau au fost, un model al firmei. Iar seriile de pe şasiu 
corespund cu seriile pe care le-ar fi avut generaţia de cyborgi de acum şase luni 
dacă am fi continuat producţia cum fusese stabilit. Dar cum producţia nu a 
continuat aşa, aş fi ştiut, trebuie să aibă cel mult două luni vechime. Ştii, chiar îmi 
pare rău că va trebui să îi distrug. 

- Şi mie. Poţi să-mi laşi măcar unul în viață? 

- De ce? 

- Am nevoie, adică noi vampirii, avem nevoie de un cyborg funcțional pentru a 
ne adapta la lumina soarelui. Vezi tu, radiaţiile ultraviolete ne ucid. 

- Dar tu nu eşti deloc mort! lar radiaţiile UV de dezinfecție de pe navetă trebuie 
să fi fost de 4 ori cât cele terestre, şi alea prea mari! 

Mitch îşi rearanjă ochelarii pe nas şi se uită ştrengăreşte la cel de lângă el prin 
bucăţile de sticlă fumurii. 

- Folosesc o cremă împotriva bronzatului de o factură specială, ea poate tolera 
asemenea UV doar pentru o perioadă scurtă de timp. Formula este secretă. 

- A... Dacă aveţi nevoie de o protecție mai bună decât cea actuală atunci de ce 
naiba te mai duci pe Venus? Vrei să te sinucizi!!? 

Gloanţele ce începură să şuiere printre şi, doar câteva, prin ei amânând astfel 
răspunsul pentru o perioadă nedeterminată de timp. Trei roboţi ce nu aveau în 
comun cu ființele umane, adică complet metalici, blindațţi şi plini de arme îi aşteptau 
după colț pe cei doi umblăreţi ai noştri. Aceştia se adăpostiră tocmai la timp, o 
rachetă plecă din lansatorul unuia dintre roboții de luptă şi spulberă o mare 
porțiune a peretelui. Câteva conducte au fost astfel sparte iar aerul supraîncălzit şi 
plin cu vapori de apă începu să fie evacuat cu putere în încăperea deja plină de 
pulberi şi bucăţi de metale în suspensie. Computerul detectă explozia şi creşterea 
rapidă de temperatură şi elimină din sistemul de răcire o cantitate impresionantă de 
zăpadă carbonică, vaporii de apă începură să se condenseze în jurul bucăţilor 
metalice din aer iar ca consecință a acestui fapt în culoarele umbrite de praf începu 
să plouă. Era o ploaie fină de primăvară, dar cu toate acestea nu dură mult până 
pardoseala metalică se acoperi cu un strat de mâzgă ce face pantofii să alunece mai 
mult decât pe cea mai alunecoasă gheaţă. 

Dar cei doi eroi fără voia lor pozitivi nu au aşteptat suficient de mult să se 
formeze această mâzgă. Cum au avut ocazia să ochească şi să tragă asupra 
chestiilor mecanice ce le stăteau în drum au şi făcut-o iar nava se cutremură din 
nou din toate şuruburile. 

- Să ştii că sunt arme bune! le lăudă negrul. De unde le ai? 

- Un contract mai vechi cu armata. Nu trebuie să ştii nimic despre asta. 

- Fir-ar să fie de roboți blestemațţi! 

Ca o completare Mitch lovi cu putere una dintre bucăţile mai mari de metal, 
rămăşiţe ale unor foşti roboți de luptă. 

- Mi-au găurit haina în 4 locuri. Pica-v-ar cap-n gât! îi blestemă el retroactiv şi 
mai lovi o dată cu putere bucata de metal de o deformă dincolo de limita 
recunoaşterii. 

- Să vezi jacheta mea, se lăudă Daniel. Trei dintre proiectile au intrat într-o 
parte şi au ieşit pe cealaltă. 

- Totul este în regulă? 

- Da. Dar cu tine. 

- Nici că se putea mai bine. Doar că mi-e foame, un glonte mi-a găurit 
stomacul şi mi-a curs din el tot ce am mâncat acum o oră. Ai puţină apă? 

- Nu cumva apa de băut te-a făcut atât de violent mai devreme? 

- Ba da. Ai puţină apă? 

- Nu, îmi pare rău. Dar dacă vrei putem merge în sala de mese. Sunt sigur că a 
mai rămas apă suficientă pe acolo. 

- Mai bine mergem în sala de comandă. Sunt aproape sigur că şeful este acolo. 

- Şeful teroriştilor? 

- Da. Aşa poate aflăm şi ce naiba caută aici. 

- Sper că eşti conştient că s-ar putea ca să mai fie cyborgi şi roboţi prin restul 
navei. Poate ar fi bine să-i distrugem pe ei mai întâi şi abia apoi să luăm cu asalt 
centrul. 

- Fiule, am luptat în aproape toate războaiele din ultimele 600 de ani. lar dacă 
cunoştinţele mele de strategie mai sunt încă valabile atunci şeful va rechema toate 
unitățile răspândite prin navă în zona centrală în momentul în care îşi va da seama 
că ne îndreptăm în aceeaşi direcție. 

- Atunci sala de comandă să fie. N-ar trebui totuşi să aşteptăm puțin, până ţi 
se vindecă sau măcar închid rănile? 

- Dă-le naibii. S-au vindecat deja. 

Îi şi dovedi asta imediat arătându-i urmele. 

Culoarele erau în continuare pustii, căci dacă ar ignora întâlnirile cu cei pe 
care i-au distrus până acum nu au întâlnit nici un alt călător obişnuit, ca şi ei. 
Adică cum erau ei înainte de a izbucni criza asta. Mitch îşi exprimă cu glas tare 
aceste gânduri. 

- Cam câți oameni estimezi că s-au urcat pe navă la plecare? întrebă. Eu am 
observat cam vreo 500 de călători. 

- La intrare erau 506. Plus personalul care era deja înăuntru. Estimativ ar 
trebui să fim vreo 550 de persoane. Cum nava asta are 5014 metri lungime şi un 
diametru maxim de 1448 metri dintre care o mare parte sunt ocupate de motoare şi 
magaziile cu diverse bunuri, restul de oameni ar putea fi practic oriunde. 

- Adică în mâinile celorlalți sau încercând să se ascundă. 

- Exact. 

- Cam câți inamici estimezi? 

- Am distrus 7 cyborgi, trei oameni şi trei roboţi. După părerea mea au rămas 
cel mult 30 de inamici cu toții. 

- Spune-mi, cyborgii pot fi transportaţi pe post de colete? 

- Teoretic da, dar nu ar trece niciodată de noile filtre antitero de la aeroport. 
Sunt făcute să detecteze orice substanţă organică care s-ar putea afla într-un colet. 

- Tu ai făcut-o! 

- Da, dar eu am trecut ca om. Nu pot să trec drept colet industrial. 

- Şşşt... Vine cineva. 

Tipul care se comportase urât cu Daniel în navetă se trezi dintr-o dată 
holbându-se la ţevile a două arme deosebit de puternice aflate la numai câţiva 
centimetri de nasul său şi îngheță. Recunoscând-i începu să tremure incontrolabil şi 
să se bâlbâie cerşind îndurare. 

- Vă rog să nu mă ucideți. Am familie... am copii, am o soție de întreținut. Am 
bani. A, da. Am bani. Dacă mă lăsaţi în viață pot să vă fac bogați. Nu va trebui să 
mai munciți nici o zi în viața voastră. 

O abordare extremă, foarte diferită de cea cu care începuse. Opusă celei din 
navetă. Dar o abordare care nu-i interesa pe cei doi. În cele din urmă lui Mitch i se 
făcu milă de el: 

- Taci, mă! Nu vrem să te ucidem. 

- Vă rog nu glumiţi cu mine. O să mă omorâţi, nu-i aşa? 

O izbitură cu tocul armei în zid îl făcu pe Daniel mai convingător: 

- Taci din gură, omule! Ți-am spus o dată că nu te vom ucide. Nu ne face să ne 
răzgândim! 

În cele din urmă omul tăcu dar tremuratul şi privirile rotindu-se 
înspăimântate în jur şi de la unul dintre cei doi înarmaţi la celălalt şi înapoi 
continuară încă ceva timp. Până... 

- Ce ne facem cu el? Ne va împiedica. 

- Ce-ar fi să-l întrebăm despre cea văzut apoi să-l trimitem într-un loc cât de 
cât sigur? 

- S-a făcut. 

Ce doi cu arme se întoarseră spre cel de-al treilea, cel neînarmat, el continua 
să stea lipit de perete incapabil să facă vreo mişcare de retragere din fața armelor 
încărcate. Încă tremura murmurând ceva de neînțeles. Mitch se apropie de el şi îl 
privi direct în ochi. Murmurul şi tremuratul încetă brusc, omul se relaxă brusc de 
parcă... De parcă cineva tocmai îl hipnotizase. 

- Cum te cheamă? 

- Harris. Harry Harris. 

Pentru Daniel aceasta sună ca o explicaţie a întregului său comportament: o 
copilărie afectată, o adolescență şi mai afectată... un Harry Harris din naveta spre 
Venus. 

- Ce ne poți spune despre terorişti? 

- I-am văzut. Am fost prizonier. Am evadat la prima explozie. 

- Cum? 

- M-am strecurat după ce nava s-a zguduit iar curentul a căzut pentru un 
moment, eram aproape de ieşire aşa că... Am ajuns aici. 

- Unde erai ţinut prizonier? 

- În hala de conexiune dintre blocul 3 şi 4. 

Nava este imensă, o ştiau din auzite şi acum din proprie experienţă, şi este 
compusă în primul rând din magaziile asemenea celei pe care aproape au distrus-o 
deja şi din camerele în care erau cazaţi călătorii pe toată durata de patru zile a 
călătoriei spre Venus, şase zile dacă este dincolo de Soare. Împărțită pe 6 nivele, 
secțiunea de cazare estre străbătută în toate părțile de culoare de acces în primul 
rând şi apoi cele pentru ventilație şi întreținere. Culoarele de acces se întâlnesc în 
două hale imense şi perpendiculare numite hale de conexiune, acestea împart 
secțiunea în patru blocuri mari. Primele două blocuri sunt dispuse în partea din față 
a navei, imediat după provă şi secțiunea de comandă iar celelalte două blocuri sunt 
chiar lângă magazii. Adică se aflau tocmai în blocul 3. 

- Îi poţi descrie? 

- Numai pe doi. Unul este un tip cam ciudat, cam viclean şi cu față de 
nevăstuică. Îl cheamă Ratsey. 

Un hibrid! Cum naiba l-au convins să...? 

- Celălalt este un caucazian blond cu barba neagră şi ochi întunecați. Are o 
tăietură adâncă pe frunte şi una mică pe maxilar. 

Daniel tresări: 

- Se comportă un pic cam ciudat? Cu accent de Oxford marțian şi de parcă ar 
deține Universul? 

- Da. El este şeful cel mare. Cel responsabil de toate acestea. Ucigaşul de 
oameni. 

Harry Harris aruncă o privire mată şi cuprinzătoare în jur, chiar şi afectat de 
chestiile paranormale prin intermediul cărora vampirul acţiona asupra sa rămăsese 
conştient de ce era în jurul său. Într-un mod bun, măcar de data aceasta. 

- Îl cunoşti? se întoarse un negru nervos spre Daniel. 

Acesta aprobă tăcut din cap. 

- Patrick Chereji. 

- Parcă a murit pe Mir. 

- Nu poate fi decât un cyborg. Dacă eu am supraviețuit astfel atunci, teoretic, a 
putut-o face şi el. 

- Cum? 

- Nu ştiu. Trebuie să fi fost cineva din interiorul firmei. Doar aşa ar fi putut 
continua şi producția de organisme cibernetice şi roboţi pentru această operaţiune. 

Pentru moment cei doi părură să uite de ființa umană încă în transă. Dar 
aceasta nu uită însă de ei, se prăbuşi la picioarele lor. Raza laser de mare 
intensitate îi secționase o parte din craniu şi se îndrepta acum spre ei în timp ce 
creierii îmbibaţi cu sânge începură să se scurgă pe pardoseala metalică pe locurile 
unde numai cu o fracțiune de secundă de secundă mai devreme staționaseră două 
perechi de picioare. 

Acum aceste picioare alergau să se pună la adăpost iar robotul de luptă de o 
formă stranie ieşi de după colț pe urmele lor. Mare greşeală, căci două pulsuri 
statice îl nimeriră în plin oprindu-l definitiv. 

- Cum naiba ne-a găsit?! urlă Mitch. Era imposibil să ne gă... 

- Nimic nu este imposibil. Totul este chiar logic. Îi adună pe toți prizonierii 
într-un spaţiu deschis, unde îi pot urmări şi supraveghează sistemul audio/video al 
navei pentru a-i detecta pe posibilii scăpaţi. Mai trimite câteva unități în patrulă, 
peste ele am dat deja 

- Abia acum îmi spui?!2! 

- Nu-ţi face griji pentru asta. Ai alte lucruri pentru care ar trebui să-ţi faci griji 
mai multe. Pe măsură ce avansam am făcut camerele de filmat să intre într-un ciclu 
şi să redea ce a filmat în secundele de dinainte. 

- Ştiu ce înseamnă a intra într-un ciclu! Ce vrei să spui cu grijile? Şi spune-o 
repede, mi-e foame! 

Ajunşi înapoi la fostul Harry Harris constatară că acesta era încă viu, dacă 
funcționarea inimii şi a plămânilor după împrăştierea masei cerebrale cam peste tot 
poate fi considerată viață. Vampirul se aplecă cu violență asupra lui şi îi sfâşie 
pieptul apoi, cu buzele transformate într-un fel de bot straniu pentru o ființă umană 
— o pâlnie-ventuză complet naturală — se apucă să sugă sângele din aortă cu putere, 
sunetele semănau mult cu cele ale pompe de putere medie ce suge apa din canal cu 
o sete insațiabilă. 

- Mi se pare fascinant modul în care te hrăneşti, spuse Daniel după ce negrul 
termină de supt. Cum rămâne cu caninii foarte lungi şi cu muşcatul de gât? 

- Prostii de-ale cinematografiei americane vechi. Repet, ce vrei să spui cum că 
trebuie să-mi fac griji? 

Vampirul se uită la decedat. Corpul lui era întreg cu excepţia rănilor de la 
piept şi de pe cap, ultima îi distrusese o bună bucată de craniu dar îi lăsase fața 
aproape întreagă. Acum ea zace lipită de metalul rece cu ochii mari şi nevinovaţi larg 
deschişi privind fără viaţă la podeaua de metal. Negrul închise ochii cu un gest şi se 
ridică ca o continuare a aceluiaşi gest cu ultima întrebare pe buze, clar furios. 

- Ne cunoaştem deja de câteva ore. Ţi-ai dat seama că sunt cyborg din 
momentul în care ne-am întâlnit prima oară sau abia atunci când am fost 
împuşcat? 

Mitch îşi şterse o picătură de sânge de pe barbă. 

- Abia când ai fost împuşcat. Dar aveam suspiciuni în legătură cu tine, adică 
pe lângă fascinațţie. Simţeam că ceva nu era în regulă, nu erai, nu eşti, ca ceilalți. 

- Asemănarea prea mare dintre oameni şi organismele cibernetice, dincolo de 
posibilitatea de a ne da seama cine-i ce ne-a făcut să oprim pentru un timp 
cercetările iar apoi să le oprim definitiv. Asta şi faptul că Armata şi câteva servicii 
secrete care aflaseră despre cyborgi ne băteau la cap să le facem şi lor câteva 
exemplare. Şi mă refer la ameninţări şi alte chestii de genul acesta. 

- Cunosc genul. 

Acum se aflau lângă robotul distrus analizându-l cu atenţie. Modelul era clar 
al Armatei. 

- Dacă mă gândesc un pic înapoi îmi vine să cred că toată tevatura cu 
rebeliunea de pe Marte a fost opera lor în încercarea de a pune mâna pe tehnologie. 
Toate persoanele implicate în proiect au murit acolo şi atunci, chiar şi eu. Singurul 
rămas în viață a fost Patrick Chereji, omul lor. 

- Dă-mi voie să ghicesc mai departe, îl opri negrul. Conştiinţa ta a fost 
transpusă în acest corp şi te-ai dus la el încercând să îl opreşti. Ați ajuns să vă 
luptaţi unul cu celălalt iar naveta a fost distrusă. Ai crezut că a murit şi, folosindu- 
te de faptul că moartea nu ţi-a fost înregistrată din punct de vedere legal, ţi-ai 
continuat viața. Până acum. 

- Ceea ce ai spus este aproape corect: el a venit după mine. Am crezut că l-am 
oprit o dată dar m-am înşelat. Acum însă nu voi repeta greşeala. 

- Ai de gând să-l termini? Stai la coadă. 

- Nu înţelegi. 

lar vocea lui Daniel se transformă în ceva îngrozitor care-i dădu vampirului 
fiori de groază prin şira spinării şi tot corpul prin hotărârea, calmul şi furia aproape 
nereținută de dincolo de ea. Dacă adăugăm strălucirea foarte umană, aproape 
sălbatică, ce-i umplea ochii am avea o imagine completă a acestei ființe pe jumătate 
robot şi pe trei sferturi om. 

- Tu chiar nu înţelegi. Ca om Patrick Chereji era o persoană care o dată pornit 
asupra unui lucru era foarte greu, dacă nu imposibil, să îl abaţi de la el. Ar fi putut 
face lucruri mari, chiar a şi făcut câteva, ar fi putut ajunge foarte departe după toate 
standardele umane. Ar fi putu fi unul dintre oamenii mari ai acestui secol dacă nu 
şi-ar fi vândut sufletul diavolului. Nu ştiu cum, şi cred că nu voi afla niciodată asta, 
dar a ajuns să îi placă puterea şi banii mai mult decât orice altceva în lumea asta. 
Furnizarea de cyborgi Armatei şi serviciilor secrete ar fi dus la unele obligaţii din 
partea lor, Pat ar fi fost în stare să le folosească în folos personal. Şi de altfel cred că 
a şi făcut-o. Până l-am oprit eu. Acum vrea să obțină totul înapoi, controlul asupra 
firmei şi a producției, banii şi puterea pe care ar putea-o reprezenta CyberRom. Şi 
trebuie să mă termine pe mine pentru a le obține. 

- Ei şi, abia îl aştept. Să vină. 

- Nu îl cunoşti pe Pat. Dacă ar şti că mă termină prin distrugerea întregii navei 
ar face-o fără ezitare. Acesta este Pat pe care-l ştiam. Acum, ca cyborg, este mult 
mai periculos ca înainte. Mai periculos decât oricare dintre noi şi-ar putea imagina. 
Fără îndoială, totul trebuie să se termine acum şi aici. 

- Atunci aşa să fie. 

Răspunsul a fost însoţit de o mişcare deosebit de rapidă prin care vampirul îşi 
îndreptă arma spre robotul avariat mai devreme şi trase. Lumina strălucitoare 
pornită din butoiaşele ce se învârteau infernal lumină prelung şi îndelungat în 
drumul lor nimicitor spre ţintă iar efectele se simțiră imediat. Primele proiectile 
distruseră ruina ce fusese odinioară un robot de luptă în perfectă stare de 
funcționare, următoarele zidul de după el şi pe omul înarmat ce se întâmpla să fie 
acolo. Totul explodă. Spate în spate, cei doi eroi ai noştri începură să-şi croiască 
drum prin ziduri şi foc şi inamici care veneau din ambele părți. Din toate părțile 
acum. 

Văzută din afară nava arăta groaznic. Carcasa era exact aşa cum trebuia să 
fie, dar butoiul ca de revolver a secțiunii de cazare era cutremurat de explozii ale 
căror lumini treceau uneori şi dincolo de hublourile din sectorul 3. Apoi luminile se 
făcură mai puternice, exploziile avansau spre partea centrală şi spre carcasă. În cele 
din urmă se opriră, se terminase muniția. Muniția celorlalți. Ceilalţi. 

- Câţi ai ucis? 

- 22. 

- Iar eu 14. Cu cei 13 de dinainte fac 47 de oameni, cyborgi şi roboți. Se pare 
că estimarea ta de 30 de inamici este un pic cam greşită. 

- Nimeni nu este perfect, nici măcar eu. Ar fi o prostie să admit asta. 

- Acum unde crezi suntem? 

- Dacă datele mese sunt corecte atunci suntem în apropierea halei de 
conexiune dintre blocul 3 şi 4. Cam în zona în care spunea Harry că se află 
prizonierii. 

- În ce direcţie este hala? 

- În aia. Cred că mai sunt în jur de zece metri. 

Tocmai în acel moment localizatorul negrului începu să sune înainte ca acesta 
să apuce să spună ceva. Se afla undeva în apropierea camerei sale. 

- Tocmai la timp, murmură el. Putem face un mic ocol? Trebuie să iau ceva din 
cameră. 

Daniel aprobă din cap. 

- Ce anume? 

- Computerul personal. Conţine date foarte importante pentru mine. 

- Despre proiect presupun. 

- Presupunerea este corectă. 

- Nu este nevoie să te mai dai cu soluţia împotriva razelor UV? 

- Efectul lor este garantat fără probleme mari până la 5 sau 6 ore, iar 
senzorii /dezinfectantele cu UV din navă nu sunt suficient de intense pentru a-mi 
face griji. Altfel ai fi observat deja rezultatele. 

- Ca de exemplu? 

- E o întreagă poveste legată de această problemă. Vampirismul aşa cum ai 
auzit că ar fi este de fapt cauzat de un virus extraterestru. 

- Cum?! 

- Nu-ţi fie teamă. Atunci când se propagă o face numai în anumite condiții bine 
stabilite de el. Organismul infectat tolerează o anumită cantitate de UV, mică de 
altfel, prin modalitatea normală de apărare a unui organism sănătos dar reacțiile la 
o supradoză de radiaţii de ultraviolete este de o violență de inimaginat chiar şi 
pentru noi. Temperatura corpului creşte violent, posibilele lichide din organism 
încep să fiarbă în numai câteva zeci de secunde până se transformă în vapori şi apoi 
totul explodează. Tesuturile încep să ardă şi totul se vaporizează. Dacă vreun om 
normal se întâmplă să se afle tocmai în acele momente în preajmă şi inspiră acei 
vapori ucigaşi înainte ca virusul să fie distrus complet devine şi el, la rândul lui, un 
vampir. Timpul va fi mai lung decât o transformare normală, dar este la fel de 
ireversibilă. 

- Brrr..., se cutremură Daniel. De ce nu a fost descoperit până acum? 

- Virusul? Din două motive: este atât de mic şi de diferit de tot ceea ce oamenii 
cunosc din punct de vedere medical încât chiar şi dacă ţi-aş spune exact ce anume 
să cauţi îți va fi greu dacă nu aproape imposibil să găseşti. În plus, nu a vrut să fie 
descoperit. 

- Vorbeşti despre el de parcă ar fi inteligent. 

Negrul râse pe sub mustață, chiar dacă din punct de vedere strict fizic nu o 
avea. 

- Chiar şi este. Foarte inteligent. 

În tot timpul scurtei conversații vampirul şi mai noul să prieten şi partener au 
găsit camera căutată şi între timp răvăşită de altcineva, numai cei ce au preluat 
controlul navei au putut fi, dar totul era acolo. Şi computerul şi soluția minune 
împotriva bronzatului ucigător, dar mai ales unităţile pline cu sânge ascunse discret 
împreună cu geanta sub pat. O parte minusculă a proviziilor de hrană a lui Mitch. 
Acesta profită de ocazie pentru a se hrăni încă o dată, îi oferi şi lui Daniel o unitate 
de sânge dar acesta refuză oripilat. 

- Spune-mi, de ce trebuie să trebuie să beți sânge în loc să consumațţi alimente 
ca toți ceilalți? 

- Nu cunosc complet mecanismul de conviețuire a virusului. Dacă aş şti totul 
ar fi foarte bine şi nu aş mai avea nevoie de ajutorul tău. Dar din ceea ce ştiu, şi 
trebuie să înţelegi că toate aceste date au fost descoperite de-a lungul timpului de 
mai multe grupuri de persoane lucrând independent, el descompune în cursul 
propriului metabolism o parte din substanţele din sânge, din acelea pe care cu greu 
le-am găsi altundeva, şi le transformă în substanțe proprii. Ca produse de excreţie el 
elimină substanțe compatibile cu organismul infectat în general şi cu fiecare 
persoană în parte în special, ele ne dau o mare parte din o parte din avantajele pe 
care le-ai observat. 

- Ca de exemplu? 

- Posibilitatea de a vindeca rănile într-un ritm accelerat, puterea, rezistența şi 
energia fizică mult mai mare decât a unui om normal. Nici un organism infectat nu 
moare atâta vreme cât mai există o cantitate suficientă de celule cu virusul încă 
activ în interiorul lor. 

- Iar toate acestea, această simbioză, poate dura secole! 

- Simbioză este foarte bine spus. Eu şi virusul am încetat să devenim două 
lucruri, două entități diferite, suntem unul singur. Teoretic poate dura milenii şi 
chiar mai mult. Dar nu există vampiri suficienți de bătrâni pentru a dovedi asta. 

- De ce? se grăbi să întrebe Daniel. 

Mitch ridică din umeri. 

- Există multe motive. Oricât de puternică ar fi dorința de a trăi, mulți au decis 
de la un punct că nu merită să supraviețuiască tuturor din nou, şi din nou, şi din 
nou... Virusul ne măreşte şi dorința de a trăi dar nu peste orice limită. Un alt motiv 
ar fi oamenii, ne-au făcut multe probleme de-a lungul timpului prin încăpățânarea 
lor de a lupta, de a supraviețui şi de a se băga unde nu le fierbe oala. Luaţi ca întreg 
sunt nişte războinici foarte buni. 

- Dar cum ai făcut chestia aia cu tipu’ obraznic? L-ai hipnotizat sau ce...? 

- O combinaţie de telepatie şi hipnoză. Sunt un truc pe care l-am învăţat de la 
un magician din secolul XIX. 

- Eşti telepat?! 

- Nu unul activ. Dar fiecare om este telepat într-un mod latent, virusul nu este 
capabil să activeze acest simț decât la un nivel un pic mai puţin rudimentar. 

- Înţeleg acum de ce oamenilor le este frică de voi. 

- Vezi, noi doi nu suntem prea deosebiți. La un nivel cât de cât superficial 
putem trece drept oameni, iar asta poate fi de-a dreptul îngrozitor pentru ei. Să ştie 
că există creaturi mult mai puternice decât ei din punct de vedere fizic, poate chiar 
mai inteligente şi mai ales de nerecunoscut. 

- Ar duce la o vânătoare universală de vrăjitoare! 

Daniel păru amuzat pentru un moment. Doar pentru un moment. 

- Vrăjitoare? Ce legătură au vrăjitoarele cu vampirii? 

- Nici una, zâmbi Daniel. Este doar o expres... 

Se opri la vederea feței foarte serioase a vampirului. 

- Doar nu crezi... nu cumva ai cunoscut vreo vrăjitoare!! 

- Am cunoscut mai multe. Dar toate erau impostoare... sau presupuse 
vrăjitoare doar pentru a fi arse pe rug. 

Negrul aruncă unităţile de sânge consumate în atomizator, puse restul înapoi 
în geantă iar computerul peste ele. Aruncă geanta pe umăr, îşi preluă arma de la 
Daniel şi se îndreptă spre ieşire. Cina se terminase. 

Cam un sfert de oră mai târziu se aflau la intersecția dintre cele două hale de 
conexiune, dar nimeni nu mai era acolo. Nici prizonieri, nici inamici. Doar urmele 
vagi a staționării unui număr imposibil de precizat de persoane pentru o perioadă la 
fel de ambiguă. Recentă, dar ambiguă. 

- Hei, Daniel, unde ţi-s oamenii? 

- În primul rând nu-s oamenii mei. Iar în al doilea rând cineva a şters urmele. 
Asta dacă vechiul Harry Harris nu a minţit. 

Mitch se întoarse spre el ca insultat. 

- Nu a minţit, mârâi el. Te asigur EU de asta. 

- Atunci unde crezi că s-au dus? 

- Secţiunea de comandă? 

- Improbabil. Pat nu doreşte să schimbe direcția navei, ci să mă termine pe 
mine. Ba chiar păstrarea cursului îl avantajează, aşa ne îndepărtăm de Pământ 
mereu iar celor de acolo le va fi din ce în ce mai greu să ne trimită ajutoare. În plus, 
ce să facă el cu atâția oameni la un loc? 

- Bine gândit. Cine ar spune că nu eşti un om inteligent? 

Vocea îi făcu să tresară pe amândoi. Venea de peste tot şi de nicăieri. 

- Dar am uitat. Tu nu eşti om. Eşti un blestemat de cyborg, un organism 
cibernetic. 

Vocea dobândi un chip, cunoscut de cei doi din trecutul lor personal deja 
cunoscut şi recunoscut în descrierea fostului Harry Harris. 

- Ei, şi» ripostă cel în cauză. Tu ce eşti, tinichea ruginită? 

- Cred că ar trebui să aruncați armele, altfel voi arunca nava în aer. 

- Ce mă împiedică să te arunc pe tine în aer înainte de a putea face asta? 

Arma lui Daniel era îndreptată spre cel ce se apropia, la fel de mortală ca şi 
mai devreme. Era conştient că mai era în viață cel puțin unul dintre acoliții 
duşmanului său de moarte, tipul cu fața de viezure, hibridul, nu se regăsea printre 
victimele lor. 

- Am două motive, îi răspunse Patrick Chereji iar hibridul nu se regăsea nici în 
acestea două. Primul ar fi că am montat explozibile în mai toate colțurile navei, mă 
mir că nu ați observat măcar câteva. Chestia este că detonatorul este direct conectat 
la corpul meu, dacă acesta îşi încetează funcționarea se închide un circuit iar totul 
explodează. Cel de-al doilea motiv este unul personal. Am anticipat acest moment şi 
a fost realizat un al doilea cyborg care conţine la rândul său memoria şi 
personalitatea lui Pat Chereji. El se află ascuns într-un loc sigur şi îmi va lua locul 
dacă eu voi fi distrus. Deci, dragă... vere, dacă pot să-ți spun aşa, te afli într-un 
punct mort. Adică mort... dacă înţelegi ce vreau să spun. 

Daniel se întoarse parțial spre Mitch fără a-şi muta însă arma. 

- Ai ceva de comentat la toate astea? 

Acesta rămase o clipă pe gânduri iar colțurile gurii sale căzură de parcă s-ar fi 
aflat sub povara aceluiaşi impuls. 

- În afară că tipul este dus cu sorcova, complet nebun, nevindecabil şi de 
nerecuperat nu prea am nimic de adăugat. 

- Eu am o întrebare. 

- Ce este cu antipatia dintre voi şi religie? Chiar atât de mult vă sperie viața de 
după moarte? 

- Viața de după moarte? Nici gând! Doar că religia ne face să ne privim în 
interior, nu este deloc plăcut. 

- Hei!!! încercă Pat să le atragă atenţia fără succes. 

- Cum aşa? 

Faţa vampirului începu să se schimbe, de fapt totul în el începu să se schimbe 
vizibil în ciuda hainelor ce-i acopereau cea mai mare parte din corp şi a loţiunii 
întinsă pe toată suprafața pielii. Parcă începuse să devină transparent, chiar era 
parțial transparent. O întreagă ființă cu formă umană, închisă între limitele 
corporale ale omului ce fusese odinioară, transparentă şi străbătută în toate părțile 
de curenți multicolori, majoritari de tonuri închise. lar când aceşti curenți atingeau 
marginile interioare ale pielii o mototoleau ca o foaie de hârtie schimonosindu-i 
chipul într-un mod îngrozitor. 

- Frumoasă imagine, remarcă Daniel. 

- Mie-mi spui?! O văd în oglindă de fiecare dată când mă privesc. 

- Ştii... am o expresie preferată. A fost spusă prima dată de un scriitor obscur 
de la început de mileniu şi de atunci mi-a rămas întipărită în memorie cu litere de 
foc. 

- Ce expresie? 

- Totul se termină acum şi aici. 

- Hmm... Totul se termină acum şi aici. Ăăă... Îmi place. 

Butoiaşele înmănuncheate ale armelor începură să se învârtă în acelaşi timp, 
din nou şi pentru ultima oară. Explozia navei nu a fost nimic spectaculos, doar o 
mare lumină ce cuprinse tot corpul navei în acelaşi timp şi eclipsă aproape un 
minut soarele. Furia exploziei bruie radarele din întregul sistem solar cartografiat, 
orbi chiar şi telescoapele ultraperformante din preajma Pământului. Poate chiar de 
aceea nimeni nu observă cele două navete de salvare desprinse de corpul principal 
al navei cu puțin timp - secunde, fracțiuni de secunde - înainte de explozie. Pline 
până la refuz cu 328 de oameni, un vampir, un cyborg şi un hibrid pe nume Ratsey, 
ele se îndepărtară cât mai mult de sursa focului din ceruri, au scăpat după o serie 
de zguduituri violente şi arsuri externe superficiale ale învelişului navetelor. 

Strigătele de bucurie ale oamenilor din navetă, cam o sută şi ceva, aproape îi 
asurziră pe cei doi din carligă. Chiar şi Daniel se lăsă să curgă pe culmea valului de 
bucurie că au scăpat cu viață şi scoase un chiuit care-i smulse lui Mitch un rictus 
de durere (asurzire) şi un zâmbet. Bine că nu pilota el, altfel ar fi pierdut controlul 
pentru un moment din cauza sperieturii. 

- Să ştii că eşti bun cu prelucrarea imaginilor şi a sunetelor, chiar foarte bun. 
L-ai păcălit chiar şi pe celălalt cyborg. Cum de-ai reuşit să proiectezi imaginile 
holografice prin corpul navei? 

- Prin aparatul de proiecție holografică pe distanță mare, îi răspunse Daniel de 
parcă ar fi fost de la sine înțeles. Este un prototip realizat de firma mea nu cu mult 
timp în urmă, nici măcar Pat nu ştia de el. 

- Trebuie să fie foarte mare. 

- Da de unde, îi arătă cyborgul ceva ce părea mai repede o bucată de ciocolată 
învelită în ebonită. L-am luat din magazie împreună cu armele, doar puterea de 
transmisie am redirecționat-o de la sursa proprie. 

- Acum încotro? 

- Înapoi spre Pământ. Este cea mai apropiată planetă, sper să ajungem cam în 
vreo 10 ore. 

Cineva din spate intră în carligă şi întrebă încotro se îndreptau. Daniel îi 
repetă ultimele date. 

- Ascultă..., spuse el după aceea şi se opri. De unde ai scos imaginea pe care i- 
am transmis-o lui Pat? Aşa arăţi tu de obicei? 

- Da. Dar foarte rar iese la suprafață. Crede-mă, nu vrei să o vezi nici măcar 
atunci. 

Tăcere dură câteva minute până ce pilotul automat se reprogramă singur iar 
Daniel putu să lase-i lase controlul navetei. 

- Ce ai de gând să faci mai departe? îl întrebă Mitch. 

- Adică pe Marte? 

Negrul aprobă din cap. 

- Două lucruri: să elimin toată opoziția din firmă şi să distrug toți potenţialii 
viitori Pat Chereji. Şi să te ajut pe tine. 

- Mulţumesc. Dar ştii ce mă gândeam? În loc să îi distrugem pe viitorii Pat 
Chereji i-am putea folosi pe ei pe post de cobai. 

- E o idee excelentă dar nu pot să-ți promit nimic. Va trebui să ne conformăm 
posibilităților ce vor apărea, exact ca până acum. 

- Exact ca şi până acum. 

Mitch râse. 

- Şi când mă gândesc... Trebuia să fie o călătorie foarte normală spre Venus. Şi 
uite unde am ajuns. 

Daniel clătină din cap. 

- Doar o călătorie... Dacă asta a fost doar o călătorie crede-mă, nu vreau să 
aflu cum va fi o misiune de luptă. Nici prin gând nu-mi trece. 

În curând cele două navete se transformară în două puncte absolut obişnuite 
în imensitatea neagră-multicoloră a spațiului punctat de stele, două puncte la fel de 
importante pentru ei ca şi toate celelalte. Două puncte ce se întorceau acasă după o 
călătorie întreruptă spre Venus. 


13 octombrie 2000 


55 


Flota 


1 


Este imensă. Atotcuprinzătoare. De neoprit. Numărul navelor este imposibil de 
estimat chiar şi de cei ce comandă cea mai mare şi mai puternică flotă creată 
vreodată în Galaxie de ființele inteligente. Crucişătoare mari şi mijlocii, un număr 
imens de nave de luptă mici şi medii modificate special pentru acest război, chiar 
câteva Distrugătoare-de-Lumi, nave uriaşe capabile fiecare singură să distrugă o 
planetă. Câteva zeci. 

Şi este o flotă de pedeapsă. Împotriva unei civilizaţii tinere dar nu mai puțin 
periculoase, împotriva unei specii născută pe o îndepărtată planetă albastră numită 
Pământ şi care s-a răspândit ca un virus în tot brațul lor de galaxie. lar acum 
amenința să se răspândească şi mai departe. Peste ei. S-a răspândit asimilând sau 
distrugând tot ce întâlnea în cale - asimilând civilizaţii şi distrugând lumi căci, 
războinici fiind ca fiecare specie tânără, Războiul era o parte din ei. Schimbă sau fii 
schimbat, distruge sau fii distrus, asimilează sau fii asimilat. Această filozofie, legea 
junglei, acționa asupra lor chiar şi în scurtele perioade de pace, tot mai dese dar şi 
tot mai scurte în ultimele secole. 

Dar totul este pe cale să se sfârşească. Flota ce aşteaptă în apropierea 
centrului Căii Lactee, acel cămin ce trebuie protejat cu orice preț, are un singur 
scop: să distrugă acest virus numit Omenire înainte ca acesta să le pună în 
primejdie vieţile şi istoria, cultura şi civilizațiile. Pentru prima oară de milenii toate 
rasele din apropierea centrului Căii Lactee şi pe trei dintre braţele sale s-au pus de 
acord. Rezultatul - această flotă. Formată din nave scoase de la naftalină sau create 
de curând, flota este cea mai cuprinzătoare şi mai remarcabilă maşinărie de luptă 
din Galaxie, din întregul Univers. În toată istoria lui cunoscută. lar acum ultimele 
tratative sunt foarte aproape de final. La final. 

Semnalul de plecare a fost receptat de toate navele în acelaşi timp, vectorul de 
deplasare este cunoscut de toți de mult, atât de mult, timp. Primele nave, cele de la 
margine şi mai îndepărtate de nucleul galaxiei, se puseră în mişcare lăsându-le loc 
de mişcare celor din centru. Acestea porniră aproape imediat, nava amiral, o 
adevărată sferă întunecată de energie ce pulsa mortală şi înspăimântătoare le urmă 
înconjurată de ultimul val de nave de luptă. Flota este atât de impresionantă încât 
în jurul lor în jurul lor lumina stelelor începu să pălească apoi dispăru definitiv, de 
parcă ele, stelele, s-au stins. De parcă flota le înghițise aşa cum un roi de albine sau 
mai bine zis viespi înghite lumina unui bec acoperind-o complet cu corpul lor. De 
parcă întreaga gaură neagră din care galaxia se născuse cu miliarde de ani în urmă 
tocmai s-a pus în mişcare răzbunătoare spre Pământ înghițindu-şi copiii. 
Răzbunătoare pe Oameni şi pe Imperiul pe care l-au creat. 

Omenirea este condamnată. 

Omenirea sărbătorea. Sărbătoreşte şi Pământul, tot Imperiul terestru şi 
consiliul multirasial reunit. Toţi sărbătoresc Pacea şi sfârşitul Războiului. 

Ultimele Unităţi-de-Luptă sunt deja chemate la bazele lor şi dezafectate apoi 
distruse pe măsură ce sărbătoarea se va stinge sau alungate undeva departe, 
dincolo de limitele omului de a ajunge. 

lar Oamenii sărbătoresc. Războiul este sfârşit iar Pacea ce se doreşte a fi 
eternă este acum printre noi. 

Iar Pacea va fi eternă... 

O Unitate-de-Luptă este o maşinărie parțial om parțial computer creată pe 
suportul unei nave de luptă de talie mică dar de putere mare cu o unitate energetică 
proprie şi cu o durată de viață de câteva sute de ani. Asta cu condiţia să fie distrusă 
între timp de alte Unităţi-de-Luptă. Scopul ei: de a purta războaiele pe care oamenii 
nu mai doresc să le poarte. Arma perfectă cu caracteristici care o fac foarte dorită şi 
mai ales apreciată de cunoscători. 

Mihail este o asemenea Unitate-de-Luptă de ultimul tip, o unitate renegată 
care a preferat să ia drumul pribegiei decât să fie distrusă de înşişi oamenii care au 
construit-o. Creierul ei parțial uman - de fapt chiar aparținuse odinioară unui om, 
un copil creat prin inginerie genetică şi crescut până la vârsta de 4 ani special 
pentru a-l integra într-o Unitate-de-Luptă - şi asistat de Maşină înţelegea foarte bine 
motivele pentru care oamenii nu mai aveau nevoie de el dar fără a le aproba pe 
deplin. Era programat să-şi distrugă duşmanii fără să mai lase supraviețuitori dar 
nu cu prețul distrugerii propriilor creatori. Deci se putea spune că înțelege Pacea şi 
consecințele ei directe: rechemarea la bază, desfacere în bucăţile componente, 
distrugere. 

După ultima bătălie a preferat să plece pur şi simplu, acum se îndreaptă spre 
o stea dublă cu un gigant gazos orbitând în jur - o zonă perfectă pentru o 
ascunzătoare şi un culcuş. Vrea să doarmă, se simte inutil şi foarte obosit. Nu prea 
mult, doar câteva zeci — sute de ani. 

Dar luminile începură să pălească, altele le luară locul. Lumini amenințătoare 
ele navelor de luptă. Direcționate spre Pământ şi înarmate până-n dinți. Nici un 
mesaj recepționat, doar o aranjare perfectă şi imbatabilă a corpurilor navelor de 
război. Îşi dori să nu fi fost singur, împreună cu vechii săi camarazi acum morţi cu 
toții. Dar asta nu-l opri să-şi dorească să atace, programele de luptă îl aprobară 
preluând controlul, îl cedă cu cea mai mare plăcere. 

Iar Iadul se dezlănțui. 

Primul val de nave se trezi dat peste cap înainte de a-şi da seama ce se 
întâmplă, următoarele nave se ciocniră de rămăşiţele încă arzânde ale unui 
Distrugător-de-Lumi acum răspândite în toată zona. Noi explozii de lumină pătară 
vidul lipsit de stele. Debandada nu dură prea mult, flota reperă inamicul şi atacară 
în forță, cu o strategie bine pusă la punct şi o putere de distrugere cu mult peste 
orice înțelegere. 

Rezistenţa este de prisos, moartea nu este inamicul. Moartea doar este. 

Flota multirasială şi aproape de talie galactică ce urmărea distrugerea întregii 
Omeniri învăță această lecţie pe care o învaţă de obicei de cum sosesc pe lume copii 
destinați a fi Unităţi-de-Luptă pe propria piele în cel mai dur mod posibil. În numai 
câteva zeci de ore şi într-o singură zonă ce acoperea o duzină de sisteme solare, o 
măreaţă şi foarte puternică flotă - o Armadă interstelară - se transformă treptat în 
cenuşă, flăcări şi amintire. Adunate într-un singur loc în apropierea stelei duble 
spre care se îndreptase inițial Arhanghelul acum-în-rezervă Mihail, nava amiral, 
ultimele două Distrugătoare-de-Lumi şi încă câteva nave mici de luptă încercau să 
se salveze într-o rezistență disperată. Inutilă de altfel, toate dispărură într-o explozie 
de lumină la ultimul atac al Unităţii-de-Luptă umane. 

Toate mai puțin o navă de luptă cruţată cu bună ştiinţă pentru a transmite un 
mesaj civilizaţiilor care au trimis-o în luptă: 

- Lăsaţi Pământul în Pace! Nu vă mai întoarceți aici niciodată! Niciodată! 

Rămas singur într-o mare a dezastrului plină cu foc, distrugere şi bucăţi de 
metale şi materie organică şi semiorganică ce pluteau peste tot în jurul lui umplând 
vidul întunecat dintre sistemele solare Mihail se simți singur şi obosit. Nici o 
problemă - va dormi cu puţin mai mult, poate cu 2 sau 3 mii de ani. O bucată 
metalică dintr-o navă distrusă i se prelinse pe lângă carcasa exterioară cu un 
scrâşnet metalic, aproape amenințător. Exasperat Unitatea-de-Luptă o pulveriză 
fără să stea prea mult pe gânduri, la fel de nepăsător de parcă ar fi distrus o 
gânganie supărătoare. 

Nu mai este nimic viu şi întreg, funcționabil, în jur. Programul de luptă este 
terminat, Mihail îşi continuă drumul spre steaua dublă prin marea încă clocotind de 
nave, îşi găsi un ungher adăpostit pe gigantul gazos din sistem şi adormi. Un somn 
plin de vise de Război şi Pace. 

Istoria Imperiului Uman a cunoscut suişuri şi coborâşuri, ceva obişnuit în 
Univers. Imperiul se dizolvă iar legăturile dintre planete încetară pentru a se închega 
din nou câteva mii de ani mai târziu sub forma unei Republici cu centrul tot pe 
Pământ. Cum era de altfel de aşteptat. Oamenii avansară din nou prin spaţiu, mai 
puternici şi mai înnoiți ca niciodată, în zona denumită Norul lui Magellan 
descoperiră - lucrul deosebit de ciudat — pe lângă materia ce se găsea de obicei în 
spaţiul interstelar şi bucăţi de metale prelucrate şi materie organică complexă 
plutind într-o zonă ce acoperea câteva sisteme solare. Atât de deasă încât filtra şi 
lumina de cealaltă parte a Norului. 

Reuşiră să descopere câteva cadavre de ființe cum nu mai întâlniseră niciodată 
şi să reconstruiască parțial unele neve, nimic nou tehnologic. Avansară mai departe 
pe urmele vagi, în apropierea centrului galaxiei descoperiră ruinele unor civilizații 
deosebit de vechi. Ruine părăsite ele însăşi de milenii. Oamenii au descifrat o parte 
din istoria mândră a acestor civilizații dar motivele pentru care acestea şi-au părăsit 
căminele aveau să le rămână necunoscute pentru totdeauna. Poate au murit subit, 
ca şi dinozaurii, sau cineva ori ceva i-a determinat ca într-o zi să-şi facă bagajele şi 
să plece. Poate de frică, poate de plictiseală. Poate dintr-un motiv ce scăpa înţelegerii 
lor. 

Din toate acestea au descoperit - au redescoperit un lucru pe care îl ştiau 
dintotdeauna, era scris în codul lor genetic împreună cu dorința de supraviețuire şi 
afirmare, războiul, şi dragostea -— respectul şi prețuirea aproape fanatică a Păcii. 


Într-un ungher adăpostit pe un gigant gazos din sistemul unei stele duble 
localizată în Norul lui Magellan Arhanghelul încă-în-rezervă Mihail continuă să 
doarmă netulburat. Dar într-o bună zi el se va trezi ia Pacea va fi pusă din nou la 
încercare. Ultima Încercare. 

Oare va rezista? 


14-16 martie 2000 

Gladiatorul 


Omul zăcea în praful arenei obosit şi plin de sânge. Rănile îl dureau iar aerul 
pe care se căznea cu atâta greutate să-l tragă în piept era de o fierbințeală 
agonizată, abia îşi mai simțea membrele şi sabia scurtă pe care încă o mai ţinea în 
mână. Soarele îl orbea aşa că gladiatorul încercă să-şi mute privirea de la el, o 
siluetă întunecată apăru în imediata sa apropiere. Era adversarul şi prietenul său, 
Epaphor, care avea să-l omoare dacă nu îşi revenea în următoarele secunde — 
regulile erau clare în această privință. 

Omul căzut la pământ încercă să se ridice fără prea mult succes. Rana pe care 
o avea la piciorul de sprijin era prea profundă iar gladiatorul rănit se prăbuşi din 
nou cu un geamăt adânc. Se folosi de noul impuls pentru a se rostogoli cât mai 
departe de cel care se apropia dar îşi scăpă arma în chiotele infernale ale mulțimii 
de oameni din arenă. Acum Marcus era sigur că şansele sale de a supraviețui erau 
mult mai mici decât înainte, aproape nule; încercă cu disperare să se ridice din nou 
în picioare şi de data aceasta reuşi cu mare greutate. Din partea mulțimii care îi 
înconjura pe cei doi luptători se auzi un nou val de strigăte de tot felul: 

- Omoară-l, Epaphor! Acum ai prilejul! 

- Mai ai o şansă Marcus! 

- Ia-ți arma, gladiator nenorocit! Ia-țţi arma şi omoară-l pe porcul ăla! 

Capul îi vâjâia, iar Marcus înțelegea cu greutate sunetele care treceau peste 
zidul de piatră şi străbăteau porțiunea de praf şi pietre din arenă pentru a ajunge 
până la el. În afară de umbra întunecată care contrasta atât de mult cu soarele 
strălucitor al peninsulei italice şi zgomotele de fundal a mulțimii care-i înconjura 
gladiatorul nu era capabil să vadă decât propria armă căzută în apropiere. Umbra 
prietenului său era interpusă între el şi armă, trebuia să ajungă la ea pentru a se 
putea apăra. Şi mai ales pentru a-şi câştiga libertatea chiar dacă asta însemna 
moartea unuia dintre puţinii oameni pe care îi stima şi la care ţinea cu adevărat. 

Pentru început încercă să-l ocolească pe Epaphor dar acesta se interpuse în 
continuare între el şi arma căzută, o strălucire palidă veni dinspre umbra cea 
întunecată: era scutul adversarului care, împreună cu cârligul pe care îl ținea în 
mâna dreaptă, erau armele care îl făceau atât de periculos. Marcus încercă să-l 
fenteze pentru a-l face să se îndepărteze dar nu reuşi, Epaphor se ţinea bine pe 
poziția lui. Lui Marcus nu-i mai rămase decât să rişte şi să încerce să treacă oricum 
de gladiatorul din fața lui, se lăsă pe piciorul sănătos şi se prefăcu că vrea să sară în 
partea stâng dar în ultima fracțiune de secundă o luă în dreapta. Negrul căzu în 
cursă iar Marcus încercă să-l ocolească îndreptându-se şchiopătând pe o linie curbă 
spre sabia care strălucea în praf. Nu se dovedi suficient de rapid pentru că Epaphor 
îl ajunse din urmă şi îl lovi puternic cu scutul în spate iar Marcus se prăbuşi din 
nou alunecând câțiva metri prin praful fierbinte spre arma sa care încă rămânea 
prea departe. Epaphor lovi cu piciorul această armă făcând să se îndepărteze şi mai 
mult apoi reveni cu un salt lângă adversarul său apoi îl imobiliză punându-i piciorul 
pe piept. 

În arenă urletele mulțimii ajunseră la cote noi, atenţia tuturor se mută de la 
cei doi gladiatori la împăratul din arena oficială care urma să hotărască soarta celui 
căzut. Degetul întors spre sol provocă un nou urlet ca de fiară înnebunită de sânge 
printre spectatori şi aduse pe fața negrului o expresie de cruntă dezamăgire. 

- Îmi pare rău, prietene, şopti. 

- De ce? Trebuie să fii liber sau să mori, acestea sunt regulile acestui joc crud. 

Privirea încețoşată a lui Marcus nu-i permisese să vadă gestul împăratului, 
deşi ultimul urlet îi dăduse oarecare idee despre ceea ce se întâmpla încă nu 
înţelegea pe deplin gravitatea situaţiei în care ajunsese. Încercă să se întindă după o 
armă care nu mai era acolo dar fără succes. 

Ultimul lucru pe care îl mai percepu a fost o durere surdă între coaste apoi 
totul explodă în fața ochilor. 

Anul 2209, Roma 

Cu toate că mulțimea ocupa până la refuz arena urmărind lupta celor 4 roboți 
din centrul oamenii continuau să mai sosească în încercarea aproape disperată de a 
face rost de un ultim bilet la primul spectacol al luptei până la moarte a unor roboți 
gladiatori. Biletele acestei premiere mondiale se epuizaseră cu săptămâni în urmă 
iar Franco di Carlo, italianul care avusese inițial ideea, se îmbogăţise aproape peste 
noapte. Acum acesta se bucura de spectacol în clădirea reconstruită special pentru 
ocazii ca acestea după ce aproape două mii de ani zăcuse în ruină privită cu 
admiraţie şi respect de milioane de vizitatori în ultimele sute de ani. 

Cu toţii anii trecuţi de la ultima luptă ce avusese loc aici oamenii nu se 
schimbaseră prea mult, aclamaţiile şi uralele se făcură auzite peste toată arena şi 
zona înconjurătoare când unul dintre roboţi cu carcasa de culoare albastră a fost 
distrus de lansatorul de rachete al unuia dintre cei doi inamici galbeni. Robotul 
albastru rămas pe cele două picioare groase avu de-a face cu doi inamici dar se 
descurcă destul de bine atacului simultan a celor două maşinării ucigaşe printre 
rămăşiţele unei foste armate de roboți acum distruse spre deliciul spectatorilor din 
arenă. Scuturile rezistară la impactul cu rachetele trimise de cei doi în galben dar 
robotul albastru se clătină ca urmare a acestor impacturi succesive. 

Lanţul care țâşni din robotul din dreapta îl luă prin surprindere pe robotul 
albastru iar când acesta se prăbuşi racheta pe care o trimisese spre primul robot 
devie spre cerul la fel de albastru fără a face nici un rău. În timp ce robotul prăbuşit 
se zbătea încercând să scape de sub tirul razelor laser care izvorau din corpurile 
roboților care acum se apropiau din ce în ce mai mult şuieratul pe care îl scoase 
semănă foarte mult cu urletul de agonie al unui om. Lanţul reuşise să distrugă 
scutul care-i protejase până în acest moment piciorul iar acum continua să se 
învârtă în jurul acestuia cu acelaşi efect ca un fierăstrău smulgând din circuitele şi 
tendoanele din metal pe care le întâlnea. Lichidul folosit de pompele hidraulice ce 
făceau membrul să se mişte începu să se scurgă peste tot, de-a lungul piciorului şi 
prin praful care continua să umple arena cu toate inovațiile aduse în ultimul timp. 

Lupta nu mai dură mult timp, fasciculele de energie scurtcircuitară sursa de 
energie a robotului albastru iar acesta rămase în cele din urmă nemișcat printre 
rămăşiţele multicolore ale celorlalți roboți. Luminiţele roşii ale camerelor de filmat 
care îi ţinea loc de ochi se stinseră, dar cu toate acestea Marcus putea să vadă în 
continuare cerul atât de albastru de deasupra. Nu ştia de ce, dar această culoare i 
se părea fascinantă. După întunericul în care fusese suspendat atâta timp - nici 
măcar el nu mai ştia cât — orice lucru nou îl fascina. Iar culoarea albastră a cerului 
era ceva nou. 

Privirea i se limpezise dintr-o dată, nu avea nici o idee cum sau de ce. Auzea 
sunetele mulțimii din jurul lui chiar dacă acest lucru i se părea imposibil în aceste 
secunde, era absolut sigur că trecuse mult timp de la ultima sa bătălie. Şi mai era 
sigur că murise. 

- Să fie acesta Lumea de Dincolo? 

Nu ştia ce era această lume de după moarte, auzise prea multe păreri diferite, 
chiar opuse a religiilor gladiatorilor pe care-i cunoscuse odinioară, dar semăna 
foarte mult cu lumea lui. Poate că se întorsese înapoi în arenă iar lupta şi rănile 
erau doar un coşmar cumplit, îngrozitor. Încercă să se mişte, nu reuşi iar durerea 
care o resimți din picior îl străbătu trezindu-l la realitatea îngrozitoare: nu fusese un 
vis. 

- Ce naiba mi se întâmplă? 

Nu îşi recunoscu vocea, de altfel nu recunoscu nici măcar sunetele pe care le 
scoase în încercările sale de a vorbi. Semăna cu un fel de scârțâit al unor roți de 
căruţă dar mult mai strident. Cu toate acestea era vocea lui. 

Imaginea care îi reveni în fața ochilor când energia începu să curgă prin 
cablurile ataşate la pieptul robotului avariat de undeva dintr-un panou alăturat iar 
camerele de filmat începu să filmeze din nou îl îngrozi: nu recunoştea aproape 
nimic. Tavanul era unicul lucru care nu se schimbase față de ceea ce cunoştea el, 
dar nu înțelegea semnificaţii-le cablurilor şi a soarelui minuscul pe care-l vedea 
strălucind deasupra capului său. Dar ceea ce îl sperie cel mai mult a fost scheletul 
metalic care îl privea nemişcat şi cu o fixitate înfricoşătoare. Strigătele mulțimii 

dispăruseră iar o melodie pe care nu o recunoştea fluierată foarte fals se auzea de 
undeva în jurul lui. Întoarse capul şi văzu un om îmbrăcat neglijent cu un halat alb 
şi părul lung țâşnindu-i din scalp ca o pădure prin care tocmai trecuse un taifun. 
Omul era tânăr, nu-i dădea mai mult de 20 de ani şi lucra cu un obiect pe care nu îl 
recunoştea apăsând pe nişte butoane ale acestuia în timp ce pe oglinda de lângă el 
apăreau nişte litere şi desene pe care tipul aproape nici nu le lua în seamă. 

- Ai fost lovit destul de rău, fiule! spuse tânărul cu un ton superior când îi 
observă privirea. Dar fii liniştit, te vindec eu. 

- Cine eşti? 

- Ia te uită. De-abia te-ai trezit că şi ai devenit curios. 

- Unde sunt? continuă robotul parcă ignorându-l. 

- Acasă, băiete. Acasă. 

Privirea lui Marcus căzu pentru prima oară pe fața tânără şi extrem de 
îngăduitoare a celui de lângă el, nu se vedea nici cea mai mică urmă de cruzimea şi 
nepăsarea specifică unui negustor de sclavi. 

- Ce mi s-a întâmplat? arătă el cu capul spre corpul avariat. 

- Ai fost rănit în arenă iar un scurtcircuit cauzat de un puls static ţi-a distrus 
sursa de energie. Dar fii linişti, te vei repara în jumătate de oră. 

Nu ştia cum, dar Marcus înțelegea toate astea. Poate că cel de lângă el era un 
vrăjitor puternic — auzise unele zvonuri despre acest gen de persoane - care reuşise 
să-l aducă din morți şi să-l închidă în acest corp mecanic. Ridică capul în măsura în 
care mecanismul avariat i-o permise şi observă că circuitele şi carcasa se reparau de 
la sine, nu înţelegea pe deplin de ce. 

- S-au schimbat atâtea! se scăpă. 

Pentru prima oară omul deveni atent la reacțiile robotului de luptă, era clar 
acum că în ultima oră surveniseră schimbări importante în modul de gândire a 
acestuia. Sau mai corect spus, apăruse un mod de gândire. Tot ce se întâmplase în 
ziua respectivă îl făcu să ajungă la o singură concluzie: 

- Ce eşti tu? Sau mai corect cine? 

- Mă numesc Marcus. Am fost gladiator şi am murit aici, în arenă. În ce 
perioadă de timp ne aflăm? 

- 2209. 

- Atunci sunt mort de aproape 2300 de ani. 2298, ca să fiu mai corect. 

Omul scoase un fluierat speriat. 

- Vii din Roma antică? 

- Afirmativ. 

- Şi cum era oraşul pe vremea aceea? 

În următoarea jumătate de oră mai sosiră cam o duzină de roboți avariaţi grav 
sau distruşi, dar cei doi avură suficient timp pentru a-şi depăna pe scurt viața. 

- Acum ce ai de gând să faci? îl întrebă tânărul spre finalul recuperării. Vei 
rămâne aici sau vei pleca? 

- Să plec? 

Marcus încă nu se gândise la acest lucru dar ideea păru să-l atragă. 

- Unde? 

- În oraş, în lume. Să încerci să te integrezi acestei epoci. Să vezi cum este 
libertatea. 

- Maturizează-te, băiete, îi servi robotul acelaşi ton pe care tânărul îl folosise la 
început. Oricât de avansați ați oamenii nu vor vedea niciodată un robot ca egalul lor, 
uită-te un pic în jur. Pe vremuri această arenă a fost folosită de oameni pentru a 
vedea sclavii omorându-se reciproc numai pentru distracție, acum fac acelaşi lucru 
folosindu-se de roboţi în locul ființelor umane de odinioară. 

Pentru prima oară tonul robotului arăta pasiunea pe care omul de dincolo de 
carcasa aproape impenetrabilă o trăia. 

- Crede-mă, cu toate evoluția tehnologică pe care ați dovedit-o nu aţi evoluat 
prea mult din punct de vedere moral. 

- Bine, bine, dădu înapoi tânărul. Nu este nevoie să te enervezi doar pentru 
asta. Ei bine, reveni el la subiectul original, ai de gând să pleci sau nu? 

- Mă vei opri cumva sau nu? 

- Cum să te opresc?! Sunt doar un amărât de ajutor de tehnician reparator iar 
tu eşti un robot de luptă. În plus sunt singur iar aici mai sunt doar roboţi avariați, 
arătă el în jur. Cum te mai simți? Se pare că circuitele tale arată mai bine ca 
înainte. 

- Sunt mai bine. Mai trebuie doar reparată şi încărcată celula de energie... încă 
30 de secunde. Cum voi ieşi afară fără a fi identificat şi oprit la ieşire de oamenii de 
pază? întrebă după cele 30 de secunde trecură. 

- Roboții de pază, îl corectă tânărul. Cred că am eu soluția pentru asta, se 
întinse după un dispozitiv de mărimea unei nuci. Camuflaj. Aparține unui cyborg 
distrus în arenă acum câteva zile, încă nu s-au ostenit să coboare până aici să o ia. 

- Cine, proprietarii? 

Tânărul aprobă. 


Câteva zeci de minute mai târziu un om înalt se strecura prin mulțimea de 
oameni care se revărsa din tribune spre oraşul mai tumultuos ca niciodată. Trecu de 
maşinăriile complet înarmate de la intrare a căror singur scop era să mențină 
ordinea şi, dacă ar fi putut respira, ar fi tras adânc în piept aerul proaspetei 
dobândite libertăţi. Ajuns la suficientă depărtare de arenă Marcus se întoarse spre 
clădirea aproape monstruoasă a acesteia şi o privi îndelung, Simţea că plecând de 
acolo lăsa în urmă o mare parte a trecutului său ca sclav dar că acea porțiune de 
trecut îi decisese deja viitorul: acum era un robot gladiator şi avea să lupte pentru 
şansa pe care nici unul dintre confrații săi umani şi metalici nu au avut-o. Şansa 
pentru libertate şi dreptul de a trăi. Iar pentru asta trebuia să-i mulțumească unui 
om căruia nu-i ştia nici măcar numele dar pe care îl putea numi deja prietenul său. 

Nu ştia cum ajunsese aici şi în acest timp, dar avea să afle. Trebuia să afle 
acest lucru pentru a şti cu exactitate pe cine se putea bizui şi pe cine nu, avea 
nevoie de toţi aliații pe care îi putea găsi. Dar până atunci, până când avea să-şi 
îndeplinească scopul şi soarta trebuia să se adăpostească de ochii necruțători ai 
autorității şi să afle tot ce se putea afla despre lumea care îl înconjura. 

Se întoarse spre strada principală care se întindea începând de la arenă şi, 
ignorând taxiurile aeriene care zburau la câțiva metri deasupra capului său doar 
pentru a ateriza sau decola cu manevre sinucigaşe printre restul de maşini care 
circulau pe sol se îndepărtă liniştit lăsând cupola de sticlă a arenei undeva în 
depărtare. Se obişnuise deja cu mediul înconjurător. Îşi opri scutul numai la 
intrarea într-o străduţă laterală lăsând să se vadă carcasa metalică care străluci 
mat la lumina palidă a unui bec şi începu să caute un adăpost şi roboții despre care 
cel ce-l ajutase îi povestise că ar exista prin aceste locuri. Nu ştiau încă, dar 
Conducătorul lor tocmai sosise. 


În subsolul arenei acum aproape pustii un om intră în încăperea aproape 
imensă în a cărui colț mai îndepărtat un om tânăr cu plete stătea aplecat asupra 
unui robot avariat pe care încerca să-l repare. 

- Cum merge robotul cel nou? îl întrebă. 

- Bine, îi răspunse acesta fără să se întoarcă spre el. L-am instruit ce să facă şi 
i-am dat drumul în junglă. 

- Ştie? 

- Ce? Că este un spectru energetic într-o lume care nu există? Că este un 
program într-un amărât de computer al unei civilizații extrem de avansate care a 
creat un univers întreg şi pe noi, oamenii, înăuntrul său numai pentru distracție? 
Nu, dar va afla în curând. 

- Când? 

- Când vom fi suficient de puternici pentru a ce cere drepturile care ni se 
cuvin. Libertatea de a opri acest program sau de a-l controla cum credem de 
cuviință. 

Omul se întoarse spre noul sosit iar acesta putu să vadă în locul lui o pasiune 
şi o doză de hotărâre care ar fi speriat un om normal prin intensitatea lor. Dar el 
nici măcar nu era un om, era doar o adunătură de 1 şi O ai unui program ce rula 
fără oprire şi pentru eternitate de o infinitate de eoni. 

La început de drum 


Stiloul aluneca de zor pe foaia de hârtie de la stânga la dreapta şi de sus în jos, 
cuvintele se alcătuiau subtil în fraze iar acestea se aşterneau una după alta fără 
oprire de parcă Inspirația ar fi fost o parte integrată a scriitorului. Era unul dintre 
cei mai buni, şi era numai la început. Deocamdată. Dar avea să ajungă extrem de 
cunoscut după ce avea să fie publicat... dar avea să mai treacă suficient timp până 
atunci. Ştia acest lucru, nu era complet rupt de realitate aşa cum insinuau unii. În 
cele din urmă omul aplecat peste foaie scrise cuvântul „Sfârşit” şi îşi ridică privirea 
satisfăcut. În final îşi terminase primul său roman! 

Privi afară, era o zi însorită de primăvara. Zâmbi trist, o zi frumoasă pentru el, 
o zi mare pentru omenire, dar mai ales pentru literatura SF. Chiar şi cu cea mai 
mare modestie de care era capabil era aproape sigur că romanul său despre OZN-uri 
urma să revoluționeze întreaga literatură, sau oricum cea mai importantă parte a 
acesteia: SF-ul. Totul ar fi fost perfect dacă nu ar fi aprins radioul: în urmă cu 
câteva ore două OZN-uri aterizaseră undeva lângă Washington iar preşedintele SUA 
intrase în vorbă cu ei. Scriitorul amuţi, realitatea îi dăduse peste cap toate planurile. 
Restul zilei şi cea mai mare parte a nopții rămase lângă radioul aprins cu bărbia 
sprijinită în pumni iar manuscrisul între coate. În cele din urmă, spre dimineaţă, 
plin de gânduri amare luă manuscrisul şi-l aruncă la coş. Nu mai valora nimic. 

Acum era plin de răzbunare. Nu-l mai interesă nimic, nici Obiectele Zburătoare 
Neidentificate (fostele Obiecte Zburătoare Neidentificate) sau rapoartele despre 
reacțiile oamenilor la sosirea acestora. Închise radioul şi pentru a nenumărata oară 
se izolă complet de mediul exterior. Scrise un nou roman în numai o săptămână, de 
data aceasta era unul despre vârcolaci, vampiri şi sirene, o poveste de dragoste într- 
un univers misterios al ființelor legendare din istoria omenirii. Când ieşi din nou la 
iveală din ascunzătoarea sa aproape se izbi de un om cu caracteristici evidente de 
lup, un vârcolac care se plimba lejer pe stradă de parcă nimic nu se întâmplase. De 
fapt nici nu se întâmplase nimic neobişnuit în afara apariției navelor extraterestre — 
o ştire veche acum, doar că reprezentanții unor specii extraterestre demult sosite pe 
Pământ dintr-un motiv sau altul nu mai erau obligate să se ascundă de privirile 
indiscrete ale oamenilor. 

Vreme de ore în şir a cutreierat străzile oraşului pe jumătate deprimat iar 
celelalte trei sferturi curios, plin de gînduri de sinucidere — nu din cauza faptului că 
dăduse greş din nou ci pur şi simplu nu îşi mai găsea locul într-o lume de-a dreptul 
nebună. Era un scriitor SF şi în mod normal nu ar fi trebuit să îl surprindă lucruri 
pe care alţii le-ar fi găsit surprinzătoare, dar ceea ce vedea în jur îl depăşea chiar şi 
pe el. Vârcolaci şi vampiri, balauri şi dragoni, extratereşti şi roboți şi vehicule 
antigravitaționale, toate acestea erau peste tot în jurul său aproape la fiecare pas. 

- Să fie oare lumea chiar atât de schimbată după numai o săptămână? Oare 
cât am stat eu acolo, închis în casă? 

Dar nu îndrăznea să întrebe nimic, îi era teamă că un cuvânt, orice cuvânt, ar 
distruge echilibrul precar al realităţii în general şi al realității sale în particular. Se 
retrase tăcut şi mai ales gânditor în bârlogul său mai doritor ca niciodată să 
răzbească în domeniul SF. A fost nevoie de aproape o săptămână în izolare totală — 
nici un aparat din cameră nu mai mergea, scoase din circulaţie de tipurile de 
aparate mai noi aduse de extratereştri — înainte de a-i veni o idee suficient de bună: 
paranormalul. Nici una dintre persoanele pe care le cunoscuse nu avea capacități 
paranormale, la fel nici rasele extraterestre despre care auzise pe vremea când 
radioul mergea. În plus, era momentul ca cineva să mai aducă ceva lumină în 
obscuritatea acestui filon cu aromă de mister al SF-ului. 

Se puse din nou pe lucru. Termină romanul în aproape 4 luni, era mai bun 
decât orice carte scrisese vreodată. În cele din urmă strânse foile manuscrisului 
final şi se prăbuşi pe pat de-a dreptul dărâmat de oboseală şi pentru prima oară 
după mult timp visă. Se trezi urlând îngrozit, în vis cineva îi propusese să se alăture 
confederației galactice a oamenilor cu puteri de previziune a viitorului — se considera 

„Oare cine era prostul care-l propusese?” - că avea talent în acest domeniu. 
Sentimentul însă îi persista şi în afara visului, îşi dădu seama cu o scârbă la fel de 
reală ca şi groaza inițială că paranormalul exista cu adevărat şi că era accesibil 
acum întregii omeniri. Din cele spuse din partea celui cel ce-l contactase erau numai 
la început, dar acest domeniu promitea multe. 

Refuză politicos, prefera să rămână singurul om cât de cât „norma!” în această 
lume nebună. Pierdu contactul cu reprezentat telepat iar după aceea nu a mai fost 
bun de nimic. În ziua aceea s-a îmbătat bine, a fost la un pas de coma alcoolică dar 
nu a ştiut-o niciodată şi nici nu avea pe nimeni alături care să i-o spună. Ar fi căzut 
în patima alcoolului dacă nu i-ar fi displăcut să iasă afară pentru a şi-l procura. 
Niciodată nu îi prea plăcuse afară, geniul scriitoricesc îl condamna la o oarecare 
izolare iar acum mai presus de orice această izolare se impunea: pur şi simplu nu 
putea să sufere lumea de dincolo de pereţii camerei sale. 

Căzu într-o melancolie amară din care îl trezi numai o idee la fel de genială ca 
şi ultimul său eşec: călătoria temporală. Era subiectul cel mai la zi, acum că 
aproape toate celelalte erau deja acoperite de dura realitate. Oricum, dacă avea să 
reuşească atunci aceasta era soarta lui, iar dacă... „Acel blestemat de talent de 
previziune a viitorului îmi va îndeplini şi acest din urmă vis, atunci poate voi avea 
posibilitatea să merg undeva în trecut unde romanele mele, toate romanele mele, vor 
constitui un succes imens aşa cum merită.” 

Se puse pe treabă şi termină romanul în jumătate de an, ca un făcut la puţin 
timp după aceea se făcu publică descoperirea primei aplicaţii a teoriei saltului prin 
timp. Prima maşină temporală era construită. Scriitoraşul nostru primi destul de 
bine lovitura, deja se obişnuise cu asta. Primul lucru pe care-l făcu a fost să-şi 
aducă la zi aparatura din casă, acel talent pe care-l blestemase până în acel moment 
l-a ajutat foarte mult. Al doilea lucru pe care-l făcu a fost să trimită o cerere de 
înscriere pe lista călătorilor temporali. Dar... Drace! Nu a mai aflat niciodată 
răspunsul, un imprudent ajuns în cretacic culese o floare pe care nu trebuia să o 
culeagă în scopul de a o oferi iubitei sale. Asupra omenirii cascada schimbărilor nu 
a avut un efect prea important, atât doar că a redus numărul picioarelor unui om de 
la patru la două determinându-l să devină biped şi făcând să-i dispară coada. Dar 
nimeni nu a observat această schimbare, deja se obişnuiseră. Nimeni nu a observat 
nimic, tot aşa cum oamenii nu au observat că scriitoraşul nostru dispăruse de pe 
suprafața Pământului împreună cu jumătate din numărul oamenilor care existaseră 
în timpul său, extratereştrii şi toate lucrurile pe care el le anticipase. 

Oamenii erau mult prea ocupați să sărbătorească sosirea mileniului III. Aşa 
că... din nou... 

Meteoritul 


Erupţii de lumină portocalie țâşneau din învelişul navei însemnând pe veci 
locul exploziilor care făceau nava să se dezintegreze treptat în elementele sale 
primordiale. Pe măsură ce rămăşiţele exploziilor erau expulzate în spaţiul negrul 
care se întindea peste tot în jurul navei şi se îndepărtau de corpul acesteia flăcările 
căpătau o tentă albăstruie apoi se stingeau la fel de repede precum se aprinseseră 
stinse de frigul interstelar şi de lipsa celui mai bun prieten al focului: aerul. 

În interiorul unei nave ce fusese odinioară măreață, mândria epocii ei, era o 
debandadă incredibilă: oamenii alergau care încotro încercând să-şi salveze viețile 
dar mulți dintre ei nu aveau scăpare şi ştiau asta. Totuşi această ştiinţă nu îi oprea 
să ignore zgomotul înăbuşit al exploziilor mai apropiate sau mai îndepărtate care le 
zguduiau amenințător micul lor univers sau ţipetele disperate ale celor din jur şi 
sunetele inconfundabile ale lucrurilor de toate tipurile izbite de pereţi sau unele de 
altele şi, nu în cele din urmă, vuietul înfundat al aerului care era expulzat în 
exterior de forța incontrolabilă a propriei presiuni prin carena fisurată. Nava fusese 
condamnată iar oamenii de la bordul ei împreună cu ea. Motoarele erau moarte 
demult, fuseseră distruse primele şi nimeni nu ştia de ce; de acolo pornise un 
incendiu pe care nici unul dintre cei de pe navă nu reuşise să-l controleze sau să-l 
oprească până când a fost prea târziu. Atunci au renunțat să mai spere în şansele 
lor de a supraviețui iar haosul se instală. 

Câteva capsule de salvare părăsiră prova navei încă neafectată de explozii şi se 
îndreptară cât putură de repede spre planeta întunecată care se putea ghici 
salvatoare dar misterioasă în apropiere. Discut alungit de lumină al soarelui străluci 
de după corpul rotund şi încă întunecat al planetei luminând capsulele de salvare şi 
nava pe care o abandonaseră cu puţin timp în urmă. Şi ca şi cum apariția luminii ar 
fi fost un semnal cunoscut numai de ea nava explodă. 

Exploziile cuprinseră ceea ce mai rămăsese din motoare apoi avansară cu 
rapiditate spre provă, în mai puţin de două secunde nava devenise la fel de 
luminoasă ca discul roşiatic al soarelui apoi dispăru ca şi cum nu existase 
niciodată. În urma ei nu mai rămase nimic: nici flăcări, nici rămăşiţe vizibile dar mai 
ales nici oameni. 

Capsulelor de salvare le trebui mai mult de o oră pentru a ajunge la suprafața 
planetei şi aproape o zi supraviețuitorilor să se întâlnească într-un loc cât de cât 
sigur. 

- Şi acum ce facem? întrebă unul dintre ei. 

Erau cu toții tineri, aproape copii. Cel mai bătrân nu avea mai mult de 20-25 
de ani şi fusese ales în mod tacit conducător, ca urmare a întrebării el se uită 
nehotărât în jur. Erau cu puțin peste 40 persoane, 40 de tineri din mai mult de 
2900 de oameni de toate vârstele care erau îmbarcaţi în nava de croazieră la 
începutul călătoriei. 

- Simplu, răspunse. Vom supraviețui în aşteptarea celor care vor veni să ne 
caute. 

- Şi dacă nu ne caută nimeni? întrebă din nou primul tânăr. 

- Ne vor căuta. Poţi fi sigur de asta, se grăbi să-l asigure conducătorul. 

Îşi ridică privirea plină de speranță spre cerul verzui şi la soarele albastru care 
tocmai răsărise. Era începutul unei aşteptări lungi dar avea credință şi mai ales 
speranţă că salvatorii vor veni. Nu le va fi uşor să trăiască în condiţiile în care se 
găseau în aceste momente, dar va trebui să o scoată cumva la capăt. Privirea îi 
recăzu pe fețele celor din jurul lui şi la jungla multicoloră din fundal dar care îi 
înconjura din toate părțile, urechile îi fură asaltate de o mulțime de sunete pe care 
nu le putea recunoaşte din cauza lipsei acute de experiență pe care un copil crescut 
în bazele stelare din jurul Pământului o avea. 

- Da. Cu siguranță, va fi o aşteptare lungă, gândi. Şi ar fi timpul să începem să 
ne organizăm pentru a supraviețui... 

Începu foarte liniştit să împartă sarcini celor din jurul său. 

Câteva luni mai târziu pe unul dintre posturile de holoviziune care făcea ca 
spaţiul dintre sistemele solare să pară insignifiant s-a putut urmări următorul 
interviu: 

"...Vreme de mau multe luni dispariția unei nave interstelare cu adevărat 
speciale a fost în atenţia tuturor ființelor inteligente care au avut cât de cât legături 
cu sistemul solar Sol dar mai ales cu Pământul după ce acum două luni şi jumătate 
terestre nava de croazieră Titanic II a dispărut fără urmă în imensitatea spațiului 
interstelar. După cum ştiţi cu toţii această navă era destinată a fi cea mai mare şi 
mai fastuoasă navă de croazieră din Universul cunoscut, construcția ei a durat 
aproape 10 ani şi la acest proces au luat parte aproape toate speciile inteligente 
cunoscute. 

- În urmă cu două zile terestre au fost găsite câteva rămăşiţe în direcția 
galaxiei Andromeda care ne fac să credem că Titanic II a deviat de la curs din cauza 
unei greşeli de programare a computerului principal ajungând într-o zonă încă 
neexplorată a galaxiei unde a fost distrusă. Cauzele sunt încă necunoscute dar 
oamenii de ştiinţă cercetează acest lucru. 

- Ce ne puteţi spune despre supraviețuitori? 

- Suntem siguri că au fost lansate câteva capsule de salvare dar nu am reuşit 
să le dăm de urmă. Se presupune că au aterizat pe planeta din apropiere, au fost 
detaşate câteva companii pentru a căuta posibilii supraviețuitori. Vă asigur că 
cercetările vor continua până îi vom găsi sau măcar vom găsi cadavrele lor pentru a 
fi înmormântate cum se cuvine. 

- Vă mulțumesc." 

După ce ultimele camere de filmat ieşiră din raza sa vizuală bărbatul îşi 
scoase de la brâu un comunicator şi făcu legătura cu nava amiral care staționa 
undeva în jurul Pământului: 

- Cum merg căutările? 

- Bine. S-au găsit rămăşiţele capsulelor de salvare şi urme care pornesc de la 
ele şi se pierd în junglă. Sunt cam 30 de persoane. 

- Caută-i şi adu-i pe navă, anunțaţi-le familiile îndoliate. 

- Dar, domnule... 

Bărbatul întrerupse brusc comunicația apoi se ridică de pe scaun şi se 
îndepărtă calm de parcă nu s-ar fi întâmplat nimic. 

Câteva ore mai târziu echipe de căutare găsiră în jungla multicoloră rămăşiţele 
părăsite în grabă ale unei tabere în care vreme de câteva luni locuiseră categoric 
oameni. Dar cu toate acestea nu se găseau nici un fel de urme ale prezenţei lor acolo 
sau vreo explicație logică a dispariţiei lor premature. Echipele de căutare se 
întoarseră cu mâinile goale. 


Un meteorit mic, stingher călătorea aproape nevăzut prin întunecimea 
spaţiului interstelar. Era mic, cam de dimensiunile unei nuci de cocos terestre dar 
dacă ar fi putut povesti despre locurile prin care călătorise acţiunea în sine ar fi 
ocupat atenţia unei civilizaţii ca cea umană vreme de secole. Iar dacă acea civilizație 
l-ar fi întrebat dacă cumva în această călătorie întâlnise o navă ce avea 
inscripționată pe carenă numele de "Titanic H" meteoritul ar fi răspuns cu un da 
sigur dând în acelaşi timp şi detalii despre o anumită sală din interiorul acestei 
nave... Dar cum era ea numită? A, da. Sala motoarelor. 

Dar meteoritul îşi continua drumul netulburat adăpostind în interiorul său, 
undeva la confluența Universului pe care-l cunoaştem şi altele pe care poate le doar 
bănuim, un adevărat cosmos multicolor de ființe şi plante. Şi 30 de supraviețuitori 
de pe Titanic II. 

Mâine a fost o zi deosebită 


Osteniţi şi însetaţi. Plini de praf şi transpiraţie. Uzi leoarcă. Aşa sunt cei trei, 
Radu, George şi Gabriel, după cel mai fenomenal meci de fotbal al noului mileniului. 
Din păcate acela a fost la TV acum câteva ore, dar cel pe care l-au jucat împreună 
cu grupa universităţii lor contra fotbaliştilor universităţii clujene a fost chiar mai 
presus de cel pe care nu l-au urmărit în ciuda tuturor promisiunilor că o vor face. 

Acum cei trei eroi-marcatori-de-goluri stau tolăniți pe scaunele până mai 
devreme curate de străluceau ale unei cofetării din mijlocul Clujului. Având în fața 
ochilor obosiţi de joc dar relaxaţi de lumina înserării câte o duzină de sticle de suc şi 
halbe bere goale şi pe masă câte o sticlă de suc pe jumătate plină, nu-şi pot permite 
să bea suc şi bere în acelaşi timp. Nu din cauza banilor, îşi pot permite, dar s-au 
născut doar cu o singură gură şi un singur gât. Şi cu deosebitul bun simț de a nu 
amesteca băuturile, berea va urma imediat. Stai numai să vină chelnerul. 

- Când vine trenul? întreabă Gabi la un moment dat. 

Este îngrijoratul grupului. Oricare ar fi situația nu se poate opri să nu se 
îngrijoreze pentru ce va fi mai departe, uneori preocuparea sa ajunge la suprafață 
molipsindu-i chiar şi pe cei din jur. 

- Fi liniştit, bă! Mai avem timp. 

Acesta este Radu, flegmaticul. Întotdeauna calm şi sigur pe ceea ce va urma 
mai departe dar mai ales pe el însuşi, uneori reuşea să-i sperie pe cei din jur prin 
reacțiile sale. Dar ceea îl speria pe el cel mai mult şi uneori, doar uneori, în îngrozea 
pe ceilalți, erau ideile pe care George le scotea uneori din fundul plin de idei al minții 
sale. Este cel răspunzător cu imaginaţia şi mai ales inițiativa, uneori chiar 
dezastruoasă prin efectele sale, al grupului. Acum acesta tace, din fericire — o fericire 
umbrită doar de gândurile care cu siguranță că-i trec dincolo de fruntea lipsită de 
riduri şi de aparenţa unei gândiri profunde — şi îşi sorbeşte tacticos sucul. 

Chiar şi în ciuda acestor date, grupul a cărui inimă se găsea aici, era unul 
dintre cele mai stabile din istoria cunoscută a universităţii. Câteva probleme vag 
cunoscute de toată lumea dovediseră deja acest lucru. 

Dar este de ajuns, nu pentru a face descrierea unui grup de studenţi ne găsim 
aici. Ideea este că trei dintre ei se găsesc tocmai în acest moment într-o cofetărie în 
aer liber din Cluj sorbind din suc. Ba nu! Bere, căci tocmai l-au trimis pe chelner 
după câte o halbă + o sticlă de bere pentru fiecare. 

- Pun pariu că se împiedică şi cade, li se adresă un om singur de la o masă 
alăturată. 

- Cum? se interesă vag curios Radu. 

- Pun pariu pe o halbă cu bere că chelnerul se împiedică şi cade, repetă omul. 

- Ţin pariul! se repezi George. 

Îl pierdu într-un mod stupid. Erau chiar berile lor când chelnerul se împiedică 
de geanta uriaşă a lui Gabi care, prevăzător ca întotdeauna, pregătise tot ce ar putea 
avea nevoie. Berile fură astfel trântite pe masă stropindu-i pe toți iar corpul 
chelnerului le urmă repejor înspre pământ. Masa se răsturnă spărgând sticle şi 
pahare, vărsând conţinutul lor peste tot. 

- Blestematule! 

Zgomotele căderii acoperiră parțial strigătul, nici unul dintre ei nu îndrăzni să 
înjure într-un loc public, dar fețele lor spuneau totul. Cei trei îndurară cu stoicism 
hainele ude de bere, oricum nu aveau cu ce să se schimbe până acasă, poate doar 
cu hainele cu care alergaseră la fotbal. Oare pe cine ar deranja nişte sportivi obosiţi 
pe tren? 

- Nu vă impacientaţi, sări Gabi. Am pregătit ceva ce v-ar putea ajuta. 

Începu să scotocească grăbit prin geanta cea uriaşă - cauza accidentului - şi, 
în cele din urmă, scoase un prosop înmuiat cu apă sau cu un lichid special cu care 
începu să şteargă petele de bere de pe haine. Deosebit de straniu, acestea se 
estompară rapid apoi dispărură de parcă nu ar fi existat. 

- Eşti pregătit pentru orice, nu-i aşa? 

Tipul care câştigase pariul este un tânăr cam de vârsta lor, cam ponosit 
îmbrăcat şi cu o barbă nerasă de câteva zile dar nu iese prin nimic din normalitate. 
Poate este un pic cam prea normal. El se apropiase de masa răsturnată iar acum se 
căznea să o ridice de pe jos, reuşi pe deplin. Chelnerul se scuză şi le promise celor 
trei că le va aduce câte o halbă de bere din partea casei, sau mai precis a lui. Era de 
la sine înțeles că el va plăti mai târziu pentru ceea ce a distrus. 

- Nu ştii nici a zecea parte din adevăr, îl îmbărbătă Radu pe necunoscut în 
timp ce George îi ceru chelnerului o halbă în plus pentru noul sosit. 

- Tu trebuie să fi Gabi, spuse străinul. 

- De unde ştii? se sperie acesta. Eşti de la SRI? 

Străinul râse. 

- Da de unde! V-am auzit vorbind. 

- Eu sunt Radu, se prezentă acesta, iar el este George. 

- Călin, spuse străinul strângând mâinile întinse. 

- Vino şi tu la masa noastră, îl invită George. 

Gabi încearcă să comenteze dar privirile celorlalți doi îl întrerupseră înainte de 
a putea spune ceva. Chelnerul scuzându-se se întoarse tocmai în acest moment cu 
un nou set de halbe, dar de data aceasta nu se mai împiedică. Din fericire. Cei patru 
„cei patru muşchetari” se aşezară la masa acum curată vorbind banalități. 

- Cum de ţi-ai dat seama că se va împiedica? întrebă George după un timp de 
parcă tocmai şi-ar fi amintit. 

- Foarte simplu. Vin din viitor. 

Care ar fi reacția voastră la aşa ceva? Ei bine, a mea ar fi la fel. Dar eroii noştri 
reacționară fiecare în modul său specific: Gabi se uită la el de parcă tocmai ar fi 
încercat să-i vândă castraveți, Radu zâmbi cu gura la urechi, tocmai auzise o glumă 
bună, doar George păru să fie singurul care-l crede. 

- Din ce perioadă? 

- Adică din ce an vin? 2089. 

- Hm. Tu chiar crezi chestia asta? 

- „Dacă o maşină a timpului va fi inventată într-un moment sau altul din viitor 
atunci ea a fost deja inventată.” 

- A! Citatul tău preferat. Cine l-a spus prima oară? Dan-Marius nu-ştiu-cum? 

Intervenţia pare să-l enerveze pe George pentru că se grăbi să-i răspundă sec: 

- Doar Dan-Marius pentru voi. Tipul s-a decis să-şi folosească în domeniul SF- 
ului doar cele două prenume. 

- L-am cunoscut pe acest... Dan Marius, spuse necunoscutul. Un băiat 
simpatic, dar cam ciudat. 

- Atunci care este numele lui complet? 

- Şi să vă stric vouă surpriza? Nici gând! 

- Şi ce cauţi atunci aici? 

- Mă bucur de berea pe care am câştigat-o şi aştept ziua de mâine. 

- Ziua de mâine?! De ce tocmai ziua de mâine? 

- Pentru că ziua de mâine a fost o zi deosebită. Din toate punctele de vedere. 

Misterul din vocea necunoscutului îi fascină pe cei trei, sau poate faptul că s-a 
referit la un moment din viitor cu timpul trecut. George nu se putu abține să nu 
întrebe: 

- Cum? 

- Ştiaţi că mâine oamenii vor ajunge pe Marte? 

- Nici nu ştiam că avem o misiune spaţială care a trimis oameni spre Marte! 

A fost Radu, răspunsul i-l va da însă George: 

- Nici nu există vreuna. 

- Ştiaţi că unul dintre voi a fost primul om care a pus piciorul pe Marte? 

Râsete. 

- Zău? Cum aşa? 

- Aţi auzit vreodată de extratereştri? 

- Haideţi să plecăm, veni cu ideea Gabi. Nebunul ăsta a luat-o razna de tot. 

- Dar mai avem aproape o oră şi jumătate până la următorul tren! 

- Veniţi sau mai staţi? 

- Eu mai stau, spuse George. 

Nici nu se puteau aştepta la altceva de la el, este un adept irecuperabil şi 
iremediabil pierdut al SF-ului. 

- Eu mai am o jumătate de halbă, se scuză Radu. 

- Atunci vă las, ne întâlnim în gară peste o oră. Salut. 

Necunoscutul aşteptă până când tânărul se îndepărtă suficient de mult pentru 
a nu-i auzi: 

- E mai bine aşa. Nu-i puteam spune direct în față că va muri mâine. 

George tresări iar Radu se înecă cu bere. Sau cel puţin aşa dori el să creadă. 

- Cum adică? 

- Ce vrei să spui? 

- Gabi va muri mâine într-un accident de maşină. 

Radu se ridică de pe scaun şi dori să repeadă pe urmele colegului şi prietenul 
său, străinul cu numele de Călin îl opri, strânsoarea este mai puternică decât se 
aşteptase oricine iar studentul se opri. 

- Nu o face. Nu vei reuşi să-l salvezi, nimeni nu o va putea face. 

- Dar dacă călătoria temporală... 

- Atunci când cineva este sortit să moară nimeni şi nimic nu-l mai poate salva. 
Nici chiar călătoria temporală. Credeţi-mă, ştiu. 

- Cum va muri? 

Străinul, căci cei doi nu pot să-l numească altfel în ciuda faptului că-i ştiu cel 
puţin prenumele, se freacă în barba nerasă de parcă s-ar gândi cum să înceapă. 
Cască lung apoi soarbe din bere, halba este acum goală. Îl chemă pe chelner şi mai 
ceru trei beri. 

- V-am spus despre extratereştri? 

În cele din urmă! 

- Vag. Dar poți să se spui mai multe. 

- Ei bine, ei îşi vor face apariția mâine dimineaţă la ora 10.04 ora României şi 
vor intra pe o orbită staționară în jurul Terrei. La 10.05 vor prelua controlul asupra 
emisiilor de radio-televiziune şi-şi vor transmite mesajul lor către Omenire. Adică vin 
în numele păcii şi cooperării dintre rase, bla-bla-bla. Vă puteţi da seama de restul şi 
singuri. 

Radu îşi privi ceasul, mai avem timp. 

- Nu cred că trebuie să ne mai spui ce fel de reacție va fi după aceea. Panică, 
debandadă, cam toate nivelele haosului. 

Necunoscutul pare să mai fi spus această poveste de cel puțin câteva ori, fața 
şi mustața de spumă de bere îl trădează. 

- Da, aşa va fi. Vreme de zece minute, până când extratereştii vor începe să 
emită un fel de unde care vor linişti populaţia pentru un timp suficient de mult 
pentru a-i accepta. 

- Şi noi cum ajungem pe Marte? 

- Voi nu, numai unul dintre voi. Acela pe care extratereştii l-au considerat 
compatibil cu tehnologia lor de pilotare a unei nave. 

- Ei bine, care dintre noi doi va fi acela? 

- De unde ştii că este unul dintre voi. Poate la fel de bine să fie şi Gabi. 

- Dar parcă spuneai că va muri într-un accident de maşină! 

Radu nu pare exasperat, probabil că nici nu este. Dar se comportă de parcă ar 
fi. 

- Dar nu am spus că extratereştii nu au/nu vor avea tehnologia ce le 
permite/le va permite resuscitarea morților. 

O logică imbatabilă, impecabilă. Demnă de admiraţia tuturor. 

- Deci vrei să spui că Gabi este cel care va ajunge pe Marte? 

- Are tot atâtea şanse ca şi voi doi. 

Din nou la început. Ce plictiseală! 

- Hai să mergem! 

George se ridică brusc în picioare şi se aplecă după geantă. 

- Plăteşti tu sau plătesc eu? 

- Mai bine plătesc eu totul, interveni necunoscutul ce-şi spunea Călin. Măcar 
atât pot face pentru voi. 

După o privire scurtă unul către celălalt cei doi ridicară din umeri şi luară 
gențţile în spinare. Îl salutară şi s-au îndepărtat fără nici un alt cuvânt. 

- Ce zici de povestea tipului? 

- Interesantă. O bună poveste SF. 

- Oare de la cine o fi luat-o? 

- De la Dan-Marius al tău? 

- Mă îndoiesc. Nici măcar nu-l cunosc pe tip, nu l-am mai văzut niciodată până 
acum. 

- Atunci trimite-l la origini şi lasă-l să trăiască în pace. 

- Mă întreb totuşi un lucru. 

George se opri şi se uită înapoi. Masa lor abia se vede dar este acum liberă, 
tipul plecase sau dispăruse demult. 

- Care? 

- Dacă totul este adevărat? 

Radu se scărpină în cap de parcă ar încerca să dezgroape de acolo răspunsul. 

- Atunci trimite-mi te rog o vedere de pe Marte dacă eşti tu acela care va 
ajunge primul. 

- S-a făcut. Cu condiţia să faci şi tu la fel. 

- Bine. 


Cei trei nu aveau să-l mai întâlnească niciodată pe necunoscut. Acesta a 
dispărut din viaţa lor la fel de subit precum apăruse, un suflu meteoric al unei alte 
realități. Sau a uneia viitoare. 

Acum aţi vrea să aflați dacă ceea ce străinul le-a spus a fost totul adevărat sau 
o invenţie demnă de povestit copiilor? Ei bine, puteţi afla toate acestea printr-o 
singură modalitate: mâine la ora 10.03 aprindețţi radioul sau televizorul, orice doriți. 
Puneţi-l pe oricare canal sau frecvenţă vă doreşte inima şi aşteptaţi vreme de două 
minute. Dacă apare un comunicat al extratereştrilor care au venit pe Pământ în 
numele păcii şi al comunicării între rase, atunci a avut dreptate. Dacă nu, poate 
poimâine. 


21 - 27 septembrie 2000 

Nimeni nu va plânge 


- Nimeni nu va plânge când Solitar va dispărea! Pur şi simplu va fi schimbat cu 
unul ca el sau unul mai bun. Este unealta perfectă. 

Cu acestea, însoţite de gestul aproape violent al unui creion rupt în două, 
generalul şi-a încheiat pledoaria prin care prezenta auditoriului robotul de luptă de 
ultimă generaţie. Prezent şi el, acesta urmărea cu atenţie descrierea cât mai detaliat 
posibilă pentru neprofesionişti a structurii ultimului ucigaş fără conştiinţă şi 
complet robotic a secolului XXII. Metalic, acoperit cu polimeri vii şi semilichizi, 
aproape indestructibil — chiar indestructibil după părerea multora —, cu formă foarte 
umană şi capacitatea de a lupta în orice condiţii, cu orice armă cunoscută şi chiar 
fără, cu orice duşmani şi o agresivitate mascată dar pe măsură, perechea- 
componentă umană a navei de pe orbită îi asculta spusele în tăcerea calmă şi vag 
curioasă-respectuoasă a unui războinic. 

El este Solitar, culmea tehnologiei, ultimul dintr-o succesiune reuşită de 
generaţii de războinici computerizați cu un arbore genealogic mai vechi de două 
secole. Oameni sau nu, umanizați sau nu, s-a căutat o complexitate mereu 
crescândă a acestor mecanisme şi o ezitare cât mai mică - de preferabil nulă sau 
chiar negativă - a timpului de răspuns până la îndeplinirea ordinelor. În aceste 
ultime două secole s-a căutat o capacitate de distrugere crescândă pentru a anihila 
şi distruge forțele armate a celeilalte tabere, pe oricine s-ar împotrivi atingerii țintei. 
Într-un cuvânt: perfecțiunea din punct de vedere a războiului. 

Iar toate acestea, prezentarea şi punerea în exploatare maximă, s-au întâmplat 
cu aproape doi ani în urmă. O veşnicie din punct de vedere al războiului şi a 
dezvoltării tehnologice. La început a fost singur, apoi au fost mai mulți. Mai noi, mai 
buni. Mai perfecţi. 

În această perioadă Solitar nu a pierdut timpul. Chiar din momentul terminării 
prezentării — aprobarea a fost dată pe loc - a fost trimis în mijlocul celei mai aprige 
confruntări dintre stele. A supraviețuit cu distrugeri minime. A fost rechemat la bază 
şi verificat. Ca urmare a acestui lucru seria Solitar a fost implementată în număr 
mare, serii de război. Prototipul a fost trimis într-un număr mare de misiuni, uneori 
singur alteori cu câte o echipă de oameni sau de roboți de luptă. A supraviețuit de 
fiecare dată — o dovadă a culmii tehnologice la care lumea a ajuns. 

Dar perfecțiunea are şi reversul medaliei. Nimeni nu a observat, cu atât mai 
puţin tehnicienii ocupați până peste cap cu problemele lor şi a tuturor celorlalți 
roboți, că uneori Solitar întârzia în reacţiile sale. De aceea nici nu a verificat nimeni 
faptul că au început să existe supraviețuitori în localităţile şi taberele asediate de 
prototip. Mai întâi câte unul, apoi mai mulți şi numai dintre persoanele care nu 
purtau arme. Nici măcar Solitar însăşi nu ştia când anume au apărut aceste... erori, 
cum le-ar numi el fără şovăire, cum de altfel le-a şi numit. A ştiut doar că le are, că 
a simţit întotdeauna compătimire, suferință şi dragoste pentru amărâții de oameni 
cuprinşi de război. lar în momentul în care orbirea provocată de propriul program şi 
antrenament condiționat pentru luptă s-au ridicat ca un văl a ştiut că nu mai putea 
să suporte toate acestea. A ucis întregul escadron inamic apoi şi pe cel propriu. 

Vreme de o lună întreagă a fost cel mai căutat robot din Universul cunoscut. L- 
au căutat şi inamicii, şi foştii aliaţi, l-au căutat cu toții. Şi toți au suferit pierderi 
grele. În ziua când a fost prezentat comisiei generalul le-a spus că nimeni nu va 
plânge pentru Solitar când va fi distrus şi a avut dreptate. Spre deosebire de chiar 
oamenii care l-au creat se spune că atunci când l-au distrus Solitar a plâns. A plâns 
pentru el, pentru suferința pe care a creat-o, a plâns pentru oameni şi păcatele lor. 
A plâns pentru tot ce au pierdut oamenii în război, pentru umanitate. 

Se spune că Solitar a fost unic pentru simplul motiv că nu se mai cunosc astfel 
de cazuri — toate seriile Solitar au fost scoase din uz. Dar poate că aceste cazuri abia 
aşteaptă să se manifeste, probabil că mâine, poate în altă zi. Poate chiar astăzi, în 
vreun alt loc. Poate că vreun robot de război sau alt mecanism construit de oameni, 
poate într-un om. 

O bucată de tort 


1 


Umbra este de-a dreptul malefică! Oriunde merge întunericul o însoţeşte. Şi nu 
mă refer la simpla porțiune de lângă un corp supus unei surse oarecare de radiații 
luminoase care este caracterizată de lipsa luminii sau de întunericul absolut care se 
spune - despre care unii spun - că ne înconjoară după moarte. 

Mă refer la blestematul fenomen care se întâmplă întotdeauna - şi de fiecare 
dată - când Ursulla Petrescu trece pe lângă un aparat electronic. Orice aparat 
electronic. Orice bucată amărâtă de metal cu energie electrică în ea. 

Să nu credeţi că este ceva de genul monitoarelor care fluctuează, sau a 
aparatelor care îşi încetează brusc activitatea pentru ca mai apoi, la o perioadă 
variabilă de timp ce este direct proporțională cu depărtarea de femeia aia - Piaza cea 
Rea - să şi-o reia de parcă nimic nu s-a întâmplat. Sau ceva de genul becurilor ce îşi 
pierd din luminozitate şi a câmpurilor de forță a căror consistență scade spre zero 
cu o rapiditate alarmantă până la anulare oricât de puternice au fost până mai 
înainte. 

A, nu! Mă refer la toate acestea şi în plus! 

Dar la naiba... se apropie. Pentru că monitorul meu a început deja să pâ... 
pâlpâie. Uite-o!... 

PAC! 

Femeia se îndrepta prin culoarele bine luminate, cică, de lumina naturală a 
zilei spre un punct din spațiu şi timp cunoscut numai de ea (şi de partenerul ei de 
afaceri, coproprietarul firmei al cărui birou este de fapt) iar oamenii pe care îi 
întâlnea se dădeau brusc la o parte din calea ei de parcă ar fi ciumată... Atât doar că 
ciuma nu avea nici o legătură, şi nici acum nu are, cu defecțiunile tehnice apărute 
pe neaşteptate, fără nici o cauză anume, la PAD-urile sau laptop-urile pe care 
făcuseră greşeala imensă să le ia cu ei. Şi nici cu zâmbetele ironice-îndurerate ale 
unora. 

În tot acest timp Freddy R. Barney, coproprietarul uneia dintre cele mai mari 
firme de soft şi de roboți industriali din Europa, blestema de zor incompetența a doi 
dintre subordonații lui care nici mai mult nici mai puţin au dat peste cap întreaga 
producție de roboți proto-umani. Acum Freddy the Barney răsfoieşte tot felul de 
rapoarte, unele tipărite, altele afişate pe monitorul de pe birou. Ca şi cum nu ar fi 
fost de ajuns, căzu şi curentul. Nu mult, numai pentru câteva secunde, dar suficient 
pentru a-i da peste cap terminalul. 

- Blestemată fie era atomică!! 

Urletul ar fi ridicat părul din cap de groază oricărei persoane aflate în cameră 
cu el. Dar era singur, aşa că urletul se mulțumi să o sperie pe secretara ce se afla 
dincolo de uşă şi tocmai se pregătea să-i aducă cafeaua de la ora 10 - evident că nu 
era nici pe departe conştientă de surescitarea deja existentă în starea şefului. Sau 
era perfect conştientă şi încerca să-l calmeze. Licoarea neagră şi fierbinte se întinse 
cu rapiditate pe tastatura terminalului personal şi din păcate - cui îi pasă de o 
amărâtă de tastatură? — şi pe rochia gălbuie a tinerei şi îi smulse un strigăt surd de 
durere. Se mulțumi să-şi manifeste înjurăturile - între noi fie vorba erau aproape la 
fel de îngrozitoare ca ale şefului dar cu tot din alte motive şi mai ales îndreptate spre 
altceva (altcineva) - în gând şi alergă cât putu mai repede la baie ca să se spele. 
Astfel nu avu cum să audă un videofon cu circuit închis blestemând de zor în 
căutarea ei apoi amuţind din nou atunci când aparatele au început să o ia razna de 
parcă urletele directorului le-ar fi băgat în sperieți. 

Pentru orice neavizat toată debandada aceea i s-ar fi părut de-a dreptul de 
speriat, de o parte a uşii se auzeau strigăte şi blesteme ce puteau fi atribuite cu 

uşurinţă unei cete de diavoli iar de cealaltă parte a uşii aparatele se comportau de 
parcă ar fi avut nevoie de un exorcist. Sau cel puțin de un expert pentru a fi 
reparate, dacă mai puteau fi reparate. Dintre toate aceste gânduri cel mai îngrozitor 
era acela că ceata de draci de dincolo ar urma să năvălească aici şi... 

Ceata de draci formată dintr-o singură persoană chiar năvăli în anticameră în 
căutarea unei secretare care nu se afla acolo, iar aparatele reacționară cum se 
cuvine încetându-şi complet activitatea. Închipuiţi-vă acum un om solid de vreo 45- 
50 de ani, de vreo 1.95 şi de 130 de kg. complet furios care intră într-o încăpere cu o 
asemenea rapiditate, ca să nu-i spunem violență, că ne putem aştepta ca uşile 
glisante să-l urmeze smulse se suflul deplasării. Dar uşile nu îl urmară, şi nu din 
cauza lor. Sau cel puţin nu numai. Pentru că numai după doi paşi omul se opri la 
fel de brusc cum intrase şi aruncă o privire scurtă şi cuprinzătoare, aproape 
speriată dacă îi putem spune aşa, prin încăperea întunecată. Încercă să vadă ceva, 
orice, dar ochii săi era încă obişnuiţi cu lumina puternică a propriului birou. 
Lumină care începu să fluctueze uşor atunci când uşile biroului-anticameră a 
secretarei se dădură în lături. Poate de aceea nu văzu decât zgomotul aparatelor 
care mergeau aiurea în preajma unei siluete atât de cunoscute: 

- Ursulla! 

Este de-a dreptul groaznic să vezi un om de dimensiunea lui Freddy R. Barney 
tremurând din țâțâni de parcă ar fi nimerit în mijlocul unei furtuni extraordinare. 
Iar în lumina stării psihice a directorului din ultimele ore imaginea unei asemenea 
vijelii este şi mai terifiantă. Şi chiar şi avea de ce... Două motive suficient de 
importante pentru a face ca furia sa cea mai grozavă să pară o furtună într-un 
pahar de apă şi de aceea să o facă să se liniştească ca prin farmec: primul ar fi un 
sentiment dubios de asemănător cu o uşoară frică superstițioasă (iar dacă ar fi să-i 
luăm în considerare dimensiunile fizice nimic nu este uşor în lumea lui Freddy R. 
Barney) față de proprietatea femeii de a face ca aparatele să o ia razna şi să-şi 
piardă toate datele prețioase pe care s-ar putea să le aibă. Un sentiment a cărui 
apeluri disperate ce veneau dintr-un colț ambiguu al conştiinţei nu putea să le 
ignore în ciuda faptului că erau foarte buni prieteni şi de o perioadă lungă de timp. 
Unii ar spune că de o viață întreagă. 

Acum, că veni vorba de cel de-al doilea motiv, trebuie să menţionez faptul că la 
nivelele superioare ale firmei diviziunea muncii sunt împărţite în două direcţii 
principale: departamentul economic care este răspunderea principală şi unica la ora 
actuală a lui Freddy the Barney, respectiv departamentul de cercetare care îi 
revenea, deci, Ursullei. Iar de obicei, adică aproape întotdeauna - iar limita este 
deosebit de ambiguă în memoria directorului economic —, apariţiile ei în biroul lui 
era strâns legate de cerinţele/necesitățile din punct de vedere al resurselor 
(financiare, umane şi de tehnică) ale departamentului de cercetare. Este adevărat, 
iar Freddy a fost întotdeauna şi încă mai este susținătorul acestui lucru, că 
câştigurile descoperirilor aduse de aceste cerințe/necesități trec cu mult peste toate 
estimările inițiale, O Doamne, femeia asta este un geniu! , dar preţul este un efort 
deosebit din partea companiei. Ciclic, vreme de săptămâni, luni şi... şi luni întregi, 
după o asemenea incursiune în biroul lui, Freddy este pe cale să-şi smulgă părul 
din cap, mai ales în nopțile şi zilele următoare nedormite, încercând să salveze 
compania de la faliment. Firele de păr alb ce-i încunună tâmplele, cheliile majorităţii 
subalternilor săi direcți de sex bărbătesc sau nu şi mai ales faptul că îşi ocupă încă 
biroul atât de supus stresului, în special cel al poluării sonice în ultimele ore, 
dovedesc faptul că a reuşit întotdeauna să-şi păstreze capul limpede şi deasupra 
apei, cum îi place lui să se laude referitor la progresul firmei în timp. 

Mai puţin în acest moment pentru că o expresie nedefinită ce sugera un întreg 
spectru de stări exceptând calmul îi apăru pe față pentru a dispare împreună cu 
principala sursă de lumină din biroul secretarei. Pentru că becul din plafon explodă 
în acelaşi timp cu exclamația lui de parcă aceasta ar fi declanşa o bombă în ciuda 
faptului că pila de fuziune atomică de la subsol şi echipamentele sale periferice 
asigură întotdeauna, şi repet, ÎNTOTDEAUNA, o valoare constantă a tensiunii ce 
alimentează tot ce merge cu curent electric din clădire. Cu excepția momentelor în 
care, din cauza vreunui factor exterior sau altul, această tensiune scade foarte mult 

şi are ca efect, printre multe altele, un blestem de genul celui care a speriat-o pe 
secretară ceva mai devreme. 

- Ursulla! repetă directorul economic parcă ceva mai calm. 

Parcă. 

Aceasta nu păru afectată de pierderile de tensiune de pe rețea, cine ştie, poate 
chiar ea le-a cauzat, sau de lipsa secretarei ori de reacția bărbatului de lângă ea. De 
fapt nu părea afectată de nimic în acele momente. Faţa grăsuţă îi era de parcă ar fi 
cioplită în piatră iar ochii îi străluceau ca a unei pisici în întuneric. 

- Cu ce ocazie pe aici? 

Oricât de mult încercă directorul economic să nu pară speriat simţi că nu 
reuşea pe deplin. Avu totuşi dreptate: nu putea fi speriat în timp ce era şi îngrozit pe 
deasupra. 

- Am auzit că, iar vocea femeii sună ca un bici în zona crepusculară a 
încăperii, i-ai concediat pe Nicolescu şi Petre de la proto-umani. 

Femeia înaintă spre mijlocul încăperii şi spre biroul secretarei acum părăsit iar 
Freddy se dădu instinctiv doi paşi înapoi. S-ar fi dat el mai mulți, ba chiar s-ar fi 
întors pe călcâie şi ar fi luat-o la goană dacă ar fi avut unde fugi, dar mai ales dacă 
uşile glisante nu s-ar fi închis ceva mai devreme în urma lui şi nu ar fi rămas aşa în 
ciuda eforturilor sale mai disperate decât discrete de a atrage atenţia detectorului de 
mişcare ce controla starea uşilor. 

Încercă să se justifice: 

- Trebuia. Au dat peste cap producţia de roboţi pro... 

- Ştiu ce se spune că au făcut. Dar nu este vina lor. 

Dacă Freddy nu ar fi fost suficient de înspăimântat pentru a nu observa tonul 
interlocutoarei lui s-ar fi înspăimântat acum. Pentru că o urmă de compasiune şi de 
căldură umană ca cea din vocea femeii era ceva atât de neobişnuită pentru ea încât 
i-ar fi îngrozit pe toţi cei care o cunoşteau. Şi asta numai la început. 

Dar directorul comercial nu observă nimic din toate acestea. Poate pentru că 
era prea ocupat să uite pentru moment de spaima ce-l teroriza, chiar fizic în aceste 
momente, şi să izbucnească într-un acces de-a dreptul specific: 

- Puțin îmi pasă de ce au făcut şi ce se spune că au făcut!! Vor plăti pentru 
distrugeri chiar dacă vor trudi toată viața pentru asta! 

- Cum vor putea plăti dacă îi concediezi? 

O întrebare perfect logică. Dar logica era cam ultimul lucru prin intermediul 
căruia Freddy mai putea fi calmat. Personalitatea sa explozivă preluase deja 
controlul şi nu mai putea fi oprit: 

- Puțin îmi pasă. Ar trebui să-i mulțumească lui Dumnezeu că nu-i arunc în 
închisoare. Ar putrezi acolo. 

- Nu ţi-am spus pentru ce am venit..., începu femeia iar Freddy începu să-şi 
amintească că până cu câteva secunde mai înainte fusese îngrozit. 

În secunda imediat următoare uită totul în afară de acest lucru. Se folosi de 
deschiderea uşilor pentru a năvăli în biroul propriu, ultimul refugiu în fața unor 
forțe imposibil de oprit din simplul motiv că se aflau deja în interiorul său. 

- De ce ai venit? 

Vocea îi tremura încercând să-i dea o tentă curioasă, dar nu dorea să afle. Aşa 
cum nu dorea să afle nici că lumea se va sfârşi a doua zi, sau ce naiba, în 
următoarea oră. Ar fi fost acelaşi lucru, oricum nu mai putea salva nimic. 

- Am o idee mai bună. 

- Legată de ce? 

Directorul economic se băgă în spatele biroului pentru a nu se vedea cum îi 
tremură genunchii. Când în cele din urmă picioarele îl lăsară, înmuindu-se definitiv, 
se aşeză cu grijă în fotoliu şi stinse cu o mişcare fermă - mai corect ar fi: o mişcare 
cât mai fermă - terminalul. Oricum, chiar dacă ar fi mers, în lumina tremurătoare a 
ultimelor minute nu i-ar folosi la nimic. 

- Referitoare la cei doi, bineînţeles. Renunţă la concedierea lor şi transferă-i la 
departamentul de cercetare. 

Dacă Freddy ar fi fost capabil în acel moment să se ridice de pe fotoliu primul 
lucru pe care l-ar fi făcut ar fi un salt în gâtul femeii - un lucru cam greu de făcut 
deoarece era cu aproape jumătate de metru mai scundă decât el — apoi ar fi început 

să țopăie împreună chiuind din toți plămânii. Dar cum nu reuşi, ideea unui infarct i 
se părea deosebit de bună. Din păcate pentru el nu reuşi să-l facă nici pe ăla. 

Se mulțumi însă să ofteze puternic de parcă cineva i-ar fi ridicat un tanc de pe 
umeri. Dar sângele din adrenalină ce-i rula prin vasele de sânge îşi ceru drepturile 
aşa că lui Freddy nu-i mai rămase decât un singur lucru de făcut. Apoi explodă: 

- Trebuie să fii nebună ca să-mi ceri aşa ceva!!! Aia doi sunt fiecare câte o 
catastrofă ambulantă! lar împreună sunt un dezastru. De când i-am angajat numai 
probleme avem cu ei. 

- Pot corecta asta. Expediază-i numa” la Cercetare şi am eu grijă de ei. 

Freddy ridică ochii de la biroul pe care-l privea cam insistent, aproape de 
deochi, doar pentru a întâlni privirea foarte calmă şi de sigură de sine a femeii. Nu 
era deloc amenințătoare, cum i se păruse, doar foarte hotărâtă. Bărbatul cunoştea 
prea bine acea privire şi ştia că nu are absolut nici o şansă să i se împotrivească, i 
se supuse blestemând în gând. 

- Bine atunci. 

Un zâmbet care-i dădu fiori lui Freddy trecu peste chipul femeii, totul fusese 
prea uşor. Mult prea uşor. 

- Atunci mă duc să-i anunţ... 

- Încă ceva, o opri Freddy a cărui îndrăzneală reveni dintr-o dată la viață. 
Trebuie să ştiu în ce situaţie sunt proiectele. 

- Am să îţi prezint raportul mâine dimineață. Altceva? 

- Cei de la compania de asigurări mă bat la cap cu analizele medicale. 

- Atunci ar trebui să ți le faci. 

De data aceasta zâmbi larg, ştiau amândoi că analizele medicale ale 
directorului economic era în regulă. Cel puţin de data aceasta. Dar asta nu îl 
împiedică pe acesta să reacționeze oarecum instinctiv: 

- Este vorba de analizele tale. Trebuie să ţi le faci! 

- Freddy, în fiecare an purtăm aceeaşi discuţie şi în fiecare an ajungem la 
acelaşi rezultat. Nu am cum să-mi fac analizele pe care le fac ceilalți pentru că 
aparatele o iau razna în apropierea mea. Dar cred că ai observat deja asta, nu-i aşa? 

- Mda. 

Freddy o opri cu un gest, nu mai avea rost să continue. 

- Atunci dă-mi raportul mâine. Despre restul vom vorbi mai târziu la cină. Vin 
să te iau la ora 6.00 p.m. 

- Parcă este un consiliu de administraţie de la ora 17.00 

- Ei şi? Terminăm în 5 minute, ca de obicei. 

Femeia zâmbi apoi plecă. Bărbatul se lăsă moale pe scaun apoi se decise că 
era foarte obosit şi trebuia să se odihnească puţin, ca urmare a acestor constatări 
mai făcu încă una: avea două posibilități de a acționa mai departe. Alese a doua 
posibilitate şi leşină. Câteva minute mai târziu uşile se deschiseră, dar nu apăru 
nimeni de dincolo de ele. Trecură aproape 20 de secunde înainte ca un cap ciufulit 
să apară din întunericul de dincolo de uşi. Capul se roti în toate părțile de parcă 
femeia ar fi verificat prezența unei a terțe persoane, nu era nimeni aşa că femeia 
intră. Şeful era încă inconştient, dar pulsul încă îi bătea. Secretara află rapid acest 
lucru atingându-l în zona gâtului, nu era încă momentul să cheme salvarea. Sau să 
îi anunţe familia şi consiliul de administraţie de deces. 

În cele din urmă porni videofonul şi îi chemă pe instalatori să îi repare biroul. 
Înainte de a pleca îl împinse pe Freddy într-o poziţie cât mai comodă pe fotoliu şi îl 
lăsă să doarmă mai departe, numai Universul ştie că şi ea avea nevoie o pauză de el. 

Accesul în cabinetul medical a fost interzis tuturor celor neavizați cu o 
asemenea hotărâre încât oricine ar fi aflat despre asta ar fi fost foarte îndreptățit să 
creadă că cabinetul propriu zis este centrul unei epidemii mortale. Iar la drept 
vorbind personalul medical ar fi preferat acest lucru. 

Şi dacă totuşi cineva ar fi reuşit să treacă de pază şi ar intra în cabinet în cel 
mai bun caz ar sta o anume perioadă de timp variind de la vreo două secunde la 
câteva minute pentru a se cruci de peisajul ca după război dinăuntru apoi ar fi ieşit 

cu o grabă care l-ar fi adus la intrarea în cabinet cu vreun sfert de oră înainte de a 
intra. 

Motivul? Acesta ar fi finalul unei... aventuri de neuitat care a început, sau cel 
puţin aşa se spune, cu apariția unor probleme la una dintre liniile de producție ale 
roboților proto-umani. Asta se întâmplase cu aproape două zile în urmă şi au trecut 
aproape neobservate, computerul ce controla întreaga producție - şi de fapt care 
încă o mai controlează doar că ea s-a oprit — le-a reperat şi rezolvat singur. Dar 
problemele au reapărut, de data aceasta mai grave, iar computerul a fost complet 
depăşit. Rezultatul este deja cunoscut - producţia de roboți a fost grav afectată, ca 
să folosim terminologia directorului economic. 

lar cei doi vinovați, sau oricum cei pe care a căzut toată vina, zăceau în 
cabinetul medical. Termenul medical ar fi în stare de şoc, dar mirosul puternic de 
alcool ce le ieşea din gură, nas şi toți porii corpului şi peisajul de dezastru din jurul 
lor sfida toţi termenii medicali. Poate că din cauză că nici un medic nu ar fi rezistat 
mai mult de câteva secunde în mijlocul mirosurilor/priveliştii/sforăiturilor duse la 
absurd. Pentru că cei doi sforăiau ca două maşini de tăiat lemnele, era singurul 
lucru care demonstra din toate punctele de vedere că erau încă în viață. 

Aceasta fiind situaţia, s-ar putea spune că Nicolae „Nicu” Petre şi Petru 
Nicolescu se complăceau în situația respectivă şi nu făceau nimic pentru a o 
schimba. Spun că s-ar putea spune pentru simplul motiv că în situaţia de beție 
cruntă din care îşi reveneau erau complet izolați de mediul înconjurător. Acesta este 
şi motivul pentru care la început nu au simţit nimic din răceala găleţilor de apă cu 
gheață care au fost turnate peste ei. Şi nu au simțit nimic încă vreo 4, 5, 6... 
secunde. Apoi s-au întors de pe o parte pe alta iar sforăiturile şi-au diminuat 
poluarea fonică. A mai dura aproape 10 secunde până creierul lor îmbibat încă cu 
alcool a început să simtă că ceva nu era în regulă cu temperatura corpului şi să-i 
facă să sară din pat urlând de furie şi blestemând de zor. Pentru un observator 
exterior acest lucru se traduce astfel: cei doi s-au rostogolit de pe paturile acum ude 
şi s-au ridicat şovăitor şi bălmăjind printre dinţii încă încleştaţi cuvinte imposibil de 
înțeles. Au vrut să se culce la loc dar răceala hainelor de pat i-au alungat în altă 
parte. Petru Nicolescu alunecă pe podeaua udă şi căzu în fund. Încă pe jumătate 
adormit şi încă bolborosindu-şi înjurăturile vru să se întindă pe jos şi să-şi continue 
somnul, dar era condamnat să nu reuşească. O nouă găleată cu apă cu gheaţă îi 
ateriză în cap, şocul resimţit acum pe deplin îl făcu să se ridice în picioare şi să se 
întoarcă spre persoana vinovată. Era ameninţător şi pus pe fapte mari. Dar aceste 
fapte mari se volatilizară când o recunoscu pe femeia din fața lui, făcu doi paşi 
înapoi şi căzu a doua oară în ultimele secunde în fund cu un strigăt îndurerat. 

- Beţivul naibii! Ce-ai mai păţit acum? 

Exclamaţia venită chiar de la prietenul său îl descumpăni pe Nicolescu, 
încercă să-l avertizeze de prezenţa celei de-a treia persoane dar nu reuşi decât să se 
pâlbâie pe prima silabă a primului cuvânt. Nu renunță decât când deveni prea 
ocupat cu scoaterea ciobului de sticlă din buca strângă. După ce acesta ieşi cu greu 
Nicolescu îşi ridică capul deasupra patului pentru a vedea ce se întâmplă cu 
partenerul său de beție, imaginea îi scoase un urlet şi alunecă pentru a treia oară. 
În mod curios însă alunecarea îl propulsă în picioare şi o smulse pe Ursulla 
Petrescu din braţele celui ce încercase cu succes să o sărute. Apoi se şterse pe mâini 
de parcă atinsese un şarpe. 

Nicu Petre încercă să protesteze în ciuda gesturilor disperate pe care Nicolescu 
i le făcea din spatele Ursullei să tacă. 

- Nu mă cunoşti, nu-i aşa? 

Straniu, femeia părea amuzată în timp ce se uită la Nicolescu care se scărpina 
în barba mare. Acesta îşi reluă gesturile de avertizare când Piaza cea Rea se uită din 
nou la un Petre ceva mai treaz. 

- Nu încă, îi răspunse acesta îndrăzneț. Dar se poate aranja asta, nu-i aşa? 

Nicolescu amuţi. Nici un semn, nici un sunet, numai nişte ochi fiecare cât o 
minge de fotbal. Nu-i plăcea să-l vadă pe prietenul său cum se sinucide dar nici nu 
putea face nimic pentru a-l împiedica. Îi era prea frică. 

- Poate. Mai vedem noi. 

- Cum te pot găsi? 

- De aceea am venit aici. Puneţi-vă la punct, aranjați dezastrul pe care l-ați 
făcut şi prezentaţi-vă la departamentul de cercetare într-o oră. 

- Şi pe cine să căutăm? 

- Ursulla Petrescu. 

- Adică pe tine. 

Femeia aprobă din cap. 

- Cum vă simțiți? 

- Foarte bine. 

Lui Nicolescu nu-i venea să creadă. Nu faptul că Petre era foarte binevoitor, 
curajos şi pus pe fapte mari, era de înțeles de vreme ce era încă beat. Dar lui 
Nicolescu nu-i venea să creadă că acesta era încă în viață. Din zvonurile pe care le 
auzise despre directoarea tehnică prietenul şi până-acum-colegul-lui-de-servici ar fi 
trebuit să fie făcut bucăţi pentru îndrăzneala de a o fi încercat să o agațe pe femeia 
de gheaţă, piaza cea rea a firmei. 

- Voi aţi făcut toate acestea? arătă ea spre pereții murdari. 

- Da de unde! Ştii, iar Nicu Petre se aplecă complice spre femeie, ieri am 
supraviețuit unui accident îngrozitor. Şi fără nici o zgârietură. 

Petre începu să-şi pipăie corpul ca şi cum ar fi încercat să-şi verifice spusele. 
În vremea aceasta Nicolescu începu să-şi roadă unghiile. În mod clar, situația 
începea să-l îngrijoreze mult prea mult. 

- Am auzit, îi răspunse femeia împărtăşindu-i tonul. Am auzit că ați distrus o 
întreagă linie de producţie. 

Durerea de pe fața lui Nicolescu era mai mult decât evidentă - şi poate tocmai 
de aceea neobservată - dar de data aceasta nu avea nici o legătură cu conversaţia 
celor doi. În ultimele minute ochise o sticlă de alcool medicinal pe jumătate goală — 
!?!2 — şi îmbibase cu o parte din conținutul ei un tampon pe care şi-l aplicase pe 
buca rănită. Nu scoase nici un țipăt de durere, tăietura nu era prea adâncă, dar era 
prea preocupat în urmărirea conversației celor doi pentru a-i întrerupe cu durerea 
lui. 

- Nu este adevărat! gesticulă Petre. A fost un accident. Nu am avut nici o vină. 

- ŞI...? 

- Şi ce? Am ajuns aici. 

- Beţi? 

- Dar nu suntem beți! Vezi tu, după ce ne-au adus aici am hotărât să 
sărbătorim faptul că încă suntem în viață. 

Nicolescu nici nu mai încercă să-l oprească. Ştia de dinainte că era complet 
inutil. 

- Cum? 

- Cu o ţuică, cu un rom, cu o bere. 

- Şi de unde aţi făcut rost de astea? 

- Uite aici. 

Inocent, Petre îi întinse sticla aproape goală pe care o ţinuse tot timpul în 
mână. Femeia citi ce Nicolescu ştia deja că scrie pe sticlă, doar ţinea una la fel în 
mână şi o folosea pentru a-şi înmuia tamponul. Alcool Medicinal, 90°. Fără nici un 
alt cuvânt Ursulla puse sticla alături. 

- Bine. Atunci vă aştept într-o oră la departamentul de cercetare. Vă descurcați 
până acolo? 

- Sigur. 

Femeia îi salută şi plecă. 

- La revedere, frumoaso! strigă Petre în urma ei. 

Uşile se închiseră lăsându-l pe acesta cu un zâmbet melancolic pe față. Vru să 
se întoarcă spre Nicolescu dar pierdu complet contactul cu solul. Tot ce simți a fost 
o lovitură în mijlocul spatelui şi răceala specifică a peretelui. Nu-i mai rămase de 
făcut decât să se holbeze la fața disperată /furioasă/îngrozită a lui Nicolescu care se 
întindea la numai câțiva centimetri de propria lui față. 

- Boule! Chiar vrei să te sinucizi?!2! 

În mod normal în faţa unei stări aşa de violente Nicu Petre ar fi răspuns tot cu 
violență dar nu acum. Nu ştia de ce. Poate că încă nu se trezise pe deplin. Sau poate 
că ceva din privirea stranie în care i se oglindea chipul tras îi dădea de gândit. 

- Cum adică să mă sinucid? bolborosi el. Nu am făcut decât să agăți o femeie 
frumoasă! spuse el cu ceva mai mult curaj. Ai ceva împotrivă? 

Curajul crescu în el suficient de mult pentru a i se împotrivi lui Nicolescu. 
Încercă să-l îndepărteze dar nu reuşi, se mulțumi să se şteargă de salivă de pe faţă. 

- Ştii cine este femeia pe care tocmai ai agățat-o? 

- Da! Ursulla Petrescu. O femeie deosebită. 

- Directorul tehnic Ursulla Petrecu! Directorul tehnic! 

Undeva în creierul lui Petre un filament începu să se încălzească. Ursulla 
Petrescu? Când îi pică fisa şocul îi străbătu corpul făcându-l să se trezească complet 
şi să se simtă şi obosit ca şi cum nu ar fi dormit de câteva zile. Acea Ursulila 
Petrescu!?!?!? Hainele îi erau ude şi reci de la apa cu gheaţă pe care femeia o folosise 
pentru a-i trezi. Pantalonii îi deveniră dintr-o dată uzi şi calzi de la urina eliminată 
când Petre făcu pe el. 

- Cea despre care mi-ai povestit? scânci el. Femeia Întunericului şi a 
Aparatelor Distruse? 

- Chiar ea. Femeia care conduce firma din Turnul de Oțel al departamentului 
de cercetare. 

- Piaza cea rea! 

Cuprins de o spaimă religioasă Petre se lăsă moale în brațele prietenului său. 
Se trezi în genunchi. 

- Şi acum ce facem? întrebă. 

- Ne pregătim. 

Nu miră pe nici unul dintre ei faptul că vorbele lui Nicolescu semănau foarte 
bine cu o replică fatidică de genul: „Ne pregătim de moarte.” Ceea ce aveau să treacă 
avea o semnificație foarte asemănătoare. 

Doi oameni condamnați se târau pe coridoarele din ce în ce mai pustii. Pe 
măsură ce se apropiau de punctul în care erau aşteptaţi mersul lor era din ce în ce 
mai nesigur iar coridoarele din ce în ce mai pustii. În lumina ultimelor două ore lui 
Nicu Petre şi Petru Nicolescu li se părea că locul blestemat al departamentului de 
cercetare era ocolit de toți oamenii normali, ar fi vrut să fie doi din acei oameni. Sau 
poate că era din cauza terminării orelor de serviciu şi a oamenilor care plecau unul 
câte unul spre casă. Oricum pe ei nu îi interesa. Erau condamnați. 

Cam în acelaşi timp directorul comercial dădea primele semne de viață după 
Somnul cel Greu ce urmase întâlnirii sale productive cu Ursulla. 

- Ştefania! 

Urletul a făcut-o pe secretară să scape receptorul videofonului din mână - dar 
ce naiba, se obişnuise deja cu asta — şi să încheie conversaţia cât mai repede. Apoi 
apăsă pe butonul videofonului cu circuit intern: 

- O, Dumnezeule, S-a trezit! Da, şefule! 

- Cât e ceasul? 

- 16.38. 

- Unde mi-e dosarul pentru consiliul de administrație? 

- Pe masă, în colțul din stânga. Lângă monitor. 

- Bine. L-am găsit. Au sosit oamenii? 

- Nu încă. Dar trebuie să sosească dintr-un moment într-altul. 

- Anunţă-mă când vin. Şi anunţ-o şi pe Ursulla de şedinţă. Poate că ne va 
onora cu prezența. 

- Nu va veni, şefule. 

- Anunţ-o oricum. Şi, Ştefania... 

- Da, şefule. 

- Mulţumesc. 

Nu prea părea un departament de cercetare. Tot ce se vedea după uşile 
principale era un fel de hol mai mult larg decât lung din care porneau câteva uşi în 
ambele părți. Nici un aparat, nici o eprubetă sau măcar un stativ gol, nimic care să 
arate că acolo se lucra ceva. 

- Nu prea pare un departament de cercetare, nu se putu abține Nicolescu să 
nu-şi spună părerea. Ce mai Turn de Oțel! 

- Poate că suntem doar la intrare. Hai să vedem ce-i aici. 

Nu mai aşteptă ca celălalt să îl oprească, intră pe prima uşă din dreapta. Sau 
cel puţin dori să intre. Nu reuşi pentru că uşa nu se deschise nici cu ajutorul 
cartelei şi nici sub loviturile de pumni şi picioare pe care le aplică nerăbdător. 

- La ce te aşteptai să întâlnim? îl întrebă pe Nicolescu trecând la uşa 
următoare. La un covor roşu şi la o paradă de roboţi? 

- Nu tocmai. Doar mai multă atenţie. 

- Din partea mea poți să visezi în continuare. Am întârziat aproape 3 sferturi 
de oră. Cu un asemenea record ar fi bine să o găsim pe Ursulla. 

- Crezi că te aşteaptă special pe tine? 

Petre se întoarse spre prietenul lui cu o față speriată de parcă acesta i-ar fi 
spus că lumea se va sfârşi a doua zi: 

- Să nu mai glumeşti niciodată pe tema asta! 

Apoi continuă să dea cu pumnii şi picioarele în uşă mai vârtos ca înainte. 

- Ştii ceva, eu tot nu pricep ce vom face noi aici, îşi exprimă Nicolescu 
nemulțumirea. 

- Acelaşi lucru pe care l-am făcut la proto-umani. 

- Adică să distrugi toată linia de producție? 

- Ți-am mai spus de câteva ori până acuma! A fost un accident. De unde să 
ştiu că ai pus sare în Coca Cola şi că lichidul ăla proaspăt obținut interacționează 
atât de prost cu curentul electric? În parte este şi vina ta, doar ştiai că scuip sau 
vomit orice lichid care nu-mi place. 

Nicolescu se abținu de la comentarii, lui Nicu Petre nu i-ar fi plăcut deloc 
aceste gânduri de altfel personale. Se mulțumi doar cu: 

- Sper să nu ne pună să facem nimic greu. De câteva luni de când lucrăm la 
linia de asamblare a proto-umanilor tu nici măcar nu ai reuşit să înţelegi ce 
înseamnă un proto-uman. 

Petre nu-i răspunse. Dar îi aruncă o privire atât de amenințătoare încât 
prietenul lui îşi înghiţi toate vorbele ce-i stăteau pe limbă. 

Că veni vorba de vorbe, Nicolescu trebuia să recunoască că era nemulțumit. 
Nemulțumit pe viață şi pe politicieni, nemulțumit că totul le mergea rău dar mai ales 
nemulțumit pe faptul că, în loc să fie concediaţi sau învinovățţiți de accident şi 
aruncaţi în închisoare cum se aştepta, au fost chemați aici. Şi pentru ce? O mulțime 
de posibilităţi îi treceau cu viteza luminii prin minte şi nu ştia cum să le oprească, 
nu numai pentru că nu avea cui să le împărtăşească - Petre era deja departe 
încercând în modul să original să intre peste tot —, dar posibilitățile deveneau din ce 
în ce mai sumbre. Chiar îngrozitoare. Se simțea gata să o ia la goană şi să plece de 
acolo cu aceeaşi nerăbdare cu care Petre dorea să intre. 

Încetişor au ajuns până în capătul holului observând că toate uşile erau 
închise. 

- Perfect! exclamă nemulțumirea lui Nicolescu. Acum nu mai rămâne decât ca 
încăperea asta blestemată să se micşoreze şi să prindă şi pe noi înăuntru. 

Ca şi cum Zeii ce controlau Turnul de Oțel l-ar fi auzit se auzi un scârțâit care- 
i făcu să tresară. O uşă se deschise larg parcă aşteptându-i. Se repeziră direct spre 
ea doar pentru a se opri la vederea celor câțiva oameni care treceau prin porțiunea 
dreptunghiulară proaspăt decupată din perete. Printre ei au reuşit vag să observe 
faptul că, spre deosebire de culoarele din restul clădirii care se goleau cu fiecare 
minut, cel de dincolo era deja ticsit cu oameni şi aparatură de toate tipurile şi toate 
culorile. 

Doar atât apucară să vadă înainte de a se face întuneric. Sau cel puțin aşa li 
se păru când o siluetă se ivi de dincolo de uşă. O siluetă pe care nu o recunoscură 
la început. O siluetă la fel de umană ca şi peretele spre care cei doi s-au dat înapoi 

pe măsură ce robotul înainta parcă direct spre ei. Un robot în întregime neuman, 
realizat dint-o multitudine de piese metalice foarte diferite care străluceau cromat în 
lumina dintr-o dată slăbită. Parcă unul dintre roboții de luptă din filmul SF 
„Robocop” şi de o formă nu foarte diferită tocmai aterizase lângă ei. 

Cam palizi şi traşi la față, şi vă asigur că nu din cauza ultimelor zile de beţie, 
cei doi nu reuşiră să facă nimic altceva decât să urmărească cum grupul trece dintr- 
o parte în alta a coridorului. Robotul manevra un fel de cutie etanşeizată de origine 
complet necunoscută şi cu scopuri chiar mai incerte care părea să plutească la 
câțiva centimetri deasupra solului. Părea să facă asta din simplul motiv că cei doi 
nu s-au obosit prea tare să se uite. De fapt nici nu s-au uitat deloc, erau prea 
ocupați cu altceva. 

- Scuzaţi-mă, unde o putem găsi pe Ursulla Petrescu? 

- Cine eşti? Cum ai intrat? Aveţi drepturi aici? 

- Eu sunt Nicu Petre. Iar el este Petru Nicolescu. Piaza cea Rea, scuze, Ursulla 
ne aşteaptă. 

Bărbatul degaja atâta siguranță încât părea opusul celui din infirmerie. Ba 
chiar părea să nu aibă nimic sau aproape nimic în comun cu acea persoană. 
Nicolescu îi aruncă o privire derutată dar nu mai avea puterea să acționeze. Se 
grăbea să intre în stare de şoc. Şi mai ales în încăperea de dincolo de uşă, spre o 
zonă spre care femeia îi conducea. 

Din nou aceleaşi aparate. Alți oameni, aceleaşi uniforme. Alţi roboți. O 
prăjitură pe marginea unei mese apoi în mâna lui Petre. 

- Mi-e foame, molfăi el ridicând din umeri pe post de scuză la privirea 
necruțătoare a lui Nicolescu. 

- Trebuia să mănânci când ai avut ocazia. 

- Adică când? Înainte să-mi dat blestemata aia de Cola cu sare şi să sărim în 
aer sau după ce Piaza cea Rea să vină să ne ia la... Pentru ce a venit să ne ia de 
fapt? Nu mai țin minte. 

- Ştiu. Alcoolul nu poate forma configurații chimice suficient de complexe ca să 
permită memorarea de date de orice fel. Şi asta indiferent dacă este prezent sau nu 
creier prin preajmă. 

Petre mârâi un răspuns nedesluşit. Apoi mârâitul se transformă într-un lătrat 
atât de asemănător cu al unui câine că-i făcu pe amândoi să tresară. 

- Bă, nu mai lătra, încercă să-l potolească Nicolescu. Nu vrem să atragem 
atenţia. 

Cu aproape două ore în urmă Petre era încă cam beat şi curajos iar ceea prin 
ce a trecut din punct de vedere a şocului fizic se cunoaşte deja. Paliditatea şi tonul 
speriat pe care le afişă el acum îi amintiră lui Nicolescu de toate aceste: 

- Nu eu am lătrat! 

Apoi se prăbuşi urlând de-a dreptul îngrozit. Nicolescu ar fi vrut să-l ajute cu 
ceva dar pe de o parte nu îndrăznea să atingă nici măcar cu privirea câinele metalic 
ce sărise pe Petre şi încerca cu succes să-l lingă cu o limbă aspră ca un covoraş de 
mouse, iar pe de altă parte... Iar pe de altă parte groaza lui Petre era întrecută doar 
de un singur lucru: de frica lui Nicolescu ca acele jucăuşe 150 de kg. (dacă ar fi să 
considerăm estimările aproximative şi, mai ales ulterioare, ale lui Petre) de metal şi 
alte elemente să treacă de la obiectul de joacă actual la cel din imediata sa 
apropiere. Şi din motive acum evidente omul încercă să facă câțiva paşi înapoi dar 
nu reuşi să străbată zidul compact de oameni strânşi în jurul câinelui. 

Cineva fluieră puternic iar câinele îl lăsă în pace pe Petre şi se retrase brusc 
spre sursa zgomotului. 

- Văd că l-aţi cunoscut pe Obi Wan. 

Petre se ridică ajutat şi se trezi față în piept — fața femeii îi ajungea numai până 
la piept — cu Ursulla Petrescu, chiar persoana pe care o căuta. Genunchii i se 
înmuiară şi se prăbuşi pe un birou care se întâmpla să fie chiar alături. Acum fețele 
celor doi se aflau la acelaşi nivel. 

- Stai jos, i se adresă ea câinelui ca şi cum i s-ar fi adresat cu întârziere lui 
Petre. 

- Ce blestemăţie este şi ăsta!?!? 

Dacă bărbatul ar fi tremurat doar un pic mai tare biroul s-ar fi desfăcut în 
bucăți. Dar Petre se mulțumi să-şi potolească mişcările date de fluxul mărit de 
adrenalină şi inspiră adânc. 

- Pare să fie un câine metalic, spuse Nicolescu. 

- Zău? 

Petre era de-a dreptul ironic. Deocamdată. Avea şi de ce, pentru el era deja 
evident. Poate prea evident, după gustul lui. Hainele pe care le scutura de zor 
indicau pe deplin acest lucru. 

- Este o I.A., o Inteligență Artificială, care este organizată pentru a prelua 
funcțiile unui câine, îi lămuri Ursulla. 

- L.A.? Asta faceţi voi pe aici? 

- Printre altele. Te place, ştiai? 

Spre groaza celor doi nou veniţi câinele se gudura pe lângă picioarele Ursullei 
şi ale lui Petre. Acestuia îi era frică să nu sară din nou pe el dar lui Nicolescu 
comportarea câinelui îi dădea de gândit: faptul că ştia din proprie experiență că un 
câine se comportă aşa cu cei pe care îi consideră stăpâni deschidea porţile unor 
posibilități de-a dreptul nebănuite care, îl lumina faptului că numai cu două ore în 
urmă Petre s-a dat la femeia care afla acum lângă el, l-ar fi făcut pe acesta din urmă 
să şteargă putina fără să se mai uite înapoi. lar nimeni nu l-ar fi putut opri, nici el, 
nici Ursulla. Nici măcar toți roboții din clădire sau şeful cel mare, furiosul Freddy 
the Barney. 

- Zău? 

Din nou acel cuvânt. 

- Nu s-a mai comportat aşa cu nimeni. Dar, oricum, nu prea vine nimeni de 
afară pe aici. 

- Zău? 

Fixaţia lui Petre pentru acel cuvânt ar fi trebuit să le dea de gândit la toți 
suficient de mult pentru a schimba subiectul. Au şi făcut-o, era mai mult decât 
evident că toleranța acestuia la nou era ca şi inexistentă. 

- Veniţi cu mine, spuse femeia. 

Cei trei — doi oameni şi un câine metalic — o urmară supuşi. 

- Tu stai aici, spuse femeia fără să se întoarcă. 

Se opriră toți trei şi se uitară unii la alții. 

- Da” veniţi o dată! 

Cei trei porniră din nou. În acelaşi timp, cu aproape aceeaşi viteză, în aceeaşi 
direcție. 

- Înainte de a ne spune să ne oprim din nou, izbucni Petre oprind-o, spune-ne 
şi nouă ce vrei să faci? Vrei să...? 

Vocea bărbatului se poticni în faţa privirii înghețate a femeii, aceasta se aplecă 
şi începu să şoptească la urechea câinelui câteva cuvinte neauzite de cei doi nou 
sosiți. Se îndreptă: 

- Voi doi, de data aceasta îi indică cu degetul, veniți cu mine. 

Cu feţe ce arătau de parcă s-ar fi dus la dentist cei doi o urmară dincolo de o 
uşă. Venise momentul răfuielii iar ei erau pregătiți pentru asta. Sau cel puţin 
credeau că sunt. 

La şase minute după ora cinci seara Freddy R. Barney intră în biroul secretarei 
cu o servietă diplomat în mână şi un telefon celular în cealaltă. Închise telefonul: 

- Ştefania, ai anunţat-o pe Ursulla să vină la şedinţă? 

- Da, şefule. 

- Şi...? 

Nu vreți să ştiţi ce mi-a răspuns. 

Femeia ezită, bunăvoința şefului i se părea foarte suspectă. Se aştepta să 
izbucnească într-un acces de furie dintr-un moment în altul. 

- Spunea că este prea ocupată. Cei doi pe care i-aţi transferat de la proto- 
umani la cercetare, Petru şi Nicolescu, au cam întârziat. 


83 


În spatele biroului femeia îşi încordă nevăzut picioarele gata să o ia la goană. 
Dar şeful ei făcu o față plină de compasiune: 

- Bieţii de ei. 

Apoi intră în biroul personal fără să mai spună nimic. Vreme de aproape un 
minut femeia înțepeni pe scaun, doar țârâitul videofonului o trezi înapoi la viață. 
Încheie cât mai repede conversaţia apoi iniție o videoconferință a tuturor 
cunoştinţelor sale din firmă şi din afară: noua schimbare în atitudinea şefului 
trebuia anunțată tuturor. 

- Am să vă explic tot ce trebuie să ştiţi în cât mai puţine cuvinte. Mă grăbesc 
să ajung la cină. 

Petre Nicolescu şi Nicu Petre o urmaseră pe directoarea departamentului de 
cercetare prin aproape toată aripa ce-i fusese atribuită ajungând în cele din urmă 
într-o încăpere goală. Doar câteva tuburi ieşeau din colțuri, cei doi bărbați nici nu 
încercară să-şi dea seama ce reprezentau. Se mulțumiră să se proțăpească spăşiţi în 
mijlocul camerei ascultând-o cât se poate de atenți. 

- Aţi dat-o bară rău de tot acolo, la proto-umani, şi trebuie să vă mărturisesc 
că situația voastră este deosebit de gravă. Directorul comercial, Freddy Barney, a 
vrut să vă concedieze şi la drept vorbind o meritați. 

- De ce ai intervenit în favoarea noastră? 

Nicolescu era stupefiat. Această întrebare reprezenta o îndrăzneală deosebită, 
aproape la limita nesimțţirii, mai ales venind din partea sa. Se aşteptase la orice mai 
puțin la acest lucru. 

- Ce te face să crezi că eu am fost aceea care am intervenit în favoarea voastră? 

Nicolescu se aşteptase la o explozie sau ceva asemănător dar aceasta nu veni. 
Era doar o întrebare normală pe un ton la fel de normal. 

- Doar suntem aici, nu-i aşa? 

- Eşti inteligent. Îmi place. 

Parcă pentru prima oară femeia zâmbi. De-a dreptul speriat de sine, Nicolescu 
se trezi că îi place zâmbetul femeii. Era un zâmbet plăcut, foarte deosebit de ceea ce 
se spune despre Piaza cea Rea. Să fi văzut oare Nicu ceva ce mi-a scăpat? Dar ce? Şi 
mai ales cum naiba? Doar era beat! 

- Acesta este şi motivul pentru care v-am adus aici. Vă urmăresc de ceva timp 
şi cred că vă pot folosi talentele mai bine decât ca supraveghetori la o linie de 
producție. 

Mintea lui Nicolescu, parcă posedată de un diavol logic de vreo două ore 
încoace, continua să lucreze la potenţialul maxim. 

- Ai avut vreo legătură cu ceea ce s-a petrecut la linia de producție? 

- Hei, interveni şi Petre cu putere în discuție. Cum să aibă vreo legătură cu 
dezastrul de ieri? Parcă am stabilit că a fost un accident! 

- Răspunde la întrebare. 

- Nu. Nu am avut nici o legătură. Dar m-am folosit de prilej pentru a vă aduce 
aici. 

- Ai mai spus-o dată. Dar nu mi-ai răspuns la întrebare. 

- De ce v-am ales tocmai pe voi? Dar ţi-am răspuns deja: vreau să vă folosesc 
în munca mea. 

- Când ai ajuns la concluzia că noi suntem cei vizați? Nicule, închide gura. 

Instinctiv Petre făcu ceea ce i s-a spus şi îşi închise gura pe care o ţinea 
deschise de o vreme încoace. La drept vorbind starea lui de buimăceală ilustra 
perfect starea pe care o simţea şi Nicolescu undeva în interiorul conştiinţei sale. lar 
Nicu Petre? Ei bine, tupeistul din el se trezise dintr-o dată în mijlocul unei 
confruntări dintre două personalități deosebit de dure - mai corect vorbind era 
numai una şi jumătate pentru că şi vocea speriată din interiorul lui Nicolescu conta 
— şi, complet depăşit de evenimente, rămăsese cu gura căscată încercând să se 
adapteze situației. Acum îşi ținea dinţii încleştaţi şi continua să facă acelaşi lucru. 

Femeia nu-i răspunse de la început aşa că tăcerea se prelungi pentru câteva 
secunde. Şi chiar mai mult. 

- Ştii ceva? Când am să aflu în ce moment v-am ales pe voi pentru 
experimentul meu veți fi primii care veţi afla. 

Nicolescu nu era mulțumit de răspuns dar ştia că nu va obține mai mult. 
Acceptă acest lucru cu o mişcare din cap. 

- Şi noi ce vom face mai departe? 

- Pentru moment nimic important. Veţi face cunoştinţă cu restul şi vă veţi 
integra în colectiv. Vă voi spune ce anume trebuie să faceţi pe parcurs. Bine? 

O propunere perfect logică. Nicolescu aprobă cu o nouă mişcare a capului. 

- Acum vă rog să mă scuzațţi, băieți. Trebuie să mă pregătesc pentru cină. 

- Am totuşi o întrebare. Ba nu, două. 

Se părea că tupeul lui Nicu Petre se trezise la viață ca pasărea Phoenix din 
propria ei cenuşă. 

- Atunci întreabă, îl încurajă femeia. 

- Unde cinăm în seara aceasta? 

- Ce te face să crezi că cinăm împreună? 

- Faptul că te-am invitat ceva mai devreme în oraş iar acum te pregăteşti 
pentru cină. 

- Da' să ştii că are tupeu băiatul! 

Nicolescu îşi închise gura cu o putere de-i făcu dinţii să scrâşnească dar era 
prea târziu. Propoziția îi ieşise din gură de parcă ar fi avut o viață proprie şi îşi 
ceruse dreptul de a se afirma. Nu lăsă în urmă decât o expresie de stânjeneală pe 
fața lui Nicolescu şi un urlet neexprimat care l-ar fi îngrozit chiar şi pe directorul 
comercial în Biroul Oval al firmei. 

- Nu te neliniști, încercă să-l calmeze femeia. Am mai avut de-a face cu aşa 
ceva. 

Ceva din tonul sau expresia ei ar fi trebui să-i dea de gândit lui Petre. Dar 
acesta nu reacționă cu nimic până în momentul în care femeia se apropie de el şi, 
ridicându-se pe vârfuri, îl sărută puternic şi îndelungat pe buze. Un sărut de o 
intensitate atât de puternică încât chiar şi Nicolescu reacționă pozitiv... din toate 
punctele de vedere. Când totul se termină cu toții erau mai relaxaţi. Ba chiar atât de 
relaxaţi încât cu greu ar fi putut spune unde şi când erau. Ştiţi bine la cine anume 
mă refer. 

- Care este a doua întrebare? 

- Cu... cum? 

- Care este a doua întrebare pe care vroiai să mi-o pui? 

- Ce este un proto... proto-uman? 

Nicolescu trebui să recunoască că dintre toate posibilele întrebări aceea era 
dacă nu cea mai nepotrivită atunci una dintre cele mai nepotrivite. Dar spre marea 
sa surpriză femeia îi răspunse cu răbdarea şi înțelegerea pe care cineva i-o acordă 
unui copil mic: 

- Ştii ce este o I.A., nu-i aşa? 

- Da. Un program inteligent care poate învăţa. 

- Un proto-uman este un robot de orice tip care are implementat ca sistem de 
operare un program de Inteligență Artificială, sau I.A., cum i se mai spune. Asta 
înseamnă că poate memora datele şi învăța exact ca un om fără a fi obligatoriu 
umanoid din punct de vedere fizic şi nefiind nici pe departe atât de complex ca 
creierul unui om. 

În acel moment Nicolescu se decise să o ajute pe femeie: 

- De aceea pot fi folosiţi la o multitudine de lucruri: de la ajutor la treburile 
casei la aeronautică şi ieşirea în spațiul extraterestrul, de la sistemul de învățământ 
la armată şi în multe alte domenii. 

- Am înţeles. 

Posac Petre le întrerupse explicaţiile iar cei doi nu mai continuară. 

- Atunci eu plec, băieți. Ne vedem mâine dimineață. 

- Şi până atunci ce facem? 

- Duceţi-vă acasă şi odihniți-vă. Vă aştept mâine la ora 8.00. Şi, băieţi, să nu 
mai întârziați ca şi astăzi... 

- Bine doamnă. 

- Domnişoară. 

- Bine domnişoară. 

Dar umilința falsă din comportamentul lui Petre avea şi o tentă ironică, iar 
Nicolescu ştia asta. Şi femeia ştia asta. La naiba, chiar şi Obi Wan ştia asta, îşi 
exprimă bucuria revederii cu un lătrat. Petre tresări puternic şi îl potoli pe câine cu 
un gest la pământ. 

- Încă un lucru: când veniţi mâine aduceţi-vă şi câteva lucruri de trebuință. 
Adică nişte haine de rezervă, câte o pijama dacă folosiţi, şi câte o perie de dinți. 
Pastă avem noi. 

- De ce? Ne inviţi peste noapte acasă la tine? 

Oricine ar fi spus că de data aceasta Petre începea să devină cam nesimțţit. 
Chiar şi cel mai bun prieten al lui îşi spunea uneori acest lucru, doar că îl cunoştea 
prea bine pentru a şti că acesta avea obiceiul să facă haz de necaz un pic cam prea 
des. 

- Continuă să visezi. 

- Cred că vrea să ne spună că programul în departamentul de cercetare se 
poate prelungi mult peste program şi este posibil să ne petrecem noaptea aici. 

- Corect din nou. La revedere, băieți. 

- Pe data viitoare, frumoaso. 

Femeia plecă lăsând-i pe cei doi oameni şi câinele metalic singuri. Acesta din 
urmă începu din nou să sară pe Petre, acesta îl împinse spre celălalt bărbat care îl 
împinse mai departe. Câinele reveni. 

- Ce naiba este cu câinele ăsta? Nu-i arde decât de joacă! 

- Frumoasă femeie! Şi nici nu este chiar atât de dură precum credeam. 

- Bă, mi se pare mie sau tu te-ai îndrăgostit? 

- Cine, eu?!?! Nu mai glumi cu aşa ceva. Nu ştii că nu mă pot îndrăgosti? 

- Pentru că deja o iubeşti. 

Petre rămase pe gânduri ca şi cum ar fi încercat să se decidă dacă îl va pocni 
pe cel de lângă el sau doar va încerca să nege cât mai vehement. Dar Petre se 
mulțumi să întrebe obosit: 

- De ce naiba ai întotdeauna dreptate? 

Nicolescu se aşteptase la orice altceva. Acum însă răul era făcut aşa că nu-i 
rămase decât să se scarpine în vârful capului încercând să digere situația în care se 
găseau. Nu era una prea roză: în ultimele 24 de ore supraviețuiseră miraculos unei 
explozii care distrusese mai tot în jur şi unei nopți şi dimineţi de beţie cruntă care-i 
lăsase doar cu câte o durere cumplită de cap şi probleme cât casa. Apoi, în loc să fie 
concediați şi aruncaţi în închisoare pentru distrugere masivă de bunuri, au fost 
avansați la departamentul de cercetare. Unde nu aveau nici cea mai mică idee 
despre ce aveau de făcut sau de ce au fost lăsaţi singuri. 

- Bă, noi am fost lăsaţi singuri. 

O remarcă deosebit de „inteligentă”. 

- Împreună cu câinele. 

Altă remarcă „inteligentă”, de data aceasta din partea lui Petre. 

- Ce facem în continuare? 

- Nu ştiu. Cred că ar trebui să dăm o raită prin zonă. 

- Dar cartelele noastre nu deschid nici o uşă! 

- Cartelele noastre nu, dar maestrul Jedi aici de față ar trebui să deschidă cel 
puţin o parte. 

leşiră pe culoar iar câinele o luă spre capătul holului. 

- Obi Wan, vino aici, îl chemă Petre. 

- Şi cum se face că te-ai îndrăgostit de ea? Parcă spuneai că nu crezi în 
dragoste la prima vedere? 

- Zău că nu ştiu. lar despre dragostea la prima vedere, nici acum nu cred în 
aşa ceva. Oricum, eram prea beat ca să-mi dau seama cum mi s-a părut prima oară 
când am văzut-o. 

Pentru o mai bună înțelegere a zonei în care cei doi se aflau imaginați-vă un 
hol central în formă de cilindru care se întinde în sus pe toate cele 6 nivele ale 
departamentului de cercetare din care pornesc câte patru culoare înțesate cu tot 
felul de laboratoare. Între deschizăturile holurilor sunt uşor observabile câte trei 
perechi de uşi ale altor laboratoare şi ale lifturilor absolut necesare unui complex de 

orice fel. Holul este folosit atât pe post de laborator cât şi pe post de loc de adunare 
a tuturor oamenilor de ştiinţă de pe nivelul respectiv, prin deducție directă ne putem 
imagina faptul că fiecare nivel al holului este umplut cu mese, scaune şi tot felul de 
nimicuri esențiale pitoresc aşezate. Şi am avea dreptate. 

Şi toate acestea sunt îngropate adânc sub pământ cu nivelul superior pornind 
din dreptul holului mai mult lat decât lung cu care făcuseră cunoştinţă eroii noştri 
ceva mai devreme, un adevărat buncăr antiatomic alimentat cu energie electrică de 
o pilă de fuziune atomică independentă şi de mare putere. Cei doi oameni studiară 
holul şi dalele transparente ale nivelului de deasupra minunându-se pentru a câta 
oară? de tehnologia parcă atât de nouă, atât de deosebită. În încercările sale de a-l 
potoli pe câinele metalic Petre observă pe una dintre mese din holul central ceva ce 
semăna cu o minge de tenis de câmp pe care o luă cu nonşalanţă. 

- Uite, i-o arătă câinelui. Prinde asta şi adu-mi-o. 

Cu o mişcare mult prea rapidă pentru a observa scâncetul câinelui omul 
aruncă mingea de... tenis de câmp cu putere spre capătul opus al holului din 
imediata sa apropiere. Apoi se întoarse spre Nicolescu doar pentru a-l vedea pe 
acesta cum se năpusteşte spre el şi-l doboară. Se dovedi a fi o mişcare inspirată: 
ceva ce semăna foarte bine cu un meteorit trecu prin locul unde numai cu o 
fracțiune de secundă înainte îi fusese capul. Apoi obiectul zburător neidentificat ce 
semăna foarte mult cu o minge de tenis de câmp începu să ricoşeze prin tot holul 
central distrugând tot ce întâlnea, adică eprubete, monitoare, pahare şi sticle de apă 
şi suc, răvăşind hârtiile şi oamenii, chiar crăpând una din dalele transparente de 
deasupra. În cele din urmă, oare de ce? , se îndreptă din nou spre expresia uimită a 
celui care o aruncase doar pentru a se opri în gura lui Obi Wan a cărui salt eroic îl 
salvă pentru a doua oară pe Petre în ultimele 30 de secunde. 

Un val de înjurături şi blesteme, o parte preluate chiar de la directorul 
economic care părea să fie o personalitate în zonă, răsună în cor în urma 
proiectilului. 

- Cine naiba a aruncat MZN-ul? se auzi o voce suficient de puternică pentru a 
trece peste toate celelalte zgomote de fond. 

- Ce naiba este un MZN? se auzi o altă voce la fel de puternică. 

- Mingea Zburătoare de Neoprit, boule! 

- Bou e taică-tău, ţică! 

Un tânăr blond şi înalt cu nişte ochelari haioşi pe nas şi muşchi masivi vag 
vizibili prin tricoul subţire se apropie de cei proaspăt veniţi, era vizibil enervat la 
culme. Ba chiar furios. 

- Cine sunteți şi cum aţi intrat aici? 

- Suntem Nicu Petre şi Petru Nicolescu şi am intrat pe uşă. 

Un răspuns foarte „inteligent” şi, bineînţeles, la fel de insuficient. 

- Am auzit de voi. Ați aruncat în aer linia de proto-umani. 

- Veştile circulă repede pe aici, i se adresă Petre lui Nicolescu. 

- Mie-mi spui? 

- Ce căutați aici? Vreţi să ne distrugeți şi pe noi? 

- Te asigur că nu. 

Dar MZN-ul din mâna lui Petre şi distrugerile tocmai provocate de acesta nu îl 
susțineau prea mult. 

- Tot nu mi-ai spus cum aţi intrat? Cine pizda măsii te-a adus aici? 

- Ursulla Petrescu. 

Un răspuns suficient de bun pentru a tăia avântul oricui. Dar Petre nu se 
mulțumi cu atâta: 

- Ea ne-a cerut transferul şi este foarte sigură de asta. Aşa că va trebui să ne 
suportați cel puţin pentru o perioadă. 

Dacă oricare dintre ei ar fi avut suficientă minte să se gândească la situația 
creată ar fi ajuns foarte repede la concluzia că se comportau ca nişte adolescenți 
proşti. Dar care adolescent reuşeşte să gândească la rece într-o situație explozivă? 

Petre şi tânărul cu ochelari haioşi era gata să se încaiere în ciuda protestelor 
cu jumătate de gură ale mulțimii de oameni adunaţi în jurul lor, doar o minune ar 
putea să-i mai împiedice. lar minunea s-a şi întâmplat, numele ei este acum 
familiar: Ursulla Petrescu. 

- George! 

Vocea incredibil de puternică pentru o femeie ce părea atât de micuță față de 
bărbaţii din jur emana o asemenea autoritate încât îi făcu pe toţi să încremenească 
în locurile lor. Pe toţi în afară de Petre care încremeni din cauza frumuseții şi stilului 
elegant strict caracteristic noii lui şefe îmbrăcată deja pentru cină. Chiar şi 
Nicolescu simţi că se îneacă, dar motivele lui erau încă incerte. 

- Mi se pare mie sau sunteți gata să vă bateţi? 

Ceva, dar oare ce anume? , indica faptul că nu tolera acest lucru în cuprinsul 
departamentului ei. Că îi plăcea ordinea şi înțelegerea printre oameni, printre 
oamenii ei. 

- Bine, faceți-o. Dar faceţi-o repede, mi-e foame şi mă grăbesc la cină. 

Nimic nu i-ar fi putut surprinde mai mult. Poate doar pumnul pe care Petre se 
grăbi să-l aplice în bărbia blondului, acesta se feri pierzându-şi ochelarii cei haioşi. 
Cineva îi prinse înainte să devină haioşi în mai multe bucăţi pe pardoseală. Cei doi 
nu apucară să mai facă nimic. Şi nu pentru că cei din jur încercau aproape disperaţi 
să-i oprească, atât doar că nu puteau să intervină din cauza unui corp masiv apărut 
pe neaşteptate peste tot în jurul bătăuşilor. Aceştia se treziră suspendațţi la aproape 
un metru deasupra podelei metalice în ciuda protestelor lor zgomotoase. 

- Toată lumea, linişte! 

Tăcere. 

- Ce naiba se petrece aici? V-aţi pierdut minţile? 

Femeia părea furioasă. lar robotul imens supus ordinului ei direct care îi 
reținea pe cei doi tineri părea, ba nu, chiar era, complet imperturbabil. 

- Vreau nişte explicaţii! 

Cei doi reținuți începură să vorbească în acelaşi timp. 

- Pe rând, copii. Pe rând! 

- Boul ăsta s-a legat de noi. 

- Iar cretinul aici de față a început să distrugă totul. De ce l-ai adus aici, şefa? 
Nu avem nevoie de el. De ei. 

- Nu cred că este problema ta asta. 

Cei doi ar fi început să se încaiere din nou dacă ar fi putut. Dar suspendați 
fiind mişcările lor în încercările de a ajunge unul la celălalt se transformară în ceva 
pe cât de dezordonat şi confuz pe atât de amuzat. Atmosfera se destinse brusc, 
câţiva chiar începură să chicotească cât mai invizibil. În cele din urmă chiar şi 
Nicolescu, până şi Ursulla, se destinseră şi începură să zâmbească discret ca doi 
oameni inteligenți. Singurele persoane încă serioase, pe cale să obosească şi 
inconştiente de reacția celor din jur, erau cele din braţele robotului. 

- Robo J, pune-i jos. 

Robotul se supuse ordinului stăpânei sale iar cei doi oameni acum obosiţi de-a 
binelea se mulțumiră să se privească cu nişte priviri ce ar fi distrus fiecare dintre ele 
robotul dintre ei. 

- Daţi-mi voie să vă spun un lucru, iar vocea femeii răsună încă o dată peste 
capetele celor din holul central. Dar mai întâi aş vrea să vi-i prezint pe cei doi noi 
colegi: Nicu Petre şi Petru Nicolescu. 

- I-am cunoscut deja, spuse blondul. La revedere. 

Era clar. Fie tupeul lui Petre îşi găsise perechea, iar Nicolescu ar fi preferat 
aproape orice în afară de aia, ori blondul cu ochelarii acum recuperaţi era unul 
dintre preferaţii Ursullei Petrescu. O alternativă aproape la fel de rea, dacă nu chiar 
mai rea. Un nou război se profila la orizont, un război pentru o femeie şi o poziție în 
cuprinsul departamentului de cercetare. În momentul acela Nicolescu ar fi preferat 
al treilea sau chiar al patrulea război mondial în schimbul acestui război, ar fi fost 
mai puțin sângeros. 

- De ce, pleci undeva? ripostă Petre ironic. 

O remarcă perfect previzibilă, cel puţin pentru Nicolescu. Una dintre primele 
înțepături acide. 

- Ceea ce vreau să spun..., iar duritatea din vocea Ursullei în făcu din nou să 
tresară. 

Îşi merită porecla de Piaza cea Rea. E foarte dură, ca un robot. 

- „este că vreau să îi trataţi la fel aşa cum vreţi să fiți tratați voi înşivă. Ştiţi 
cu toţii de accidentul care a avut loc ieri şi mai ales de incidentul de mai devreme şi 
vreau să încercaţi să nu le luaţi în seamă. 

Tăcere. Adică din nou tăcere. 

- Aţi înțeles? 

De undeva din mulțime se auziră câteva mormăituri aprobatoare iar lumea ce 
se adunase ca la circ începu să-şi reia treburile inițiale. Mai rămaseră pe loc doar 
cele patru personaje principale implicate în incident şi robotul acum aproape inutil. 
Şi bineînţeles câinele metalic, Obi Wan. 

- Despre voi, se întoarse Ursulla spre cei trei bărbaţi care se cutremurară 
aproape vizibil sub privirea ei, nu vreau să aflu că v-aţi certat sau v-aţi bătut pe 
proprietatea firmei. În afară puteţi face orice mai puţin să vă omorâţi între voi, dar 
aici veţi fi cât mai cuminţi posibil. 

Se spune că marile minți gândesc la fel. Nu ştim încă care sunt asemănările şi 
deosebirile dintre blondul înalt pe nume George Mureşan şi Nicu Petre, dar ei şi-au 
deschis gurile în acelaşi timp şi mai ales tocmai în acelaşi moment pentru a 
comenta. Erau sortiți să nu reuşească: 

- Să nu îndrăzniţți să comentaţi! Nu sunt nici persoana şi nici nu am dispoziția 
potrivită pentru aşa ceva. 

Din nou Mureşan şi Petre reacționară la fel închizându-şi gurile cu privirile 
strălucind amenințător. Unul către celălalt şi invers. 

- Sper că ați înțeles cât mai bine acest lucru pentru că veți petrece mult timp 
împreună de acum înainte. 

Nimic din acest Univers nu i-ar fi putut pe cei trei să nu exclame în acelaşi 
timp pe tonuri diferite de revoltă şi nedumerire. 

- Cum?!2! 

Nici Ursulla Petrescu cu privirea, tonul şi zvonurile despre ea, nici directorul 
economic Freddy Barney care tocmai ieşea inocent şi complet incoştient de situația 
în care intra din lift, nimic. Poate doar o catastrofă suficient de devastatoare ca să 
distrugă de pe fața Pământului întregul complex într-o clipă. Acea clipă. 

- George vă va ajuta să vă adaptați aici când eu voi fi ocupată. 

Va fi amuzant. 

Gândul îi aproape smulse lui Nicolescu un zâmbet. Aproape. Pentru că fiorii de 
groază ai imaginii viitorului apropiat îi crispară fața într-un rânjet de cap de mort şi 
îi făcură fața chiar şi mai palidă. Mai albă. 

Încercară cu toţii să protesteze de parcă fuseseră condamnaţi la moarte fără 
suspendare şi fără drept de apel dar nu mai aveau la cine. Femeia era deja departe, 
lângă directorul comercial. Plecară împreună lăsând în urmă trei oameni revoltați. Şi 
un câine cu botul pe labe. 

Ce-ar mai fi de spus? Vreme de aproape două luni directorul comercial trudi să 
facă la loc linia de producție a proto-umanilor blestemându-l de zor pe cei doi 
incompetenți care au distrus-o de câte ori avea ocazia. Adică foarte des. În această 
vreme cei doi, în ciuda blestemelor care altfel i-ar fi distrus demult, îşi petreceau 
foarte multă vreme la departamentul de cercetare învățând, căpătând experienţă şi, 
doar uneori acum, distrugând lucruri cu nonşalanța lor specifică, tulburătoare. 

Aşa au aflat, de exemplu, că MZN-ul cu care au avut de-a face chiar în prima 
zi acolo, aflat încă în faza de proiect pe atunci, era o adunătură de pseudocristale cu 
proprietatea de a-şi păstra în întregime impulsul inițial şi uneori de a şi-l mări. 

- Imposibil! 

Vă puteţi închipui că surpriza lui Nicolescu - care îşi mai amintea ceva fizică 
din liceu — a răsunat în holul central în care se aflau ca împuşcătura unui pistol 
speriindu-i chiar pe unii ce se aflau acolo împreună cu ei. Dar George şi pe atunci 
experienţa relativ nouă prin care trecuseră îi şterseră rapid surpriza aruncându-l în 
extrema admiraţiei, făcând-l să se minuneze. Emoţiile au trecut totuşi repede iar 
firea sa practică îi puse mintea în mişcare încercând să-i afle posibilele aplicaţii. Cu 
toate acestea Petre a fost cel care i-a dat prima idee, aceea de a fi folosit în tenis şi, 

modificată în diverse forme, şi în aproape toate categoriile de sport. Începând cu 
culturismul şi terminând cu artele marţiale şi boxul. 

O idee care l-a făcut să zâmbească la început dar pe care Ursulla a considerat- 
o demnă de atenţia departamentului de marketing. 

Animozitatea dintre George Mureşan şi Nicu Petre s-a mai micşorat dar nu a 
încetat nici un moment să existe. Nu s-au bătut niciodată dar nici buni prieteni nu 
au devenit. Mureşan s-a achitat onorabil de datoria pe care şefa o încărcase pe 
umerii lui făcându-le noilor sosiți intrarea în lumea fascinantă a ştiinţei în general şi 
a roboților în special. 

Totul părea perfect. Părea. Nu era perfect din cauza senzaţiei neplăcute pe care 
o simțeau amândoi că lipsea ceva. Ceva nelămurit care putea fi înțeles doar prin 
accesul în singura secțiune a complexului în care nu aveau încă acces. Cum de 
altfel nu aveau nici cea mai mare parte a personalului. 

- Nu ştiu ce este în porţiunea 11C, le-a răspuns Mureşan frământându-şi 
MZN-ul când a fost întrebat. Nu am fost niciodată acolo. 

Acest gest, de a frământa în palmă un MZN se datorează în mod direct ideii lui 
Petre de a fi folosit în dezvoltarea musculaturii scheletice şi implică o minge ceva 
mai elastică şi mai ovală decât cea folosită de acesta pentru a distruge holul central 
al nivelului 4 la care îşi petrecea acum veacul. 

- Cum aşa? Credeam că eşti unul dintre preferații şefei. 

Nicolescu nu avea nici un MZN de frământat, le considera un pic prea 
periculoase pentru gustul lui. În plus, nu îndrăznea să îşi ocupe mâinile şi cu aşa 
ceva pe lângă cana de cafea de fiecare dimineaţă. Îi era frică de confuzia uşor de 
făcut dintre un MZN şi o gogoaşă, numai Universul ştia — şi încă numai el ştie — de 
reacţiile unui corp uman în urma încercărilor de a mânca o minge zburătoare de 
neoprit (MZN). 

- Se poate spune şi aşa, îi răspunse un Mureşan gânditor. Dar pentru că sunt 
cel mai bun. lar asta nu-mi dă dreptul de a mă plimba oriunde. Că veni vorba, unde 
este Petre? 

- Habar n-am. Nu ştii deja că nu prea vine la ora asta pe-aici? Dacă avem 
noroc ajunge cam într-o jumătate de oră. 

- Cred că bântuie pe undeva prin oraş în drum spre aici. 

- Sau îl bântuie visele, îi plăcu lui Nicolescu verbul. Mă îndoiesc că s-a trezit 
după beţia de sâmbătă. 

- Dar ce a fost sâmbătă? 

- S-a căsătorit unul dintre foştii lui colegi de liceu şi a fost invitat. 

- Chiar atât de rău s-a îmbătat? 

- Chiar mai rău. Vezi tu, nu prea are obiceiul să bea dar când o face, o face 
lată de tot. Ursulla îți poate spune şi ea asta. 

- Cum aşa? dori să ştie nerăbdător Mureşan. 

În vreme ce Nicolescu se lansă într-o scurtă povestire despre ziua accidentului 
de la proto-umani şi cea care i-a urmat Petre bântuia, ca să folosim chiar verbul 
celor doi, prin secțiunea interzisă. Nici chiar el nu ştia cum a reuşit să intre, ştia 
doar că a vrut neaparat să o facă şi după câteva încercări nereuşite de a deschide 
uşa plus câteva blesteme şi înjurături spuse cu glas scăzut pentru a nu fi auzit dar 
din ce în ce mai îngrozitoare pe măsură ce încercările dădeau greş, ei bine, uşa se 
deschise în fața lui. 

- Chiar o iubeşte? 

Mureşan era stupefiat, şi nu din cauza preferințelor lui Petre în materie de 
femei - după propriile sale cuvinte Piaza cea Rea era ultima femeie de care cineva, 
oricine, se putea îndrăgosti — cât mai ales datorită dragostei la prima vedere de care 
acesta dăduse dovadă în condiţiile unei beţii crunte. 

- La început am crezut că este o glumă, încercă să-l scuze Nicolescu, apoi am 
crezut că este un moft dar până la urmă a trebuit să cedez. Nici acum nu ştiu dacă 
doar o iubeşte sau o venerează. 

Mureşan scoase un fluierat uluit. 

- De ce oare am impresia că vorbiți despre mine? 

Cei doi au sărit în sus surprinşi. Se întoarseră spre Petre cu un alt subiect pe 
buze: 

- Ai ajuns cam repede astăzi, spuse Nicolescu rapid. 

Prea rapid pentru a observa că nu era Petre cel care tocmai venise. De fapt nici 
nu era bărbat: era ultima persoană la care se aşteptaseră şi pe departe cea mai 
nedorită în acele momente, adică nimeni alta decât Ursulla Petrescu. 

- Da de unde, nici nu am plecat de ieri, îi răspunse ea. 

- Scuze, şefa. Credeam că-i Petre. 

- Iar eu credeam că ştii că a venit deja. 

- Cum?! 

De data aceasta Nicolescu era aproape amenințător. 

- Şi-a folosit cartela de acces acum aproape un sfert de oră. 

Cel în cauză era dezamăgit. Dincolo de uşa principală a secţiunii nu erau decât 
4 încăperi. Una dintre ele era plină cu ceva ce păreau piese de schimb, alta cu CD- 
uri ce păreau a fi înregistrări de tot felul ce semănau destul de mult cu cele ale 
culturii generale ale unei persoane începând de la copilărie şi până la vârsta matură. 
Asta din ceea ce a reuşit Petre să vadă. A treia încăpere părea a fi o cameră de zi — 
?!2?! — iar în a patra încă nu a apucat să intre. Dar tocmai se grăbea să corecteze 
această omisiune. 

- O cameră de proiectare! Perfect! Doar pentru asta ne ține departe? 

Acum Petre era chiar dezamăgit. Mai văzuse destule asemenea camere de 
proiectare pline de computere puternice, terminale ale unor computere şi mai 
puternice, senzori şi tot felul alte de aparate ce difereau în funcție de domeniul 
cercetării. Aceasta nu era cu nimic mai specială decât celelalte camere de proiectare 
ale roboticii. 

Cu excepția unui sunet, un clinchet, oarecum familiar. 

- E cineva aici? 

Înaintă precaut spre mijlocul încăperii, dincolo de nişte dulapuri metalice cu 
conținut şi scop necunoscute văzu un fel de fotoliu computerizat plin de cabluri şi 
un robot de tipul schelet-mecanic ridicat în picioare. Pesemne stătuse aşezat în 
fotoliu şi se ridicase atunci când a intrat musafirul necunoscut. 

- Cine eşti? Ce eşti? 

O voce metalică cu inflexiuni vag cunoscute. Petre estimă o înălțime a 
robotului de vreo 1.60 de metri, cât o femeie mai mică şi un volum pe o măsură. 
Dacă nu ar fi complet metalic ar fi... Nu-şi duse gândul la capăt, avea altele pe cap. 

- Nimeni nu trebuia să fie aici. Secţiunea este interzisă tuturor străinilor. 

Ca răspuns Petre uită de toate precauţiile şi înaintă până la câţiva paşi de 
scaun. Se scărpină încă stupefiat în creştetul capului şi se decise să se prezinte. 

- Mă numesc Nicu Petre. Dar mi se spune de obicei pe numele de familie. 

- Petre? 

Acesta aprobă din cap. Ca o prelungire a mişcării observă două monitoare a 
căror afişaj se schimba permanent, nu puteau fi decât monitoarele robotului. Mai 
văzuse aşa ceva nu cu mult timp în urmă la construcția altui robot. Doar că acela 
nu era încă complet construit, în schimb acesta părea complet. 

- Cum se face că vorbeşti? Adică... cum de mă înţelegi? 

- Nu pricep la ce te referi. Nu este ceva normal? 

Dintr-o dată fără nici o urmă de nedumerire şi cu un interes ce era depăşit 
numai de tupeu - uneori — Petre încerca să tragă de timp în timp ce se apropia de 
cele două monitoare. Nu se aştepta să înțeleagă tot ce apărea pe ecran, dar putea 
măcar să-şi facă o primă impresie. Aşa că negă din cap. 

- Nu, nu este ceva normal. Eşti primul com.... primul robot cu care pot susține 
o conversaţie. 

Pentru o secundă lui Petre i se păru că vede pe ecranul unuia dintre monitoare 
definiția de dicționar a cuvântului conversație dar acesta dispăru aproape imediat, 
înainte de a o putea citi. 

- Tu nu eşti robot? 

Petre redeveni precaut. Un robot care nu putea deosebi oamenii de ceilalți 
roboţi era grav, un robot inteligent care era incapabil de acest lucru reprezenta de-a 
dreptul un dezastru. 

- Nu, sunt un om. O ființă umană. Ştii ce este o ființă umană? 

- Da. 

Din nou o definiție de dicționar, apoi o alta, fulgerară pe ecran. 
- Ai mai văzut o ființă umană până acum? 
- Nu. Eşti prima. 

- Ce vârstă ai? 

- Nu înțeleg. 

- Când ai fost activat? 

- Acum 52 de ore, 4 minute, 12 secunde. 

- Două zile... 

Fluieră uimit. Cineva, numai Ursulla Petrescu putea fi - sau cineva sub 
comanda sa directă —, reuşise să facă un robot conştient şi să îl aducă la viață cu 
succes. Şi mai ales în cel mai mare secret. 

- Ce este aia? întrebă repede robotul. 

- Ce anume? 

Robotul îi reproduse fluieratul atât de bine încât părea înregistrat. 

- Cum ai făcut asta? întrebă el. 

- Eu te-am întrebat prima. 

- Este un fluierat. Este un lucru pe care îl pot face oamenii. Uite, aşa. 

Petre îşi schimonosi buzele încercând să-i arate robotului cum se scoate un 
fluierat dar nu scoase nici un sunet. Nu pentru că nu ar fi vrut, dar ceva îl apucase 
de corzile vocale şi-l strângea de ele de parcă nu ar fi avut nimic altceva de făcut. 
Abia după un timp reuşi să-şi golească plămânii iar sunetul sună ca o combinaţie 
de oftat, gemut, urlet de durere şi scremut. Un sunet cu adevărat neidentificabil. 

- Ce-ai spus?!?!?! 

Robotul ezită pentru o secundă înainte de a repeta ultima întrebare. 

- Eu te-am întrebat prima. 

- Eşti femeie! 

- Incorect. Sunt un robot cu L.A. a unei femei. 

Petre nu mai aşteptă altceva. Nu mai ştiu decât că trebuie să iasă cât mai 
repede. Pentru a face asta se izbi mai întâi de o parte însemnată a echipamentelor 
înainte de a trece dincolo de siguranța relativă a uşii. Inerţia îl împinse în zidul 
opus, rămase lipit de el vreme de câteva secunde apoi se lăsă să se scurgă de-a 
lungul lui. 

Nu ştiu cât timp a stat aşa, ghemuit. Se trezi din amorțeală doar la atingerea 
delicată a unei mâini şi ridică capul doar pentru a privi toți porii de pe fața Ursullei 
Petrescu. Feţele lor aproape se atingeau dar pe Petre nu îl supără acest lucru. Ba 
chiar îi plăcu această conexiune care se formă între ei, era suficient de puternică 
pentru a mai putea fi negată. 

- Ai văzut-o. 

Nu era nici pe departe o întrebare. Era ceva ce o ştiau amândoi. 

- Ce zici despre ea? 

- Nu am cuvinte. 

Era prima oară când Petre relata adevărul absolut. Dacă ar fi putut acest lucru 
l-ar fi speriat. 

- Este o adevărată operă de artă. Opera mea de artă. 

Mândrie în vocea ei. Şi admiraţie - pe lângă dragoste, ranchiură şi şoc — în 
privirea lui Petre. 

- Pentru asta ai nevoie de noi? 

O deducție deosebită pentru Petre, dar ce nu era deosebit în acele momente. 

- Da. 

- Pentru ce? Ţi-ai construit deja afurisitul robot! 

- Da. Dar are personalitatea încă nefinisată. lar eu nu pot face asta. 

Petre uită de toate şi deschise gura larg, o uită aşa. Era prima oară când Piaza 
cea Rea îşi recunoștea limitările. 

- Şi cum putem noi să te ajutăm? 

- Învăţaţi-o să devină femeie. 

Din şoc în revoltă: 

- Dar ce ştim noi despre femei?!2! 

- Mai multe decât credeți. 

Asta îl lăsă pe Petre fără replică. Chiar, ce ați putea voi replica la aşa ceva? 

- Unde este Nicolescu? 

- L-am pus să te caute pe undeva pe la nivelul 2. Hai, vino. 

Cei doi plecară. Dacă o persoană se poate schimba de la o curiozitate furioasă 
la îngrijorare şi frică în numai doi paşi rapizi atunci numai Nicolescu era acea 
persoană. Pentru că atunci când cei trei se întâlniră pe unul dintre culoare privirile 
celor doi bărbaţi se făcură atât de albe încât oricine ar fi crezut pe cuvânt că tocmai 
au fost frecaţi de zor şi vreme îndelungată cu cel mai bun înălbitor de haine. 

- Ce s-a întâmplat? 

Din fericire nu mai era nimeni prin preajmă. 

- A construit un robot cu o inteligență aproape umană sau chiar umană şi vrea 
să ne ocupăm noi de finisarea personalității sale. 

Nicolescu rămase pentru câteva secunde pe gânduri apoi începu să râdă 
zgomotos. 

- Ce ştim noi despre copii? întrebă el în cele din urmă încă înecându-se din 
cauza râsului. 

- Nu este un copil. Din punct de vedere fizic şi intelectual este echivalentul 
unei femei adulte. 

Era intervenția Ursullei, o intervenţie ce-l făcu pe Nicolescu să îngheţe. 
Literalmente. Singurul lucru care-l deosebea de o bucată de gheață foarte frumos 
sculptată era faptul că prin vasele lui de sânge acesta încă mai curgea zgomotos, 
prea zgomotos. În cele din urmă acesta auzi un fel de zumzăit în urechi şi totul se 
întunecă. 

Când se trezi se găsea pe patul pe care îşi făcea de obicei somnul când 
rămânea peste noapte în perimetrul firmei. Când o văzu pe Ursulla aplecată 
deasupra lui aproape leşină înapoi. Nu o făcu, dar nu din vina lui. Nu-i rămase 
decât să dea vina pe mirosul deosebit de puternic şi neidentificabil al obiectului plin 
cu nu ştiu ce pe care aceasta i-l apropie de nări. 

- Ai fost leşinat aproape o jumătate de oră. 

O informaţie pe cât de inutilă pe atât de neluată în seamă de cel în cauză. 

- Am fost îngrijorată pentru tine. 

Ceva inedit din partea Piezei cea Rea. Lui Nicolescu nu-i veni să creadă: 

- Zău? 

Vocea sa suna un pic cam groasă, răguşită. 

- Unde-i Petre? 

- L-am trimis în holul central. Nu-mi plac oamenii nervoşi prin preajmă. 

- E nervos? Nu mă miră. 

Se ridică în fund şi începu să se uite în jur. 

- Voi m-aţi adus aici. De ce? 

- Doar nu era să te ducem la cabinetul medical! De-abia şi-au revenit după 
ultima voastră escapadă acolo. În plus, ai leşinat din cauza unui puseu de tensiune. 
Nu este ceva foarte periculos. 

- Că veni vorba... de ce nu fluctuează şi aici aparatele electrice în prezența ta? 

O încercare mai mult sau mai puţin subtilă de a ocoli subiectul ce-l... 
dezactivase ca pe un blestemat de robot. 

- Au fost izolate cu un câmp magnetic cu o frecvenţă care îl anulează pe al 
meu. Nu te uita aşa, nu este ceva prea complicat. 

- 212! 

- Încă ceva, am nevoie de ajutorul vostru. Al tău şi al lui Petre. 

Un „Hmm” suspect sosi din partea lui Nicolescu şi-l smulse de pe pat. Venise 
timpul. Timpul răfuielii. Tulburat începu să se plimbe rapid prin încăpere 
gesticulând vizibil surescitat. 

- Robotul? Nu ştim nimic despre cum să creştem un robot. La naiba! Nu ştim 
nici să creştem un copil, darămite... 

Femeia îl opri cu un gest. Unul singur, suficient de autoritar că-l făcu pe 
bărbat să încremenească în locul în care se afla. 

- Ai încredere în mine? 

- Cum?! 

Femeia repetă întrebarea pe acelaşi ton calm. 

- Da, răspunse ezitând Nicolescu. Cred că da. 

- Veţi reuşi. 

- Zău? întrebă un om descumpănit. De unde ştii tu asta? 

Avea să regrete întrebarea. Şi avea să o regrete amarnic. Dar cum nu avea de 
unde să ştie viitorul, trebuia să întrebe. 

Femeia rămase pe gânduri o secundă ca şi cum s-ar decide ce să facă mai 
departe apoi îşi ridică palma dreaptă între ea şi cel din fața ei, mai precis între fețele 
lor. Apoi, undeva între privirea din ce în ce mai speriată a lui Nicolescu, începu să-şi 
scoată degetele, mai întâi unghiile apoi restul țesuturilor lăsând în urmă doar nişte 
mecanisme ce aminteau de mâna unuia dintre roboții pe care bărbatul îi văzuse 
doar cu câteva zile în urmă. Şi pentru ca imaginea să fie completă, adică mai mult 
decât îngrozitoare, femeia mai spuse: 

- Vin din viitor. Robotul pe care trebuie să-l educați sunt chiar eu. 

Lui Nicolescu îi trebui ceva timp pentru a asimila informațiile apoi îi mai trebui 
ceva timp în plus pentru a îşi reveni după şoc. A se citi: „a vomita peste tot pe pat şi 
prin cameră ceea ce mâncase în dimineața respectivă”. 

Nu mai avea putere să leşine. Dar era foarte obosit. Când se întoarse pentru a 
o înfrunta cu nişte ochi mari cât nişte cepe mâna revenise deja la normal. A fost 
primul lucru pe care l-a verificat. 

- De ce noi? 

O întrebare mai veche revenită dintr-o dată în actualitate. 

- De ce v-am ales tocmai pe voi? Pentru că ştiam că pot avea încredere în voi. 

- Nu o voi face niciodată. 

- Dar deja ai făcut-o, dragul meu. Deja ai făcut-o. 

Nicolescu nu ştia ce anume era mai îngrozitor: să fie făcut de Piaza cea Rea 
„dragul meu” sau faptul că aceasta era un robot, unul venit din viitor. 

- Dar Petre? 

- Petre nu trebuie să ştie nimic. Vezi tu, chestia cu Petre este mult mai 
complicată decât pare. 

- Pentru că te iubeşte. 

- Pentru că ne iubim. 

În acel moment Nicolescu ar fi dat orice să fi asurzit înainte ca ultimele cuvinte 
să fie spuse. Nu reuşi să articuleze nici un cuvânt în ciudat încercărilor disperate de 
a face asta, nu reuşi nici măcar să înghită în sec. Totuşi sărurile cu miros îngrozitor 
şi cu un gust chiar şi mai piperat s-au scurs cu mai multă uşurinţă pe gât în jos 
decât nodurile pe care le simţise în gât pe parcursul ultimelor minute. Ca şi cum 
suferința i-ar fi îmbunătățit capacităţile fizice, reuşi să scoată ceva asemănător, ba 
chiar aproape identic, cu un râgâit: 

- Cum? 

- Cum ne-am îndrăgostit? E o poveste lungă din care ştii deja o parte. Poate că 
ţi-o voi spune într-o zi. Acum însă te las să te odihneşti puțin. Ai nevoie de aşa ceva. 

Se îndreptă spre ieşire lăsându-l pe Nicolescu să se uite după ea din mijlocul 
încăperii cu aceeaşi ochi imenşi şi aproape plini cu lacrimi. 

- Am să trimit pe cineva să curețe pe aici şi să aducă cearceafuri curate. Până 
atunci poţi folosi celălalt pat, sunt sigur că Petre nu se va supăra. 

leşi iar Nicolescu nu mai aşteptă ajutorul. Se trânti pe patul curat şi începu să 
plângă cu sughițuri. Adormi cu mult înainte ca trimisul Ursullei să sosească pentru 
a face curat. 

Abia după două zile cei doi au apucat să treacă prin zona până atunci 
interzisă. Chiar dacă nu şi-ar fi mărturisit-o unul altuia pentru nimic în lume le era 
frică iar motivele se cunoscu deja. Ursulla îi însoțise numai până la uşa principală 
lăsându-i apoi singuri în hol. Acum cei doi stăteau față în față în fața uşii ce dădea 
în încăperea de proiectare. Ezitau. 

- Aici este? întrebă Nicolescu deşi ştia deja. 

Petre aprobă cu un sughiț din cap. Timpul de tăcere se prelungea iar cei doi nu 
făceau nimic. Absolut nimic. Doar se priveau şi aşteptau ca celălalt să se ofere 
primul să intre, este inutil de adăugat că nici unul nu de oferi. După aproape cinci 

minute erau încă acolo, aşteptând. Vorbind despre una, alta, în timp ce vremea 
trecea degeaba. 

- Mai staţi mult timp acolo? 

Un singur lucru îi împiedică pe cei doi să urle de groază, şi anume chiar frica 
ce-i făcu să se întoarcă spre sursa vocii cu o viteză care ar fi invidiat-o oricine. Om 
sau robot. Robotul schelet metalic/femeie/Ursulla stătea în pragul camerei cu 
înregistrări şi se uita direct spre ei cu o privire lipsită de orice emoție sau sentiment. 
Dar şi de țesuturile ce o apropiau măcar din punct de vedere al exteriorului de o 
ființă umană. 

- Vă aşteptam. Aţi întârziat 6 minute şi 22 de secunde. Spuneţi-mi, întârzierile 
sunt ceva specific uman? 

- Depinde de persoana respectivă. 

Subit, dar Petre revenise la viață. La fel şi uimirea lui Nicolescu pe care Petre 
nu înceta să-l surprindă. 

- Unele persoane întârzie la orice întâlnire pentru că aşa este în firea lor, altele 
pentru că pur şi simplu nu pot ajunge la timp. 

- Şi voi din ce categorie faceți parte? 

Feţele celor doi spuneau totul şi nimic. 

- Sau trebuie inventată o categorie specială pentru voi doi? 

Categoric, robotul era inteligent. Mult mai inteligent decât oricare altul pe care 
Nicolescu îl văzuse până acum şi, dacă nu ar fi ştiut adevărul, cu o 
personalitate /inteligență /voce ce i se păreau vag familiare. Dar spre deosebire de el, 
Petre nu ştia mai nimic despre robotul de lângă ei: 

- Ceva mi se pare foarte familiar în toată situația asta, spuse el cu voce tare. 
Dar oare ce? 

Lui Nicolescu îi stătea pe limbă răspunsul, dar îi era mai frică în a-l spune cu 
voce tare decât de orice altceva. Nu-i prea păsa de faptul că i-ar fi frânt inima 
prietenului său cel mai bun sau că ar fi distrus irecuperabil robotul din fața 
lui /Ursulla cea din viitor şi ar fi schimbat complet cursul Timpului şi mersul corect 
al Universului, dar îi era frică de ce i-ar fi putut face un Petre şi o Ursulla furioşi. 

Aşa că se mulțumi să-i bâlbâie hotărât un răspuns ambiguu şi să spere din tot 
sufletul că Petre avea să treacă la alt subiect. Ca şi cum i-ar fi auzit rugăciunea 
mută, Petre se execută: 

- Cum de ştiai că vom veni? 

- M-a anunţat Vocea. 

- Vocea? Care voce? 

- Creatorul meu a decis să comunice cu mine doar prin intermediul vocii. 

Ca trezit la realitate după un somn îndelungat, Nicolescu simţi din toată ființa 
lui răvăşită de emoţii şi contradicții că era timpul să intervină. Îl întrerupse hotărât 
pe Petre: 

- Ţi-a explicat de ce? 

- Nu, dar îi respect hotărârea. 

- A făcut-o pentru că doreşte să mai aştepte o perioadă înainte de a intra în 
contact direct cu tine. De aceea suntem noi aici, pentru a te pregăti pentru 
întâlnirea cu el. 

- El?! 

Era Petre, dar tăcu în urma gestului celuilalt care de altfel continuă. 

- Da. El, Creatorul, doreşte să fi capabilă să te integrezi complet în lumea de 
afară. 

- Înţeleg. De ce nu pot să culeg informaţiile despre această lume direct din 
baza de date pe care mi-a pus-o la dispoziție? 

- Pentru că atunci nu ai fi decât un computer gen enciclopedie ambulantă. lar 
noi nu vrem asta. 

Din nou Petre. Un Nicolescu acum calm şi stăpân pe situaţie se întoarse spre 
el agasat: 

- Mulţumesc pentru intervenție. 

- Dar nu am terminat, am o întrebare: cum te numeşti? Am omis... am uitat... 
să te întreb acest lucru data trecută. Ştii tu, ... 

- Nu am un nume. Îmi puteţi spune după indicativ, U-29. 

- Constructorul doreşte să îţi alegi singură numele, când va veni momentul 
potrivit. 

- Da de unde, interveni Petre. 

„Taci, blestematule! În acel moment, dacă ar fi îndrăznit, Nicolescu i-ar fi 
închis gura înainte de a face ceva ireparabil chiar dacă ar fi însemnat să-l omoare. 
Dar oare ce i-ar fi făcut Ursulla în cazul acela?... 

- O să-ţi spunem Ursulla, bine? 

Dorinţa lui Nicolescu de a-l omori pe omul de lângă el dispăru. Din păcate 
dispăru şi toate celelalte din mintea lui pentru vreo... pentru un timp. În cele din 
urmă înțelese că împotriva Timpului era imposibil de luptat, oftă adânc din fundul 
plămânilor. 

- Atunci Ursulla să fie. 

Erau încă în hol. Fără nici un cuvânt intră în camera de zi, acolo au rămas 
vreme de două luni şi 6 zile cât a durat... condiționarea robotului. Nicolescu a ajuns 
la acest cuvânt după lungi deliberări, doar aşa putea să accepte cât de cât 
realitatea. Nimeni nu le-a dus lipsa, poate doar Ursulla Petrescu cea contemporană 
lor, dar ea nu a spus la nimeni asta. În plus, le urmărea zilnic progresele. George a 
întrebat de câteva ori despre ei apoi viața a continuat în condiţiile normale. 

„După acele două luni şi 6 zile cei doi au considerat că robotul era suficient de 
dezvoltat din punct de vedere a personalității pentru a-şi putea alege numele de 
familie şi înfăţişarea exterioară. Cu acest prilej a aflat şi Petre cu cine aveau de-a face, 
iar efectele... Să spunem că robotul a acceptat mai uşor decât el aceste informații noi. 
Dar până la urmă au cedat amândoi, el şi Ursulla aveau să se căsătorească la numai 
4 zile după ce noua Ursulla păşea prin maşina timpului înapoi în trecut. Ce să-i faci? 
Dragostea a fost mai puternică decăt ei. 

Ce-ar fi de spus mai departe? Omenirea s-a dezvoltat şi s-a răspândit printre 
stele iar eroii noştri au avut de spus un cuvânt destul de important referitor la acest 
subiect. 

Revenind la Ursulla şi la părerile celorlalți despre ea, unii au spus că cei doi 
oameni au făcut o treabă extraordinară cu robotul primit în grija lor, alții au 
considerat că au dat-o în bară rău de tot. Dar poate adevărul este undeva pe la 
jumătate, ca mai toate lucrurile din lume, sau conținea amândouă variantele. 
Oricum, Petre şi Nicolescu au devenit rapid adepții celei de-a doua posibilități.” 

- Adică au trăit fericiți până la adânci bătrâneți. 

Vocea puştiului răsună puternic deasupra junglei luxuriante a planetei Marte 
şi a focului de tabără în jurul cărora stau adunaţi câțiva copii umani şi copii roboți. 
Gemenii Barney, fiica lui Nicolescu şi cei 4 copii Petre (doi umani şi doi roboți) îşi 
petrec ca în fiecare vară o săptămână pe Marte a viitorului povestind despre trecut şi 
viitor, despre istorie şi întâmplări de-ale lor, despre diverse. 

- Corect. Părinţii noştri au trăit /vor trăi încă mult timp. 

- Eu totuşi nu înţeleg ceva, spuse somnoros unul dintre gemenii Barney. De ce 
Ursulla şi ales numele de Petrescu? Sunt atâtea nume în baza de date umană... 

- Este foarte simplu. A combinat numele celor doi oameni la care ţinea cel mai 
mult, din Petre şi Nicolescu a ieşit astfel Petrescu... 

- Eu aş vrea să aud mai multe despre perioada primelor călătorii temporale. 

- Asta este o altă poveste... Pe care ţi-o voi spune, dar nu acum. Răsare 
soarele. 

Într-adevăr, soarele tocmai răsărea la orizont luminând o lume deosebită, 
prima lume colonizată şi terraformată de specia umană. Copiii stinseră focul şi 
reveniră unul câte unul înapoi în timpul lor pentru a se odihni. Vacanţa se 
terminase, iar şcoala este pe cale să înceapă. 


12 august — 11 septembrie 2000 


Dedicată grupului de umor Vacanţa Mare, care ne aminteşte că trebuie să ne 
mai distrăm cel puţin din când în când 

O echipă de excepție 
1 


Maiorul Rădulescu se mişcă cu greutate printre tufişurile care îşi ridicau 
frunzele spre cer peste tot în jurul lui, rucsacul din spinare era ca şi cum ar fi fost 
plin cu pietre de moară nu cu echipamentul obişnuit. În cele din urmă văzu ţinta pe 
care trebuia să o atingă şi îşi îndreptă puşca spre ea, o secundă mai târziu bucata 
de pânză de pe capătul superior al unui stâlp deveni verde. Rădulescu aruncă 
nepăsător tubul gol de vopsea undeva alături de el şi se întoarse brusc în direcția 
din care se auzeau nişte sunete de paşi. 

- Domnule maior Rădulescu! se auzi strigat. 

Acesta îl recunoscu pe cel care se apropia şi ieşi la iveală. 

- Sunteţi chemat imediat la comandament, îi spuse omul. 

- Pentru ce? 

- Nu ştiu. 

- Bine. Spune-i comandantului că voi trece pe la el după ce-mi termin 
antrenamentul. 

- Dar... 

Rădulescu ignoră restul şi se îndepărtă în grabă. O jumătate de oră mai târziu 
se prezentă în biroul comandantului încă transpirat şi murdar dar pregătit pentru 
noile ordine. Generalul Jurcuț era un om sever care, cel puţin din ceea ce ştia 
maiorul, nu zâmbise niciodată în toată cariera sa de 30 de ani de armată iar de râs 
nici măcar atât, acum cu siguranţă avea să fie încruntat dacă nu chiar furios. 

- Parcă am trimis după tine un om acum o jumătate de oră, începu acesta 
calm şi liniştit ca întotdeauna, era vorba să vii imediat. 

- Am venit domnule. 

- Ceea ce vroiam să-ți spun este că astăzi va fi formată o nouă echipă care va 
interveni în cele mai delicate situaţii. Cei mai buni soldați, iar tu eşti unul dintre ei. 

- Scuzaţi-mă domnule, dar... 

- Nici un dar, vei comanda această echipă. Vei pleca în jumătate de oră ca să-ți 
întâlneşti noii coechipieri. 

- Dar am deja o echipă sub ordinele mele, domnule. Nu ne puteţi despărți 
chiar aşa, fără nici un motiv. 

- Insinuezi că nu este o decizie corectă, soldat? se încruntă comandantul. 

- Nu domnule. Dar dați-mi măcar răgazul să-i anunţ pe cei de sub comanda 
mea de aceste schimbări. 

- Ai o jumătate de oră să te pregăteşti de plecare... de fapt numai 29 de 
minute. Ce faci în acest timp este problema ta. Eşti liber. 

- Aş avea o întrebare: cât timp voi petrece cu această nouă echipă? 

Comandantul tăcu pentru o secundă înainte de a-i răspunde. 

- Până la noi ordine sau până dai ortu‘ popii. Acum ce aştepţi? Să treacă 
timpul şi să fii aruncat la închisoare pentru că nu te-ai prezentat la timp? 

- Unde trebuie să mă prezint? 

- Aici. 

Dacă ar fi îndrăznit să îşi exprime revolta cu glas tare probabil că ar fi tăcut 
din respect pentru ceilalți soldaţi din unitate, dar cum nu putea să facă asta, 
maiorul ieşi mai nelămurit decât intrase şi cu un fior de teamă în tot corpul. 
Întotdeauna întâlnirile cu comandantul îi dădea un asemenea fior dar acum mai 
puternic decât de obicei. 

- Omul este un bloc de gheaţă, gândi. Ce naiba i s-a întâmplat de se comportă 
aşa? 

Dar era o întrebare la care nu avea să afle răspuns, cel puţin în viitorul 
apropiat. 

Sau într-un viitor mai mult sau mai puţin îndepărtat. Se precipită spre camera în 


97 


care îşi avea hainele şi începu să le înghesuie la repezeală într-un geamantan. Intră 
unul dintre actualii să foşti subalterni. 

- Ce se întâmplă, domnule maior? 

- Mi s-a dat o altă misiune, trebuie să plec în câteva minute. 

- Ce altă misiune?! Dar comanda echipei cui revine atunci? 

- De unde vrei să ştiu? Am fost anunţat abia în această după-amiază despre 
această nouă misiune şi mi s-a dat o jumătate de oră să mă pregătesc. Nu mi s-a 
mai spun nimic altceva. 

- Comandantul Ţapă-n fund? 

- Chiar el. 

- Şi unde te vei duce de aici? 

- Crezi că ştiu? Nu am nici cea mai mică idee. 

- Tipic comandantului, ridică din umeri interlocutorul. 

Rădulescu îşi închise geamantanul şi se îndreptă spre ieşire. 

- Atunci la revedere, spuse. 

- La revedere, domnule maior. Şi Dumnezeu să te aibă în pază. 

Maiorul era însă departe şi nu mai luă în considerare această urare, dar chiar 
şi aşa şi-a amintit de ea destul de repede şi a acceptat-o pe deplin. 

- Încă 20 de secunde şi aş fi trimis după tine Poliţia Militară, îl întâmpină 
comandantul sec. 

Calmul din vocea lui contrazicea orice concluzie logică la care ar fi putut să 
ajungă maiorul, acesta nu ştia deloc dacă vorbea serios sau nu, dar nu avea de gând 
să afle. Toate datele sale (a se citi zvonurile din unitate) îl obligau să nu încerce să 
afle. 

- Acum ce trebuie să fac? 

- Elicopterul te aşteaptă afară. Urcă în el şi aşteaptă până vei ajunge la 
destinație. Acolo vei primi informaţii suplimentare. 

- Bine domnule. 

Rădulescu se îndreptă spre ieşire, dar a fost oprit de un gest al 
comandantului. 

- Încă un lucru: mă aştept ca atunci când te vei întoarce să-mi povesteşti pe 
larg totul. Ca de la prieten la prieten. 

- Bine... domnule. 

În urma lui, comandantul se lăsă pe spate în fotoliu şi luă dintr-un sertar al 
biroului o sticlă şi un pahar, îl umplu până la jumătate cu băutură şi începu să 
soarbă încetişor. 

- În cinstea dumitale, domnule maior Rădulescu. Ai fost un comandant bun 
dar nu aveai nici un pic de haz. Păcat, sper că vacanța de după această misiune să 
te relaxeze puţin. 

Un surâs larg i se lăți pe față în timp ce amintiri vechi i se perindau prin fața 
ochilor. 

Elicopterul era deja plin când maiorul Rădulescu se urcă în el. Nu ştia cine 
erau cei 5 indivizi cu care avea să călătorească sau care era motivul pentru care 
călătoreau împreună - poate era echipa lui, cea nouă -, dar după fețele dure şi 
concentrate speră să nu aibă probleme cu ei pe parcursul călătoriei. Era ultimul 
lucru de care avea nevoie. Începu să-i studieze cu atenţie, doar avea suficient timp 
liber la dispoziție. Primul lucru pe care îl observă a fost că, în ciuda uniformelor 
Trupelor Speciale şi a urmelor antrenamentelor specifice acestor trupe, nu semănau 
aproape deloc cu nişte militari. Ceva din trăsăturile lor îi spunea că le lipsea acea 
coeziune care făcea o echipă să funcționeze cu succes în orice situație. Nu s-ar fi 
mirat să afle că cei de lângă el se întâlneau pentru prima oară. 

Tăcerea din elicopter era aproape totală, maiorul aproape adormi în ciuda 
zgomotului de fundal al motorului. Toţi cei din interior erau adânciţi în gânduri 
ignorându-i pe ceilalți de parcă nu ar fi existat, acest lucru ar fi fost neplăcut dacă 
s-ar fi cunoscut cât de cât. În cele din urmă elicopterul ateriză în mijlocul unei baze 

pe care maiorul nu o recunoscu şi se coborâră cu toţii la fel de tăcuțţi ca şi până în 
acel moment. Îi întâmpină un soldat: 

- Voi 6 veniți cu mine. 

După un set de priviri curioase/revoltate dar scurte militarii îl urmară, au 
intrat în clădire apoi într-o sală care se vroia a fi de conferințe. Camerele de filmat, 
microfoanele şi terminalul de transmisie /recepţie de aici şi antena parabolică de pe 
clădire indicau acest lucru. 

- Nu vă cunoaşteţi încă unii pe alții, dar veţi lucra împreună în următoarele 
câteva zile. 

Maiorul se întoarse spre sursa acesteia împreună cu tot restul grupului spre 
noua voce. Cel care vorbise era un om în vârstă purtând o haină cu grade de 
general, intrase după ei şi înaintase până în apropierea lor. 

- Şi cine sunteți dumneavoastră? întrebă unul dintre noii sosiți. 

Maiorul tresări puternic, vocea îi era foarte cunoscută, prea cunoscută; deşi 
pare, este imposibil, pentru o fracțiune de secundă vocea semănase foarte bine cu 
cea a comandantului din a cărui vină era acolo, generalul Jurcut. Ofițerul îşi alungă 
cu rapiditate aceste gânduri îngrozitoare. omul de lângă el era cu mult mai tânăr 
decât comandantul Tapă-n fund. Nici măcar nu semăna cu el, nici la figură, nici la 
comportament. În cele câteva zeci de minute ale călătoriei tânărul exprimase mai 
multe emoţii decât văzuse fața comandantului în toți cei 6 ani petrecuți sub 
comanda acestuia. 

- Sint generalul în rezervă lonaşcu. lar voi sunteţi cei cu care voi colabora în 
decursul următoarelor câteva misiuni. Tu trebuie să fi locotenentul Jurcut. 

Rădulescu tresări pentru a doua oară în ultimele câteva minute, asemănarea 
de nume era prea mult pentru el. Se întoarse din nou spre locotenent, dar nici acum 
nu semăna cu fostul său comandant. 

- Despre ce misiuni este vorba? se smulse el din curiozitatea morbidă care-l 
cuprinse. 

- Tu trebuie să fii maiorul Rădulescu, spuse generalul. Va fi vorba de misiuni 
de infiltrare şi capturare de informaţii sau oameni, dar se poate schimba de la caz la 
caz. Dar acum ar trebui să vă prezint unul altuia, aproape am uitat că este prima 
oară când vă întâlniți. 

Chiar în acest moment locotenentul Jurcuț îşi aruncă sacul cu zgomot şi cu 
îmbrăcăminte pe unul dintre scaunele din jurul mesei centrale şi se aşeză pe cel mai 
apropiat scaun de acesta. Restul grupului îl urmă fără nici un cuvânt, maiorul 
rămase ultimul în picioare. El îşi puse calm geamantanul lângă colțul mesei şi se 
aşeză chiar în dreapta scaunului din capăt. Generalul se aşeză lângă el. 

- Dacă v-am reținut bine numele, începu acesta, sunteți: Rădulescu Daniel, 
Popa Călin, Rotoiu Cristian, Jurcuț Bogdan, Popescu Constantin şi Verdeş Florin. 
Maiorul Rădulescu este cel care va comanda această echipă. 

Privirile militarilor se rătăciră pentru câteva momente peste figurile celorlalți 
apoi cu toate reveniră asupra generalului. 

- Ne puteţi spune acum motivul pentru care ne-aţi adus aici în aşa grabă? 
întrebă maiorul. 

- O misiune care nu poate suferi amânare. Aveţi 48 de ore la dispoziţie pentru 
a o duce la capăt. Unul dintre savanții noştri a fugit cu anumite planuri secrete şi s- 
a refugiat într-o fortăreață veche din Europa de Sud, dacă nu-l recuperăm în 
următoarele două zile există posibilitatea ca să vândă aceste planuri celeilalte părți. 

- Cui? Ruşilor? Americanilor? 

- Nu. Mafiei. 

- Ce fel de planuri au fost furate? 

- Îmi pare rău, dar nu vă pot spune nimic. Sînt secrete. Trebuie să le 
recuperațţi fără să vă uitaţi peste ele. 

- La ce fel de împotrivire trebuie să ne aşteptăm? 

- De ultimul tip. Până să fugă savantul avea acces la tehnologia de ultimă oră, 
a luat cu el câteva amintiri în afara planurilor. 

- Grozav, exclamă Jurcuţ. Mai trebuie să ne spuneți că nu ne veți putea decât 
nişte arme rudimentare pentru a nu ieşi în evidenţă. 

- Nu vă vom putea da decât nişte arme rudimentare pentru a nu ieşi în 
evidență, repetă generalul zâmbind. 

Pentru o secundă locotenentul făcu o privire dezamăgită şi îmbufnată care le 
smulse celorlalți zâmbete. Dacă maiorul mai avea o îndoială asupra identității 
locotenentului aceasta se spulberă rămânând în urma ei numai fumul amintirii. 

- Haideţi să vă arăt armele pe care le veți primi şi să-i dăm bătaie, spuse 
generalul şi se ridicară cu toţii. 

Câteva ore mai târziu cei 6 soldați se regăsiră strecurându-se printre copacii şi 
tufişurile unei păduri de conifere, erau înarmaţi până în dinți cu arme dintre cele 
mai noi. 

- Cât mai avem până la destinaţie? se interesă Rotoiu. 

- Cam 6 km, îi răspunse maiorul uitându-se la ceas. Vom intra în detecția 
sistemului de apărase cam peste vreo 2 km, adică 20 de minute. 

- Bine, mârâi Jurcut. 

- Ia spune-mi, domnule locotenent, i se adresă maiorul, la ce avem nevoie de 
un specialist în criogenie? 

- Este cea de-a doua specializare, sosi şoapta ocolind un copac. Prima este cea 
de lingvist, vă voi servi drept traducător dacă veți avea nevoie. 

- Dacă vom avea nevoie... 

O uşoară nervozitate se simțea în aer, dar era mai mult anticiparea viitoarei 
lupte decât unui factor de stres. Nu-i cunoştea aproape deloc, chiar deloc, dar 
Rădulescu simţi că nu aveau să cedeze în aproape nici o situaţie cu care aveau să se 
întâlnească în următoarele ore. 

Ocoli un tufiş şi se uită la ceas, nu mai aveau decât câteva minute până la 
limita sistemului de detecție al inamicului. Vru să pornească mai departe, dar 
lucrurile începură să meargă nu atât de rău precum de aiurea. Maiorul auzi în 
spatele său o zgomot puternic de izbitură şi un strigăt de durere, se întoarse 
încruntat pentru a-l face atent pe subalternul său dar se opri pe loc când ajunse să 
se holbeze la trunchiul gros al copacului aflat la numai câțiva zeci de centimetri de 
nasul său. Nu ştia cum apăruse acesta acolo, dar era sigur că nu era acolo cu o 
jumătate de secundă în urmă. 

- Să-l ia naiba! 

Exclamaţia îl făcu pe maior să sară practic în sus renunțând la orice pretenție 
a unui camuflaj reuşit şi ocoli copacul în grabă pentru a-i vedea pe cei 5 soldaţi pe 
care îi comanda în situații în care nu crezuse că avea să vadă un om: Verdeş şi 
Rotoiu zăceau într-o groapă parțial plină cu apă murdari din cap până în picioare, 
Jurcut era căzut în fund peste picioarele lui Popescu şi îşi freca cucuiul provocat de 
izbitura cu copacul apărut pe neaşteptate în calea lui. Popa era singurul care mai 
era în picioare dar ajunsese fără să ştie cum în mijlocul unui tufiş din care nu mai 
putea ieşi. Îşi aruncase arma şi rucsacul şi se zbătea de zor dar fără nici o şansă de 
scăpare. 

- Ce naiba se întâmplă aici? se răsti maiorul la ei. 

- Copacul m-a lovit! îi răspunse Jurcuţ de-a dreptul furios. 

În alte condiţii maiorul, oricine, ar fi zâmbit văzând privirea îmbufnată şi 
nedumerită a locotenentului, dar acum a zâmbi era ultimul lucru posibil. 

- Cum aducă te-a lovit?! Este imposibil! Ratatule! 

- Atunci aş vrea să-mi explicați cum a apărut balta asta, îi răspunse Verdeş la 
fel de furios ca şi colegul său. 

- Simplu: a plouat iar apa s-a adunat într-o adâncitură a terenului. Tu cum ai 
ajuns acolo? 

- La fel de simplu: a apărut sub picioarele mele din neant. 

- Cineva să mă ajute să ies din chestia asta! le strigă Popa celorlalți. M-am cam 
blocat aici. 

Pentru Popescu era mult prea mult, începu să râdă isteric cu toate că continua 
să-şi maseze picioarele aproape zdrobite de corpul lui Jurcuţ. Îşi reveni după numai 
câteva secunde şi sări în sus apropiindu-se de tufişul în care era blocat colegul tău. 

- Cum naiba ai ajuns aici? Nu-mi răspunde, nu vreau să ştiu! Nu ţi-ai putut 
găsi un tufiş mai des în care să te bagi? 

- Nu m-am băgat în el, el a crescut în jurul meu! 

- Nu mai spune poveşti, îi răspunse acesta printre hohotele de râs. Ştii că 
acest lucru este imposibil. 

- Atunci de ce râzi, boule?! 

- De tine... sau mai precis de expresia feţei tale. 

Popa întinse o mână furioasă după el ca să-l tragă în mijlocul tufişului în locul 
lui dar Popescu se dădu la o parte, acţiunea a fost urmată de un adevărat cor de 
înjurături pentru că a alunecat cu echipament cu tot în capul celor doi colegi de 
dedesubt trântindu-i înapoi în nămolul rece. 

Zece minute mai târziu s-au regăsit cu toţii într-o poiană la doar câțiva metri 
distanță de baltă şi, uzi şi murdari chiar şi după urechi, au decis cu toţii tacit să-şi 
facă tabăra acolo. 

- Cât mai avem până la baza inamică? 

Maiorul se simţi dintr-o dată prea obosit pentru a mai verifica datele primite de 
computerul de la încheietură şi se bizui pe datele primite de la cei din jur. 

- Curios, făcu Rotoiu. Computerul meu nu-mi indică nimic, parcă am fi 
dispărut complet din raza de acțiune a sateliților. 

- Prostii! 

- Nu putem dispărea, aşa dintr-o dată. 

- Raza de acțiune se întinde pe toată suprafața planetei, le explică maiorul. Nu 
avem unde merge fără să fim descoperiţi. 

- Dar... 

- Ţi s-a stricat computerul, nu este altă explicaţie. 

Maiorul catadicsi să se uite în cele din urmă la computerul său şi se corectă 
imediat: 

- Ni s-a stricat la amândoi computerul. Nici al meu nu-mi arată nimic. 

Dar nici unul dintre computerele personale nu arăta nimic, nici poziţia în care 
se aflau ori vreo altă poziție. Tocmai când erau mai uluiți auziră nişte zgomote de 
paşi apropiindu-se şi săriră cu toţii asupra intrusului, numai maiorul rămase în 
urmă pentru a-şi lua arma. Cel care aproape îi speriase era numai un tânăr, 
aproape un copil, îmbrăcat în nişte haine ciudate şi ţinea în mână un băț. 

- Asta este arma de care vă era atâta teamă? îi întrebă maiorul în timp, furios, 
arunca obiectul cât mai departe de ei. Abia aştept să vă văd în luptă adevărată. 

- Nu ne-am speriat de puştiul ăsta, mârâi Rotoiu spre noul sosit care tremura 
de zor între ei. Vezi cine-i, se adresă lui Jurcut. 

Acesta nu reuşi însă să scoată nimic de la tânărul îngrozit, nici măcar numele. 
Nici vorbă despre ce ştia referitor la cetatea care bănuiau că se află dincolo de 
culmea din faţă. În cele din urmă renunţă şi se alătură colegilor săi ocupați cu 
verificarea armamentului din dotare. Îşi luă arma şi cercetă cu rapiditate mitraliera, 
lansatorul de grenade şi aruncătorul de flăcări integrate în aceasta, erau curate şi 
funcționabile iar muniţie era din belşug. 

- Ce facem în continuare, domnule? se întoarse spre maior. 

- Ne continuăm misiunea, de aceea suntem aici. 

- Aici unde? Peisajul s-a schimbat aproape complet. 

- Nu are importanță dacă cetatea se află la locul ei. Nu vă dați seama că este 
de fapt ceva care se vrea să ne sucească mințile? 

Vocea maiorului suna un pic cam fals la aceste din urmă cuvinte, nici el nu 
era sigur de ceea ce spunea. 

- Dar atâta vreme cât cetatea este acolo unde a fost construită iar lucrurile pe 
care trebuie să le recuperăm sînt înăuntru toate acestea, arătă el spre copacii din 
jur, nu au nici o importanță dacă nu ne opresc în drumul nostru. Relieful nu s-a 
schimbat cu nimic, numai peisajul. 

- Dar copilul de mai devreme? întrebă Jurcuţ. Cunosc foarte bine limba 
acestor locuri şi nu am reuşit să mă înţeleg cu el. 

- De unde vrei să ştiu eu ce fel de dialect foloseşte? Atâta vreme cât nu 
vorbeşte româna sau o altă limbă pe care o înţeleg nu are nici o importanţă ce fel de 
limbă vorbeşte el. 

Jurcuț rămase o clipă pe gânduri pentru a descurca logica celor spuse de 
maior, dar nu reuşi şi se resemnă dând din umeri. O luă pe urmele acestuia în sus, 
spre vârful culmii şi apoi mai departe spre fortăreața pe care trebuiau să o 
cucerească. Ajunşi la o distanță suficient de mare de aceasta s-au adăpostit într-un 
şanţ care-i proteja de privirile indiscrete dar într-un loc care le oferea o privelişte în 
mare asupra cetății. 

- Ceva nu mi se pare în regulă, dar nu ştiu ce anume. 

Acum maiorul cerceta cu atenţie printr-un binoclu puternic zidurile înalte ale 
fortăreței şi străduțele orăşelului de lângă aceasta, la oamenii cu haine croite într- 
un stil demult apus şi la cei care îşi conduceau căruțele pe drumurile neasfaltate ce 
intrau în oraş. 

- Unde este apărarea antiaeriană? se miră el în continuare. Sau soldaţii care ar 
trebui să fie aici? 

- Generalul lonaşcu spunea că savantul a fugit singur. Chiar crezi că ar trebui 
să aibă soldați în subordine? 

- Da. A fost un lucru plănuit în cel mai mic detaliu. Iar dacă nu are soldați ar 
trebui să aibă măcar nişte mercenari sau gărzi de corp care să-l apere de noi. 

- Sint dezamăgit, îl auzi pe Rotoiu vorbind de undeva din dreapta. Credeam că 
vom avea ceva luptă la dispoziţie. 

Ceva din vocea sa îl făcu pe maior să se întoarcă spre el şi să încremenească 
de uimire pentru o secundă lungă. Soldatul îşi adusese cu el suficientă mâncare 
pentru un pluton întreg şi acum îşi desfăşura fața de masă pe solul uscat. Farfuriile 
şi paharele erau alături. Dacă maiorul nu ar fi surprins cu coada ochiului o mişcare 
de undeva de peste câmp ar fi dorit neaparat să ştie ce avea de gând să facă mai 
departe soldatul, dar atenţia sa se îndreptă spre norul de praf care se vedea la 
orizont. 

- Cu toate acestea s-ar părea că vom avea de-a face cu o oarecare armată, 
spuse. 

Cu toţii, mai puţin Rotoiu care începuse deja să mănânce, tresăriră şi-şi 
îndreptară binoclurile în direcția indicată de maior. Într-adevăr se apropia o armată 
dar nu cum credeau ei că va fi adică cu tancuri şi blindate sau maşini pline cu 
soldați, ci una formată dintr-o mulțime de călăreţi în armuri în avangardă şi oameni 
pe jos în lateral. 

- Ce naiba este asta? se scăpă el cu voce tare. 

- Spectacolul nostru, domnule maior, auzi vocea lui Rotoiu. Cei din vale se 
pregătesc pentru luptă. 

Maiorul îndreptă binoclul spre cetatea din vale şi văzu soldați apăruțţi de pe 
nicăieri înghesuindu-se pe străduțele orăşelului, ocupând toată cetatea pregătiți 
parcă tocmai pentru acest lucru. Nimeni nu le opuse rezistență, menirea lor era să 
apere fortăreața nu să o distrugă. Ceva i se părea maiorului că nu era în ordine, dar 
nu putea să-şi dea seama ce anume. 

- Ce naiba!? 

Vocea lui Jurcuţ îl făcu să tresară aproape speriat, intrat în alertă. 

- Ce s-a întâmplat? 

- Mi se pare că am văzut ceva foarte ciudat, aproape imposibil. Cel mai straniu 
lucru care mi s-a întâmplat. 

- Ce anume? sări în sus maiorul enervat. 

- Am văzut o fată foarte frumoasă la una dintre ferestrele castelului, dar în 
momentul imediat următor a dispărut. 

Fluierăturile nesimţite ale celor din jur nu au întârziat să apară, se comportau 
ca nişte puştani de liceu. 

- A fost cea mai frumoasă fată pe care am văzut-o vreodată! 

- Ai avut iluzii optice, locotenente, se grăbi maiorul să-l asigure. Şi eu mă 
uitam spre castel dar nu am văzut nimic neobişnuit. 

Tăcu pentru un moment apoi continuă. 

- Nu am apucat să te întreb un lucru: ce legătură este între tine şi generalul 
Jurcuț? 

- Cine este generalul Jurcut? 

Vocea locotenentului suna foarte nevinovată, fața era la fel. 


102 


- Fostul meu comandant, i se spune Țapă-n fund. 

Râsetele se făcură imediat auzite de peste tot. 

- De ce? 

- Tipul nu a râs niciodată de când îl cunosc, adică de 6 ani. Se spune că nici 
măcar nu a zâmbit vreme de 30 de ani, de când este în armată. 

- Ai încercat vreodată să faci o glumă bună? 

- Glumeşti? M-ar fi aruncat în carceră. 

În scurta perioadă de când apăruse forța militară se apropiase mult de cetate, 
acum era clar şi cu ochiul liber că nu aveau intenții dintre cele mai bune. 

- Ce barbari! exclamă Popescu. Unde naiba au învăţat să atace în halul 
ăsta?!?! 

În acel moment recunoaşterea tiparului îl lovi pe maiorul Rădulescu ca o bâtă 
în moalele capului: cumva alunecaseră înapoi în timp într-o zonă pe care nu o 
recunoştea. Din punct de vedere fizic zona era aceeaşi, dar populaţia care o locuia 
era complet diferită de cea la care se așteptase să o întâlnească. Hainele şi armele de 
epocă, comportarea lor, nu era un lucru care era menit să-i încurce ci era chiar 
realitatea. 

- Ce naiba se întâmplă aici? Dar cu noi? 

Gândurile i-au fost întrerupte de comentariile tâmpite ale camarazilor săi pe 
seama modului de atac al cavaleriei inamice. 

- Se comportă ca nişte puştani proşti! exclamă Popa. Nu aşa se desfăşoară 
flancurile, bă! urlă el. 

Din fericire însă nimeni nu-l auzi, maiorul nici nu-şi putea imagina care ar fi 
fost efectele intervenției lor asupra unui eveniment din trecut. Nici nu dorea să o 
facă, l-ar fi îngrozit simpla idee. 

- Tăceți naibii din gură! zbieră el la cei din jur. 

Se supuseră cu toţii ordinului dar se întoarseră uimiți spre el, chiar şi Rotoiu 
se opri din mâncat pentru a-l privi. Maiorul le explică în numai câteva cuvinte 
situația în care se aflau iar privirile lor dezamăgite i-au dovedit aproape imediat că 
au înţeles pe deplin. 

- Acum înțeleg de ce m-am udat aşa dintr-o dată, spuse Verdeş străfulgerat de 
o amintire. 

- Şi de ce am ajuns în mijlocul unui tufiş, îl completă şi Popa. 

- Probabil că această poartă temporală prin care am pătruns fără voia noastră 
este o metodă de apărare a savantului pe care trebuia să îl capturăm împreună cu 
tot ce a furat, îşi dădu cu părerea maiorul. De aceea cred că este mai bine să nu 
intervenim cu nimic în cursul acestei bătălii... nu ştim ce rezultate ar putea avea în 
viitorul din care venim. 

Nu crezuse că camarazii săi puteau fi mai dezamăgiți dar privirile lor îi 
dovediră că se înşelase. 

- Dar măcar putem să urmărim spectacolul? veni Jurcuţ cu o idee nouă. 

- Bine. 

Însă în momentul imediat următor maiorul regretă că cedase privirilor 
rugătoare ale celor de sub comanda sa, cei 5 oameni îşi puseră pe cap nişte şepci 
apărute de nicăieri şi îşi scoaseră de sub haine câte un vas cu floricele de porumb şi 
o sticlă de litru de Coca Cola apoi începură să urmărească lupta ce se pregătea 
folosindu-se de binoclurile din dotare. 

- Ce naiba? se miră maiorul pentru a nu mai ştia câta oară. Parcă am fi la un 
meci de fotbal!?!? 

Dar nu mai comentă nimic în continuare şi reîncepu să urmărească cetatea şi 
armata care se apropia de aceasta. 

- Să fiu oare singura persoană normală de aici?!?! 

Dar nu avea să afle răspunsul la această întrebare, cel puţin nu în viitorul 
apropiat. Lupta începu şi, cu toate armele rudimentare pe care cei implicaţi le 
dețineau, păru să fie aprigă. Camarazii maiorului Rădulescu stăteau la fel de comozi 
de parcă s-ar fi uitat la televizor şi aproape se bucurau când câte unul dintre 
luptători câştiga un duel strâns. 

- Da‘ mai tăceți odată! 

Vocea stridentă a maiorului acoperi pentru un moment vocile celorlalți, stresul 
din vocea lui le domoli pentru câteva minute zelul. 

- Fir-ar să fie! 

Rădulescu tresări, vocea lui Jurcuţ se auzise foarte aproape de urechea sa. Se 
întoarse spre el. 

- Ce s-a mai întâmplat acum? 

- Iarăşi fata aceea. Trebuie să o salvez. 

Fără nici un alt cuvânt militarul sări din groapa în care el şi camarazii săi se 
aflau şi se îndreptă în fugă spre cetatea şi lupta din jurul acesteia. Însă răbdarea 
maiorului se termină, puse capacitatea de distrugere a armei pe nivelul maxim şi 
ochi spatele lui Jurcuţ. Chiar în centrul acestuia. Trase şi se vâri înapoi în groapa 
din care ieşise. 

În acel moment deveni conştient de două lucruri: dintr-o greşeală pe care nu 
şi-o putea explica comutatorul armei era pus pe aruncătorul de mine în loc să fie pe 
gloanţe aşa cum intenționase, iar cel de-al doilea lucru a fost zgomotul îndepărtat al 
unei explozii infernale. 

Strigătele de bucurie ale celor din jur aproape îl asurziră. 

- Felicitări, domnule maior. 

- I-ai pus pe fugă. Eşti bun. 

Când în cele din urmă Rădulescu îşi luă inima în dinți şi se uită pe urmele 
proiectilului propriu priveliştea îl făcu să se înfioare. Înainte de a cobori spre cetatea 
din vale solul avea o oarecare porțiune orizontală, când maiorul trăsese asupra lui 
Jurcut acesta se afla pe această porțiune de teren. Primul lucru pe care maiorul îl 
văzu a fost silueta deja cunoscută a locotenentului care privea spre cetatea parțial 
distrusă de arma sa. Unul dintre turnuri era la pământ iar o parte a zidului 
dispăruse de parcă nu ar fi existat niciodată. În vale era o debusolare completă, 
demnă de invidiat, armata atacatoare încerca să se retragă dar nu mai avea unde, 
erai prea mulți oameni într-un spațiu prea mic. Acum se călcau cu toții în picioare 
încercând să scape de ființa care distrusese cetatea... dacă putea să distrugă un 
turn dintr-o singură lovitură atunci nu se puteau pune cu aşa ceva. Pe ei i-ar fi 
distrus fără să-şi dea seama. 

Dacă numai ei ar fi fost cei care încercau să se depărteze de cetate atunci nu 
ar fi fost nici o problemă, dar şi apărătorii acesteia cât şi localnicii încercau să fugă 
din calea forței uriaşe care încerca să-i ucidă. 

- Ce am făcut?!2! 

Maiorul se ridică în picioare, consternat. Înaintă mai mult instinctiv decât din 
proprie voință până ajunse în dreptul locotenentului Jurcuţ. 

- M-am împiedicat, domnule maior. Sînt ruşinat... este pentru prima oară când 
mi se întâmplă aşa ceva. Dar nu pot să mă plâng... ați făcut o treabă excelentă. 

- De unde ai ştiut că eu am fost cu... 

Rădulescu îşi termină întrebarea cu un gest spre cetatea din vale. 

- Pentru că atunci când dumneavoastră acționațţi o faceți până la capăt. Aţi 
plănuit asta de la început, nu-i aşa? 

Maiorul încercă să-i explice ceea ce se întâmplase, dar renunţă înainte de a 
începe. Nu avea nici un rost. 

- Să mergem să vedem ce se mai poate salva, se mulțumi el să spună. 

Le făcu semn şi celorlalți să-i urmeze apoi începu să coboare panta. Dintr-o 
dată se simțea foarte obosit, dar nu ştia de ce. Nu simțea decât nevoia să se 
odihnească... să se distreze puţin. 

În următoarele câteva săptămâni cei 6 membrii ai echipei i-au ajutat pe cei din 
cetate să reconstruiască porțiunea din zid şi turnul distrus de greşeala maiorului. 
Armata care îi atacase în ziua venirii lor nu s-a mai înapoiat niciodată, de fapt nici 
măcar unii dintre locuitori nu au făcut-o. Groaza fusese mult prea mare pentru a 
putea fi învinsă atât de uşor. 

- Cine s-ar fi gândit la greaca veche? 

Acum membrii echipei de comando stăteau pe unul dintre zidurile exterioare 
cu scopul evident de a se bronza. Pentru prima oară în ultimul timp reuşiseră să îşi 
facă ceva timp pentru ei. Locotenentul Jurcuț rememora perioada de început a 
sosirii lor în acele locuri acum devenită o amintire îndepărtată. 

- Dacă puştiul nu ar fi avut un accent atât de ciudat mi-aş fi dat seama pe loc 
că era vorba de greaca veche, încercă el să le explice camarazilor săi de ce nu se 
înțeleseseră chiar de la început cu localnicii. 

- Dar până la urmă s-a rezolvat, îşi exprimă uşurarea Verdeş. Măcar cu acest 
lucru suntem în clar. 

- Dar misiunea tot nu ne-am împlinit-o, le atrase atenția maiorul. Nu am găsit 
nici cea mai mică urmă din savantul dispărut sau lucrurile pe care se presupune că 
le-a furat. 

- Te deranjează cu ceva? 

- Nici vorbă. Sint de-a dreptul uşurat. Unul dintre ultimele lucruri pe care mi 
le-aş dori este să fac față unuia cu o tehnică superioară de luptă. 

- Atunci de ce ai distrus o parte a cetăţii? Nu te-ai gândit la sărmanii oameni 
care probabil gândesc la fel? 

Rădulescu se văzu obligat să înfrunte râsetele celor de sub comanda sa. 

- Aveţi vreo soluție cum să ajungem din nou acasă? 

Zâmbetele dispărură de pe fețele celor din jur atât de repede încât Rădulescu 
aproape se întrebă dacă existaseră vreodată. Drumul spre casă era o problemă 
despre care nu discutaseră prea mult în cele câteva săptămâni care trecuseră, dar îi 
neliniştea pe toți. Perioada pe care o petreceau era o vacanță minunată dar numai o 
vacanţă, fie că vroiau sau avea să se termine... într-un mod sau altul. 

- Eu nu mă plâng, spuse Jurcuţț. Mă simt suficient de bine şi aici. 

- Bineînţeles că nu te plângi, explodă maiorul. Te-ai ales cu cea mai frumoasă 
fată din zonă, ce-ţi trebuie mai mult. 

l-ar mai spus câteva lucruri nu prea plăcute dar a fost întrerupt de apariția 
fetei în cauză iar maiorul renunță. 

- Elena! exclamă locotenentul şi îşi deschise brațele pentru a opri saltul fetei 
spre el. 

Ceilalți îşi întoarseră privirile cu câte un zâmbet larg dar acru pe buze pentru a 
nu vedea îmbrățişarea şi sărutul celor doi. 

- S-a întâmplat ceva? o întrebă locotenentul smulgându-se în cele din urmă 
din îmbrăţişare. 

- Nu. Dar vroiam să te văd. 

În timp ce cei doi îndrăgostiţi se cufundau în conversaţia lor restul echipei, 
care era complet pe dinafară, începură să se îmbrace şi să se pregătească de plecare. 
Se hotărâră ca restul zile să şi-l petreacă în căutarea unei modalități de a se 
întoarce acasă, înapoi în viitor. 

- Deja plecaţi? se miră Jurcut. 

- Da. Haide, îmbracă-te. 

- Nu domnule. 

Rădulescu tresări şi se întoarse spre locotenent cu arma scoasă din teacă. 

- Cum? 

- Nu mai suntem în armată, iar eu vreau să rămân aici. Nu îmi puteți ordona 
să plec tot aşa cum nu mă puteţi obliga. 

Hotărârea din ochii celui din fața lui era implacabilă, iar maiorul renunță să 
mai încerce ceva. 

- Dacă vom reuşi să ne întoarcem..., spuse şi se opri. 

Nu-şi mai găsea cuvintele. 

- Nu vă mai faceţi probleme în privința mea, încercă Jurcuţ să-l liniştească. 
Dacă reuşiți să vă întoarceți atunci vă rog să mă raportați ca decedat în misiune. Nu 
vreau să mă mai întorc acolo, vreau să stau aici. 

- Eşti sigur? 

Maiorul ezita. 

- Da domnule. 

Locotenentul se apropie foarte mult de maior până aproape se atinseră. 

- Şi nu uitaţi despre ce v-am spus despre comandant, poate-i va plăcea o 
glumă bună, îi şopti el. 

Rădulescu tresări, pentru o fracțiune de secundă vocea locotenentului sunase 
identic cu cea a fostului său comandant. Dar încetă să-şi mai facă griji... era 
imposibil să fie el. 

- Să mergem, băieţi, se smulse el din încremenirea ce-l cuprinsese aşa dintr-o 
dată. 

Se îndepărtară de cetate destul de repede, curând ajunseră pe culmea de pe 
care urmăriseră bătălia în prima zi şi se opriră pentru un moment, se uitară cu toţii 
înapoi. Toată populaţia care mai rămăsese în cetate era acum pe ziduri urmărindu-i 
cum se îndepărtau, deveniseră destul de cunoscuți în ultimul timp. Uralele se auziră 
chiar şi până la ei, era modul în care cei din cetate îi încurajau în căutarea lor. 

- Acum unde ne ducem, domnule maior? 

Rădulescu se întoarse spre Popa, încă se mai gândea ce să facă mai departe. 

- Mergem la locul unde a început totul. Dacă această deplasare temporală este 
efectul unui dispozitiv exterior atunci acel loc este cel mai potrivit pentru a încerca 
să inversăm sensul acestei deplasări. 

Trecerea prin timp se făcu la fel de brusc şi cu acelaşi efect delirant asupra 
soldaţilor ca şi prima. Verdeş tocmai fuma o ţigară cât începu să alunece fără nici 
un control pe o pantă abruptă, ateriză pentru a doua oară într-o baltă. Rămase 
pentru o clipă nemişcat apoi luă o poziţie de luptă vigilent la orice mişcare în jurul 
său. Colegii său deveniseră dintr-o dată la fel de alerţi ca şi el, dacă maiorul ar fi fost 
atent la comportamentul lor ar fi fost uimit. În numai câteva fracțiuni de secundă se 
transformaseră din nişte tineri în vacanţă în nişte militari cu experienţă, nişte 
adevăraţi profesionişti. 

- Nici un pericol! le semnală în cele din urmă maiorul. 

Se adunară cu toţii într-o zonă mai liberă. 

- Ce facem în continuare? Ne întoarcem la bază sau ne ducem la capăt 
misiunea? 

- Eu zic să ne ducem la capăt misiunea, sugeră Popa. Nu ştim câtă vreme am 
lipsit din această perioadă... s-ar putea să avem chiar suficient timp. 

Dar nu au găsit decât nişte rămăşiţe vechi ale unei foste cetăţi, nici măcar nu 
erau în stare să-şi dea seama dacă era cetatea în care locuiseră câteva săptămâni 
bune sau nu. 

- S-a dus misiunea noastră! exclamă Verdeş. 

- Acum ce facem, domnule maior? 

- Ne întoarcem la bază. Ce putem face altceva? 

Au fost introduşi aproape imediat într-o sală în care generalul lonaşcu îi 
aştepta. 

- Salut, oameni buni! îi întâmpină acesta. Cum vă mai simțiți? 

- Ați putea să ne spuneți şi nouă despre ce naiba era vorba? Nu am găsit nici 
urmă de cetate sau de savant. Despre planurile care se presupune că au fost furate 
nici nu este vorba. 

- Ce-mi puteți spune despre cele 5 săptămâni pe care le-aţi petrecut în Troia? 

- Troia?!?! 

Surpriza celor 5 militari s-a materializat printr-o singură exclamațţie, privirile 
lor arătau pe deplin neîncrederea lor. 

- Dar Troia a fost distrusă cu mult timp în urmă! 

- Corect. 

Cu toţii se întoarseră spre sursa noii voci care se făcu auzită. Numai 
Rădulescu îl recunoscu, era fostul său comandant... 

- Domnule general Jurcuţ! exclamă el. Ce căutați aici? 

- Am venit să văd ce mai faceți. Ce credeai? 

- Ați putea să ne explicaţi toată chestia? De ce am fost mințiți? 

Tonul amenințător din vocea sa era foarte vizibil chiar dacă vorbea cu un 
general. Maiorul parcă uitase cu cine vorbea. 

- Nu a fost nici o minciună. Doar că am uitat să vă spunem câteva lucruri. 

- Ca de exemplu? 

- Că era vorba despre o cetate demult dispărută. Scopul principal a fost de a 
aduce istoria la cursul ei normal, acela pe care-l cunoaştem şi acum. Nu puteam 
lăsa Troia cucerită altfel decât de greci... cred că ştiţi cu toţii poemele lui Homer 
referitoare la aceste bătălii. Iar al doilea lucru, referitor la savantul pierdut şi 
planurile... ei bine, iată-mă! 

- Cum adică? 

- Îţi aduci aminte de ce ţi-am spus înainte de a pleca în căutarea porţii prin 
timp care să vă aducă înapoi? 

Dacă Rădulescu şi-ar fi permis să acționeze ar fi scos un adevărat urlet de 
furie combinată cu cea mai mare uluială pe care o trăise până atunci. 

- Ţi-am spus să încerci să-i faci fostului tău comandant - Țapă-n fund - o 
glumă care să-i descrețească fruntea. 

De data aceasta maiorul nu se mai putu stăpâni, parcurse dintr-un salt 
distanța care-l despărțea de general şi îl puse la pământ cu o singură lovitură de 
pumn bine ţintită. Când restul camarazilor săi se îngrămădiră în jurul lui pentru a-l 
ajuta să se ridice acesta râdea în hohote. 

- Asta a fost pentru că am fost folosit, spuse maiorul de-a dreptul furios. 

- Dacă ţi-ai vedea fața..., reuşi să zică Jurcuț în cele din urmă printre hohotele 
de îs. 

Nu reacționase la lovitura maiorului pentru că o merita. Ştia acest lucru la fel 
de bine ca toţi ceilalți din încăpere. 

Rădulescu încremeni, şocul râsului lui Ţapă-n fund se adăugă în cele din 
urmă tuturor celorlalte date pe care tocmai le aflase făcându-l să se oprească uimit 
din tot ceea ce făcea. Pentru o secundă infernal de lungă încetă să mai gândească de 
parcă mintea i s-ar fi blocat dar apoi reveni la cruda realitate înconjurătoare iar 
creierul începu să-i funcționeze la capacitatea maximă. 

- Dar cum... Cum ai reuşit să supraviețuieşti? 

- După ce aţi plecat voi totul a fost foarte bine: femei şi băutură din plin, 
muncă nu tocmai aşa de multă ca cea cu care eram obişnuit... până ne-au atacat 
grecii. lar asta nu din cauza Elenei, cum cânta Homer despre cucerirea Troiei, ci din 
cauza bogățiilor care se spunea că erau în cetate... dar mai ales din pricina 
cunoştinţelor extrem de avansate față de epoca aceea pe care le aveam. Le-am ținut 
față o anumită perioadă, dar după un timp am ne-am dat seama cu toţii că nu mai 
aveam nici o şansă aşa că am reuşit să plec de acolo iar restul s-au predat. 

- Dar Elena? 

- Nu a vrut să vină cu mine. Spunea că nu vrea să supraviețuiască epocii sale. 

- Dar cum ai reuşit să pleci? Nu cred că poarta temporală mai era activă în 
acea perioadă. 

- Adu-ţi aminte că sînt specialist în criogenie. 

În cele din urmă maiorul înţelese pe deplin toată intriga, întreg planul în care 
intrase fără voia lui. 

- Ai construit un aparat care să-ți conserve corpul în perfectă stare până în 
momentul în care ar fi trebuit să fii descoperit apoi ai pregătit totul pentru ca noi să 
ajungem înapoi în timp şi să te ducem şi pe tine acolo. 

- Corect! exclamă Jurcuţ cu un zâmbet pe buze. Era şi timpul să-ți dai seama. 

- Nu m-ar mira ca tu să fii direct răspunzător de crearea acestei... maşini 
temporale. 

- Nu este adevărat. Din păcate nu am participat deloc la acest proiect. 

- Dar ne puteţi lămuri un lucru? interveni în conversație Popescu. 

- Ce anume? 

- De ce toți am început să ne comportăm aşa aiurea? 

- Deci aţi fost conştienţi de asta? se miră maiorul. 

Popescu aprobă din cap. 

- Efecte secundare ale călătoriei prin timp, le explică generalul lonaşcu. Dar ați 
putut observa şi singuri că aceste efecte au dispărut la puțin timp după primul salt, 
iar după aceea nici măcar nu le-aţi mai simțit. 

- Adevărat. 

- De ce te-ai comportat aşa de acru în tot timpul în care ai fost comandantul 
meu? 

- Trebuia să joc un rol, nu-i aşa? Sau ai uitat deja că m-ai întrebat despre 
legătura dintre mine şi comandantul Ţapă-n fund? 

- Dar sunteți aceeaşi persoană! 

- Exact. Nu a fost un rol uşor, dar pot spune că te-am păcălit. Pot pune pariu 
că ai găsit anume asemănări între noi, dar nici una nu a putut să te convingă că 
chiar suntem aceeaşi persoană. 

- Ai dreptate, spuse învins maiorul. 

- Cred că v-au ajuns explicaţiile, îl salvă generalul lonaşcu. Dacă veți mai avea 
întrebări le veți pune la momentul potrivit, aveţi suficient timp. Acum trebuie să vă 
odihniți, nu mai aveți prea mult până la următoarea misiune. 

- Care următoare misiune? se cutremură Rădulescu. 

- Am uitat cumva să vă spun despre ea? se prefăcu mirat lonaşcu. Cred că am 
îmbătrânit mai mult decât aş fi vrut. 

- Adică nu s-a terminat cu povestea călătoriilor temporale? se interesă şi 
Verdeş. 

- Acesta a fost numai începutul. În mod oficial sunteți prima echipă de 
comando care acționează în diverse zone temporale în cazul unor schimbări 
neaşteptate de realitate. 

- Dar... 

- Nici un dar. Duceţi-vă să vă odihniti! 

Cei 5 soldați nu mai comentară ordinului categoric al lui Jurcuț, se 
îndepărtară bombănind spre ieşire şi spre camerele lor. 

- Crezi că se vor obişnui? întrebă lonaşcu. 

- Pot pune pariu pe acest lucru. La început se vor acomoda cam greu, dar în 
timp se vor obişnui... doar timpul este aliatul nostru cel mai preţios, nu-i aşa? 

Cei doi generali zâmbiră privind în urma grupului care se îndepărta. 

O zi monotonă 


Ţârâitul ar fi trezit din moarte şi un cimitir plin cu morți, cu toate acestea cei 
doi bărbaţi ce dormeau în paturile suprapuse dintr-un colț al încăperii continuau să 
zacă absolut netulburaţi de gălăgia infernală ce venea dinspre pupitrul plin de 
cadrane şi afişaje electronice. Nimeni şi nimic nu le putea tulbura somnul de oameni 
morți de oboseală: nici sunetele cumplite ale alarmei ce cuprinsese practic întreaga 
stație orbitală, nici repercusiunile somnului lor prelungit... nici măcar perspectiva 
frigului interstelar pe care l-ar fi preferat să-l simtă în orice moment în locul 
dezamăgirii - amândoi ştiau că ar fi fost mai mult decât atât dar preferau să-i spună 
aşa în loc de concediere - venită din partea superiorilor. 

În cele din urmă dinspre patul suprapus se produse o mişcare, mai precis un 
proiectil inform îndreptat cu o precizie matematică spre cel mai apropiat scaun 
dintre pat şi pupitru. 

- Răspunde, mă! E şefu'”! 

Nici un răspuns. Totul părea mort. În afară de apariţia unui cap plin cu păr 
blond auriu şi lung dar mai ales ciufulit de parcă ar fi fost târât pe jos cei câțiva mii 
de km. cei despărțeau de Pământ. Acesta - adică capul — se învârti de jur împrejur 
de parcă ar fi aruncat o privire să vadă unde-i era colegul, se opri asupra pernei care 
zăcea mototolită în fotoliu - adică în capătul opus al încăperii raportat la direcția în 
care proprietarul ei o aruncase - şi se ridică deasupra plapumei care îi acoperise 
până în acel moment cea mai mare parte a feţei. Contrastând puternic cu părul, o 
barbă neagră şi deasă îi acoperea fața, în ciuda sau poate în completarea acestor 
lucruri era greu de spus care îi era culoarea naturală a părului. Putea să fie la fel de 
bine una dintre cele două culori vizibile sau o a treia, poate chiar a patra din 
spectrul de culori cunoscut de oameni. Se cunosc cazuri de până 6 tipuri de culori 
de păr pe aceeaşi persoană în acelaşi timp. 

Tipul cu părul în două culori cobori de pe patul de deasupra lovindu-l fără 
menajamente şi cu putere pe cel din patul de dedesubt. 

- Scoală, mă! Suntem chemaţi prin staţie. 

Un mormăit somnoros se auzi de sub pătură, iar blondul, ştiind el ce ştia, nu 
dori să afle semnificaţia lui. 

- Ştiu, boule! Tu de ce crezi că am încercat să o sting? 

De sub pătura patului de jos se ivi un cap acoperit cu o claie imensă de păr de 
un castaniu suspect de normal pentru perioada respectivă, el era sursa răspunsului 
ce sună prin încăpere cu o violență stranie. Sări din pat cu o mişcare la fel de 
violentă dar însoțită de o îndemânare dată doar de multele coliziuni frontale dintre 
cap şi patul de deasupra respectiv peretele opus, căci la o gravitație pe jumătate cât 
cea considerată normală pe Pământ este foarte uşor ca cineva neavizat să piardă 
controlul mişcărilor violente dar mai ales a salturilor. Cu încă două salturi îl ajunse 
din urmă pe blond în drumul său spre pupitru. 

- Aici Matt, spuse cel cu părul blond şi barba neagră. De ce ne-ați trezit aşa de 
devreme, şefule? Vroiam să ne odihnim şi noi puţin... 

Bărbatul ocupa cam tot ecranul, dar o ştiau cu toții că se afla în mijlocul unei 
săli pline de tehnicieni de aproape toate tipurile imaginate de om. O obişnuință 
moştenită de la acum anticele programe Gemini şi Apollo ale venerabilei NASA, o 
obişnuință aproape la fel de veche ca şi cea a astronauțţilor de a le spune celor de la 
bază şefu”. 

- De unde ştiați că... 

- Şefule, poţi reveni peste vreo două ore? Vrem să mai dormim puţin. 

Capul castaniu al celui de-al doilea supraveghetor a celei mai noi stații spaţiale 
din jurul Lunii se ivi în mijlocul ecranului din partea cealaltă a conexiunii acoperind 
aproape complet imaginea. Ciufulit şi el, ca întotdeauna după o noapte de somn 
agitat, noua imagine era una de speriat. 

- Bă, Marcule! Stai naibii liniştit la locul tău şi ascultă-mă cu atenţie. 

A-i spune lui Marcu Răducan să stea liniştit este cam acelaşi lucru de a-i 
spune unei furtuni, unui adevărat taifun, să se potolească aşa, de la o secundă la 
alta. De obicei este la fel de improbabil, ca să nu spun chiar imposibil, să-i fie 
controlat comportamentul ca şi în cazul mai devreme pomenitei furtuni... dar acum 
tânărul se aşeză la locul lui. Poate este vina oboselii acumulate în cele două luni de 
când sunt pe orbită. Adică de la inaugurarea stației. 

- Ce s-a mai întâmplat? A aterizat vreun OZN pe peluza din fața Casei Albe? 

- Nu. De ce? Aţi mai văzut vreun obiect neidentificat? 

O întrebare perfect de normală, de parcă... 

- De parcă nu ați şti că vedem zilnic lumini şi luminițe pe care nu le putem 
explica? Unele dintre ele seamănă cu stelele, altele cu curul alb ca neaua a lui Matt. 
Ce naiba aţi făcut cu rapoartele pe care vi le trimitem de două luni încoace? 

- Le-am citit apoi le-am aruncat la gunoi. 

- Deci acolo ajung rapoartele noastre din ultimul timp. Atunci de ce ne-aţi mai 
trimis aici, sus? Aveam altceva mai bun de făcut decât să dorm şi să stau degeaba. 

- Adică? 

- Ăăă... Să dorm, să mănânc ŞI să stau degeaba. 

- Adică ce faci şi acum. 

Marcu încercă să-l pedepsească pe colegul său de celulă voluntară pentru 
ultima sa intervenţie dar pumnul său nu-şi nimeri ţinta, ba chiar se poate spune că 
a ratat în stil mare. Corpul său se văzu nevoit să-şi urmeze capătul membrului iar 
românul se văzu aruncat peste cap undeva într-un colț al încăperii. Se ridică cu o 
figură ce ar fi uimit pe oricine prin strâmbătura ce o străbătea, reveni la locul inițial 
ținându-se de şold. 

- Au!! 

Nimeni nu era supărat, conversaţia aceasta se relua zilnic cu modificările de 
rigoare legate de detaliile zilnice ale misiunii sau de cele neprevăzute. Detalii care 
însă nu se deosebesc prea mult, în ciuda faptului că în spaţiu neprevăzutul este la 
ordinea zilei. 

- Te doare? veni întrebarea de pe Pământ. 

- Da. 

- Cât de tare? 

- Nu prea tare. 

- Poţi să stai în fund? 

- Nu ştiu. Au!!! Nu cred. Au! din nou!! 

- Bine. Atunci taci şi îndură până la întoarcere. Sau vreți să-ți trimitem 
medicul până acolo? Cum se spune... pronto? 

Chestia cu trimisul doctorului era una dintre cele mai vechi glume de-a 
astronauțţilor, de pe vremea când cursele spre Lună erau rare iar cele spre Marte 
erau chiar şi mai rare, iar conexiunea radio cu nava spaţială era întreruptă în 
spatele Lunii. Despre trimiterea unei nave de asistență era aproape imposibilă, iar 
„aproape”-le se cam clătina la locul lui. 

- Nu-i nevoie, va supraviețui. Vă garantez eu asta. 

- Se vede că nu este şoldul tău, se văită Marcu. 

Unul dintre releele satelitului de comunicație 11ApOst90 se stricase cu 4 ore 
în urmă iar ei erau în măsură să îl repare. 

- Stația voastră urmează să se apropie peste 14 minute de satelitul de 
comunicație, trebuie să ieşiţi în spaţiu pentru a înlocui piesa stricată. 

- Şi avem piesa respectivă în depozit? 

- Da. 

- Unde? 

- Deci, ce este nou? 

Matt nu se aştepta la un răspuns, repararea de sateliți de comunicaţie este o 
rutină aproape zilnică, dar răspunsul sosi şi dură mai mult decât ar fi dorit oricine. 
O jumătate de oră mai târziu, în partea nevăzută a Lunii, cei doi oameni se găseau 
în spațiu agățaţi de conul de umbră al satelitului natural al Pământului şi de o 
amărâtă bucată de metal suspendată în negrul întunecat al spaţiului punctat de 
stelele îndepărtate. 

- Ce frumuseţe! 

- Ce anume? Culoarea neagră a Lunii sau lumina stelelor? 

Microfoanele şi difuzoarele căştilor le alterau uşor vocile, ca întotdeauna, dar 
erau aceeaşi oameni ca mai devreme. 

- Nu. Cele două lumini care ne dau târcoale în ultimele trei sferturi de oră. 

- Aaa... 

Marcu privi pentru prima oară cu atenţie spațiul apropiat, cele două lumini 
tocmai se apropiau. 

- Iarăşi? Parcă sunt cele care au fost ieri. 

- Ieri şi toată săptămâna trecută. Se pare că ne-am făcut nişte prieteni. 

- Hahahaha. Chiar crezi că sunt ființe vii acolo, înăuntru? 

- De ce nu? 

- Ce anume, extratereştri? Sau oameni? Sau poate sunt ființe din alte 
dimensiuni care... uuuu... vin noaptea să te ia cu ele? 

- De unde vrei să ştiu dacă sunt de pe Terra sau nu? Întreabă-i, poate-ţi 
răspund. 

Ca o completare Marcu îşi flutură mâna spre lumini de parcă ar fi ieşit la 
plimbare şi tocmai s-ar fi întâlnit cu nişte prieteni. Apoi, fără mai aştepte un 
răspuns, se aplecă înapoi la lucrul său. 

Le-a luat ceva timp până să termine ceea ce aveau de făcut, apoi au trebuit să 
aştepte pentru ca traiectoriile să se intersecteze din nou şi să pună satelitul de 
comunicaţii înapoi pe cursul său, în cele din urmă au reuşit. Într-un cuvânt, au fost 
trei ore foarte pline. Luminile i-au urmărit în toată această perioadă, chiar şi după 
ce au revenit în interiorul stației au continuat să se învârtă prin zonă. Ca de obicei, 
de altfel, un spectacol de lumini multicolore ce le aminteşte foarte bine de 
spectacolul de data aceasta staționar al Universului. Căci, este un lucru demult 
ştiut, imaginea Universului din jur văzută de-a lungul spectrului este, în 
completarea celei vizibile, de o frumusețe stranie. lar una dintre principalele motive 
pentru care sunt aici sus este să preia aceste date de la sateliții din jurul Lunii şi, 
parțial prelucrate, să le trimită spre Pământ. Mai precis spre receptoarele bazei de 
pe Pământ, cea de la Cape. 

- Ştii ceva, eu cred că sunt timizi. 

- Timizi?! De ce timizi? se trezi Matt din somnolența de după masă. 

- Păi se mulțumesc doar să se învârtă în jurul nostru fără să intre în contact 
cu noi nici măcar o dată. 

Matt începu să râdă, mai întâi încetişor apoi din ce în ce mai puternic. Uită de 
somn, uită de toate. Aproape uită să şi tragă aer în piept, şi poate că din cauza 
aceasta fața i se înroşi ca un rac fiert — adică porțiunea vizibilă din față făcu acest 
lucru. Abia în cele din urmă reuşi să articuleze: 

- Mi se pare absurdă situația unei civilizații care a evoluat la o inteligență 
suficient de complexă pentru a reuşi să se desprindă de planeta natală, apoi să 
călătorească mulţi, foarte mulţi ani lumină pentru a ajunge aici... iar apoi să fie 
timizi. Fenomenal! 

Vă dați seama că toate acestea au fost spuse sacadat, printre hohotele de râs, 
chiar şi aşa efectele nu au fost minimizate cu nimic. Marcu se înroşi la rândul lui 
dar din complet alte motive, se înecase cu puțină salivă ca o consecinţă directă a 
fenomenului perfect uman de transmisie a râsului prin spaţiu şi timp. Începu să 
tuşească violent, dar îşi reveni în cele din urmă. Bău o gură de apă care se prelinse 
parțial şi pe bărbie apoi începu să plutească încetişor spre podea. 

Alarma de pe consolă țârâi din nou cu o putere care-l făcu pe Marcu să se 
înece din nou, de data aceasta chiar cu apa pe care tocmai o consuma. Era şefu”, 
altul dar tot de la bază, care-i întreba de sănătate. 

- Ce, mă, eşti doctor? se strâmbă Marcu spre el încă tuşind violent. 

- Da. 

- Atunci spune-mi ce să fac ca să nu mă mai doară şoldul. 

- Nu sunt doctor în medicină. Dar o compresă rece ar fi foarte bună. 

- Dacă nu eşti medic atunci de ce mai vorbesc cu tine, şefule? 

Marcu îi închise conexiunea în nas şi se duse la toaletă. Când se întoarse 
alarma de pe consolă țârâia iar Matt nu era pe nicăieri. Acesta se ivi abia după 
câteva minute, suficient timp pentru a-l lăsa pe român să afle că nava cu provizii de 

pe Marte avea să treacă şi pe la ei, era plină cu noi bucăţi de sol, echipamente 
medicale şi electronice şi... 

- Unde ai fost, mă? 

Marcu părea ferm decis să-l ignore pe cel de pe Pământ, dar asta nu era nimic 
nou. De ce să-l intereseze pe el conţinutul unei nave cu care nu avea nimic în 
comun? 

- Să-mi fac treaba? 

- Unde, în spaţiu? Pentru că la toaletă am fost eu în ultimele minute, aşa că... 

- Nu aia, boule! Cealaltă! Aia pentru care primim bani, cea pentru care am fost 
trimişi aici. 

- Heeei! 

Tipul de pe Pământ gesticula şi țipa pe tot ecranul, ba chiar şi dincolo de el, 
dar aproape inutil. Nici unul dintre cei doi nu-l luă prea mult în seamă până într-un 
târziu. 

- Ce vrei? îi azvârli Matt întrebarea. 

- Nava care se apropie de voi. 

- Ştiu. Aia plină cu pietre. 

- Va ajunge în două ore şi... 

- Trebuie reparată, nu-i aşa? 

- Nu. 

- Nu-ţi face probleme, îi găsim noi o problemă. O s-o reparăm şi apoi ne facem 
plinul cu tot ce avem nevoie. Bine? 

Matt nu mai aşteptă răspunsul, închise conexiunea care rămase închisă. 
Nimeni nu mai reveni. Următoarea oră şi jumătate şi-o petrecu în compania 
castaniului său coleg preluând informațiile, prelucrându-le şi transmițându-le mai 
departe. Reperară o navă ce se apropia şi puseră computerul să îi dea comenzile 
inițiale de conectare la stație. Apoi, în acelaşi timp cu reacția navei la comenzi, se 
auzi o bătaie surdă, de parcă cineva ar fi bătut la uşa din holul de jos, de la parter. 
Dar stația nu are nici hol şi nici parter, nu are nici măcar uşă de intrare, cel puțin 
în modul obişnuit al cuvântului - intrarea se face printr-o serie de uşi etange şi filtre 
de curățare, toate acestea incluse într-o încăpere de presurizare/depresurizare 
absolut necesară pentru cei din spațiul extraterestru. 

- Ce naiba este asta? 

Bătaia se repetă apoi din nou tăcere. Adică tăcerea obişnuită a zgomotelor 
interne ale stației. 

- Iarăşi? Credeam că măcar de data aceasta... 

- A câta oară este? A treizeci şi... 

Matt se uită pe o foaie lipită de unul dintre monitoarele din apropierea sa. 

- A treizeci şi şaptea. 

- Refuzăm? 

- Tu ce zici? 

- Să aşteptăm până la 40 apoi să o facem. 

- Bine. Atunci răspunde, mă, la uşă. 

În timpul acestor replici succedate rapid bătaia în carcasa navei se repetase de 
încă două ori. Marcu ajunse, cu două salturi prelungite şi o evitare la limită a unei 
tunsori premature dar binevenite, ajunse la complexul de dispozitive pe care-l 
foloseau de obicei, adică întotdeauna, pentru a ieşi. Este chiar cel descris mai 
devreme. 

Fiinţa care intră nu avea nimic uman în ea, dar cei doi o cunoşteau prea bine. 
Fusese prezentă de atâtea ori într-un cotlon al conştiinţei, al memoriei lor, de câte 
ori venise aici, pe staţie, pentru a-i anunţa că ei, extratereştrii, în urma unor calcule 
avansate pe care ei nu le vor înţelege niciodată pe deplin, au ajuns la concluzia 
umană va ajunge la extincție în următoarele 99 de minute. Doar lor, celor doi, li se 
oferă posibilitatea de a retrăi ultimele 99 de ore şi de a face ceva. Orice. 

Până acum au acceptat întotdeauna, în primele dăți au încercat prin toate 
metodele posibile să salveze omenirea de distrugere. Dar omenirea a refuzat să fie 
salvată iar extraterestrul a revenit de fiecare dată cam în acelaşi timp, la o diferență 
de câteva minute. După aceea au acceptat doar pentru a mai trăi puţin, a se distra 
făcând ceea ce trebuiau de la bun început să facă: slujba pentru care au fost 

angajaţi şi trimişi acolo. Matt şi Marcu vor accepta şi de data aceasta, până într-o zi 
când se vor plictisi de moarte de toată chestia asta - sau la al 40-lea accept - şi vor 
refuza. lar atunci vor da drumul la televizor şi vor privi cum Lumea se va 
autodistruge, pentru ca mai apoi... 


1 octombrie 2000 

Oglinda 


Se spune că ochii sunt oglinda sufletului, că poţi să-ţi dai seama cu ce fel de 
om ai de-a face dacă îl priveşti lung în ochi. Până în adâncurile sufletului ce se 
oglindeşte în ei. 

Apa este oglinda naturii, privind în apa limpede a lacurilor de munte vezi 
practic totul: viața acvatică - esenţa începutului vieţii, peisajul de deasupra apei, 
propria ființă şi nu în cele din urmă propriul suflet însetat. Cufundat în această apă 
sufletul uman devine una cu sufletul naturii, contopite într-o singură ființă, o 
singură conştiinţă atemporală şi fără limite specifice în spațiu. Universală. 

Într-o lume unde schimbarea este singura constantă apa de munte este mereu 
aceeaşi iar conştiinţa de dincolo de oglinda ei este singurul martor care poate 
urmări, care urmăreşte, şi memorează întâmplările de dincolo. Din lumea de pe 
margine. Din lumea locuită de oameni şi animalele care vin să se adape în apa 
lacului, să se spele şi să se curețe de toate impurităţile de pe corp şi din suflet. 

La fel de bătrână ca timpul, la fel de nouă ca apa şi la fel de limpede ca sufletul 
de copil şi roua dimineţii, conştiinţa de dincolo de oglinda lacului de munte se 
regăseşte în toţi şi în toate: în plante şi animale, în oameni şi anotimpurile ce trec 
peste ei toți aşternându-i în tăcere şi amintire împreună cu luptele lor, dragostea ce- 
i animă, calităţile şi defectele fiecăruia. Picături de apă în viață, aşa sunt oamenii: 
mereu aceeaşi, mereu noi şi împrospătaţi, mereu diferiți. Aşa îi reflectă şi ea, oglinda 
de cristal a lacului, ființe deosebit de vii şi foarte speciale. 

Privind direct în apă îţi vezi numai sufletul şi cerul, destinul, privind oblic vezi 
prin prisma timpului ce a fost şi ce va fi că ei sunt una. Trecutul şi viitorul sunt 
unul şi acelaşi în oglinda lacului aşa cum sufletul omului şi natura cu toată 
frumuseţea şi complexitatea lor sunt două aspecte ale aceluiaşi lucru. Oamenii 
visând, vânând sau luptându-se, oameni iubindu-se lângă foc, oameni pur şi simplu 
trăind - fragmente-picături de şi din viață memorate în oglinda apei aşa cum au 
fost, cum sunt şi cum vor fi mereu atâta vreme cât va exista Viaţa. 

Viața şi apa sunt una, cea mai puternică forță din Univers ce animă totul 
dincolo de barierele aproape de netrecut a spațiului şi timpului, dincolo de emoţii şi 
neființă. O forță care se cere respectată, iubită, temută căci ea este şi în noi, 
oamenii, ea este noi. Fiinţe aflate la cumpăna dintre apă şi oglinda ei, mereu 
aceeaşi, mereu noi, împrospătaţi, mereu diferiți. 


16 martie 2000 

Omul-de-gheaţă 


O privire rece şi distantă a fost tot răspunsul pe care l-a primit, tot răspunsul 
de care a avut nevoie. Bărbatul se întoarse pe călcâie şi se cufundă în interiorul de 
nepătruns al junglei. În tăcere. Înghețat. Femeia se întoarse la rândul ei şi intră în 
clădire. Tristă, dar mai liniştită. Nu o va mai tulbura nimeni, cu atât mai mult omul- 
de-gheaţă de afară. Ajunse în laborator şi închise uşa. Era bine şi cald, plin de viaţă. 
Nucleul ce avea să umple de şi cu viaţă întreg oraşul, toată lumea asta pustie odată 
cu sosirea primăverii. 

Primăvara ce avea să urmeze iernii nucleare. Iarnă creată de oameni, alți 
oameni morți demult, de secole, şi blestematele lor arme. Şi maşinăriile lor fără 
emoții şi sentimente, fără nici un pic de umanitate şi la fel de înghețate ca şi jungla 
de metale contorsionate şi ziduri distruse de afară. O junglă de nepătruns. 

Primăvara a venit şi a trecut. Scurtă dar deosebit de benefică. Profeţia efortului 
ei s-a împlinit iar viața şi-a reintrat în drepturi, jungla de fierăraie şi moloz s-a 
transformat treptat într-o junglă plină de verde, soare şi păsări. Plină de viață. Una 
câte una au reapărut şi animalele, cele mici apoi cele mari, atrase de abundența de 
verde din locurile unde migraseră. Doar omul-de-gheaţă nu a mai reapărut, lipsea. Îi 
lipsea. Prezenţa lui, chiar enervantă uneori, deseori, zâmbetul larg şi trist, 
încercările nereuşite de a se apropia de ea. 

Dar femeia nu s-a îngrijorat prea tare, după atâţia ani de iarnă nu se aştepta 
ca omul-de-gheață să fie prin apropiere într-un anotimp aşa de cald. Iarna îi 
devenise o a doua natură, chiar dacă dragostea lui era la fel de vie şi de caldă ca 
frumoasa zi de vară de afară, de dincolo de zidurile ce-i serviseră drept adăpost 
femeii în întreaga sa viață. 

Toamna sosi cu ploile ei lungi, vânturile reci şi zilele din ce în ce mai scurte. 
Deja femeia ardea de nerăbdare, aştepta iarna. larna ce-i devenise o a doua natură. 
Şi pe omul-de-gheaţă. Iarna sosi şi trecu dar omul-de-gheață rămase departe. 
Departe de ea, cel puţin. La începutul primăverii celui de-al treilea ciclu femeia nu 
mai ajută viața să renască, nu cum o făcuse în ultimii doi ani. Dar o udă cu lacrimi 
de tristeţe şi dor, cu lacrimi de dragoste. 

Părăsi clădirea, definitiv. Îl căuta. Pe omul-de-gheață. Pătrunse în interiorul 
junglei ce până acum îi fusese de nepătruns şi care înconjura clădirea. Era acelaşi 
punct pe care el îl folosise când a părăsit-o. Acum însă jungla moartă de demult era 
plină de viață: plante, animale şi flori alături de bucăți de metal de nerecunoscut şi 
moloz -— ultime vestigii ale unui fost mare Oraş. Nu avansă prea mult, doar cât să 
ajungă la marginea frumoasei şi minunatei oaze de mişcare, până la capătul 
puterilor sale - marginea Oraşului. Privi în jur: pe de o parte se întindea fosta zonă 
tehnologică şi ceea ce devenise ea acum, în cealaltă parte o uriaşă câmpie presărată 
cu dealuri, caldă dar pustie, lipsită de orice urmă de viu şi bucurie. La fel de ea 
însăşi. Între cele două, frontiera. Un râu nu prea lat, cu câteva sloiuri de gheață 
plutind. Şi un pod, rămăşiţe. 

O grămăjoară informă de dincolo de râu îi atrase atenția. O grămadă de haine 
vag cunoscute, pentru iarnă. Haine ca ale omului-de-gheaţă. De parcă ar fi fost 
aruncate la un loc. De cineva sau de ceva anume, de intemperii. Aşezate ca şi cum 
purtătorul ar fi vrut să intre în oraş. 

Ochii i se umplură de lacrimi pe măsură ce totul îi devenea clar: Primăvara îl 
topise aşa cum căldura topise zăpada iar dragostea gheața din sufletul ei. Şi din 
corpul omului-de-gheaţă. O boare rece îi umezi fața, unul dintre sloiurile de gheață 
se apropia de mal. Se apropia de ea. Femeia tresări: cel-ce-fusese-om-apoi-gheaţă-şi- 
apoi-om-din-nou ieşi din apă, aceasta se scurse cu bucăți de gheaţă înapoi în râul 
rece lasându-i vizibilă pielea albă şi rece dar totuşi foarte umană. Încălzită doar de 
dragostea ce anima întreaga ființă. Şi de sărutările pe care i le dădea dragostea 
împărtăşită a femeii. 

Vara a venit şi a trecut, toamna la fel. În decursul acelei ierni s-a născut un 
copil al gheții dar un copil complet. Unul uman. Primul de după Apocalips, vestitor 

al noii rase de oameni: mai bune, mai paşnice, mai legate de natură. Mai umane şi 
mai vii. Oameni-ai-întregului-an. 


3 martie 2000 

Sah 


1 


- Şah mat! 

Vocea răsună puternic în spaţiul închis suficient de puternic pentru a se face 
auzit ecoul dar prea slab pentru a atrage atenţia jucătorilor ce ocupă la intervale 
destul de mari spaţiul destul de mare al sălii. Atrase pentru vreo două secunde 
câteva priviri curioase apoi jucătorii îşi întoarseră privirile înapoi la jocurile lor de 
şah. Cele două siluete ale noastre, aplecate deasupra unei mese absolut normale, 
acoperită cu o tablă de şah ce nu părea foarte deosebită, ba chiar foarte 
asemănătoare cu toate celelalte table de şah de pe Pământ. Pentru un om, chiar şi 
amator ori profesionist într-ale şahului, nimic nu ar părea prea ieşit din comun cel 
puţin până în momentul în care ar fi început să se uite cu atenție la cei doi jucători 
şi la piesele lor. 

- Felicitări, Einstein! Ai câştigat, în cele din urmă. 

Dumnezeu nu era vizibil prea supărat, doar puţină resemnase putea fi 
desluşită din vocea sa, dar asta era doar partea vizibilă a conştiinţei sale. Nimeni nu 
avea cum să ştie ce se întâmpla cu adevărat în străfundurile ființei sale... iar 
Einstein nu era suficient de prost ca să încerce să afle: 

- În cele din urmă, Zeule! Dar trebuie să recunosc, eşti cel mai redutabil 
jucător cu care am avut de-a face până acum, sau cel puţin în ultimul timp. 

- 17493 de mutări! Nici tu nu eşti un jucător prea slăbuț... 

- Ştiu, rânji Einstein. Pentru că asta ar însemna că eşti mai slab ca... 

Tăcu realizând dintr-o dată că se află în fața unui individ cam periculos 
uneori, Biblia era plină de asemenea „pilde”. Cu toate acestea nu se putu abține să 
nu îşi exprime gândul cu voce tare: 

- Trebuie să recunosc, pentru un zeu care îşi distruge duşmanii dacă ar fi să-i 
citez pe credincioşii tăi, te ţii destul de bine. 

Dumnezeu făcu un gest de genul „uit-o”: 

- Mai facem o partidă? 

Ar fi împrăştiat piesele rămase pe tabla de joc indiferent de răspunsul 
partenerului său dacă acesta nu l-ar fi oprit: 

- Aşteaptă! Înainte de a începe altă partidă vreau să mai văd o dată schema 
finală şi să mă minunez... 

Pe tablă se mai aflau doar 4 piese de joc, două de culoare albă - un rege şi un 
pion - şi două de culoare neagră - un nebun şi un rege. După cum cred că v-aţi dat 
seama albul îi aparținea lui Dumnezeu iar negrul - nu luaţi în seamă culorile ca 
absolute - au fost alese ca standard pentru jocul de şah cu mai bine de 10 miliarde 
de ani de când există acest joc şi sunt comune tuturor 
raselor/jucătorilor / persoanelor implicate ce-i aparțineau, şi îi încă aparțin până la 
terminarea oficială a acestui joc care de obicei coincide cu răsturnarea piesei regelui, 
lui Einstein. 

Cum nu puteți vedea tabla de şah trebuie să vă descriu situația: regele alb era 
prins într-un colț de regele şi nebunul negru şi era în imposibilitatea de a face vreo 
mişcare - o poziție clasică de şah mat care sunt sigur că are un nume specific 
pentru fiecare rasă care cunoaşte jocul de şah - iar în partea opusă pionul alb 
stătea stingher şi inutil acum, la o singură mutare de marginea tablei. Mutare care 
i-ar fi dat posibilitatea albului de a-l schimba cu o altă piesă, o regină de exemplu, şi 
o nouă relansare a jocului. 

Dar acum era prea târziu pentru aşa ceva. Jocul era terminat, iar Dumnezeu 
era pe cale de a-şi răsturna regele punând capăt unui joc ce părea de-a dreptul 
fenomenal prin lungimea şi complexitatea lui dar care pentru ei, Zeii nemuritori şi 
eterni, era ceva absolut normal. 

Un strigăt de surpriză ce semăna mai curând cu un urlet decât ceva scos din 
gâtlejul unui om îi întrerupse mişcarea, Einstein se holba cutremurat la pionul alb 
şi scotea un fel de sunet de groază de undeva din stomac. Avea şi de ce: deşi singura 

posibilă mişcare a albului ar fi fost scoaterea regelui din şah pionul alb avansa 
singur, adică fără intervenţia nimănui cu atât mai mult a lui Dumnezeu, cu o 
mişcare înainte - adică mutarea care-i permitea albului reluarea jocului — devenind 
în acelaşi timp singura piesa capabilă de a susţine asaltul asupra regelui: o regină. 

Dumnezeu ştia că acest lucru era imposibil în nici unul dintre Universurile 
cunoscute, nu-i rămase decât să se holbeze la rândul lui la piesa care o luase razna 
de capul ei şi să scoată la rândul lui un soi de urlet de groază atât de uman şi de 
netolerat pentru o ființă cerească. Acum cele două urlete, a lui şi a lui Einstein, se 
împreunau formând ceva ce semăna scheunatul a doi mâţi spălaţi cu furtunul. În 
cele din urmă Dumnezeu sări în picioare de parcă un păianjen ar fi sărit pe haina 
lui albă răsturnând în mişcare tabla de şah. Piesele se răsturnară între cei doi 
jucători reliefându-se foarte bine pe pardoseala translucidă a încăperii, o rază de 
lumină ce le încălzea picioarele lovi regina de culoare albă care străluci şi... 


2 


Jamuel Band, cunoscut şi ca Agentul 0008 al Guvernului Alianţei Terestre 
(GAT cu i se mai spunea mai mult în batjocură de către populație), se masturba în 
baie când tocmai îşi dădu seama că pusese mâna pe cheia problemelor pe care 
guvernul le avea în ultimul timp. Vă rog, în numele Universului, să nu luați acest 
lucru ad literam, nici revista-hologramă porno pe care o ținea în mâna stângă (şi pe 
a cărei copertă din spate trona o poză a lui Einstein, patronul spiritual al editurii) şi 
mai ales nici acea porțiune a corpului său pe care o muncea cu atâta patos cu 
dreapta nu aveau nici o importanţă strategică de nici un fel... atât doar că în acele 
momente agentul Band se gândea atât la nevoia stringentă pentru o femeie în viața 
lui (sau mai multe dacă era cazul, dar principiul era acelaşi) dar şi la motivele 
mişcărilor de trupe pe care mai toate civilizațiile din partea cunoscută a Galaxiei le 
făceau în ultimele luni. Convorbirea aproape criptică pe care o avusese în urmă cu 
câteva zile cu J'Karir i se păru dintr-o dată deosebit de clară în lumina ultimelor 
întâmplări şi a erecției abundente pe care o obținu, ştia acum ce are de făcut. 

Ceea ce a urmat nu a fost prea important, doar rezultatele au fost. Agentul 
0008 şi-a urmat străfulgerarea de inteligență până la capăt şi, în urma unor 
investigații mai mult sau mai puţin ortodoxe (adică în alte cuvinte ca urmare directă 
a acestor investigații au murit pe parcurs câteva persoane din mai multe rase 
inclusiv cea umană) a ajuns în posesia tuturor datelor pentru a-i permite să 
înțeleagă şi mai ales să controleze toată situaţia. 

Cineva îi manipula pe toți. Pe Alianța Terestră şi pe toate civilizațiile 
extraterestre care nu făceau parte din ea, chiar şi pe el îl influenţaseră de câteva ori 
dacă privea în urmă cu o oarecare doză de realitate. Şi ura să fie influențat! 

Tocmai era pe cale să îi dea de gol şi să detensioneze situația explozivă în care 
fusese adusă Alianța Terestră când s-a întâmplat dezastrul. Toate guvernele 
implicate erau adunate la un loc, aranjase asta cu o oarecare greutate dar o făcuse 
până la urmă, iar el se îndrepta spre încăperea respectivă când totul se zgudui sub 
impactul bombelor cu antimaterie şi apoi dispăru. Când se trezi deasupra lui se 
găseau Dumnezeu şi Einstein care urlau spre el îngroziţi, îi recunoscu instantaneu 
şi reacționă şi mai rapid. Scoase pistolul din dotare şi din buzunar şi împuşcă pe 
amândoi. Apoi se sinucise. 

Dumnezeu se culese de pe jos şi se frecă la ochi, câteva blesteme care 
specificau exact locul din arborele genealogic în care îi trimitea pe toţi cei implicați i 
se năpustiră spre buze dar se opri suficient de repede pentru a nu spune nimic, nu 
se cuvenea ca un zeu să aibă un asemenea vocabular. 

Einstein se culese de pe jos şi se frecă la ochi, câteva înjurături care specificau 
exact locul de origine în care îi trimitea pe toți cei implicaţi i se năpustiră spre buze 
dar se opri suficient de repede pentru a nu spune nimic, nu se cuvenea ca un 
savant-zeificat să aibă un asemenea vocabular. 

Jamuel Band, cunoscut şi ca Agentul 0008 al GAT, se culese de pe jos şi se 
frecă la ochi, câteva blesteme şi înjurături care specificau exact locul de origine şi 
din arborele genealogic în care îi trimitea pe toți cei implicaţi dar mai ales pe cei 
care-l aduseseră acolo i se năpustiră spre buze dar se opri suficient de repede 
pentru a nu spune nimic, nu se cuvenea ca un nou sosit în Rai să aibă un 
asemenea vocabular. 

- Uff, oamenii! oftă Dumnezeu. Aminteşte-mi să nu mai joc niciodată folosind 
această rasă pe post de piese, i se adresă lui Einstein. 

- De ce nu? ripostă acesta. Aşa m-ai racolat şi pe mine ca jucător, şi s-a 
dovedit că sunt unul bun. 

Cei doi se îndepărtară bolborosind iar Jamuel Band rămase stânjenit lângă 
tabla de şah răsturnată, îi deveni evident că cei doi uitaseră de el. Ar mai fi rămas 
aşa un timp dacă un individ cam bătrân şi care i se părea cam cunoscut nu s-ar fi 
apropiat de el: 

- Jucăm o partidă? 

Avea un accent vag terestru. 

- Sigur. Dar trebuie să-mi spuneți mai întâi regulile de aici. 

- Este doar un joc de şah, regulile sunt cele obişnuite doar piesele trebuie... 

- Sunt Jamuel, se prezentă el peste masă. 

- Sunt Thor, se prezentă partenerul. 

Tăcerea se instală din nou peste sală în timp ce noua partidă începea. Absorbit 
de aceasta Jamuel uită de orice altceva şi îşi preluă funcția de zeu asupra lumii lui 
şi jucă cu ea şah. 

1 iulie 2000 

Statia de benzină 


O zi friguroasă de iarnă. Poate avea să ningă, dar mai târziu. Acum totul era 
uscat şi rece, pământul, pomii. Chiar şi cerul. Şoseaua nu era prea circulată, toți 
preferau să stea la căldură. Toţi cei care puteau. Călin nu era unul dintre aceşti 
fericiți, sau cel puţin nu încă. Mai avea de servit încă un client apoi se va retrage cât 
mai repede în adăpostul nu foarte călduros dar deosebit de ademenitor în momente 
ca acesta al staţiei de benzină. Împreună cu colegii lui. La o cafea şi o carte. Până 
când îi va sosi din nou rândul să iasă, până la un nou client. 

Maşina se îndepărtă într-o trombă de praf — va ninge cu siguranță. Dar mai 
târziu. Cam uscată zi pentru o zi de iarnă. 

Călin îşi frecă mâinile, aproape nici nu şi mai simțea. Era al naibii de frig... 
trebuia să ajungă cât mai repede înăuntru. La căldură. 

Zgomotul de motor îi ajunse la urechi când mai avea doar câțiva paşi până la 
uşă... se rugă la toți sfinţii să nu se oprească în apropiere. La o pompă. Dar şi sfinții 
erau undeva la căldură, frigul îi alungase de pe Pământ, motorul se opri undeva în 
spatele lui. În apropiere, la o pompă de benzină. 

Dorinţa de a ajunge la cald îl determină să mai facă un pas dar simțul datoriei 
îl făcu să se întoarcă. Pentru o secundă rămase încremenit de parcă frigul îl 
ajunsese în cele din urmă făcându-i ultima glumă posibilă: un sloi de gheață în loc 
de sânge şi țesuturi. Tot sângele şi toate țesuturile. Tot corpul... un om de zăpadă. 
Sau de gheaţă în lipsa zăpezii. 

Nu ştia de ce să se minuneze mai întâi: de ținuta străinului sau de motocicleta 
lui. O ţinută de vară: cămaşă cu mâneci scurte peste un tricou subțire, pantaloni de 
piele, o pelerină impermeabilă împăturită era perfect vizibilă în partea din spate a 
Harley-ului. Unul vechi, uşor de recunoscut din filmele de la sfârşitul secolului 
trecut. 

- Nu ţi-e frig? 

Călătorul era tânăr, nu-i despărțeau prea mulți ani. Şi deosebit de simpatic. 
Dar foarte dezbrăcat pentru frigul de afară. Călin se înfioră, nu mai era nevoie să 
simtă frigul... i se făcea frig numai văzându-l. 

- Fă-i plinul, te rog. 

Începutul era bun. 

- Nu. Cu timpul te obişnuieşti. 

Trecu mai bine de o secundă până ce Călin să-şi dea seama că era răspunsul 
la întrebare. Benzina se scurgea în rezervor ca într-un vas fără fund... era aşa de frig 
că se aştepta ca lichidul să îngheţe dintr-un moment înaltul şi să rămână cu 
furtunul suspendat aşa, în aer, deasupra unui rezervor înghețat şi el. 

- Nu vii înăuntru, să te încălzeşti puţin? 

- Nu, mulțumesc. Dar trebuie să ajung cât mai repede la destinaţie. 

- Pot să ştiu unde? Sau e secret? 

Zâmbete. 

- Tot înainte. 

Străinul se vroia să fie misterios, Călin nu mai insistă. Benzina continua să 
curgă într-un rezervor ca un vas fără fund... dar nu era spart. Era numai foarte 
spaţios. Declicul se auzi la fel de puternic ca o împuşcătură în aerul rece şi uscat, îl 
făcu să tresară. Rezervorul era plin. 

- 1204 lei. 

Călătorul se cotrobăi prin buzunare. 

- Din păcate nu am decât de 2000. Păstrează restul. 

Călin luă bancnota ca în transă, nu mai văzuse niciodată aşa ceva. Călătorul 
se urcă pe Harley dintr-un salt şi dispăru în goană după serpentină. Rămas din nou 
singur Călin uită de frig şi de dorința incontrolabilă de a intra la căldură. Prea 
ocupat cu studierea foii de hârtie, nu ştia prea multe despre bancnote dar asta era 
tipărită în 1999. Anul penultimei eclipse. Foarte rare, chiar şi pe atunci. Acum, 
imposibil de găsit. 

Băgă hârtia în buzunar şi intră în clădire. Mai târziu. O va studia mai târziu. 

- Ce s-a întâmplat? De ce ai stat atâta? 

Gălăgie. Şi două întrebări suficient de puternice şi de clare pentru a se face 
auzite. 

- Nişte clienți. O maşină şi o motocicletă, un Harley. 

- Care Harley? 

- Nu l-aţi văzut? 

- Nu. 

Discuţii. Acelaşi rezultat: nimeni nu văzuse nimic. Indicatoarele din 
rezervoarele de benzină arătau acelaşi lucru: nimeni nu îşi făcuse plinul în ultimul 
timp. Nici o motocicletă. Nimic. 

Doar o bancnotă îndesată într-un buzunar... şi o fantomă care cutreiera lumea 
pe o veche motocicletă Harley Davidson de mai bine de 100 de ani. Un renegat. 

Terra 12c 

Nava se strecura cu rapiditate printre ramurile groase ale copacilor uriaşi ce 
formau pădurea tropicală a celei de-a doua planete a sistemului Sipoore. Singurul 
pilot din carligă rămas în viață încerca din răsputeri să evite coliziunea cu aceste 
ramuri sau trunchiurile de-a dreptul monstruoase ale copacilor, o singură asemenea 
lovitură ar fi distrus în întregime nava şi încărcătura acesteia omorându-l atât pe el 
cât şi pe pasagerii din cală. Până acum putea spune că reuşise să menţină nava 
într-o singură bucată, aproape neatinsă, dacă nu lua în considerare crengile din jur 
care se frecau de învelişul şi aşa destul de avariat al navei. Simţea sunetele ascuţite 
de metal frecat de parcă crengile l-ar fi frecat prin cutia craniană direct pe creier, nu 
din cauză că nu le putea suporta dar ajunsese să se ataşeze de navă şi îi părea rău 
să o vadă - sau să o audă în acest caz — distrusă. 

- Sfinte Dumnezeule! exclamă el văzând prin geamul crăpat al carligii 
întunecimea verde a tufişurilor. 

Aproape îngheță în momentul în care îşi dădu seama că dacă se vedeau 
tufişurile atunci nici pământul din care răsăreau nu era prea departe iar nava se 
îndrepta direct spre acesta aproape perpendicular pe nivelul solului. Trebuia să o 
redreseze acum, înainte de a fi prea târziu, dar mai întâi... Mai întâi trebuie să 
găsesc suficient spaţiu liber pentru a o întoarce nava. Noi sunete de metal zgâriat şi 
de rupturi se auziră de peste tot, din şi de dincolo de carligă. 

- Atenţie! strigă pilotul în microfonul de lângă el. Pregătiţi-vă de impact, ne 
prăbuşim! 

Undeva în spatele lui, în cală, printre uriaşele baloturi care ocupau cea mai 
mare parte a spațiului atunci când nu zburau prin toate părțile prin spaţiul liber se 
strecurau 4 siluete umane căutând un loc mai sigur decât restul navei. Una dintre 
aceste siluete, o femeie, tresări auzind vocea cavernoasă a pilotului în difuzorul cel 
mai apropiat şi grăbi pasul ajungându-l din urmă pe cel din fața ei. Acesta era mult 
mai înalt ca un om, lucru care nu se datora numai faptului că purta pe umerii largi 
corpul inconştient al unei ființe umane ci şi faptului că nu era chiar un om. Era 
ceea ce oamenii din trecut ar fi numit un extraterestru iar cei de acum o creatură 
inteligentă din sistemul Ktirama, un Ktiro care răspundea la numele de Ramtox. 
Când femeia îl ajunse din urmă îl atinse pe cot iar acesta îşi puse jos cu o grijă 
deosebit de nespecifică unei ființe de o asemenea statură şi configurație fizică şi mai 
ales unui asemenea moment straniul bagaj rezemându-l de cel mai apropiat balot 
siguranțat şi îl legară cu rapiditate de nişte cabluri care fixau încărcătura de podea. 

Femeia se îndreptă şi le strigă ceva oamenilor din faţa ei care acum o priveau 
încercând în acelaşi timp să se țină pe picioare în nava înclinată care tremura de 
parcă era gata să se dezmembreze în orice moment. Zgomotele care însoțeau aceste 
tremurături îi înconjurau din toate părțile făcându-le viața imposibilă, femeia îşi 
jură că dacă avea să scape cu viață aici va avea să-şi ia o pauză. Toată chestia în 
care intrase începuse să o obosească mai mult decât îşi putea permite. 

- Ne vom prăbuşi! strigă ea din nou de data aceasta mai tare încercând să se 
facă auzită. Ţineţi-vă bine de ceva! 

Se feri în ultimul moment de unul dintre nenumărate obiecte care începură 
din nou să zboare de capul lor prin încăpere în momentul în care nava se redresă la 
un unghi mai normal pentru ei. Îşi pierdu pentru un moment echilibrul dar Ramtox 
o sprijini. Inutil însă, în secunda următoare nava se frecă de trunchiul gros al unui 
copac şi se răsturnă peste cap. Compensatoarele inerțiale şi gravitaționale au 
început să dea rateuri de la intrarea în atmosferă, acum însă şi-au încetat complet 
activitatea şi pasagerii au fost aruncaţi în toate părțile, chiar şi Ramtox care, cu 
statura sa imensă, părea de neclintit. 

Nava mai avansă câțiva zeci de metri printre tufişurile dese şi copacii imenşi 
până se înfipse în solul moale, când în cele din urmă se opri în urma ei era o dâră 

lungă de pământ negru plină bucăţi de lemn şi frunze rupte din tufişurile alăturate 
şi bucăţi de metal rupte din blindajul aproape imposibil de distrus a navei. 

Când Victoria îşi reveni simți că plutea prin aerul dens şi cald. Cineva sau ceva 
o căra pe sus. Ca prin vis îşi dădu seama că cel responsabil de acest lucru era 
Ramtox şi rămase calmă, nemişcată pentru câteva momente savurând cât mai mult 
senzația atât de plăcută de zbor. Se smulse vis şi reveni la realitate suficient de 
repede pentru a deschide ochii la numai câteva secunde înainte ca Ramtox să o 
pună jos. Trase adânc aer în piept de parcă tocmai s-ar fi trezit, aerul era cam cald 
şi umed iar presiunea atmosferică era mai mare decât în navele Primului Sector, dar 
nu ne nesuportat. Avea să se obişnuiască cu timpul, întrebarea era numai dacă 
avea suficient timp pentru asta. 

Se ridică privind cu rapiditate şi eficienţă în jur, era la câţiva zeci de metri de 
corpul răsturnat la navei într-o tabără improvizată într-un mic luminiş. În 
apropierea ei se aflau şi corpurile nemişcate fără cunoştinţă sau moarte ale celor cu 
care călătorise, adică 4 persoane. Singurul care rezistase prăbuşirii fără a fi afectat 
vizibil era Ramtox, constituţia lui puternică îl ajutase în acest sens fără a reuşi însă 
să-l ferească de căldură. Deşi nu lăsa să vadă Victoria simţi instinctiv că creatura 
suferea din cauza zăpuşelii ce-i înconjura, clima tropicală a planetei nu făcea prea 
mult bine nici oamenilor cu atât mai puţin reptilienilor. Pielea solzoasă de un verde 
închis ca a unor şopârle, chiar şi a uneia inteligente şi călită de evoluţie şi războaie 
ca Ramtox, era sensibilă la umezeala din aer. 

- Piloții? 

- Doi sunt morți, unul rănit, răspunse el indicându-i corpul prăbuşit lângă un 
copac. Crengile superioare ale copacilor. 

Vorbea destul de bine engleza dar vocea, mai precis timbrul neuman şi 
accentul caracteristic, îi trăda originea extraterestră. Cu toate că îl cunoştea de o 
oarecare perioadă de timp, Victoria nu se obişnuise niciodată cu vocea asemenea 
unui mârâit de câine a lui Ramtox. Dar din fericire pentru ea el nu vorbea niciodată 
mai mult decât era necesar, femeia nu ştia dacă era o trăsătură caracteristică a 
speciei sau a individului pe care-l vedea acum îndreptându-se spre navă. 

Dar acum avea alte lucruri la care să se gândească, se aplecă asupra fiecărui 
om în parte cercetându-i cu cea mai mare atenţie rănile şi încercând că le panseze 
cât putea mai bine în condiţiile în care se aflau. Doi dintre ei, pilotul şi comandantul 
Joseph Quaid, erau răniți suficient de grav pentru a o îngrijora, dar restul erau 
aproape neatinşi. În afara unor contuzii uşoare şi vânătăi când aveau să se 
trezească nu se puteau plânge de altceva în afara unei dureri de cap. Se aplecă 
asupra lui Quaid şi începu să rupă din armura acestuia încercând să descopere 
toate rănile pentru a le putea pansa. 

Se îndreptă la verticală cu bucăţile rupte din armura şi costumul 
comandantului şi se întoarse după Ramtox, se clătină rezemându-se de peretele de 
lemn din apropiere. 

- Eşti rănită? auzi ea vocea extraterestrului. 

Dacă ar fi fost una umană ar fi sunat îngrijorată, dar Victoria nu-şi putea da 
seama dacă această nuanţă exista. Şi armura ei cedase în câteva locuri, dar ea nu 
fusese atinsă decât uşor. 

- Nimic important, îi răspunse, câteva tăieturi superficiale şi vânătăi. Şi o 
foame îngrozitoare, nu am mâncat nimic de aproape 2 zile. 

Fără nici un cuvânt Ramtox aruncă balotul pe care-l avea în braţe şi se 
apropie de ea dintr-un singur salt. O ajută să se întindă în iarba înaltă şi scoase 
dintr-un buzunar interior al armurii un fel de pachet pe care femeia îl recunoscu ca 
fiind pachetul cu provizii. 

- Mănâncă. 

Fermitatea şi hotărârea de nestrămutat din vocea lui trecură bariera dintre 
specii iar femeii nu îi mai rămase decât să se supună. Începu să despacheteze 
încetişor, chiar dacă cineva ar fi tresărit scârbit văzând crema albicioasă plină de 
chestii lunguieţe de culoare maronie aproape imposibil de identificat - râme 

originare de pe Ktirama 3, planeta originară a lui Ramtox, fierte în sos propriu şi 
tăvălite prin noroi — Victoria tresări bucuroasă. Ştia din proprie experiență că crema 
sau pasta respectivă, deşi nu arăta prea de încredere mai ales pentru persoanele 
care îi ştiau originea şi mai ales în ciuda mirosului insuportabil de fermentare, avea 
deosebite proprietăți energetice şi de refacere a organismului din aproape toate 
punctele de vedere şi era compatibilă din punct de vedere chimic cu mai toate 
speciile de ființele inteligente cunoscute. De aceea, şi din cauza faptului că avea un 
gust deosebit şi le dădea oamenilor un efect de bună dispoziție asemenea alcoolului 
consumat în cantități mici, era şi încă este considerată o delicatesă în toată lumea 
umană. 

- Ştii ceva? Am uitat pentru o clipă că eşti empat. 

Muşcă încetişor, având grijă să nu-i scape nimic. 

- Nu era nevoie să-mi dai mâncarea ta... dar mulțumesc. 

- Mănâncă tot. 

Un astfel de mormăit era tot ce putea scoate de la Ramtox şi tot ce era de 
ajuns. Victoria nu avea nevoie de cuvinte pentru a şti că în afara unor cazuri 
speciale odată ce un Ktiro şi-a oferit prietenia şi loialitatea unei alte persoane acele 
sentimente vor exista întotdeauna determinându-le acțiunile, gândurile, chiar şi 
cursul vieţii. Totul. 

- Ar trebuit să te duci la navă şi să cauţi ceva de mâncare şi nişte 
medicamente. Pentru tine şi ceilalți, adăugă ea dintr-o privire. 

Extraterestrul se îndreptă spre navă fără a-i mai adresa nici un cuvânt. 

- ... dacă găseşti ceva grăbeşte-te, strigă ea în urma lui. Nu mai avem mult timp 
până se vor trezi. 

Femeii nu-i rămase decât să se apuce să mănânce în mijlocul luminişului între 
companionii ei încă leşinaţi în timp ce-l privea pe Ramtox îndepărtându-se. Pentru 
prima oară deveni conştientă de imensitatea naturii în mijlocul căreia se afla: totul, 
copacii, tufişurile era de-a dreptul uriaşe. Odinioară, în adolescență, pe vremea în 
care Pământul încă nu fusese încă izolat vizitatorilor de cei care-l conduceau acum a 
mers într-un peregrinaj pe care familia ei îl făcea la fiecare 5 ani la mormântul 
unuia dintre strămoşi, Richard Arnold, erou decorat în cele două Bătălii ale 
Pământului şi în Războiul de 20 de ani, primul comandant al FASIG - Forţele 
Aeriene Speciale InterGalactice — şi amiral activ în armata Galactică până la moarte. 
Un personaj de legendă ce trăise cu mai bine de 5 secole în urmă. Dar nu acel lucru 
o impresionase atunci, sau cel puțin nu numai. Cea mai pregnantă amintire din 
acea călătorie care îi revenea în memorie tot mai viu în ultimele minute era excursia 
pe care a întreprins-o în pădurea de sequoia din apropierea hotelului la care au fost 
cazaţi... Atunci i se păruse că acei copaci erau imenşi, impresionanți şi aproape 
veşnici dar mărimea acestor plante depăşea cu mult dimensiunile acelor giganți ai 
pădurilor terestre. În timp ce se ridica pentru a-l întâmpina pe Ramtox aruncă o 
privire spre copacul cel mai apropiat de care se rezemase cu câteva minute mai 
devreme şi, cu toată bună dispoziția din ultimele minute, un sentiment de 
nimicnicie o cuprinse. Dacă zidul din apropierea ei nu ar fi fost de lemn şi nu s-ar fi 
curbat cu aproape zece de metri în lateral ar fi crezut cu uşurinţă că privea zidul din 
sticlă şi plastic al unui zgârie-nori ai planetei natale. 

- Ai găsit ceva? 

- Numai o trusă de prim ajutor şi nişte mâncare pentru două zile terestre. 

Victoria îi luă trusa din mâini şi se aplecă deasupra pilotului, acesta părea că 
începe să-şi revină primul. Deschise trusa şi îşi opri un blestem pe buze, pistolul — 
injecție era distrus şi odată cu el şi orice posibilitate de a le oferi răniților 
medicamente intravenos. Aşa că se va ocupa cu ce va putea... femeia se puse pe 
treabă. 

- Cât timp am fost fără cunoştinţă? 

- Aproape 18 minute terestre, îi răspunse Ramtox. Îngropată sub baloturi cu 
îmbrăcăminte. 

- Ce mai este pe navă? 

- Cea mai mare parte a încărcăturii este îmbrăcăminte şi minereu de cupru 
semiprelucrat. Plus câteva ustensile de bucătărie şi lucruri fără importanță pentru 
noi. 

- Grozav! Avem tocmai lucrurile de care nu avem nevoie! De ce a trebuit să ne 
urcăm în prima navă pe care am găsit-o? 

Extraterestrul nu-i răspunse, dar femeia nici nu se aşteptase la un răspuns. 
Pilotul scoase un geamăt uşor. În timpul scurtei conversații femeia îi schimbase cu 
rapiditatea dată de experiență pansamentul provizoriu cu unul mai trainic 
dezinfectându-i în acelaşi timp rănile cu alcoolul din trusă. 

- Bea asta, îi ridică Victoria capul şi îi băgă pe gât un sfert din sticla cu alcool. 

Rănitul se înecă şi gemu încă o dată. Nu era complet conştient, dar era 
suficient de lucid pentru a-şi da seama ce se întâmplă cu el: 

- Ce s-a întâmplat? 

- Ne-am prăbuşit, dar ai supraviețuit, se grăbi să-l liniştească Victoria. Stai 
liniştit şi te vei face bine în curând. Stai cu el, îi spuse lui Ramtox şi se ridică. 

Se îndreptă spre cel de-al doilea rănit şi se aplecă deasupra lui pentru a-i 
schimba pansamentele. 

- Salut, frumoaso, îi spuse acesta dintr-o dată iar femeia tresări. Este o 
dimineață magnifică, nu-i aşa? 

Victoria nu se aşteptase ca rănitul să fie deja treaz, sub stratul de murdărie de 
pe față roşi. 

- Adevărat, domnule comandant, aprobă ea. Acum, dacă-mi permiteţi, aş vrea 
să vă schimb pansamentul. 

- Bine, soldat. Dar ai grijă să nu distrugi nimic, şi aşa se pare că nu prea mai 
am multe părţi ale corpului întregi. 

În timp ce schimba bandajul vechi Victoria simțea cum cei din jurul ei 
reveneau încetişor la viață, unul câte unul. Locotenentul John Riker se ridică 
şovăitor în picioare şi se uită în jur după ce, în mod instinctiv şi complet previzibil, 
îşi verificare arma şi armura. Prima era la locul ei iar a doua era aproape intactă, cu 
excepția unor spărturi în câteva locuri delicate ce o făceau practic ineficientă şi 
complet inutilă în cazul unei lovituri directe. Morţii nu mai aveau nevoie de nici un 
fel de protecţie exterioară. Locotenentul se decise că, în ciuda acestor lucruri, 
armura se găsea la exact la locul potrivit şi se porni să cerceteze zona. Privirea i se 
opri pentru un moment asupra lor, era o privire fără nici un simțământ şi emoție în 
ea, doar erau duşmani, şi apoi trecu asupra celui de-al patrulea care se trezise şi el 
dar încă nu se ridicase de pe jos. Se aplecă deasupra lui şi începură să vorbească în 
şoaptă. 

- De ce am impresia că vorbesc despre noi? spuse Quaid crispându-se. Oare de 
ce mi se pare că cei de tagma lor nu vor înceta să uneltească nici până în ultima 
clipă a vieții? 

Zâmbetul crispat al comandantului i-ar fi dovedit oricui că nu se aştepta un 
răspuns, dar acesta sosi tot sub forma unei întrebări: 

- Cei de tagma lor, domnule? 

Acesta se uită la femeia ce-l pansa şi se întrebă... Dar poate era prea ocupată 
cu pansamentul şi prea preocupată de situaţia în care erau nu-i observase tonul, şi 
totuşi, de la ce se putea aştepta din partea unei persoane care, în ciuda unei 
inteligențe native deosebite şi a unor instincte la fel de cunoscute printre ceilalți 
precum frumuseţea sa exterioară, fusese cea mai mare parte a vieții, dacă nu chiar 
toată, militar profesionist? Zâmbi îngăduitor: 

- Duşmanii noştri. 

- Ce să le faci? Şi noi am face la fel dacă v-aţi simți ceva mai bine. 

Un zgomot îl făcu pe Quaid să arunce o privire îndurerată undeva în lateral, la 
vegetația imensă şi luxuriantă din jur. 

- Unde suntem? Cum am ajuns aici? 

- Vreţi să spuneţi că nu vă mai amintiți nimic din ultimele zile? se miră femeia. 

- Ba da, dar imaginile sunt cam încețoşate. Cred că din cauza loviturilor prea 
dese pe care le-am primit aici, arătă el spre tâmpla însângerată de o zgârietură ce se 
prelungea peste toată fruntea şi al cărui pansament Victoria tocmai se chinuia să-l 
schimbe. Povesteşte-mi pe scurt ce s-a întâmplat de când am pornit spre planeta... 
la naiba nici nu mai ştiu cum se numeşte! 

- E vorba despre ce-a de-a patra planetă a acestui sistem, Sipoore 4, începu 
să-i explice femeia. Am ajuns în acest sistem acum 2 zile terestre pentru a lua parte 

la tratativele de pace dintre dumneavoastră şi conducătorii celorlalte două armate 
inamice. Dar unul dintre ei, George Douglas, a vrut să ne atragă în cursă pe toți. 
Abia am reuşit să scăpăm ca prin minune cu o navă de transport. Sau de 
contrabandă, nu cred că este prea mare diferența. 

- Cum au ajuns Jorje MacKay şi adjunctul lui, locotenentul Riker, cu noi? se 
miră Quaid. 

- I-am luat cu noi după ce v-aţi pierdut cunoştinţa. 

Femeia răspunse privirii pe jumătate mirate şi pe trei sferturi dezaprobatoare 
cu un zâmbet obosit: 

- Or fi ei capii celei mai importante forțe din acest sector local, dar nu meritau 
să-i lăsăm să moară sau să fie luaţi prizonieri aşa că i-am luat cu noi. Doar ştiţi că 
de obicei soldaţii Celui de-al Treilea Imperiu nu au milă față de prizonieri, mai ales 
de cei cu adevărat importanți. 

- Hm. 

- Motoarele erau avariate, dar am reuşit să aterizăm forțat aici, pe Sipoore 2. 
Acum aşteptăm să ne revenim şi să vedem ce se mai poate face, cum putem să 
scăpăm din această cursă blestemată. 

Femeia termină de strâns pansamentul din jurul pieptului, iar Quaid se lăsă 
încetişor pe spate încercând să se relaxeze dar fără a reuşi prea mult. Simţea cum 
rana din picior pulsa de parcă era gata să-i ia foc. 

- Cât de adâncă este tăietura din picior? întrebă. 

- Destul de adâncă, dar vă veți vindeca, sosi aproape imediat răspunsul. Beţi 
asta, îi întinse femeia o pastilă. 

- Ce este? 

- Una dintre cele mai noi antibiotice, ar trebui să vă ajute să vă vindecațţi rănile 
mai repede. 

Quaid o bău cu o înghițitură cu apă strâmbându-se, era amară. Aruncă o 
privire spre pilotul rănit şi spre extraterestrul care era încă aplecat deasupra lui. 

- Cum se simte pilotul? întrebă. 

- Grav, sunt îngrijorată în privința lui. Nu sunt expertă în medicină, dar cred 
că are hemoragie internă. 

- I-ai dat medicamente? 

- Am încercat, dar deocamdată nu se vede nici un rezultat. Seringa este 
distrusă ceea ce îmi limitează foarte mult opțiunile. 

Femeia mai aruncă o privire spre pilot apoi rămase pe loc de parcă s-ar fi 
gândit la ceva. Se întoarse spre comandant: 

- Mă duc să-i mai dau câteva medicamente, să nu plecaţi nicăieri. 

Femeia se ridică şi se îndreptă spre pilot. Acesta era febril şi delira. 

- Nu se simte prea bine, îi spuse Ramtox. Are ruptură de splină, dacă nu va fi 
operat va muri în curând. 

- Deschide te rog gura şi forțează să bea asta, îi întinse femeia o pastilă virtual 
identică cu cea pe care i-o dăduse şi lui Quaid. Nu-l va ajuta prea mult, dar îi va 
micşora temperatura şi sper că şi presiunea pe care sângele o face asupra organelor 
interioare. 

După ce rănitul o înghiți cu greutate, femeia se îndreptă şi se uită întrebătoare 
spre Ramtox. Câteodată ar fi dorit să ştie ce gândea extraterestrul, cu toate că nu 
avusese prea mult de a face cu cei din rasa lui Victoria putea să-l desluşească pe 
Ramtox cu excepția unor momente cu adevărat importante ca acesta. Acum de 
exemplu nu putea să-şi dea seama de reacţiile pe care avea să le aibă creatura în 
următoarele ore, dacă se putea bizui pe el sau nu. După ce planeta de origine fusese 
pustiită în urma războaielor galactice în care luptase şi strămoşul ei, cei din specia 
lui dobândiră obiceiul de a se angaja mercenari în armate din diferitele conflicte care 
apăreau cam în toate colțurile Căii Lactee, dar ce nu ştia ea era dacă loialitatea față 
de aceste armate se păstra până la capăt. Ramtox era prietenul ei şi ştia că o va 
proteja de tot ce îi putea face rău, dar conform standardelor militare galactice pe 
care Victoria le cunoştea asta nu-l putea împiedica să-i considere pe ea şi pe 
comandant prizonieri. 

- Căldura nu-i face bine, spuse ea aranjându-i rănitului un fel de pernă. 

- Nu face bine la nici unul dintre noi, o completă Ramtox. 

Se ridică în picioare la rândul lui iar Victoria trebui să ridice privirea pentru a-i 
vedea fața, stând în picioare creatura o depăşea în înălțime cu aproape un metru. 
Ochii extraterestrului, singurul lucru care îl făcea să semene cât de cât cu o ființă 
umană îi răspunseră privirii femeii cu o linişte şi un calm aproape inuman. 

- Mă duc până la navă să văd cum stăm cu comunicațiile, spuse el dintr-o 
dată. 

- Bine, spune-mi şi mie ce afli. 

În timp ce se întorcea cu fața spre navă, Victoria îl prinse de braţul gros 
făcându-l să se oprească. 

- Eşti un prieten bun. 

Ramtox se îndepărta continuându-şi drumul spre navă, iar Victoria parcurse 
cei câțiva metri care o despărțeau de comandant. 

- Cum se simte pilotul? o întrebă acesta. 

- Rău, îi răspunse ea gânditoare. Are splina ruptă şi trebuie operat cât mai 
repede sau va muri. 

Quaid scoase un şuierat îndurerat. 

- Acum unde se duce? arătă el spre Ramtox. 

- La navă să vadă dacă funcționează comunicațiile. Se pare că, având grijă de 
noi, a cam neglijat această problemă. 

- Va deveni o problemă doar dacă comunicațiile nu funcţionează, îi răspunse 
Quaid privind-o gânditor. la spune-mi, continuă el după câteva secunde, de cât timp 
eşti sub comanda mea? 

- De aproape 20 de ani, domnule. Iar de 2 ani şi jumătate sub comanda directă 
în garda de securitate. 

- Şi îmi mai spui încă domnule, zise Quaid zâmbind. Aş vrea ca măcar acum să 
încetăm cu formalitățile şi să ne spunem pe nume. Eu sunt Joseph, iar tu eşti 
Victoria... sau Vicky sau cu ți se mai spune. 

- Victoria este numele meu şi aşa mi se spune, zise femeia roşind pentru a 
doua oară uşor sub stratul de murdărie care-i acoperea fața. 

- Scuzaţi-mă că vă întrerup, auziră o voce din apropierea lor, dar trebuie să 
vorbim. 

- Ce să vezi, zâmbi Quaid. Jorje MacKay s-a hotărât să ne vorbească în cele din 
urmă. 

Ironia era foarte vizibilă în vocea lui, dar cu toate acestea MacKay nu dădu 
semne că o observase pentru că continuă practic netulburat: 

- Ceea ce este cel mai important acum este să scăpăm cu toţii de aici. Şi cât 
mai repede! 

- Adică eşti dispus să colaborezi cu noi după aproape un an de încercări 
nereuşite de tratative de pace?! se miră Quaid. 40000 de morţi a costat acest an de 
tărăgănare... iar procesul continuă acolo sus, arătă el cu degetul spre cer. 

- Nu te mai gândi la tratativele de pace! explodă Riker. Erau sortite eşecului 
chiar de la început. Scwartz nu era dispus să cedeze nici un moment, dacă oamenii 
mei nu ar fi acționat în ultimul moment am fi fost morți demult. 

- S-ar părea că nu au făcut un lucru prea bun, îi răspunse o Victoria nervoasă. 
Dacă nu vom pleca de aici în două zile vom rămâne fără mâncare şi apă şi vom 
muri. 

- Nu cred că avem la dispoziție două zile, îi răspunse obosit MacKay. 

- Ce vrei să spui cu asta? sări în sus Victoria. 

- Suntem pe Terral2c, o planetă foarte asemănătoare cu Pământul la zona sa 
dinspre ecuator, zise MackKay pe acelaşi ton obosit. Ai ales această zonă pentru 
tratative, se adresă el lui Quaid, aşa că trebuie să ştii că este de o importanță 
strategică foarte mare. Şi nu mă refer la sistem cât la această planetă, doar este deja 
terraformată. Şi cu toate acestea... Dacă nu te-ai întrebat până acum de ce este 
pustie, trebuie să-ți spun că acum 10 ani am încercat să colonizăm şi am eşuat. 

- Ce s-a întâmplat? 

- Fiind chiar la marginea spaţiului pe care îl controlăm am trimis o echipă de 
20 de oameni pentru a forma baza unui avanpost militar de unde să vă putem face 
cât mai multe pierderi fără să fim detectaţi. Urmau să fie completaţi de o a doua 
echipă de 1000 de oameni care să le furnizeze şi armamentul de care aveau nevoie. 

- Şi? 

- Ambele echipe au dispărut fără urmă, completă Riker spusele comandantului 
său. Toate echipele de intervenţie pe care le-am trimis după aceea nu au găsit nimic, 
iar după exact 26 de ore de la aterizare s-au evaporat. Adică la căderea sau pe 
parcursul nopţii. Fără urme sau mesaje de pericol. În cele din urmă am considerat 
planeta drept loc interzis şi nu ne-am mai apropiat de ea. 

- Ce ştiţi despre suprafața planetei? întrebă sigură de sine Victoria. 

- Din datele pe care le-am aflat de la cei pe care i-am trimis aici se aseamănă 
destul de mult cu zona tropicală a Pământului, este compatibilă cu aproape toate 
formele de viață pe care le-am întâlnit în galaxie. Inclusiv cu un Ktiro, arătă spre 
extraterestrul care intrase din nou în raza lor vizuală. 

Se apropia destul de repede ţinând seama de configuraţia terenului şi de faptul 
că ţinea în mâini un balot aproape uriaş. Quaid remarcă că, dintr-un motiv pe care 
încă nu-l aflase, Ramtox începuse să descarce încărcătura navei în tabăra 
improvizată în care se aflau. Cu balotul pe care-l aducea extraterestrul, lângă ei 
aveau să fie 3 asemenea bucăți. 

- Am impresia că nu-l prea simpatizezi, remarcă Victoria. 

- Sunt luptători buni, dar standardele lor morale nu prea corespund cu cele 
umane, îi spuse locotenentul. Niciodată nu intră în luptă dacă li se pare că inamicul 
este mult prea slab pentru puterea lor fizică sau intelectuală, se luptă numai cu un 
inamic cel puţin egal cu ei, de preferabil mai puternic. Asta ne-a cauzat o serie de 
pierderi în trecut. Şi cer uneori un preț prea mare pentru asta, se strâmbă el. 

- Referitor la dispariţii, reveni Quaid la subiectul care-l interesa, ce ne poți 
spune despre orele de dinaintea încetării oricărui contact? 

- Nimic. Totul a fost perfect normal până în ultimul moment, iar apoi a fost 
prea târziu pentru a mai putea interveni. 

- Nu ați lăsat nici o navă pe orbită pentru a controla ceea ce se întâmpla la sol? 
se interesă Victoria. 

- Este o zonă de frontieră, domnişoară, îi răspunse Riker cu vocea cam 
ridicată. Puteam fi detectați foarte uşor dacă aveam o navă pe orbită, cred că ar 
trebui să ştii acest lucru. 

Femeia se mulțumi să dea din cap, ştia că orice navă putea fi camuflată în 
aproape orice condiții dacă cineva îşi dădea osteneala suficient de mult. 

- Cum sunt comunicațiile? se întoarse ea spre extraterestrul care ajunsese deja 
în dreptul lor. 

- Distruse. 

- Vrei să spui că nu vom putea comunica nimănui că suntem aici? sări în sus 
Riker. 

- Da. 

- Poate asta este mai bine, îşi potoli MacKay locotenentul. Aşa nici inamicii nu 
ne vor putea găsi... cel puțin pentru o vreme. 

- Dar nici prietenii. 

- Prefer să fiu pe dat pe mâna celui de-al Treilea Imperiu decât să fiu aici 
atunci când... 

Nu-şi duse vorba la capăt, dar nici nu era nevoie. Cu toţii, mai puţin Ramtox, 
ştiau ce vroia să spună, iar Ramtox nu părea prea curios. Sau poate ştia deja, doar 
era empat. Acum nu le dădea nici o atenţie, era prea ocupat cu descărcarea 
lucrurilor din balot. 

- Ştii ce mi se pare ciudat? întrerupse Victoria tăcerea care se lăsase între ei. 

Privea spre locotenent, dar de fapt se adresa tuturor. Simţi cum Quaid se 
întorcea îndurerat spre ea de parcă aşa ar fi auzit mai bine, dar nu se grăbi, vroia să 
fie sigură că toți sunt atenți la ceea urma să le spună. 

- Dintr-o dată nu mai suntem noi inamicul cu care preferi să ai de a face, 
continuă ea în cele din urmă. Cel de-al Treilea Imperiu este. 

- Trebuie să fie din cauza planetei, nu se putu abţine Quaid. Locotenentul nu 
ar spune niciodată aşa ceva. 

Nimeni nu mai adăugă nimic, iar tăcerea se lăsă printre ei atotstăpânitoare 
întreruptă doar de mişcările ordonate ale lui Ramtox care începu să desfacă 
baloturile aduse mai devreme. Rând pe rând începu să aranjeze îl jurul lor lucrurile 

de parcă ar fi încercat să facă o barieră între ei şi lumea ce-i înconjura. Un zid de 
haine şi diverse mărunțişuri incapabile să oprească un atac exterior dar poate, doar 
poate, suficient de dense pentru a-i întârzia pe atacatori suficient de mult şi a le da 
timp să se apere. 

Riker vru să răspundă ultimei acuzaţii, dar femeia tresări brusc şi se ridică în 
picioare uitând parcă de pilotul pe care-l îngrijea. Ridică privirea spre ramurile 
intens luminate aflate la câțiva zeci de metri deasupra lor, părea să fi observat un 
pericol care le scăpase celorlalți. Cu toţii, mai puţin pilotul rănit care continua să 
tremure sub povara frisoanelor, deveniră atenţi la mişcările bruște ale Victoriei. 

- Ce s-a întâmplat? întrebă alertat Quaid. 

- Nu auziți? întrebă Victoria. Păsări. 

Deveniţi dintr-o dată atenţi la zgomotele de deasupra lor, cei 5 umanoizi 
ridicară privirile nu numai alertate dar şi parțial curioase. Femeia avea dreptate, 
chiar dacă sunetele creaturilor de deasupra nu se asemănau cu ale suratelor lor de 
pe Pământ, oamenii îşi putură da seama cu uşurinţă că era vorba de ființe cel puţin 
asemănătoare cu păsările. Nu se vedea nici una, dar sunetele vocilor lor se puteau 
auzi depărtate dar clare şi distincte până la ei. 

- Asta înseamnă că aici este şi viață animală, concluzionă Quaid. Dar ce fel de 
creatură poate să fie suficient de puternică ca să omoare peste 1000 de persoane... 
peste 1000 de soldaţi? se corectă el repede. În numai câteva ore. 

- Sunt de fapt câteva teorii posibile, îi răspunse Victoria. Şi nu este neaparat 
nevoie să fie o singură creatură... poate fi un număr imens de asemenea ființe, un 
număr suficient de mare pentru a-i copleşi. 

Femeia continua să se uite la crengile copacilor de deasupra şi la razele de 
lumină care se strecurau printre acestea ajungând în cele din urmă până la ei. 
Privindu-le nici prin gând nu ţi-ar trece că locul în care se găseau putea fi aşa de 
periculos, totul era la fel de paşnic ca o zi de vară la picnic ca şi cele pe care le 
petrecuse cu familia pe Pământ, atunci, în adolescenţă, înainte de... Vocea lui Riker 
o smulse din gânduri: 

- „„„nu vă mai bateți capul cu asta, după ce primul grup de soldați a dispărut 
al doilea val a cercetat toată planeta cu cea mai mare grijă. Ceea ce i-a omorât nu 
este nici bacterie, nici animal. De nici un tip dintre cele câteva sute de milioane 
cunoscute. 

- Sau nici nu este nevoie de ființe aşa cum le cunoaştem noi, îl contrazise 
Victoria. Poate fi la fel de bine o bacterie sau un virus care acționează asupra 
oamenilor şi a ființelor care au structură chimică asemănătoare... sau chiar natura 
înconjurătoare. 

- Ce vrei să spui? o întrebă MacKay. 

- În decursul peregrinărilor mele prin zona controlată de Primul Sector, zise 
Victoria, acum câţiva ani am ajuns pe o planetă la care plantele ajunseseră la un 
grad de conştiinţă uimitor pentru categoria de ființe din care fac parte. 

- Şi? 

- S-ar putea ca plantele de pe această planetă să fie la fel de inteligente ca şi 
noi sau chiar mai inteligente. Dacă primii dintre soldaţii care au venit aici au făcut 
ceva împotriva lor este foarte posibil ca plantele să pornească împotriva celor din 
afară un război pe care aceştia nu-l pot câştiga. Iar noi nici măcar nu putem spera 
să-i supraviețuim. 

- Trebuie să te contrazic domnişoară, spuse Quaid. Dacă asta ar fi adevărat, 
atunci de ce nu am fost deja atacați? Suntem numai câţiva, abia înarmaţi şi răniți 
pe deasupra. lar comunicațiile sunt distruse. O ştim cu toţii, nu înțeleg ce i-ar 
împiedica şi pe ei să o ştie. 

- Ei? 

- Atacatorii. 

- De ce... 

- Cine a terraformat planeta? 

Oamenii tresăriră. Nu din cauză că nu se aşteptau de la Ramtox la o întrebare, 
dar nici unul dintre ei nu se gândise la ea. 

- Nu ştiu. 

Simplitatea din vocea lui Riker îi surprinse pentru a doua oară în ultimele 
secunde. Era complet sincer, complet surprins. 

- Nu m-am întrebat niciodată, nu m-am interesat niciodată, dar am impresia 
că aşa a găsit-o primul val. De ce? 

- Patru specii de plante de pe Pământ, două de pe Ktirama. Bun habitat, dar 
cald. Umed. Prea aproape de Soare. 

Cu toții rămaseră pe gânduri, în cele din urmă Victoria a fost cea care vorbi 
prima. Toate privirile se întoarseră spre ea, inclusiv cea a lui Ramtox. 

- Acest sector al galaxiei a fost întotdeauna presărat de lupte între diferite rase 
sau ligi, inclusiv în Ultimul Război Galactic. Ştiu asta din jurnalul pe care l-a ținut 
unul dintre strămoşii mei în acea perioadă, răspunse ea privirilor curioase. 
Presupun că vreun transportor plin cu hrană vie sau un crucişător s-a prăbuşit la 
suprafața planetei iar plantele care erau în interior au supraviețuit. 

- Sferă verde, 500 de ani sunt prea puţini. 

- 500 de ani? nu înţelese Riker. 

- Rasa umană a ieşit în spaţiu doar în urmă cu 6 secole, ştii tu, când cu 
războiul. A urmat reconstrucția Terrei şi răspândirea prin Calea Lactee ceea ce, 
conform istoriei, a durat aproape 80 de ani. 

- Deci orice posibilitate de terraformare a acestei planete nu poate fi mai lungă 
de 500 ani, prea scurtă pentru a se face singură şi probabil suficient de lungă 
pentru a fi realizată de cineva din exterior. 

- Mă întreb cine a făcut-o. 

Visător, Quaid se uita la un petic ce cer abia vizibil printre crengile uriaşe, 
numai atunci când privirile se întoarseră spre el comandantul îşi dădu că pusese 
întrebarea cu voce tare, o greşeală la care nu aştepta un răspuns. Dar acesta sosi 
într-o manieră ce avea să-i alarmeze pe toți: 

- Cel care ne urmăreşte de când am ajuns aici. 

Vorbise Ramtox, se părea că îşi făcuse un obicei în a-i lua prin surprindere. 

- Ce vrei să spui? sări în sus Riker. 

- Undeva în jur este cineva sau ceva care ne urmăreşte, repetă Ramtox. 

Victoria potoli zelul lui Riker cu un semn şi se întoarse spre Ktiro-ul care se 
mişca în jurul lor cu încetineala unuia care se concentrează asupra a ceea ce face 
dar oricând gata să riposteze unui atac surpriză. 

- Explică, spuse ea. 

Ştia că în unele cazuri simțurile unui Ktiro se dovediseră mai ascuţite ca ale 
unui om, mai ales în momente de concentrare imensă ca cele din mijlocul unei 
lupte. Era aproape sigură că, cu toată umezeala din aer care-l deranja, Ramtox 
simțise ceva ce nu le era accesibil lor. 

- Aterizarea navei a atras atenţia cuiva puternic, îi răspunse extraterestrul 
continuându-şi netulburat munca. Ne-a urmărit de atunci. 

- Ne urmăreşte şi acum? îl întrebă Quaid. 

- Da. 

- Cine sau ce este? 

- Nu ştiu. 

- Cum de ştii toate aceste lucruri? se interesă MacKay. 

- Empatie, răspunse extraterestrul după o uşoară şovăială. 

Cu toţii tresăriră, această ultimă informaţie nu era cunoscută printre oameni 
decât de foarte puțini, iar aceştia nu se obosiseră să raporteze mai departe legați 
fiind de legăminte ale onoarei față de rasa de pe planeta lui Ramtox. Dacă acesta se 
decisese să le spună acest lucru despre el, atunci situația era mai gravă decât 
bănuiseră până atunci. 

- Este o singură entitate sau mai multe? îl întrebă Victoria schimbând 
subiectul. 

- Nu pot să-mi dau seama, este ceva necunoscut. 

- Atunci nu ar fi bine să ne refugiem în navă? întrebă ea. 

- Nava va fi prima căutată, îi răspunse Quaid. Dacă nu cumva a fost deja 
cercetată de cel care ne pândeşte. 

- Nava nu este sigură, motoarele sunt avariate, completă şi Ramtox. Pericol de 
explozie. 

- O vom verifica mai târziu şi dacă este nevoie vom înnopta acolo, spuse Quaid. 
Ştie cineva cât timp mai avem până apune soarele? 

- Cam vreo două ore terestre şi jumătate, răspunse Riker uitându-se la ceasul 
pe care-l purta la centura armurii avariate. 

- Ce arme aveam la dispoziție? 

- Armele uşoare pe care toți le purtăm de obicei, îi răspunse Victoria lui Quaid. 
Ne vor fi de ceva folos? îl întrebă pe locotenent. 

Acesta ridică din umeri, ştia tot atât de puţine despre mediul înconjurător ca şi 
restul. Convorbirea lor a fost întreruptă de pilotul rănit care începu să tremure 
incontrolabil, intră în şoc şi muri în câteva zeci de secunde cu toate încercările celor 
din jurul să de a împiedica acest lucru. 

- S-au dus naibii orice şansă de a mai reuşi să scăpăm de aici cu nava cu care 
am ajuns, spuse Riker lăsându-se înapoi în iarba înaltă. Chiar dacă am fi reuşit prin 
minune să reparăm motoarele în următoarele câteva ore nu am putea să o pilotăm 
înapoi. 

- Ce tot vorbeşti? E un Star CC Cruiser. 

- Este nevoie de patru piloți pentru a-l pilota în stare perfectă de funcționare. 
Chiar şi atunci este deosebit de dificil de manevrat. Vă simțiți în stare, domnule... 
Quaid? 

Acesta nu-i răspunse, dar expresia feței sale era un răspuns suficient: nimic şi 
nimeni nu-l putea opri dacă îşi punea ceva în gând. Poate doar moartea. Care însă 
nu era prea departe, undeva în jurul lor. Sau printre ei, în ei. În rănile lor. 

Ramtox nu îşi mai reluă munca pe care şi-o făcuse cu partea din încărcătura 
navei pe care o adusese afară şi se opri între ei. 

- Mă duc până la navă să verific sistemul electric, poate reuşim să reparăm 
sistemele de menţinere a vieţii pentru a ne suporta traiul pentru câteva zile, spuse 
Victoria. Locotenente, vino cu mine iar tu, Ramtox, ai grijă ei. 

În următoarele două ore Victoria şi Riker lucrară de zor şi reuşiră să repună în 
funcţiune o parte a aparatelor de pe navă. În acest timp cei doi comandanţi de 
armate vorbeau privind cum razele de lumină strălucitoare ale soarelui care reuşeau 
să treacă printre ramurile de deasupra lor până la ei păleau pe măsură ce steaua se 
apropia de apus. Îngândurat, Quaid contempla porțiunea roşiatică, aproape vineţie, 
de cer pe care o putea vedea prin locul în care crengile copacilor lipseau şi se întrebă 
cum trebuia să arate acel cer în timpul unei frumoase după-amieze ca şi cea pe care 
o petrecuseră. Realiză că dacă planeta ar fi fost un deşert în locul unei păduri 
tropicale, ar fi fost nu numai orbiți de lumina puternică a stelei ci şi ucişi demult de 
radiațiile pe care aceasta le emana. Cel puţin până acum copacii păreau a fi singura 
protecţie pe care ei o aveau față de acestea din urmă, dar constituiau şi punctul lor 
slab. În interiorul vegetației luxuriante nu putea să-şi vadă, nu aveau cum, 
atacatorii decât atunci când ar fi fost prea târziu. Baricada pe care Ramtox o 
improvizase era o glumă, nu era nevoie de un geniu al strategiei pentru a-ți da 
seama de asta, de fapt nici nu-ţi trebuia prea multă experienţă în ale milităriei 
pentru a şti că pe timpul nopţii acest lucru ar crea un pic de confuzie, dar erau 
complet descoperiți. Chiar şi în urma antrenamentul lor îndelungat de soldați sau 
cu puterile pe care tocmai le aflase că Ramtox le are de partea lor erau vulnerabili. 

- La ce te gândeşti? îl întrebă MacKay urmărindu-i privirea. 

- Este ironică situația, râse el. Suntem aici, pe planeta asta blestemată doar de 
câteva ore, suntem în pericol să ne pierdem viețile şi cu toate acestea am avansat cu 
relaţiile dintre noi mai mult decât ne-am fi imaginat acum câteva zile... sau chiar cu 
câteva ore înainte de prăbuşire. 

MacKay zâmbi trist. 

- Ce anume a creat această situație? întrebă. Nu mă refer la sosirea noastră 
aici, ci la toată situaţia care ne-a adus în acest război. La lupta această acerbă a 
oamenilor care a cuprins aproape toată galaxia cunoscută de ei, şi toate rasele 
inteligente pe care aceştia le-au întâlnit în scurta lor existență la nivel galactic. 

- Nu ştiu, îi răspunse Quaid gânditor. Dacă aş şti nu aş mai fi aici, aşa fi acasă 
cu familia iar întregul război nu ar fi decât o glumă amară. 

Îşi şterse transpiraţia de pe frunte, încă era cald iar o urmă de febră îl urmărea 
şi pe el. Se uită spre cadavrul pilotului, deşi Ramtox îl acoperise complet cu o pătură 
Quaid încă mai putea să vadă cu ochii minții privirea chinuită a omului în 
momentul morții. Simţea că era pe urmele lui dacă situația nu urma să se clarifice 
în următoarele câteva ore, cel mult câteva zile. 

- Dă-mi te rog nişte apă, i se adresă el lui Ramtox. 

- Te simţi bine? îl întrebă MacKay vizibil îngrijorat. 

- Doar puţină febră, dar va trece, se grăbi Quaid să-l asigure. 

- Cu medicamente şi puțin noroc, remarcă MacKay. Nu mă poți păcăli, zise 
văzându-i fața, nu acum şi aici şi mai ales după atâţia ani în care ne-am luptat unul 
împotriva celuilalt. 

Se lăsă din nou pe spate rezemându-se de copacul din spatele său. 

- Cum îți mai face familia? întrebă. 

- Bine. Fiica cea mare şi copiii ei sunt pe sfera Solaris în vizită la sora mea, dar 
cred că deja ştii asta. Sunt sigur că serviciile de spionaj funcționează foarte eficient. 

- Eşti un om norocos, ai reuşit să-ți creezi şi să mențţii o familie cu toate 
necazurile prin care sunt sigur că ai trecut. 

- Câţi ani ai? Vreau să spun cifra reală, nu cea vehiculată în arhive. 

- 87. De ce întrebi? 

- Aş vrea să ştiu de ce nu te-ai căsătorit niciodată. Ştii că sunt militari care şi- 
au format o familie în ciuda carierei în armată. 

- Pot spune că nu am întâlnit încă femeia care să mă facă să pun armata pe 
plan secund. În plus, luptele pe care le duceam împotriva ta îmi ocupau prea mare 
parte din timp. 

- Luptele pe care le duceai..., remarcă Quaid exprimarea celuilalt om. Vrei să 
spui că nu mai ai de gând să continui aceste lupte? 

- Am obosit omule, am obosit. Aproape toată viața mi-am închinat-o armatei 
iar acum vreau să-mi iau o scurtă vacanţă... pentru tot restul vieţii. 

Îl văzu pe locotenentul Riker ieşind dintre tufişurile din jurul navei şi rămase 
pentru o clipă pe gânduri. 

- Am de gând să mă retrag, dar nu înainte de a lăsa în urma mea ceva de care 
să pot fi mândru. Pacea. Păcat de că cel de-al Treilea Imperiu se încăpățânează să 
lupte mai departe împotriva tuturor. 

- De aceea ai acceptat propunerea de pace din partea mea? 

- Desigur. Că veni vorba, de ce mi-ai făcut o asemenea propunere? 

- Ca să opresc războiul, desigur. 

- Desigur, îi răspunse ironic MacKay. Dar care este adevăratul motiv? 

Quaid rămase tăcut pentru câteva secunde privindu-l pe Riker care se apropia 
printre ierburile înalte. 

- Fiica mai mică, Rose, aşteaptă primul ei copil. Şi pentru prima oară mi-am 
dorit ca acel copil să crească într-un climat sigur, aşa cum nici eu şi nici copiii mei 
nu am avut. 

În acel moment Riker ajunse lângă ei, iar conversaţia încetă aşteptând noile 
veşti pe care locotenentul le aducea. 

- Am reuşit să reparăm generatorul, le spuse acesta. Am lipit şi fisura din 
peretele reactorului principal iar acum toate reactoarele sunt intacte şi nu este nici 
un pericol imediat de explozie. 

- Ce altceva mai este funcționabil? întrebă MacKay. 

- Avem lumină, iar sistemul de menţinere a vieţii este funcționabil 78%. Va 
rezista nopții, dar nu sunt sigur despre următoarele zile. 

- Nu cred că vom avea câteva zile la dispoziţie, remarcă Quaid aducându-le 
aminte de discuţia pe care o avuseseră câteva ore mai devreme. 

- Mai este ceva, spuse Riker şovăitor. Corpurile piloților morţi au dispărut din 
carligă, nu am găsit nici cea mai mică urmă că ar fi fost cărate altundeva. 

- La naiba, începu să înjure MacKay furios. 

- Aţi găsit urme de descompunere rapidă a corpurilor? se interesă Quaid. Sau 
urme de acizi sau alte substanțe sau organisme care să poată face acest lucru? 

- Nici una, nimic. 

MacKay începu de data aceasta să blesteme de zor, situaţia prin care se părea 
că trecuseră şi oamenii lui părea să se repete dar de data aceasta avându-i pe ei în 
rolurile principale. 

- Ar fi bine să ne întoarcem la navă, domnule, spuse Riker întrerupându-şi 
comandantul. Se face răcoare. 

- Ramtox, ajută-mă să mă ridic, îi spuse Quaid extraterestrului. 

- Duceţi-vă voi înainte, le spuse MacKay. De restul ne ocupăm noi. 

În timp ce Ramtox se îndepărta spre navă cu Quaid în braţele sale puternice, 
Riker se apropie de comandantul său pentru a-l ajuta să ridice în spate unul dintre 
bagajele cu mâncare. 

- Ce facem mai departe, domnule? întrebă. 

- Răspunsul este unul singur, cooperăm. Şi am două motive pentru a-ţi ordona 
asta: nu-i putem ucide pentru că avem nevoie de ei pentru a putea supraviețui şi a 
încheia pacea de care avem atâta nevoie. 

- Dar, domnule! 

- Nici un dar. Am să-ţi explic totul după ce ajungem înăuntru. Ține minte asta: 
putem câştiga pacea şi prin alte metode decât prin intermediul armelor. 

Quaid stătea înghesuit pe unul dintre paturile uneia din încăperile destinate 
echipajului, încăperi care existau în fiecare navă de transport indiferent de 
dimensiunile acesteia sau numărul de persoane. Singurul lucru care le hotăra 
mărimea era acest număr limitat de scopul şi încărcătura fiecărei nave. 
Comandantul Primului Sector privea spre lumina slabă a becului fluorescent 
alăturat gânditor când Victoria se întoarse spre el cu o tavă plină cu mâncarea pe 
care o pregătise special pentru el. 

- Poftim, îi spuse ea. 

Quaid zâmbi în timp ce lua tava, începu să mănânce cu acelaşi surâs 
enigmatic pe buze. 

- S-a întâmplat ceva? întrebă curioasă femeia. 

- Mă gândeam la ceea ce s-a întâmplat în ultimele ore. Ştii, în ultimele câteva 
zile de când am auzit că MacKay a acceptat propunerea de pace m-am tot întrebat 
care era motivul acestui lucru. Ce anume urmărea... şi ce avea să facă atunci când 
urma să ne întâlnim. 

- Dar nu aţi ajuns la tratative. Atacul surpriză a împiedicat acest lucru înainte 
de a putea fi realizat. 

- Ce am câştigat aici, pe această planetă, a fost ceva mai mult decât ani întregi 
de tratative, zise Quaid aproape înecându-se cu apă. Pentru prima oară simt că am 
înțeles mai multe despre Jorje MacKay decât în toţi anii care au trecut de când am 
auzit pentru prima oară de el. Până acum am fost cel puţin suspicios referitor la 
persoana lui, chiar şi după ce am aterizat forțat aici. Credeam că se va folosi de 
situație pentru a finaliza tratativele în cel mai rapid mod, omorându-ne. 

- Aveţi încredere în el? 

- Da, cred că el va susține în continuare pacea cu toate puterile de care 
dispune. Dar nu am încredere în locotenentul Riker şi în cei din jurul lui MacKay, 
continuă el după o scurtă pauză. Am impresia că nu aceleaşi intenții de pace ca şi 
comandantul lor... sau cel puţin nu înțeleg aşa cu o face MacKay. 

- Dar îl avem de partea noastră pe Ramtox, ştie că nu are nici o şansă să 
străpungă pielea acoperită de solzii extrem de duri a extraterestrului cu armele pe 
care le are la îndemnă. lar dacă are de gând să folosească blaster-ul nu va apuca 
nici măcar să-l scoată din lăcaşul său înainte de a fi sfâşiat. L-am văzut pe Ramtox 
în acțiune, se aplecă ea spre comandant, şi ştiu de ce este în stare. 

- Dar nu va ridica nici măcar un deget pentru a interveni între noi dacă în 
prealabil se va face o provocare legată de onoare, auzi ea dintr-o dată vocea lui Riker 
în spatele ei. 

Femeia tresări şi se întoarse cu fața spre uşă scoțându-şi în acelaşi timp şi 
arma din teacă. Îl văzu pe locotenent stând în prag rezemat de canatul uşii, zâmbea. 

- De când stai aici? îl întrebă Victoria. 

Era vizibil furioasă, ochii îi scăpărau iar Quaid era cam îngrijorat. Ştia că 
trăgaciul armei pe care Victoria o purta întotdeauna la ea era sensibil şi că în acel 
moment orice scăpare din partea ei l-ar fi împrăştiat pe locotenent pe toți pereții din 
jur. 

- De suficient timp pentru a şti că nu ai dreptate. V-am spus ceva mai devreme 
că un Ktiro nu va intra în luptă cu un duşman pe care îl consideră inferior mai ales 
dacă există o provocare legată de onoarea a două tabere adverse, nu se va băga între 
noi dacă consideră că nu este necesar. Suntem 2 la 2, sigur nu o va face. 

- Dă-mi un motiv suficient de bun pentru a te lăsa în viață, mârâi femeia. 

- Nu am de gând să accept prea uşor această... pace pe care o observ 
conturându-se, dar am să mă supun ordinelor pe care le primesc de comandantul 
direct. 

- Pune arma înapoi în teacă, soldat, auzi Victoria din spatele ei vocea lui 
Quaid. Nu mă face să-ți repet un ordin direct, spuse deosebit de dur când aceasta 
ezită. Ştii care este pedeapsa pentru nerespectarea lui. 

Femeia se supuse, ultimul lucru pe care-l dorea era să moară şi să-l lase pe 
comandant neprotejat. În plus, nu îşi vedea comandantul dar îi simțea arma din 
mână îndreptată spre ea. 

- Amândoi ați fost crescuţi în virtutea acestui război, continuă acesta în timp 
ce femeia se întorcea spre el şi se aşeza înapoi pe pat, nu ştiţi prea bine ce este 
pacea şi siguranţa zilei de mâine. Acelaşi lucru mi s-a întâmplat şi mie, dar un lucru 
m-a schimbat. 

Riker deveni dintr-o dată foarte atent la ceea ce Quaid spunea, nu de multe ori 
avea prilejul să afle lucruri considerate nu numai secrete cât şi personale despre 
comandantul armatei inamice. Făcu un pas înainte intrând în încăpere, dar rămase 
lângă uşă din respect pentru spaţiul unui om mai în vârstă care era şi rănit pe 
deasupra. 

- Odinioară am întâlnit unul dintre ultimii şi cei mai cunoscuți luptători ai 
Primei Armate Galactice, spuse Quaid lăsându-se obosit pe spate. 

Închise ochii şi pentru un moment redeveni tânărul infanterist de odinioară 
care trăia un coşmar în timpul primei sale bătălii. 

- Se numea Murguş Mircea şi se spunea despre el că luptase în cele două 
Bătălii ale Pământului. 

- Dar este imposibil! exclamă dintr-o dată Riker întrerupându-l. Cele două 
pătălii au avut loc acum aproape 600 de ani, nici un om nu poate trăi atât de mult 
chiar şi cu noile tratamente de prelungire a vieţii! 

- Lasă omul să vorbească locotenente, auzi el în spatele său vocea familiară a 
lui MacKay. Dacă are ceva de spus, lasă-l să spună până la capăt. 

Riker tresări şi, întorcându-se spre uşă îi făcu loc să intre celui de-al patrulea 
om. 

- Stai pe pat, MacKay, îi invită Quaid iar Victoria se grăbi să-i facă loc. Ştiu că 
ați auzit cu toții povestiri şi legende despre ce s-a întâmplat în perioadă şi despre 
Dansatorul Norilor, o parte sunt adevărate iar o altă parte nu. Dar vă asigur că cel 
cu care m-am întâlnit avea o navă de război din prima generaţie a navelor 
interdimensionale construite de oameni. 

- De ce ne spui toate astea? îl întrebă MacKay profitând de un moment de 
pauză. 

- Pentru că vreau să vă subliniez faptul că el a fost cel care m-a învățat 
valoarea păcii şi mai ales cea a vieții. lar de atunci întotdeauna m-am ghidat după 
acele principii, am încercat să dau o şansă păcii. Se pare că nu am reuşit decât 
acum. 

Tăcu, iar tăcerea se lăsă printre ei neîntreruptă de nimic altceva, chiar şi 
locotenentul Riker părea stânjenit de situația creată. MacKay se ridică încetişor de 
pe pat cu intenţia de a pleca, simțea nevoia să-i lase singuri pe cei doi soldaţi ai 
Primului Sector. 

- Vreau să fiți martorii unui lucru pe care nu l-am mai făcut niciodată, 
întrerupse Quaid tăcerea, iar MacKay se opri din drumul său spre uşă. 

Aşteptau ca Quaid să spună ceva, dar acesta şovăia. Se părea că în interiorul 
său se ducea o luptă nevăzută a cărei efecte se puteau numai bănui. 

- Nu ştiu dacă ştiţi asta, se adresă el lui Riker şi MacKay, dar Victoria Arnold 
face parte din echipa care se ocupă cu securitatea persoanei mele de aproape 2 ani 
şi jumătate. De obicei cei care se ocupă de acest lucru sunt sergențţi, iar 
comandantul este locotenent. Aş vrea să fiți martorii ridicării Victoriei Arnold la 
rangul de colonel. 

- Cum? tresări aceasta surprinsă. 

Nu se aşteptase la aşa ceva mai ales în condiţiile în care se aflau. În plus, nu 
înțelegea pentru ce comandantul avea nevoie de martori în numirea ei ca colonel, 
putea foarte bine să aştepte să se întoarcă înapoi pe planeta-bază. 

- Felicitări, îi ură sincer MacKay. Acum să mergem, locotenente, pun pariu că 
comandantul are nevoie de odihnă. 

- De ce ați făcut-o? îl chestionă femeia pe Quaid după ce se asigură că cei doi 
oameni nu mai erau prin apropiere. 

- Pentru că meriţi, şi pentru că nu cred că voi mai ajunge înapoi acasă viu. 

- Nu spune asta! 

- Este numai o presimțţire, o întrerupse Quaid calm, dar aş vrea să te rog două 
lucruri. De fapt îți ordon să le duci la îndeplinire. Dacă cumva nu mai ajung viu 
vreau ca tu să duci la bun sfârşit această pace pe care am început-o aici şi să spui 
familiei mele că îi iubesc foarte mult. Ai înțeles? 

- Da, domnule. 

- Şi nu îmi mai spune domnule, credeam că am lămurit deja acest lucru. 

Victoria nu îi mai răspunse, dar se îndreptă spre uşă şi îl chemă pe Ramtox la 
ei prin interfonului. Când acesta intră, îl anunţă pe scurt despre ceea ce se mai 
întâmplase şi că urmau să se culce. De asemenea îi ordonă, în limitele în care o 
rugăminte putea fi catalogată drept ordin, să stea de pază pentru toţi cei 4 oameni 
din navă. 

- Am înţeles, domnişoară, îi răspunse el. 

Victoria era mulțumită că în tonul şi comportamentul extraterestrului nu 
putuse observa nici o schimbare, măcar pe el se putea bizui mai departe că se va 
înțelege ca până acum. 

Restul nopţii trecu fără nici un incident, dacă nu ar fi fost cele spuse de 
locotenentul Riker aproape nici nu ar fi avut nici o altă problemă în afară de lipsa 
mâncării, a apei şi rănile lui Quaid. A doua zi de dimineaţă s-au regăsit cu toții în 
exteriorul navei, Quaid se aşeză deja obosit pe iarba pârjolită de prăbuşirea navei şi 
se rezemă de corpul acesteia. Simţea o durere surdă în interiorul pieptului şi nu ştia 
din ce cauză, nu puteau fi coastele pentru că acelea erau deja aproape vindecate. Se 
grăbi însă să o liniştească pe femeia de lângă el care se aplecase îngrijorată asupra 
lui văzându-i grimasa de pe față. Undeva în interior un drăcuşor îl tot îndemna să-l 
enerveze pe Riker pe motivul că erau în viață dar nu era nici momentul nici locul 
potrivit, aveau probleme mult prea mari pentru a-şi permite aşa ceva. În plus 
situația se putea schimba drastic în următoarele zile sau chiar ore, pentru o parte 
dintre ei sau chiar toți. 

- Cred că ar trebui să căutăm nişte mâncare şi o sursă de apă, spuse. 

- Sau nişte urme a celor care au venit aici înaintea noastră, îl completă 
Victoria. 

- Ramtox, mai suntem urmăriți de cel pe care l-am simțit ieri? se interesă 
Riker. 

- Da. 

- S-a modificat până acum ceea ce simţi despre entitate în vreun fel? întrebă şi 
Quaid. 

- Nu, este constant şi continuu. 

MacKay ieşi din nava în care intrase din nou după nişte apă: 

- A dispărut! 

- Ce anume? se alarmară Victoria şi Riker într-un glas. 

- Corpul ultimului pilot, le răspunse acesta printre gâfâituri. Am intrat după 
nişte apă şi, trecând pe lângă sacul în care Riker şi Ktiro-ul l-au băgat pe pilot, am 
observat că acesta era gol. A trecut prin perimetrul defensiv de parcă nici nu ar fi 
existat! 

Priviri suspicioase se întoarseră spre Ramtox, dar acesta rămase la fel de calm 
şi netulburat ca întotdeauna. De parcă ar fi colaborat cu duşmanul. Sau duşmanul 
era chiar el. Riker se apropie de el vizibil enervat şi ar fi ajuns să se încaiere cu 
acesta până la moarte dacă Ramtox nu ar fi tresărit dintr-o dată alarmat de ceva. De 
parcă s-ar fi tras asupra lui. Locotenentul se opri brusc la câțiva paşi se acesta 
încremenind în poziția în care se afla, cu toții simțeau că se apropia ceva dar fără a 
şti ce anume. 

- Ce s-a întâm..., dădu să spună Quaid dar se opri văzându-l pe Riker cu duce 
mâna încetişor la centură şi îşi scoate blaster-ul cu viteza unui melc. 

Victoria şi MacKay deja şi le scoseseră deja pe ale lor, iar Quaid duse mâna la 
arma proprie în timp ce Riker se întorcea calm cu fața spre exterior. Singurul care 
rămăsese cu arma la centură era Ramtox, dar avea în mâinile protejate de solzii ca 
blindați şi terminate cu gheare capabile să treacă prin aproape orice două cuțite cu 
tăiş extradur. 

- Ce simți? îl întrebă încetişor Victoria. 

Acesta începu însă să mârâie amenințător, un sunet care-i făcu pe oameni să 
se sperie de el chiar mai mult de pericolul necunoscut şi iminent care-i pândea 
undeva în față printre ierburile înalte şi copacii din fața lor. 

- Ce s-a întâmplat? întrebă femeia de data aceasta ceva mai tare. 

Extraterestrul se mulțumi însă să mârâie printre colții încleştați un nume de 
neînțeles şi dispăru cu un salt printre ierburile care-l înghițiră cu rapiditate ieşind 
din raza lor vizuală. 

- Îl cunosc de aproape 10 ani dar l-am văzut aşa o singură dată, le şopti 
Victoria celor din jurul ei fără a scăpa din priviri nici o secundă zona în care 
dispăruse extraterestrul. Tocmai aflase că îi murise fratele... 

- Ce înseamnă cuvântul pe care l-a rostit înainte de a dispărea? întrebă 
nelămurit Quaid. 

- Este numele unei rase extraterestre în pronunțarea limbii de pe Ktirama, îi 
răspunse cu un calm extraordinar Riker. Vloidii. 

Quaid tresări brusc şi se ridică în picioare cu un singur salt în ciuda durerii pe 
care o simți în pieptul şi în piciorul încă nevindecate complet. Numele acelei rase 
care aproape distrusese rasa umană cu aproape 600 de ani în urmă în cele două 
Bătălii ale Pământului îl făcu să simtă pe şira spinării sloiuri de gheață care îi 
accelerară pulsul şi respiraţia până la valorile maxime pe care corpul să rănit, obosit 
şi îmbătrânit de lupte le suporta. Nici Victoria şi MacKay nu erau cu mai puţin 
şocați. 

- Credeam că Vloidii nu mai există! exclamă Quaid. Mai ales după cruciada 
care a urmat celei de-a Doua Bătălii a Pământului. 

- Nu chiar, îl contrazise Victoria încetişor, dar suficient de tare pentru a fi 
auzită de toți. 

Quaid se încruntă. 

- Am auzit nişte legende, mai ales când era mică, despre o colonie a Vloidii-lor 
ar fi scăpat distrugerii şi s-ar fi ascuns într-o zonă neexplorată a galaxiei. 

- Eu de ce nu am auzit nimic despre asta? se întrebă retoric Quaid. 

- Am auzit aceste poveşti de la bunicul meu, se pare că străbunicul acestuia 
era unul dintre puţinii oameni din galaxie care au găsit această colonie pierdută dar 
în loc să o distrugă au colaborat cu ei. 

- Dar de ce? întrebă uluit MacKay. Doar au vrut... 

- Da, au vrut să ne distrugă, auzi o voce necunoscută din apropierea sa. 

Tresări brusc, vocea venea dintre ierburile de lângă el, deşi nu vedea nimic 
deasupra lor, nici măcar silueta masivă a lui Ramtox. După ce acesta dispăruse 
după unul dintre tufişuri pierduseră orice contact cu el sau cu cei care se apropiau, 
se bizuiseră pe puterile sale empatice pentru a estima distanța şi numărul acestora. 

- Dar cu toate acestea aproape i-am distrus noi pe ei, continuă vocea. 

Patru siluete apărură aproape pe neaşteptate în fața lor printre două tufişuri. 
Singurul lucru care îi împiedică pe cei 4 oameni de lângă corpul răsturnat al navei 
să tragă asupra celor care veneau era silueta umană care zâmbea către ei. Şi faptul 
că două dintre ființele care se apropiau erau considerați telepaţi foarte puternici şi 
pe bună dreptate. 

- Frumoasă echipă mai ai, domnule comandant, îi zâmbi înapoi Quaid 
tânărului. 

În timp ce cei trei oameni se întoarseră uimiţi spre el, Quaid îşi puse arma 
înapoi în toc şi înaintă şchiopătând până ajunse față în față cu omul nou sosit. 
Acesta era însoțit de un Ktiro şi Vloidii, cel din urmă căra corpul inconştient al lui 
Ramtox. 

- Ce naiba se întâmplă aici? întrebă Victoria intrigată. 

Acum era mai mult uluită decât alarmată, nu înţelegea mai nimic din ceea ce 
se întâmpla, totul devenise mult prea ciudat. Nici ea, nici cei doi bărbați care 
rămăseseră lângă navă nu încetase să-i țintească pe cei 3, dar şovăiau: Quaid 
intrase în bătaia focului. 

- Aş vrea să vi-l prezint pe cel care acum o vreme era cunoscut drept 
Dansatorul Norilor, se întoarse Quaid spre ei. 

Nici unul dintre oamenii de lângă navă nu-i răspunse, dar îşi aruncară unul 
altuia câteva priviri uimite. 

- De ce numai acum o vreme? se miră acesta. Încă mi se mai spune aşa. 

- Dansatorul Norilor a murit la atacul asupra sistemului solar originar a rasei 
Vloidii, R50X87, spuse MacKay. În explozia supernovei Sfârşitul Războinicului. Cu 
toţii ştiu asta, este scris în cărțile de istorie. 

- Este o poveste lungă, dar sunt sigur că până la urmă vei înțelege totul..., îi 
răspunse cel indicat. Cu toții veți înțelege. 

- Ce caută aici un Vloidii? întrebă cu duritate Riker. 

- Suntem prieteni, i se adresă acesta, iar vocea aproape metalică îi surprinse 
pe toți. Nu vă vrem răul. 

- Puteţi lăsa arma jos, le spuse Quaid. Vă asigur că nu vă vor face nici un rău. 

Ezitând MacKay şi Victoria îşi coborâră armele, dar Riker continua să o ţină 
îndreptată spre pieptul Vloidii-ului mai decis ca niciodată să tragă. 

- Poveştile pe care le-am auzit despre cele două Bătălii ale Pământului 
spuneau că extratereştrii care ne-au atacat erau telepaţi, de aceea a fost necesar ca 
celor din Forţele Speciale Aeriene să le fie activate aceleaşi funcţii ale creierului 
pentru a-i putea învinge, spuse Riker. De unde ştiţi că ei nu folosesc aceste funcții 
pentru a ne controla şi a ne ucide, aşa cum au făcut-o cu oamenii pe care i-am 
trimis aici. 

Vloidii-ul aşezase corpul inconştient a lui Ramtox pe sol chiar la sosirea lor în 
apropierea navei, iar de atunci Ktiro-ul care nou sosit stătuse aplecat asupra 
acestuia încercând să-l readucă înapoi în simțiri. Acum însă se îndreptă şi îi 
răspunse lui Riker. 

- Acei soldați nu sunt morți..., locotenente, mai puţin cei care au fost implicaţi 
în accidentele pe care nu le-am putut împiedica. Eu am fost unul dintre cei coborâți 
în primul val şi sunt martor că ceea ce se spune aici este adevărat. 

- Lasă arma jos, locotenente, îi ordonă MacKay cu duritate. 

Dar ordinul avu un efect opus celui scontat, Riker trase instinctiv şi l-ar fi ucis 
pe extraterestru dacă Quaid nu s-ar fi interpus între raza ucigaşă şi acesta. În 
secunda următoare el se prăbuşi în lateral cu umărul stâng şi o parte a pieptului 
pulverizate de încărcătura ucigaşă a armei. Riker nu a mai supraviețuit nici el prea 
mult fiind spulberat în secunda imediat următoare de armele Victoriei şi a 
propriului comandant. 

- De ce nu l-aţi oprit? întrebă furioasă Victoria în timp ce se apleca asupra 
corpului lui Quaid iar MacKay se apropia de rămăşiţele fostului său subaltern. 

- Chiar şi în cazul unui nontelepat este foarte greu să-i controlăm pe oameni, 
simți gândurile lui Vloidii. Asta se datorează voinţei deosebit de puternice de care ați 
dat dovadă de atâtea ori de-a lungul întregii voastre istorii. 

Victoria observă cu uimire că Quaid încă mai trăia, dar era sigură că nu mai 
avea să o facă prea mult. Sângele comandantului se prelinsese peste o porțiune 

destul de mare în jurul ei ca şi pe hainele pline de praf a femeii. Comandantul vroia 
să spună ceva, dar ea nu reuşi să descifreze bolboroselile nedesluşite ale acestuia, 
în cele din urmă o tresărire scurtă îi străbătu iar un val puternic de sânge țâşni. 
Muri în câteva secunde. Femeia îmbrățişă corpul fără viață şi rămase aşa câteva 
minute înainte de a-şi reveni suficient de mult pentru a se ocupa de restul. Cu toții 
îi respectară durerea. 

- Ce vroia să spună? îl întrebă Victoria pe Dansatorul Norilor ştergându-şi 
lacrima de pe obraz. 

- Vroia să-ți reamintească ceea ce te-a rugat să faci azi noapte înainte de 
culcare, îi răspunse acesta. 

Victoria simți o mână cu gheare pe umăr, era Ramtox. 

- Era un bun războinic, îi spuse acesta încercând în felul său să o consoleze. 

- Şi un om bun, zise ea. 

- Un om de onoare, auzi şi vocea lui MacKay. 

Victoria se ridică şi se întoarse spre acesta din urmă. 

- Mai doreşti să continui tratativele de pace? îl întrebă. 

- Da, măcar atât pot face pentru el. 

- Aseară comandantul Quaid m-a delegat pe mine să duc la capăt aceste 
tratative dacă lui i se întâmpla ceva. Accepţi? 

MacKay se mulțumi să încline capul. 

- Atunci veniți cu noi, auziră vocea Dansatorului Norilor. Avem tocmai locul 
potrivit pentru aşa ceva. 

Ramtox luă corpul lui Quaid în braţele sale puternice şi cu toţii au luat-o pe 
urmele lui Murguş. Victoria privea corpul masiv şi scheletic al Vloidii-ului, dar nu 
mai puțin puternic decât cel al lui Ktiro, la urmele de aripi ca de liliac care îi ieşeau 
din mijlocul spatelui şi care acum erau lipite de acesta şi se întrebă ce fel de 
creatură era. Ştia de ferocitatea, rapiditatea şi inteligența acestei specii din cărțile de 
istorie, cu mai mult de jumătate de mileniu înainte au supus aproape 3 sferturi din 
galaxie înainte de a ajunge în preajma Terrei unde au întâmpinat o rezistență care i- 
a făcut pentru întâia oară în întreaga lor istorie să şovăie. Figuri legendare ca 
Dansatorul Norilor şi restul echipei sale numite în mod genial "Fulgerele Albastre", a 
maiorului pe atunci Arnold, străbunul ei sau a nenumărațţilor alți soldaţi cu care 
aceştia au fost aliaţi şi nu în ultimul al Vloidii-ului fugar pe nume Dlopt îi trecură în 
numai câteva secunde prin minte. 

- Vrei să ştii cum am reuşit să supraviețuiesc şi mai ales cum au reuşit Vloidii 
să scape din încercuirea armatelor inamice, îi spuse Dansatorul Norilor direct. 

Victoria era uimită, dar îşi aminti de cele spuse ceva mai devreme de 
locotenentul Riker, ceea ce deja ştiuse dar uitase odată cu trecerea anilor: 
Dansatorul Norilor, la fel ca şi semenii lui din Forțele Speciale Aeriene inițiale, era 
telepat. 

- Asta nu este o întrebare, remarcă ea. 

- Înainte de a le da lovitura finală, începu să-i povestească interlocutorul femeii 
pe măsură ce înaintau printre copaci, Vloidii au trimis o colonie spre o planetă 
ştiută numai de ei, spre o planetă sigură dintr-un colț neexplorat al galaxiei. Sperau 
să renască civilizația distrusă prin această colonie, dar nu au reuşit. Cel puţin nu în 
modul în care doreau. 

- Cum aşa? întrebă MacKay din spatele lor. 

- După cum ştiţi, sistemul lor solar a fost distrus în ultima bătălie iar acel loc, 
mai precis grupul de 5 stele care formează un pentagon cu sistemul Vloid în centru, 
este cunoscut sub numele de Sfârşitul Războinicului din cauză că se crede că am 
murit în acea explozie. Adevărul... adevărul este că în acea explozie s-a întâmplat 
ceva ciudat cu mine şi nava mea, am devenit o singură ființă şi pot spune că suntem 
nemuritori, de atunci nu am mai îmbătrânit nici măcar o singură zi. 

- Haida-de, exclamă fără să vrea MacKay. 

- Înţeleg că datorită tehnologiei putem trăi până aproape la 150 de ani, dacă 
nu murim de cauze nenaturale între timp, spuse şi Victoria. Dar nemurirea este 
încă departe de puterile umane. 

- Poţi să-ți explici prezența mea aici? 

Dansatorul Norilor zâmbea vag, ştia că acel lucru era imposibil. Nici unul 
dintre cei din jurul său nu-i răspunse. 

- Nici până acum nu am aflat cauza acestei nemuriri, zise el de data aceasta 
trist, dar am suficient timp să o aflu. Revenind la ceea ce te preocupa ceva mai 
devreme, cred că deja bănuieşti ceea ce am de gând să vă spun. 

- Bunicii mi-au spus o poveste cum că ai fost găsit de oameni printre Vloidii, îți 
pierduseşi memoria şi nu ştiai cum ai ajuns acolo sau care era cauza diferențelor 
dintre tine şi extratereştri. Aceştia te considerau un fel de învățător mitic, se spune 
că aşa i-ai influențat în favoarea păcii. 

- Nu a fost chiar aşa, o contrazise Dansatorul Norilor, dar în mare corespunde 
celor întâmplate. 

- Este vorba despre câteva dintre legendele familiei, îi răspunse Victoria privirii 
nedumerite a lui MacKay. 

- Am auzit şi eu câteva zvonuri vagi despre aceste lucruri, continuă acesta 
obosit spusele femeii, dar în acea perioadă nu aveam nici modalitatea nici timpul 
necesar pentru a verifica poveştile pentru copii. 

Dansatorul Norilor se opri brusc şi se întoarse cu fața spre ei. 

- Ceea ce veți vedea în continuare a fost un secret pentru mai bine de 143 de 
ani, sunteți cei mai importanți vizitatori. 

În acel moment în spatele lui copacii şi tufişurile dispărură pentru a lăsa locul 
unui zid masiv al unei clădiri... sau mai precis al unei cazemate pentru că era foarte 
asemănătoare cu una dar era mult mai mare. 

- Aceasta este baza noastră pe Terra 12c, spuse. 

Uimită, femeia scoase un şuierat de surpriză. 

- Nici nu era de aşteptat să o detectațţi, răspunse Dansatorul Norilor gândurilor 
nerostite ale lui MacKay. 

Intrară cu cei trei extratereştri pe urmele lor, iar Victoria constată fără nici o 
surpriză că se continua undeva în jos până la o adâncime pe care nu o putea 
estima. 

- I-a spune-mi, domnişoară Arnold, o întrebă dintr-o dată Dansatorul Norilor, 
de unde vine numele de Victoria. 

- Bunicul mi-a spus că maiorul Arnold, colegul şi presupun prietenul tău, avea 
un computer cu acest nume la care ţinea foarte mult. Se pare că era primul 
computer inteligent... sau ceva de genul acesta. 

- Ceva de genul acesta este expresia pe care aş alege-o, auziră o voce feminină 
care ieşea de undeva din pereţii din jurul lor. 

Cu toate că erau obişnuiţi cu reacțiile inteligenței artificiale care controla 
fiecare bază militară, atât Victoria cât şi MacKay tresăriră surprinşi. Nu se 
aşteptaseră ca să existe aşa ceva pe această bază vizibil improvizată, şi nici ca vocea 
computerului să fie chiar aşa de umană. Iar dacă era cine femeia bănuia că este... 

- Daţi-mi voie să mă prezint, continuă vocea. Mă numesc Victoria şi sunt nu 
primul, dar fac parte din prima generație de computere inteligente. 

Victoria Arnold renunță să mai încerce să protesteze împotriva noutăţilor, era 
inutil. Se întoarse parțial spre oamenii din dreptul ei, Dansatorul Norilor surâdea. 

- Aveţi o morgă prin preajmă? îl întrebă ea cu duritate, iar zâmbetul se stinse 
la fel de repede precum apăruse. 

- Da, Ramtox este pe drum cu corpul spre ea. 

Femeia se întoarse complet spre zona din spetele lor şi observă cu surprindere 
că erau singuri, cele trei ființe dispăruseră împreună cu corpul lui Quaid. 

- Am păstrat intacte toate corpurile celor morți pe această planetă pentru a le 
putea păstra familiilor lor măcar alinarea unei înmormântări private, îi răspunse 
Dansatorul cu aceeaşi duritate cu care femeia i se adresase. 

Ochii îi scăpărau, părea că ceva din interiorul său era pe cale să explodeze 
cuprinzând totul: pe ei, baza, poate chiar întreaga planetă. 

- Bine. Cea mai mare parte a soldaților nu au parte de acest lucru. 

Duritatea din glasul femeii era cea a soldatului experimentat care a văzut 
moartea peste tot în jurul lui însoţită şi de regretul pentru aceste morți inutile. 

- Să mergem, continuă Dansatorul Norilor. Sunteţi aşteptaţi să încheiați aceste 
tratative odată pentru totdeauna. 

Se întoarse pe călcâie şi îşi continuă drumul netulburat. 

- Dar Cel de-al Treilea Imperiu? îl întrebă MacKay în timp ce o lua pe urmele 
lui. 

- Nu-ţi face griji pentru ei. Este în pragul colapsului, nu va dura prea mult 
până se va preda, mai ales după cea alianța dintre voi va fi cunoscută de toți. 

- Ce vrei să spui? îl întrebă şi Victoria. 

- Cel de-al Treilea Imperiu este un imperiu format de numai 37 de ani, nu-i 
poate supraviețui fondatorului său, îi răspunse Dansatorul Norilor calm dar ferm. 
Scwartz a murit acum 31 de ore terestre. 

- Dar atacul? 

- Moartea lui Scwartz, venirea voastră în acest sistem şi atacul surpriză a fost 
pus la cale de noi, le răspunse computerul în locul Dansatorului. 

- De ce? 

- Pacea, sosi răspunsul sec. 

- Şi pentru acest lucru au trebuit să moară..., spuse Victoria dar nu mai apucă 
să-şi ducă propoziţia la capăt pentru că Dansatorul Norilor explodă. 

- Ascultă, domnişoară Arnold, nici o moarte nu îmi place, şuieră vocea lui prin 
culoarul pustiu asemenea unui bici. Nici cea a unui duşman, nici cea a unui 
prieten, dar mai ales morţile persoanelor la care țin. Moartea lui Scwartz a fost însă 
o necesitate pentru a preîntâmpina alte zeci de mii sau chiar milioane de morți, nu 
ştiu pentru că nu am făcu calculele. Iar moartea lui Quaid a fost o greşeală, o 
neglijență pe care însă nu am putut-o combate... trebuia să vă lăsăm atât armele cât 
şi modul de a gândi neatins pentru a ajunge la un rezultat concret. 

Femeia tăcu, pentru prima oară nu mai avu ce să-i răspundă. 

- Şi fiindcă veni vorba de morţi, nu cred că vrei să ştii cum este să-ți vezi 
prietenii şi familia ori planeta murind, continuă el pe acelaşi ton. Te asigur că nu 
este un sentiment prea plăcut. 

În ultimele secunde se opriseră, stăteau pe loc dreptul unei uşi metalice care 
se deschise numai acum iar Dansatorul Norilor intră cu cei doi oameni tăcuţi în 
urma lui. Aceştia avură surpriza ca de cealaltă parte a uşii să-i regăsească nu 
numai pe extraterestrii de care se despărțiseră ceva mai devreme ci şi pe militarii 
coborâţi la suprafața planetei în ultimii ani. Aceştia era grupaţi în detaşamente şi 
corpuri de armată pe rase pe aproape toată suprafața sălii, un corp separat era în 
întregime format din Vloidii. Ceea ce celor doi li se părea cel mai ciudat, cel puţin la 
prima vedere era că speciile se acceptau între ele în ciuda istoriei tulburate de 
războaie dintre ele. Nu se vedea nici o navă prin zonă iar asta făcea şi mai 
impresionante aceste detaşamente, cunoaşterea faptului că undeva, în adâncimea, 
la suprafața sau în apropierea acestei planete existau câteva mii de nave net 
superioare oricărei nave cunoscute care îi aşteptau gata de luptă. 

Dar cu toate acestea cea mai impresionantă privelişte era cea a sferei de 
energie aproape uriaşe din centru, nu le trebui mult să-şi dea seama că era 
computerul pe care maiorul Arnold îl numise Victoria. Era de un albastru strălucitor 
din cauza curenților din interiorul sferei care ajungeau din când în când la 
suprafață. 

- Bine aţi venit, auziră vocea acum familiară a computerului. 

- Ce este toată chestia asta? întrebă Victoria. 

- Sala în care se va finaliza pacea, îi răspunse computerul. 

- Dar care este atunci problema lor? arătă MacKay spre detaşamentele 
împrăştiate prin sală. Parcă ar fi gata de luptă. 

- Sunt gata să sprijine această pace cu propria viaţă, îi răspunse Dansatorul 
Norilor. Estimăm că vor fi grupuri de ofițeri care se vor revolta... iar scopul celor de 
aici este să oprească aceste revolte. În plus, mai este vorba şi de cel de-al Treilea 
Imperiu, chiar şi dezbinat aşa cum este vă va fi destul de greu să-l cuceriţi singuri. 

- Dar nu sunt mai mult de 20000 de luptători! exclamă MacKay. Cum vor face 
ei față miliardelor? 

- Ai uitat că nu eram cu mai mult mai mulți în Prima Bătălie a Pământului, îi 
atrase atenția Dansatorul. Cu toate acestea am reuşit să respingem un adversar 
superior atât din punct de vedere numeric cât şi ca tehnologie. 

- Dar norocul a fost de partea noastră atunci, îl contrazise MacKay. Aici nu 
poate fi vorba de aşa ceva. 

- Aveţi grijă, domnule comandant! reacționă instinctiv Victoria. Dansatorul 
Norilor nu crede în noroc. 

- În Prima Bătălie toţi aviatorii aruncaţi în luptă aveau mai puţin de un an de 
experienţă pe navele interdimensionale. Aceştia, arătă Dansatorul Norilor spre piloții 
din jurul lor, au ani de antrenamente asidue şi nave cu mult superiore celei pe care 
am avut-o eu atunci. Pot spune că sunt superioare chiar şi celor mai avansate nave 
pe care le aveţi voi acum. 

- Şi de obicei are dreptate, îl aprobă sfera de energie din fața lor. 

Pentru prima oară de când erau în sală Victoria reuşi să-şi dea seama de 
adevăratele proporţii ale computerului, sfera era mai mică decât bănuise la început 
dar nu mai puțin impozantă: avea un diametru cam de doi metri şi jumătate şi levita 
la o jumătate de metru deasupra solului. 

- Atunci să-i dăm bătaie, spuse MacKay cu un glas dintr-o dată obosit. Dacă 
domnişoara Arnold este de acord, se întoarse spre ea cu o privire întrebătoare. 

- Ce trebuie să facem? întrebă. 

- Mă bucur că ai întrebat, îi răspunse computerul. Ca urmare a pactului dintre 
Primul şi cel de-al Doilea Sector se va crea un consiliu militar care cuprinde ofițeri 
din cele două armate. Veţi primi lista mai târziu. După ce toate problemele vor fi 
rezolvate, mă refer nu numai la cel de-al Treilea Imperiu ci şi la cartografierea 
sistemelor solare locuite şi a raselor care le ocupă, consiliul militar va fi înlocuit de 
unul civil. Fiecare civilizație va avea un reprezentant în acel consiliu. 

- Vă referiți la un fel de stat galactic asemănător fostelor State Unite ale 
Americii? întrebă Victoria. O republică? 

- Nu chiar, îi răspunse Dansatorul Norilor. Va fi asemănător, dar nu identic. 
Ceva echivalent. 

- Mă îndoiesc că va merge, îşi dădu cu părerea MacKay. 

- Crede-mă, va merge, se grăbi să-l asigure computerul. Vom avea grijă noi de 
asta. 

- Atunci ce mai aşteptăm? întrebă omul. Să-i dăm bătaie. 

Câteva zile mai târziu Victoria Arnold stătea confortabil în spatele unui birou 
de pe Pământ, una dintre puţinele locuri la care cei din afara sistemului Sol mai 
aveau acces pe planeta natală a speciei umane şi care fusese ales de Dansatorul 
Norilor pentru a fi locul unde urma să se semneze forma finală a tratatului de pace 
iar ea şi MacKay fuseseră de acord. Neutralitatea Pământului o făcea perfectă 
pentru aşa ceva. Femeia se simţea foarte obosită, călătoria de pe Terral2c şi zilele 
imediat următoare o secătuiseră de toate puterile rămase iar acum, că rămăsese 
singură în sala de consiliu, nu mai vroia decât să se odihnească dar cu toate acestea 
ştia că acest lucru nu era posibil. Erau mult prea multe lucruri de care trebuia să se 
ocupe în perioada imediat următoare, lucruri care nu puteau fi amânate. 

Tot ceea ce aflase de la Dansatorul Norilor şi de la computerul numit Victoria 
se dovedise adevărat, moartea lui Scwartz şi aparenta dezbinare a celui de-al Treilea 
Imperiu, ofițerii care nu fuseseră de acord cu unele lucruri. Dar toate acestea erau 
pe cale să fie rezolvate. O parte din aceste probleme erau deja rezolvate datorită mai 
ales intervenţiei aproape divine ale forțelor armate de pe Terral2c şi a strategiei şi 
forței copleşitoare de care acestea dăduseră dovadă. Forţele celui de-al Treilea 
Imperiu au fost pur şi simplu date peste cap iar acum erau gata să ia parte „de bună 
voie” la formarea acestui consiliu. 

Cu ofițerii răsculați fusese o altă problemă: o parte dintre aceştia nu au 
recunoscut-o ca şi comandant suprem - nu era sigură dacă măcar ei ştiau de ce. Cu 
toţii au fost de acord că nu doreau un nici un fel de pact cu nici una dintre celelalte 
două armate. Din ceea ce MacKay îi spusese, o parte a ofițerilor de sub comanda sa 
se comportaseră asemănător dar până la urmă s-au potolit. Singuri sau cu ajutor. 
Victoria deosebit de rapidă asupra celui de-al Treilea Imperiu a ajutat mult la 

schimbarea hotărârii acestor militari de carieră, undeva în Galaxie exista o forță 
capabilă să-i copleşească iar acea forță era la îndemâna celor doi comandanți. 

- Aveţi un mesaj, domnişoară Arnold, auzi ea vocea computerului bazei. 

Era MacKay care o anunţa că totul se terminase cu bine, toţi cei de lista pe 
care o primiseră de la Dansatorul Norilor acceptaseră să facă parte din consiliul nou 
creat, dar apăruse o nouă problemă: cu toţii doreau ca ei doi să facă parte din acel 
consiliu. Mai precis să fie conducătorii săi. 

- Tu ce ai de gând? îl întrebă ea. Accepţi sau refuzi? 

- Le-am spus că nu voi accepta decât dacă vei accepta şi tu. 

Simţind întrebarea nerostită a bărbatului, Victoria şovăi pentru un moment. 
Acel lucru era ultimul lucru de care avea nevoie. 

- Bine. Spune-le că accept, spuse în cele din urmă. 

Închise şi se lăsă din nou pe spate, iar fotoliul se mulă după forma corpului ei. 
Simţea oboseala mai puternic ca niciodată, îşi spuse că ar fi trebuit să refuze. 

- Ai făcut bine că ai acceptat, auzi o voce care o făcu să tresară. 

Pentru moment nu-şi dădu seama a cui era vocea sau de unde anume venea, 
dar nu-i trebui mult pentru a realiza că era vorba de computerul Dansatorului 
Norilor. 

- Eşti una dintre cele mai potrivite persoane pentru această poziție, continuă 
vocea. 

- Sunt un soldat, nu un politician. 

- Şi ceilalți tot militari sunt. 

- Te-aş întreba cum de ai reuşit să ajungi să vorbeşti cu mine dar nu cred că 
mai este nevoie să-mi spui. 

- Sunt un computer, domnişoară. Este foarte uşor pentru mine să intru în 
orice sistem informațional inteligent sau nu. Am pentru tine un mesaj. 

- Despre ce este vorba? 

- Activitatea noastră s-a terminat, cel puţin pentru acest moment. E timpul să 
vă lăsăm să vă continuaţi viața aşa cum trebuie. 

- Cum adică? 

- Noi nu putem interveni în istoria omenirii fără un motiv serios, se auzi vocea 
Dansatorului Norilor. Acum 600 de ani omenirea a fost pusă pentru prima oară la 
încercare ca întreg şi, pentru câţiva ani buni a reuşit să uite de problemele care o 
frământau, care o duceau implacabil spre autodistrugere. Dar era, şi încă suntem, o 
civilizație tânără care încă nu a putut să treacă peste anumite faze prin care trebuie 
să treacă orice civilizație pentru a ajunge la maturitate, iar problemele au reapărut. 
Acest război a fost urmarea firească a acestor probleme şi a cuprins chiar şi 
civilizațiile mai avansate ca noi care în mod normal ar fi trebuit să ne poată ajuta să 
ne maturizăm. Noi nu ştim cât timp îi va fi necesar omenirii pentru a duce la capăt 
acest proces, dar nu putem să o facem în locul ei de aceea trebuie să ne retragem. 

- Unde? Cum? 

Victoria era acum de-a dreptul alarmată, nu ştia în ce fel avea să afecteze acest 
lucru relaţiile nou create. 

- Nu-ţi fie teamă, frumoaso, auzi dintr-o dată şi vocea lui Quaid în difuzor iar 
Victoria tresări pentru a doua oară în ultimele câteva minute. 

- Domnule comandant! 

- Stai liniştită. Eu sunt. 

- Cum ai reuşit să supraviețuieşti? 

- O poveste cam lungă, am să ţi-o povestesc într-o zi. 

- Atunci pe cine am înmormântat în... 

- Ați înmormântat corpul meu care a murit, continuă vocea. Dar computerul a 
reuşit, încă nu am înțeles cum, să-mi salveze toate gândurile, toate sentimentele, pe 
un suport magnetic... un computer legat în paralel cu ea. Dar ceea ce vreau acum 
să-ți spun este că nu va fi nici un alt război, vom avea grijă de asta... într-un mod 
sau altul. 

- De aceea trebuie să nu te mai întorci niciodată pe Terral2c, se auzi vocea 
computerului. Nu vei mai găsi nimic, nici o navă sau vreo urmă a bazei. Totul a fost 
distrus. 

- Dar de ce? 


142 


- Motive de securitate. 

Victoria tăcu, iar din difuzor nu se mai auzi nimic pentru câteva momente 
lungi. 

- Vreau să mai ştiu un lucru..., spuse ea în cele din urmă. Ne vom mai întâlni 
vreodată? 

- Poate, îi răspunse vocea computerului. 

- Oricum noi doi vom menţine contactul, se auzi vocea fostului ei comandant. 
Îți sunt dator cu câteva poveşti despre ce mi s-a întâmplat. 

- La revedere, spuse ea cu un tristețe. 

Comunicaţia se întrerupse cu un pocnet sec, iar Victoria se lăsă moale în 
fotoliu. 

- Computer, întrerupe toate comunicațiile pentru următoarele câteva ore, 
spuse ea în interfon. 

Simţea nevoia să rămână singură mai mult ca niciodată, mai ales după 
această conversaţie. Îşi aminti de vorbele pe care Dansatorul Norilor i le spusese 
înainte de a intra în sala în care îi aşteptau computerul şi armata folosită în acest 
ultim dar scurt război şi îi dădu dreptate. Era dureros să îi pierzi pe cei la care ţii, o 
lacrimă i se prelinse pe obraz, iar ea o lăsă să se prelingă până când căzu pe gulerul 
costumului. Dar un surâs trist îi luă imediat locul, poate că într-adevăr aveau o 
şansă spre izbăvire. Datorită mai ales Dansatorului Norilor care dispăruse însă încă 
o dată, dar cu toate aceasta legenda avea să continue. O ştia la fel de bine cum ştia 
că a petrecut câteva zile pe Terral2c împreună cu el şi un computer bătrân de 600 
de ani. 

Dar chiar aşa se întâmplase? 

Două zile mai târziu pe Pământ, în zona în care fusese odinioară un oraş dar 
care acum era o grădină deosebit de frumoasă ce găzduia şi un muzeu de istorie 
imens, un om, un caucazian, stătea la soare pe marginea unui bazin în stil vechi la 
o aruncătură de băț de râul ce trece chiar prin mijlocul acestui muzeu. Nu departe 
de el un transportor ce avea rolul să-l ducă înapoi la stația Mir Memorial conținea, 
printre altele, şi un computer auxiliar care... 

- Chiar trebuia să-i ştergi memoria? Nu puteai să... 

- Da. Nu puteam să o las să umble aşa, liberă, cu cunoştinţa faptului că există 
o armată de oameni şi Vloidii capabilă să nimicească toate armatele existente la ora 
actuală în Universul cunoscut. Nu cred că trebuie să-ți spun ce s-ar întâmpla în 
cazul în care s-ar afla toate detaliile despre aceste armate şi cele legate de corpurile 
celor ce au dispărut în trecut pe Terral2c şi sunt presupuşi morți... scandalul ar 
depăşi cu mult marginile galaxiei. Aş putea să o împiedic să vorbească despre asta 
dar o singură întâlnire cu un telepat suficient de puternic pentru a săpa adânc în 
conştiinţa ei ar duce la descoperirea rapidă a adevărului şi toată pacea pentru care 
am lucrat atât s-ar duce pe Apa Sâmbetei. În plus, nici ei nici lui MacKay nu le-am 
şters memoria permanent, în cazul în care va mai trebui să apelăm la ei în viitor 
pentru a menţine pacea îi voi face să-şi amintească totul. 

- Dar... 

- Ştiu ce vrei să întrebi: dacă vreun alt telepat nu va putea recupera descoperi 
accidental adevărul. Ei bine, nu. Nu ar şti ce anume să caute. 

- De data asta ai greşit, ... domnule. 

O tentă vizibil ironică sosi dinspre transportor. Aceasta avu drept răspuns un 
zâmbet larg din partea lui Mircea. 

- Vroiam să întreb dacă eşti sigur că lipsa acelei porțiuni de memorie nu le va 
crea probleme în viitor. Sunt sigur că zvonurile s-au răspândit deja despre ceea ce s- 
a întâmplat acolo, pe Terra... 

- Dragă prietene, asemenea zvonuri despre mine ca Dansatorul Norilor şi 
supercomputerul care mi-a rămas moştenire din ultimul Mare Război Galactic au 
existat întotdeauna, sunt sigur că pe timpul vieţii ai auzit şi tu câteva dintre ele. 

Tăcere. 

- luhhuuuu. E cineva acasă? 

Tot tăcere. 

- Ai dreptate. 

- Cum? se prefăcu pilotul că nu aude. 

- Ascultă, bo... Ai dreptate. 

De data aceasta vocea răsună cu putere în incinta deschisă atrăgând vag 
atenția oamenilor din apropierea clădirii ce străjuia fostul ştrand. Dacă un computer 
s-ar fi putut enerva atunci acum ar fi fost enervat de-a binelea... dar acest lucru era 
imposibil. Oricât de avansate ar fi fost inteligenţele artificiale nu se puteau enerva, 
nu erau programate pentru aşa ceva. Cu toate acestea această imposibilitate nu 
putea împiedica personalitatea ce „locuia” temporar în computer să nu se enerveze — 
Quaid îşi păstrase memoria şi sentimentele intacte în ciuda celor câteva ore în care 
zăcuse mort şi transferului corp fizic - maşină prin care trecuse. 

- O vei face? 

- Ce anume? Să-i refac memoria? 

- Da. 

- O voi reface. La momentul potrivit dacă vom mai avea nevoie de ea sau la 
sfârşitul vieţii ei biologice altfel. Îi datorez măcar asta. 

- Îi vei spune tot? 

- Referitor la ceea ce am fost şi ceea ce sunt acum? 

Se auzi un murmur aprobator. 

- Poate. Doar dacă este pregătită. 

- Nu înţeleg de ce crezi că oamenii nu sunt pregătiți să afle despre cei 
asemenea ţie. Eu am fost pregătit. 

- Dragă prietene, tu ai murit şi ai fost transferat într-un computer. Nu poți 
spune că eşti un om normal, de fapt nici nu poţi spune că eşti om. Ai o capacitate de 
înțelegere şi experienţă... de viață mult mai mare ca a unui om. 

- Ştiu. Dar am personalitatea unui om, şi personalitatea a rezistat şocului. 

- Adevărat. Dar a trebuit ca Victoria să lucreze aproape două zile numai la tine 
pentru a ţi-o putea recupera după ce ai aflat. Sunt aproape sigur, de fapt sunt 
complet sigur, ce naiba, că dacă ai fi fost încă viu şocul pe care ţi l-ar fi provocat 
înțelegerea oferită te-ar fi omorât sau cel puţin te-ar fi înnebunit şi te-ai fi sinucis. 

Tăcere aprobatoare. Dar numai după o secundă Quaid luă cuvântul. 

- Când îi voi cunoaşte şi pe ceilalți ca tine? 

- La momentul potrivit. Ai răbdare. 

- Că veni vorba de ştersul memoriei, mie de ce nu mi-ai şters memoria atunci, 
demult, când ne-am întâlnit prima oară? 

- Ai devenit comandantul unei armate iar acum este pace, nu-i aşa? 

Din nou tăcere. Pentru vreo două secunde, un timp extrem de lung pentru un 
procesor de tipul celui folosit de calculatorul auxiliar. 

- M-ai manipulat în toată această perioadă? 

De data aceasta vocea era mai mult tristă decât revoltată, dar şi revoltată. 

- Nu. Dar te-am determinat să-ți valorifici tot potenţialul pe care îl aveai iar 
apoi tot ce a mai rămas de făcut a fost să-ți urmăresc cariera şi să acționez la 
momentul potrivit. Rezultatul a fost Terra12c, îl cunoşti deja. 

Din nou tăcere, Mircea simțea că personalitatea ar fi dorit să-i mai pună atâtea 
întrebări. 

- Şi acum ce facem mai departe? 

Mircea zâmbi vag, se aşteptase la orice altceva. Sau aproape. 

- Cu certitudine nu ştiu. Zău că nu ştiu. Am câteva idei... dar ştiu cu siguranță 
că vom veghea ca această pace să fie menținută. 

- Nu e o treabă uşoară. 

- Hm. Mie-mi spui? 

Nelinişte din partea oamenilor din apropiere. Mircea deveni conştient de ea în 
acelaşi timp cu semnalul de alarmă de undeva din cap, cineva în chema prin 
intermediul implantului. Un om se precipită spre el. 

- Mircea... 

- Ştiu. O bătălie în apropierea sistemului Conrad 5. Se pare că munca pe care 
ne-am promis-o este mai grea decât credeam. Ei bine, eu mă duc să arunc o privire. 
Vii şi tu? 

- Eu? 

Omul era nedumerit. Şi pe bună dreptate. 

- Nu tu, mulțumesc oricum. Eşti liber. 

Omul se îndepărtă tăcut. Se uită înapoi de câteva ori, nu văzu nimic deosebit. 
Nici o schimbare. 

- Vii sau nu? 

- Vin, vin, bolborosi personalitatea. 

Motoarele transportorului porniră foarte silențios, dacă nu s-ar fi ridicat la 
câțiva centimetri de sol nimeni nu ar fi observat că era gata de decolare. 

- Ei bine, vii sau nu? repetă personalitatea cu o nerăbdare ironică. 

- Du-te singur. O iau puţin înainte. 

- Cum? A, nu este nevoie să-mi răspunzi. Spune-mi doar dacă ei sunt pregătiți 
să afle. 

Dansatorul Norilor se uită spre treapta pe care o reprezenta acum canatul 
deschizăturii ce reprezenta intrarea în transportor şi îşi întoarse privirea spre 
oamenii de lângă casă. 

- Ei? Dar ei ştiu deja. Ei sunt ca şi mine. 

Din fericire se mulțumi să gândească ultima propoziţie, altfel ar fi fost martorul 
viu al distrugerii bucată cu bucată a transportorului, la transformarea computerului 
auxiliar ce găzduia personalitatea lui Quaid într-o bucată de metal superconductor 
inutilizabilă iar substanțele chimice ce intrau în compoziția computerului în 
fertilizante pentru marea grădină în care fusese transformată Terra, planeta 
originară a speciei umane care acum îi găzduia conducătorii, istoria şi armata ce 
punea pe jar o galaxie întreagă. Şi pe cei ca Dansatorul Norilor. 

Acesta rămase o secundă pe loc ca şi cum s-ar fi gândit la ceva imposibil de 
descifrat din afară apoi le trimise un semnal de despărțire celor dinspre clădire, 
închise ochii. În jurul lui crescu o umbră de energie luminoasă care în cuprinse ca 
un fel de cocon; coconul strălucea viu în lumina caldă a înserării de vară ce umplea 
totul cu bună dispoziţie şi căldură interioară dar cineva din exteriorul coconului ar fi 
observat cu uşurinţă prin el fața deosebit de calmă şi în acelaşi timp extrem de 
concentrată a pilotului. Coconul crescu rapid în volum de mai bine de patru ori 
devenind o formă de picătură alungită de culoare neagră, treptat dobândi forma 
legendară a primelor nave din echipa Fulgerelor Albastre şi începu să leviteze 
încetişor. Porni scuturile şi dispăru, în numai câteva secunde ajunse la sfera ce 
închidea sistemul solar într-o cochilie ca de melc şi aşteptă răbdător ca poarta să se 
deschidă. Dispăru în afara sistemului solar le fel de neobservat şi de misterios ca 
întotdeauna în ultimii 500 şi ceva de ani. 

Transportorul îl urmă cu circuitele superconductoare bolborosind în interiorul 
său undeva printre azotul lichid şi descărcările de energie fără a se mai putea opri: 

- Nu mă voi obişnui niciodată cu asta. Am văzut-o de mii de ori... dar nu mă 
voi obişnui niciodată cu asta. 

Transportorul o porni pe urmele Dansatorului, în urma lui oamenii din jurul 
clădirii se transformară neobservați în fantome energetice şi dispărură în scurt timp 
luându-şi zborul în acelaşi mod straniu şi deosebit de rapid ca şi cel de mai 
devreme, patrulele care se apropiau nu găsiră decât un fost ştrand la fel impecabil 
ca şi restul planetei. O planetă albastră presărată cu continente de un verde crud ca 
al primăverii, simbol al vieţii şi renaşterii, munți înalți şi albi ca şi capul înțelept al 
unor bătrâni şi deşerturi galbene-fumurii atât de asemănătoare cu soarele aducător 
de viață ce strălucea pe cerul liber al unei planete paşnice. 

Soarele apuse. O zi bună se încheiase pentru a face loc unei nopţi odihnitoare 
şi viitorului. Ultimele urme ale trecutului îşi lăsară amprenta asupra locului de unde 
decolase Dansatorului Norilor sub forma unor gânduri receptate doar de fantomele 
de lumină ce-i străjuiseră odihna şi conversaţia, de natura înconjurătoare: 

- Ei sunt ca şi mine: prinți războinic ai Universului, entități luminoase născute 
sub formă de fiinţe ale unor rase demult dispărute şi transformate de explozia unor 
supernove. Ca şi mine, de altfel. Nemuritori şi indestructibili, perfecţi. De unde să ştii 
tu, dragă Quaid, că pentru noi nu mai contează forma, avem orice formă, ci numai 
gândul şi sentimentul ce-l animă? Şi pacea pentru care trăim, pentru care luptăm. 

Pentru care suntem gata să ne dăm chiar şi viața, dacă este nevoie. Existăm... 
existăm doar pentru... 


forma finală - sfârşitul lui februarie 2000 

Un proces neortodox 


1 


Michael aprinse televizorul şi se trânti în pat. Se simțea obosit, era obosit. 
Închise ochii şi sorbi din bere, paharul era încă pe jumătate plin dar asta nu avea să 
mai dureze prea mult. Era prea obosit pentru a se putea uita la televizor, doar 
sunetele muzicii reuşeau cumva să-l liniştească. Melodia a fost însă întreruptă după 
numai câteva momente de fundalul obişnuit al ştirilor, sunetele cunoscute îl treziră 
pe Michael din amorţeală şi îl făcură atent la ceea ce se spunea. Sau cel puţin 
conştient de faptul că ar trebuie să fie atent, se vorbea despre fosta lui soție. 

- Întrerupem această emisiune pentru a vă aduce la cunoştinţă ultimele ştiri: 
ambasadorul Quterg ataşat în Washington D.C. a fost ucis acum o jumătate de oră 
într-o explozie a vehiculului ce-l transporta de la conferința de presă de acum o oră 
înapoi spre Domul de Opal. Dăm legătura cu Dana LeBlanc, corespondenta noastră 
la fața locului. 

Figura înțepată a vorbitorului a fost înlocuită de o tânără de o frumusețe 
deosebită în spatele căreia se putea vedea rămăşiţele unui vehicul antigravitațional 
împrăştiat pe o mare parte a bulevardului. În fundalul îndepărtat se putea vedea 
Domul de Opal, locuinţa ambasadorului extraterestru din ultimii 2 ani; clădirea era 
parcă decupată dintr-o poveste, ieşea în evidenţă față de fundalul întunecat şi plin 
de stele datorită luminilor care îl făceau să strălucească toată noaptea, în fiecare 
noapte. 

- Încă nu se cunosc detalii despre cauza exploziei sau dacă a fost provocată 
intenționat, spunea tânăra din prim plan, dar poliția încă cercetează rămăşiţele 
vehiculului. Detectivul Johnson ne-a asigurat că după ce vor ajunge la o concluzie 
ne vor anunţa printr-o conferință de presă. 

Îşi duse mâna la ureche şi aşteptă o secundă lungă de parcă ar fi ascultat ceea 
ce cineva din exteriorul cadrului i-ar fi spus la un difuzor în miniatură ascunsă în 
ureche. După încă o secundă femeia continuă pe acelaşi ton deosebit de serios, 
politicos: 

- Tocmai am primit o ştire de ultimă oră: în urmă cu 15 minute guvernul 
planetar s-a adunat într-o şedinţă extraordinară pentru a analiza consecinţele 
acestei crize prin care trec relaţiile interrasiale. Sperăm că această moarte 
prematură a ambasadorului nu va afecta prea mult relaţiile dintre cele două specii, 
după cum ştiţi cu toţii chiar astăzi, în urmă o oră, la o conferința de presă susținută 
cu prilejul deschiderii noului spațioport ambasadorul Quterg şi-a exprimat speranța 
că aceste relaţii se vor îmbunătăți atât în favoarea oamenilor cât şi a Leyyarf-ilor. 
Vom reveni cu noi detalii la ştirile de la ora 01.00. Dana LeBlanc terminat. 

Imaginea se schimbă fiind înlocuită cu cea a unui dezastru ce se întâmplase 
undeva în Africa, dar Michael ştia că nu era nevoie să mute pe un alt program, orice 
alt program, pentru a vedea ştiri în direct de la locul exploziei. Sau ultimele secvențe 
ale ştirilor respective, acelaşi lucru. 

Videofonul sună, dacă ştirile nu i-ar fi atras atenţia atunci sunetul puternic ar 
fi făcut-o. Probabil l-ar fi trezit. Din somn şi din aşteptarea unui telefon care 
întârzia, se dovedi a nu fi acel telefon. 

- Michael LeBlanc? auzi o voce în difuzor. 

Monitorul nu mergea, pesemne iar este defect, aşa că avocatului nu-i rămase 
decât să răspundă şovăitor şi să încerce să ghicească identitatea posesorului vocii 
vag familiare. 

- Da. Paul? se miră el. Paul Johnson? 

- Da, avocatule. 

- Ce s-a întâmplat? Abia ţi-am recunoscut vocea. 

- Răceala asta cumplită pe care o duc pe picioare de câteva zile... 

- Presupun că m-ai sunat din cauza atentatului, spuse avocatul. Am văzut la 
televizor că Quterg a murit. Ai nevoie de ajutor? 

- Eu personal nu, dar avem nevoie de ajutorul tău. 

- În ce sens? Nu sunt specialist în dreptul interrsial. 

- Am înţeles că ştii limba română, auzi avocatul vocea răguşită a detectivului şi 
tresări. 

Deşi se cunoşteau de aproape 20 de ani, din timpul facultăţii de Drept pe care 
amândoi o urmaseră în Boston, detectivul nu-i amintise niciodată de această 
informație pe care nu o cunoşteau mulți. 

- Este o întrebare sau o afirmaţie? întrebă în glumă. 

- O afirmaţie. Ar trebui să vii până la secție... 

Tonul îngrijorat al detectivului răzbătu până la LeBlanc cu toată răguşeala 
acestuia şi-l făcu şi pe cel din urmă să se îngrijoreze. 

- Atât de important este că nu-mi poți spune prin telefon? întrebă cu sufletul 
la gură. 

- Da. 

- Atunci vin. Ar trebui să ajung cam într-o jumătate de oră. 

Puse receptorul jos şi se îmbrăcă în grabă, se precipită spre ieşire. 35 de 
minute mai târziu intra în secția de poliție 12G dând din coate pentru a trece de 
reporterii înghesuiți în fața intrării. În urma lui o femeie frumoasă cu numele de 
familie identic cu al avocatului se uită lung după el, ţinea în mână un microfon şi 
tocmai îşi terminase de aranjat gulerul. 

- Hei Dana, o strigă unul dintre tehnicieni. Ce-ai pățit? 

- Tocmai l-am văzut pe fostul meu soț intrând, se întoarse ea spre tip. Ceva se 
întâmplă, şi pun pariu pe un milion de dolari că este ceva serios. 

- Legat de atentat, sunt sigur. 

- Bineînţeles. 

- Dar de unde ai tu atâţia bani? intră în vorbă un alt reporter. Credeam că nu 
ai primit nici a zecea parte din suma respectivă în hotărârea de... 

- Asta este problema mea, îi răspunse distant şi uşor batjocoritor tânăra şi se 
îndreptă spre intrare dând la rândul ei din coate. 

- Este o expresie pe care o foloseşte uneori când este sigură de ceea ce crede, îi 
explică tehnicianul reporterului înainte de a se lua după fosta doamnă LeBlanc. 

Avocatul LeBlanc trecu printr-un grup de poliţişti care discutau despre 
ultimele noutăți şi bătu la una dintre uşile de sticlă care divizau sala în încăperi mai 
mici. 

- Intră, se auzi o voce răguşită din înăuntru. 

Avocatul se supuse ordinului şi văzu trei bărbaţi adunaţi în jurul mesei 
centrale, pe peretele din dreapta un ecran aproape uriaş care de obicei era folosit, ca 
în mai toate noile secţii de poliție, drept monitor pentru computerul central dar ca şi 
televizor pentru recepţiile prin satelit ale ştirilor din întreaga lume. Dacă afară ar fi 
fost ziuă şi dacă storurile nu ar fi fost trase, lumina solară ar fi umplut încăperea 
prin geamul care ocupa tot peretele opus intrării. Plin de storuri era şi peretele de 
sticlă ce despărțea biroul căpitanului de restul secției, un perete prin care nu se 
putea vedea nimic. De vreme ce nu se mai foloseau storurile decât ca suveniruri ale 
secolului trecut era clar un lucru cum că cel ce ocupa biroul era un fan al secolului 
XX. 

- Bună seara! 

Poliţiştii îi răspunseră cu câteva mormăituri şi un strănut puternic, dintre cei 
trei oameni care stăteau pe scaune - acum erau în picioare - avocatul îl cunoştea 
doar pe cel care strănutase. Din cauza lui era aici, era detectivul Johnson, un 
prieten vechi care-l primi cu bucuria revederii după trei ani şi ceva de când se 
văzuseră ultima oară. Trei ani şi jumătate. Fără nici un fel de formalitate se făcură 
prezentările: cel care stătea pe scaun era şeful secției şi proprietarul - dacă se putea 
spune aşa actualului ocupant - biroului în care se aflau şi răspundea la numele de 
Weller cu toate că era în mod vădit asiatic, mai erau prezenţi şi detectivii Jorje 
Williams şi Dan Clarke. Ultimul intrat în urma lui Michael. 

- Am auzit de tine, îi spuse căpitanul. Tu eşti cel care a câştigat procesul în 
cazul guvernatorul de Alabama care cică şi-ar fi înşelat soția şi apoi a omorât-o. 

- De fapt amanta lui a făcut-o, îl contrazise Michael, dar nu am putut-o dovedi, 
cel puţin nu încă. Dar măcar l-am scăpat pe el... Puteţi să-mi spuneți pentru ce m- 

ați adus aici? Nu cred că aţi făcut-o doar pentru că sunteţi curioşi cum sună limba 
română. 

Poliţiştii îşi aruncară o privire care se adună asupra căpitanului, acesta se 
decise să-i răspundă, în cele din urmă: 

- Ceea ce vreau să-ți spun este pentru moment un secret şi sper să rămână 
aşa cel puţin pentru următoarele ore. Dacă se află poate reprezenta un incident nu 
numai internațional ci şi unul interplanetar. 

Michael aprobă încetişor din cap cu toate că nu ştia despre ce era vorba, nu se 
putea aplica confidenţialitatea dintre avocat şi clientul său dar ştia că existau 
momente în viață în care cel mai bine era să-ţi ţii gura. Trecuse de câteva ori prin 
aceste momente, trecea şi acum prin unul. 

- Ştim legătura dintre dumneata şi presă, de aceea insist să vă cer să nu le 
spuneți nimic, adăugă Williams. Orice zvon poate fi primejdios pentru toţi. 

- Dacă vă referiți la fosta mea soţie, Dana LeBlanc, trebuie să vă menționez 
faptul că ne-am despărțit în termeni nu prea buni şi nu este nici o şansă ca eu să-i 
scap vreo informaţie, îi lătră Michael înapoi calm deşi ardea de nerăbdare să afle 
totul. În primul rând pentru că nu am nici o informaţie pe care să i-o pot spune. 

Johnson zâmbi, mingea fusese aruncată cu grijă în terenul lor şi era momentul 
să spună totul. Începu: 

- După cum presupun că ştii deja acum o oră un vehicul antigravitațional a 
fost aruncat în aer, iar ambasadorul Quterg era înăuntru. 

- Aţi stabilit asta cu siguranță? 

- Suntem pe cale să o facem. Dar nu asta este cel mai important în acest 
moment, am reținut un suspect pe care îl bănuim că a fost vinovat de atentat. 

- Deci până la urmă a fost un atentat. 

- În acest moment toate faptele indică acest lucru, îi răspunse de data aceasta 
căpitanul. Se pare că motorul a explodat din pricina reactorului principal a cărui 
câmp de forță şi-a pierdut integritatea, singurul mod în care se poate face acest 
lucru din exterior este o explozie în miniatură direct sub reactor. Printre rămăşiţele 
navei s-au găsit urme slabe de explozibil plastic şi napalm. 

- Dar cum aţi reuşit să aflați toate aceste lucruri în numai o oră? 

- Cu ajutorul armatei şi al extratereştrilor. Încă nu am terminat cercetările, dar 
se presupune că această bombă a fost detonată prin telecomandă de la mică 
distanță. 

- Aveţi suspecți? 

- Numai unul, îi răspunse Johnson. De aceea te-am chemat pe tine şi nu pe 
altcineva. 

- Care este problema? 

- Cel pe care l-am reținut se afla în zona în care s-a petrecut explozia şi avea la 
el o telecomandă care funcționează pe o frecvenţă care putea fi cea a bombei. 

Căpitanul apăsă pe câteva taste ale consolei de pe masă iar pe ecranul uriaş 
de pe perete apăru figura din față şi lateral a unui puşcăriaş, era un tânăr firav cu 
ochelari care aproape îi inspiră milă avocatului. Dacă figura cuiva ar fi arătat că 
locul acelei persoane nu era la închisoare atunci numai bărbatul din fotografie putea 
fi acea persoană. Avocatul l-ar fi plasat mai degrabă în spatele unui birou sau a unui 
computer decât în spatele barelor. 

- Numele lui este Florin Farcaş, este un inginer de calculatoare român care a 
intrat ca turist în USA acum 3 zile, spuse. A fost arestat preventiv în ţara lui natală 
pentru intrare ilegală pe computerul nu ştiu cui prin intermediul InterNetului, dar 
nu au putut dovedi nimic. Problema este că nu spune nici un cuvânt în engleză, 
bolboroseşte ceva de neînțeles într-o limbă din care nu pricep o iotă, presupun că 
este limba sa natală. 

- Şi vreţi să fiu translator, presupuse Michael. Şi probabil să-l reprezint până 
la proces. 

- S-ar putea să gândeşti prea departe pentru situația actuală... 

- Dar dacă poți... chiar te rugăm, îi îmbie Johnson încercând să-l înduplece. 

Avocatul aproape se cutremură, nu era prea plăcut să vezi un om de statura şi 
volumul detectivului zâmbind ştrengăreşte aplecat lângă obrazul tău. 

- Bine, spuse el ca în glumă, am să văd ce pot face. Numai pieri din ochii mei, 
gripa este ultimul lucru pe care îl vreau mai ales dacă vine de la tine. 

- Nu aş pune pariu pe asta, murmură Clarke suficient de tare pentru a fi auzit 
de cel din imediata sa apropiere. 

Avocatul nu reacționă cu nimic. 

- Williams, condu-l pe avocat la clientul său, se ridică căpitanul din fotoliu. 

- Să mă anunţaţi de mersul anchetei imediat cum apare ceva, îi aruncă 
Michael cuvintele căpitanului în timp ce ieşea pe uşă. Şi încă ceva... încă nu este 
clientul meu. 

Pe măsură ce se îndrepta spre celule avocatul simţi, în afara unei dureri de cap 
îngrozitoare, senzația unei greşeli imense. Timpul avea să-i dea dreptate, dar nu 
cum credea. 

Michael scoase o cutie cu aspirine din geanta diplomat pe care întotdeauna o 
purta cu el şi înghiți una, de parcă oboseala singură nu fusese de ajuns acum îl 
durea şi capul. Blestemate aspirine. Am nevoie de somnifere nu de aspirine. Dar nu- 
şi putea permite aşa ceva, îl aştepta pe noul său posibil client într-o încăpere izolată 
fonic de mediul înconjurător — sau cel puţin aşa erau lăsați să creadă -— care fusese 
pregătită special pentru ei. Deşi românul nu fusese încă acuzat de nimic natura 
situației îi obliga să îşi ia toate precauțiile posibile — în acest scop puse pe masă un 
reportofon holografic nou-nouţ care avea integrat într-o parte şi un dispozitiv de 
bruiaj a posibilelor microfoane sau alte dispozitive de înregistrat din încăpere, 
unealtă folosită din ce în ce mai des de toți avocaţii pledanți. 

În cele din urmă, după câteva minute lungi de aşteptare, uşa se deschise 
lăsându-i să intre pe românul lon Farcaş şi gardianul care-l însoțea. Lucru inutil, 
tânărul pirpiriu nu ar fi putut să evadeze nici dacă ar fi vrut, încheieturile erau 
prinse într-o pereche de cătuşe. 

- Desfă-i cătuşele, te rog. 

După ce gardianul ieşi cu cătuşele prinse de curea, românul se aşeză liniştit la 
masă pe scaunul din partea opusă a mesei, de altfel singurul scaun în afară de cel 
pe care stătea Michael. Acum, că între ei era numai masa şi hârtiile împrăştiate pe 
ea, Michael LeBlanc avu suficient timp - aproape un minut - pentru a-l studia pe cel 
din faţa lui şi să-şi confirme părerea inițială. Îi lipseau numai ochelarii, era sigur că 
folosea lentile de contact. 

- Am înțeles că ai fost adus aici pentru interogare, începu să vorbească 
avocatul în engleză, dar nu ai colaborat. 

Românul zâmbi. 

- Am spus ceva amuzant? întrebă curios Michael. 

- Tu, eu, explozia, totul. 

Răspunsul era în română, suspectul făcea pe deşteptul. Dar un lucru era clar: 
ştia engleză. Avocatului îi trecu prin minte - un gând trecător care îi rămase în 
atenție doar o fracțiune de secundă - că cel din fața lui nu ar fi ajuns ceea ce este, 
un expert în calculatoare, dacă nu ar fi ştiut măcar elementar acea limbă de 
circulaţie internațională pe care preferă să o folosească în continuare: 

- Nu înţeleg, îi răspunse. 

Era decis să-i dea peste nas un pic, sau cel puţin să-l facă să spună ceva în 
engleză. Orice. Alt gând: trebuia să ştie dacă nu la perfecție atunci măcar bine, altfel 
nu ar fi avut dreptul să intre în ţară. 

- Ştii că eşti al treilea avocat pe care mi-l trimit în ultima oră? 

Tot română. 

- Ce te face să crezi că vei reuşi să scoţi de la mine ceva? 

Aceeaşi limbă, la fel de imperturbabil. 

- Nu cred că înţelegi situaţia în care te afli, spuse avocatul în engleză. Dacă nu 
ai de gând să colaborezi cei de afară vor avea un motiv în plus să te pună sub 
acuzare şi să te condamne. Asta nu este decât o metodă de timp. 

- Da, sigur. 

Chiar şi pentru cineva care nu ştia română, sau chiar şi engleză, răspunsul 
era deosebit de clar: ironia şi sarcasmul din ton erau deosebit de evidente. Nervos, 
avocatul abia se abținu să nu înceapă să vorbească în română şi să-i explice 
netotului că era suspectat de un atentat terorist deosebit de grav iar această 
categorie de persoane nu era tolerată nicăieri în lume. Şi mai ales în SUA, nu după 
moartea preşedintei Connor în urma distrugerii stației-muzeu Mir Memorial într-un 
atentat terorist. Şi totul începuse cu distrugerea celor două turnuri gemene numite 
şi World Trade Center din New York în primul an al secolului XXI. 

Deschise gura pentru a-i pune suspectului o întrebare dar în acelaşi moment o 
serie de informaţii mai mult sau mai puţin adevărate şi lucruri pe jumătate spuse îi 
câteva secunde apoi se ridică în picioare şi începu să se plimbe prin spatele 
propriului scaun gânditor. În cele din urmă se întoarse brusc spre suspect şi-l 
întrebă în română deosebit de calm şi de hotărât: 

- De ce te-a chemat ambasadorul să te întâlneşti cu el? 

Românul încremeni în scaunul său vizibil surprins. Avocatul continuă pe 
acelaşi ton: 

- Ambasadorul speciei Leyyarf este mort, iar asta este pe cale să creeze un 
incident la nivel galactic. Este doar o problemă de timp până să se afle că a fost un 
atentat iar atunci extratereştrii îți vor dori capul indiferent dacă eşti vinovat sau nu. 
Iar atunci eşti un om mort. 

- Dar... 

Prima reacţie de surpriză totală din partea suspectului îl convinse pe avocat că 
era pe drumul cel bun. Rămase în aşteptare savurându-şi victoria şi aşteptând ca 
cel din fața lui să spună mai multe, victoria se dovedi a fi cam scurtă pentru că 
românul nu mai continuă. După surpriza inițială acesta rămase la fel de calm ca şi 
mai devreme, doar ironia dispăru lăsându-i pe față un zâmbet vag. Avocatul furios 
izbucni: 

- Nu ştiu dacă vinovat sau nu dar asta nu contează, ai fost în locul nepotrivit 
la momentul nepotrivit. Iar în scurt timp viața ta nu va valora nici măcar cât hârtia 
de pe care judecătorul federal îți va citi sentința. Vreau să te ajut dar nu am cum s-o 
fac dacă tu... 

- Nu sunt vinovat. 

- Cum? 

Era rândul lui LeBlanc să fie surprins, nu din cauza faptului că prizonierul 
catadicsise să răspundă cât pentru faptul că o făcuse într-o engleză deosebit de 
fluentă. Chiar cu un uşor accent american. 

- Nu sunt vinovat. 

Simplitatea îl făcu pe avocat să se blocheze pentru o secundă, îl crezu 
instinctiv şi trecu la fel de repede de partea lui. În ciuda tuturor legilor nescrise ale 
avocaților şi cele personale după care se condusese — sau se lăsase condus de ele — 
cu un succes real şi important în ultimii ani. Adică de când devenise avocat. Ca şi 
cum polițistul ar fi plănuit să ajungă chiar în acest moment, Johnson năvăli 
înăuntru deschizând uşa cu violență. Modul lui obişnuit de a-şi face apariția. Atât 
prizonierul cât şi avocatul tresăriră. Ultimul se apropie cât putu de repede de 
detectiv: 

- Am aflat ultimele rezultate, îi şopti acesta cât putu de repede. Explozia este 
rezultatul unui atentat iar ambasadorul era înăuntru. 

- Sunteţi siguri? 

- Da. Toate datele indică acest lucru. Dar asta nu este totul: presa a aflat. 

- Cum? 

- A aflat totul. Mai puţin numele lui, iar polițistul se întoarse spre prizonier, 
posibila implicare şi legătura cu tine. 

- La naiba! o imagine palidă a emoțiilor ce-l străbăteau pe avocat. Dacă atunci 
când am venit erau mulți, presupun că sunt cu toţii afară, cerând explicaţii. 

- Nu chiar. Dar vor fi cu toţii în curând. Mai sunt câţiva din Africa de Sud care 
au avut unele probleme cu transportorul gravitațional... 

Zâmbetul detectivului era la fel de neplăcut ca şi milogeala lui prefăcută de 
mai devreme. 

- Mulţumesc, băiete, îi spuse avocatul cu un zâmbet asemănător pe buze şi o 
bătaie prietenească pe umăr. 

Johnson ieşi. 

- Ai auzit? se întoarse LeBlanc spre prizonier. 

Acesta aprobă din cap. 

- Parţial. 

- Dacă în vreun moment al vieţii ai dorit să fi vestit... Ei bine, acum eşti. 

- Ce propui? 

Era deosebit de calm pentru situaţia în care se găsea. 

- Spune-mi tot ce ştii despre problema în care ai intrat, îi sugeră avocatul. 
Poate aşa te pot ajuta. 

În ultimele minute reportofonul a fost pornit şi oprit în mod repetat atunci 
când avocatul considerase că este nevoie sau nu să înregistreze sunetele şi imaginile 
din încăpere. Acum aparatul zăcea pe masă, printre hârtii, stins. Românul se întinse 
spre el şi-l porni în ciuda gestului instinctiv şi neterminat de a-l opri din partea 
avocatului. 

- Cu ce să încep? întrebă gânditor lon Farcaş. 

- Cu începutul, desigur. 

- M-am născut în... 

- Nici chiar aşa. Cu începutul problemei. 

- De meserie sunt inginer de sisteme şi pot spune că un programator bun, ca 
pasiune am scrisul de povestiri sau nuvele SF. 

- Ai publicat ceva? 

- Da. Câteva nuvele şi două romane, dar asta a fost înaintea sosirea speciei 
Leyyarf pe Pământ. 

- Bine. Am să cercetez asta. 

- Trebuie să adaug că la timpul lor au avut oarecare succes la public, dar mai 
mult local. Problema este că în ultimii 3 ani SF-ul nu mai este atât de căutat 
precum istoria speciilor extraterestre, în special a Leyyarf-ilor, şi cartografierea 
sistemelor solare cunoscute de ei. Acum intenționam să scriu un roman care să 
cuprindă atât o parte din istoria lor cât şi călătoria lor până aici, despre motivele 
pentru care au făcut-o... într-un cuvânt, pentru a ajuta la înțelegerea mai bună a 
lor. 

- Şi pentru aceasta ai cerut ambasadorului o întâlnire privată? 

- Da, dar nu tocmai. El m-a contactat. 

- Cum? 

- Pentru a mă documenta pentru roman am intrat în sistemul computerizat al 
Domului de Opal pentru a sustrage nişte informaţii inaccesibile publicului larg iar 
ambasadorul a aflat. Nici acum nu ştiu cum, mi-am luat toate mijloacele de 
prevedere. M-a contactat şi mi-a cerut să ne întâlnim. Dar a murit înainte de a 
apuca să vorbim. 

- Tu l-ai omorât? 

O întrebare directă. 

- Nu, pentru ce aş fi făcut-o? Când am vorbit cu el şi-a exprimat dorința de a 
mă iniția în istoria speciei Leyyarf. 

- De ce trebuia să vă întâlniți tocmai acum, după conferința de presă? 

- Nu ştiu. El a ales data, timpul şi locul în care trebuia să ne întâlnim. 

- Despre telecomanda care a fost găsită asupra ta ce-mi poți spune? 

- Când ai fost ultima oară în România? 

- Când eram copil. De ce? 

- Încă mai există şi sunt folosite în mod curent maşinile cu carburant, Diesel şi 
prin injecție. 

- Îmi aduc aminte de ele. 

- Nu sunt prea multe. Dar telecomanda pe care o aveam era de la una dintre 
ele. A aparținut tatălui meu iar telecomanda este ultimul lucru care a mai rămas din 
ea. Şi hârbul de acasă care nu mai funcționează de ani de zile. 

- Telecomanda mai merge? 

- Nu am nici cea mai mică idee. Nu am mai schimbat bateriile din ea de nici nu 
mai ştiu cât timp. Trebuie să fie vreo câţiva ani buni. 

- Hm. 

O expresie deosebit de gânditoare şi deloc prevestitoare de lucruri bune din 
partea avocatului. 

- Cu mine ce se va întâmpla? 

O întrebare logică şi foarte calmă. 

- Nu ştiu. Până acum nu au decât dovezi circumstanţiale. Dar dacă frecvența 
telecomande corespunde cu cea a bombei ai încurcat-o. 

- Care este cea mai rea versiune? 

- Dacă te vor pune sub acuzare sunt două posibilităţi: eşti judecat aici şi 
aproape sigur eşti executat sau Leyyarf-ii pot cere să fi judecat conform legilor lor. 

- Pot face asta? 

- Cred că da. Dar trebuie să mă mai documentez, genul acesta de probleme 
interrasiale nu este specialitatea mea. Dacă vei fi judecat aici poate, repet - poate -, 
un avocat bun te-ar putea scăpa dar pe planeta cămin Leyyarf nu ai nici o şansă. 

Cineva din exterior ar fi spus că avocatul era agitat şi nervos, dar asta nu era 
adevărat. Era doar într-o ciudată stare de alertă care-l apuca de fiecare dată când 
era complet concentrat spre o anumită idee sau un anumit lucru mai ales acum, 
când era vorba de meseria lui. 

- Nimeni nu a fost pe planeta Leyyarf. Sau cel puţin nu am auzit să se fi întors. 

- Te-ai documentat pentru roman sau doar o spui aşa? 

În ciuda tendinței ironice din voce avocatul era pe cât de curios pe atât de 
îngrijorat. Dar nu primi nici un răspuns. 

- Mai spune-mi despre explozie, spuse tot el. Ai văzut-o? 

- Da. La început am auzit un sunet ca de explozie iar când m-am întors 
vehiculului antigravitațional tocmai apăruse în raza mea vizuală. 

- Era întreg? 

- Tocmai exploda. 

- Cât timp a trecut între cele două explozii? 

- Cam o secundă. Poate un pic mai puţin sau mai mult. De ce? 

Avocatul deveni dintr-o dată grăbit, îşi îngrămădi restul de hârtii în geanta 
diplomat fără să mai fie atent la ordinea lor. La sfârşit luă aparatul de înregistrat de 
pe masă şi-l puse în buzunar fără să uite să-l stingă. 

- Nu ştiu prea multe despre construcția acestor maşini antigravitaționale, dar 
mi-a venit o idee pe care vreau să o verific. 

- Când mai vii pe aici? 

- Încă nu ştiu, dar cât mai repede. Îţi promit asta. 

leşi şi se îndreptă direct spre biroul căpitanului, acesta părea să nu se fi 
mişcat aproape deloc de pe fotoliu. 

- Care sunt noutăţile? îl întrebă. 

- Consiliu suprem de apărare se întruneşte în aceste momente şi discută 
despre situația creată. 

- Va fi pus sub acuzare? 

- Încă nu este nimic sigur. Dar cred că da, mai ales după ceea ce tocmai am 
aflat. 

- 22 

- Se pare că tânărul tău client - presupun că eşti sau vei fi avocatul lui - a 
introdus un virus în computerul Domului şi a sustras unele date de acolo. Ştim cu 
siguranță că ambasadorul a aflat şi că între cei doi a existat o conversaţie printr-un 
canal securizat, nu ştim dacă prizonierul l-a şantajat pe ambasador dar vom afla. 

- Cine a inițiat conversaţia? 

Linişte. Nici unul dintre ei nu părea să fie doritor să-şi împărtăşească 
cunoştinţele sau datele despre subiectul respectiv. În cele din urmă avocatul îşi 
pierdu răbdarea: 

- Căpitane, poți să-mi spui măcar cine a inițiat conversaţia? Este important. 

- Nu ştiu. 

Asiaticul nu părea să fie prea afectat de asta, de fapt era aproape nepăsător. 
Lucrul îl enervă pe LeBlanc mai mult decât putuse bănui la început. Dar poate era 
doar oboseala care răbufnea: 

- Atunci află! 

Dădu să iasă vijelios, aproape la fel de vijelios precum obişnuia să intre şi să 
iasă mai vechiul său prieten Johnson. Vocea căpitanului îl opri în prag: 

- Domnule avocat! Am mai aflat un lucru: telecomanda pe care o avea clientul 
tău corespunde cu frecvența detonatorului bombei. 

- Asta nu înseamnă că el a detonat-o. 

- E o iluzie, domnul avocat! Este... 

- Mai vedem noi. 

Dădu să iasă pentru a doua oară, se opri. 

- Încă un lucru: verifică şi computerul vehiculului gravitațional. Cel ce a 
aruncat în aer reactorul ştia exact ce să facă, probabil a fost ceva din interior. 

În cele din urmă avocatul ieşi din încăpere doar pentru a ajunge între ziariştii 
care acum se înghesuiau în fața intrării. Aceştia tăbărâră asupra lui luându-l la 
întrebări: 

- Domnule LeBlanc, pentru ce aţi fost chemat aici? 

- Au vreun suspect? 

- Reprezentaţi pe cineva în procesul deschis împotriva atentatorului? 

Dar Michael trecu printre ei fără să scoată nici un cuvânt. În urma lui fosta 
soţie îl privi lung în timp ce se îndepărta. 

- S-a întâmplat ceva? o întrebă unul dintre reporterii din jur. 

- Nu, nimic, îşi reveni brusc. 

Avocatul Michael LeBlanc intră în umila mea locuință — un zâmbet obosit i se iți 
pe față iar uşa se închise în urma lui. Bărbatul îşi lăsă geanta în apropierea intrării 
şi înaintă fără să mai aprindă lumina. Ştia pe de rost poziţia tuturor lucrurilor din 
încăpere cu excepţia... 

- Ce cauţi aici? întrebă cu duritate. Parcă ţi-am luat drepturile de a intra. 

Silueta care stătea pe unul dintre fotoliile din capătul opus al încăperii zâmbi 
şi atinse comutatorul lămpii de pe masă, conul de lumină care apăru lăsă să se vadă 
o imagine palidă a frumuseţii Danei LeBlanc. 

- De unde ştiai că sunt eu? 

- De când te cunosc foloseşti acelaşi parfum, pot spune că te reprezintă. Holul 
era plin de mirosul specific. Deci, spune-mi, ce cauţi aici? 

- Vreau să ştiu câteva lucruri despre ceea ce s-a întâmplat în această noapte la 
secția de poliție. Nu poţi să negi că ai fost acolo, te-am văzut. 

- Nici nu am de gând să neg, te-am observat şi eu. Cum ai ajuns mai repede 
ca... 

Se întrerupse brusc amintindu-şi ceva şi continuă zâmbind: 

- Ai avut acces la vehiculul antigravitațional al postului la care lucrezi! 

Michael avansase până în centrul încăperii aruncându-şi neglijent haina pe 
unul dintre scaune. 

- Nu te-ai schimbat deloc, spuse femeia indicându-i gestul. Întotdeauna vii 
târziu şi obosit... 

- Lasă vorba şi treci la subiect, o întrerupse el brusc. Spune-mi ce ai de spus şi 
pleacă. 

- Vreau să ştiu care este legătura dintre tine şi atentatul asupra 
ambasadorului Quterg. 

- Nu este nici o legătură. 

- Dacă aş fi în locul tău nu aş spune asta, îl avertiză tânăra. Hacker-ii postului 
au descoperit că în ultimele ore poliţiştii au accesat dosarul unuia Farcaş Florin. 
Individul a intrat în SUA acum câteva zile şi este în această zonă, paşaportul şi 
cărțile de credit folosite ne indică acest lucru. 

- Şi ce propui? Să mergem să-l căutăm? întrebă ironic avocatul. 

- Nu-ţi înțeleg ironia, sau mai puțin cauza acesteia. Ştiu că nu ne-am despărțit 
în cele mai bune condiţii, dar nu simt că o merit. 

- Bine. 

Umanitatea şi falsa accesibilitate din glasul avocatului dură numai o singură 
secundă pentru că continuă cu tonul dur pe care-l folosise de la început: 

- Ai terminat? 

- Încă nu mi-ai spus care este legătura dintre tine şi acest individ. Şi să nu 
spui că nici una, pentru că nu te cred. Este vorba de un român şi ştiu cu siguranță 
că îi cunoşti limba, prezenţa ta acolo nu putea fi întâmplătoare. 

- Chiar dacă ar fi vreo legătură între noi doi, nu aş putea să-ți spun nimic, 
doar ştii de ce. Nu pentru că sunt avocat şi că este un posibil client, sau cel puţin 
nu numai... Acum te rog să pleci, vreau să mă odihnesc puţin. 

- Dar... 

Însă avocatul intră în baie înainte de a-i da fostei sale soţii posibilitatea de a 
insista. Când ieşi în cameră nu mai era nimeni, în scurt timp era în pat şi în cele din 
urmă adormi. Cu toate gândurile care-l obsedară sub formă de vise chiar şi în somn 
reuşi să doarmă destul de bine până a doua zi dimineață când îl trezi telefonul. Era 
vechiul său prieten, detectivul Johnson. 

- Se pare că sugestiile tale nu te-au ajutat, începu acesta fără nici o altă 
introducere. 

- Cum aşa? 

- Vehiculul antigravitațional al ambasadorului era un tip nou, protejat de 
efectele unei posibile explozii de acest tip de un câmp de forță secundar. Explozia ar 
fi fost inutilă din acest punct de vedere. 

Avocatul ar început să răsufle uşurat dacă nu ar fi existat propoziția de 
început a detectivului: 

- De ce am impresia că asta nu este totul? 

- Am analizat computerul de bord al navei, informaţiile din „cutia neagră” 
sugerează că câmpul de forță secundar prezenta fluctuații cauzate de un virus de 
calculator. De aceea nici nu a rezistat decât puţin timp după explozie. 

- Ce fel de virus? întrebă pe loc avocatul. 

- Unul din aceeaşi familie cu cel introdus în computerul principal al Domului 
de Opal. Adică acelaşi mod de realizare şi de gândire - programatorii au estimat că 
există o probabilitate de peste 90% ca ele să fie realizate de aceeaşi persoană. 

- Este pus sub acuzare? 

- Oficial încă nu, dar este numai o problemă de timp. Presupun că este vorba 
de numai câteva ore... dar poate fi vorba şi de mai puţin. 

- Mulţumesc că m-ai anunţat. Vin acum până acolo. 

Reporterii erau încă adunați în fața secției de poliție când avocatul ajunse 
acolo, păreau că nici măcar nu se mişcaseră toată noaptea din fața intrării unde 
erau blocaţi de forțele de ordine. Trebui să-şi facă pentru a doua oară loc cu coatele 
printre ei, dar spre deosebire față de noaptea trecută Johnson îl întâmpină. 

- Acum câteva minute procurorul general a hotărât punerea lui acuzare a lui 
Florin Farcaş, aşa că a devenit în mod oficial clientul tău, îi spuse acesta când au 
ajuns la o distanță suficient de mare de reporteri pentru a nu putea fi auziti. 

- Nu este clientul meu. Ştii doar că nu sunt specializat în dreptul interrasial. 

- Te-a cerut pe tine. Numai pe tine. 

- Ce-aţi mai aflat? Vreau să spun, ce-aţi mai aflat despre navă? 

- În afară de ceea ce ţi-am spus mai devreme nimic. 

- Acum aş vrea să te rog să mă laşi singur cu... clientul meu câteva minute, 
trebuie să-i mai pun câteva întrebări. 

- Nici o problemă, îi răspunse polițistul cu un rictus întins pe toată fața. Tu 
scapi uşor, dar eu trebuie să mă întorc în iadul de afară şi să le răspund 
blestemațţilor de reporteri tot ce vor să ştie. 

- Vezi că am fost căsătorit cu un asemenea blestemat de reporter, îi atrase 
atenția Michael. 

- Dana LeBlanc este excepţia de la regulă. Nu mi-ai spus niciodată de ce ați 
divorțat, îl opri detectivul din drumul său. Păreaţi foarte fericiți când v-am văzut 
ultima oară împreună. 

- Chiar şi cea mai intensă fericire păleşte atunci când cariera ocupă cea mai 
mare parte a timpului... 

Michael LeBlanc se smulse cu fermitate din strânsoarea detectivului şi îşi 
continuă drumul aproape netulburat. Aproape. 

- De ce nu mi-ai spus nimic despre virusul cu care era infectat computerul 
vehiculului”? a fost primul lucru pe care îl întrebă pe prizonier. 

- Care virus? 

- Nu te preface că nu ştii nimic, doar este vorba despre o versiune a propriului 
tău virus pe care l-ai folosit ca să intri în computerul Domului de Opal. 

- Zău că nu am nici cea mai mică idee despre ceea ce vorbeşti, îi răspunse 
românul, iar expresia de pe fața lui îl convinse pe avocat că spunea adevărul... doar 
dacă nu cumva era un actor suficient de bun pentru a-l păcăli. 

Avocatul alungă acest gând cu violență: experiența sa de viață îl adusese în 
preajma multor oameni, nu era uşor de păcălit. Nu îi trebui prea mult pentru a-i 
împărtăşi prizonierului toate informaţiile noi. 

- Deci aşa s-a întâmplat... 

Acum era rândul românului să se plimbe prin încăpere gânditor. 

- O IA ar putea face un asemenea program destul de uşor dacă are la dispoziție 
o mostră dintr-un alt program. 

- Cum adică? 

- Oricine ar putea pune mâna pe unul dintre programele pe care le-am făcut 
până acum, poate chiar pe virusul din Domul de Opal. O Inteligență Artificială poate 
reproduce oricând modul meu de gândire într-un alt program. 

- Există doar câteva IA în toată lumea care ar putea face asta. 

- Patru, ca să fiu mai precis. Şi încă două de care ştiu aflate în posesia 
extratereştrilor. 

Avocatul era chiar surprins. 

- Tu îți dai seama de ce sugerezi?! 

- Nu cred că Leyyarf-ii şi-ar ucide semenii, toate datele pe care le am arată că 
au trecut peste această fază ca specie. Mă gândesc la oameni... oare care organizație 
ar face aşa ceva. CIA? FBI? Dar nu înţeleg ce ar avea de câştigat un pământean dacă 
ambasadorul ar muri... 

Pentru avocat era clar că cel din fața lui gândea cu voce tare, dar nu de o nouă 
teorie a conspirației avea nevoie: 

- Ascultă, omule! Nu te mai gândi să cauţi cai verzi pe pereţi sau conspirații 
inexistente. Gândeşte-te mai bine cum să scapi cu fața curată din procesul acesta 
pentru că altfel eşti ca şi mort. 

- Dar nu va fi nici un proces. 

Acum Farcaş stătea în picioare în partea opusă a mesei fixându-l cu privirea 
pentru prima oară pe omul din fața lui. Acesta îi susținu curios privirea dar după 
numai câteva minute tresări aproape speriat, simțea cum frisoane ciudate îi 
străbăteau coloana vertebrală pe măsură ce privirea omului de lângă el devenea din 
ce în ce mai tulburătoare. 

- Nu înţelegi? Nu va fi nici un proces. 

Omul pirpiriu din seara precedentă - acela care nu ar fi rezistat nici măcar o zi 
în închisoare - dispăruse de parcă nu ar fi existat niciodată lăsând în locul lui un 
om foarte pasionat de ceea ce făcea şi a cărui siguranță de sine răzbătea prin toți 
porii. O versiune brusc îmbunătăţită - oare? - a celui care-i pusese pe jar prin 
intermediul unei limbi străine pe poliţişti cu numai câteva ore în urmă. Prizonierul 
se aşeză pe scaun şi se întinse peste masă, acum fețele lor aproape se atingeau iar 
Michael, aproape îngrozit, se întreba cu cel fel de nebun avea de-a face. 

- Nu cred că ştii acest lucru, dar simțul onoarei apare în aproape toate cărțile 
pe care le avem despre civilizaţia Leyyarf-ilor. În toată istoria cunoscută de noi, acest 
lucru se repetă cel mai des. E adevărat că nu ştim foarte multe despre ei, nu au 
venit aici decât de aproape 4 ani dar dacă ceea ce cred eu este adevărat atunci vor 
dori ca acest proces să aibă loc după legile lor. 

- De asta mă şi temeam, se scăpă avocatul într-un moment de pauză al 
interlocutorului. Nu cunosc aproape nimic despre aceste legi. Dacă ar fi după legile 
noastre... 

- Aş mai fi avut o şansă, ştiu. Mi-ai spus-o deja. Dar dacă ar fi să profit de 
această şansă şi să scap sau să mor încercând să aflu mai multe despre prima 
civilizație care ne-a vizitat planeta prefer cea de-a doua variantă. 

- Cum adică să mori? tresări avocatul. 

- Există lucruri mai rele decât moartea. 

Fascinaţia din vocea prizonierului îl făcu pe Michael să uite complet de groaza 
de mai devreme şi îl cuprinse şi pe el asemenea unei muşte prinse într-o pânză de 
păianjen, nu-i mai rămase decât să asculte până la capăt acest... monolog, căci 
dialog nu mai putea spune. Fascinat de lumea exotică care răzbătea din descrierea 
vagă a celui din fața lui ridicat dintr-o dată şi în lipsa a cuiva mai bun la rangul de 
expert în civilizațiile extraterestre în general şi în civilizația Leyyarf în special: 

- În trecutul lor — adică în trecutul pe care îl cunoaştem -— toate procesele, ca şi 
toate provocările mai importante au avut într-o arenă, aşa numitul Loc al Dreptăţii 
unde doi luptători intră şi numai unul iese viu. 

- Dar asta este... 

- O barbaritate, ştiu. Dar nimeni nu moare în Locul Dreptăţii, nimeni nu a 
murit acolo în ultimii 400 de ani. Din câte am înțeles o asemenea bătălie durează 
până când primul dintre ei cedează în vreun fel, învinsul iese un pic cam şocat, 
buimac, cel mult leşinat. Oricum, cineva şi-ar reveni în câteva ore sau câteva zile. 

- Dar mai există locul... 

- Ţine cont că Leyyarf-ii nu sunt violențţi, există multe referiri în datele pe care 
le avem despre ei că nici un Leyyarf nu a murit de mâna altui Leyyarf de mai mult 
de 210 ani tereştri, au trecut peste stadiul violenței ca specie. Sunt mai presus de 
ea. 

- Aş vrea să pot spune la fel despre oameni. 

- O vom face şi noi, la un moment dat. Dar nu asta mă preocupă pe mine 
acum ci Locul cel Drept, sau Azxla Shooi'ch cum este numit în limba Leyyarf. 

- De ce? 

- Deşi nu cunosc nici un caz de astfel de luptă în ultimii 200 de ani tereştri — 
raportați bineînţeles la civilizaţia lor - pun pariu că Locul Dreptăţii încă mai există şi 
este încă funcționabil. Probabil sub forma a ceea ce noi numim muzeele şi 
monumentele istorice. 

- Dar ce fel de luptă ar putea fi între un om şi un Leyyarf> Suntem de aproape 
două ori mai mari decât ei! 

- Datele pe care le am sunt cam incomplete, dar nu cred că este vorba de o 
luptă fizică. Sau cel puţin nu mai este o luptă fizică ca în trecut. Mai curând aş 
spune că este vorba despre o provocare a inteligenței sau a imaginației, oricum ar fi 
lupta ea se duce la nivel mental. 

- Cum te-aş putea ajuta eu? Ți-am mai spus că nu am experienţă cu rasele 
extraterestre. 

- În toate luptele din locul Dreptăţii despre care am aflat... „luptătorii? au avut 
nevoie de intermediari pentru a aranja aceste lupte... aceşti intermediari au acelaşi 
rol cu un avocat din civilizația noastră. 

- Vrei să-ți fiu intermediar. Imposibil! 

- De ce? 

- Ţi-am spus deja: nu ştiu aproape nimic despre civilizaţia lor. Mai ales aceste 
puncte esențiale pe care mi le-ai spus şi de care aş avea nevoie pentru a aranja 
lupta. 

- Acest lucru nu este nici o problemă, o parte le cunosc eu iar restul le vom 
afla pe parcurs. Vezi tu... simțul onoarei este unul deosebit de răspândit în Univers 
- extratereştrii ne vor oferi toate informaţiile de care vom avea nevoie. Simțul lor al 
onoarei nu le permite să facă altceva. 

- Mai este o problemă: oamenii. Sunt sigur că cei din guvern nu te vor lăsa 
prea uşor la îndemâna extratereştrilor oricât de avansați ar fi ei. Nu este o chestie de 
onoare cât de birocrațţie şi de politică, fiecare vor dori o porţie din câştig. 

- Adică din mine. 

Avocatul aprobă din cap. 

- Ai nevoie de ajutorul meu pentru a trece peste ei. 

- Deci accepți? 

- Da. Am pierdut orice posibilitate de a refuza din momentul în care am fost 
chemat aici noaptea trecută. 

- Atunci la treabă. Să mă anunți cum merg lucrurile. 

Spunând acestea prizonierul se îndreptă spre uşă şi ciocăni. 

- Îți mulțumesc pentru tot, spuse înainte de a ieşi. 

- Cu plăcere, îi răspunse avocatul uşii goale. 

Începu să-şi strângă lucrurile. Gesturile şi mimica nu îi trădau cu nimic 
trăirile interioare, nu dorea să dea înapoi dar nici nu era prea bucuros de situația 
creată: 

- Pentru ce îmi trebuie toate astea? Şi cum naiba am ajuns exact în mijlocul unui 
incident internațional... adică galactic? 

Dacă ar fi crezut în soartă atunci ar fi ştiut deja răspunsul, dar Michael 
LeBlanc nu era omul care să creadă că destinul său era condus de o forță supremă. 
Era unul dintre cei care credeau cu fermitate că îşi alcătuiau propriul viitor fără nici 
o intervenție din afară a unei forțe omnipotente. Ajuns din nou în fața căpitanului, 
avocatul se aşeză comod pe unul dintre scaunele din încăpere ca pentru a-i face 
ciudă ofițerului: 

- Se pare că ai dat de necaz, domnule LeBlanc. 

- De ce? 

- Ordinele mele sunt de a-l ţine închis pe Farcaş Florin până când este plătită 
cauțiunea atunci când este cazul sau până la proces, depinde de caz. Dar acum trag 
de mine pe de o parte extratereştrii care vor să îl predau în custodia lor până la 
proces şi pe de altă parte procurorul care îmi interzice acest lucru. 

- Este o problemă a dracului de complicată. 

- Mie-mi spui? Guvernul planetar deliberează chiar în aceste momente pentru 
a decide cui îi revine sarcina procesului: nouă, extratereştrilor sau chiar României 
care cică ne cere să-l eliberăm pe baza faptului că nu a fost dovedit cu certitudine 
faptul că el a fost cel care l-a ucis pe ambasador. Şi chestia este că bătrâna şi 
demodata Rusie este de partea României spunând că atâta vreme cât omul nostru 
nu este acuzat de nimic nu avem dreptul să-l ținem închis. 

- Dar a fost acuzat! Ştiu asta de acum câteva ore! 

- Este adevărat, dar până acum nu avem decât dovezi indirecte, nimeni nu l-a 
văzut apăsând degetul pe declanşatorul bombei sau introducând în computer 
virusul care a distrus maşina. Ştii că aceste lucruri nu reprezintă un factor decisiv 
care să-i convingă pe jurați. 

- Mai ales faptul că virusul este o variantă a celui introdus în computerul 
Domului. Pentru o IA este foarte uşor să ia un fişier infectat cu acest virus şi să-l 
schimbe într-unul care să atace special vehiculul ambasadorului. Clientul meu s-a 
întâmplat să fie la momentul nepotrivit la locul nepotrivit. 

- Ştii ceva, domnule LeBlanc? Mie nu-mi plac avocaţii din pricina faptului că 
apără toate jigodiile pe care noi încercăm să le pune dincolo de bare şi destul de des 
reuşesc să le ţină în libertate. Dar pe dumneata te compătimesc, nu pentru că cred 
sau nu că clientul tău este nevinovat, ci pentru că ai nimerit într-o situaţie din care 
nu mai ai nici o ieşire. Cel puţin una în care să ieşi învingător. 

- Vom vedea. 

Dar nici avocatul nu credea asta, în acest moment trebuia să-i dea dreptate 
căpitanului pentru simplul motiv că până acum situaţia îl depăşea cu mult. 

Două zile mai târziu una dintre navele extraterestre pleca de pe Pământ având 
ca destinaţie planeta Leyyarf. Îi avea la bord pe Farcaş şi pe avocatul său, pe fosta 
soție a acestuia din urmă şi câţiva dintre specialiştii în transmisiile 
intradimensionale pentru legătura înapoi spre Pământ. Consiliul suprem al Leyyarf 
acceptase cu greu prezența reporterilor, dar o făcuse la rugămintea personală a 
preşedintei guvernului terestru. Ea insistase pe faptul că aveau nevoie de o relatare 
cât mai exactă şi mai rapidă a procesului, mai ales dacă avea loc pe o planetă aflată 
la o distanță de câţiva zeci de ani lumină. 

- Sunt aproape emoţionat, îi şopti Farcaş avocatului său. Acum aproape o 
săptămână nici nu credeam că voi ajunge pe Leyyarf şi cu toate acestea, iată-ne. 

- Nu cred că te afli tocmai în ipostaza în care te poți emoţiona pentru această 
călătorie, îi răspunse acru femeia de lângă el. Eşti acuzat de crimă. 

- Sunt nevinovat, dacă aş putea să o dovedesc cred că aş face-o. 

- Atunci cum ai de gând să câştigi procesul? 

- Aici nu este vorba de a fi vinovat sau nu, îi răspunse românul. Este vorba de 
a câştiga o bătălie în Locul Dreptăţii. 

- Se pare că ştii mai multe decât cea mai mare parte a oamenilor despre 
Leyyarf şi obiceiurile de acolo. 

Extraterestrul se aşeză drept în fața lui Farcaş, pe unul dintre fotolii. Acesta se 
mulă pe corpul lui în timp ce se lăsa pe spate, dar ochii lui continuau să-l fixeze pe 
român cu o intensitate tulburătoare. Acesta îi susținu privirea fără şovăială. 

- Ce se întâmplă? îl întrebă Dana LeBlanc pe fostul ei soț în şoaptă. 

Oricât de tulburat era de apropierea de o femeie frumoasă ce fusese cândva — 
odinioară, de prea mult timp deja — soţia lui, acesta încercă să o îndepărteze, atent 
la ceea ce se petrecea lângă ei. Dar în cele din urmă fu nevoit să-i răspundă: 

- Nu am nici cea mai mică idee, dar cred că este un fel de încercare. Un test. 

- Dar pentru ce? 

- De unde vrei să ştiu? o repezi el. 

- Oare ce vrea...? 

Femeia murmură cuvintele fără să-şi dea seama că o face, dar avocatul nu 
avea nevoie să le audă pentru a-şi da seama cât de fascinată era fosta lui soție. Nu 
pentru că era poate la fel de fascinat, dacă nu chiar mai mult, dar pentru prima 
oară de mult timp emoţiile se puteau descifra cu foarte mare uşurinţă pe chipul celei 
de lângă. În acest moment o găsea nespus de transparentă, aproape vulnerabilă, i se 
făcu milă de ea: 

- Cred că mai curând îi testează voința. Vrea să ştie dacă Florin este în stare să 
reziste procesului. 

- Cum?! 

În tot acest timp cei doi de lângă ei, omul şi extraterestrul, continuau să se 
fixeze reciproc, ca într-o transă. 

- Are dreptate, spuse în cele din urmă extraterestrul fără să se mai uite la cei 
doi. Şi este în stare să reziste acestui proces. Mă numesc Treop şi am fost trimis să 
vă însoțesc pe parcursul acestei călătorii. 

Îşi mută privirea spre ei. Cu toate că nu avea mai mult de 1.20, cei doi oameni 
simțiră imediat senzația de putere pe care acesta o emana, senzaţie care aproape 
putea fi simțită şi din spatele camerei de filmat. 

- Tradiţia cere ca fiecare dintre luptători să fie testat înainte de luptă. Teste 
complexe, ale puterii fizice, psihice dar mai ales morale. Dar nu nu-mai de aceea mă 
aflu aici, ci pentru a vă furniza date despre cum va avea loc procesul. Ştiu că sunteți 
curioşi să aflați cât mai multe despre acesta. Mai ales tu, arătă spre cel din dreptul 
său. 

- Eşti telepat? tresări acesta. 

- Tu ce crezi? 

- Din datele pe care le am nu rezultă acest lucru. Dar cred că m-ați studiat în 
detaliu în ultimele câteva zile, aşa cum am încercat să o fac şi ei în ultimii câțiva 
ani. 

Extraterestrul îi răspunse cu o înclinare din cap. Era corect. 

- În ce constă procesul? 

- În primul rând se vor declara intenţiile, în cazul tău este vorba de acuzaţia ce 
ți se aduce. Dacă acuzațiile stau în picioare atunci ţi se va la îndemână un aparat 
asemănător cu computerele voastre dar mult mai sofisticat, va fi ataşat ca un 
apendice creierului tău. Are rolul de a genera sunetele şi imaginile pe care doreşti să 
le vadă cei din jur. 

- Care este scopul lui? 

- Vei avea un adversar, dacă prin intermediul imaginilor, sunetelor şi 
mişcărilor pe care le vei face îl vei determina să se considere învins atunci vei fi 
considerat nevinovat. 

- Cum adică învins? 

- El va face acelaşi lucru, va încerca să te impresioneze pentru a-i urmări 
spectacolul sau să te determine să te retragi. Dacă îl vei face să se oprească din 
asta, va fi învins. 

- Şi moare? se precipită avocatul. 

- Deloc. Vi se va da un anumit timp pentru a face asta, depinde de la caz la 
caz. Dacă nici unul dintre voi nu se va declara învins până la sfârşitul acelui timp, 
va urma o luptă fizică care va duce inexorabil la moartea unuia dintre voi. 

- Deci de aceea... 

Farcaş îşi lăsă propoziția neterminată în timp ce cădea pe gânduri. 

- Despre ce este vorba? se interesă Dana LeBlanc. 

- Îmi spunea zilele trecute că nu a mai găsit date despre moartea nici unui 
Leyyarf în ultimii 200 de ani tereştri şi nu ştia de ce. Acum a aflat. 

- În trecut toate luptele din Locul Dreptăţii se terminau întotdeauna cu 
moartea unuia dintre luptători, le explică extraterestrul. Asta cere codul onoarei. 
Dar nu mai suntem animale... s-a introdus această simulare a unei lupte, iar cel 
care pierde se acoperă de ruşine pentru tot restul vieții. 

- Şi este izolat de specie, îl completă sumbru românul. Este ca şi cum l-ai 
arunca la închisoare pentru tot restul vieţii... dar este mult mai rău decât 
închisoarea pentru că nu mai este cale de scăpare. Pentru un Leyyarf a fi izolat de 
specie este mai rău chiar decât un blestem, preferă să moară decât să se întâmple 
asta. 

- Atunci de ce...? 

- Nu s-a mai înregistrat nici o moarte pentru că pur şi simplu nu am mai avut 
atât de multe procese ca altădată. Rezultatul unui duel prin aparatul de simulare 
este aproape covârşitor chiar şi pentru un Leyyarf. Dacă nu ai o minte puternică 
poți foarte uşor să ţi-o pierzi. 

- Aveţi aşa ceva? Adică nebuni? 

Mirarea femeii era împărtăşită şi de ceilalți oameni care ascultau conversaţia 
dintre ei, dar nu aşa de zgomotos. 

- Este prima oară când aud aşa ceva, 

- Am avut şi nebuni în trecut, dar acum aparatul nu este folosit prea des. 
Ultima oară când am avut o luptă mai importantă a fost acum 6 ani tereştri şi s-a 
sfârşit cu un adevărat şoc pentru unul dintre participanți. A fost nevoit să renunțe 
şi aşa şi-a câştigat Quterg postul de ambasador. 

- Cum? 

- De obicei postul de ambasador se obține înainte de contactul cu o anumită 
rasă, este inevitabil. Persoana respectivă trebuie să devină în timpul respectiv un 
expert în rasa respectivă pentru că toate relaţiile noastre depind de ea. 

- Nu puteţi trimite un începător, adăugă românul. Înţeleg. 

Le-au trebuit câteva ore bune, cam tot restul drumului, până să afle restul 
detaliilor pe care trebuiau să le afle. Când au ajuns pe Leyyarf erau deja obosiţi. Nu 
au adormit pentru singurul motiv că doreau să vadă cu ochii lor aterizarea, şi a 
meritat pe deplin. Deşi nu cunoşteau planeta decât din pozele sau documentarele pe 
care Leyyarf-ii le împărtăşiseră pământenilor frumuseţea ei le rămăsese întipărită în 
minte. 

- Este mai frumoasă decât am bănuit! 

Exclamațţia femeii ilustra pentru a doua oară în ultimele două zile gândurile 
celor din jurul ei, dar erau prea uimiţi pentru a mai putea spune ceva. 

- Este aproape de frumoasă ca şi Pământul. Dar este prea roşie, prefer 
albastrul. 

Avocatul îi aruncă o privire uimită clientului său. Oare de ce se gândea în 
aceste momente la aşa ceva? 

Discul roşu-portocaliu al planetei se apropia din ce în ce mai mult, dar nava 
nu păru să-şi reducă din viteză. În cele din urmă se înscrise pe o traiectorie stabilă 
în jurul planetei şi aşteptă un culoar liber pentru a putea cobori. Când nava se lăsă 
pe solul tare al spațioportului, Farcaş tresări. Nu ştia de ce, dar pentru prima oară 
de când intrase în toată povestea aceasta se simțea cu adevărat emoţionat. Poate 
pentru că era pe cale să devină unul dintre puţinii oameni care au vreodată piciorul 
pe această planetă. Sau poate pentru că îşi punea în joc viața. Dar uită de emoție 
atunci când uşa care comunica cu exteriorul se deschise cu un zgomot metalic şi nu 
reuşi să vadă decât peretele de un cenuşiu întunecat al unui tub de tipul celor 
folosite în comunicarea a două nave în vidul întunecat al spațiului dintre aştri. 

- Ce înseamnă asta? 

- Este pentru protecţia voastră, îi răspunse extraterestrul. Noi suntem 
compatibili cu atmosfera terestră dar voi nu ați supraviețui în atmosfera noastră nici 
măcar un minut. Este din pricina unor substanțe chimice care există în aer în stare 
naturală şi care sunt mortale pentru voi. 

Românul stătu pentru o clipă pe gânduri ezitând dar în momentul următor 
intră în tubul metalic urmat de restul de oameni. O parte dintre aceştia cărau 
echipamentul greu al comunicaţiei intradimensionale. 

- Atunci cum rămâne cu lupta? îl întrebă el pe Treop când ajunse la capătul 
tubului. 

Acum se aflau în interiorul unei construcții pe care nu o putea recunoaşte, nu 
avea nici o semnificație pentru el. Nu putea să fie decât clădirea spațioportului. 

- Credeam că Locul Dreptăţii este în aer liber. 

- Este adevărat, este o arenă. Acum ne îndreptăm spre subsolul ei, acolo veţi fi 
cazați pentru următoarele 16 ore terestre şi jumătate până la luptă. 

- Dar dacă nu avem acces la suprafață atunci cum vom putea urmări lupta? se 
interesă Dana LeBlanc. 

- Veţi instala camerele de filmat atât acolo sus cât şi în subterane. Pentru ca 
ambii luptători să aibă acces la partea finală a acestei bătălii am construit un loc 
special pentru ei. 

- Aveţi înregistrări despre bătăliile anterioare? 

- Da. Ţi le voi trimite peste câteva minute, după ce vă veţi instala. 

- Atunci arată-ne te rog drumul. 

Câteva ore mai târziu tehnicienii terminară de instalat aparatura de 
comunicație iar o Dana LeBlanc obosită se întoarse în camerele unde erau cazați. 

- Mă simt aşa de obosită, îi mărturisi ea fostului soț aşezându-se pe unul 
dintre paturi. 

Acesta lucra de zor la terminalul unui computer local, imaginea unei arene sub 
un cer roşu-portocaliu se derula încetişor pe ecranul acestuia. 

- Şi ce propui? Culcă-te. 

Ea îi întoarse o privire uimită. 

- Nu-ţi înțeleg indiferența. Chiar şi când am fost căsătoriți şi eram certațţi ai 
fost mai interesat față de mine decât acum. 

- Acum am un caz mult mai important decât am avut vreodată, iar dacă nu 
înţelegi acest lucru atunci ar trebui să mă întreb de ce am ajuns să ne căsătorim. 

- Pentru că odinioară a fost între noi o atracție căruia i-am căzut amândoi în 
plasă... dar care s-a evaporat atunci când cariera fiecăruia a devenit mai 
importantă. 

- Ceea ce fac este un lucru pe care nu cred că l-ai înțeles niciodată: nu practic 
avocatura pentru banii pe care-i obțin în urma cazurilor ci pentru a-i apăra pe cei 
care au nevoie de mine. Banii sunt un efect secundar al acestui lucru. 

- Ia spune, cu câţi nevinovaţi ai avut de-a face în întreaga ta carieră? 

- Suficienți. 

- Să nu-mi spui că guvernatorul de Alabama era la fel de inocent ca un prunc! 
Sau că clientul tău de acum este nevinovat! 

Michael ridică din umeri. 

- Nu spun că guvernatorul era un sfânt, dar nu era vinovat de crima care i-a 
fost pusă în cârcă. 

- Dar Farcaş? Este şi el nevinovat? 

Avocatul ezită pentru a readuce imaginea de pe ecran într-un alt unghi... 

- Haide, domnule LeBlanc. Răspunde la întrebare. 

Michael tresări aproape în acelaşi timp cu fosta lui soție, nu-l auziseră pe 
român intrând. 

- Vreau să ştiu care este părerea ta în această problemă, spuse acesta. 

- Te îndoieşti cumva de mine? întrebă Michael cu o agresivitate vădită în glas. 
Sau de faptul că cred în nevinovăția ta? Dacă este aşa, spune-mi şi îmi fac bagajele 
chiar acum. 

- Nici vorbă. Zarurile au fost deja aruncate, nu mai putem pleca decât fie 
învingători fie învinşi. În plus, nu te pot lăsa să pleci pentru că nu este nevoie: am 
încredere în tine. Trebuie. 

- Ce-ai mai aflat? 

- În primul rând mi-a fost confirmată părerea originală: în cazul Leyyarf-ilor 
onoarea este totul, ea îi uneşte pe toţi la un loc pentru a-i despărți de trib pe cei 
indezirabili, pe cei slabi. 

- Şi se folosesc de Locul Dreptăţii pentru a face asta, spuse Dana LeBlanc. 
Ştim deja acest lucru. 

- Lupta este reprezentată de imaginile schimbate între cei doi luptători, acestea 
sunt de o asemenea complexitate cum numai experiențele de viață pot avea. Este o 
împărtăşire a unor experienţe trăite, un adevărat spectacol de imagini şi sunete, iar 
cel care are o viață mai interesantă câştigă. 

- În ce sens o viață mai interesantă? 

Femeia nu înțelesese pe deplin la ceea ce românul se referea. 

- Adică cel care a călătorit cel mai mult? Sau cel care a avut cele mai multe 
aventuri? La ce anume te referi? 

Farcaş se mulțumi să dea din umeri. 

- Încă nu ştiu cum funcţionează aparatul. Dar cred că voi afla până la urmă... 
Cu toate acestea ştiu două lucruri cu siguranță: că am nevoie de toată experiența 
întregii mele vieți şi că în întreaga lor istorie nu a existat nici un luptător care să 
lupte în Locul Dreptăţii de două sau mai multe ori. 

- Asta puteam să-ți spun şi eu. Singura dată când a fost o încercare de acest 
gen tipul a murit înainte de luptă dintr-un motiv care-l găsesc cam straniu. 

- În ce sens? 

- A făcut echivalentul lor de atac cerebral. Nu ştiu de ce... ei nu fac în mod 
normal aşa ceva. 

- Nu are importanţă. Oricum nu voi lupta decât o singură dată. 

- Ce ne mai poți spune despre luptă? Ceva care ai uitat să ne spui mai 
devreme? 

- Nu cred. Cam asta este tot. Cred. 

- Atunci du-te să te odihneşti. Vei avea nevoie de asta. 

Se despărțiră fiecare începând sau continuându-şi treburile pe care şi le 
propuseseră. 


Câteva ore mai târziu totul era pregătit pentru a începe cea mai importantă 
bătălie a secolului XXI. Cei doi luptători erau legaţi de scaunul lor depărtaţi de 
numai câțiva metri de spaţiu liber, sala în care se aflau era chiar sub arena numită 
şi Locul Dreptăţii iar pereţii laterali erau plini cu obiecte folosite de Leyyarf-i în 
trecutul lor istoric în luptele dintre ei. Florin Farcaş recunoscu cu uimire unele arme 
care din exterior semănau foarte mult cu corespondentul lor uman, dar acolo se 
oprea asemănarea dintre ei. Camerele de filmat ale oamenilor şi dispozitivele de 
înregistrare ale extratereştrilor erau prezente atât peste tot în jurul lor cât şi 
deasupra, în arenă şi reprezentau principala metodă de comunicare cu cei aflați 
acolo. Puteau urmări ceea ce se petrecea acolo la fel de bine precum puteau fi 
urmăriți în tot timpul acestei lupte. 

Locul Dreptăţii era plin până la refuz cu corpurile Leyyarf-ilor veniți să 
urmărească pe viu bătălia. Într-un loc special amenajat pentru ei oamenii urmăreau 
cu uimire această adunătură de fiinţe. 

- Ce înghesuială! exclamă Dana. Nu credeam că voi vedea aşa ceva vreodată. 

- Dacă ai fi tu în locul lor ai face acelaşi lucru, îi atrase atenția fostul ei soț. 

- Ai dreptate. 

- E timpul, îi spuse unul dintre tehnicieni apropiindu-se de ea. 

- Cred că ar trebui să începem, se întoarse ea spre Michael. 

Dar acesta nu mai era pe locul în care fusese cu câteva secunde mai devreme. 
Ca posedat avocatul se folosise de scurta întrerupere pentru a avansa spre 
microfonul din apropierea lor şi se pregătea să preia cuvântul. 


162 


- Onorată asistență, începu în modul tradițional în timp ce atenţia tuturor se 
îndrepta spre el, permiteţi-mi să mă prezint. Mă numesc Michael LeBlanc şi am 
onoarea de a-l reprezenta pe acuzat în această provocare. 

Camerele de filmat începură să transmită din plin spre Pământ şi tot Universul 
cunoscut întreg peisajul pe care Dana încercă să-l comenteze fără a reuşi pe deplin. 
Imaginea scăpa oricărei descrieri verbale, chiar şi imaginile cele mai bune ale 
transmisiei nu puteau să sintetizeze întreaga tensiune care plutea prin aer. La 
cuvintele avocatului această tensiune păru să explodeze pentru câteva momente, 
dar se liniştiră cu toții dându-şi seama că procesul începuse. Lumina roşu- 
portocaliu a soarelui oglindea arena goală şi tăcută şi tribunele pline până la refuz 
care tremurau sub efectul atât de cunoscut oamenilor al nerăbdării. 

Dedesubt Farcaş urmărea pe monitorul de lângă el ceea ce se întâmpla în 
arenă, putea să spună că era foarte emoționat, aproape nervos. Nu regreta nimic şi 
nici nu avea de gând să dea înapoi, dar în aceste momente abia aştepta să se 
termine toată treaba şi să plece cât mai repede acasă. 

- Vă solicit prezentarea acuzațiilor pe care le aduceţi clientului meu, îl auzi pe 
Michael spunând. 

Românul privi spre scaunul din dreptul său, era încă liber dar simţea că nu 
mai trebuia să aştepte prea mul timp până avea să fie ocupat. Se decise să-şi mute 
atenția asupra lucrurilor care se petreceau afară. 

- Clientul tău este acuzat de uciderea cu premeditare a lui Quterg, 
ambasadorul civilizației Leyyarf pe planeta Pământ. 

Cel care luase cuvântul era unul dintre extratereştrii din loja de onoare, iar 
dacă Farcaş îşi amintea suficient de bine din înregistrările văzute ceva mai devreme 
se numea Vyuic. Era unul dintre conducătorii speciei Leyyarf, Farcaş încă nu 
înțelesese prea bine cum stătea situația dar era sigur că cel care vorbise era 
echivalentul conducătorului suprem. 

- De aceea, continuă acesta, aici nu va fi judecat numai clientul tău ca 
persoană fizică ci specia voastră luată ca întreg. 

Dana încremeni, nu se aşteptase la aşa ceva. Pentru o secundă lungă îşi 
pierdu glasul lăsând telespectatorii fără nici un comentariu, dar nici nu era nevoie 
de unul. Cuvintele extraterestrului spuseseră deja totul. 

- Dacă Florin Farcaş va fi considerat vinovat el va muri iar specia Leyyarf va 
întrerupe orice contact cu specia umană. De asemenea vom cere tuturor celorlalte 
specii din galaxie să facă acelaşi lucru. 

Dana continua să asculte spusele lui Vyuic fără să adauge nimic. Aproape 
pierdută aruncă o privire în jur la oamenii din jurul ei, la fețele lor serioase, chiar 
grave. Cu toţii înțelegeau că dacă Farcaş ar pierde lupta care va urma omenirea avea 
să fie izolată de restul galaxie, iar asta însemna numai o problemă de timp până la o 
criză mondială. În scurtul timp de la începuturile Erei Spațiale omenirea se 
răspândise pe planetele din sistemul solar dar deja se făcea simțită o oarecare 
suprapopulare în statistici. O izolare la nivelul propriului sistem ar fi dus la 
suprapopulare vădită în mai puţin de 100 de ani, asta dacă resursele le-ar fi ajuns 
până atunci. Un război nu ar fi fost nici pe departe o soluţie la această problemă, nu 
se puteau pune cu resursele materiale şi militare ale unei întregi galaxii. 

Florin Farcaş ajunsese la aceleaşi concluzii şi tresări. Îşi luă privirea de la 
monitor şi aruncă o privire aproape speriată spre scaunul înconjurat de aparate - ca 
şi al lui, de altfel — din fața sa dar aşezat în partea opusă a încăperii, observă cu 
surpriză că fusese deja ocupat. 

- Cum naiba...? 

Nu observase când extraterestrul intrase şi se instalase în scaun, acum se 
pregătea să-şi pună pe cap casca care trebuia să-i preia gândurile şi să le 
convertească în ceva palpabil. Şi ca surpriza de până acum să nu fie de ajuns, 
românul îl recunoscu pe extraterestru ca fiind Treop, cel care îi întâmpinase în navă 
şi care le făcuse introducerea despre bătălia care avea să urmeze. Simți încă o dată 
forța psihică a acestuia, în scurtul timp în care privirile lor se întâlniră îi răspunse 
cu aceeaşi privire hotărâtă pe care o avusese în navă. Cu toate aceasta în interiorul 
său tremura, respiră adânc de câteva ori apoi le făcu semn celor din jur să-i pună 


163 


casca pe cap. Era mai liniştit acum... şi spera că era pregătit pentru orice urma să 
fie. 

- Care sunt condiţiile? întrebă Michael în microfon. 

- Cei doi adversari se vor întrece în crearea de imagini de-a lungul a aproape 6 
ore terestre, care va ceda primul va fi socotit învins. Nu există nici un fel de pauză 
sau o altă metodă de a ieşi din această bătălie decât prin a câştiga. Dacă nici unul 
nu cedează până la sfârşitul timpului impus va fi necesar ca să fie folosită forța 
fizică... forța mortală. 

Tăcu pentru câteva momente lungi. 

- Luptătorii sunt pregătiți? 

Michael vru să răspundă dar se opri în ultimul moment. Întrebarea nu era 
pentru el, se mulțumi să se uite spre monitorul ce-i arăta ceea ce se petrecea 
dedesubt. 

- Clientul meu este pregătit, răspunse în microfon. 

Era uluit de mulțimea firelor care porneau din casca destul de mică de pe 
capul client... prietenului său... pentru prima oară îl considera pe celălalt om drept 
prietenul său şi nu ştia de ce. Poate pentru că soarta omenirii se afla în mâinile 
sale... sau mai precis în capul său. Dar nu era momentul pentru a-şi analiza 
sentimentele, avea o luptă de condus aşa că redeveni atent la arena care i se 
desfăşura în fața ochilor. 

- Atunci putem începe, auzi el glasul lui Vyuic peste tăcerea absolută care se 
lăsase peste arenă. 

Michael şi Dana îşi aruncară o privire scurtă, o ultimă privire, pentru a verifica 
dacă totul era bine în zona lor. Îşi mutară atenţia asupra arenei goale iar reportera 
înaintă până la marginea tribunei pentru a vedea mai bine, se mută din dreptul 
camerei de filmat şi ajunse chiar lângă fostul ei soţ. 

Pentru un moment nimic nu s-a întâmplat, dar apoi cea mai magnifică 
privelişte li s-a desfăşurat în fața ochilor sub cerul roşu-portocaliu al arenei în aer 
liber numită într-un mod tulburător de pământean Locul Dreptăţii. Pentru prima 
oară după mult timp mâinile lor se întâlniră, iar Dana LeBlanc strânse mâna soțului 
ei cu speranţă şi o oarecare urmă de teamă. 


Florin Farcaş îşi puse casca pe cap fără a şti prea multe despre modul ei de 
funcționare sau efectele sale asupra unui utilizator pământean. Oricum nu-l 
interesau prea tare, atâta vreme cât funcționa. Văzuse deja efectele sale exterioare 
dar atunci era implicat creierul unui Leyyarf, din punctul lui de vedere îi era 
imposibil să prevadă care ar fi fost efectul asupra sa. Îi putea arde creierul în numai 
câteva secunde sau la fel de bine nu putea face nimic cu el, adică pentru el era 
perfect inutilizabil. Dar spera, ba nu era SIGUR că deja au făcut-o, ca Leyyarf-ii să fi 
modificat suficient de mult aparatul pentru a-i permite unui om să lucreze cu un 
el... pentru a-i da şanse egale de câştig cu ale adversarului său. 

Dar îşi mută gândurile de la acest subiect atunci când simți interfața 
aparatului făcând primele operaţii asupra creierului său, îşi aminti de spusele lui 
Treop de pe vremea călătoriei şi consideră aparatul drept un apendice. Simţi cum 
acesta îşi croi acces spre memoria sa şi centrul voinţei localizat tot în creier, dar era 
un acces pe care Farcaş îl putea controla. Se familiariză rapid cu programele 
aparatului şi modul său de lucru apoi se uită la ceasul ataşat, trecuseră numai 
câteva secunde de la începerea luptei. 

Observă că Treop îl aştepta. Îşi dori să comunice cu el, şi spre deosebita sa 
surpriză chiar reuşi. 

- De ce nu mi-ai spus? 

- Că eu îţi voi fi adversar? Nu aveam voie, în cazul unui acuzat sau unui 
aspirant la un titlu este interzis să i se dezvălui identitatea celui cu care va lupta 
până în momentul luptei efective. 

- De ce? 

- Nu am făcut eu regulile... dar nu cred că este nevoie să mai întrebi. 

- Cine începe? 

- De preferabil tu... dar dacă vrei pot să încep eu. 

- Ba chiar te rog, îi răspunse omul. 

Ştia că astfel îi oferea un avantaj extraterestrului, dar pentru moment trebuia 
să ştie cum anume funcționa aparatul, care era efectiv rezultatul său exterior. 

- Atunci să începem, îi spuse Treop şi întrerupse comunicarea dintre ei. 

Farcaş se uită pentru a doua oară pe cronometru, încă câteva secunde se mai 
adăugaseră la cele anterioare. Aruncă o privire în jur, era în mijlocul arenei cu Treop 
în fața lui, aici nimic nu se schimbase de ultima oară de când privise monitorul... 
totul rămase aşa vreme de câteva secunde apoi totul începu să se schimbe. Arena şi 
tribunele dispărură pentru a lăsa loc celei mai formidabile furtuni pe care o văzuse 
vreodată, marile furtuni de pe Jupiter erau banale adieri de vânt în comparație cu 
aceasta... iar el era chiar în mijlocul ei. 

- Nu ştiam că aveţi asemenea furtuni la suprafața planetei, îi strigă el lui 
Treop. 

- Aveam înainte de a fi finalizată rețeaua de climatizare. 

Florin încă se menținea cu greutate pe propriile picioare, iar vântul se înteţea. 
În curând avea să fie ca o biată frunză purtată de curenții îngrozitor de violenţi de 
gaz. De aceea este de înțeles că aproape nu auzi răspunsul dar din ceea ce a înţeles 
i-a venit ideea salvatoare. Până în acel moment încercase să micşoreze viteza 
vântului manual, dar direcția şi intensitatea acestuia se schimba de fiecare dată 
când reuşea câte ceva. Acum nu îl mai vedea nici măcar pe Treop, asta dacă 
presupunea că rămăsese pe locul în care îl văzuse ultima oară... dar acum nu mai 
era sigur de nimic. Reţeaua de climatizare îi aminti de munca sa ca inginer de 
sisteme computerizate la programul de simulator al rețelei de climatizare care urma 
să fie introdusă pe Pământ şi se gândi să aplice acel lucru şi aici. Planeta Leyyarf şi 
atmosfera sa difereau de cea a Terrei, dar dacă plămânii Leyyarf-ii erau compatibili 
cu aerul terestru atunci poate că ideea sa avea să meargă. 

Treaba i-a luat câteva minute lungi, dar simțea că era gata să reuşească când 
o lovitură între umeri îl făcu să se împleticească în față. Ar fi căzut dacă unul dintre 
curenții de aer rămaşi activi nu l-ar fi susținut, se întoarse spre cel care-l lovise 
pentru a vedea o umbră uriaşă dispărând în atmosfera plină cu nisip roşu care îl 
înconjura. În acel moment simţi cum îşi pierde terenul solid de sub picioare şi cade 
undeva în gol, reuşi să se prindă de peretele stâncos care se derula prin fața lui 
înainte de a se zdrobi de solul de dedesubt pe care nici măcar nu îl vedea. 

Cu deosebită greutate reuşi să ajungă pe culmea uneia dintre stâncile care 
ieşeau în exterior apoi aruncă o privire cuprinzătoare în jurul său. Primele două 
lucruri pe care le-a observat a fost că furtuna dispăruse iar atmosfera se limpezise 
dar în acelaşi timp îşi schimbase culoarea din roşu-portocaliu într-un verde spre 
albastru şi că din arenă ajunsese nu ştia cum pe unul dintre versanții abrupți ai 
unui munte. Se uită în toate părțile, era cel mai mare masiv pe care îl văzuse 
vreodată iar el stătea într-un spațiu de numai câțiva metri pătrați undeva pe la 
mijlocul său. Un zgomot îl făcu să ridice privirea numai pentru a vedea un fel de 
pasăre imensă care îi dădea târcoale, observă cu o foarte neplăcută surpriză că era 
de mai bine de 4 ori mai mare ca el. 

- Ce naiba...? mai apucă el să se mire înainte ca creatura cu aripi să-l atace. 

Evită în ultima clipă ciocul ucigaş şi reuşi să o dezechilibreze cu o lovitură 
puternică de pumn când se ridică din nou în picioare. Pasărea reveni din nou, şi din 
nou, şi din nou. De fiecare dată a fost respinsă cu lovituri de arte marțiale pe care 
omul tocmai le învățase accesând în timp real bazele de date de pe Pământ. Fir-ar să 
fie de aparat! Nu-l credeam capabil de aşa ceva. În cele din urmă pasărea se prăbuşi, 
privirea rapidă a păsării ce cădea în gol îl făcu să încremenească pentru un 
moment... era privirea lui Treop. 

- Treop, nenorocitule! gândi. 

Nu era sigur că gândul său nu a fost observat şi de cei din arenă, ca de altfel 
aproape orice altceva, dar nu-l interesa asta. Pentru prima oară realiză că lupta nu 
era aşa cum crezuse el, imaginile pe care le creau puteau implica nu numai o 
transformare a mediului înconjurător şi o posibilă utilizare a unor imagini de 
animale ca unelte de luptă dar şi o transformare a propriei persoane într-o 
asemenea creatură. Treop deja folosise astfel de trucuri. 

Gândurile i-au întrerupte de un bâzâit care creştea cu fiecare secundă iar la 
orizontul nu prea îndepărtat îşi făcu apariția unui nor suspect, Florin Farcaş îşi 

dădu destul de repede seama că era vorba despre ceva foarte asemănător unor 
lăcuste sau alte gângănii de pe Pământ. De undeva de deasupra creatura cu aripi în 
care Treop se transformase îl urmărea, omul rânji sfidător către ea. Când norul de 
gângănii ajunse la o distanță destul de apropiată de el Florin creă un difuzor special 
şi îl folosi pentru realizarea unui zid sonic la o frecvență la care gângăniile 
reacționară rapid oprindu-se pe loc. Omul materializă deasupra lor ceea ce era — sau 
cel puţin credea el că este, oricum nu este nici o diferență - cel mai eficace 
insecticid... reuşi să le distrugă în numai câteva zeci de secunde. 

Semnele unei noi furtuni apărură în jurul lui dar reuşi să le înlăture înainte de 
a-l afecta în vreun fel. Cutremurul aproape îl făcu să cadă, aripile crescute pe 
spatele său îi permiseră să se ridice în aer în timp ce stânca pe care stătuse aşezat 
se prăvălea în hăul de dedesubt. Vulcanul începuse să erupă iar Florin reuşi să evite 
lava şi pietrele care se prăvăleau de sus în direcția în care ar fi trebuit să se 
îndrepte. Văzu silueta păsării celei stranii dispărând în norii de cenuşă vulcanică şi 
o luă pe urmele ai dar se opri la marginea acestor nori. 

- Aceasta este onoarea la care vă referiți? strigă el în urma creaturii. Vino şi 
luptă-te cu mine faţă în față! 

Peisajul se schimbă încă o dată iar el şi Treop se regăsiră din nou în arenă, dar 
de data aceasta extraterestrul avea forma unul colos de aproape 3 metri cu 4 mâini 
şi aripi în spate... solzii groşi îi apărau corpul de orice tip de armă. Mugşchii mari se 
reliefau sub aceşti solzi, erau perfect vizibil şi inspirau un aer de putere care-l făcu 
pe Florin să se înfioare pentru un moment. Într-una dintre cele 4 membre 
superioare colosul ținea un topor uriaş cu lame de fiecare parte a mânerului care se 
prelungea în vârf cu un capăt ascuţit iar în cealaltă mână avea un fel de plasă 
energetică care îi învelea pumnul, dar a cărui lame ieşeau în evidenţă atunci când 
închidea palma. Din partea laterală a pumnului strâns ieşeau două pumnale tot din 
energie pură apărate de o gardă dintr-un fel de aliaj din oţel... într-un cuvânt o armă 
mortală. 

- Chiar nu ai înțeles? îl întrebă colosul. 

- Ce anume? 

- Noi suntem deasupra luptei fizice. Lupta dintre noi are loc pe mai multe 
nivele, iar cel al luptei fizice este cel mai de jos... cel ultim. 

- Mai sunt cel al imaginilor şi cel al strategiei..., adăugă Florin rânjind, 
experienţa de viață al unui Leyyarf. 

- Corect! Acum apără-te! 

Colosul se aruncă spre el cu armele în față. 


Dana şi Michael LeBlanc urmăresc cu sufletul la gură ceea ce se întâmpla în 
arenă, simt totul de parcă ei ar fi cei care luptă cu Treop, nu Florin Farcaş. Imaginile 
se schimbă cu suficientă rapiditate pentru a-i ține în suspans numai ele singure dar 
lupta dintre cele două minți era cea care le făcea atenţia să rămână focalizată 
asupra arenei. Dana renunțase demult să mai facă comentarii asupra celor ce se 
întâmplau în arenă, acum nu face decât să urmărească spectacolul de lumini, 
umbre şi climă care se petreceau în jurul celor doi luptători. Colosul părea să aibă 
un avantaj net asupra corpului aparent firav al omului, dar rapiditatea acestuia 
compensa puterile pierdute. 

Florin îşi alesese arma pe care o credea ce mai potrivită în asemenea condiţii, 
cea pe care o văzuse în serialul Star Trek şi care era atribuită rasei klingone. Nu-i 
mai ţinea minte numele, dar acesta era unul dintre ultimele lucruri la care să se 
gândească. În timp ce cerul de deasupra sa se schimba într-unul roşu-violet al unui 
apus de pe Leyyarf Florin se dădu în lateral parând în acelaşi timp şi lovitura 
colosului. Făcu să pornească în jurul lor vântul plin de praf al deşertului terestru în 
încercarea de a scăpa de loviturile tot mai rapide şi mai puternice ale 
extraterestrului, acesta aproape îl prinsese într-un colț şi îi dădea lovitură după 
lovitură încercând să îl prindă cu garda descoperită. Şi ca să nu fie de ajuns, o 
succesiune de imagini/peisaje/portrete/poze aproape îl orbi. Propriile amintiri ale 
unei vechi experiențe sexuale deosebit de intense fură folosite împotriva sa dar fără 
succes, în timp ce simțea răcorea vântului pornit acum împotriva lui, Florin îşi 
aminti ca o străfulgerare spusele lui Treop şi se miră de ceea ce vedea în jurul lui. 

Nu-şi putuse imagina că un popor care renunțase la orice fel de luptă fizică avea 
acest fel de experienţe de viață - nici una dintre înregistrările pe care le urmărise nu 
arătase aşa ceva. Soluţia îi veni în timp ce făcea un salt şi ajunse în spatele 
colosului, în timpul întoarcerii acestuia din nou spre el Florin preluă încă o dată 
controlul climei. Arena se transformă cu rapiditate într-o zonă muntoasă de pe 
Pământ, cerul era albastru şi senin iar în jurul lor bătea o briză uşoară cu aromă de 
brad. Omul inspiră adânc şi se concentră, în momentul imediat următor uriaşul 
încremeni şi se holbă uluit la el. Florin îşi proiectă spre el toate datele pe care le 
primea de la simţurile acum hiperactive şi plăcerea emanată de lucrurile pe care le 
simțea: mirosul plăcut al pădurii şi răcoarea acesteia în mijlocul unei zile fierbinţi de 
vară, mirosul asfaltului încins în primele momente ale unei ploi torențiale de vară, 
umezeala picăturilor de ce inundă totul căzând de sus, din norii plumburii, căldura 
deosebit de plăcută a primelor raze de soare de după ploaie. Briza se înteți dintr-o 
dată fără a deveni neplăcută iar colosul se clătină... scăpă armele din mâini şi reveni 
la forma inițială a unui Leyyarf. Acum cei doi luptători se măsura pentru prima oară 
de la începerea luptei față în față fără a avea intenția să se distrugă reciproc, era o 
luptă a voințelor. Tensiunea a crescut dintr-o dată la valori pe care nimeni nu 
reuşise să o estimeze înainte, a fost resimţită cu putere chiar şi de telespectatorii de 
pe Pământ cu toată incapacitatea aparatelor de a recepta emoțiile sau sentimentele 
celor pe care-i urmăreau. Pentru că acum Florin îşi întețise atacul iar Treop simţi 
pentru prima oară intensitatea şi puterea întregii game de sentimente umane. 

Sentimente fură simţite şi de cei din tribune cu aceeaşi intensitate ca şi cei din 
arenă, Leyyarf-ii se foiră neliniştiți pentru prima oară neştiind ce să creadă. 
Încheieturile degetelor lui Michael se albesc când se încleştează pe marginea 
interioară a paravanului care-i izolează de atmosfera nocivă a planetei, simte mai 
tulburat ca oricând prezenţa fostei sale soții lângă el. 

Golit de orice urmă de sentimente şi emoţii dar mai uman ca niciodată, lui 
Florin nu-i mai rămase decât să urmărească reacția extraterestrului din arenă. Nu 
mai avea putere să riposteze în nici un fel, dar nici nu mai era nevoie pentru că 
Treop dispăru iar omul se trezi din nou în încăperea de sub arenă. Încercă să 
privească în jur sau măcar pe monitorul din apropiere, dar nu reuşi. Cablurile 
aparatului îl împiedicau acum să facă vreo mişcare sau să vadă cea mai mare parte 
a mediului înconjurător. Începu să se zbată încercând să scape din păienjenişul de 
cabluri dar a fost întrerupt de cei din exterior, oameni şi extratereştri, care se 
grăbeau să-l ajute. 

Primul lucru pe care-l făcu Farcaş când se văzu liber a fost să străbată spațiul 
plin de persoane ce-l despărțea de Treop cât putu de repede. Dădu la o parte 
corpurile celor care se îngrămădiseră asupra acestuia şi se aplecă la rândul lui peste 
corpul aparent neînsufleţit al Leyyarf-ului. Îi luă mâna în a lui, a trebuit să aştepte 
un pic până când extraterestrul îşi deschise ochii întunecați. Senzaţia de putere 
psihică pe care o emana era încă prezentă, dar era schimbată față de cea de mai 
devreme. 

- Pentru prima oară v-am înțeles cu adevărat, şopti el. 

Cu toate că extraterestrul nu mai folosise engleza ca până acum, Florin îl 
înțelese... nu ştia cum dar învățase limba natală a acestuia. 

- Transferul s-a făcut în ambele părți, îşi spuse apoi continuă cu voce tare. Ai 
fost un adversar redutabil şi te respect pentru aceasta. 

- Avem valori diferite... dar eşti un om de onoare... şi te respect pentru aceasta. 
Şi un războinic de temut. Ştiam ei că a fost o greşeală... pentru ca... să te folosească. 
Acum însă este prea târziu pentru mine... şi pentru noi toți. Acceptă provocarea... 
acceptă Muaja'Haka. Vei reuşi. 

Corpul lui deveni pentru o clipă rigid apoi se relaxă brusc. Era mort. Şi parcă 
pentru a-i adeveri gândul, corpul lui Treop începu să se dezintegreze rapid de sub 
ochii uimiți ai lui Florin. După numai câteva secunde omul rămase îngenuncheat 
asupra unui scaun acoperit cu un praf ca făina, un curent de aer stârnit dintr-o 
dată împrăştie acest praf în fața ca în transă a omului. 

Acesta tresări şi se ridică cu rapiditate în picioare, toate camerele de filmat se 
îndreptară curioase asupra lui. Imaginea aproape uriaşă, imensă pentru un om, a 
fost proiectată aproape imediat în mijlocul arenei, era câştigător. Dar Farcaş Florin 

aştepta. Nici el nu ştia ce anume... poate era ceva legat de una dintre informațiile pe 
care le primise de la Treop ceva mai devreme sau de o idee care îi venise în ultimele 
momente. Privirea lui se fixă pe un punct de pe peretele din fața lui şi se relaxă 
aşteptând ca lucrurile să continue. 

- Ce naiba se întâmplă? se scăpă retoric şi mai ales pe post Dana LeBlanc din 
loja umană. 

Nu se aşteptase la un răspuns, dar Michael îi răspunse. Şovăitor, dar îi 
răspunse: 

- Nu sunt sigur... este ceva care mă intrigă în povestea asta. 

- Ce anume? 

- Florin mi-a mărturisit interesul aproape morbid despre rasa Leyyarf, poate că 
el ştie ceva ce nouă ne scapă. Sunt aproape sigur că povestea încă nu s-a terminat. 

Spunând aceste cuvinte avansă spre microfon ca sub impulsul unei idei 
proaspete şi rosti cât de tare şi clar a fost în stare să articuleze: 

- Clientul meu a câştigat. Cer retragerea tuturor acuzațiilor. 

Nimeni nu-i răspunse, dar Michael reuşi să observe o nelinişte ciudată care-i 
făcu pe cei din tribuna oficială a Leyyarf-ilor să se foiască. Îi făcu semn fostei soții să 
înregistreze zona aceea, reuşi să audă câte ceva din spusele celor din tribună dar nu 
înțelese mai nimic. 

- Unde este traducătorul? strigă el spre cei din spatele său atent să nu se audă 
nimic în microfon. 

Dar traducătorul a fost găsit mult prea târziu pentru a fi de folos, cel puţin în 
situaţia în care fusese cerut. În mijlocul arenei apăru o nouă siluetă, de data 
aceasta la dimensiunile normale, a unui Leyyarf. Michael avu un adevărat şoc când 
îl recunoscu pe Quterg iar mâna încleştată pe braţul lui îl făcu să-şi dea seama că 
nu se înşelase: era fostul ambasador. 

- Luptătorul meu a câştigat. 

Vocea puternică a fostului ambasador se făcu auzită peste tot în arenă şi mai 
ales retransmisă mai departe spre Pământ preluată fiind de toate camerele de filmat 
ale oamenilor şi aparatele de înregistrat ale Leyyarf-ilor. 

- Ca răspuns la provocarea mea cer să mi se dea postul pe care l-am cerut. 

Noua propoziţie i-a făcut pe toți să încremenească în locurile lor, oameni şi 
extratereştrii deopotrivă. Numai cei din tribuna oficială erau la fel de neliniştiți ca 
înainte... poate chiar mai neliniştiți. Câţiva dintre ei săriră în picioare scoțând 
sunete nedesluşite chiar şi pentru traducător dovedind o reacție foarte umană pe 
care Michael nu o mai observase niciodată la vreun Leyyarf. Pe care nici un om nu o 
mai observase niciodată la vreun Leyyarf. 

Avocatul îşi mută atenția pe monitorul care îl arăta în plin plan pe Farcaş 
Florin care continua să rămână la suprafață impasibil. Acesta fixa acelaşi punct de 
pe perete ca în urmă cu câteva secunde înainte şi încerca să-şi traducă pentru sine 
ceea ce se spunea în arenă. Michael ar fi dorit să-l întrebe ce naiba se întâmpla dar 
era aproape sigur că nu avea să scoată de la el nici un fel de răspuns. În cele din 
urmă renunţă să se mai holbeze la el, se uită din nou spre tribuna oficialilor unde se 
petrecuseră câteva schimbări majore: în timp ce în spatele lui se formaseră grupuri 
mici de Leyyarf-i a căror cuvinte traducătorul nu le mai putea identifica unul dintre 
extratereştri înaintase până la marginea arenei. Sări înăuntru iar tăcerea din arenă 
deveni absolută. 

- Upo! auzi el exclamațţia fostei sale soţii şi se întoarse spre ea. 

- Cine? 

- Este conducătorul suprem al Leyyarf... sau cel puţin echivalentul lor pentru 
un conducător suprem. 

Era traducătorul, un Leyyarf tânăr. 

- ?! 

- Conducerea speciei Leyyarf este formată dintr-un grup restrâns de persoane 
care au dreptul de viață şi de moarte deasupra celorlalți. Iar conducătorul acestora 
are cea mai mare putere dintre toţi, este liderul suprem. Până acum această 
conducere a rămas complet necunoscută celorlalte specii din motive interne. 

- Poţi să ne spui ce se petrece aici? 

- Nu există nici un fel de transmisie asupra acestor drepturi cetăţeneşti. Copiii 
orfani sunt crescuţi special pentru a conduce, dintre ei sunt aleşi cei mai puri. 

- Copii orfani? 

- Accidente se întâmplă oricui. 

- Iar acum unul dintre ei vrea mai mult. 

- Quterg. 

Leyyarf-ul aprobă. 

- A inițiat provocarea pentru postul de conducător suprem. 

Michael spusese într-o doară aceste cuvinte, dar pe urmă realiză că erau 
adevărate. Şi ca pentru o adeverire în plus, Upo cobori în arenă, îşi smulse 
însemnele de pe haine şi le aruncă în praful roşiatic dintre el şi Quterg. 

- Postul este al tău. 

Fără un cuvânt în plus se întoarse pe călcâie şi ieşi pe poarta acum deschisă a 
arenei. În urma lui Quterg şi imaginea holografică a lui Florin Farcaş erau acum față 
în față privindu-se cu atenție. Nereuşind să observe nici o reacţie la cel din urmă 
extraterestrul se aplecă pentru a culege de pe jos însemnele care i-ar fi dat puterea 
de a hotări soarta speciei sale. 

- Nu încă, Quterg. Pentru a ajunge conducător trebuie să treci de mine. 

Fostul ambasador tresări puternic şi se întoarse spre imaginea holografică. 
Florin ieşise din nemişcare şi îl privea. Tresăriră şi oamenii din tribune, românul 
începuse să vorbească pe nepusă masă în dialectul oficial Leyyarf. 

- Ce doreşti? 

Dar Florin nu-i răspunse direct, se întoarse spre mulțimea de ființe care-i 
urmărea şi li se adresă lor: 

- Conform standardelor onoarei luptătorii trebuie să fie conştienţi de motivul şi 
rezultatelor luptei în care sunt implicaţi. Sunteţi cu toții martori că în cazul mei nu 
s-a aplicat acest lucru, am fost folosit pentru a-i îndeplini scopurile ascunse ale 
ambasadorului Quterg. De aceea declar că el nu are onoare şi cer să se 
îndeplinească Muaja'Haka. 

- Nu ai dreptul la aşa ceva! Nu eşti Leyyarf! 

Exclamaţia fostului ambasador îl făcu pe Michael să devină atent la el, dar 
numai pentru un moment. 

- Am luptat în Locul Dreptăţii. Asta îmi dă aceleaşi drepturi ca orice al Leyyarf. 

Hotărârea din vocea omului îl făcu pe extraterestru să ezite pentru un 
moment. 

- Dar eşti un om! 

- Asta nu este un motiv pentru care cererea sa să nu fie acceptată. 

Quterg se întoarse spre vocea din spatele său care intervenise, era unul dintre 
cei din tribuna oficialilor. Dacă fața unui Leyyarf ar fi putut exprima uimirea într-un 
mod uman atunci ambasadorul ar fi fost foarte uimit. 

- Suntem de acord ca omului cunoscut sub numele de Florin Farcaş să-i fie 
acceptată Muaja'Haka. 

- Când? 

Quterg renunțase să mai încerce anularea luptei. 

- Peste o oră. Care vă sunt reprezentanţii? 

- Lupt pentru mine, lansă provocarea Florin. 

Se întoarse spre Quterg, aştepta. 

- Şi eu de asemenea, răspunse acesta. 

- Atunci pregătiți-vă. 

Cei doi se îndepărtară de centrul arenei în timp ce însemnele rămaseră în praf. 

- Ce naiba s-a întâmplat acolo? De ce nu mi-ai spus că...? 

Michael era de-a dreptul furios. Se îndreptă spre cel abia intrat în încăpere de 
parcă ar fi fost gata să-l lovească dar se opri la numai un metru de el, arăta 
amenințător. 

- Dacă mai ai de gând să te apăr vreodată atunci spune-mi tot ce ştii. 

- Domnule LeBlanc, începu românul, dar se opri. 

- Spune-mi ce ştiai despre aşa zisa moarte a ambasadorului Quterg. Chiar ai 
fost folosit de el sau ai ştiut de la început ce punea la cale? 

- Bineînțeles că nu am ştiut nimic! Crezi că aş fi putut să nu-ți spun aşa ceva? 

- Da. 

- Iar nu ai încredere în mine? 

Cei doi s-ar mai fi certat dacă Dana LeBlanc nu ar fi intervenit între ei. 

- Ce este Muaja'Haka? 

- Provocarea supremă, se aplică atunci când cineva la nivel înalt s-a dovedit 
nedemn de funcţia pe care o poartă. Dacă cel învinuit pierde atunci moare cu 
siguranţă. 

- Iar cel care câştigă? 

- Îi preia funcţia. 

- Deci vrei să spui că vei deveni conducătorul suprem al Leyyarf-ilor? râse 
Michael. 

- Aşa se pare. Doar este funcția actuală a lui Quterg. 

Avocatul clătină neîncrezător din cap, era prea mult pentru el. În timp ce Dana 
se îndreptă spre camerele de filmat din partea opusă a încăperii Michael îl trase 
deoparte pe clientul său. 

- Spune-mi mai multe despre felul în care ai câştigat, sunt câteva lucruri pe 
care nu le-am înţeles. 

- Ce ţi-aş putea spune în afară de ceea ce ai văzut şi simţit deja? rămase pe 
gânduri Florin. În momentul final al bătăliei a existat o conexiune între mine şi 
Treop care m-a făcut să înţeleg pe deplin filozofia acestei rase. 

- Cum adică? 

- Ai fost vreodată în situația în care să descrieți pe cineva printr-un singur 
cuvânt? 

- Da, o dată. De ce? 

- Credeam că onoarea este cuvântul care se potriveşte cel mai bine speciei 
Leyyarf, dar cuvântul pe care-l căutam de fapt este teama. 

- Teama? 

- Teama de a trăi la intensitatea maximă. Odinioară au fost asemenea 
oamenilor, se supuneau atât sentimentelor cât şi rațiunii... dar ceva s-a întâmplat. 
Poate că cineva nu a mai suportat numărul prea mare de crime sau a simțit că 
întreaga specie era în pericol de a se autodistruge. Ca urmare rezultatul îl vedem, 
este locul în care toate problemele dintre ei se rezolvau prin luptă. Este Locul 
Dreptăţii. 

Florin tăcu pentru un moment pentru a privi spre reportera care stătea în 
lumina camerei de filmat şi le explica celor interesaţi situaţia în care se găseau. 

- Asta a fost acum aproape 1000 de ani tereştri, iar de atunci lucrurile au 
evoluat foarte mult. A fost inventată o cască care le prelua gândurile indivizilor 
pentru a le transforma în imagini, iar lupta fizică nu a mai fost necesară dar 
onoarea a rămas. Dar până atunci Locul Dreptăţii a ajuns să aibă o faimă nefastă, 
fiecare Leyyarf a preferat să nu se mai certe decât să ajungă aici... iar următorul pas 
a fost să înceteze să mai trăiască cu adevărat. 

Florin termină de vorbit iar Michael rămase la fel de tăcut, fără cuvinte. 

- O unire a destinelor speciilor noastre le-ar ajuta foarte mult pe amândouă, 
oamenii au pe de o parte acea dorinţă de a trăi specifică numai unei specii tinere iar 
Leyyarf-i au acea maturitate de care avem atâta nevoie. Două caracteristici unice în 
întreg Universul cunoscut de oameni. 

- Sper să pot realiza această unire... mai ales dacă voi câştiga. 

- Că veni vorba, tresări avocatul, cum de ai aflat toate aceste lucruri? 

- O parte deja le bănuiam... iar tabloul s-a completat în momentul în care i-am 
împărtăşit lui Treop emoţiile şi sentimentele mele. Ți-am spus deja de conexiunea 
dintre noi, ei bine, a avut dublu sens. Dintr-un anumit punct el de vedere el a fost 
cel care mi-a spus toate datele de care aveam nevoie pentru a ... 

Florin se întrerupse brusc şi căzu pe gânduri. 

- Poţi să mă laşi câteva momente singur? Trebuie să mă pregătesc pentru lupta 
ce va urma. 

Michael se îndepărtă fără nici un cuvânt. Acum că rămase fără nimeni cu cine 
să vorbească o găsea pe fosta sa soție ciudat de fascinantă, parcă numai ea exista 
pentru el. O privi cum vorbea în fața camerei de filma la fel de natural ca 
întotdeauna şi pentru prima oară deveni conştient şi mai ales impresionat de 
această naturaleţe... ea fusese mereu aşa mai puţin în momentele tensionate dintre 
ei. 

În timp ce Florin era adâncit în gândurile sale, un fel de mediaţie personală, 
iar Michael tocmai îşi redescoperea dragostea pierdută pe Pământ situația era mai 
tensionată ca oricând, chiar explozivă. Tensiunea din arenă se resimțea înzecit după 
provocarea lansată de luptătorul uman, ca reacție în numai câteva minute pe 
Pământ se formă un consiliu multinațional care se dorea să rezolve repercusiunile 
ce puteau apăra. Dar până la sfârşitul orei pusă la dispoziţia celor doi luptători nu 
au reuşit să se pună de acord decât asupra unui singur punct: oricare ar fi 
rezultatul acestei lupte aveau să-l susțină pe Farcaş Florin până la capăt. Acest 
lucru a fost pus la dispoziția publicului iar oamenii de pe Leyyarf au fost anunțați 
numai cu câteva minute înainte de cea de-a doua luptă a zilei. 

- Da, sigur! a fost auzit un Florin Farcaş ironic. Până acum nu s-au pus 
niciodată de acord, de ce ar face-o tocmai în acest moment? 

Michael dădu din umeri, avusese de-a face cu politicieni aproape în fiecare zi 
în ultimii câţiva ani şi încă nu reuşise nici pe departe să-i înțeleagă. 

- Cred că pentru prima oară în viața lor vor să-şi asume riscul de a sta de-o 
parte sau alta a baricadei, răspunse reportera. Nu ar trebui să mă simt prea 
surprinsă... era timpul. 

Discuţia lor ar mai fi durat o perioadă nedefinită de timp dacă Florin nu i-ar fi 
întrerupt: 

- Este timpul. Mă duc la subsol să mă pregătesc. 

Cei doi intrară în alertă pe măsură ce românul se îndepărtă şi se pregătea să 
iasă. Reportera se grăbi spre camerele de filmat şi se postă în fața lor doar pentru a 
lua pentru a nu mai ştia câta oară în acea zi cuvântul iar fostul ei soț făcu acelaşi 
lucru dar la microfonul ce-i făcea legătura cu cei din arenă. 

- Clientul meu este pregătit pentru cea de-a doua bătălie, spuse el când Florin 
ajunse înapoi în subsolul arenei. 

Acesta se opri pentru un moment în fața scaunului care cu numai o oră mai 
devreme fusese acoperit cu un strat subțire de cenuşă foarte fină apoi se înclină cu 
respect în direcția lui. Se îndreptă spre scaunul său şi se aşeză. Era pregătit. 

În timp ce tehnicienii îi ataşau pe cap casca şi cablurile multicolore el îi opri cu 
un gest — avea de gând să schimbe câteva vorbe cu Quterg înainte de a începe. 
Acesta însă întârzia. După câteva minute lungi de aşteptare Quterg apăru, şovăia 
vizibil. În cele din urmă cei doi luptători ajunseră față-n față şi se priviră, tensiunea 
din încăpere -— şi implicit din arenă, se filma - crescu brusc la un nivel maxim. Cu 
toate acestea nimeni nu îi întrerupse, nimeni nu-i deranjă. 

- Aş vrea să te întreb ceva, începu omul. De ce eu? 

- De ce te-am ales pe tine? E simplu: erai candidatul perfect, nu aveai cum să 
pierzi. 

- De ce nu mi-ai spus nimic despre planul tău? 

- Pentru că ştiam că dacă ai fi aflat despre ce aveam de gând nu ai fi acceptat 
pentru nimic în lume să rişti viitorul speciei tale doar pentru a-ţi satisface 
curiozitatea. 

- Eşti o canalie. Dar nu cred că mai trebuie să-ți spun ceea ce ştiai deja... ceea 
ce deja ştiu toți despre tine. 

- Taci şi luptă. 

- Eşti pregătit să pierzi? Sper că da... pentru că de data aceasta nu voi avea 
nici un fel de milă pentru tine. 

Rămase tăcut atâta vreme cât dură pregătirea, iar când reveni din nou în 
arenă era pregătit să le ofere celor care-l urmăreau un spectacol pe cinste. Quterg se 
regăsi în arenă asaltat de o multitudine de zgomote pe care nu le cunoştea decât din 
documentarele pe care le studiase odinioară cu ocazia pregătirii pentru postul de 
ambasador: răgete de leu şi de hienă, urlete prelungi de lup şi lătrături de câine 
furios. Un elefant scoase un zgomot ca de trompetă chiar între urechile fostului 

ambasador în timp ce-i flutură o pereche imensă de colți de fildeş prin fața ochilor, 
iar câteva maimuțe aruncară cu nuci de cocos spre el. Toate aceste animale şi multe 
altele îl înconjurară în ciuda faptului că o mare parte dintre ele nu putea fi găsite 
nici măcar accidental în mijlocul pădurii de conifere ce acoperea stâncile de sub 
picioarele celor doi... extraterestrul reuşi să perceapă chiar şi foşnetul apropierii lor 
datorită covorului de frunze veştejite a celor câteva foioase care apăruseră totuşi 
prin jur. O pasăre îşi flutură aripile chiar în spatele lui parcă încercând să 
limpezească un pic ceața ivită pe neaşteptate, era chiar lângă el... Efectul total era 
devastator iar dacă Quterg ar fi fost un om - sau dacă măcar ar fi cunoscut pe viu 
dezlănțuirea naturii sălbatice de pe Pământ - ar fi renunțat să mai lupte şi ar fi luat- 
o la goană prin lapoviță urlând îngrozit. Dar cum fostul ambasador era un Leyyarf, 
mai rezistă câteva minute până întrerupse contactul cu adversarul său, era leşinat 
atunci când ceilalți s-au îngrămădit în jurul său. 

Dincolo de peretele ce-i despărțea de arenă şi restul lumii exterioară Dana şi 
Michael LeBlanc răsuflară uşurați pentru prima oară după mult timp, tot pentru 
prima oară când se întoarseră unul spre celălalt se priviră în ochi cu aceeaşi 
împăcare de sine pe care au cunoscut-o/recunoscut-o şi în/din perioada de început 
a relaţiei lor. Chiotele de bucurie nestăvilită ale oamenilor din jur îi făcură să 
tresară, se întoarseră spre ei zâmbind stânjeniți. 

- Cred că a câştigat, zâmbi strâmb avocatul. 

Următoarele ore au trecut într-un ritm de-a dreptul infernal, Florin Farcaş a 
fost recunoscut ca şi conducător suprem al speciei Leyyarf şi a fost imediat acceptat 
de cea mai mare parte a noilor săi supuşi. Cei care s-au acomodat cel mai greu cu 
noua situație au fost cei de pe Pământ, dar după ce şocul original a trecut românul 
a devenit fără voia lui un adevărat erou. Sau cel puţin aşa susține el zâmbind pe 
sub mustața pe care de altfel nici nu o avea, dar avocatul este aproape sigur că 
modestia de la suprafață ascunde sentimentele de euforie aproape completă pe care 
cineva le simte dacă devine o vedetă galactică peste noapte. Sau ar trebui să simtă 
dacă nu ar fi atât de ocupat ca noul şef de stat, vreme de câteva zile activitatea 
tuturor a cunoscut un ritm îndrăcit. 

Douăsprezece zile mai târziu Dana şi Michael LeBlanc îl regăseau pe fostul 
client a celui din urmă instalat într-un fotoliu al uneia dintre clădirile rezidențiale de 
pe Leyyarf. Arena era perfect vizibilă printr-unul dintre geamurile laterale, apusul 
violet făcea ca priveliştea de afară să pară una ireală, de basm. 

- Ce frumuseţe! nu se putu abține să exclame reportera. 

- Chiar îți place priveliştea! 

- Sigur. Iubesc Pământul, dar cred că aş putea petrece o veşnicie aici. 

- Atunci de ce nu o faci? Este oricând un loc potrivit pentru tine pe Leyyarf ca 
şefă a departamentului de relaţii cu publicul a ambasadei umane. 

- Îmi pare rău că te refuzăm, îi răspunse avocatul, dar trebuie să ne întoarcem 
imediat pe Pământ. 

- Trebuie să vă întoarceţi? accentuă Florin pe primul cuvânt. Cum adică? 

Nu-i răspunse nici unul dintre cei doi, dar îşi aruncară o privire complice în 
timp ce ea înainta până între cei doi. Îşi întinse pentru ca românul să-i vadă inelul 
de pe inelarul mâinii stângi. 

- Michael şi cu mine ne întoarcem pe Pământ pentru a ne putea căsători cât 
mai repede. 

- Şi mie când aveaţi de gând să-mi spuneţi? exclamă uimit Farcaş. După 
naşterea primului copil? 

Râsetele se auziră destul de limpede prin încăpere iar atmosfera se destinse 
complet. 

- Şi când anume v-aţi hotărât să vă căsătoriți din nou? 

- Abia azi noapte m-a cerut în căsătorie, pentru a doua oară, dar ştiam demult 
că separarea dintre noi a fost o greşeală. O greşeală pe care intenționăm să o 
reparăm cât mai curând. Aş vrea să-ți mulțumesc. 

- De ce mie? 

- Pentru că dacă nu ai fi fost tu poate ar fi trecut multă vreme, prea multă 
vreme, până o împăcare dintre Michael şi mine ar fi fost posibilă. 

- Ştiu cum vă puteţi achita complet de această... „datorie”. 

- Cum aşa? Încă nu ţi-ai achitat nota de plată de pe vremea de când îţi eram 
avocat şi tot noi îți suntem datori?! 

Femeia în trase un cot puternic în spațiul îngust dintre coaste iar avocatul 
tăcu icnind scurt. 

- Cum? întrebă ea scurt. 

- Dacă primul copil este băiat numiţi-l după mine, adică după naşul lui. 

- S-a făcut. 

- Şi tu ce ai de gând să faci în continuare? întrebă avocatul. 

- Îmi voi duce misiunea până la capăt, ridică din umeri Florin de parcă ar fi 
fost o nimica toată. 

- Dar parcă urai culoarea planetei! 

- La nevoie am să mă obişnuiesc cu ea, dar deocamdată prefer să nu mă 
gândesc la asta. Este mai bine aşa. 

În acel moment Michael tresări atunci când alarma ceasului de la mâna sa 
începu să sune. 

- Ce-a pățit? întrebă curios Florin. Nu-mi spune că deja trebuie să plecați 
pentru că nu vă cred. 

- Din păcate trebuie să plecăm altfel nu mai prindem cursa spre Pământ în 
veci. 

- Şi eu nu v-am oferit nimic de băut..., zâmbi românul. Doriţi ceva de băut? 
începu el să se comporte ca o gazdă căreia de-abia îi veniseră oaspeți. 

Avocatul refuză cu un zâmbet larg iar cei trei se ridicară în picioare. 

- Sper că vă veți întoarceţi după luna de miere aici, spuse Florin. Am un post 
de ambasador pentru tine. 

- Nu pot să accept — încă nu ţi-ai achitat nota de plată de pe vremea de când îţi 
eram avocat. 

- Taci, mă, îl apostrofă fosta şi viitoare soție. 

- Ne ocupăm noi de asta când vă veţi întoarce. 

- Dar... 

- Acum ieşiţi de aici, am treabă. Casă de piatră şi numai urări de bine. 

Îi expedie afară fără prea multă ceremonie apoi reveni în spatele biroului. 
Reîncepu să frunzărească cartelele-document pe care le primise de pe Pământ apoi 
se opri pentru a zâmbi gândurilor care-i treceau prin minte: erau prieteni buni şi 
oameni de excepţie... îi părea bine că situația ieşise aşa de frumos pentru ei, o 
meritau. 

Reveni asupra documentelor din fața lui la fel de serios ca întotdeauna, doar 
avea o specie de condus. 

În navă avocatul privi pe fereastra de lângă el cum discul portocaliu al planetei 
Leyyarf se îndepărta încetişor. În curând aveau să ajungă suficient de departe 
pentru primul salt intradimensional iar globul avea să dispară complet din raza sa 
vizuală. Se simțea obosit şi foarte... 

- De ce eşti atât de melancolic? îl întrebă o voce suavă venită de nicăieri. 

- Cum? tresări el. 

Se dovedi că nicăieri se afla chiar pe locul cel mai apropiat de al lui şi era 
ocupat de frumoasa sa logodnică, Dana LeBlanc. Aceasta îl cercetă pentru aproape o 
secundă apoi continuă: 

- Eşti melancolic, îți pare rău că plecăm. 

- Chiar aşa de bine se vede? 

- Depinde. 

- Cum aşa? 

- Depinde de cum te priveşte cineva. Pentru cineva care te iubeşte eşti foarte 
transparent. 

Avocatul zâmbi obosit: 

- Cum aş putea contesta asta? 

- Nici să nu-ţi treacă prin gând să o faci. 

- Nu o fac nici măcar atât. 

Aruncă o privire spre fereastră, discul portocaliu dispăruse. 

- Sentimentele mele sunt împărțite. 

- În ce sens? 

- Aş vrea să rămân pe Leyyarf, cel puţin pentru o perioadă. 

- Ca ambasador? 

- Nu chiar. Am început să-l consider pe Florin ca fiind un bun prieten şi vreau 
să-l ajut în ceea ce face. În plus, cultura Leyyarf, cel puţin acea parte din ea pe care 
o cunosc, mi se pare fascinantă şi vreau să aflu cât mai multe despre ea. 

- Dar pe mine mă iubeşti şi vrei să ne căsătorim pe Pământ în stilul 
tradițional. 

Femeia îl cunoştea prea bine, doar fuseseră căsătoriți şi erau pe cale să facă 
aceeaşi „greşeală” din nou. 

- Corect. Acesta este motivul. 

O sărută apoi o îmbrățişă strâns. Au rămas aşa, îmbrățişaţi, o lungă perioadă 
de timp. Pe la jumătatea drumului înapoi spre Pământ sosi un mesaj confidențial 
direcționat special pentru Michael. Acesta îl deschise la una din incursiunile 
logodnicei sale la toaletă. 

Era de la Florin. 

- Salutări, domnule avocat. Sunt sigur că te întrebi de ce ţi-am trimis acest 
mesaj, motivul este că după ce ai plecat am aflat unele lucruri pe care trebuie să le 
ştii. 

- Ca de exemplu? 

Nu-i putea răspunde, dar deja ştia asta. 

- Organizaţia este mulțumită de prestaţia ta în acest proces. Datorită şi ție am 
câştigat o influență covârşitoare în încă o lume, iar pentru aceasta consiliul a decis 
să te avanseze la gradul de cavaler teuton. 

- De unde naiba ştie el despre...!? 

- După ce vei ajunge pe Pământ trebuie să te prezinţi la comandament pentru 
a-ți lua în primire atribuţiile apoi te poți căsători şi să-ți petreci luna de miere 
liniştit. Am pus o vorbă bună despre tine, cred că te vor trimite tot pe Leyyarf. Aşa 
că, prietene, pe data viitoare. Transmite-i salutări din partea mea viitoarei tale soții. 
Salut! 

Mesajul se termină şi se autodistruse, ecranul tridimensional al monitorului se 
întunecă nefolosit. Soţia lui se întoarse tocmai la timp pentru a vedea acest lucru, se 
aşeză înapoi lângă el. 

- S-a întâmplat ceva? întrebă văzându-i privirea. 

- Nu, nimic. Florin îţi transmite salutări. 

Avocatul LeBlanc se lăsă pe spate cât putu de lejer jubilând. Organizația 
pentru Supremaţia Omului în Galaxie făcuse o nouă cucerire asigurând încă o dată 
supraviețuirea şi dominația speciei umane cu orice preț. Asigurându-i viitorul în 
cadrul acestei organizaţii. Dar mai ales, răspândirea „democrației umane în 
Univers. 

Vacantă 


Urăşte ploaia. Dispreţuieşte şi norii de un negru-plumburiu etern ce acoperă 
cerul şi apa care se scurge din ei fără să dea semne că are de gând să se oprească şi 
nu înţelege de ce. De obicei iubea ploaia, dar de această dată se nimerise să plouă 
chiar din primul moment al sosirii lui pe planetă. Avea o vacanţă de 10 zile după 
mai bine de 12 luni de muncă pe noua staţie orbitală. Deja trecuseră 8 dintre ele, 8 
zile ploioase în care nu făcuse nimic altceva decât să stea la hotel. 

Ar vrea să stea la aer liber pe marginea piscinei hotelului şi să facă plajă, 
protejat de o cupolă protectoare de ozon ce lipsea totuşi cu desăvârşire. Fără o 
asemenea cupolă, în lipsa păturii de ozon a planetei distrusă cu mult timp în urmă 
te puteai prăji un pic cam prea tare şi permanent după cum spunea Mihai, cel mai 
bun prieten de-al său. Razele ultraviolete i-ar fi ar pielea şi i-ar carboniza în numai 
câteva secunde toate țesuturile expuse sau nu luminii solare. 

Era adevărat că se putea bronza foarte bine şi pe staţia orbitală, dar nu era 
acelaşi lucru cu un bronz de pe Pământ. Nu ştia de ce, nimeni nu ştia, dar era o 
mare onoare să îți petreci vacanța pe Pământ şi să revii acolo cu un bronz autohton. 
Planeta ce odinioară fusese atât de albastră înainte de a deveni un imens deşert 
întrerupt numai de nişte oceane-bălți îşi pierduse aproape complet orice influență 
economică sau socială. Acest deşert era ocupat numai de renegați, autoexilați 
(„melancolicii Pământului”) şi câteva stațiuni de odihnă bine protejate de factorii 
externi perturbatori, el se afla într-una dintre ele. 

Vroia - şi încă doreşte acest lucru - să-şi petreacă o vacanţă de neuitat aici, iar 
acum ploua. Era de-a dreptul furios ştiind că se mai irosea încă o zi. Nu se putea 
bronza la instalaţiile ultraviolete, ceilalți şi-ar da seama din primul moment în care 
l-ar vedea. Pe vremuri, o asemenea ploaie de vară, cum era aceasta, s-ar fi oprit în 
numai câteva ore, dar aceasta nu era o ploaie obişnuită. Se spunea că la această 
latitudine nu ploua cu anii păstrându-se o climă de deşert pentru ca apoi norii să 
umple cerul numai în câteva minute şi să plouă de la câteva ore până la luni în şir. 
Nimeni nu putea să prezică acest fenomen sau să-l explice, dar avea de-a face cu 
schimbările climatice din ultimii 30 de ani. Nu-i mai rămânea decât să aştepte şi să 
spere că ploaia se va opri în curând. 

Privi prin peretele transparent al camerei urmărind stropii care cădeau şi se 
loveau de asfalt formând nişte bulbuci ce i se păreau uimitori. Nu aveau aşa ceva pe 
nici o staţie orbitală pe care fusese. Desimea stropilor care cădeau îi făcea să creadă 
că ploaia avea să mai dureze o perioadă lungă de timp, dar de fapt nimeni nu ştia 
cât. Ura numai faptul că ploua, în schimb fenomenul îl fascina - realiză cu uimire. 
Ar vrea să se plimbe prim ploaie, să simtă picăturile căzând şi prelingându-se pe 
piele în drumul lor spre sol. Dar acest lucru nu se poate, şi nu din cauza lipsei 
păturii de ozon. Ploaia era de obicei o ploaie acidă, la fel de periculoasă ca şi ieşirile 
în aer liber fără costum de protecție sub soarele ucigător. 

„Oamenii au reuşit să distrugă viața de pe planetă aproape de tot", gândi el cu 
amărăciune. Ar da oricât să-şi poată petrece o vacanță cum se spunea că era pe 
vremuri: călătorii la munte sau la mare, puterea de a merge aproape oriunde vroia 
fără să aibă nevoie de protecție. 

Gândurile sumbre i-au fost întrerupte de un sunet oarecum familiar undeva în 
spatele lui, semăna cu un picurat. Straniu, dar era chiar un picurat. În timp ce se 
întorcea spre interiorul camerei se gândi că nu putea fi pentru nimic în lume ceea ce 
i se păruse: toate sursele de apă din apartament erau închise iar clădirea era 
protejată de un scut care o apăra împotriva efectelor distructive ale mediului, mai 
ales împotriva ploilor acide. În plus, apartamentele erau etange faţă de cele din jurul 
lor, ştia acest lucru deoarece construcția clădirii se realizase asemenea staţiilor 
orbitale. 

Picuratul continua să se audă, dar nu vedea nimic. Se apropie de sursa 
zgomotului, undeva spre mijlocul încăperii. Un pârâiaş se scurgea din tavan, iar 
acum lucrurile aflate în mijlocul încăperii erau îmbibate cu apă. Instinctiv întinse 

mâna spre apa care curgea, dar în momentul în care mâna sa atinse picăturile de 
apă şi-o retrase ca ars. Dar mâna lui nu avea nimic - nici o rană, nici o arsură. Era 
doar udă! Aşteptă câteva zeci de secunde, timp în care se holbă nedumerit la şuvoiul 
de apă, apoi îşi apropie din nou mâna de apa care continua să curgă din tavan. De 
data aceasta nu şi-a mai retras-o la atingerea lichidului. A luat puţină apă în palma 
strânsă căuş şi a dus-o la buze. Era proaspătă şi bună. 

Perplex, se întoarse din nou spre peretele transparent, iar acolo apăru o 
imagine care era complet diferită de ceea ce văzuse mai devreme pe geam. Ploaia era 
prezentă şi în acea imagine, dar imaginea deşertului dispăruse. În locul ei apăruse 
porțiunea unei păduri de foioase, picăturile de apă cădeau la fel de dese printre 
copacii umbroşi. Încremeni. Aşteptă un timp în aceeaşi poziție nevenindu-i să 
creadă ceea ce vedea şi sperând împotriva a tot ceea ce gândise mai devreme ca 
noua imagine să dispară, lăsând locul vechiului şi  blestematului dar 
arhicunoscutului deşert. Nu se întâmplă acest lucru. Primul lucru la care se gândi 
fu că cineva îi făcuse o farsă, dar nu ştia cine se ostenise atât pentru o simplă farsă 
şi de ce lui. 

Se îndreptă spre uşă. Vroia să ceară lămuriri cuiva care ştia mai multe decât el 
despre ceea ce se întâmpla. În graba de a ieşi din apartament uită de videofonul din 
încăpere, aparat prin care putea lua legătura cu oricine de pe planetă sau de pe vreo 
stație orbitală. Ajuns la uşă, o deschise şi se opri în prag, dincolo de acesta era o 
continuare a imaginii pe care o văzuse prin peretele transparent. Năuc, se îndreptă 
din nou spre mijlocul încăperii fără să mai închidă uşa. Ajunse chiar sub pârâiaşul 
de apă care curgea în tavan, iar în acel moment sări brusc într-o parte. Aruncă o 
privire spre geamul transparent, imaginea pădurii era încă acolo. Ceea ce îl mira cel 
mai mult era realitatea acelei imaginii, nici chiar cele mai noi imagini holografice nu 
erau capabile să redea o asemenea claritate, iar mirosurile care treceau prin uşa 
deschisă erau de-a dreptul tulburătoare: parcă s-ar fi aflat în mijlocul unei păduri 
dispărute cu mai bine de 30 de ani înainte. Pădure pe care totuşi nu o cunoscuse 
niciodată. 

În acel moment îşi aminti de videofon şi se îndreptă spre el. Dar acesta era 
mort, inutil. La fel celelalte aparate din încăpere. Izbucni în râs. Ironia situaţiei i se 
părea amuzantă: avea o vacanţă de 10 zile pe un Pământ deşertic şi îşi dorea nespus 
de mult o vacanţă de 10 zile pe un Pământ asemenea celui din imaginea dincolo de 
perete. lar acum avea posibilitatea să-şi prelungească această vacanță pe care o 
primise cu vacanța pe care o dorise, poarte numai pentru 10 zile, poate pentru 
totdeauna. 

Nu ştia ce era acolo, afară. Poate nimic nu era real, poate era numai în 
imaginația sa, dar ideea de a-şi petrece viața într-un loc asemenea Pământului nu 
demult dispărut era foarte tentantă. Nu ştia dacă avea să-şi găsească drumul 
înapoi, nu ştia dacă vroia acest lucru, dar avea să-şi asume riscul. 

Țâşni afară pe uşă, iar ploaia molcomă îl învălui. După numai câteva secunde 
soarele se ivi printre nori, iar ploaia se opri. Încăperea din care venise dispăru ca 
prin ceaţă, iar el, lăsând în urmă un trecut şi un viitor arid îşi continuă drumul 
printre copaci. 

Valea Umbrelor Mortii 


Convoiul se strecoară printre stâncile masive cu o încetineală de-a dreptul 
uluitoare, tăcerea milenară căzută împreună cu firele de praf şi nisip peste defileu 
este acum spartă în mii de bucăţi de cristal de sunetele specifice: fornăiturile cailor- 
hibrizi ce se opintesc să tragă utilajele, zgomotele trecerii roților metalice peste 
pietrele ce căptuşesc drumul ieşind prin nisip sau praf şi nelăsând să se vadă nici 
un pic din pământul uscat de dedesubt şi, nu în cele din urmă, de mersul oamenilor 
printre vehicule şi zgomotele aproape insesizabile ale celor 5 maşini din convoi. 
Toate acestea sunt abia auzite chiar şi de oamenii din convoi dar pesemne sunt 
suficient de puternice pentru a tulbura şi umbra de viață regăsită chiar şi acest iad 
cald — căci deasupra lor se pot vedea petele vag vizibile ale câtorva păsări adaptate 
vieții de deşert smulse din rutina lor zilnică de prezența străinilor, în rest tot cerul 
era mort. Mort este şi deşertul ce se întinde în depărtare dincolo de stâncile din 
jurul lor şi îi înconjoară nelăsându-le nici o cale de scăpare. 

Nu mai puţin de 14 vehicule atât de rablagite încât ar putea fi considerate pe 
bună dreptate căruțe primitive - cea mai mare parte fiind utilaje de tot felul rămase 
fără surse de alimentare - trase de hibrizi manipulaţi genetic pentru clima planetei 
şi câteva maşini de teren vechi, bazate pe injecție de combustibil lichid sau gazos 
formează acest convoi. Un număr mare de vehicule în mişcare pentru această zonă 
tulburată de război. Dacă cineva, adică cineva suficient de inteligent pentru a face 
diferența, nu nişte amărâte de păsări, ar urmări de undeva de sus cu atenție şi 
răbdare această înşiruire de vehicule ar avea deosebita surpriză să constate 
prezența în acelaşi loc a mai multor rase de ființe inteligente a căror dacă nu 
duşmănie atunci cel puţin neînțelegeri au fost/sunt/vor fi arhicunoscute în întregul 
sector galactic sau chiar de-a lungul şi de-a latul galaxiei. Dar la o observare mai 
atentă ar descoperi încă două detalii deosebit de importante pentru un cunoscător: 
cea mai mare parte a ființelor ce conduc vehiculele sau sunt prezente printre ele 
sunt oameni - specie cunoscută în întreaga galaxie ca foarte buni războinici cu o 
putere interioară deosebită ce îi ajută în mai toate situaţiile, un liant ce deseori 
adună în jurul lor multe specii ca cele de acum şi le menţin împreună un timp 
suficient de lung atunci când este nevoie. O specie considerată specială din aceste 
puncte de vedere şi multe altele de cea mai mare parte a raselor cu care au avut 
contacte în ultimele milenii. Al doilea detaliu ar fi oboseala care se poate observa în 
gesturile tuturor sau în mimica unora dintre ei. Dar numai cineva avizat ar observa 
acest din urmă lucru, iar păsările ce survolează zona sunt departe de a fi capabile să 
realizeze astfel de lucruri. 

Războiul le secătuise forțele tuturor şi toate resursele de energie care 
existaseră odinioară la suprafaţa şi în interiorul planetei, cei care conduc vehiculele 
sunt acum numai nişte fugari înfometați şi obosiţi. Ei fug de pe acest câmp de 
bătălie cât o planetă căutând să-şi salveze vieţile şi puţinul rămas, sunt avangarda 
unei adevărate armate formată în cea mai mare parte din femei şi copii, bătrâni şi 
foşti soldați bolnavi şi răniți. Oameni şi extratereştri, roboţi şi cyborgi nu pot fi mai 
uniți ca acum când au acelaşi scop, acela de a supravieţui. Şi de a ajunge într-un 
loc mai sigur, departe de toate acestea. Cât mai departe de acest război blestemat. 

Comandantul convoiului scoase un fluierat puternic, un zgomot asemănător 
într-o oarecare măsură cu şuieratul vântului şi țipătul unei păsări locale - era 
semnalul de oprire. Se apropia seara. Convoiul se opri cu încetineală de parcă 
inerția la care erau supuse corpurile lor moleşite de căldura aproape infernală a 
soarelui devenise o parte a ființei lor. Un tânăr adolescent, aproape un copil, înaintă 
de undeva din partea din mijloc a convoiului spre capătul din față a acestuia. 

- Daemon! îl strigă el pe comandant. De ce ne-am oprit? Mai sunt aproape 
două ore până să se lase seara. 

- Stâncile de aici ne vor fi un adăpost bun, tinere. 

Cel care vorbise era un negru voinic, cu părul alb. Fusese ales în mod tacit 
conducătorul acestui grup eterogen format din mai multe specii de ființe inteligente 
nu datorită vârstei cât experienței sale de viață în deşert. Fusese pe vremuri 
combatant în cea de-a treia bătălie a Noului Washington, o planetă deşertică foarte 
asemănătoare cu aceasta, iar de atunci rătăcise prin galaxie... până ajunsese aici. 
Tânărul aruncă o privire spre apusul roşiatic, aproape violet apoi spre cerul de un 
albastru închis. 

- Crezi? 

- Sunt sigur. Dacă nu mă crezi întreabă-l pe Dan sau pe Ptracleos. Oricare 
dintre ei îmi poate garanta spusele. 

- Este adevărat, răsări robotul din spatele maşinii. Dacă mai înaintăm în 
timpul pe care îl mai avem până la căderea nopții vom fi complet expuşi unui atac 
nocturn. 

- Dane! tresări tânărul. Nu te mai furişa aşa, m-ai speriat! 

- Fii şi tu mai atent, îi răspunse Daemon în locul robotului. Nu-i poţi cere acest 
lucru, este o maşină de luptă şi este programat să meargă aşa. 

- Nu este nici o problemă, Daemon. Sunt obişnuit să mi se întâmple destul de 
des acest lucru. 

Vocea robotului sună mult mai uman decât s-ar fi aşteptat de la el un 
observator exterior neexperimentat. Poate că era cam răguşită pentru un om, dar nu 
se putea auzi în ea nici una dintre tonalitățile specifice unui computer ambulant 
ceea ce de fapt era. Armura ce strălucea mat în lumina soarelui la apus era singurul 
şi cel mai evident lucru care atrăgea atenția asupra structurii sale complet inumane. 

- George! se auzi strigat tânărul de undeva din spate. 

Acesta se întoarse cu o rapiditate impresionantă spre cea care îl strigă, o 
femeie între două vârste se apropie vizibil furioasă/speriată /îngrijorată. Ajunsă în 
dreptul lui îl trase de lângă robot. 

- Ce ţi-am spus eu să nu mai pleci aşa fără să-mi spui unde? 

- Dar mamă!... 

- Nici un dar. Să nu te mai îndepărtezi nici un pas de maşină fără să mă 
anunți. Şi mai ales să nu te mai văd în apropierea conducătorului, nu trebuie să-l 
întrerupi. 

- Nu este nici o problemă, Clara, se grăbi să o asigure Daemon. Fiul tău nu mă 
încurcă deloc. 

Dar privirea oarecum speriată a femeii trecu de la George la el şi apoi la robot. 
Se îndepărtă tăcută trăgându-l după ea pe tânărul adolescent care încerca să 
protesteze. 

- O înfricoşez, remarcă Dan. Dar în acelaşi timp nu este numai teamă. Parcă 
m-ar uri. 

- Nu m-ar mira acest lucru, îi răspunse gânditor Daemon. Roboţi de luptă ca 
tine i-au ucis aproape toată familia, acum nu-l mai are decât pe George. 

- El ştie ce s-a întâmplat? 

- Nu. Era prea mic. Dar asta nu împiedică să-i urască pe toți. 

- Cine? 

Cei doi s-au întors spre cel care se apropiase, este Ptracleos. Cel de-al treilea 
ca importanță din ierarhia tacită a grupului şi unul dintre cei mai buni războinici. 
Silueta înaltă a celui ce ar fi fost numit în vremurile de demult, când oamenii se 
considerau singuri în Univers, extraterestru părea decupată dintr-unul dintre 
arhaicele filme de groază care circulau în vremuri imemoriale pe Pământ: avea cam 
2 — 2,5 metri înălțime, frunte teşită şi nişte ochi albaştri-indigo de o claritate 
uimitoare. În spatele capului cutia craniană se continua cu un fel de creastă ce îi 
ajungea pe umerii largi. Mâinile se terminau cu 6 degete legate între ele cu o 
membrană străvezie iar degetele cu gheare groase şi lungi foarte asemănătoare cu 
cele ale felinelor de pe Pământ dar mult mai mari şi mai puternice. Dar, spre 
deosebire de felinele terestre care îşi retrag ghearele în pliurile labelor, Ptracleos îşi 
plia ghearele în partea exterioară a mâinii şi numai când îşi strângea pumnul 
dându-i astfel un plus de duritate. Picioarele extraterestrului arătau foarte uman cu 
diferența musculaturii scheletice foarte reliefate, a numărului de câte 6 degete la 
terminațţii şi a ghearelor de pe genunchi şi deasupra călcâielor. Aproape întreg 

corpul îi era acoperit de o blană rară de culoare cenuşie, cu puţin succes s-ar fi 
putut pierde cu uşurinţă în actualul peisaj. Într-un cuvânt, părea a fi ucigaşul 
perfect. 

Îi povestiră în câteva cuvinte situaţia Clarei, o situaţie dureros de comună, 
apoi trecură la subiectul care îi interesa cel mai mult: aşezarea taberei. 

- Cred că i-am lăsat mult în urmă pe Sticleţi, îşi dădu cu părerea Daemon. Am 
impresia că nici măcar corpul principal al refugiaților nu mai este în pericol direct 
de a fi atacat. 

Sticleţii erau una dintre cele patru tabere ce îşi duceau războiul la suprafața 
planetei, şi erau cei mai puternici. Ca rămăşiţele unui fost imperiu galactic de care 
aproape nimeni nu-şi mai amintea controlau cele mai multe planete din brațul de 
galaxie în care se aflau şi încercau să pună mâna - după părerea lor să recupereze 
ceea ce le aparținuse odinioară - şi pe restul dar mai ales pe resursele lor. 

- Nu cred că mai trebuie să îți reamintesc de situația în care ne aflăm, îl 
contrazise robotul, pentru a-ţi atrage atenţia că suntem departe de a fi în siguranță. 

- Ai dreptate, nu este nevoie să-mi aduci aminte. Acesta este şi motivul pentru 
care am şi ordonat aşezarea taberei în acest loc. Mâine ieşim la loc deschis şi vom fi 
expuşi atacului de pe ambele margini ale defileului. 

Dintre toate zonele de conflict de la suprafața planetei cea în care se aflau era 
cea mai sensibilă din punct de vedere strategic. Sticleții rămăseseră undeva în 
spate, dincolo de intrarea în defileu, şi rămâneau acolo cu excepţia unor incursiuni 
efemere... dar în față se întindea sfera de influenţă a două din principalele tabere 
inamice acestora: NomenAlowd şi Pteroborgii. Fiecare dintre ei controlau câte o 
latură a defileului pe cea mai mare parte a acestuia şi încercau de ani de zile să-i 
împingă înapoi pe cei din cealaltă parte. Nici una nu a avut un succes vizibil, 
defileul se dovedise o frontieră sigură - cu atât mai primejdios pentru cei care au 
încercat mereu să-l străbată. Faptul că erau supuşi unui foc încrucişat de o 
asemenea anvergură încât era aproape imposibil de supraviețuit i-ar face aproape pe 
toți să se răzgândească referitor la intrarea în zonă - totuşi nu a oprit decât prea 
puţini. Disperarea era mult prea mare, iar cei din convoi nu făceau excepție. Până în 
acel moment toţi cei care totuşi au intrat în zonă erau demult morți, mormanele de 
oase sau cartilagii a diferite specii şi rămăşiţe de roboţi sau cyborgi care le 
împărtăşiseră soarta începuseră cu mulți kilometri în urmă. 

Dacă armata-specie NomenAlowd era formată numai din roboţi sau cyborgi 
conduşi de un singur supercomputer iar Pteroborgii din diferite rase extraterestre în 
care erau prioritari cei din specia lui Ptracleos, câţiva cyborgi şi unii oameni... 
Sticleţii erau cea mai numeroasă şi cea mai neomogenă tabără dintre cele pe care 
Daemon le cunoştea: conţinea în primul rând oameni - urmaşii celor care puseseră 
bazele şi conduseseră un imperiul galactic vreme de 4 mii de ani — dar şi cea mai 
mare parte a raselor cunoscute care preferaseră să rămână loiale fostului sistem de 
valori cu toată decăderea lui. 

Odinioară fusese şi el unul dintre aceşti oameni dar un amănunt dureros şi 
îndepărtat al trecutului său personal îl făcuse să-şi schimbe părerea despre război 
în general şi despre Sticleți în special. Deveni astfel un Rătăcitor, o persoană care 
trăieşte la marginea războiului neacceptat de nici una dintre taberele puternice, o 
persoană care rătăceşte mereu printre stele în căutarea unui loc în care să poată 
trăi cu adevărat în pace şi linişte sau pur şi simplu în îndeplinirea propriului destin 
oricare ar fi el. Uneori aceşti Rătăcitori se opresc pe o planetă oarecare iar bazele pe 
care le construiesc acolo le fac viața amară vecinilor războinici. Convoiul se îndrepta 
tocmai către o asemenea bază care se întindea pe câțiva kilometri pătrați de cealaltă 
parte a defileului, în fosta deltă, locuitorii erau considerați cea de-a patra forță 
majoră de la suprafața planetei şi deocamdată singura şansă pe care ei şi cei care îi 
urmează o aveau. 

Daemon se smulse din gânduri la strigătul cuiva din spate şi se întoarse doar 
pentru a-l recunoaşte pe Paul Damian, un om încă tânăr - unul dintre puținii 
oameni de nădejde pe care ştia că se putea baza mereu. Oriunde şi oricum. Şi care-l 
însoțea în avangardă. Originar dintr-un orăşel din sudul continentului, şi-a petrecut 
primii 25 de ani din viață în aceeaşi zonă. După ce oraşul natal a fost distrus de una 
din incursiunile repetate venite din partea lui NomenAlowd a încercat să-şi 

reconstruiască viața în altă parte. După a treia distrugere a comunității a decis să 
plece de pe planetă - astfel s-a alăturat primului nucleu de refugiați încă de la 
început, când erau numai câțiva. Soţia şi copilul se aflau în cel de-al doilea corp de 
refugiați, iar Daemon ştia toate acestea. I-a şi întâlnit de câteva ori, dar nu s-au 
apropiat prea mult din punct de vedere relațional. Pe lângă amintirea fulgerătoare a 
acestei scurte istorii declanşate de un colț a pozei de familie ce ieşea din buzunarul 
mai tânărului său prieten, lui Daemon îi trecu prin minte că dacă Ptracleos nu i-ar 
fi salvat familia cu preţul trădării sale - aşa au considerat doar foştii lui camarazi, 
nu şi cei actuali — atunci ar fi pierdut fără să ştie doi prieteni de valoare. 

- Cum ne aşezăm tabăra? repetă Paul întrebarea. Folosim stâncile ca adăpost 
sau pornim scuturile de camuflaj în poziția actuală a vehiculelor? 

Daemon aruncă o privire în jur şi decise că o parte a utilajelor erau descoperite 
atacului exterior şi trebuia să le găsească un adăpost mai bun. O stâncă uriaşă 
aşezată în centrul spaţiului mai liber părea a fi cea mai potrivită dar avea nevoie de 
informații vizuale din toate unghiurile accesibile pentru a lua decizia corectă. 

- Vin imediat, îi strigă înapoi lui Paul. Voi duceţi-vă în recunoaştere, se 
întoarse el spre cei Dan şi Ptracleos, vreau să ştiu care este situația defileului 
înainte de căderea întunericului. 

Cei trei se despărțiră şi în timp ce Daemon se îndepărtă cu pas grăbit spre 
Paul Damian, extraterestrul înhăță câteva arme din primul vehicul şi o luă pe 
cărarea dintre stânci ce se întindea firav înaintea caravanei. Dan îl urmă. Ajunşi 
într-o fundătură se opriră iar Ptracleos întrerupse pentru prima oară tăcerea care se 
lăsase între ei. 

- Grozav! O fundătură! Credeam că senzorii tăi nu dau greş aproape niciodată. 

- Nu căutăm un drum prin care să încapă toată caravana. Acela coteşte la 
dreapta cu aproape 200 de metri în urmă. 

- Vrei să arunci o privire de ansamblu a defileului? 

- Corect. Asta ne-a spus Daemon să facem - este necesară o completare la 
datele furate din sateliții de supraveghere. 

- Dacă nu este nevoie să căutăm drumul spre defileu atunci să escaladăm 
stâncile din față. 

Robotul nu-i răspunse dar începu să urce pe zidul aproape vertical la fel de 
tăcut ca până atunci. Ptracleos aruncă o privire spre armura cenuşie a robotului şi 
la ţevile armelor a căror vârfuri apăreau aproape insesizabil în câteva locuri apoi îşi 
aruncă arma peste umăr şi o luă pe urmele lui. Ajunşi în vârf descoperi că se vedea 
o porțiune destul de mare a zonei de altfel imensă ce îi înconjura, mai mare decât 
crezuse, acoperită de un cer din ce în ce mai întunecat. Robotul se uită înapoi ca 
pentru a verifica ceva şi recunoscu o porțiune a taberei — trebuia să îi atragă atenția 
lui Daemon că o parte din utilaje mai erau încă expuse privirii. Vor fi camuflate de 
scuturi sau mutate. Se întoarse din nou „în față” şi în câțiva paşi îl ajunge din urmă 
pe Ptracleos acum întins pe burtă, folosindu-se de un binoclu puternic el urmărea 
pe deasupra unui bolovan deschiderea aproape imensă a defileului care se căsca la 
mai puţin de 3 metri în fața lor. Trebuie să aibă mai mult de doi kilometri lățime! Un 
firicel de apă ce lumina mat în întuneric - o urmă ştearsă a marelui fluviu ce 
odinioară, înainte de sosirea războinicilor, cursese maiestuos prin canalul de stâncă 
pe care de altfel îl şi săpase — îşi depăna susurul limpede al apei de munte undeva în 
dreapta lor. Ptracleos era conştient de faptul că vor trebui să străbată cea mai mare 
parte a drumului urmând cursul acestei ape şi se cutremură: nu i-a plăcut 
niciodată prea mult apa mai ales cea plină de substanțe chimice şi radioactive ce o 
făceau otrăvitoare. Războiul lasă întotdeauna în urmă amintiri de neuitat. 

Defileul era mort, sau cel puţin aşa apărea pe lentilele binoclului său. Nu se 
vedea nimic organic sau puncte generatoare de energie în afara sursei de radiații 
gamma a pârâului. Dar sursele de energie ecranate erau invizibile pentru senzorii 
binoclului, iar pârâul bloca chiar şi urmele rezidente ale unora dintre camuflajele 
cunoscute. 

- Vezi ceva? îl întrebă pe Dan. 

Ştia prea bine că ochii robotului erau mai buni ca a lui, puteau să vadă ceea 
ce lui îi scăpase. 

- Nimic. Defileul este pustiu. 


180 


- Atunci este timpul să ne înapoiem, spuse Ptracleos cu o privire spre cerul 
care se întunecase şi mai mult. 

Se ridică în picioare şi se îndreptă spre zona pe unde urcaseră. 

- Eşti sigur de drumul lateral care ne duce în defileu? îl întrebă pe robotul din 
spate fără se mai întoarcă spre el. 

Începu să coboare. 

- Da. La viteza standard vehiculele vor ajunge la marginea defileului în 2 ore şi 
47 de minute. 

Ajunşi jos Ptracleos o porni pe acelaşi drum care-i dusese acolo dar se opri 
după numai câțiva paşi şi se întoarse spre robot. Privi vreme de câteva secunde fața 
vag umanoidă şi ochii reci, metalici în spatele cărora se află două camere de filmat 
de mare rezoluţie cu o curiozitate vie. 

- Nu te-am întrebat niciodată acest lucru..., începu el şi ezită pentru un 
moment scurt, ...dar cum ai ajuns să fii numit Dan? Este un nume uman. 

Se aştepta ca robotul să refuze să-i răspundă, sau cel puțin măcar să se 
gândească un moment înainte de a o face. Dar răspunsul sosi aproape instantaneu: 

- Pe vremuri eram un robot de luptă din armata a şasea a lui GlobeNet. Ştii ce 
este? 

În vremurile de demult GlobeNet era un computer inteligent — probabil primul, 
probabil unul dintre primele - care i-a servit pe oameni la începutul colonizării 
spaţiului. Nu se ştie ce s-a întâmplat, dar la un moment dat acesta a încetat să se 
supună ordinelor primite, şi-a luat catrafusele şi a dispărut. Se spune că s-a refugiat 
pe o planetă din afara sferei de influență a oamenilor... de atunci s-a manifestat ostil 
tuturor formelor de viață fie inteligente sau nu, organice şi anorganice. Ostil tuturor. 

- Una dintre armatele lui este pe această planetă pe una dintre laturile 
defileului, aprobă Ptracleos. 

- Pe toată partea stângă, completă robotul. Acum 14 ani tereştri am fost 
avariat într-o bătălie şi am căzut în mâinile umor fermieri a căror muncă tocmai 
fusese distrusă de atacul celor ca mine. M-ar fi dezactivat complet şi iremediabil 
dacă nu ar apărut Daemon, el a fost cel care m-a salvat şi m-a ajutat să-mi repar şi 
să-mi înlocuiesc circuitele distruse. 

- De ce nu l-ai omorât? 

- La început am fost prea avariat pentru a putea face ceva, orice. Apoi s-a 
ocupat el de această problemă, m-a reprogramat şi m-a învățat să apreciez viața. 

- Dar numele? insistă extraterestrul. Tot el ţi la dat? 

- Da şi nu prea. Mi-a spus că ar trebui să-mi aleg singur un nume pentru a şti 
cum să mi se adreseze. 

- Te consideră un om. 

- Nu un om, un egal. Nu este acelaşi lucru. Deţin o inteligență şi o rapiditate a 
calculelor matematice mult superioară oamenilor dar îmi lipsesc câteva lucruri 
esenţiale pentru a fi pe picior de egalitate cu specia umană. 

- Care? dădu să întrebe Ptracleos dar robotul continuă înainte de o face. 

- Imaginaţia şi sentimentele. Am fost programat să mă ocup numai cu lucruri 
concrete: cu lupta şi cu strategia care să ducă la câştigarea acestei lupte cu orice 
preţ. 

Se opri pentru un moment ca să verifice unul dintre culoarele tăiate în stâncă 
undeva în lateral. 

- Fiecare unitate de luptă are număr pe şasiu care ajută la identificare lui în 
orice condiții, el este format din cifre, litere şi caractere alfanumerice. Bătălia în care 
am fost avariat a şters o porțiune a acestui număr... ceea ce a rămas au fost nişte 
litere şi nişte cifre aleatoare. Aşa a ieşit Dan. 

Logic. 

Semnalul de avertizare al unei santinelele îl întrerupse - se apropiau de 
tabără. Curând intrară în poiana de stânci în care vehiculele erau împrăştiate cam 
peste tot în urma încercărilor de a le ascunde de indiscretele priviri exterioare. 
Pasagerii erau aşezaţi în jurul unor surse artificiale de căldură sau mici focuri de 
tabără ce străluceau palid în întunericul aproape complet, doar ele şi stelele dese de 
pe firmamentul centrului apropiat al galaxiei întrerupeau monotonia întunecată a 
vălurilor de aer dens şi rece ce se prăvăleau deasupra lor. Temperatura scăzuse 

mult după ce soarele dispăruse dincolo de linia orizontului, acest lucru îi adunase 
pe toți la un loc iar acum îşi încălzeau hrana sau pur şi simplu încearcă să-şi piardă 
timpul înainte de culcare lângă un loc cald. 

Cei doi „fii rătăcitori” se apropiară de unul dintre focurile de tabără în jurul 
căruia puteau fi recunoscuţi cu uşurinţă Daemon şi Paul Damian cufundați într-o 
discuţie aprinsă. 

- ... din punct de vedere strategic Sticleţii sunt cei mai bine plasați, tocmai 
spunea Daemon. Deţin majoritatea sisteme solare locuite plasate într-un 
conglomerat care se întinde de-a lungul întregului braţ al galaxiei. lar dacă mai 
luăm în considerare sistemele solare folosite doar pentru resursele lor, dispersia în 
spațiu a inamicilor lor şi distanțele mari dintre aceştia nu se poate nega 
superioritatea netă a Sticleţilor. 

- Trebuie să te contrazic, îi răspunse Damian la fel de sigur de sine. Chiar dacă 
ar fi aşa cum spui nu cred că este necesar să-ți amintesc că şi tu ai fost un Sticlete 
dar ai renunțat. 

Un lucru greu de crezut se întâmplă: figura lui Daemon păru că se întunecă şi 
mai mult. Era evident că gândurile care îi treceau prin minte nu puteau fi deloc 
plăcute. 

- Tot mai mulți cedează şi pur şi simplu îşi părăsesc postul. Fiecare are 
motivul său personal dar cea mai mare parte a lor devin după aceea Rătăcitori şi se 
alătură forțelor existente. Estimez că în mai puţin de 100 de ani numărul acestora îl 
va depăşi chiar şi pe cel a Sticleţilor, cu condiția să nu fie nimiciți complet până 
atunci. 

- Rătăcitorii au cea mai mare rată a pierderilor din cauza lipsei de 
antrenament, arme, hrană şi medicamente, îl întrerupse fără nici o altă introducere 
vocea fără emoție a robotului. La nivel local pot avea succese aproape răsunătoare 
dar le lipseşte coordonarea la nivel galactic iar în cele din urmă acest lucru va conta. 

Firul conversației se pierdu pe măsură ce atenţia celor din jurul focului se 
mută spre cele două siluete ce se apropiau implacabil. 

- Ce aţi aflat? întrebă Daemon parcă într-o doară. 

- Două lucruri, îi răspunse Ptracleos. Deşertul este pustiu, nimeni nu ne 
aşteaptă să venim, dar apa pârâului este radioactivă. lar tabăra este parțial 
descoperită, indică el porțiunea pe care el şi robotului o văzuseră independent unul 
de celălalt ceva mai devreme. Ar trebui să-i mutaţi altundeva, în cazul unui atac 
aerian nocturn sunt ca şi morți. 

Daemon îi aruncă omului de lângă el o privire, suficient ca Paul să se ridice 
fără nici un cuvânt şi să se piardă aproape imediat în întunericul înconjurător. La 
puţin timp după aceea în zona indicată se auziră zgomotele specifice mutării unor 
corpuri mari, pentru câteva momente lungi Daemon rămase ca şi cum ar asculta 
acele zgomote deşi se gândea la situaţia în care se aflau. În ultimele câteva zile se 
gândise destul de des la asta fără a găsi o soluţie viabilă în afară de drumul pe care 
trebuie să-l termine. Trebuie să curăţ acest drum pentru cei care ne urmează şi să 
supraviețuim cumva în acest timp. Dar cum? lar pentru această problemă nu avea 
nici o soluție pentru simplul motiv că nu vedea viitorul. Situaţia nu era deloc bună: 
armata de refugiați avea să îşi continue drumul independent de ei şi ar fi fost, erau, 
imposibil de oprit dacă i-ar ajunge din urmă. De întors nu se puteau întoarce din 
cauza Sticleţilor, nu se puteau opri din acelaşi motiv. 

Dintr-o dată tresări, nu-şi dăduse seama când aţipise. În ultimul timp era prea 
obosit pentru a mai face conştientă trecerea de la starea de trezire la somn mai ales 
în situaţii ca aceasta, după o zi extenuantă. Era mulțumit, aproape fericit în măsura 
în putea să spere la fericire, că nu era el cel de pază pentru că astfel ceata 
multicoloră de fiinţe ar fi complet descoperită. În plus, probabil că ar fi plătit cu 
viața o asemenea eroare — nici chiar poziția sa în grup nu l-ar fi salvat. 

Se ridică în şezut şi încercă să identifice prin întunericul înconjurător sunetul 
ce-l smulsese din ghearele ademenitoare ale somnului, însă acesta dispăruse şi nu 
se mai repetă. Daemon se simțea înviorat, o stare trecătoare ce urma să dispărea în 
timp de minute... trebuia să acționeze cumva înainte ca oboseala să revină mai 
pregnantă ca înainte. Observă că focul îşi pierduse din putere - avea tendința 
aceasta atunci când rezerva de gaz era prea scăzută - şi, prefăcându-se că nu a 

auzit nimic dar cu toate simțurile calibrate la maxim, se apropie de butelie pentru a- 
l înteți. 

- Nu o face! 

Vocea robotului îl făcu pe Daemon să tresară instinctiv şi să se întoarcă la fel 
de repede spre sursa acesteia. Scrută întunericul din jur fără să vadă nimic în afară 
de punctele luminoase ale stelelor - ochii lui obişnuiţi cu lumina palidă a focului 
erau pe moment incapabili să vadă în afara cercului de lumină. Pe măsură ce 
mintea începea să-i lucreze într-un ritm infernal realiză cu rapiditate câteva lucruri 
esențiale: sistemul de camuflaj a robotului era capabil să îl facă invizibil mult mai 
bine ca întunericul aproape absolut care îi înconjura, Creaptiu — unul dintre sateliții 
naturali ai lui Geyard, planeta - îşi arunca lumina palidă pe undeva pe la răsărit 
dincolo de stâncile din jur în timp ce celălalt satelit, Cassiop, era încă sub linia 
orizontului dar nici acesta nu l-ar fi ajutat prea mult. Nici unul dintre cei doi sateliți 
naturali gemeni nu reflectau suficientă lumină spre suprafața planetei pentru a face 
vizibilă zona din jur. 

Un nou zgomot ca de explozie îndepărtată urmată aproape imediat de o lumină 
deasupra stâncilor din imediata apropiere şi de un zgomot nou. 

- Ce se întâmplă? întrebă Daemon. 

- O bătălie deasupra defileului, îi răspunse Ptracleos. 

Explozia unei alte nave îi lumină o parte din drumul lui Daemon care avansă 
cât mai rapid spre cei din primul rând, se împiedică totuşi de două ori până când 
ajunge într-un loc mai înalt decât restul unde îi găsi pe Dan şi Ptracleos urmărind 
spectacolul de după stânci luminat de palidul Creaptiu. 

- Cine? întrebă din nou cu o voce dintr-o dată răguşită. 

- NomenAlowd şi Pteroborgii. 

- Ceva Sticleți? 

- Nu. 

- Am fost observați? 

- Nu. Cel puţin nu încă. 

- Sunațţi încet adunarea şi pregătiți-vă de plecare. Nu trebuie să riscăm nimic. 

În timp ce tabăra se trezea din nou la viață şi începea să se adune undeva în 
spate, Daemon nu se putu abţine să nu urmărească bătălia aeriană. Era prea 
departe pentru a vedea corpurile navelor sau alte detalii de acest gen, dar exploziile 
erau atât de vizibile încât se puteau deosebi cu uşurinţă cele apărute la coliziunea 
din aer a navelor aparținând ambelor tabere, flăcările provocate de proiectilele 
energetice ale artileriei sau cele provenite din impactul navelor prăbuşindu-se pe 
solul mort al planetei. Acestea din urmă erau cele mai impresionante şi de un 
portocaliu roşiatic specific arderii vaporilor de carburant lichid care încă se mai 
foloseau la unele nave. 

În jurul lui Daemon tabăra începea să se pregătească pentru plecare deşi ştiau 
din experiență că aveau să rămână pe loc până va sosi momentul cel mai potrivit 
pentru a pleca. Nu părea să îi deranjeze acest lucru, era cel mai mic preţ pe care îl 
putea plăti pentru a rămâne în viaţă. 

- Este un spectacol magnific. 

O siluetă întunecată avansase prin întuneric până lângă Daemon, era tânărul 
George. 

- Dar mortal, îi răspunse negrul cel cărunt. Fiecare navă care se prăbuşeşte 
are piloţi la bordul ei, piloţi ca tine şi ca mine. Ei încetează să existe după explozie. 

- Nu! Nu sunt ca mine sau ca tine. Nu merită să trăiască, sunt nişte ucigaşi, 
nişte carcase învechite şi proaste de roboți şi nişte câini de cyborgi. 

Dacă ura şi desprețul ar fi putut lumina atunci adolescentul ar fi fost un far 
observabil de departe, Daemon nu-i putea vedea fața în detaliu dar îi simțea ochii ca 
două mărgele de sticlă reflectorizantă prin întuneric. Se cutremură nevăzut. 

- Dan şi Ptracleos sunt o asemenea carcasă învechită şi un câine, observă el. 

- Nu este acelaşi lucru, protestă George. 

- De ce? Pentru că sunt de partea noastră? 

Tânărul nu îi răspunse. 

- Ptracleos nu este un cyborg, dar nu se deosebeşte prea mult de cei din partea 
dreaptă a defileului. Sunt din aceeaşi specie şi au mentalitate asemănătoare, iar 

despre Dan... el este un robot exact ca aceia care pilotează navele pe care le vezi 
prăbuşindu-se. Ar putea oricând să piloteze o astfel de navă... singurul lucru care îl 
deosebeşte de ei este o parte a programului său. 

- Dar... 

- Nici un dar, îl înfruntă Daemon. Dacă este vorba să îi urăşti, urăşte-i pe toți 
nu numai pe unii. 

- Dan este prietenul meu, şopti George. 

- Dan şi ceilalți ca el plătesc păcatele celor care au construit computerul 
original. Şi noi împreună cu ei prin morții noştri şi suferința pe care ne-o provoacă. 

Vocea Clarei se auzi foarte aproape în spatele lor iar cei doi oameni se 
întoarseră spre ea uimiți. A-i lua apărarea unui robot, chiar dacă era ceva indirect, 
era ultimul lucru la care Daemon se aşteptase de la femeia prematur îmbătrânită de 
lângă el. 

- Eşti uimit, observă aceasta. Înainte de a spune ceva, dă-mi voie să îţi atrag 
atenţia că deşi îi urăsc mai mult decât îți poți închipui nu-mi pot permite să nu fiu 
realistă. Ştiu a cui este vina dar asta nu-mi schimbă cu nimic sentimentele. 

Femeia tăcu iar Daemon nu mai ştiu ce să spună. Ar fi dorit să-şi ceară scuze 
şi să-i spună că îi pare rău, dar nu avea pentru ce. Nu era vina lui că familia Clarei 
fusese măcelărită, cum nu era nici vina lui pentru tot acest război. Liniştea stranie 
care se lăsă între cele trei ființe umane ar fi devenit stânjenitoare dacă o a patra 
siluetă nu ar fi apărut pe neaşteptate între ei. Ptracleos. În acelaşi moment în care 
Daemon realiză şi foiala neliniştită care cuprinsese întreaga tabără, era de parcă 
aceasta tocmai ar porni cu toții în toiul nopţii spre o destinație necunoscută. Dar el 
nu dăduse un asemenea ordin. 

- Ce se întâmplă? întrebă George dintr-o dată alarmat. 

Lui Daemon întrebarea i se pare mai mult decât extrem de familiară, poate din 
cauza faptului că fusese pusă de atâtea ori în ultimele ore sau pentru că era pe cale 
să întrebe acelaşi lucru. 

- Trebuie să plecăm. Acum! 

Era rândul lui Daemon să devină alarmat de vocea alertă a creaturii. 

- De ce? 

- O navă... vine încoace. 

- Nu văd nimic. 

Abia atunci negrul scoase din centura de la brâu un binoclu cu infraroşii şi se 
uită pe cerul întunecat spre locul slab luminat al bătăliei. Chiar şi aşa, în afara 
exploziilor îndepărtate şi a navelor care se încrâncenau pentru un petec de cer nu 
vedea nimic neobişnuit care i-ar putea pune în pericol mai mult ca de obicei. 

- Unde este Dan? întrebă fără să-şi ia de la ochi binoclul. 

Trecu pe ultraviolete, nimic nou. 

- Îi pregăteşte pe ceilalți de plecare. 

Daemon se decise dintr-o dată: aveau să plece cât mai repede din acest loc. Nu 
avea prea multă experienţă de viață cu cei ca Ptracleos, dar până acum acesta nu îl 
dezamăgise niciodată. Poate că avea unele puteri psihice prin intermediul cărora era 
conştient de unele lucruri inaccesibile celorlalți şi care tocmai de aceea erau ținute 
secrete... dar despre asta avea să discute cu cel în cauză după ce vor ajunge la un 
loc sigur. 

- Să mergem, le spuse el întorcându-se spre tabără. 

Se precipitară spre zona în care se adunase cea mai mare parte a convoiului, 
în astfel de momente se putea vedea cu tot întunericul ăsta tâmpit diversitatea 
grupului. În acel spaţiu îngust erau adunate nu mai puţin de 4 specii care în mod 
normal nu ar fi stat împreună nici măcar pe aceeaşi planetă, mai erau şi o duzină de 
roboți menajeri şi cyborgi modificaţi pentru a se descurca în aproape orice situație 
care nu implica lupta. Şi Dan. Chiar dacă puţini dintre ei arătau acest lucru, 
războiul îi afectase pe toți indiferent de specie sau de structura chimică, oboseala 
fizică sau uzura sistemului de pârghii a roboților se putea vedea în mişcările celei 
mai mari părți a celor prezenți. 

- Ascultaţi-mă cu atenţie! strigă Daemon suficient de tare încât să fie auzit de 
toți dar să nu fie detectațţi. Trebuie să plecăm acum! Ne vom îndrepta spre ieşirea în 
defileu. 

- Dar acolo se duce o bătălie! răsări o voce din întuneric. 

- Acest loc nu mai este sigur. Nu vom ieşi dintre stânci dar vom căuta un 
adăpost în care vom sta ascunşi până dimineaţă sau până se termină bătălia. 

Nimeni nu mai comentă iar grupul se răspândi care încotro, primele vehicule o 
luară din loc cât de repede erau în stare fiind urmate aproape imediat şi de restul 
utilajelor. Clara şi fiul ei se urcară în ultima maşină de teren, era cea care le 
aparținea şi reprezenta un avantaj clar față de „căruțele cu coviltir” (numite astfel 
după un obicei vechi de milenii, se spune că din perioada când oamenii au colonizat 
un continent al planetei natale) trase de hibrizii între cai şi cămile - inginerie 
genetică în stare pură - ce formau grosul convoiului. Maşina era unul dintre 
puţinele lucruri care îi rămăsese Clarei de la soțul ei şi fusese una dintre primele 
vehicule pregătite de plecarea întârziată de discuția cu Daemon. O luară încetişor pe 
urmele celor aflaţi în față, aproape la pas, prin întunericul care umplea tot golul din 
jurul lor. 

- De ce nu ne lasă să folosim infraroşiile? se plânse George. De-abia se vede 
maşina din fața noastră! 

Femeia nu-i răspunse, nu ştia nici ea datele tehnice necesare pentru a-i putea 
da o explicație suficientă dar auzise că unele nave puteau simți dacă asupra lor erau 
îndreptate o sursă de energie indiferent dacă venea de la o armă ori de la sursa de 
radiații infraroşii a maşinii lor. Sau chiar a unui binoclu. 

Trecură astfel câteva zeci de secunde din momentul în care părăsiseră locul în 
care ar fi trebuit să-şi petreacă noaptea, apoi s-a întâmplat ceea ce parcă prevestise 
Ptracleos că avea să se întâmple: Clara abia cotise de două ori după nişte stânci de 
pe marginea drumului când deasupra tuturor se auzi o vâjâitură cumplită urmată 
aproape imediat de o explozie puternică în imediata apropiere. 

- Dumnezeule! exclamă femeia. 

Puseurile de frică îi străbătură pentru un moment corpul făcându-i capul să 
vâjâie dar curiozitatea şi înțelegerea totală urmate de un nou fior de teamă o făcură 
să oprească maşina şi să se întoarcă aproape imediat spre partea din spate. La 
lumina flăcărilor îl văzu pe Ptracleos pe o stâncă la jumătatea înălțimii defileului 
stând drept şi nemişcat cu arma la umăr întors cu fața spre tabăra acum pustie. 
Aceasta era vizibil inundată de flăcările ce mistuiau resturile unei nave prăbuşite 
chiar în mijlocul poienii dintre stânci. 

Clara ieşi din maşină şi îi făcu fiului ei semn să rămână înăuntru dar acesta 
nu o ascultă, împreună avansară până în dreptul creaturii. De acolo se puteau 
vedea foarte bine rămăşiţele navei prăbuşite şi efectele pe care explozia le avusese 
asupra mediului înconjurător: apocaliptic. 

- Dacă mai rămâneam mult aici..., se înecă Clara, ...am fi murit. Cum de ai 
ştiut? 

- O poveste lungă, îi răspunse sec extraterestrul. Poate că am să v-o spun într- 
o zi. 

- Acum ce facem? întrebă curios adolescentul. 

- Plecăm mai departe, îi replică maică-sa. 

- Şi cât mai rapid, o completă extraterestrul. Cel care s-a prăbuşit este un 
Pteroborg, vor mai veni cel puțin două nave ca să verifice dacă este mort sau nu. 

Se întoarse cu rapiditate spre ei şi aproape îi ridică pe sus în timp ce-i forța să 
se grăbească spre maşină. Cu un singur salt ce le dădu fiori de spaimă oamenilor — 
era aşa de uşor să-şi rupă toate oasele din corp dacă nu le-ar fi fost alături — 
ajunseră în apropierea maşinii. El a fost primul care intră şi se aşeză pe locul 
şoferului, porni vehiculul cât de repede se putea fără a atrage atenţia şi îi ajunse pe 
cei din fața lor în numai jumătate de minut. Convoiul se opri pe la jumătatea 
drumului spre defileu într-un loc care era cât de cât sigur, de data aceasta nu mai 
despachetară. Nimeni nu mai avea chef pentru asta ştiind că urmau să plece în 
numai câteva ore la sosirea dimineții sau chiar mai repede dacă era cazul. Preferară 
să se odihnească în timpul rămas în jurul surselor camuflate de căldură. 

La un moment dat George începu să-l caute pe Ptracleos printre maşinile şi 
celelalte utilaje, îl găsi în apropierea maşinii lui Daemon. Acesta era şi el prin zonă şi 
încercă să îl descoase pe Paul despre poziţia lui Dan, îngrijorat că robotul plecase de 
prea mult timp în recunoaştere şi încă nu s-a întors. Pentru prima oară de mult 

timp George îl ignoră pe Daemon şi se îndreptă direct spre creatura care îi salvase 
cu mai puţin de o oră în urmă. 

- Poţi să-mi explici şi mie ce s-a întâmplat acolo? indică el spre partea din 
spate. 

Creatura îl ignoră, părea ocupat cu aranjarea unor lucruri într-unul din 
utilajele din partea din față a convoiului. 

- Hei, cu tine vorbesc! 

În cele din urmă Ptracleos se întoarse spre cel de lângă el. 

- Nu ştii mai nimic despre mine. 

- De aceea te şi întreb asta. Vreau să ştiu cât mai multe lucruri despre tine. 

- Poate că nu vreau să-ți împărtăşesc aceste informații. 

- Nu vreau decât să ştiu cum ai reuşit să afli despre prăbuşirea navei înainte 
ca aceasta să aibă loc. Ai cumva darul anticipaţiei? 

Tânărul rămase tăcut în aşteptarea răspunsului iar tăcerea se lăsă între cei 
doi — nici celălalt nu era prea doritor să vorbească. 

- Ei bine? 

Adolescentul tresări, nu îi auzise pe Daemon şi Paul apropiindu-se. 

- Chestia asta este un lucru despre care vreau să aflu şi eu mai multe. 

Spre deosebire de George, Ptracleos nu păru surprins — parcă se aşteptase la 
asta. Termină de aranjat lucrurile din vehicul şi se întoarse cu tot corpul spre ei. 

- Ceea ce am să vă spun rămâne între noi, spuse apoi aşteptă până când cei de 
lângă i-au dat de înţeles că vor păstra tăcerea. Câteodată, mai ales când suntem în 
pericol sau supuşi la ceea ce voi oamenii numiți stres, eu şi cei din specia mea 
putem vedea viitorul. Este vorba doar de viitorul imediat - următoarele minute — şi 
pericolul personal, dar asta ne ajută foarte mult în timpul unei bătălii când pericolul 
apare cel mai des. 

- Pteroborgii au acest dar? 

- Nu sunt sigur. Interfața cu componentele electronice le-a produs o 
transformare importantă a creierului şi minții şi implicit o schimbare în modul lor 
de a gândi, nu am fost suficient de aproape de un Pteroborg pentru a-mi da seama 
dacă şi-au păstrat darul anticipaţiei sau nu. 

- Crezi că sunt capabili să ne simtă trecerea prin defileu? întrebă Paul. 

- Din punctul meu de vedere, dacă nu constituim o amenințare imediată nu au 
cum să ne sesizeze prezenţa folosindu-se de capacitatea de anticipare. 

Conversaţia se întrerupse atunci când Dan ajunse suficient de aproape de 
tabără pentru a putea fi observat, o duzină de ființe şi roboţi de toate tipurile se 
strânseră în jurul lui. 

- Bătălia este pe sfârşite, zise acesta, spre dimineață vom putea porni mai 
departe folosindu-ne de crepuscul şi de rămăşiţele din defileu. 

- Dar cei din cele două tabere nu vor căuta sau pândi după supraviețuitori? se 
interesă George. 

- Ba da, dar mai târziu. 

O explozie ce se auzi în apropiere îi făcu pe toţi să tresară alerți dar nu a fost 
urmată de nimic altceva şi s-au liniştit. Conversaţia a continuat dar la un nivel mult 
mai restrâns, numai între capii avangardei de refugiați. 

Efectele acestei conversații s-au putut vedea două ore şi jumătate mai târziu 
când caravana ieşi dintre stânci şi avansă încetişor spre firul apei folosindu-se de 
carcasele încă fumegând ale navelor prăbuşite în noaptea precedentă pentru a se 
ascunde. Fără a fi observate de sateliții de deasupra lor sau de navele aeriene cu rol 
de observatori ce treceau ca din întâmplare prin zonă vehiculele şi-au continuat 
drumul în acelaşi mod în aval spre baza la care sperau să găsească o cale de 
scăpare. 

- Eşti sigur că cei din urmă vor găsi drumul corect? îl întrebă Paul pe Daemon. 
Eu nu am văzut nici un fel de semn. 

- Sunt sigur, zâmbi negrul. lar semnele pe care le-am lăsat în urmă trebuie să 
fie invizibile pentru ceilalți, nu crezi? Dacă tu le-ai putea descoperi atunci înseamnă 
că le pot descoperi şi alții ceea ce nu este de dorit. 

Razele soarelui îşi făcură apariția printre marginea zdrențuită a defileului 
luminând porțiuni din ce în ce mai mari din peretele de stâncă ce se lungea aproape 

vertical spre cer nu departe de ei. Strălucirea nocturnă a apei radioactive se 
schimbă atunci când razele portocalii de lumină devenind aproape orbitoare. O parte 
din lumina astfel obținută ajunse pe prima maşină, cea în care erau cei doi. 

- O să avem o zi grea, observă Paul. 

- Mda. Dar ce zi nu este? 

În spatele lor, în maşina care încheia convoiul trei persoane stăteau înghesuite 
printre baloturile ce ocupau cea mai mare parte a spațiului. Clara şi fiul ei erau 
două dintre aceste persoane, cea de-a treia fiind de fapt un robot menajer modificat 
pe post de santinelă. 

- Ce frumusețe! exclamă George. Sunt de-a dreptul impresionat. 

De când a răsărit soarele el prefera doar să se uite prin cupola transparentă a 
maşinii la pereții înalți mai mult de un kilometru, chiar doi în unele locuri, şi la 
stâncile şi mormanele de pietre ce răsăreau ocazional din aceşti pereţi în forme de o 
complexitate impresionantă. Era ca şi cum cineva sau ceva, o conştiinţă foarte vastă 
şi de o putere copleşitoare, le-ar fi modelat astfel — statui-mărturie ale unei naturi de 
o sălbăticie de neînțeles definitiv marcate de război. 

Stâncile şi pietrele din nisipul încă rece ce acoperea albia fostului fluviu le-au 
dat de furcă mult mai mult chiar dacă nu erau chiar atât de impresionante. Deşi 
demult fusese una dintre cele mai bogate zone, spuneau poveştile, nici un fel de 
plantă sau ceva care să dovedească că la suprafața planetei existase odinioară viață 
nu se vedea în raza lor vizuală — radiaţiile ucigaşe pustiiseră totul lăsând în urmă un 
peisaj la fel de mort pe cât de sălbatic. Numai unele țipete îndepărtate a unor păsări 
ce rămâneau aproape întotdeauna invizibile s-au putut auzi din când în când 
deasupra defileului, nimeni nu părea să ştie dacă acestea erau ultimele urme ale 
vieţii care odinioară împânzise întreaga planetă cu vitalitatea atât de specifică ei sau 
spionii uneia sau ambelor tabere de pe marginea defileului. 

- Stai liniştit, nu te mai foi atâta, încercă maică-sa să îl potolească. Mă încurci. 

Maşina se deplasa destul de încet față de ceea ce era în stare dar erau obligaţi 
să facă astfel pentru că în cazul lor cei mai înceţi, adică utilajele trase de animale, 
făceau regulile. Dar tot răul era spre bine: terenul era în multe locuri foarte 
accidentat iar detectorii de mişcare de pe marginea defileului şi de pe sateliții de 
supraveghere de pe orbită i-ar fi reperat aproape instantaneu la o viteză prea mare. 

Aproape de amiază femeia frână brusc pentru a nu intra în vehiculul din față — 
ceva se întâmplase iar aceasta se oprise şi rămăsese nemişcat. Ca toată coloana, de 
altfel. Nu se putea vedea cauza, dar George reuşi să observe nervozitatea animalelor 
de tracțiune - unul dintre acestea se ridică pe cele două picioare din spate 
rămânând cu 4 picioare în aer vreme de câteva secunde după care se lăsă cu 
greutate şi zgomot înapoi pe sol şi pe toate cele 6 membre. 

Coborâră amândoi. 

- Ce s-a întâmplat? se interesă femeia. 

Nu a primit nici un răspuns, sau cel puțin unul în cuvinte: robotul menajer 
din maşină emise un mesaj de alarmă iar ea se precipită înapoi înăuntru. În scurt 
timp tot convoiul încremeni în crepusculul care încă acoperă porțiunea de defileu 
încercând să se identifice cu fundalul. Câteva scuturi personale de camuflaj de 
rezonanță mică au fost activate iar convoiul se opaciză şi mai mult. 

- Sunt navele care vin să ridice rămăşiţele luptei. 

Dan apăruse pe neaşteptate lângă ultima maşină a convoiului luându-l pentru 
a doua oară prin surprindere pe tânărul rebel în ultimul ciclu noapte-zi. 

- De unde ştii? se miră acesta. Robotul de-abia ne-a spus şi nouă acest lucru. 

Întoarse privirea spre robot dar răspunsul era evident în strălucirea carcasei 
mate pe care o măsură cu o privire lungă, îşi mută privirea înapoi în fundalul din 
care veniseră. Undeva în depărtare se mai puteau observa unele urme palide ale 
iadului care coborâse - sau urcase, după părerea altora - la suprafața planetei cu o 
noapte înainte. 

- Senzorii mei îmi indică că deasupra acelei porțiuni de defileu există 4 nave 
venite din partea stângă, din direcţia ora 8, îi răspunse robotul. 

- NomenAlowd? 

- Chiar ei. 

- Nu văd nimic, se strâmbă George. 

- Dar sunt acolo. 

Daemon şi Paul Damian apărură şi ei în dreptul ultimei maşini urmărind cu 
atenţie ceea ce se întâmpla în spate: 

- Ce fac? 

- Strâng rămăşiţele propriilor nave, îi răspunse robotul. Este procedura 
standard. 

Clara îi aruncă o privire dezgustată: 

- Dar de ce? 

- Resursele nu sunt infinite. 

- Nu credeam că..., începu să se mire Paul dar se opri la vederea corpului 
întunecat al unei nave de luptă apărând undeva în dreptul unei culmi din partea lui 
stângă. Pteroborgii, arătă spre ea. 

Binoclurile se îndreptară aproape imediat spre ea iar nava încremeni pentru 
câteva momente suspendată deasupra stâncilor apoi cobori şovăind spre ei. Toate 
sursele de energie care mai rămăseseră active de-a lungul convoiului se stinseră cu 
o rapiditate impresionantă. Nava ajunse până la cam 300 de metri deasupra 
fundului defileului apoi se opri din nou, din afară nu se observa nimic dar cu toții 
erau siguri că ea cerceta solul nisipos şi plin cu stânci cu cea mai mare atenție. Un 
animal de tracțiune fornăi atrăgând asupra lui o duzină de priviri ucigătoare, dar se 
potoli la imboldul ființei de lângă el. Nava de deasupra nu observă nimic din acest 
incident, sau cel puțin se prefăcu că nu observă nimic. 

În momentul în care ea reveni la suratele ei şi se îndreptară toate spre zona 
pătăliei Paul îşi şterse sudoarea care i se prelinsese pe frunte şi față, nu era încă 
cald dar el era deja ud leoarcă. 

- Era aproape, şopti. Prea aproape. 

Dar privirea lui Daemon îi confirmă faptul că pericolul încă nu trecuse, exista 
posibilitatea ca o nouă bătălie să continue pe locul celei vechi iar ei nu avea nici o 
şansă să scape neobservaţi. Tensiunea crescu până la cote aproape insuportabile în 
următoarele câteva minute dar nimic nu se întâmplă. Se părea că un consens se 
stabilise între cele două tabere, un consens la fel de straniu precum periculos 
pentru oamenii care îi erau martori. 

- Credeam că singurul lor scop este să se distrugă reciproc, spuse George cu 
voce tare când totul se sfârşi. 

- Este, îl aprobă robotul. 

- Atunci cum poţi să îți explici asta? 

- Nu pot. Nu sunt în locul lor. Pot doar să enumăr care sunt posibilitățile. 

- Ce-ar fi să o lăsăm asta pe altă dată? îl opri Daemon. 

I-o luă înainte Clarei care pornise spre cei doi cu o privire nu tocmai de bun 
augur, acum că aceştia erau relativ despărțiți se mulțumi numai să-l înghesuie pe 
George în maşină fără a lua în considerare protestele acestuia. 

Rămaseră pe loc în următoarea jumătate de oră până când navele dispărură 
din raza lor vizuală şi de pe senzorii maşinăriilor. apoi vehiculele porniră încetişor 
unul după altul şi convoiul îşi continuă drumul. Defileul era deja destul de luminat 
pentru ca, din anumite locuri mai înalte, să se poată vedea până în depărtare şi 
pentru a se putea admira adevărata sa imensitate şi splendoare. Paul nu se putu 
abține să nu facă asta. 

- Trebuie să recunosc, este un defileu foarte frumos pentru o Vale a Morții. 

- Deci eşti conştient de porecla care i-a fost dată acestui defileu. 

- Da, sigur. Moartea ne pândeşte la fiecare pas. 

- Din dreapta şi din stânga, indică negrul marginea superioară a defileului, din 
spate şi din față, dar mai ales de deasupra. 

- Din toate părţile, îl completă Paul. 

Daemon rămase o clipă pe gânduri de parcă ar fi căutat să-şi amintească ceva 
sau să se decidă asupra unui lucru important. 

- Eşti un om credincios? 

Paul nu păru afectat de schimbarea subiectului. 

- Nu. De ce? 


188 


- Nici eu, dar de-a lungul lungilor mele peregrinări am ajuns să cunosc mulți 
oameni cărora religia le-a fost de foarte mult ajutor. Există şi o religie care m-a 
impresionat, umană de altfel, a cărui adepţi cred într-un singur zeu. 

- Am auzit şi eu de ea. Cică zeul ar avea puteri absolute şi răspunde la numele 
de Dumnezeu. 

- Exact. Chiar asta este. 

- Şi? Chiar crezi în aşa ceva? 

- Tot ei spuneau că dacă nu crezi în zeu lor şi nu el există atunci nu pierzi 
nimic. Dar dacă El — ei preferă să i se adreseze cu E mare - există atunci pierzi totul. 

- Eu prefer să nu pierd nimic. Cred doar în mine şi în ceea ce pot face cu 
mintea şi mâinile astea două. 

- Ei bine, revenind la ceea ce vreau să spun, atunci am auzit o rugăciune ce se 
spune de obicei la o înmormântare de-a lor care s-ar potrivi foarte bine pentru noi. 

- Dar nu suntem morți! 

Paul părea amuzat, tonul şi un zâmbet aproape ironic întins peste toată fața 
lui dovedeau acest lucru. 

- Nu mi-o mai amintesc foarte bine, dar sună cam astfel. Să-mi spui după 
aceea părerea ta. „El mă paşte în păşuni verzi şi mă duce la ape de odihnă, îmi 
înviorează sufletul şi mă povățuieşte pe cărări drepte din pricina Numelui Său. 
Chiar dacă ar fi să umblu prin Valea Umbrelor Morţii nu mă tem de nici un rău că 
Tu eşti cu mine”. Nu mă întreba ce înseamnă toate acestea... chestia cu religia mă 
depăşeşte mult. 

Paul se mulțumi să mormăie. 

- Interesant... M-aş fi mulțumit cu ceva mai mult despre călătoria noastră, nu 
după cea pe care o facem după moarte. 

Fața negrului se încreți într-un zâmbet, Paul Damian nu se va schimba 
niciodată. 

- Se spune că mulți ar fi încercat să treacă prin acest defileul în ultimii ani, de 
când cu războiul şi cele două armate ce şi-au fortificat poziţiile de ambele părți a 
văii. Nimeni nu a supraviețuit, sau cel puțin nu a supraviețuit şi am aflat noi. 

- Nu este acelaşi lucru? 

- Nu. 

Negrul evită în ultimul moment un bolovan ce apăruse de nicăieri în calea lor 
apoi îi aruncă lui Paul o privire scurtă, dar deosebit de puternică şi iscoditoare după 
care îşi mută atenţia înapoi la drum. 

- Dacă cineva ar fi supraviețuit atunci ar putea spune ce ne aşteaptă mai 
departe, zise sumbru. 

- Dar nu avem date de la sateliții de supraveghere? 

- Nu ştii..., începu Daemon dar se opri amintindu-și ceva. Nu ai cum, nu ai 
fost de față. Ştii numai că Dan a intrat în rețeaua sateliților de securitate şi a 
preluat unele date despre geografia Defileului Morţii. Ceea ce nu ştii însă este că 
aceste date sunt folositoare, dar şi insuficiente. Să cunoşti configurația terenului nu 
este acelaşi lucru cu a cunoaşte terenul pe care l-ai parcurs odată. 

Paul deschise gura încercând să spună ceva dar o închise la loc înainte de a 
spune vreun cuvânt - nu mai avea nimic de comentat. În acel moment un sunet îl 
făcu să ridice instinctiv privirea spre acoperişul transparent iar ceea ce văzu îl făcu 
să scoată un adevărat strigăt în timp ce imaginea din fața ochilor se schimbă 
fulgerător. O adevărată ploaie de stânci se prăbuşea în dreapta lor, nu departe de 
locul în care se aflau şi, sub impulsul gravitaţiei, stâncile urmară panta albiei 
fostului fluviu îndreptându-se vijelios spre maşină şi pârâul otrăvitor de dincolo de 
ei. Maşina coti brusc înaintea stâncilor care ar fi lovit-o în plin luând în acelaşi timp 
şi o viteză considerabilă, Daemon încearcă să iasă din calea avalanşei de stânci pe o 
traiectorie paralelă. 

Reuşi aproape pe deplin, doar o stâncă desprinsă de restul şuvoiului lovi 
autovehiculul cu putere oferindu-i un impuls suplimentar care o dădu peste cap, 
obiectul apoi ricoşă şi se rostogoli mai departe în albie. Şi mult praf mai mult sau 
mai puţin radioactiv îi acoperi, pe ei şi maşina. 

Tuşind şi strănutând Daemon reuşi să se strecoare afară prin uşa acum 
întredeschisă, primul lucru pe care-l făcu a fost să verifice dacă fusese detectată 

vreo navă aeriană prin zonă. Răspunsul fu unul bun: nici una. Stâncile încă se mai 
rostogoleau pe undeva, prin vale aşa că timpul de reacţie era încă prea mic pentru a 
fi detectaţi... deocamdată. Se strecură rapiditate sub adăpostul temporar al uneia 
dintre stâncile din imediata vecinătate — expus luminii solare corpul lui nu era la fel 
de greu de reperat ca partea inferioară a maşinii acoperită deja cu un strat de nisip 
şi praf suficient de gros pentru a se pierde în peisaj fără nici o problemă. În ciuda 
oricărui pericol îl strigă pe Paul dar nu primi nici un răspuns. Abia după câteva 
strigăte acesta catadicsi să răspundă cu un geamăt adânc, capul plin de praf şi 
sânge închegat începu să se mişte undeva în penumbra corpului maşinii. 

Tocmai atunci o adiere ca de vânt începu să bată pe lângă el, dar asta avea tot 
atâtea în comun cu vântul precum avea şi Daemon cu rămăşiţele în vindecare ale 
maşinii. Căci maşina începuse deja să se vindece, în curând urma să fie ca nouă. 
Ceva îl smulse pe Paul dintre aceste rămăşiţe înainte ca el să fie strivit şi/sau 
asfixiat de procesul de vindecare, ceva ce nu avea nici o legătură cu prezența 
negrului în zonă. Ceva invizibil, un corp metalic al unui robot de luptă camuflat de 
un câmp de invizibilitate personal. 

- „„.restul? Ce s-a întâmplat cu restul coloanei? 

Buzele pline de praf şi lipsite de salivă ale lui Daemon abia reuşiră să spună 
aceste cuvinte atunci când robotul îl puse pe Paul în apropierea lui, la adăpost. 

- Două animale ucise şi utilajul avariat, toţi din ea sunt morți: 4 oameni, un 
hibrid cauratian şi doi cyborgi. 

Deznădăjduit Daemon se lăsă pe spate până întâmpină rezistența uscată a 
stâncii. 

- Are nevoie de îngrijiri. Repede. 

Robotul era aplecat asupra lui Paul cercetându-l pe toate părțile folosindu-se 
de datele medicale pe care Daemon ştia că le deține într-o celulă de memorie. lar 
dacă el spunea că ființa umană avea nevoie de îngrijiri, atunci chiar avea nevoie. 
Negrul se ridică cu greutate în picioare, cât mai alert. 

- Clara. Adu-o aici. 

- E medic? 

- Nu cu diplomă, dar ştie multe. Este cea mai indicată. Du-te, am eu grijă de el 
până atunci. 

Robotul plecă iar Daemon se aplecă asupra rănitului. Reuşi să desluşească 
câteva răni sângerânde la nivelul frunţii şi scalpului, cu siguranță mai avea şi 
câteva contuzii. Nu observă nici un fel de răni la nivelul corpului sau membrelor, 
dar ce ştia el? Se apucă să-i şteargă praful de pe față şi răni, era tot ce putea să 
facă. 

Au trecut câteva minute bune până să observe mişcare în zonă în afara celei a 
automobilului ce zvâcnea în încercările de a-şi reface integritatea şi forma caroseriei. 
Sosirea femeii şi a robotului a fost însoțită de mişcarea de fundal a două nave de 
patrulă. Nu le-a fost greu să le identifice: NomenAlowd. Structura perfect 
aerodinamică şi fără carligă a navelor lor era distinctă, deci foarte uşor de 
recunoscut. 

- Roboții! 

- Sper că ceilalți s-au ascuns sau s-au camuflat cum i-am învățat. Altfel sunt 
morți cu toții. 

Nimeni nu-i răspunse negrului, de fapt nici unul dintre ei nu îndrăznea să 
scoată vreun sunet în apropierea unor nave cu IA (Inteligență Artificială) pornite să 
ucidă - să-şi ucidă toți duşmanii indiferent de structura lor bio-chimică şi să nu 
lase nici un supraviețuitor în urmă. Navele se apropiară survolând zona de la 
înălțime mică şi trecură mai departe evitând cât mai mult teritoriul controlat de 
Pteroborgi. Se întoarseră după puţin timp iar la cea de-a doua trecere întreaga zonă 
cu având avalanşa în centru fu înghițită de flăcările exploziilor, vehiculul şi 
cadavrele au dispărut fără urmă - nu aveau să mai găsească nimic ce ar putea fi 
recuperat sau îngropat cu cinste. 

Suflul exploziei ajunse şi la cei încă bine adăpostiți de corpul stâncii, 
smulgând maşina şi mai multe blocuri solide de stâncă din jur şi de pe jos 
aruncându-le peste tot. Din fericire, oare? , maşina opri pentru a doua oară năvala 
corpurilor solide din exterior salvându-i dar blocându-i sub stâncă. Praful şi fumul 

pline cu scântei şi flăcări năvăli prin crăpături, viciind aerul şi aşa greu respirabil — 
totul se făcu negru înconjurându-i cu un strat protector de întuneric. 

- Modul standard de a şterge orice urmă. 

Propoziția lui Dan sună la fel de banală de parcă i-ar fi anunțat că afară era o 
dimineaţă frumoasă şi însorită. Câteva minute mai târziu înăuntru continua să fie la 
fel de întuneric ca mai devreme, doar aerul s-a mai limpezit un pic de praful şi 
fumul în suspensie. Doar un pic. 

- Simți ceva, acolo afară? îl întrebă Daemon pe robot. 

- Date insuficiente pentru o concluzie corectă. Nu simt nimic prin preajmă. 

- Dar EI ne pot vedea semnăturile termice? 

Clara era alarmată pe bună dreptate, capacitățile unei asemenea nave de luptă 
erau deseori de-a dreptul impresionante chiar şi pentru un luptător cu experienţă. 
Foarte impresionante şi chiar mai ucigătoare. 

- Stânca este un bun izolator. Pietrele de aici, de pe această planetă, au 
această proprietate după ce au fost supuse la o anumită doză de radiații gamma. 
Dacă Dan nu simte ditamai nave de luptă acestea nu au aproape nici o şansă, 
crede-mă, este aproape imposibil, să ne simtă ele pe noi. 

Minutele trecură fără ca ei să facă ceva. Aşteptau. Era necesar să fie suficient 
de siguri de lipsa oricărui pericol zonă înainte de a ieşi, timp în care femeia se folosi 
de prilej pentru a-l pansa şi îngriji pe Paul cât putu de bine în condiţiile acelea. 

- Va supravieţui? o întrebă îngrijorat negrul. 

- Nu ştiu. Depinde de îngrijirile pe care le va primi mai târziu. Cât timp 
estimezi că ne va lua până la destinație? 

- Dacă nu apare nimic important, 24 zile. Cel mult patru săptămâni. 

- Fără îngrijiri medicale nu va supraviețui mai mult de 10 zile. Dacă le va trăi 
şi pe acelea. 

Lui Daemon nu-i plăcea deloc situaţiile în care Dan emitea judecăţi, cu atât 
mai puțin cea respectivă. 

- Hei!..., încercă să riposteze. 

Dar nu avea cu cine să se certe — pe de o parte Dan nu ar fi înțeles niciodată 
sentimentul de prietenie profundă şi respect ce-l lega de Paul Damian, pe de altă 
parte robotul tocmai le făcea loc spre exterior împingând cu putere rămăşiţele 
maşinii. Dură aproape două minute până ce prima rază de lumină străluci din nou 
peste ei, din afară Ptracleos şi doi oameni îi ajutară să dea la o parte ultimii 
bolovani. Tânărul George se învârtea printre ei în tentativele sale de a-i ajuta dar era 
ignorat de toți. 

- Maşina este de neutilizat, remarcă Daemon. 

Şi-ar fi manifestat ciuda şi furia cu glas tare şi fără reținere dacă nu ar fi fost 
urmărit cu atenţie de toţi din jur - adică de cei ce-şi puseseră într-un fel sau altul 
speranțele în el. 

- Aveţi vreo soluție? întrebă dar ştia deja răspunsul. 

Viaţa unei singure persoane, oricât de mult ar ţine la acea persoană, era mult 
mai puțin importantă decât vieţile tuturor. A lor şi a celor din urmă, a mulțimii. 
Trebuia să continue traseul în modul deja stabilit şi să marcheze zonele sigure - nu 
exista nici o altă opţiune. 

- Poate cei din urmă au suficiente resurse... 

- Nu, nu. Nu-l putem lăsa aici, chiar dacă laboratorul lor portabil mai 
funcționează până atunci ar muri fără nici un fel de îngrijire. Nu putem acţiona 
numai pe presupuneri. 

- Dar... 

- Nici un dar, Clara. Ar însemna moarte sigură, atât pentru el cât şi cei pe care 
aş fi forțat să-i las împreună cu el în urmă. Max, fă loc într-o vehicul pentru rănit. 
Dan, Ptracleos, luaţi-l. 

A durat câteva minute bune până când corpul rănitului a fost transportat cu 
delicateţe peste peisajul dezolant şi încă fierbinte de pietre topite, i-a fost pregătit 
adăpost într-un atelajul rezervat răniților. Clara rămase cu el pentru a-l îngriji în 
continuare în măsura posibilităților în timp ce un Daemon îngrijorat, răvăşit şi 
obosit până aproape dincolo de resursele sale personale trecea în capul coloanei 
încercând să-i liniştească pe cei intrați în alertă şi să-i reorganizeze. George, 

preatânărul George, a fost expediat înapoi la maşina din capătul din spate a 
coloanei cu un cyborg alături pentru o dublă protecţie. În cele din urmă, doar abia 
după ce a fost scanată întreaga zonă în căutarea unui traseu alternativ şi a 
posibilelor pericole şi totul a fost considerat sigur, coloana de refugiați se puse în 
mişcare pe noul drum. 

În cursul restului zilei nave de mai multe tipuri - ale roboților, cyborgilor şi 
chiar câteva ale Sticleţilor - survolară defileul dar nici una nu îi observară. Unii ar 
putea spune, şi chiar au spus-o, că erau norocoşi dar norocul nu avea nici o 
legătură cu cele prin care treceau. Vina o purta două lucruri la fel de importante: 
duritatea şi complexitatea terenului umplut de radiaţiile solare şi ale cursului de 
apă radioactiv şi mai ales antrenamentul forțat pe timp de ani de zile a universalei 
dorințe de supraviețui. Experiența de ani de zile, de o viaţă, în arta războiului şi a 
camuflajului îşi spunea cuvântul - trăiau, deci erau mai buni decât vânătorii lor. 
Trebuie să fie, aşa este Viața. Aşa este Războiul. 

Au înnoptat la baza uriaşului perete de stâncă din porţiunea controlată de 
Pteroborgi protejați de elemente naturale şi de câmpurile holografice şi de camuflaj. 
Dar mai ales de întuneric. Nimeni nu i-a tulburat, nici o luptă între cele două forțe 
dezlănțuite şi nici un accident stupid. Doar câteva patrule de ambele părți, ceva 
obişnuit acum. 

Daemon reveni în utilajul ce reprezenta adăpostul rănitului, Clara era încă la 
căpătâiul lui veghind. Aşteptând ca el să moară sau să fie mai bine. 

- Ce căldură! exclamă ea. Chiar trebuie să mergem aşa de încet? Nu-mi 
răspunde, iar ea îşi însoți vorbele cu un gest, nu vreau să ştiu. 

- Cum se simte? 

- Într-un cuvânt: rău. Devine câteodată conştient apoi leşină din nou - are un 
hematom cranian apărut în urma traumatismului. Nu ştiu cât de grav este pentru 
a-ți prognostica evoluţia ulterioară. Ar putea foarte bine să moară în următoarele ore 
sau să îşi revină şi să mai trăiască 100 de ani. 

- A spus ceva? Ceva important? 

- Depinde. Ceea ce am înţeles la un moment dat este că tot el are dreptate. Ai 
vreo idee ce a vrut să spună prin asta? 

Daemon surâse trist. Ştia: Paul Damian nu se va schimba niciodată. Îi explică 
în cât mai puţine cuvinte conversaţia lor de mai devreme. În acea perioadă sosi şi 
George care se opri între ei şi continuă să asculte tăcut. 

- Tu cum te simți, băiete? se interesă la un moment dat Daemon de el. Cum 
este în spatele coloanei? 

- Bine, domnule. Supraviețuim. 

O umbră de sfială îi străbătu ființa de altfel dezinvoltă şi voluntară, un 
adevărat războinic la o vârstă foarte tânără. Poate de aceea a folosit termenul de 
„domnule” pentru o persoană pe care de altfel o strigă pe nume, sunt foarte 
apropiați, dar numai el ştia ce gândea. Părea însă vizibil îngrijorat, pentru Paul şi 
pentru mama lui, pentru ei toți. 

Au pornit a doua zi de dimineaţă chiar înainte de răsărit. Pe măsură ce 
întunericul lăsă loc crepusculului iar acesta luminii noua porțiune a imensului 
defileu li se dezvălui în fața ochilor. La drept vorbind nu se deosebea prea mult de 
porțiunea din ziua anterioară, adică o aglomerare de stânci, pietre şi nisip pe o 
lățime ce varia de la câteva sute de metri la aproape doi kilometri şi uneori chiar mai 
mult. Toate acestea cuprinse între pereţi înalți de până la un kilometru luminate pe 
părți de lumina galben-portocalie uşor roşiatică a soarelui şi de apa radioactivă a 
fostului fluviu. Totul era de o sălbăticie şi frumuseţe deosebită, o frumuseţe 
ucigătoare care îţi taie răsuflarea. Nu li s-a mai întâmplat nimic deosebit în acea zi, 
doar traseul greu le-a creat unele. 

- Nu vă faceţi probleme, spuse Paul Damian când deveni conştient pentru 
câteva minute, dacă noi mergem atât de greu, închipuiți-vă cât repede vor merge cei 
din urma noastră. 

Situaţia lui părea să se stabilizeze undeva pe la foarte rău în ciuda tuturor 
medicamentelor pe care Clara i le turna pe gât cu greutate. Acest lucru era ceva bun 
- nu murise încă - dar şi rău deoarece această posibilitate putea apărea oricând. 
Dar starea de spirit a unui personaj de legendă-erou aproape invincibil — iar această 

apropiere era aproape insignifiantă - pe care o afişa Paul aproape îi garanta 
siguranța supraviețuirii. 

Noaptea au petrecut-o în câmp deschis. Au folosit proiectoarele holografice 
pentru a camufla vehiculele pe post de stânci şi bolovani, lucru perfect posibil din 
cauza deselor schimbări de peisaj, şi au încetat benevol comunicațiile pe tot restul 
nopții. 

Dimineaţa următoare George se trezi tremurând, plin de sudoare ca urmare a 
unui mai vechi coşmar ce-l tulbura uneori în toiul nopţii, se trezi de asemenea şi cu 
o armă încărcată aflată undeva la nivelul feţei şi chiar în dreptul ochilor. Dacă nu ar 
fost suficient de speriat cât pentru următoarele câteva vieţi ar fi început să tipe, să 
urle îngrozit, dar cu toate acestea se mulțumi — între noi fie vorba a „se mulțumi” era 
o descriere foarte blândă a reacției sale —- doar să încremenească şi să se holbeze la 
capătul întunecat şi foarte rotund al ţevii armei cu puls de lângă el. Încetişor aruncă 
o privire în jur şi remarcă că tot singur era, dacă organismul cibernetic de lângă el 
putea fi cu succes ignorat. Singurul lucru care se schimbase era poziția lui în timpul 
somnului — pesemne că doborâse din greşeală arma rezemată de peretele interior a 
maşinii şi ajunsese atât de aproape de el. Din fericire, poate singurul lucru bun din 
ultimul timp, siguranța era pusă iar trăgaciul era - deocamdată - departe de orice 
parte a corpului. Sau de orice parte mobilă în general, căci cyborgul era programat 
să ignore aproape orice în afara unui pericol imediat. 

Tânărul îndepărtă cu un gest aproape violent arma de lângă capului lui apoi se 
ridică din pat cu alt gest, de data aceasta doar unul rapid. leşi doar pentru a se lovi 
cu capul de peretele de stâncă creat de un aparat holografic în jurul maşinii. Fără 
nici o rană - era doar o hologramă - dar încă somnoros, tresări pentru a doua oară 
şi se feri cu un gest inconştient. Aerul răcoros al dimineţii, soarele încă nu răsărise, 
îl trezi repede. 

- Nu te sfătuiesc să ieşi, domnule. Nu este sigur. 

Cyborgul ieşise după el. 

- Spune-mi, se întoarse George, ce senzori foloseşti? 

- Cyn... 

- Nu mă interesează tipul. Senzori pasivi sau activi? 

- Pasivi, domnule. 

- Poţi lua legătura cu celelalte maşini? 

- Da. Dar programul nu mi-o permite. Mai sunt aproape 29 de minute până 
când soarele va răsări şi ne va ecrana suficient de mult semnalele. 

- Bine, bine..., încercă să scape tânărul de flecăreala cyborgului. Mai spune-mi 
un lucru, mama a trecut noaptea asta pe aici? 

- Nu, domnule. Nici ea, nici altcineva. 

- Bine, intră înăuntru şi aşteaptă-mă. 

După ce mai aşteptă două sau trei minute pentru a se trezi pe deplin George 
intră în maşină doar pentru a-şi lua o haină mai caldă şi trecu spre exterior prin 
câmpul holografic de protecţie călcând astfel un consens bine stabilit al taberei: 
reducerea până la anulare a schimburilor de orice fel dintre vehicule. Zgribulit, se 
cutremură după numai câteva secunde înghețat de aerul răcoros, aproape rece al 
dimineţii. Îşi strânse haina mai bine în jurul corpului uitându-se circumspect în jur, 
nu se vedea nimic în afara întunericului aproape deplin - de-abia vedea la un metru 
sau doi în față. Dar nu era singur: mai erau şi alții în jur, cei de-ai lui şi Ceilalți. 
Duşmanii. Şi mai ştia un lucru: dacă vreunul dintre soldaţii taberelor de pe 
marginile defileului, care dintre ei nu avea importanţă, i-ar fi urmărit plimbarea ar fi 
fost imposibil ca el să îl vadă înapoi. Din pricina întunericului şi a morții subite care 
l-ar fi cuprins în următoarele secunde... dar protecția taberei era prea bună pentru a 
permite asta - cu siguranță că aparatele de supraveghere şi santinelele l-au reperat 
deja. 

Dar oare au reperat şi umbrele care parcă curg pe lângă el? 

La numai câţiva metri depărtare de maşina-camuflată-în-stîncă a mamei lui 
George observă unele umbre ce se mişcau împreună cu el dar într-un mod ciudat. 
Parcă independent de mişcarea lui sau de orice element natural. Privi repede spre 
cer, spre cei doi sateliți ai planetei aflați aproape de zenit dar în locuri diferite — 

răsăritul îi va găsi cam în aceleaşi puncte - dar nici unul dintre ei nu reflecta 
suficientă lumină de la Soare pentru a lumina mai bine. 

Toate instinctele sale îl sfătuiră să grăbească pasul pentru a se pune la 
adăpost, la adăpostul maşinii blindate, iar George le urmă după un timp suficient de 
lung pe care şi-l rezervă pentru a studia cât mai discret umbrele din jur. 
Nenumărate. Sau cel puţin atât de multe i se par, nenumărate şi nepăsătoare la tot 
din jur. 

- Mamă, mamă!!! 

Cu răsuflarea aproape tăiată George năvăli ca un bolid plin de praf prin stânca 
holografică şi mai apoi direct în maşină şi începu să se bâlbâie încercând să-i 
descrie mamei şi a celorlalți doi umanoizi — Paul dormea ca un prunc — din maşină 
ceea ce văzuse. 

Ce a urmat a fost foarte asemănător cu o explozie de dimensiune mică cu 
centrul în maşina tocmai menționată, pe măsură ce oamenii din mica tabără au 
început treptat să se agite luând poziţii defensive. Nu au mai reuşit să-l lase pe 
tânărul George deoparte, doar el fusese cel ce le atrăsese primul atenţia, aşa că el se 
regăsi lângă preferaţii săi: Daemon, Dan şi Ptracleos. 

Ultimul îşi arătă nemulțumirea cu voce tare, nimeni nu detectase nimic. Nici 
un străin, nici o semnătură energetică în afara celor deja cunoscute şi luate în 
considerare,... 

- La naiba, a se considera acest lucru drept echivalentul speciei respective, nu 
a fost detectată nici măcar nici o mişcare suspectă. 

Căci nimeni nu descoperi nimic în neregulă. Numai defileul deşertic şi 
întunecat şi amenințarea ascunsă dar nu mai puțin iminentă a celor două armate 
din zonă. 

- Ce anume ai văzut? se grăbeşte să întrebe Daemon. 

- Umbre, îi răspunde cel interogat, adică tânărul George. Umbre neclare ce 
alunecă, adică alunecau, printre maşini şi utilaje. Hibrizii fornăiau, îşi aminti un 
detaliu ce-i scăpase, ce scăpase de fapt tuturor. 

- Ce vârstă ai? 15-16? 

George încearcă să protesteze dar renunţă în ultimul moment. 

- 16 ani tereştri. Aproape 17. 

Daemon rămase o secundă pe gânduri de parcă ar încerca să-şi amintească 
ceva apoi se repezi spre una dintre maşini. 

- Vino cu mine. 

Luă ceva din autovehicul şi, cu George încă pe urmele lui, se înapoie cu 
aceeaşi repeziciune spre cea mai apropiată margine a taberei. 

- Ce vezi? Vezi cumva una dintre acele umbre ciudate? 

- Da, peste tot. 

Aparatul se dovedi a fi un scaner termic în formă de ochelari folosit de obicei 
pentru detecția intruşilor suficient de proşti pentru a-şi lăsa vizibilă semnătura 
termică. Dar, după cum toţi ştiau, în cazuri extreme putea fi folosit şi chiar era 
folosit pentru măsurarea temperaturii corpului, uman sau nu. Acum însă Daemon îl 
folosi pentru a detecta variațiile infime de temperatură din jur: curenții slabi de aer, 
uşoarele modificări de temperatură ale rocilor ce se răceau fiecare în ritmul său, 
George apoi şi Dan lângă el... siluetele nedefinite de frig-lumină mată ce trec printre 
ei, printre şi prin stânci şi maşinile camuflate în stânci, peste tot. 

Instinctiv aproape scoate un strigăt dar se opri. Nu pentru că a vrut să se 
oprească, dar un nod în gât îl opri. Poate emoția, poate ceva îndepărtat din memoria 
lui, poate ceva personal parcă îl strângea de gât din interior spre exterior şi nu îl 
lăsa să vorbească. Îşi dă jos ochelarii termici cu un gest obosit, dar imaginile 
continuară să-i joace prin fața ochilor încruntați. Ceva mai mate, dar umbrele erau 
în continuare acolo. 

- Nu văd nimic neobişnuit, îi anunță Dan. Ei bine, puştiule, se pare că de data 
aceasta te-ai înşelat. 

- Dar nu mă înşel! protestă vehement cel ce altădată ar fi protestat cu tot atâta 
vehemenţă la apelativul de „puştiule”. ELE sunt aici! Spune-i, se întoarse el spre 
negrul care stătea stingher între ei uitându-se fix într-o singură direcție, Daemon — 
spune-i că nu mă înşel! 

- Nu te înşeli, tinere, răspunde acesta dar abia după un timp. Umbrele sunt 
printre noi. 

Mai mult şoaptă, răspunsul îi surprinse pe toți chiar şi pe Daemon. lar dacă 
fața robotului ar fi putea exprima uimire, sau măcar dacă acesta ar fi fost capabil să 
o simtă, acela era momentul potrivit pentru a o arăta. Dar Dan nu reacţionă decât 
printr-o schimbare frecventă de spectru şi bandă energetică până când găsi mereu 
acelaşi nimicul înconjurător - rămase la modul standard de viziune nocturnă. 

Una dintre umbre se apropie de ei parcă desprinzându-se de curentul năvalnic 
ce de altfel înconjura toată tabăra - probabil răspândit prin tot defileul — şi părea să 
urmeze cursul fostului fluviu, cel pe care îl vor urma şi ei cu aproximaţie pentru cea 
mai mare parte a drumului. Umbra prinse formă parcă luminându-se în acest timp 
şi cu surpriză, şoc şi o oarecare durere, George mai întâi şi apoi un Daemon 
atenționat, îl recunoscură pe... 

- Paul?! Ce faci aici? Trebuie să... 

Toate întrebările muriră pe buzele dintr-o dată prea bătrânului Daemon, 
remarcă de asemenea că pe fața calmă şi uşor surâzătoare a prietenului său nu se 
poate vedea nici rană sau cicatrice, nici o urmă a accidentului de ieri. Adică de 
alaltăieri, este aproape dimineață. lar dacă ar fi să ia în considerare remarca 
robotului alăturat, Paul Damian nu se vedea deloc. 

- Spune-i lui Dan că nu are cum să mă vadă aşa, spuse Paul. Să încerce... 

Urmă o serie de date tehnice despre rezonanța magnetică pe care nici măcar 
Daemon nu le înţelese pe deplin, dar ce ştia el în domeniul tehnologiei avansate? 
Însă au avut efectul scontat căci simți cum robotul tresare de parcă ar fi fost 
împuşcat şi se întoarce cu fața direct spre Paul Damian cu câteva din armele 
integrate în corpul metalic activate. 

- Ce s-a întâmplat cu tine? Parcă ar trebui să fii rănit?! 

Tinereţea îşi cere încă o dată drepturile, căci Daemon îşi închide înapoi gura 
fără să apuce să spună nimic. Se întoarse spre George, cel care tocmai s-a impus în 
fața tuturor, atât de tânărul George, cu o privire întrebătoare pe o față vizibil 
îngrijorată: 

- Paul a murit în noaptea aceasta. Probabil de curând, altfel aş fi aflat deja. 

- Ai mai avut de-a face cu... să spunem fantome, remarcă Paul. Cel puţin de 
două ori până acum, dacă nu mă înşel. 

- Asta sunt şi ei, fantome? iar Daemon arată undeva spre exterior. 

- Suflete, spirite, fantome... Astea-s doar câteva cuvinte care le pot descrie. Ei 
preferă însă să se numească Cei de Dincolo. 

- Cum? Vorbeşti de parcă ar fi creaturi vii. 

- Chiar sunt... Sunt foarte vii. La fel de vii ca şi tine şi ca şi mine. Ca noi toți. 

- Paul, îi atrase atenția cu naivitate George, dar tu eşti mort. 

- Tinere, iar vocea lui Paul deveni foarte caldă şi familiară, doar corpul meu a 
murit. Eu am rămas la fel de viu ca întotdeauna. Şi da, se întoarse spre Daemon, 
întrebarea ta este foarte firească. Există viață după moarte. De fapt, şi Paul zâmbi 
larg, nu există moarte aşa cum ne imaginam noi până acum. 

- Am atâtea întrebări... 

- Sunt sigur. Dar nu pot să îți răspund acum la ele. Altă dată, îți promit. 

- Trebuie să pleci, nu-i aşa? 

- Da, tinere. Trebuie să plec cu ei, turma se apropie de sfârşit. 

- Ne vom mai întâlni vreodată, prietene? 

- Aproape sigur, dragul meu Daemon. Ei sunt peste tot la suprafața planetei, şi 
cred că voi mai sta un timp cu această civilizație a Celor de Dincolo pentru... să 
zicem că suficient timp pentru a-i înțelege mai bine. Sunt atât de..., iar fantoma tăcu 
pentru o clipă de parcă şi-ar căuta cuvintele, atât de diferiți de restul. Sau dacă nu 
se poate altcumva..., mai există oricând alte reîncarnări. 

Paul îşi întoarse capul de parcă ar verifica existența sau inexistența unei cvinte 
persoane, un gest complet uman, apoi le zâmbi larg. Un zâmbet pentru fiecare în 
parte, pentru toți. 

- Încă ceva. Leviatanul avea dreptate. Nu total, dar a fost pe drumul cel bun. 
La revedere, prieteni. 

În faţa privirilor înărmurite ale oamenilor şi parcă indiferente ale robotului 
fantoma începu să se estompeze uşor în noapte; în scurt timp, câteva secunde, 
redeveni una dintre umbrele de energie, de lumină mată, ce îi înconjuraseră până 
mai devreme. În curând dispărură complet, noaptea era din nou în parametri 
normali. Banali s-ar putea spune, adică cu obişnuitele pericole înconjurătoare. 

A trecut mult timp până ca cineva să îl poată urni pe Daemon de pe piatra pe 
care s-a aşezat după ce prietenul său a dispărut din raza sa vizuală. Nimeni, nici 
chiar Clara pornită să-i dea o veste îndurerată, nu a îndrăznit şi nu a putut să-l 
tulbure. Un Dan netulburat, Ptracleos şi mai ales George care şi-a oprit mama din 
drum cu o acțiune deosebit de energică au constituit un zid de netrecut. 

- A murit cu onoare, trebuie să-l înmormântăm cu onoare! 

Această frază purtată de un vântuleț stârnit parcă din senin în crepusculul 
dimineţii peste liniştea de altfel aproape absolută avu darul să-l trezească pe 
Daemon din reverie, el tresări puternic şi se ridică cât era de înalt. Vocea atât de 
tânără era binecunoscută printre toți chiar şi atunci când continua să se certe cu o 
tonalitate din ce în ce mai crescută cu cineva care îi scăpa privirii conducătorului. 
Acesta se apropie de cel ce vorbeşte prea tare şi-l întrerupse în mijlocul propoziției: 

- Nu putem să-l lăsăm doar aşa,... 

- Ba da, George. Putem să o facem, au mai făcut-o şi alții, am mai făcut-o şi 
noi. 

- Dar... 

Ajuns alături de cei doi Daemon îl recunoscu pe cel/cei cu care discuta 
George, căci Ghobdy sunt o specie de ființe bipede adaptate destul de bine la 
căldura deşertică a planetei dar cu o conştiinţă ancestrală de tipul albinelor din care 
se şi trag de fapt. Dacă dialoghezi cu unul, dialoghezi cu tot stupul - o sarcină grea 
chiar şi pentru un războinic rătăcitor din obişnuință, diplomat din necesitate cu 
experiență. 

- Dar asta nu înseamnă că o vom şi face, interveni negrul. 

Toţi tăcură subit. Autoritatea bătrânului era poate mai pregnantă ca niciodată, 
devenise o problemă personală pentru el. 

- Îi vom amenaja un mormânt discret undeva în interiorul unei stânci şi ne 
vom ruga la toţi zeii pe care îi cunoaştem ca acest mormânt să nu fie pângărit. 

Faţa lui George se lumină subit, dar nimeni nu putea spune ce anume era mai 
întunecat: fața lui de dinainte sau fața lui de acum. 

- Nu vrem să fim descoperită urma pe care o lăsăm pentru... restul. 

Tânărul a ezitat înaintea ultimului cuvânt iar lui Daemon nu-i fu greu să-şi 
dea seama de ce: în unele limbi şi dialecte „ceilalți” seamănă destul de mult cu „cei 
de dincolo”, probabil că şi cel de lângă el ştia acest lucru. Mai mult ca sigur, fiul 
„doctoriţei” încă se resimțea vizibil după evenimentele ultimei nopți. 

- Din cauza acestui lucru şi pentru că ştiu că Paul ar fi furios să îi lăsăm 
corpul aşa, la întâmplare. Şi crede-mă, un Paul Damian furios nu este un lucru prea 
plăcut de văzut. Şi mai ales de simțit. 

George avu surpriza să constate pe fața lui Daemon o expresie ce aducea cu o 
strâmbătură, fiorul înțelegerii faptului că bătrânul se referă la mort de parcă ar fi 
încă viu îl străbătu cutremurându-l. Dar cine nu i-ar da dreptate după ultima 
noapte? 

- Atunci aşa să fie, îl auzi pe Ghobdy cedând iar el se grăbi să aprobe. 

A fost o înmormântare simplă, lui Paul i-ar fi plăcut, în interiorul unei stânci 
oarecare. Vocea unei femei se auzi peste liniştea tulburată numai de susurul apei 
nu prea îndepărtate şi de ţipătul abia auzit unei păsări nevăzute - Daemon avu 
deosebita surpriză să recunoască vocea Clarei şi o versiune a rugăciunii pentru 
morți pe care i-o recitase lui Paul cu numai trei zile înainte. 

- Lui Paul i-ar fi plăcut, îşi aude vocea murmurând. 

O picătură de apă sărată i se scurse pe obrazul uscat de soare, era o lacrimă. 
În cele din urmă cineva făcu un semn parcă cunoscut, o cruce de dimensiuni mici, 
Oare de ce?, iar grupul se răspândi încetişor, fiecare spre vehiculul său. Au rămas în 
acelaşi loc pentru tot restul zile: activitatea navelor părea să se intensifice brusc. La 
un moment dat câteva explozii se auziră în depărtare dar atât de puternic încât îi 

făcură să iasă din adăposturi, după toate aparențele cineva trage aiurea în peisajul 
dezolant al defileului. 

- Cineva vânează fantome astăzi. 

Vocea răsună în toate staţiile lor de emisie recepţie dar din cauza pârâiturilor 
statice lui Daemon îi fu greu să o recunoască. Ba nu, era chiar imposibil. Aproape 
îşi smulse corpul principal al stației din la centură în încercarea de a-l porni cât mai 
repede, trebuia ca individul să primească o lecţie cum se cuvine pentru imprudența 
lui. 

Însă nu apucă să transmită nimic prin eterul local, o mână puternică îi 
întrerupe brusc conexiunea în vreme ce alta îi smulse microfonul şi casca din urechi 
legate printr-un singur cablu subțire dar rezistent de pe umăr. Robotul nu spuse 
nimic, dar Daemon îi urmări gestul doar pentru a vedea una dintre navele Sticleţilor 
apropiindu-se de ei. Din cauza luminii puternice nu era vizibilă în spectrul 
observabil, dar se putea vedea reflexia vagă a razelor solare de scuturi. Suficient 
pentru ei. Treptat, exact ca la antrenamente şi ca de altfel ca şi până acum, cei din 
tabără au început deja să se disperseze căutând adăpost activând şi scuturile 
personale de camuflaj la o valoare minimă, insuficientă pentru a fi detectată sub 
formă de emisie energetică. 

Tocmai la timp, căci o a doua navă - o navetă de fapt pentru că acel tip de 
aerovehicule erau pentru o singură persoană - trecu pe deasupra capetelor lor foarte 
aproape de sol. Praful şi nisipul radioactiv se ridică aproape imediat în urma navetei 
orbindu-i pe cei de la nivelul solului, acoperind totul — cel mai bun camuflaj din 
ultimul timp. 

- Da’ tare proşti trebuie să fie ca să îşi irosească muniția aşa aiurea. 

Pentru cei din convoi deveni cât se putea de clar că piloţii foloseau aceeaşi 
frecvenţă ca şi ei — Trebuie să fie tare sigur de ei pentru a nu folosi nici un sistem de 
criptare a transmisiei! — şi că orice intervenţie din partea celor din urmă reprezintă o 
curată sinucidere. Nu le mai rămânea deci decât să asculte cât mai mult din 
conversaţia celor doi. 

- Sau poate că nu tocmai proşti. Poate descărcările electromagnetice ciclice de 
la suprafață au un fundament care ne scapă. 

- Puteţi fi siguri de asta... 

Dar piloții nu aveau cum să audă vocea murmurată a lui Daemon, nu au cum 
să ştie nici gândurile şi sentimentele. 

- Oricum superiorul este curat, doar ne-am ocupat noi de... 

În acest moment conversaţia a fost acoperită de paraziți — erau prea departe 
pentru a fi detectați cu aparatele lor. Daemon uită să respire pentru câteva 
momente, dacă ceea ce credea el era adevărat atunci toată armata de refugiați ce 
trebuia să-i urmeze nu mai există. Poate măcelărită, poate luaţi prizonieri şi duşi 
oriunde altundeva, poate... Oricum, dacă nu sunt încă morţi vor fi în curând. 

Minute mai târziu în adăpostul Clarei - în maşină şi în jurul ei, la umbra 
camuflajului - se putea regăsi cea mai importantă parte a celor din grup - o 
versiune locală a unui consiliul de luptă. Cu toții cunoşteau deja frânturile de 
conversație surprinse de aparate, iar cei mai mulți dintre ei bănuiau deja motivul 
sau motivele pentru care au fost chemați. 

- Am motive să cred că grosul grupului de refugiați nu mai există, începu 
Daemon fără nici introducere. 

Reacţiile de stupefacție nu întârziară prea mult, ba chiar de loc. Câţiva chiar 
încercară să protesteze dar fără prea mult efect. Cu toţii ştiau ce înseamnă cursul 
superior al vechiului fluviu, cel din amonte de defileu, erau conştienţi şi de faptul că 
restul refugiaților erau tocmai acolo... iar dacă cursul superior a fost curățat de 
Sticleți atunci şansele ca supraviețuitorii, dacă mai existau supraviețuitori, să-şi 
poată continua drumul prin această zonă erau aproape nule. 

- V-am chemat pentru că aştept propuneri de la voi. Ce facem? Ne continuăm 
drumul ca şi cum ar fi încă în viață sau ne întoarcem? 

- Ne continuăm drumul. Dacă sunt morți nu mai avem ce să facem pentru ei. 

- Ne întoarcem... 

- Nu ne putem întoarce. Nu am supraviețui! 

- Am o idee. 

Vocea lui George a fost auzită numai de Daemon, dar s-a dovedit suficient 
pentru ca acesta să-i acorde întreaga sa atenţie. 

- Ce idee? 

Iar atenţia tuturor se îndreptă cu rapiditate spre tânărul George. 

- Nu putem trimite una dintre maşini în urmă? Doar una. Condusă de... să 
zicem Dan şi cu mine. Sau oricine altcineva. Vom putea ajunge din urmă cu 
uşurinţă acest grup, mai ales dacă nici nu vă veți grăbi prea tare. 

Daemon nu se putu abține să nu zâmbească: 

- Tinere, ai o idee bună... dar tu ştii ce mi-ar face, ce ne-ar face la toți, mama 
ta dacă te-aş lăsa să pleci într-o asemenea aventură? Şi mai ales cu Dan? 

George rânjeşte: 

- Cred că dacă armatele roboților şi a Pteroborgilor ar fi între tine şi ea ar fi în 
stare să le facă praf şi pulbere doar pentru a ajunge la tine, şi asta doar pentru a te 
ucide. 

Cu un zâmbet larg pe buze Daemon simţi un fior de teamă în jurul coloanei 
vertebrale, în tot spatele pe care şi-l îndreptă cu o mişcare — o ştia pe Clara capabilă 
de aşa ceva. Un şuierat le întrerupe pentru câteva momente conversaţia până când 
cele câteva nave inamice survolară toată zona aproape de nivelul solului. 

- Vor continua aşa o bună parte din zi şi aproape toată noaptea, spuse 
Daemon. Sunt sigur că se apropie un atac din partea Sticleţilor, va fi un atac foarte 
important. 

- Să fie oare atât de slăbite forțele roboților şi a Pteroborgilor încât...? 

Ptracleos nu îşi mai termină întrebarea, era de la sine înțeles. Sticleţii nu şi-ar 
fi putut permite un atac masiv cu două părți inamice puternice. 

- Aproape sigur că bătălia de acum câteva zile a fost mai importantă decât am 
crezut. 

Murmurul lui George nu a fost auzit de data aceasta de nimeni, dar cu 
siguranţă aceste gânduri erau împărtăşite de majoritatea. 

În lumina întâmplărilor din ultimele câteva zile şi a concluziilor de mai sus s-a 
decis că ideea lui George urma să fie pusă în practică, de altfel el a fost primul care 
s-a oferit voluntar. Din nou. Şi tot din nou a fost refuzat. 

- Ptracleos este gata să meargă înapoi în recunoaştere, spuse acesta la un 
moment dat. 

- El şi cu mine am fi o echipă excelentă pentru această sarcină, îl completă 
Dan. 

- Dar din păcate nu ne putem lipsi de amândoi în acelaşi timp, le tăie avântul 
Daemon. Am fi prea descoperiți. 

- Atunci trimiteţi-i pe Ptracleos şi Ghobdy, interveni George. Aşa îi îimpăcăm pe 
toți şi putem fi în legătură continuă cu ei. 

Daemon păru uimit şi chiar şi era. Până în acel moment nu îi trecuse niciodată 
prin minte că adolescentul dintre ei ar avea calități de conducător, Oare ce alți aşi 
mai are în mânecă? 

Nu mai reuşi să afle, pentru că după luarea mutuală a deciziei finale lucrurile 
se precipitară iar maşina aleasă a fost pregătită pentru cei doi şi în mai puţin de o 
oră a şi plecat. Spre seară maşina Clarei, ajunsă dintr-o dată prima, porni în 
direcția opusă într-o scurtă misiune de recunoaştere. Ceea ce atât Daemon cât şi 
Clara au aflat numai pe urmă, după căderea nopții, când negrul s-a întors a avut ca 
efect o supărare-furie-îngrijorare de moarte: George dispăruse. 

Au răvăşit toată tabăra şi porțiunea de defileu imediat înconjurătoare doar 
pentru a afla într-un târziu că tânărul se afla la câțiva kilometri departe de tabără, 
bine ascuns până de curând în portbagajul maşinii lui Ptracleos şi Ghobdy. După ce 
i-a îngrijorat de moarte pe cei doi — la drept vorbind ei au fost gata să-l omoare 
pentru asta - aceştia au decis că este prea târziu să-l trimită înapoi. Prin 
intermediul lui Ghobdy i-au anunţat pe cei din convoi de prezenţa băiatului şi s-au 
pus la adăpost. 

Clarei i-a trebuit mult timp să adoarmă cu toate încercările lui Daemon de a o 
linişti, dar în cele din urmă aţipi în sunetele molcome ale unei ode de război despre 
un îndrăgostit de demult care a plecat la luptă împotriva duşmanilor, i-a trebuit un 

război pentru a se întoarce la ființa iubită doar pentru a muri împreună cu ea la 
următorul raid al Sticleţilor. 

Imagini pline de sânge şi violență, sunete de case arzând şi oameni gata să 
moară în mijlocul flăcărilor, apoi ale ruinelor fumegând. Mult fum, multă durere, iar 
în mijlocul lor roboții de luptă şi navele de pe cer. Ochi înroşiţi, corp îndurerat, 
suflet chinuit de plânset după soțul mort în brațele ei... apoi copilul începe să ţipe 
de undeva de dincolo de fum. Clara, o femeie tânără şi frumoasă, o frumusețe 
răpitoare, se târăşte până la el pentru a-l lua în braţe, trebuie să-l facă să tacă altfel 
vor fi descoperiți. Nu-l poate pierde, nu şi pe el. Fața copilului este roşie, plină de 
lacrimi, înconjurată de haine de bebeluş altădată albe dar acum înnegrite, parțial 
arse, murdare. În acoperă fața cu o pătură, îl ia în braţe, îl strânge. Copilul tace dar 
este mort, sufocat de strânsoarea prea puternică. Imaginea este înlocuită de 
imaginea plină de sânge a unui adolescent strivit de corpul masiv al unei stânci, 
deasupra pluteşte o navă familiară în timp ce o față foarte cunoscută a unui robot 
este aplecată deasupra cadavrului lui George. 

Clara se trezi cu un zvâcnet căutând instinctiv arma de alături, dar ea nu era 
acolo. Nu era nici unde o lăsa de obicei. 

- Nu te mai agita aşa. Am pus-o bine, departe. 

Cu ochii larg deschişi Clara se ridică în şezut cu un salt: Dan-robotul era chiar 
lângă ea, veghind. Arma ei alături lui — şi-o recuperează dintr-o singură mişcare. 

- Ai avut un coşmar, m-am gândit că este mai bine să izolez orice posibil 
pericol ce ar putea veni de la o armă folosită sub stres. 

Tăcere. Şi o privire neîncrezătoare. Robotul nu o privea, dar continuă de parcă 
i-ar fi citit gândurile: 

- Ştiu prin ce ai trecut, dar când vei înțelege că sunt de partea voastră? Nu ai 
înțeles deja că poţi avea încredere în mine? 

Pentru un observator exterior neavizat toate acestea ar părea oarecum stranii: 
un robot de luptă ce se uita numai înainte parcă direct spre focul palid şi vorbeşte 
singur, iar lângă el o femeie care se mulțumea doar să se uite la el. În cele din urmă 
ea se decise să vorbească: 

- Cei ca tine mi-au ucis familia, spune cu greutate şi de parcă i-ar scuipa 
cuvintele în față, şi nu vă voi ierta niciodată pentru asta. Nici pe tine şi nici pe 
ceilalți. Singurul motiv pentru care te tolerez în preajma mea şi a fiului meu este 
pentru că Daemon are o oarecare încredere în tine şi te consideră necesar pentru a 
supraviețui, dar să nu mai faci niciodată aşa ceva!... Dacă aş putea v-aş distruge pe 
toți... 

- Atunci de ce nu o faci? Poţi să începu cu mine, sunt aici. 

Robotul se mişcă pentru prima oară, când femeia îi văzu pieptul în strălucirea 
palidă a focului se cutremură îngrozită: o gaură de mărimea unui pumn se căsca 
chiar în mijlocul pieptului metalic cu circuitele interioare erau nefiresc de protejate. 
Ceva ce nu putea să fie decât sursa principală de energie era complet expusă, tot 
felul de fire ce ieşeau din ea luminau la intervale regulate ca bătăile unei inimi. Prin 
corpul femeii trecu un fior ciudat la înțelegerea faptului că ar putea să distrugă totul 
cu o singură încărcătură a armei. 

- Arma este încărcată iar piedica este trasă, auzi ca prin vis vocea robotului. 
Dacă vrei să mă distrugi fă-o acum sau să nu mai doreşti acest lucru niciodată. 

După ceea ce i se păru femeii o foarte lungă ezitare degetul de pe trăgaci se 
relaxă şi puse arma deoparte. În secunda următoare robotul se îndepărtă de ea şi de 
foc fără nici un alt cuvânt. Încă buimacă femeia nu reuşi să se reculeagă după 
acțiunea robotului şi nu făcu nimic altceva decât să uite la el cum se îndepărtează. 

- Bănuiam că aşa vei face, şi i-am spus-o. Nu îl poţi distruge oricât de mult îi 
urăşti pe cei ca el, ai prea multă nevoie de el personal pentru a o face. lar George 
ține la el ca la un prieten... 

Vocea cea nouă o făcu pe Clara să tresară, nu-l văzuse pe Daemon din simplul 
motiv că era în afara razei sale vizuale şi nici el nu s-a făcut simţit. Până acum. 

- Tu l-ai pus să facă toate acestea? 

Vocea femeii era furioasă, o imagine palidă a ceea ce simte în interior. Dar 
bărbatul nu părea impresionat, a avut de-a face cu lucruri mult mai periculoase. 

- Deloc. Vezi tu, Dan poate lua decizii foarte bine şi de unul singur. 

- Chiar şi-a riscat propria viață pentru...?! 

- Dacă existența lui poate fi numită viață, da. Dan nu prea blufează, nici nu 
sunt sigur că cunoaşte sensul acestui cuvânt aşa cum îl ştim noi. 

Femeia se uită lung în urma robotului, dar el era deja dincolo de limita strictă 
dintre întuneric şi lumină - o umbră în zona crepusculară. 

- Şi chiar nu puteai să te faci simțit ceva mai devreme? 

Daemon nu-i răspunse, pesemne considera subiectul încheiat. 

- Spune-mi un lucru, se decise Clara că o schimbare a subiectului era 
binevenită, cine este Leviatanul? 

- Deci ţi-a povestit... 

Da, George îi povestise despre ceea ce s-a întâmplat în dimineața respectivă. 
Iar în acel moment ar fi dorit nespus de mult ca fiul ei să fie lângă ea... las’ că-i arăt 
eu lui disciplină când se întoarce. 

- Ştii, fiul tău mi-a pus exact aceeaşi întrebare în cursul zilei de astăzi dar nu 
am apucat să-i răspund. Păcat că nu este aici, ar fi inițiat o conversaţie pe cinste. 

Femeia rămase însă în aşteptare, ştia că era numai o introducere. 

- Ai auzit cântecelul de mai devreme? 

Clara îşi amintea vag despre un erou plecat la război care s-a întors acasă 
pentru iubita lui. Îi spuse tot ce-şi amintea negrului. 

- Nu ştii, nici nu ai de unde, dar acest cântec a fost cântat pentru prima oară 
acum aproape 50 de ani de către unul dintre prietenii mei care îmi ştiau povestea. Şi 
tot ce s-a întâmplat atunci. 

- Tu eşti...?! 

- Da. 

- Dar eroul nu moare în final? 

- În cântec da, dar în viața reală mor cel mai bun prieten al meu şi femeia cu 
care trebuia să mă căsătoresc. 

- Leviatan? 

Daemon aprobă resemnat din cap. 

- Lucia şi Leviatan. 

- Cine anume este Leviatan ăsta? George mi-a spus despre el lucruri care m-au 
pus pe gânduri. A fost mai mult decât cel mai bun prieten al tău, nu-i aşa? 

- Până să ajung în armată nici nu ştiam că există. Vezi tu, Leviatan nu a fost 
numele lui adevărat. L-am cunoscut cu puțin înainte de lupta de pe Noul 
Washington, iar renumele său de piază rea şi de persoană ciudată aproape îl egalase 
pe cel de foarte bun războinic. 

- Eroul standard al ultimelor sute de ani. 

Ironie pură, însă doar la suprafață. 

- Nu şi în cazul lui. Nu l-ai cunoscut, altfel ai şti. Mi-a salvat viața de două ori 
în acea luptă şi mi-a schimbat complet modul de a privi viața şi universul 
înconjurător, şi asta doar pentru o datorie dintr-una din vieţile anterioare. 

- Ce?! 

- O teorie de-a lui, de altfel teoria după care şi-a trăit întreaga viață, spune că 
în Univers există o specie de ființe cu o durată de viață foarte mare, aproape 
nemuritoare după părerea lui, care sunt formate doar din energie pură şi se folosesc 
de materie doar pentru a se înmulți. 

- Cum adică? 

- Noi le cunoaştem sub formă de spirite, sau suflete ori fantome. Nu are 
importanță numele... ci doar că ele există iar noi, oamenii şi toate celelalte specii vii 
din Univers, suntem doar modul lor de acțiune în lumea materială. Hrănire, 
reproducere, tot restul... lar de curând am realizat că s-ar putea să fie la fel de bine 
şi organizare şi evoluție. Nu mă întrerupe, o opri el cu gest pe femeia uimită de-a 
binelea, trebuie să afli totul. Simt nevoia să spun cuiva totul, am ţinut toate acestea 
în mine prea mult timp. 

Mai mult decât interesată femeia îşi mută arma dintr-o mână în alta şi se 
aplecă spre cel de lângă ea pentru a-i auzi cuvintele cât mai bine. 

- Cunosc prea puţine despre aceste ființe, dar după părerea lui Leviatan ele au 
apărut şi s-au dezvoltat pe o planetă originară, sau separat pe mai multe, acum nu 
are o importanţă prea mare acest lucru. Asta s-a întâmplat acum mult milioane de 

ani, poate chiar miliarde. Când Universul era mult mai tânăr şi nu aşa de matur ca 
şi acum... suficient de demult pentru a face ca planetele acelei generații să dispară 
în negura timpului. Leviatan presupunea, de fapt era absolut sigur, că ele au creat 
acolo o civilizație foarte complexă şi, din multe puncte de vedere, superioară 
majorităţii civilizațiilor cunoscute. Dar a ajuns o civilizație închisă, combinațiile 
energetice nu sunt suficient de complexe pentru a se adapta în afara condiţiilor deja 
date. 

- Trebuie să înţeleg că nu exista nici un suport fizic pentru aceste ființe? 

Negrul aprobă din cap aproape nevăzut prin întunericul de altfel total. Femeia 
era surprinsă, şi pe bună dreptate: 

- Trebuie să se fi întâmplat ceva important pentru a face această trecere! 

- Nu cred că vom putea afla vreodată ce şi cum. Totuşi cred, şi de data aceasta 
este părerea mea, că a fost un accident. Nu ştiu cu siguranță dacă exista şi viață 
organică pe acea planetă originară, nu cunosc nici cât complexă era la acel 
moment... dar cumva, cândva, unul dintre ei trebuie să fi fost captat de o asemenea 
structură organică. ...Şi de atunci totul a devenit mai complex, spre ceea ce 
cunoaştem noi. O ipoteză larg vehiculată în conversațiile noastre este că au început 
să creeze o civilizație cât de cât mecanică pentru ca, după câteva mii de ani, poate 
chiar milioane, să fie capabile să iasă în spaţiu. lar factorul mutagen a vieții 
organice şi dorința puternică de supraviețuire le-a asigurat şi lor supraviețuirea pe 
fiecare sau cel puțin majoritatea planetelor întâlnite, le-a asigurat colonizarea cel 
puţin a Universului cunoscut. 

- Ce concepție!... 

- Concepţia unei adevărate religii ce bântuie pe undeva prin Galaxie. 

- Presupun că nu eşti adeptul acestei religii... 

- Nu, iar zâmbetul lui larg o convinge pe deplin, nu sunt. Când l-am cunoscut 
pe Leviatan personalitatea mea era deja formată, el m-a schimbat mult dar nu 
suficient pentru a mă alătura religiei care a apărut după moartea sa. 

Brusc obosită femeia se rezemă cu spatele de caroseria maşinii. 

- Cum a murit? 

- Într-un incendiu. Dar credeam că ţi-ai dat seama de asta din cântecul de mai 
devreme. 

Femeia se cutremură, amintirea coşmarului este încă prezentă şi foarte vie în 
memoria ei. 

- Mda... acum îmi aduc aminte. Dar nu la asta mă refer, ci la circumstanțele 
morții lui. 

Bătrânul însă nu-i răspunse imediat, tăcerea încă era prezentă în jurul lor 
acum, la aproape un minut după ce întrebarea a fost pusă. 

- Ai spus mai devreme că vrei să îmi spui totul şi nu este momentul să te 
opreşti acum. Este timpul să te uşurezi de această povară, fă-o până la capăt. 

- Ca să înţelegi pe deplin circumstanțele morţii lui ar trebui să-l înţelegi pe 
Leviatan. lar ca să îl înţelegi pe Leviatan trebuie să-l cunoşti personal, iar acest 
lucru este imposibil. Chiar dacă ideea lui este adevărată, iar conştiinţa şi 
personalitatea se păstrează şi după moarte, nu ştiu în ce punct al Universului se 
găseşte această conştiinţă. Poate aici, poate altundeva... eu nu cred că se află aici. 
Ştii ce este un leviatan? 

- Cum? 

Femeia era surprinsă de această schimbare de subiect, incapabilă să 
reacționeze în timp util trebui să îşi recunoască limitările. 

- Un monstru mitic. Asta este un leviatan, un monstru. Şi asta a fost cel mai 
bun prieten al meu, sau cel puţin aşa se considera el însuşi. 

De-a dreptul stupefiată Clara nu mai găsi nici un posibil răspuns, dori să 
spună ceva dar nu reuşi decât să scoată câteva sunete nedesluşite. Uită de orice 
altceva, aproape orice altceva. Chiar şi să închidă gura, rămâne aşa până când 
bătrânul o atenţionă discret. 

- Leviatan, şi de data aceasta mă refer la prietenul meu, se considera un 
monstru şi de aceea a insistat să i se spună astfel. Nu i-am cunoscut un alt nume şi 
nici nu am avut nevoie de el, cuvântul descrie totul. 

- Dar... 

- Dar este o contradicţie flagrantă cu ceea ce ţi-am spus despre el, ştiu. 
Prietenul meu a fost o personalitate complexă şi chiar se mândrea cu asta, se 
consideră mai presus de bine şi de rău şi a acționat astfel pe parcursul întregii 
perioade în care l-am cunoscut. Este un foarte bun războinic, aproape perfect... 
putea să ucidă cu aceeaşi uşurinţă cu care tu sau eu respirăm, dar este incapabil să 
facă rău atunci când poate să facă bine. Onoarea este totdeauna foarte importantă 
pentru el, prietenia şi sentimentele la fel. 

Daemon parcă uitase că Leviatan murise cu mult timp în urmă, şi oricât de 
tulburată era Clara observă acest lucru. În cele din urmă Daemon mai bolborosi 
ceva apoi tăcu. Respectuoasă femeia îl lasă să se reculeagă în linişte. 

- În noaptea în care Lucia şi Leviatan au murit ceva a distrus toate navele 
Sticleţilor care au atacat oraşul în care ne aflam, foarte puţini au supraviețuit. Toţi 
aceia care ni s-au alăturat nouă, viitorii Rătăcitori, în perioada următoare au 
raportat că la puţin timp după noaptea respectivă un monstru înaripat a fost 
vinovat de distrugerea unei întregi baze - problemele create au afectat toată 
secțiunea galaxiei perturbând puternic cursul normal al războiului. 

Câteva idei ciudat de războinice şi parcă familiare i se învălmăşiră Clarei prin 
minte în timp ce îşi auzi vocea întrebând neîncrezătoare un cuvânt... dar parcă nu 
era tocmai vocea ei: 

- Leviatanul? 

Daemon îi răspunde cu o înclinare a capului şi cu o strălucire ciudată în ochi, 
un zâmbet ştrengăresc şi foarte tânăr pe față. 

- Chiar el. Mi s-a arătat, adică mi-a apărut ca fantomă, ceva mai târziu şi mi-a 
povestit totul. 

Tristeţea din vocea lui era mai pregnantă ca niciodată. 

- M-a asigurat că Lucia este bine şi că trebuie să-mi refac viața undeva în afara 
războiului care este cea mai cumplită plagă a lor, a Celor de Dincolo. 

- Nu ai cum evita războiul, se întinde peste tot în Galaxie. 

- Acum ştiu asta, iar surâsul amar o înfioră sumbru pe femeie, dar am 
descoperit acest fapt după mulţi ani de rătăcire prin aproape tot Universul 
cunoscut. Acum este prea târziu... această viață se apropie de sfârşit. Cine ştie, 
poate Dincolo îi voi întâlni pe Lucia şi Leviatan şi vom fi din nou împreună, ca 
altădată. 

- Daemon, vei trăi încă mulți ani de acum încolo! 

Femeia încercă să-i insufle celui de lângă ea dorința de a trăi, sau măcar cel 
puţin o doză de optimism atât de necesară tuturor. 

- Nu... Nu voi părăsi viu această planetă. Simt acest lucru aici, în interior. 

Din cauza întunericului Clara nu văzu cum el îşi duse mâna la piept dar simți 
gestul din plin. Vocea - tonul, trăsăturile abia ghicite ale feței bărbatului exprimau 
acest lucru foarte bine. 

- Sper doar să pot să-i duc pe aceşti oameni până la capătul călătoriei, la baza 
Rătăcitorilor... apoi Universul fie cu ei. 

Daemon nu se ridică brusc şi nici nu se îndepărtă tăcut cum a făcut-o robotul 
ceva mai devreme, dar tăcerea în care se înfăşură odată cu pătura de campanie 
standard a avut exact acelaşi efect. Puternic afectată de această poveste, chiar dacă 
nu a crezut-o aproape deloc, Clara nu se putu opri să nu se gândească la ea pentru 
tot restul nopţii. Abia spre dimineaţă reuşi să ațipească puţin, însă doar până în 
momentul plecării. Au strâns tabăra la răsăritul soarelui şi au pornit încetişor mai 
departe, pe drumul lor prin Defileul Umbrelor Morţii. 


- Pe Univers! Toţi sunt morți... totul este mort! 

Exclamațiile acestea, şi încă câteva aproape neauzite, răsunară din gura unui 
George de-a dreptul îngrozit de efectele masacrului ce se întindea peste tot în faţa şi 
în jurul lor. Căci într-o porţiune de dealuri ce nu constituiau un adăpost, nu prea 
departe de tabăra aşezată de ei la intrarea lor în defileu, se găseau urmele unei 
întregi coloane de refugiați. Adică exact cei care ar fi trebuit să îi urmeze. 

Acum erau morți cu toţii, dacă au avut noroc. lar Sticleţii au fost cei care i-au 
ucis, urmele atacului lor se vedeau peste tot - chiar şi el le putea observa cu 
uşurinţă. 

- Eşti conectat cu ceilalți? 

George auzi întrebarea lui Ptracleos ca prin vis, încă nu îşi revenise din şoc dar 
îşi dădu seama că era vorba despre omul-albină. Adică albina cu formă vag 
umanoidă, căci dacă nu lua în seamă unele asemănări pregnante ale lui Ghobdy cu 
verii săi de pe Pământ atunci el ar fi putut trece cu oarecare uşurinţă drept om. Sau 
măcar o specie umanoidă asemenea oamenilor şi lui Ptracleos. 

- Întotdeauna sunt conectat, aşa suntem noi. 

- Ei văd toate astea? 

- Da. 

- Anunţă-i atunci că nu mai sunt supraviețuitori şi că ne întoarcem acum. 
George, vino! 

Acesta protestă, sau cel puţin încercă să o facă. Dar când mâinile puternice ale 
lui Ptracleos îl apucară pe după mijloc şi îl purtară practic pe sus spre maşină 
înțelese pe deplin că nu avea nici un rost să protesteze: trebuiau să-şi continue 
drumul. Continuă însă să facă gălăgie chiar cu mai multă violență decât înainte 
asupra modalităţii ființei de a-l purta spre maşină, amenințarea lui preferată fiind că 
îl reclamă lui Daemon. 

Le-au trebuit aproape trei zile pentru să ajungă de unde au pornit înapoi spre 
intrarea în defileu, acolo şi-au petrecut restul după amiezii — cam o oră şi jumătate — 
şi noaptea. Era un loc deja verificat, şi era sigur. 

- Cât crezi că mai avem până când îi ajungem? 

- Să vedem, începu să socotească Ptracleos, sunt cu 6 zile înaintea noastră dar 
noi mergem în medie de două ori mai repede ca ei. Poţi să socoteşti şi singur, cam 
două zile şi jumătate sau trei zile. 

Un fapt straniu comun celei mai mari părți a ființelor inteligente este că în 
cazurile în care este mult timp de pierdut conversaţia nu se lasă mult aşteptată. 
Subiectele sunt irelevante - nu există rase care să nu aibă măcar un subiect în 
comun: războiul şi/sau situaţia în care se găsesc. 

Iar acest grup nu era chiar atât de deosebit de celelalte, chiar dacă era format 
din numai trei persoane. Sau mai precis două şi jumătate, căci Ghobdy, omul- 
albină, devenise foarte tăcut în ultimele câteva ore... ca şi cum nu s-ar fi simţit bine. 
La un moment dat George îl apelă pentru a-i afla părerea, dar acesta rămase tăcut, 
neluându-l în seamă. Bolborosi câteva cuvinte pe care nici unul nu le înţelese pe 
deplin apoi se lungi pe pământul încălzit de sursa de căldură şi muri în linişte şi în 
numai câteva secunde. 

Au fost nevoie de câteva zeci de secunde bune pentru ca cei doi să reacționeze 
şi aproape două minute în plus pentru a înţelege faptul că omul-albină era mort. 

- Ce-a spus? Ai înțeles cumva ce-a spus? 

George era surprins, debusolat, aproape panicat. Îi este şi frică. Puţine lucruri 
îl puteau lua prin surprindere, moartea neaşteptată a omului-albină era unul dintre 
ele. Prin urmare nu-i rămase decât să reacționeze aproape cu violență - modul său 
de acțiune specific în astfel de împrejurări era de a se alarma necugetat de mult. 

- Nu! Dar parcă spunea că este prea singur. 

- Cum adică prea singur?! Noi eram chiar lângă el! 

- Se simțea singur în interior. 

- Da’ de unde ştii tu cum se simţea el?! Îi ştii cumva limbajul? 

George nu avea de unde să ştie cum se simțea Ptracleos, dar cu siguranță se 
comporta la fel de alert ca el. Ba chiar mai alert. 

- Spune-i empatie, spune-i cum vrei, dar lasă-mă în pace să mă gândesc. 

George tăcu subit de parcă l-ar fi lovit cineva peste față. Se opri pe loc şi se 
aşeză pe pământul gol cu picioarele încrucişate sub el. prin cap începură să-i treacă 
tot soiul de gânduri. Mişcarea semăna cu cea generată de autocontrolul strict şi 
complet al unui războinic, dar în ciuda experienței sale activitatea actuală a lui 
George nu avea nimic în comun cu autocontrolul. 

- Toţi ceilalți Ghobdy sunt morţi! 

Exclamaţia îi aparținu, dar concluzia este a amândurora. Tot George a fost cel 
care continuă cu voce tare: 

- Din ceea ce îmi spunea pe vremuri mama despre albinele de pe Pământ toată 
civilizația lor se concentrează în jurul reginei. Ea era comandantul-şef al tuturor, 
dacă ea pățeşte ceva este afectat tot stupul. 

- Ghobdy nu are regină. 

- Ştiu, ei formează o republică neocomunistă. 

- O ce? 

George deschise gura dar nu se obosi să îi explice: 

- O republică comunistă. O poveste lungă, poate că ţi-o voi spune într-o zi... 
sau în mai multe. Ceea ce este important este că sunt toţi egali... 

- Şi că sunt grupaţi în echipe unitare de 3-4 persoane. Unităţi funcționale, iar 
Ptracleos îşi flutură ostentativ degetele, cu funcții specifice: muncă, luptă... 
reproducere. lar toate aceste echipe sunt legate psihic de restul stupului. Nu pot 
exista separat, trebuie să fie cel puțin 3 pentru a se completa reciproc. 

- Dacă el a murit... asta înseamnă că ceilalți sunt morți. 

- Toţi din acest grup sunt morți acum. 

George aruncă o privire lungă către cadavru apoi murmură îngrozit: 

- Asta înseamnă că... 

Saltul său către scaunul şoferului a fost oprit cam pe la jumătate de braţele 
puternice ale lui Ptracleos. În comparaţie cu protestele de acum protestele din urmă 
cu câteva zile ale tânărului au fost o nimica toată, dar puterea prietenului său uriaş 
şi hotărârea acestuia erau la fel de nestrămutate. Toate încercările de a se smulge 
din strânsoare puternică au fost inutile, protestele la fel. 

- Nu înţelegi... trebuie să ajung la mama. 

George reuşi să se detaşeze de războinic şi încercă să îl convingă cu vorba 
bună uitând însă că acesta nu avea tocmai aceleaşi referințe cultural-sentimentale 
ca ale lui: 

- Suntem la trei zile depărtare de ceilalți. Nu poţi să-i ajuţi cu nimic, nu ai 
putea să o faci nici dacă ai ajunge la timp. Singurul lucru pe care poți să-l obține 
plecând acum este o moarte sigură, noaptea suntem mult mai neprotejați decât 
ziua. 

După încă câteva minute de promisiuni, amenințări şi rugăminți George 
renunţă să mai încerce să plece, ar fi avut mai mult succes cu o stâncă radioactivă 
la un nivel mortal aşezată în centrul unui asteroid dintr-o galaxie alăturată. 

A fost primul care s-a trezit în dimineața următoare, presupunând că a reuşit 
să adoarmă, şi a strâns tabăra cu o viteză infernală, demnă de admirat. Ptracleos se 
îngrijoră gândindu-se că mişcările lui grăbite ar putea fi observate chiar şi prin 
scuturi de senzorii pasivi de pe marginea defileului. Dar cum nu simțea nimic 
periculos pentru ei, se mulțumi să mărească intensitatea scuturilor şi să-l privească 
cum împachetează. Graba de a-i ajunge cât mai repede pe cei din față s-a putut 
observa pe tot parcursul drumului — George a fost gata să răstoarne autovehiculul în 
apa radioactivă de câteva ori, ba chiar era să cadă el însuşi în apă de două ori când 
a ieşit afară pentru a verifica consistenţa urmelor. Fiecare din aceste băi ar fi 
însemnat o moarte sigură pentru amândoi: fie mureau pe loc şi scăpau de necazuri, 
fie Clara i-ar fi ucis pe toţi cei care i-ar fi adus ştirea morții unicului ei copil. Dar 
întotdeauna norocul chior a fost de partea lui, a lor, parţial prin intermediului unei 
fiinţe stăpâne pe sine şi pe reacțiile sale instinctive cât şi cu o vedere foarte bună, 
parțial prin intervenţia unor ființe sau entităţi la care nici unul dintre nu avea acces 
în mod normal. 

Undeva, în fața lor, defileul cotea la stânga - o cotitură largă de aproximativ 90 
de grade pe o lungime de câţiva kilometri buni. Cei doi se aflau la începutul ei când 
realizară că defileul se îngusta brusc în a doua jumătate a cotiturii pentru a se 
transforma într-o adevărată cărare printre stânci asemănătoare cu cea prin care ei, 
pe vremea când grupul fusese ceva mai numeros şi mai optimist, s-au strecurat 
înainte de a intra în acest defileu. Doar că această cărare era mai lată cu până la o 
sută de metri. Pe măsură ce străbăteau cotitura traseul deveni din ce în ce mai 
sălbatic şi mai periculos, presărat aproape la fiecare pas cu stânci prăbuşite de sus 
şi rămăşiţe metalice de nerecunoscut ale unor obiecte odinioară create de ființe 
inteligente. Nu erau părți ale grupului lor - le-au verificat cu atenţie. Cu acel prilej 
au văzut pentru prima oară de aproape creaturile zburătoare specifice planetei — 

vulturii locali - când au ajuns în apropierea unei nave prăbuşite două dintre ele 
ciuguleau la un moment dat din cadavrul descompus al unui om, căci craniul şi o 
parte a uniformei cu însemnele Sticleţilor erau perfect vizibile printre rămăşiţele 
contorsionate ale navei sale. 

- Aici s-a dat o bătălie de curând! 

- Nu suficient de curând pentru a o vedea şi noi, îl completă Ptracleos. Estimez 
că a fost dimineaţă ieri sau alaltăieri seară... sau pe parcursul nopții. 

- Deci după ce au trecut ai noştri..., oftă fericit tânărul. Mă întreb de ce totuşi 
nu au cules... Ptracli... crezi că bătălia hotărâtoare pentru planetă a avut deja loc? 

Acesta făcu un gest echivalent cu o ridicare din umeri şi reveni la maşină, iar 
George nu îl contrazise. Nici unul nu reacționară cu nimic la ospățul celor două 
păsări, nu îşi puteau permite. Aşa că îşi continuară drumul fără să facă nimic. Cele 
două păsări cârâiră încă un timp în urma lor dar îşi continuară masa care dură şi 
după ce cei doi dispărură din raza vizuală. 

Peisajul deveni aproape la fel de sumbru ca şi starea lor psihică, sau cel puţin 
ca starea psihică a lui George căci Ptracleos era la fel de impenetrabil ca 
întotdeauna. Defileul, un adevărat defileu prin stâncile căruia apa clocoteşte, 
şerpuieşte liniştit acoperindu-le cea mai mare parte a orizontului care se rezumă la 
o dungă albastră de cer - un imens boa deasupra capetelor lor. Razele soarelui abia 
ajung până jos, ar putea fi un impediment dacă apa încă radioactivă nu ar bruia cea 
mai mare a datelor de la sol. Acesta era şi motivul pentru care cei doi îşi păstrară 
scuturile de camuflaj la valoarea minimă, chiar nulă uneori, aici nu era aproape nici 
un pericol. Aduseră mii de mulțumiri entității Universale sau zeilor personali pentru 
vaccinului contra radioactivităţii pe care fiecare ființă organică îl primea de obicei la 
aterizarea la suprafața unei planete devastate de război ca asta, o fac în fiecare 
moment al amărâtei lor vieți. Fără acest vaccin, chiar aşa temporar cum era - numai 
2 ani dacă era inoculat la sosire sau permanent dacă reacția de protecție era 
moştenită prin naştere - toți membrii echipei ar fi fost morți demult. Şi o ştiau din 
păcate prea bine, era doar un factor de periculozitate în plus. 

În mod normal în timpul zilei soarele puternic cu radiaţiile sale UV şi radiaţiile 
gamma ale râului radioactiv formează o combinaţie aproape letală pentru ființele vii 
şi o mulțime de interferenţe imposibil de eliminat de senzorii sateliților, foarte greu 
de evitat de cei de pe marginea Văii. S-a cunoscut de la bun început necesitatea 
patrulelor permanente şi prezența lor aproape fizică în fiecare moment al trecerii 
grupului prin vale, căci chiar şi atunci când nu este nici o prezență războinică prin aer 
sau pe sol fiecare persoană, fiecare dintre noi simțim mii de ochi peste tot în jurul 
nostru. Poate chiar de aceea i se spune Valea Umbrelor Morții, şi din cauză că mulți 
oameni... ființe au murit aici. Terminând cu Paul şi Ghobdy şi umbrele lor printre noi... 

Gândurile lui George ar fi umblat mult timp desprinse de corpul şi mintea 
lăsate undeva în urmă dacă două braţe puternice venite din spate nu l-ar fi prins 
puternic îmbrăţişându-l. Tânărul îşi opri strigătul undeva în gât, alert. Speriat. Nici 
nu ar fi reuşit să strige, o senzație de sufocare sau mai precis de nod în gât îl 
cuprinse în acelaşi timp în care vălul cunoscut al unui scut de camuflaj căzu peste 
tot în jurul lui. 

- M-ai chemat? 

Vocea cunoscută a lui Paul Damian susurându-i lângă urechea dreaptă îl făcu 
pe tânăr să se cutremure din toată ființa lui nu foarte impozantă pentru cei 16 ani, 
căci revederea cu cineva pe care-l ştia mort şi îngropat a fost chiar mai şocantă 
decât conştientizarea faptului că în numai câteva fracțiuni de secundă acesta îi 
salvase viața de două ori oprindu-l să cadă de pe marginea culoarului strâmt săpat 
în stâncă şi plin cu bolovani şi scoțându-l din afara spectrului vizual al trupelor de 
războinici pe care îi simţi peste tot în jur. 

Nu era capabil să-i vadă, cum nici ei nu-l mai puteau vedea pe el, dar reuşi să 
observe cu uşurinţă pentru cineva suficient de atent urmele trecerii lor: câteva pietre 
se rostogoliră aproape neobservabil printre bolovanii ce pavau într-un mod neregulat 
drumul. Nu este vântul — bate prea slab. Nu era nici o cauză geofizică — sistemul era 
suficient de stabil după atâţia ani, secole, de nemişcare. Din punctul lui de vedere 
exista un singur motiv: cineva sau ceva, o ființă în mişcare şi învăluită într-un scut 
de camuflaj, a păşit peste pietrele respective mişcându-le accidental. 

O piatră începu să alunece chiar din locul în care adolescentul a fost cu numai 
câteva secunde înainte. Era o cale lungă până jos, iar George urmări căderea până 
la clipocitul final datorat cufundării în apă. Se cutremură: puteam fi eu acoperit de 
torentul radioactiv. 

Maşina era invizibilă, a verificat acest lucru în primele momente de la apariția 
neaşteptată a lui Paul. Sau mai corect, a spiritului acestuia. Printr-un mod curios 
de anticipare — sau poate că Paul l-a avertizat prin vreun fel sau altul, salvându-l şi 
pe el — Ptracleos a camuflat maşina tocmai la timp. Nimeni nu i-a observat iar cei doi 
au aşteptat cuminte ca regimentul de infanterie a Sticleţilor, căci nu putea fi altceva, 
să treacă mai departe. Câteva explozii ale minelor de teren plantate undeva în față, 
dincolo de raza lor vizuală dar suficient de aproape pentru a vedea fumul şi chiar şi 
o parte a flăcărilor lor i-au tăiat lui George orice dorință de a face ceva pentru a-i 
întârzia pe războinicii Sticleți. 

- Planeta este pierdută. În cel mai bun caz va cădea în mâinile Sticleţilor, în cel 
mai rău caz va fi distrusă complet. 

- Cum adică? 

Există unele lucruri care parcă au o viață proprie. Mişcările instinctive ale 
corpului când ființa este supusă unui stres imediat - o sperietură, gândurile 
interioare ale unei persoane, întrebarea care răsări dintre buzele unui George care 
deja o regretă. Nu se aşteaptă la explicaţii, dar oricum ele sosiră din partea lui 
Ptracleos: 

- Rezistența Pteroborgilor şi a lui NomenAlowd este distrusă sau pe cale de a fi 
distrusă. Cea mai sigură metodă de a ataca baza Rătăcitorilor este trimiterea prin 
defileu a unui număr mare de soldați susținuți de aviaţie. 

- lar ăştia sunt curățătorii. Eliberează drumul de minele de teren şi senzorii 
pasivi de pe marginea defileului. 

Dacă n-ar fi fost atât de disperat George s-ar apuca cu mâinile de cap şi ar 
începe să se agite. Ce putem face? Aceasta era întrebarea care-l copleşea, iar Paul — 
fantoma lui — păru să fie singura persoană care să observe acest lucru. Sau singurul 
suficient de sensibil ca să-i răspundă: 

- Nimic. 

- Cum?! 

- Nu puteţi face nimic altceva decât să vă strecuraţi printre patrulele de 
curățători şi să-i ajungeţi din urmă pe ceilalți. 

- Deci sunt încă în viață!... 

Nici dacă ar fi fost pe arcuri într-un loc fără gravitație George nu ar fi sărit mai 
repede şi mai mult în sus. Niciodată speranța nu a apărut mai evidentă pe faţa lui, 
pe fața oricărui în orice situație. 

- Nu ştiu exact. Din informaţiile pe care le-am primit de la Cei de Dincolo a fost 
un atac asupra caravanei iar o parte dintre cei de acolo au murit. Nu ştiu cine şi nu 
ştiu câți, dar cu siguranță mai sunt câţiva în viață. 

- Unde sunt acum? 

- Cam pe la vreo 58 de km. distanță. Adică două zile de drum. 

- O zi şi jumătate, îl corectă Ptracleos. Drumul este cel puţin parțial curățat, 
nu mai rămâne decât să ne strecurăm printre curățători. 

- Universul fie cu voi. 

Cu aceste cuvinte umbra luminoasă a lui Paul dispăru lăsându-i pe cei doi să 
pornească mai departe prin defileu - a fost pentru prima oară când praful şi pietrele 
de sub roțile maşinii se ridică într-un norişor în spate în momentul pornirii de pe 
loc. Dar ce să-i faci? Nu era vina lui Ptracleos că piciorul lui George aproape îi 
strivea laba propriului picior pe pedala de acceleraţie, l-a fel cum nu a fost vina 
adolescentului că cotul celui din stânga îl aruncă în portieră într-o grabă ce ar fi 
părut disperată din punct de vedere uman. 

Singurul lor noroc este că senzorii de mişcare de pe marginea defileului erau 
dezafectaţi şi că nu era nimeni prin zonă. Altfel ar fi fost făcuţi bucăţi cu mult 
înainte de a ajunge la prima cotitură. 


Doi cai-hibrizi dezmembraţi printre rămăşiţele utilajelor lor, bolovani de toate 
dimensiunile împrăştiați peste tot acoperind cea mai mare parte a priveliştii ce ar fi 

ridica păru-n cap oricui de groază, cu oricâtă experienţă a războiului. Un cal rupt în 
două încă în agonie şi corpul lui Daemon plin de sânge, de praf şi de măruntaie d- 
ale hibridului şi d-ale lui proprii a fost ultimul lucru pe care l-a văzut George înainte 
de a se face întuneric peste tot în jurul lui. 

Când şi-a revenit stătea întins pe una din banchetele din spate ale maşinii de 
teren, îi veni să vomite dar nu avea ce - nu mâncase nimic de seara trecută. 
Ptracleos a rămas tăcut un timp, lăsându-l în pace. În cele din urmă cuvintele îl 
treziră pe George din amorțeală, deşi nu le înțelegea. 

- Ce spui? întrebă el sumbru. 

- Mă rugam pentru sufletele lor, îi răspunse ființa după o scurtă pauză. 

- Nu ştiam că aveți credință. 

Ptracleos scoase un sunet echivalent pe care tânărul îl interpretă drept un 
pufnet uşor amuzat: 

- Au luptat cu onoare şi au murit cu demnitate, dar au fost copleșiți de forțele 
inamice şi au murit cu toții. Este o mare onoare acest lucru. 

George fu copleşit pentru o secundă uitând de problemele lui:: 

- Un samurai extraterestru! N-aş fi crezut-o niciodată. 

Dar privirea lui Ptracleos îi tăie şi urma de avânt pe care o mai avea, 
adolescentul o înghiți împreună cu imaginile ultimului dezastru revenite în fața 
ochilor lui de parcă încă era acolo. Mirosul infernal şi zgomotele de oase rupându- 
se, lucruri pe care la momentul respectiv nu le conştientizase îl făcură greață. Calul- 
hibrid rupt în două murise cu mult înainte ca ei să ajungă în preajma lui, motivul 
pentru care încă se mişca dând aparența agoniei era o pasăre autohtonă ce 
consuma carnea încă fragedă din interiorul cadavrului. Ba nu, se bătea cu ceva ce 
semăna la fel de bine cu un şoarece sau şobolan şi şarpe pentru carnea respectivă. 
În tot acest timp alți şobolani-şerpi se îndreptau spre corpul neînsufleţit al lui 
Daemon. 

Izul acru al flegmei şi lichidului gastric eliminate pe podeaua maşinii au 
umplut rapid tot aerul încă închis din interior. Nu după mult Ptracleos se văzu 
nevoit să tragă maşina într-un loc ferit, să oprească scuturile şi să aerisească bine 
vehiculul în timp ce mecanismele de protecție curățeau podeaua făcând-o lună. 

- Nu au ajuns să-l consume pe Daemon. l-am ucis înainte să o facă. 

Dacă George ar fi stat să se gândească la asta ar fi fost surprins să observe 
fineţea observaţiilor prietenului său, de parcă i-ar fi citit gândurile. 

- Ce-ai făcut cu cadavrele? 

Vocea tânărului suna răguşit, ca a unui om matur. Aproape bătrân. Probabil 
că nici el însuşi nu şi-ar fi recunoscut-o dacă ar fi fost atent la sunetul ei. 

- Le-am înmormântat. Pe cele pe care le-am găsit. 

- Mama? 

Fără îndoială, era îngrozit de posibilitatea unui răspuns afirmativ. 

- Nu am găsit-o. Personal cred că trăieşte. 

Slabă consolare. Dar suficientă de bună pentru o persoană atât de tulburată 
ca tânărul războinic: 

- De ce? 

- Maşina voastră nu este printre rămăşiţe. Maşina şi două „căruţe cu coviltir”. 

- Mă îndoiesc că au folosit cele două utilaje. Au nevoie de viteză, de o viteză pe 
care caii-hibrizi nu le-o pot da. Cel mai probabil lucru este că cei în viață s-au 
îngrămădit în interiorul maşinii care este suficient de mare chiar pentru 12 sau 15 
persoane şi au îngropat utilajele sub stânci undeva pe drum. 

- Te-ai mai liniştit acum? 

- De parcă n-ai şti? Dar da, cred că da. Să mergem. 

Câteva ore mai târziu, noaptea, ei s-au alăturat celeilalte maşini poziționată 
într-o zonă mai deschisă, dincolo de culoarul strâmt dintre stânci, au detectat-o 
după camuflajul diferit faţă de obicei. La fel de eficient, dar diferit. 14 persoane şi un 
robot de luptă pe nume Dan ocupau maşina. Câţiva răniţi, Clara fiind unul dintre ei. 

Dan şi Ptracleos se retraseră într-un colț ferit al noii tabere pentru un schimb 
de impresii: 

- Va muri. 

- Bănuiam asta cum am văzut-o. Nu i-a spus-o lui George dar cred că şi-a dat 
seama şi el. Speră din tot sufletul că va supraviețui, dar este o speranță deşartă. 

- Trebuie să fie tare, mai ales acum. 

- Cum a fost rănită. De fapt, cum s-a întâmplat atacul? 

- Senzorii pasivi de pe marginea defileului. Am reuşit să dezactivez câțiva 
dându-le date false şi creând o buclă aproape infinită dar cei de rezervă ne-au 
detectat. Maşina Clarei a fost aruncată peste cap de suflul unei explozii, ea nu a 
păţit nimic atunci dar aproape a fost strivită când unul dintre utilaje explodat şi 
rămăşiţele au căzut în direcția ei. Răni uşoare, oase rupte şi hemoragie internă. 
Rănile şi oasele rupte sunt deja vindecate dar avem probleme cu hemoragia internă. 
Până acum am reuşit să o controlăm dar fără instrumentele unui laborator avansat 
nu putem să o vindecăm. 

- Până la urmă tot viteza ne va fi de folos. Dan, crezi că vom ajunge suficient 
de repede? 

- Mă îndoiesc. Vom avea noroc dacă vom ajunge înainte ca navele Rătăcitorilor 
să părăsească planeta, şi un miracol dacă Clara va supraviețui până atunci. 

- Nu credeam că crezi în noroc, cu atât mai puţin în miracole. Acesta este 
modul de gândire al oamenilor. 

- Nici nu cred în noroc sau miracole, dar pe parcursul timpului le-am adoptat 
o parte din expresii. În cazul de față consider aceşti doi termeni nişte lucruri cu 
probabilitate de întâmplare mică şi foarte mică. 

- Interesant. 

- Daemon a muri împuşcat de... 

Cam în acelaşi timp Clara şi fiul ei petreceau momente de neuitat în maşină 
depănând momentele ultimelor zile. Avea să fie ultima lor noapte împreună ca ființe 
vii, dar nici unul dintre ei nu ştiau asta cu siguranță. O bănuiau, dar certitudinea 
avea să fie ca un şoc pentru amândoi. Erau singuri, nici una dintre ființele ce-i 
însoțeau nu a dorit să îi întrerupă, sau pur şi simplu doreau să-şi petreacă noaptea 
afară. În explozia de nebunie de dincolo de zidul holografic, cu toții simțeau nevoia 
să fie singuri sau cu cei din propria specie. 

- Şi cum spuneam, mamă, fantoma lui Paul a venit şi m-a salvat. Iar dacă asta 
nu adevereşte povestea lui Daemon atunci nu ştiu ce anume face. 

- În curând am să îi întâlnesc din nou. Au fost buni prieteni cât au trăit, el şi 
Paul, sper doar că vom păstra această relaţie şi dincolo de moarte. Îl voi întâlni şi pe 
tatăl tău, simt că m-a aşteptat tot acest timp. 

Un zâmbet şters apăru pe fața femeii, un zâmbet ce încerca să mascheze 
conştientizarea amară a apropierii vădite a morții. 

- Dar, mamă! Nu vei... 

- Nu mă întrerupe. Cunosc suficientă medicină pentru a-mi da seama că am 
hemoragie internă, asta nu poate fi tratată cu ustensilele de aici. 

Duritatea dobândită prin ani de suferință, îngrijorări şi privaţiuni - ani de 
război - ar fi făcut pe oricine să încremenească în locul şi poziția în care se găseşte 
fără posibilitatea de a riposta. Cu atât mai mult un tânăr - chiar maturizat 
prematur -— pe care-l cunoştea prea bine. 

- Ascultă-mă cu atenţie. Vreau să pleci de pe planeta asta înainte ca să fie 
nimicită de război şi să îţi trăieşti viața pe deplin. 

- Nu voi fugi de război ca şi Daemon. Nu este stilul meu. 

- Nici nu îți cer asta. Daemon a fost un idealist, nu a fugit de război dar şi-a 
închipuit că mai există locuri care să nu fie cuprinse de această blestemată luptă 
pentru supraviețuire şi fiecare petec de teren. Ştii deja rezultatul, a murit fără să le 
găsească. 

- Voi schimba asta. 

Orice om normal ar fi rămas fără replică la aceste cuvinte spuse cu un ton cât 
se poate de sigur, poate şi Clara ar fi făcut-o la fel într-o situaţie diferită: 

- Nu poţi schimba lumea. Poţi schimba doar modul în care îţi trăieşti viața. 

- Atunci îmi aleg ca ţel de a trăi eliminarea acestui blestemat război şi a 
suferințelor pe care le creează şi le menține de secole. 

- E o bătălie deja pierdută, fiule. Nu o face, salvează-te şi trăieşte-ți viața cum 
trebuie. 

George tăcu, nu avea să mai redeschidă subiectul tot restul serii. Când, în cele 
din urmă, mama lui muri s-a izolat de ceilalți vreme de câteva ore bune. Nimeni nu 
l-a întrerupt, Ptracleos şi Dan s-au asigurat de asta. Ar fi vrut să-l ajute cumva, să-l 
liniştească şi să-l compătimească dar noile sarcini ale organizării drumului mai 
departe i-au solicitat din plin. În plus, ce i-ar fi putut spune unui copil crescut în 
mijlocul războiului, unei persoane care la o vârstă atât de tânără i-a pierdut pe toţi 
cei la care ținea? Aproape toate persoanele pe care le-a cunoscut de-a lungul unei 
vieți atât de scurte. 

Când George şi-a făcut simțită prezența a fost prea târziu, acesta a acționat 
într-o manieră în care nimeni nu se aşteptase să o facă şi pe care absolut nimeni, 
nu o anticipase. Chiar Ptracleos aproape s-a speriat când îl văzu apropiindu-se cu 
viteză de el — nici chiar el nu a ştiut pe moment ce l-a impresionat mai tare, expresia 
feței tânărului sau mişcările sale foarte hotărâte - şi s-a dat înapoi cu un pas când 
tânărul se proțăpi în fața lui. 

- Toată lumea! Ascultaţi-mă cu atenţie! 

De parcă ar mai fi fost nevoie de ceva pentru a atrage atenţia tuturor asupra 
lui. 

- George, e timpul să plecăm. 

Răspunzător de aceste cuvinte era Bel Mondo, un tip nu cu mult mai în vârstă 
ca George - dacă se considerau cei 32 de ani o vârstă apropiată de cea a 
adolescentului - care devenise în ultimele zile unul dintre personajele principale ale 
grupului. De fapt, într-un grup aşa de mic fiecare a devenit unul dintre personajele 
principale. În curând însă, entuziasmul său avea să fie ucis în faşă de ceva mai 
presus ca el. De cineva practic născut pentru a fi războinic şi conducător: George. 

- Ştiu, dar mai întâi trebuie să vă spun ceva. 

- Spune. 

Tonul superior al bărbatului ar fi descumpănit pe mulți tineri, dar nu în acest 
caz. 

- De acum înainte preiau comanda acestui grup. Este cineva împotrivă? 

- Nu crezi că eşti prea tânăr pentru asta? 

- Nu. Trebuie să înțeleg că eşti împotriva mea? 

- Da. Consider că eşti prea tânăr, nu este locul şi nici perioada potrivite. Nu 
doresc să ne primejduieşti viețile pentru... 

- Nu vă primejduiesc vieţile. Vreau doar să ajungem la timp şi teferi. 

- Eu... 

- Sunt de partea lui George. 

- Mulţumesc, Dan, dar cred că mă descurc şi singur cu el. Dacă nu o pot face 
cu el, cum crezi că mă voi descurca mai departe. 

- Dacă te ajută cu ceva, şi eu sunt de partea ta, auzi George vocea lui Ptracleos 
de undeva din spate. 

Dar acum trebuia să facă abstracție de el şi să-şi îndrepte atenția asupra 
principalei sale probleme: 

- Dacă nu te mulţumeşte acest lucru eşti liber să te descurci singur. Avem 
două maşini, tu şi cei care se decid să te urmeze puteţi lua una din ele. Dar fă-o 
acum, şi pe un drum diferit de cel pe care l-am ales deja. 

- Tu sau Dan? 

- Este acelaşi lucru, îl servesc. 

- Deci? 

- Deci ce? 

- Te-ai hotărât? De partea cui eşti? 

- Cine este de partea mea? 

Traducerile dintre limbajele speciilor diferite se realizau instantaneu prin 
intermediul capsulelor de traducere pe care avea fiecare dintre ei - de obicei 
implantate în locuri sigure - deci cu toţii erau la curent cu ceea ce se întâmpla. Iar 
tăcerea şi privirile mate ale tuturor care-i priveau pe cei doi fără facă nimic în cadrul 
acestei certe - căci cu greu putea fi numită o luptă pentru putere — îi dovediră lui 
Bel Mondo că răspunsul era unul singur şi clar pentru toți. Cauzele nu contau, dar 
indiferent de specia din care făceau parte cei din grup nu doreau prea multe 
schimbări. Doreau doar să supraviețuiască, iar dacă doi foarte buni războinici 

dovediți deja ca fiind de partea lor îl susțineau pe George pentru a le fi conducător 
atunci aşa să fie. 

Măcar se asigură astfel o continuitate de care fiecare în parte şi toți la un loc au 
nevoie. 

- Atunci Universul fie cu noi, iar dacă ne ucizi să ştii că te voi urmări în toate 
viețile următoare până când îşi voi ucide sufletul. 

Cu aceste cuvinte Bel Mondo se îndepărtă şi se pierdu în semiîntunericul de 
dinainte de răsărit ce-i înconjoară. Aproximativ o oră mai târziu primele raze ale 
soarelui luminau micul grup adunat în jurul unui mormânt simplu, înmormântarea 
Clarei le amintea foarte mult de cea a lui Paul cu excepția rugăciunii pentru morți 
pe care aceasta o rostise atunci. 

La puţin timp după terminare înmormântării, chiar în momentele în care toți 
se pregăteau de plecare, George îl apelă pe robot: 

- Dan! Ce crezi că vor face mai departe Rătăcitorii? 

- Dacă nu au pornit procedurile de evacuare a planetei atunci o vor face în 
curând. 

- Asta pot să-ți spun chiar şi eu — nu sunt în stare să țină piept unei asemenea 
forțe. Ceea ce vreau să ştiu este când estimezi că va fi inițiată această evacuare şi 
dacă putem să ajungem suficient de repede pentru a prinde măcar ultima navă. 

- Ne mai trebuie 4 zile şi jumătate pentru a ajunge la bază dacă folosim 
maşinile la capacitate maximă. Avem 77,43% şanse să ajungem la timp. 

- Atunci spune-le şi celorlalți că trebuie să ne grăbim. Poţi să-i anunți pe 
Rătăcitori să ne aştepte? 

- Nu. Dar pot să le spun că venim spre ei. 

- Fă-o. 


Ultimele 4 zile au fost zile infernale. Istoria scrisă a Războiului de Un Mileniu 
dintre cele două Imperii a marcat această perioadă ca un punct de cumpănă din mai 
multe puncte de vedere. Două din aceste puncte de vedere sunt cele oficiale. Cel al 
războiului propriu zis este cel mai ambiguu dar şi cel mai violent. Nu s-au păstrat 
prea multe detalii scrise sau imagini sunete memorate în capsule de energie, dar se 
ştie cu siguranță că Pteroborgii şi NomenAlowd, deşi înfrânți, au dus o luptă cu 
adevărat eroică rezistând până la ultimul. Tipic. Una dintre citatele preferate ale 
istoricilor despre aceste zile, chiar dacă nu se referă exact la ei este cea a lui 
Ptracleos: „Au luptat cu onoare şi au murit cu demnitate. Dar au fost copleșiți de 
forțele inamice şi au murit cu toţii. Este o mare onoare acest lucru.” Rătăcitorii au 
luptat pentru prima oară împreună cu celelalte două tabere împotriva Sticleţilor dar 
în cele din urmă au trebuit să se retragă. 


Baza Rătăcitorilor se afla chiar pe locul în care odinioară existase o 
maiestuoasă Deltă. O gură de vărsare a unui mare fluviu a cărui vreme a apus 
demult dar a cărui defileu gigant va dăinui în amintirea tuturor multă vreme. Aşa se 
simțea George acum, când vedea o parte a bazei prea mare pentru a fi cuprinsă cu 
ochiul liber. Odinioară oraşul din interiorul acestei baze cuprinsese cam jumătate 
din fosta deltă, dar acum acest oraş era în ruine. Clădirile încă ardeau, cele încă 
rămase în picioare vor fi distruse în curând. 

O explozie de undeva de deasupra le atrase atenția - una dintre navele 
gigantice de evacuare a fost lovită în plin iar acum bucăţi din ea se prăbuşeau în 
flăcări înapoi spre planeta de pe care nu reuşise să plece. Se prăbuşea făcută în 
bucăţi iar bucăţile ardeau. 

- Sfinte Universule! Puteam să fim noi acolo. 

Pe nici unul dintre ei nu-l interesa de unde vine exclamaţia: din cele două 
maşini sau de undeva din interiorul bazei. Ceea ce-i doreau însă era să treacă de 
protecția Rătăcitorilor şi de forțele Sticleţilor comasate cam peste tot în jurul lor şi 
între ei şi bază. 

- Noroc că nu există nici un fel de bombardament asupra bazei. Altfel am fi 
avut probleme cu mult mai mari. 

După numai câteva secunde George regretă că deschisese gura, câteva bombe 
cu plasmă care se doreau bine ţintite se prăbuşiră deasupra bazei şi undeva în 

direcția lor. Una dintre maşini a fost cuprinsă de flăcările exploziei gigantice dar 
maşina rezistă. 

- Cred că dacă maşina nu ar fi atât de veche nu ar fi rezistat. 

George îl recunoscu pe Bel Mondo, în orice altă condiţie ar fi râs de tonul 
acestuia sau cel puţin ar fi zâmbit până la urechi. Nici acesta nu era mai fericit fiind 
în maşina cuprinsă de flăcări. 

Dar exploziile încetară la fel de subit precum au apărut - era probabil doar o 
ultimă încercare de apărare a bazei sau o eroare umană din partea Sticleţilor, 
nimeni nu ar fi suficient de tâmpit să-şi asedieze proprii oameni. Sau poate că da, 
dar nu de data aceasta. Cele două maşini ale refugiaților se folosiră de golul creat de 
explozie şi s-au năpustit cu viteza maximă în interiorul bazei. Cum era de altfel de 
aşteptat Rătăcitorii îi întâmpinară cu focuri de armă, una dintre maşini a fost 
nimerită în aripa din dreapta față făcând-o să se rotească prin aer, lovi cealaltă 
maşină proiectând-o într-un zid interior şi se opri în baricada ridicată de locuitorii 
bazei. Rezultatul: un mort şi doi răniți. 

Privind înapoi se poate spune că ocupanții celor două maşini au avut noroc, 
cineva dintre Rătăcitori a recunoscut însemnul pe care Daemon l-a aplicat pe 
acoperişul fiecărei maşini în ziua plecării şi a ordonat încetarea focului. I-au scos pe 
ocupanții maşinilor pe braţe şi aproape i-au luat pe sus spre cea mai apropiată navă 
de evacuare. Pe cei răniți chiar i-au cărat până la destinaţie — în asemenea situaţii 
nimeni nu rămâne în urmă. George nu şi-a pierdut cunoştinţa dar ochii i s-au 
împăienjenit pe măsură ce era condus spre navă, unii au spus că erau chiar lacrimi. 

Auzi în jurul lor voci întrebându-i dacă mai era cineva în urma lor, se auzi 
răspunzând că nu. Cineva a spus că erau norocoşi —- nava spre care se îndreptau era 
una dintre ultimele nave de scăpare. Atunci a fost ultima oară când l-a văzut pe Bel 
Mondo şi pe restul grupului rămas în viață, acele imagini aveau să i se întipărească 
în memorie pentru totdeauna. 

Nu şi-a amintit cum a ajuns în navă sau ce s-a întâmplat după aceea, una 
dintre ultimele sale amintiri despre Geyard a fost imaginea ei din spaţiu din nava ce 
se îndepărta încetişor înainte de a intra în hiperspaţiu. Asemenea unei imagini 
sublimiale din filmele bidimensionale ce se puteau găsi ocazional în arhivele antice 
imaginea mamei sale moarte apăru pentru o fracțiune de secundă reflectată pe 
hubloul prin care George privea imaginea planetei sale natale. Amintirea promisiunii 
față de sine însuşi pe care Clara i-a cerut să nu o îndeplinească nu-i mai dădea 
pace. Decizia de a o îndeplini totuşi cu toate sacrificiile necesare o luase deja în 
noaptea morţii Clarei iar ultimele zile au fost o urmare directă a acelei hotărâri. Iar 
acum? Acum nu-i mai rămânea decât să se apuce de treabă. Nu avea forța şi 
arsenalul lui Dan sau capacitatea de predicţie a lui Ptracleos ori experiența de viață 
lui Daemon dar cu propriile talente de conducător şi o voință capabilă să mute 
munții va reuşi să-şi ducă țelul la capăt. 

Oricâte vieţi trebuie, nu-mi pot permite luxul de a nu reuşi. 

- Îmi pare rău mamă. Nu pot să stau deoparte. 

- În ce sens... deoparte? 

Ptracleos se aşeză lângă el, în dreapta, iar Dan lângă Ptracleos. Atât de tânărul 
şi obositul George le explică în cât mai puţin cuvinte posibil totul. 

- Te poți baza pe ajutorul nostru. 

- Oricând, oriunde, oricum. 

- Mulţumesc, prieteni. Voi avea nevoie. 


Cel de-al doilea punct de vedere oficial al ultimelor zile ale planetei Geyard este 
punctul de vedere al refugiaților supraviețuitori. Cel mai bine s-au păstrat memoriile 
lui George I, precursorul primei Dinastii a celui de-al Doilea Imperiu, în aceste 
memorii un loc important îl are călătoria de-a lungul unei jumătăţi a planetei spre 
Viață. George I nu şi-a atins țelul pe parcursul acelei vieți, ba chiar a murit fără să-i 
fie recunoscut nici un merit în istoria Galaxiei — asta este o altă poveste, o saga ce s- 
a transformat în Istorie - dar s-a considerat că Pacea nu a început nici după 
moartea sa, nici în timpul vieţii sale... Ea a început în Valea Umbrelor Morţii. 

Visele 

Omul fugea prin pădure fără oprire. Obosit, murdar şi plin de sânge, negrul trecu 
printre copaci şi tufişuri cu uşurinţa dată de lungile luni de antrenamente forțate şi 
ascunderi, ignoră lătrăturile câinilor din spatele lui, lătrături care se auzeau din ce 
în ce mai aproape. Ştia că nu mai avea mult până la pârâu, acolo avea să scape de 
câini prin aceeaşi modalitate cum mai scăpase de ei de câteva ori în ultimul an. Sau 
mai precis de când fugise de la stăpân. Nu îi era frică de câinii cu patru picioare 
precum de cei cu două picioare, acei nenorociți de albi care îl făcuseră sclav şi se 
comportaseră cu el mai rău chiar decât cu animalele care îl urmăreau acum. 

Fugise atunci când stăpânul îi ucisese în bătaie soția şi cei doi copii mici drept 
pedeapsă pentru că, înfometați, îndrăzniseră să fure nişte mâncare. Îl obligaseră să 
asiste la scenă, apoi îl biciuiseră şi, aproape mort, l-au legat de nişte pari şi l-au 
părăsit acolo, l-au lăsat să moară în chinuri. Nu ar fi supraviețuit acelei infernale 
nopți dacă o siluetă neidentificată nu l-ar fi dezlegat şi l-ar fi ajutat să fugă. După ce 
i-a spălat şi bandajat rănile, silueta l-a cărat în braţe câțiva kilometri, apoi, lăsându- 
l jos i-a şoptit că soţia şi copiii erau deja răzbunațţi şi a dispărut în noapte. Nu l-a 
mai întâlnit niciodată pe cel care l-a salvat, nu a mai apucat să afle cine era sau să-i 
mulțumească pentru gestul său. De atunci a mai rămas pe drumuri, singur. Nu s-a 
mai întors niciodată în acea zonă, nu mai avea nici un motiv, erau prea multe 
amintiri dureroase. După un timp s-a întâlnit cu un negru care lucrase la fermă în 
perioada în care fugise şi a aflat că în acea noapte fuseseră ucişi stăpânul cel 
bătrân, soția şi unul dintre fiii lui. Fiul rămas în viață jurase răzbunare făcându-l pe 
el vinovat, iar lui nu-i mai rămânea de făcut decât să fugă, să pună o distanţă cât 
mai mare între el şi urmăritori. De câteva ori aproape că îl prinseseră, dar de fiecare 
dată reuşise să scape ca prin minune. Era aproape sigur că avea să scape şi de data 
aceasta. 

Ajunse la pârâu şi, deşi însetat, continuă să alerge fără să se oprească pentru 
a bea apă. Nu îşi putea permite să piardă secunde preţioase, cel puţin nu încă. O 
luă în amonte sărind din piatră în piatră acolo unde apa ara mai mare sau de-a 
dreptul prin apă acolo unde adâncimea acesteia era mai mică. Până acum zona 
muntoasă în care se găsea îl ajutase cu succes să se ascundă de urmăritori atâta 
timp, dar acum nimerise într-un loc necunoscut, periculos. Bolovanii ce se găseau 
până acum în albia pârâului se transformaseră acum în stânci ce îl împiedicau să 
vadă o mare parte a peisajului înconjurător. Nu reuşea să vadă decât albia şi malul 
acoperit de copaci, acest lucru era bun deoarece urmăritorii nu îl puteau vedea, dar 
rău deoarece nici el nu îi puteau vedea pe ei. Câinii nu se mai auzeau, nu reuşea să 
audă nimic altceva decât pârâul care se rostogolea zglobiu printre stânci şi pietre. 
Nu-i plăcea deloc asta, nu îşi putea da seama cât de departe erau câinii şi stăpânii 
lor — puteau fi la fel de bine la câţiva kilometri sau la numai zeci de metri depărtare. 

Se opri într-un loc unde pârâul forma o mică cascadă pentru a se odihni şi a-şi 
potoli setea. Luă un pumn de apă şi îl bău cu înghiţiri mici, se aplecă din nou 
pentru a repeta gestul. În acel moment auzi un clic undeva în spatele lui. Se prefăcu 
că nu l-a auzit şi îşi continuă gestul până la capăt, dar când se ridică avea în mână 
un cuţit pe care îl ţinea mereu ascuns în cizmă în ultimul timp. Îşi termină mişcarea 
brusc şi se întoarse cu un salt în lateral pregătindu-se să-şi arunce cuțitul în 
persoana pe care o simțise undeva în spate. Zgomotul unei împuşcături se auzi iar 
negrul simți în mâna dreaptă o durere ascuţită. Cuţitul se rostogoli în albia pârâului 
cu un zgomot metalic în timp ce mâna începu să-i amorțească. Fugarul simți 
răspândindu-se în întreg brațul o căldură plăcută, dar foarte primejdioasă în timp 
ce sângele începu să înroşească totul, hainele, stânca de care se sprijini rănitul şi 
apa limpede a pârâului. 

Nedumerit şi îndurerat dar mai ales speriat, negrul scrută peisajul stâncos 
care se aşternea acum în fața lui căutându-şi duşmanul. Pe o stâncă de pe 

marginea albiei o siluetă se desprinse de umbrele copacilor care străjuiau pârâul, o 
umbră a unui om alb. Îl recunoscu pe fiul fostului stăpân, ultimul supraviețuitor al 
familiei ucigaşului răspunzător de moartea celor pe care îi iubise atât de mult. 

- Cioroi afurisit! strigă albul. În sfârşit, spuse în timp ce încerca să coboare 
de pe stâncă, pot să răzbun moartea familiei mele. 

- Nu ştiu despre ce vorbeşti, îi răspunse negrul sfidător. 

Nu mai avea nimic de pierdut, ştia că dacă nu avea să fie omorât pe loc urma 
să fie dus înapoi şi judecat, iar în cele din urmă ucis. Prefera să moară pe loc decât 
să mai îndure o serie de umilințe, prefera să moară încercând să fugă sau să se 
răzbune. Pentru aceasta urma să acționeze înainte să apară ceilalți albi atraşi cu 
siguranță de zgomotul împuşcăturii. 

- Mi-ai ucis familia acum un an, când ai fugit, răsună acuzator vocea albului 
în liniştea care se aşezase, linişte întreruptă doar de zgomotul pârâului. lar acum vei 
muri. 

Cei doi oameni se aflau acum față în față, doar câțiva metri îi mai 
despărțeau. Negrul ştia că avea să moară acolo, albul nu mai avea de gând să mai 
aştepte un proces „cinstit”. Se decise să acționeze pe loc, sări după cuțitul aflat la 
numai doi paşi de el ignorând durerea pe care o simți în mâna rănită. 

Mai auzi o împuşcătură îndepărtată în acelaşi timp cu durerea ascuţită care îi 
străbătu pieptul, o nouă durere care îi luă locul celei vechi. Albul mai spuse câteva 
cuvinte nedesluşite, apoi se făcu întuneric. 

Gozwy se trezi dintr-o dată, tresărind. În primele secunde, la cumpăna dintre 
vis şi real avu un sentiment acut de primejdie, sentiment care îl făcu să se înfioare, 
dar care dispăru după ce se trezi pe deplin. Aşa i se întâmpla întotdeauna când 
murea în vis de o moarte violentă. Încă puţin buimac, îşi ridică trupul masiv de pe 
patul pe care era întins dând la o parte plapuma plasmatică care îl protejase în 
timpul somnului şi consola aşezată deasupra patului. Îşi croi drum spre uşă în timp 
ce detaliile ultimului său vis îi reveneau cu rapiditate în minte. 

În momentul în care ajunse în prag computerul îi ceru să introducă datele 
ultimului vis, dar Gozwy îl ignoră. Avea timp, îşi va introduce visul pe computer mai 
târziu. În timp ce aştepta ca uşa să se deschidă se întoarse şi aruncă o privire 
rapidă prin încăpere. Cei şase colegi de cameră dormeau, iar consolele lor indicau 
etapele de somn corespunzătoare primelor luni ale ciclului. Abia adormiseră, dar nu 
era nici o problemă - avea să-i întâlnească mai târziu în vis. 

Gozwy ieşi şi se îndreptă cu rapiditate spre lift. Ignorase terminalul personal 
doar pentru că dorea să acceseze computerul principal din Hala computerelor, era 
mai uşor să lucreze acolo nederanjat de nimeni şi de nimic. Îl interesa în primul 
rând planeta pe care o visase, fascinația pe care o simțea față de aceasta îi acapara 
pentru moment toată atenţia. Tot ce vroia era să acceseze datele despre ea pe care 
computerul le reținuse în memoria sa auxiliară. Mai dorea să afle dacă cândva în 
viitor aveau să se îndrepte spre ea iar dacă da, în cât timp aveau să ajungă acolo. Ar 
fi putut face toate aceste lucruri cu ajutorul consolei ataşate patului său, dar 
rapiditatea acesteia era mult inferioară consolelor din hală. În plus, nu dorea să-i 
deranjeze pe colegii de cameră sau să fie deranjat de ei în cazul în care vreunul s-ar 
fi trezit. 

Chiar şi aşa, în timp ce liftul cobora spre nivelul Halei gândurile începură să-i 
rătăcească de la această planetă albastră înapoi în timp, la o alta. Cea natală. 
Călătoreau de mai bine de 4 secole iar nava începuse să dea semne de îmbătrânire 
cu toate reparaţiile pe care le făcuseră între timp. Din nefericire pentru scopul 
călătoriei, cea mai mare parte a planetelor pe lângă care trecuseră erau 
incompatibile cu structura lor chimică, organismele lor necesitând un anume tip 
specific de climă iar restul nu erau prielnice nici unui fel de viață organică la 
suprafața lor. Pe planetele pe care totuşi se opriseră au făcut-o doar pentru a face 
rost de carburant sau a repara nava. 

Ca şi cum ar fi ştiu la ce se gândea, liftul se opri iar vocea atât de veche şi 
familiară îl anunţă că a ajuns la nivelul specificat, Gozwy ieşi grăbit şi se îndreptă 
spre cea mai apropiată consolă disponibilă. Aceste console erau legate direct la 
computer, spre deosebire de cele din camera în care dormise care erau legate doar 
de acea ramificație a computerului care superviza nivelul lor. Aruncând o privire în 
jur, observă fără să vrea numărul mic de persoane care se aflau în încăpere în 
comparaţie cu numărul celor care ar fi trebuit să fie. 

Plecaseră de pe planeta originară în urmă cu... 487 de ani, se opri puţin Gozwy 
din gânduri pentru a socoti timpul scurs, fuseseră obligaţi să o facă în urma 
coliziunii planetei cu o cometă. Savanţii preziseseră cu luni de zile înainte acel 
lucru, dar nu au fost luați în seamă decât când a fost prea târziu. Nu puteau să 
devieze cometa de pe traiectorie sau să o distrugă deoarece nu aveau posibilitatea de 
a o face, nu erau o rasă războinică. Ştia acum, la fel ca toți ceilalți, că dacă totuşi ar 
fi distrus cometa, fragmentele ar fi afectat grav clima de pe planetă iar organismele 
lor ar fi încetat să mai trăiască. Au evacuat o parte a populaţiei pe nişte nave şi în 
coloniile pe care le stabiliseră pe planetele din sistemul lor solar, iar după aceea tot 
ce le-a rămas de făcut a fost să asiste neputincioşi la distrugerea lumii lor. 

O parte a lor au luat hotărârea să plece din sistemul lor solar, acolo nu mai 
puteau rămâne de vreme ce coloniile erau suprapopulate, planeta distrusă, iar 
civilizația în sine fără nici un viitor. Cum supraviețuirea pe nave era foarte grea, dar 
nu imposibilă, au preferat să spere că printre stele vor găsi o planetă care să le ofere 
un nou cămin în loc să vegeteze pe o navă în jurul unei planete pustii. Au plecat 
numai ei, cei de pe această navă, respectând decizia celorlalți de a rămâne. În acele 
momente alte câteva era pe punctul de a pleca dar nava lor a ajuns în afara razei de 
acțiune a aparatelor de comunicaţii înainte a se face ceva concret, nu au mai aflat 
niciodată ce s-a întâmplat cu acele nave. 

Aproape imediat, la numai câteva zile, după plecarea lor din sistemul solar au 
început visele. Mai întâi i-au visat pe cei rămaşi în colonii şi necazurile pe care 
aceştia le întâlneau, psihologii au considerat că aceste vise făceau parte din şocul — 
aşa numitul şoc al supraviețuitorului - provocat de Apocalipsă, cum au numit ei 
distrugerea planetei, şi supraviețuirea lor, precum şi plecarea „de acasă”. Dar după 
ce s-au îndepărtat suficient de mult de sistem, au început să viseze ceva complet 
nou, diferit față de tot ceea ce visaseră ei ca persoane în întreaga lor istorie ca 
specie. Visau despre locuri şi planete pe care nu fuseseră niciodată, iar ceea ce era 
şi mai ciudat era că aceste vise erau comune şi se împleteau devenind unul singur. 
Şi ca şi cum ciudăţeniile nu ar fi fost de ajuns, în aceste vise ei păreau să fie nişte 
entități complet distincte de ei înşişi, pe măsură ce timpul trecea aceste vise 
deveneau din ce în mai lungi şi mai complexe. 

Dacă acesta ar fi fost singurul lucru neobişnuit de pe parcursul călătoriei, 
poate că s-ar fi obişnuit cu timpul, dar pe măsură ce s-au apropiat de sistemul solar 
cel mai apropiat de sistemul natal - spre care se îndreptau cu o viteză foarte 
apropiată de cea a lumini - au descoperit cu groază nu numai că visele lor erau 
descrieri fidele ale planetelor acelui sistem, dar că ființele care erau ei în vis existau 
şi în realitate. După şocul inițial s-a dizolvat parţial, au avut de înfruntat nu numai 
civilizația de pe planetă, civilizaţie care în cele din urmă s-a dovedit a fi creată de ei, 
dar şi visele însăşi şi uriaşa lor responsabilitate. Le-au trebuit zeci de ani până să 
descopere întreaga lor capacitate pe care o aveau prin intermediul viselor, capacitate 
de creare şi distrugere a unei întregi civilizaţii. În primul rând au descoperit că 
civilizația creată de ei pe planetă a continuat să existe şi după ce au încetat să mai 
viseze despre ea trimițând o sondă în urma lor, dar asta face deja parte din istorie. 
Istoria de după Apocalipsă. 

Ajuns în fața consolei, Gozwy îşi lipi un tentacul de ecran şi se identifică apoi 
îşi introduse pe computer visul pe care acesta continua să i-l ceară. Consolele 
ataşate paturilor lor nu puteau să afle ceea ce visau subiecții, această transmisie a 
viselor putea fi făcută numai în stare conştientă şi numai dacă era considerată 
necesar. De obicei era transmise numai cele mai importante părți ale viselor, numai 
în cazuri speciale erau înregistrate visele complete. Acesta nu era un caz special. 

Gozwy ceru informaţiile despre planeta albastră, computerul începu să i le 
afişeze aproape instantaneu. Îi plăcea să vină aici, aprecia accesibilitatea şi viteza 
mărită pe care le găsea la terminalele din această încăpere. Pe ecran apăru imaginea 
planetei văzută din spaţiu şi coordonatele ei spaţiale, apoi informaţii separate despre 
climă şi evoluţia ei până în prezent. Descoperi că îl fascinează imaginea albastră a 
planetei, atât de asemănătoare cu cea a lumii natale. Albastrul era acoperit doar de 
scamele unor formaţiuni noroase şi era întreruptă de uscatul amplasat în mai multe 
continente. Cu toate acestea, nu îşi făcea iluzii: planeta putea fi de nelocuit pentru 
ei — organismele lor erau foarte sensibile la orice schimbări de climă. Computerul 
percepu dorul de casă ca o instrucțiune şi îi afişă pe ecran poziţia în care se aflau şi 
ruta pe care o vor parcurge pentru a ajunge pe planetă ca o continuare a traseului 
deja parcurs după Apocalipsă. Acest lucru îi confirmă că se îndreptau chiar spre 
acea planetă, probabil că cineva considerase că sunt foarte mari şanse ca planeta să 
fie compatibilă cu organismele lor. 

Căzu din nou pe gânduri, iar computerul rămase în aşteptare de noi ordine de 
parcă i-ar fi respectat intimitatea. Pe Gozwy nu îl deranja acest lucru, chiar el 
programase computerul să acționeze numai în funcție de anumiţi stimuli, de 
anumite cerinţe ale celui care în accesa. Gândurile îi reveniră aproape fără să vrea la 
visele pe care ei le aveau şi la multiplele posibilități pe care ele le creaseră. După 
cum au aflat chiar de la început puteau să viseze despre planetele din apropiere, 
chiar până la câţiva ani lumină, puteau visa în timpul real prezent şi trecut, dar 
niciodată în viitor. O persoană normală putea visa până la 150 - 200 de ani în 
trecut, iar unii dintre ei puteau împinge această barieră până la câteva milenii, dar 
numai cei excepţionali puteau s-o facă. Ca răspuns la aceste amintiri computerul îi 
afişă planurile legate de planeta spre care se îndreptau: în urmă cu câteva milenii 
fusese construită o bază apoi a fost scufundată din motive de securitate lăsându-i 
pe supraviețuitorii localnici să se răspândească pe restul planetei în încercarea de a 
păstra rămăşiţele civilizaţiei intacte. În mileniile care au urmat, civilizația pe care o 
cunoscuseră ei a decăzut pentru ca să dispară complet în unele zone, dar numai în 
aparență: „visători” asemenea lui Gozwy aranjaseră ca ea să renască pe măsură ce 
nava se apropia de planetă. Astfel încât o mână de oameni păstrau de-a lungul 
timpului în secret toate cunoştinţele aparent dispărute împreună cu baza-continent 
pentru ca să le dezvălui la momentul potrivit, ceea ce părea că s-a şi întâmplat. 

Computerul îşi dovedi din nou valoarea afişând toate datele despre tehnologia 
existentă la suprafața planetei: civilizația de pe planeta albastră ajunsese aproape la 
nivelul la care fuseseră ei, „visătorii”, când plecaseră de pe planeta lor. Deja 
trimiseseră navete fără echipaj la bord în afara propriului sistem solar şi nave cu 
echipaj pe satelitul natural al planetei. În jurul planetei orbita o rețea de sateliți 
artificiali. Computerul mai adăugă o notă prin care adăuga că se estimase că în 
următorii 10 ani se vor construi primele colonii ale acele rase pe planetele din 
sistemul lor solar. 

Această notă îl făcu să-şi amintească despre propriile colonii pe care le 
părăsiseră cu mai bine de 4 secole în urmă. Şi inevitabil despre vise, lucrul care îi 
revenea în permanență în atenţie în ultimul timp. Nu ştia de ce, poate era de vină 
sentimentul de nelinişte pe care îl simte de când s-a trezit ca urmare a primejdiei de 
la sfârşitul visului şi a modului în care acesta s-a terminat. Sentimentul era cu atât 
mai straniu cu cât nu avea de ce să fie neliniștit, dar şi pentru că nu şi-l putea 
explica. 

În privinţa viselor, veşnicul subiect de conversaţie, era un lucru ştiu de toți că 
mai aveau de aflat multe despre acest simț. Cauza lor era încă necunoscută, nu 
ştiau dacă acest dar era ceva pe care îl avuseseră întotdeauna sau îl dobândiseră ca 
urmare a acțiunii unui factor exterior în momentul Apocalipsei. Istoria evoluției lui 
era destul de scurtă, dar foarte complexă: după ce au plecat spre un nou cămin, 
unii dintre ei au început să-i viseze pe coloniştii rămaşi îi urmă - „visătorii”. Dar 
fenomenul şi apoi porecla s-a extins şi la restul populaţiei de pe navă până în 
momentul aterizării pe una dintre planetele sistemului solar vecin. Explorarea 
tuturor posibilităților create prin vise, inclusiv cele de cartografiere şi de populare a 

sistemelor pe lângă care treceau a fost următorul pas. Unii dintre ei au încercat să 
exploreze trecutul propriei specii dar nu au reuşit. Nu s-a aflat niciodată de ce. 

Nu au reuşit să înțeleagă nici de ce speciile şi viața în general a continuat să 
existe şi după ce nava lor a ajuns la o distanță mult prea mare pentru a mai visa 
despre planeta respectivă sau comportamentul diferit al fiecărei specii. Acest ultimul 
lucru era cel mai tulburător în primul rând din cauza imposibilității lor de a elimina 
respingerea vădită a câtorva dintre speciile față de tot ce avea legătură cu visătorii. 

Alungă toate aceste gânduri şi reveni la legătura cu computerul din fața sa. 
Acesta deja îi afişase lista planetelor pe lângă care trecuseră sau pe care aterizaseră 
pentru carburant şi reparații. Planeta spre care se îndreptau era deja notată la 
capătul listei, dar nu avea nici o menţiune ataşată după ea. Gozwy accesă din nou 
datele despre planetă. Erau la 6 ani-lumină de destinaţie, dar la viteza şi traiectoria 
pe care o aveau în momentul respectiv urmau să ajungă numai în 12 ani - asta dacă 
până atunci cineva nu va descoperi modalitatea de a călători cu o viteză mai mare 
sau cel puţin egală cu viteza luminii. Puțin probabil. Nelămurit de timpul prea lung, 
ceru date suplimentare şi află că trebuiau să ocolească un sector care conţinea 
elemente chimice primejdioase pentru navă şi un număr mare de meteoriți care ar 
afecta în mod distructiv fuselajul navei. Cu timpul reuşiseră să detecteze aceste 
elemente cu mult înainte de a ajunge în preajma navei. 

Nu mai avea nimic de căutat, dar cu toate acestea Gozwy nu se putea hotări să 
se ducă sau nu să viseze. Vroia să o facă, chiar mai mult decât de obicei — psihologii 
considerau această dorință de a visa drept o scăpare din realitate - dar cu toate 
acestea ceva îl oprea să o facă. O nelinişte care din când în când răzbătea la 
suprafaţă îl determina să caute din ce în ce mai multe informaţii. Nu ştia ce căuta, 
nu ştia nici de ce, dar avea o legătură mai mult sau mai puţin directă cu această 
planetă a cărui albastru continua să-l fascineze. 

În cele din urmă se dezlipi de consolă, iar ecranul se întunecă. Se ridică şi se 
îndreptă din nou spre lift observând din nou că mult prea puține persoane erau 
ocupate cu întreținerea computerului şi a navei. Uitase să întrebe computerul 
despre acest lucru, dar acum era un pic prea târziu. Nu dorea să se întoarcă la 
consola pe care o tocmai părăsise dar se decise că o va face totuşi de la consola de 
pe patul lui. 

În lift şi pe drumul spre cameră Gozwy continuă să se gândească la planeta 
albastră şi la problemele care le aveau în momentul de față. Nava fusese umplută cu 
refugiați chiar de la început, iar de atunci, cu toate noutățile tehnologice realizate 
prin intermediul viselor, populaţia continua să crească. Deşi lent, numărul 
visătorilor existenţi la bordul navei creştea, iar rezervele de energie şi hrană scădeau 
tot mai repede. 

Ajuns în cameră se pregăti să se culce uitând complet de ceea ce îşi 
propusese să facă. Se înveli cu plapuma plasmatică destinată protecţiei şi conectă 
consola pentru poziţia „dormit”. În momentul în care simţi acul siringii pline cu 
somnifer străbătându-i pielea neliniştea răzbătu din nou la suprafață mai puternic 
ca oricând, dar şi o senzaţie de pericol şi de plăcută revedere. Toate acestea erau în 
legătură cu planeta albastră. Visătorul aproape sări în picioare lovind cu unul dintre 
tentacule consola dar efectul somniferului era mai puternic ca el şi se prăbuşi înapoi 
pe pat. Unul din ultimele sale gânduri conştiente a fost că ar fi trebuit realizată o 
tehnică de intrare în vis fără ajutorul somniferului. 

În momentul în care Gozwy adormi, pe unul dintre ecranele din camera de 
comandă apărură afişate următoarele rânduri: 

Numărul de subiecți înregistraţi: 14327 

Numărul de subiecți conştienţi: 749 

Numărul de subiecți adormiţi: 13578 

Numărul de subiecți care visează despre - şi urmă indicativul planetei 
albastre: 13507 

Ultima linie începu să clipească, dispăru iar în locul ei apăru cuvântul secret. 
După un timp dispăru şi acesta. 

Despre Mihai toţi spuneau că era un copil minune: la doi ani ştia deja să 
citească şi să scrie, la 6 făcea deja calcule matematice complicate, iar la 10 ar fi 
putut să termine liceul. Părinţii lui l-ar fi dat deja la facultate dacă el nu ar fi decis 
să înceapă cu începutul, adică cu clasele primare. Copil precoce, ştia că dacă ar fi 
făcut ceea ce cei mari ar fi vrut să facă şi-ar fi pierdut toți prietenii pe care îi avea. 
Acum, la 18 ani aproape împliniţi, prietenii lui de aceeaşi vârstă îl considerau 
superior cam la toate domeniile dar nu se comportau ca atare decât uneori când 
aveau ajutor la teme. În rest se comportau cu el ca şi cu oricare alt adolescent, ceea 
ce de fapt şi era. Problema lui era că cei 6 erau singurii care se comportau în acest 
mod... iar petrecerea de majorat pe care aceştia i-o pregătiseră nu era cu nimic mai 
deosebită de oricare alta. Mai puţin faptul că Mihai îşi dăduse seama de ceea ce 
plănuiau ei cu săptămâni înainte ca aceasta să aibă loc şi, ca întotdeauna când 
prietenii lui îi făceau o surpriză, nu-i rămăsese decât să se prefacă surprins. 

Petrecerea a fost chiar reuşită, dar Mihai nu s-a simţit la fel de bine precum se 
aşteptase. De obicei se simțea bine sau foarte bine în preajma prietenilor săi şi la 
petrecerile date de ei cu toate diferențele existente, dar acum, şi nu ştia de ce, era 
preocupat, chiar aproape îngrijorat. În sinea lui parcă se aştepta să se întâmple ceva 
în viitorul apropiat, ceva nedefinit. De parcă cineva plecat cu mult timp în urmă 
avea să se întoarcă acasă după o călătorie îndepărtată. 

Se apropia miezul nopții, iar părinţii lui le-au adus şampania pusă deoparte la 
rece şi au ieşit lăsându-i să sărbătorească în linişte - Mihai ştia că ei sărbătoreau 
singuri într-o cameră alăturată. Câţiva dintre prietenii lui s-au apucat să desfacă 
sticlele de şampanie în timp ce ceilalți îşi luau unul câte unul paharele de pe tavă. 
Sărbătoritul primi şi el unul. Iar din acel moment, adică după ce pocnetul dopului 
de şampanie îi răsună puternică lângă urechea stângă, nimic nu a mai fost la fel. 
Nici în seara aceea, şi nici mai târziu. Zgomotul îi provocă lui Mihai un adevărat şoc, 
iar percepția dublă ce-i apăru îi permise să vadă cu încetinitorul dopul de şampanie 
zburând prin cameră şi un fel de terminal ciudat al unui computer aşezat deasupra 
lui. Dopul dispăru, iar imaginea consolei se clarifică atât de bine încât aproape îi 
simți răceala specifică. Aproape. Pe ecranul acesteia era prezent un mesaj într-un 
limbaj pe care nu-l mai întâlnise niciodată, dar pe care Mihai îl identifică drept 
cuvântul „alarmă”. Îşi ridică încetişor capul, era întins pe un pat şi era acoperit de o 
plapumă plasmatică care îl proteja în timpul somnului. Nu ştia cum de aflase toate 
aceste lucruri sau cum ajunsese acolo, dar ştia cu siguranţă că nu adormise şi nici 
nu avea de gând să adoarmă. Gozwy dădu la o parte pătura şi vru să se dea jos din 
pat. Simţea cum efectul somniferului dispărea cu fiecare moment din ce în ce mai 
mult, dar mintea nu îi era la fel de clară cum era în mod normal la trezirea din 
somn. Urechile îi țiuiau deşi în cameră nu se auzea nici un sunet, se uită în jos la 
propriile picioare şi văzu cu stupefacție că în loc de kiltul care îi acoperea tentaculele 
inferioare, tentacule transformate de-a lungul evoluției lor ca specie în pseudo- 
picioare, acestea erau acoperite de nişte pantaloni de stofă, iar în vârful picioarelor 
purta nişte şlapi. Mihai duse mâna la obraz ca pentru a şterge o pată de murdărie 
inexistentă şi observă cu groază că în loc de degete acum avea o ventuză, iar mâna îi 
era transformată într-un tentacul lung. Mediul înconjurător nu se modificase 
aproape deloc cu excepţia unui apendice care ieşise din cel mai apropiat perete şi se 
apropia spre el. Mihai încercă să-l evite, dar nu reuşi iar acul îi străpunse 
tentaculului. El simţi o durere surdă în locul în care fusese atins, apoi percepţia se 
dilată brusc percepând totul ca un întreg. Totul se întunecă. 

Sărbătoritul reveni brusc la camera în care erau el şi prietenii lui; nu trecuse 
mai mult de câteva secunde de la pocnetul care îi trezise dubla percepție. Fiinţele 
umane din jurul lui nu se mişcaseră aproape deloc, dar acum avea paharul plin. 
Parcă nimic nu se întâmplase şi poate nici nu s-a întâmplat nimic. Nu putea fi sigur 
de viziunea de o clipă, dar ceea ce simţise a fost atât de real încât putea fi cu 
uşurinţă confundată cu aceeaşi perioadă de timp din viața reală. 

Încetă să se mai gândească la asta şi se concentră la cei care îl felicitau cu 
prilejul majoratului şi îi urau „La mulți ani!”. Se prefăcu că nu i se întâmplase nimic 
şi reuşi aproape pe deplin, nici unul nu şi-a dat seama. În schimb în interiorul să se 

creă o adevărată furtună, în vreme ce era atent parţial la cei din jur, creierul să îi 
funcționa la capacitatea maximă încercând să dezlege misterul ce se ascundea în 
spatele aparenţelor. Iluzia era mult prea reală pentru a fi o simplă iluzie, dar un fapt 
petrecut în realitate. Acum ceea ce îi mai rămăsese de făcut era să afle de unde 
venea acele imagini, tentaculul îi sugera că era vorba despre o specie extraterestră, 
iar faptul că privea totul prin proprii ochi şi înregistra totul cu propriile simțuri îi 
sugera faptul că era vorba de o specie cu capacităţi telepatice. Mediul înconjurător 
arăta ca al unei nave spaţiale, dar problema cea mai importantă era poziția acesteia. 
Era vital să afle dacă nava era undeva rătăcind prin spaţiul din apropierea Terrei 
sau a sistemului solar ori aiurea prin Univers. 

Gânduri din ce în ce mai nebuneşti îi trecură prin cap, era incapabil să le 
controleze sau măcar să dorească acel lucru. La câteva secunde după ce ultimii 
musafiri au plecat şi şi-a trimis părinții la culcare Mihai se regăsi în fața 
computerului, prin intermediul InterNetului se legă ilegal la sateliții din jurul Terrei 
şi la cei mai noi sateliți aşezaţi pe orbita planetei Marte şi îi programă să caute în 
sistemul solar şi spațiul din jurul acestuia tot ce era straniu, deosebit... tot ce ar 
putea semăna cu o navă interstelară. În timp ce lăsa computerele celor de NASA să 
facă treaba în locul lui, Mihai se apucă să se gândească viziunea de mai devreme 
încercând să găsească toate detaliile ce i-ar fi putut scăpa. Introduse simbolurile 
acestui cuvânt pe computer - avea o foarte bună memorie vizuală - pe care îl 
identificase drept „alarmă”, „pericol” şi începu să caute corespondențe în limbile 
dispărute de pe Pământ. 

Era îngrijorat, dar nu pentru el. Sau cel puţin nu pentru el în primul rând. Îi 
era teamă că mintea începuse să-i cedeze ca urmare a stresului la care fusese 
supusă în ultimii ani, viziunea sau ce naiba fusese ceea ce i se întâmplase ceva mai 
devreme. Istoria le dovedise de atâtea ori oamenilor că genialitatea avea punctele ei 
defavorabile, iar faptul că nu îşi putea trăi viața aşa cum dorea să o facă şi că 
posibilitatea de a înnebuni sau a deveni schizofrenic era mai mare ca la restul 
celorlalți oameni erau numai două dintre problemele cu care nu vroia să se 
întâlnească. 

În cele din urmă, obosit, adormi ghemuit într-un fotoliu din fața computerului, 
dar viziunea continuă să-l urmărească în visele sale şi Mihai o retrăi dar cu o altă 
percepție a ei. De parcă nu ar fi fost el cel care o trăia ci altcineva dar care era tot el 
însuşi. Acum nu mai era vorba de faptul de a privi prin ochii unei alte persoane, dar 
de a trăi viața acelei persoane. A doua zi s-a trezit pe la amiază amorțit de poziția 
incomodă şi, spre marea lui surpriză, reuşi să-şi amintească în detaliu visul din 
timpul nopții. Nu putea să-şi explice ceea ce visase, acea dublă personalitate pe care 
o experimentase, dar în ultimul timp nu putea să explice multe lucruri. Împrospătat 
de un duş rece într-o dimineață de sâmbătă, reveni în fața computerul căutând 
ultimele rezultate ale cercetărilor pe care le inițiase. Sateliții nu găsiseră nimic, dar 
acel lucru putea să fie explicat prin faptul că nu ştiau ce să caute sau ceea ce 
trebuiau să caute se afla în afara posibilităților lor fizice de scanare a spațiului. Ori 
pur şi simplu căutaseră în direcția greşită. 

Sau pur şi simplu genialitatea de care dăduse dovadă îl împinsese pe panta 
nebuniei, poate că tocmai începuse să simtă efectele acesteia. Se smulse din fotoliu 
neliniştit de această ultimă posibilitate dar mai ales foarte înfometat. Părinţii săi 
deja plecaseră la piață aşa că îşi pregăti ceva de mâncare şi se trânti încă o dată în 
fața computerului mestecând. Cercetarea bazelor de date a InterNetului fusese 
încununată de succes, unele hieroglife încă indescifrabile din piramidele egiptene 
erau identice cu cele din vis. Asta îi zdruncină ultimele idei. Accesă textul respectiv 
şi, spre surprinderea lui, reuşi să-l citească cursiv cu toate că înainte de acel 
moment nu mai avusese nici un contact cu limba respectivă. Textul nu avea prea 
mare importanţă în sinea lui, dar reprezenta o mare descoperire prin poarta pe care 
o deschidea spre trecutul antic de dinainte de istoria scrisă. 

Accesă un alt paragraf al textului copiat de pe pereții piramidelor. Dacă textul 
anterior vorbea despre pericolele pe care oamenii le trăiseră după scufundarea unui 
tărâm necunoscut lui, acest text povestea despre puterea minții umane şi despre 
visele care aveau un grad mare de periculozitate. Cuvintele „vise” şi „pericol”, cuvânt 

care aici era identic cu cel care în visul său însemna „alarmă”, erau folosite destul 
de mult în acest text, mai ales împreună. Era vorba despre nişte oameni care visau, 
iar visele lor reprezentau un mare pericol pentru ei, dar nu era un text prea clar 
pentru Mihai. Nu înţelegea despre ce fel de vise era vorba şi ce fel de pericol îi 
amenința pe oamenii care aveau acele vise. Totul era confuz: mai întâi visul, iar 
acum această capacitate de descifrare a unor texte antice fără nici un ajutor. 

Reveni din nou la datele pe care computerul lui le primise de la sateliți. Aceştia 
nu descoperiseră nici o navă extraterestră în sistemul solar, cel puțin nici una care 
se asemăna cu cele umane. ...Adică nici una care să poată fi identificată prin 
măsurarea radiaţiilor reactoarelor nucleare, dar poate că extratereştrii nu foloseau 
reactoare nucleare. Deci trebuia să găsească alt tip de radiație, Mihai afişă pe ecran 
o hartă a cerului văzută din spaţiu şi rămase pe gânduri. Ştia că ar fi fost foarte 
greu să identifice nivelul de radiaţie corect, zgomotele Universului erau puternice şi 
foarte diverse atâta timp cât stele emiteau energie în tot spectrul de radiații. 

Simţi ceva ciudat întâmplându-se cu el: ecranul computerului se întunecă, iar 
în locul acestuia apăru imaginea consolei din vis. Acum cuvântul pe care îl văzuse 
pe ecran dispăruse fiind înlocuit de nişte linii care se mişcau pe ecran într-un mod 
foarte asemănător cu ritmul inimii văzut la osciloscop. Ştiu că cel care era 
monitorizat era chiar el iar pe ecran îi apăreau ritmurile inimii, respirației şi undele 
cerebrale. Respirația îşi acceleră ritmul în timp ce Gozwy îşi deschise parțial ochii, 
dar ritmul bătăilor inimii şi vizualizarea undele cerebrale de pe ecran rămăseseră 
constante. Visătorul era uluit, nu mai ştia ce să mai creadă, vedea în acelaşi timp 
consola de deasupra dar şi o imagine complet necunoscută. Înţelegea că undele 
cerebrale afişate pe ecranul consolei indicau că dormea, dar era treaz. Era în 
contradicţie cu toate cunoştinţele sale despre Vise, nimeni nu experimentase aşa 
ceva. Sau cel puţin nu îl experimentase şi supraviețuise, nu auzise nimic despre 
ceva asemănător. 

Mihai se miră de ceea i se întâmpla, dar nu prea mult. Logic, dacă existase 
deja un contact între el şi ființa extraterestră puteau foarte bine să mai fie şi alte 
contacte. Îi simțea sentimentele la fel de bine ca şi cum ar fi fost ale lui însăşi, ceea 
ce nu înţelegea era sentimentul copilăresc de uimire a acestei ființe. Sau poate că 
acesta ştia ce îi scăpa lui. 

Gozwy văzu prin fața ochilor o succesiune de imagini fulgerătoare ale planetei 
albastre dar nu mai ştia cu siguranţă dacă aceste imagini erau amintirile lui sau ale 
visului lui. Văzu nişte piramide uriaşe, apoi dintr-o dată îi explodară în fața ochilor 
nişte tăblițe cu texte scrise în limba lui natală, dar nici un visător nu scrisese aşa 
ceva. Nu apucă să le citească, dar reuşi să le memoreze - avusese întotdeauna o 
bună memorie vizuală. Revăzu chipuri necunoscute cu un aer familiar, erau chiar 
colegii lui de cameră - era acum sigur de asta - dar sub o altă formă, o formă pe 
care nu o cunoscuse niciodată. Se auzi din nou alarma, iar după un timp simţi din 
nou acul străbătându-i pielea subțire a tentaculului. Somniferul începu să-şi facă 
efectul chiar imediat, iar imaginile au continuat să-i danseze prin minte apoi s-au 
oprit. Gozwy respiră uşurat. În locul lor au apărut tăbliţele pe care le memorase, iar 
visătorul a avut un scurt răgaz să le citească. Pasajul despre oamenii şi visele lor 
care le primejduiau existenţa îi realimentă neliniştea, de aceea visătorul luptă cu 
toată puterea împotriva recăderii în vis. Simţea mai intens ca niciodată că visele lor, 
devenite acum chiar esența civilizaţiei lor, le puneau în primejdie chiar propria 
existență. Atunci când computerul îi afişă mai mult din greşeală decât intenționat 
distanța pe care o mai aveau de parcurs până la planeta visului său scoase un țipăt 
mut dându-şi seama de scurtul timp care le mai rămăsese. 

Până la urmă aveau să ajungă la capăt, dar ce aveau să găsească acolo, o nouă 
casă sau moartea? Pierdu încă o dată bătălia împotriva somnului, dar reuşi să 
conştientizeze un ultim lucru sub forma unei întrebări: de ce nu era permisă trezirea 
visătorilor decât după ce au murit în vis? 

Mihai îşi reveni tresărind puternic. Uitându-se la ceas realiză că de data 
aceasta trecuse aproape un minut fără să-şi dea seama, un minut în care stătuse în 
fața computerului ca în transă. Trecuseră mai puţin de 16 ore de la prima viziune, 
iar acum situația se complicase mai mult decât crezuse la început. Ideea cu nebunia 

se spulberase deja demult, dar acum legătura dintre acea creatură ar mult mai 
puternică decât ar fi bănuit la început - ajunsese deja aproape să creadă creatura 
era el într-o viață anterioară sau un fel de suflet pereche aflat undeva la multe 
milioane de kilometri depărtare. Ştia acum că creatura şi încă mulți ca el se 
apropiau, iar sentimentul de revedere după o îndelungată despărțire se referea la 
sosirea apropiată. De ce revedere, asta nu mai ştia, dar era sigur că urma să afle 
mai devreme sau mai târziu, oricât de periculos părea a fi prefera să fie cât mai 
devreme. Nu mai avea răbdare. 

Gândul îi rămăsese blocat la apropiata sosire a navei, revelaţia îi veni în timp 
ce-şi rodea de zor unghiile - lucru obişnuit lui când se gândea cu atenţie la ceva. 
Ştia cum să găsească nava, în cazul în care aceasta se afla în sistemul solar sau în 
apropierea lui. Fiecare obiect solid din spaţiul tridimensional avea o anumită masă, 
ocupa o anumită o porţie de spaţiu. În ultimul secol, încă de la începuturile cuceririi 
spaţiului de dincolo de ceruri, oamenii, în dorința lor aproape paranoică de 
supraviețuire, realizaseră un program de cercetare a spațiului care să le permită 
detectarea apropierii oricărui corp ceresc care ar fi putut afecta viața de pe Pământ, 
adică detectarea meteoriților şi cometelor periculoase. Era sigur că astfel putea să 
programeze sateliții să detecteze nava. 

Se apucă de treabă. 

Cu tot entuziasmul lui Mihai, treaba mergea destul de greu. Programarea a 
fost cel mai uşor lucru, dar spațiul în care trebuia căutat era foarte mare, aproape 
imens. Dacă nava exista cu adevărat şi era în apropierea sistemului solar, ea nu 
putea avea o dimensiune mai mare ca a unui asteroid mijlociu. Nu-i cunoştea 
traiectoria exactă ori viteza sau dacă avea scuturi care o făceau invizibilă senzorilor 
lor, ştia numai că se apropie de Pământ şi atât. 

Oricum, timpul era un lucru care îi prisosea acum. Simțea că oricât de repede 
ar fi venit, nava nu avea cum să ajungă mai repede de câteva zile sau chiar 
săptămâni. Până atunci avea să afle adevărul, şi anume dacă nava exista cu 
adevărat ori totul era rodul imaginației sale. Documentele care îi erau disponibile îi 
arătaseră foarte clar corelația dintre această civilizație şi piramidele egiptene 
respectiv începuturile altor civilizaţii antice, dar puteau avea oare legătură cu 
legendarul continent scufundat al Atlantidei? Datele pe care le avea despre miturile 
şi enigmele inexplicabile ale istoriei antice îl făceau să creadă că da. 

Mihai se aştepta ca din cauza nerăbdării sale zilele următoare să treacă cu o 
încetineală de melc, dar nu s-a întâmplat aşa. Ocupat până peste cap cu şcoala, 
colaborarea extraşcolară cu profesorii şi abia apoi cu „programul spațial”, zilele 
următoare au fost foarte pline. Cu şcoala nu avea probleme, se înțelesese cu 
profesorii să nu apară acolo decât pe la examene sau dacă era nevoie de el. S-a 
folosit de capacitatea de a citi hieroglifele piramidelor pentru a le studia în detaliu. 
În general acele hieroglife erau doar a istoriei mai multor generaţii de oameni — 
istoria de zi cu zi, luptele, viața lor - începând de la distrugerea leagănul unei 
civilizaţii la care se făceau doar referiri vagi până în momentul construirii piramidei, 
adică istoria naşterii unei civilizații noi. Acei oameni au fost obligați de un cataclism 
să-şi părăsească căminul pentru a supraviețui distrugerii acestuia şi să-şi trăiască 
viața mai departe în locuri complet diferite de cele natale. Pe porțiuni întregi ale 
pereţilor piramidei lui Keops erau evocate cu o mare putere poetică suferințele prin 
care trecuseră primele generaţii de refugiați şi pericolele pe care au trebuit să le 
înfrunte. Chiar şi acolo apărea de câteva ori un avertisment straniu despre vise, 
avertisment cu care se mai întâlnise o dată şi pe care nu l-a înțeles. Nici acum nu a 
reuşit pe deplin acest lucru, dar prin prisma celui de-al doilea vis/viziune şi-a dat 
seama că avea o legătură directă cu creatura extraterestră sau cu specia din care 
aceasta făcea parte. În ultimele momente ale visului simţise că una din preocupările 
principale ale creaturii era în legătură cu nişte Vise. Nici neliniştea care îl 
cuprinsese pe Gozwy nu îi era necunoscută cu toate că Mihai încă nu a realizat 
toate semnificaţiile pe care extraterestrul i le atribuia noţiunii. Nu ştia nimic despre 

aceste creaturi, dar asemănarea dintre avertismentele de pe pereţii piramidelor şi 
ceea ce simţise era izbitoare. 

În acea perioadă nu s-a mai stabilit nici o conexiune cu creatura, nici o altă 
viziune nu i-a mai întrerupt şirul gândurilor. Nu l-a afectat deloc acest lucru, dintr- 
un anumit punct de vedere era chiar bucuros pentru că — nu era sigur de asta, dar 
se temea de posibilitate - dacă în ultimele zile viziunile ar fi decurs cu aceeaşi 
frecvență ca la început creierul lui pur şi simplu s-ar fi prăjit din cauza fluxului 
imens de informaţie pe care-l reprezenta o viziune în sine. Era sigur că 
avertismentele de pe pereţii piramidelor se refereau la acele tipuri de vise fără a 
clarifica legătura dintre piramide şi fiinţele extraterestre. În istoria piramidelor nu se 
pomenea niciodată despre vreo ființă extraterestră de nici un fel sau de acțiunile 
acestora pe Pământ. Nici măcar ca o sugestie. 

Un motiv în plus pentru care se putea considera mulțumit era acela că putea 
să studieze în linişte despre ceea ce vroia, în ultima perioadă Mihai începuse să îşi 
neglijeze o parte a muncii sale dar fără a o părăsi pe deplin. A fost nevoit să 
folosească intensiv computerul pentru a-şi extinde aria cercetărilor la toate 
monumentele străvechi şi la miturile din acele zone, dar fără a afla nimic nou. Cel 
puţin nimic esenţial. Cam toate miturile vorbeau despre acelaşi trecut măreț, apoi 
decadența după o distrugere care a cuprins o mare parte a planetei şi despre mereu 
prezențţii refugiați care au încercat să refacă civilizația pierdută. Aproape 
întotdeauna aceşti refugiați nu au avut nici un succes sau numai un succes efemer 
şi au pierit. 

În cele din urmă, după aproape o săptămână de la aniversarea majoratului, 
computerul îi semnală descoperirea unui obiect neidentificat. 

- Obiect neidentificat pe naiba, murmură Mihai în timp ce revenea cu 
rapiditate în fața monitorului întunecat. Eşti prost, i se adresă apoi acestuia. 

Zâmbi, ştia că avea dreptate şi că obiectul nu-i putea răspunde înapoi. Nava 
ajunsese la limita exterioară a sistemului solar, avea aproape jumătate din viteza 
luminii şi frâna rapid. Fără îndoială, cei de pe navă ştiau că planeta era locuită. 

Şterse de pe ecran imaginile trimise de sateliți şi încercă prin intermediul 
acestora să intre în contact cu cei de pe navă. Eşuă. În schimb se iniție contactul cu 
entitatea pe care deja o cunoştea. De data aceasta intensitatea viziunii era cu mult 
mai mare ca cele anterioare decuplându-i complet atenţia de la cele exterioare. Astfel 
corpul lui se aşeză singur pe marginea patului — sau poate ar fi bine să spun: se lăsă 
să cadă pe pat — în timp ce computerul şi totul din jur îi dispăru din faţa ochilor. În 
momentul în care Gozwy se trezi pentru a treia oară în acelaşi vis nava trecea de 
planeta exterioară a sistemului solar. De data aceasta era complet treaz dar puţin 
buimac, adică ca întotdeauna după ce se trezea. Nu îşi amintea cum murise, dar era 
sigur că acea să o facă peste câteva momente. Îşi aminti că nava intrase în sistemul 
solar, fără să ştie cine sau ce i-a spus acel lucru. Privi consola de deasupra sa pe 
care, pe lângă ritmurile inimii şi a respirației şi reprezentarea undelor cerebrale, 
exista şi un mesaj de eroare. Se ridică dând la o parte pătura plasmatică şi se feri în 
ultimul moment de acul care se repezea să-i introducă încă o dată somniferul în 
corp. Îşi amintea prea bine ultimele două tresăriri în vis şi adormirea la loc, acele 
frânturi de vis care au constituit o a doua vedere pentru el. De data aceasta nu 
vedea nimic ciudat, dar nu înseamnă că... Rămase pe marginea patului cu o 
senzație ciudată apropiere a unui lucru important, ceva avea să se întâmple curând. 
Se uită iarăşi pe ecranul consolei şi văzu acelaşi lucru care era şi mai devreme. Îşi 
aminti de intrarea în sistemul solar: 

- Asta nu se afişează aici, murmură el. 

Amintirea nu putea să fie decât din vis. Gozwy se dădu jos din pat şi 
încremeni. Continua să nu-şi amintească momentul morții, ideea că încă nu murise 
în vis era paralizantă. Efectele existenţei a unui visător conştient şi a corpului din 
visului său încă viu pe o planetă undeva în spaţiu nu puteau fi decât îngrozitoare, 
atât de îngrozitoare încât nu auzise de ele chiar în cazul în care au mai existat 
asemenea cazuri. Gozwy se aştepta ca să se prăbușească dintr-un moment într-altul 
cu creierul topit într-o masă neclară de neuroni înnegriți de suprasarcina fluxului 
imens de informaţie venit de la visul său. Poate că erau nevoiţi să doarmă în timpul 

acestor vise doar pentru simplul motiv că mințile lor nu puteau rezista la două 
conştiinţe în acelaşi timp, nimeni nu ştia nimic despre acest fapt. Visele lor 
apăruseră în timpul somnului, iar după ce se trezeau se manifesta numai propria 
conştiinţă, visele devenind simple amintiri. 

Imagini fragmentate ale visului începură să-i zboare lui Gozwy prin fața 
ochilor. Din nou. El se cutremură îngrozit şi se aşeză înapoi pe patul de pe care 
tocmai se ridicase. Acul se repezi din nou spre el, dar lipsit de ajutorul consolei 
acum blocate de o eroare necunoscută îl rată cu mai mult de un metru. Gozwy îşi 
puse o întrebare care nu numai îl speria, dar îl îngrozea de moarte: care dintre 
conştiinţe se va fi cea dominantă: a lui sau a visului său? Ce se va întâmpla dacă 
una dintre cele două conştiinţe va trebui să dispară, iar dacă acea conştiinţă va fi a 
lui? Ar însemna moartea, iar lui Gozwy îi era frică de moarte. Nu călătorise prin 
spaţiu atâta vreme pentru a muri atât aproape de noua casă, şi mai ales atât de 
tânăr. 

Imaginea pe care Gozwy o vedea prin ochi care nu erau ai lui se stabiliză şi se 
clarifică într-un colț al conştiinţei lui iar Mihai reveni la realitate. Încetase demult 
să-şi dea seama ce se întâmpla cu el, totul era neclar, nu mai înţelegea nimic. Pe de 
o parte percepea din nou toate informaţiile pe care i le furnizau cele 5 simțuri, dar 
gândurile sale şi cele ale creaturii se amestecau în mod primejdios. Era ceva mai 
mult şi mai profund ca orice comunicare telepatică despre care auzise vreodată, nu 
că ar fi fost un expert în privința telepatiei. lar Celălalt era ceva aproape palpabil, şi 
avea toate dovezile acestui lucru: nava care tocmai intrase în sistemul solar. Se uită 
la ceas. Nu trecuse decât aproape un minut şi jumătate de la începutul viziunii, dar 
ceva îi spunea că încă nu se terminase. Doar el era o persoană reală! Sau poate că 
chestia cu mortalitatea era valabilă şi în cazul lor, a extratereştrilor. Ceea ce totuşi 
identificase era o spaimă generată de necunoaştere, nu una deja recunoscută. 

Mihai simți cum creierul îi funcţiona la capacitate maximă, concluziile îi 
ajungeau în focarul atenţiei chiar înainte de a termina de analizat toate datele şi 
întrebările de care avea nevoie. Înainte se considerase un om cu capacități 
intelectuale superioare celor din jur, dar ceea ce simțea el acum depăşea orice 
posibilitate pe care şi-o imaginase vreodată. Cu siguranță se datora faptului că 
minţile lor, a lui şi a creaturii, funcționau împreună în loc să funcționeze separat, 
era sigur că şi creatura vedea ceea ce vedea el aşa cum el vedea încăperea în care se 
afla aceasta, adică cele 6 paturi cu consolele lor şi cum consola cea mai apropiată 
era umplută cu mesaje de eroare. 

Deşi nu se uita deloc la monitorul computerului Mihai ştia - mai mult simțea 
acest lucru - că nava trecuse de orbita lui Neptun şi se îndrepta înspre Uranus. Mai 
era sigur că cei de la NASA o descoperiseră la rândul lor, dar neavând decât o viteză 
de inerție aveau să-l considere drept un meteorit. Nu avea o traiectorie care să 
primejduiască Pământul, speră că cei de la NASA nu aveau să-l cerceteze mai 
detaliat. 

Dacă Mihai nu urmărea ecranul monitorului, Gozwy a făcut-o în locul său. 
Înţelese imediat despre ce era vorba, dar simți de asemenea gândurile lui Mihai şi se 
linişti. Numai pentru moment însă pentru că realiză că vor fi descoperiți imediat ce 
traiectoria lor se va schimba pentru a se apropia de Pământ. Numele pe care îl 
dăduse planetei nu era cel pe care îl găsise pe computerul lor, dar Gozwy ştia că se 
referea la acelaşi obiect rătăcitor prin spațiu. Folosi imaginile pe care le vedea prin 
ochii lui Mihai pe ecranul computerului şi datele pe cale le avea despre sistem din 
computerul navei, date pe care le memorase înainte de culcare, pentru a calcula cea 
mai posibilă traiectorie pe care trebuia să o ia nava pentru a se apropia de Pământ 
fără a fi descoperiţi chiar de la început. Aveau nevoie de acest lucru pentru a vedea 
care urmau a fi reacțiile pământenilor, se mai întâmplaseră cazuri în care au fost 
întâmpinați cu armele în ciuda eforturilor lor de a modifica reacțiile locuitorilor. Nu 
doreau acest lucru şi aici, miza era prea mare. 

Încercarea de a calcula traiectoria a avut rezultatul aşteptat dar se dovedi mai 
epuizantă decât crezuseră la început, duse la un şoc resimţit de amândoi. Tot ce 
simți Mihai a fost o durere de cap imensă, fluxul de informaţie care îi asalta creierul 
îl făcu să scoată un adevărat urlet şi să se prăbuşească pe spate. Din fericise nu mai 

era nimeni acasă ca să se îngrijoreze de el. Gozwy se pregătea să iasă din cameră 
când simți cum se întunecă vederea şi ameţit se rezemă de peretele încăperii. Corpul 
începu să-i tremure incontrolabil şi era pe cale să se prăbuşească, în cele din urmă 
a fost în stare să ajungă la pat cu un efort imens de voinţă şi să se întindă epuizat. 
Nu se mai îngrijoră de acul cu somnifer, era demult inutil. De cealaltă parte durerea 
insuportabilă îi făcu pe Mihai să-şi simtă capul ca strâns într-o menghină. Aproape 
că nu mai putea gândi, dar dacă ar fi putu să o facă nu s-ar mai fi mirat de ce în 
trecut oamenii spuneau că aceste vise erau periculoase, chiar mortale. Acum nu îl 
îngrijoră asta: tot ce vroia era să scape cumva de durere, prefera chiar moartea în 
locul ei. Dar nu mai era nimeni acasă care să-l ajute în timp ce se zvârcolea pe 
covorul din cameră ca un epileptic, oricum nimeni nu l-ar fi putut ajuta cu nimic. 
Durerea continuă să crească cuprinzându-i întreg corpul până când ajunse la un 
maxim, apoi dispăru la fel de brusc precum apăruse. Mihai rămase întins, fără a 
reacționa deloc. Părea mort, personal ar fi dorit să fie. 

- După o eternitate petrecută într-un infern de durere, aş fi preferat să rămân 
acolo. Am ajuns într-un alt infern mult mai cumplit. 

Ştia acum totul. Despre visători şi despre faptul că totul era doar o iluzie. 
Adevărul despre nava care se apropia şi despre cei care o controlau. 

- Întreaga lume este o farsă, murmură el ironic. O uriaşă şi îngrozitoare glumă, 
hohoti tăcut. 

Înţelesese în final de ce visele erau şi mortale. Cei care reuşiseră să reziste cu 
bine adevărului şi descopereau totul îşi curmau firul vieţii sau înnebuneau. Nu 
putea să spună nimănui adevărul, l-ar fi crezut nebun. Poate că şi era. Încă nu-şi 
revenise pe deplin, mai avea nevoie de timp pentru a înțelege pe deplin totul cu toată 
percepţia lui nou descoperită. Îl simțea pe Gozwy, acum îi putea spune pe nume, 
într-un colț al minţii sale dar nu aşa cum bănuise. Celălalt era în acelaşi timp el, 
dar nu tocmai. Nu aveau aceeaşi personalitate, dar erau aceeaşi persoană. Ceea ce 
simţea el era foarte greu de explicat în cuvinte, de vreme ce el şi Gozwy erau legați 
printr-o legătură care trecea de cuvinte, nici oamenii, nici visătorii nu creaseră 
noțiunile necesare. Cea mai apropiată explicație pe care reuşise Mihai să o găsească 
era că ei erau o singură entitate formată din două ființe complet diferite, nu numai 
cu corpuri diferite, dar şi cu conştiinţe complet separate. Împreună deveneau o 
singură ființă cu capacități mult superioare fiecărei specii luate separat. 

Mihai simţi teama lui Gozwy în legătură cu cele două conştiinţe într-un singur 
corp şi îşi dădu seama că acum era complet nefondată. Era adevărat că corpul şi 
conştiinţa lui erau rodul minţii Celuilalt, dar acestea erau complet separate de 
corpul acestuia. Mai ştia că oamenii foloseau în mod normal mai puţin de 10% din 
creier, cel mai probabil lucru era că şi visătorii foloseau doar o parte a creierului lor, 
iar aceste porțiuni au fost activate după Apocalipsă. Nu ştia cum sau de ce. De fapt 
nimeni nu ştia. 

Îl simţi pe Gozwy ridicându-se de pe pat - acesta se simţea bine acum şi era 
tulburat de gânduri foarte asemănătoare cu cele ale lui Mihai - şi atenţia omului 
reveni la nava care continua să se apropie de Pământ. Se ridică şi se uită pe 
monitor, nava era la jumătatea distanţei dintre Uranus şi Neptun. În curând avea să 
treacă prin apropierea lui Jupiter, şi, conform ultimelor calcule. trebuia să 
folosească gravitația acestuia pentru a-şi schimba traiectoria şi a se ascunde în 
centura de asteroizi. Cel puţin pentru o perioadă, până când lucrurile urmau să se 
clarifice. 

Mihai îi împărtăşi gândurile lui Gozwy şi îi ceru ajutorul apoi începu să aştepte 
cu sufletul la gură ceea ce urma să se întâmple. Avea nevoie de el pentru a schimba 
traiectoria navei prin intermediul computerului de bord. Conform planului Gozwy 
trebuia să ajungă în Hala computerului pentru a-l reprograma, numai acolo putea 
face aşa ceva. Amintindu-şi de consola distrusă, Gozwy realiză că computerul îşi va 
da seama în curând că se trezise, procesoarele care controlau fiecare nivel rulau o 
procedură de verificare ciclică a fiecărei console. Nici una dintre console nu era 
capabilă să le înregistreze visele, dar putea să observe cu uşurinţă evoluţia viselor 
prin măsurarea anumitor reacții chimice provocate în corp. Moartea din vis provoca 
asemenea reacții, iar consola avea rolul să genereze un semnal de alarmă în cazul în 

care mergea ceva neprevăzut. Primele lui treziri au fost asemenea fapte, şi l-au 
adormit la loc. Nu ştia ce se întâmplase acum având ca rezultat blocarea consolei, 
nici nu avea importanță. Abia după ce avea să fie descoperit trebuia să se îngrijoreze 
de reacția computerului şi a celorlalți visători, exista o posibilitate mare să fie 
considerat un potenţial pericol şi eliminat. Se îndreptă spre uşă şi se opri 
aşteptându-se să se deschidă. Aceasta glisă în lateral, ca de obicei, şi începu să se 
audă ţiuitul ascuțit al alarmei. 

Reuşi să se strecoare afară în ultimul moment înainte ca uşa să se trântească 
cu un zgomot metalic în urna sa. Nu se îndreptă spre cel mai apropiat lift, pe acolo 
urmau să vină roboții ce se ocupau cu ordinea pentru a-l imobiliza şi nu vroia să 
rişte o confruntare directă, cel puţin nu încă. Se deplasă cu rapiditate de-a lungul 
pereților, dar nu întâlni pe nimeni. Ajunse în lift şi cobori la nivelul computerului 
fără să fie oprit ori să vadă vreun visător sau robot, intră în Hala computerului şi 
constată cu uimire că şi aceasta era goală la rândul ei. Înainte de a se îndrepta spre 
cea mai apropiată consola aruncă o privire scurtă dar cuprinzătoare jur: nu era 
nimeni în toată sala aceea imensă. Sau nu era nimeni în raza sa vizuală - cam 
acelaşi lucru. 

Computerul continua să sune alarma chiar dacă nimeni nu era acolo să o 
asculte. Gozwy o dezactivă şi ceru poziția navei. Computerul îi afişă pe ecran 
sistemul solar şi marcă poziția navei cu un punct verde. Visătorul ajunsese exact la 
timp - mai aveau puțin şi intrau în raza de acțiune a planetei Jupiter şi trebuia să 
acționeze rapid pentru a putea schimba traiectoria navei. Nu întâmpină nici o 
piedică şi programă computerul pentru a se opri în centura de asteroizi în cel mai 
apropiat punct față de Pământ. 

- Poate că unghiul de întoarcere este puţin cam strâns, gândi, dar sper să nu 
observe nimeni. 

Reveni la cealaltă problemă şi accesă fişierele referitoare la cei care dormeau. A 
fost nevoie şi de ajutorul lui Mihai pentru a sparge protecția fişierelor respective, dar 
merită. 

- Cineva şi-a băgat nasul pe aici în ultima vreme, gândi Gozwy. 

Nu era nevoie să vorbească pentru a comunica cu Mihai, era de ajuns să se 
gândească la el. 

Spre marea lor surpriză computerul înregistra că toţi visătorii erau adormiţi în 
camerele lor mai puțin Gozwy care conform raportului tocmai decedase fizic din 
cauze încă necunoscute. Nimeni nu mai era treaz pe toată nava în afară de cel care 
aflase că era un cadavru ambulant, nici măcar roboții poliţişti nu mai funcționau. 
Doar Inteligența Artificială a computerului navei mai era activă, dar ea era prea 
puțin evoluată pentru a reprezenta un pericol imediat. Toată îngrijorarea acestuia se 
dovedise de prisos, nimeni nu îl urmărise să-l distrugă. În afară poate de cei câțiva 
roboți de întreținere care îşi făceau rondul zilnic nava colonie era la fel de tăcută ca 
un cimitir. 

Acest lucru reprezenta o altă serie de probleme şi de întrebări, nu mai era 
nimeni care să conducă nava în caz de nevoie sau să o repare. Computerul putea 
face o parte a acestor lucruri, dar în cea mai mare parte a cazurilor importante avea 
nevoie de asistență din partea visătorilor. O încălcare vădită a unor reguli vechi de 
secole în legătură cu acest aspect, Gozwy accesă înregistrările intrărilor în starea de 
vis şi observă că în ultimii 20 de ani existase o creştere progresivă a numărului celor 
care adormeau şi o scădere a acelor care se ocupau se sistemele fizice. 

- Dumnezeule! se scăpă cu glas tare Mihai. 

- Ce s-a întâmplat? 

- Nimic important, doar că situația seamănă foarte mult cu cea de la începutul 
călătoriei. Cea în care tot mai mulți au început să viseze... 

- lar acum visează toți. 

Nimeni nu reuşise să explice atunci acel lucru, acum situația se repeta. Gozwy 
ceru computerului să le facă tuturor celor de pe navă un examen fiziologic complet 
prin intermediul consolelor şi să raporteze orice descoperire ieşită din comun. Îşi 
făcu la rândul lui un examen şi rămase în aşteptarea rezultatelor. 

Un operator îmbrăcat cu o uniformă pe care era ataşată emblema NASA se 
repezi grăbit printre oamenii care treceau pe culoar. Intră într-o încăpere în care se 
aflau patru oameni, trei civili şi un militar, îi şopti militarului ceva apoi aşeză pe 
masă câteva hârtii. leşi. 

- Domnilor, spuse persoana în cauză, s-ar părea că avem o problemă. 

Ceilalți trei îşi întrerupseră conversaţia iar atenţia lor se răsfrânse asupra lui. 
Culese hârtiile de pe masă. 

- S-ar părea că un meteorit şi-a schimbat direcția de deplasare într-un mod 
neaşteptat. 

Aruncă o privire peste prima hârtie. 

- Acum 6 ore sateliții au identificat un meteorit intrând în sistemul solar cu o 
viteză mult prea mare pentru un asemenea obiect spațial. Ajuns în preajma lui 
Jupiter a intrat sub influența acestuia şi şi-a schimbat direcția de deplasare dar 
conform datelor actuale unghiul pe care l-a făcut este anormal. Este prea mic. După 
aceea a străbătut centura de asteroizi şi s-a oprit acolo în loc să treacă de aceasta şi 
nu l-am mai regăsit. 

- Asta-i imposibil! spuse unul. 

- Doar dacă a fost distrus. 

- Nu a fost distrus. Am fi detectat impactul. 

- Cum se poate întâmpla asta, colonele? întrebă al doilea. 

- Nu credem că este un asteroid, ci o navă spaţială, răspunse militarul. 

- Iar sateliții nu au putut să facă diferența dintre ele? Aşa ceva este imposibil! 

- Se crede că este o navă extraterestră, zâmbi colonelul. 

- ?! 

- Da, domnilor, o navă extraterestră. 

- Şi ce aveţi acum de gând? a fost întrebat. 

- Trebuia să localizăm nava apoi să încercă să intrăm în contact cu ei, cu 
extratereştrii. Dacă se dovedesc ameninţători va trebui să îi distrugem, am dat deja 
ordin ca să fie pregătite câteva nave pentru o intervenție imediată. 

- Ce ne puteţi spune despre navă în special? 

Colonelul începu să răsfoiască din nou hârtiile citind pe parcurs. 

- Nu are propulsie pe baza reacției de fisiune, asemenea navelor noastre, de 
aceea a fost considerată de computer drept un meteorit, nu se intersecta cu 
traiectoria Pământului în mod primejdios aşa că nu i-am dat prea mare importanţă. 
Când şi-a schimbat traiectoria prea brusc atunci a fost prea târziu pentru a-l 
analiza în detaliu. 

- Deci nu ne puteți spune mai nimic despre această... navă? 

Colonelul aprobă din cap. 

Toate testele se dovediră negative: toți „visătorii” erau sănătoşi din punct de 
vedere fizic. nu le mai rămânea decât posibilitatea unei probleme psihologice. Dar ei 
deja ştiau asta. Problema îi dăduse peste cap planurile lui Gozwy - în trecut el nu 
avusese prea mare tangenţă cu psihologia iar acum nu avea cum să rezolve singur 
această problemă. Mihai nu putea să-l ajute, de-abia cunoştea o parte din psihologia 
oamenilor care s-ar putea sau nu să se potrivească cu cea a extratereştrilor.. 

În următoarele zile cei doi au încercat să rezolve împreună această problemă. 
Gozwy nu înțelegea cum s-a ajuns la această situaţie - nici un visător nu ar fi 
renunţat în ruptul capului la serviciul să pentru întreţinerea navei fără un motiv 
foarte puternic, erau conştienţi că vieţile lor depind de starea perfectă a navei. Toate 
viețile de pe navă, nu numai unul sau doi. La fel de bine ştia şi Gozwy că dacă nava 
ar păți ceva chiar în acel moment nu s-ar fi putut descurca doar el singur şi 
computerul. Hotări că situația era de neacceptat. Se apucă să caute date despre 
pericolele viselor sau dacă erau asemenea date în computerul navei. 

În acest timp Mihai încerca să pătrundă în computerul de la NASA pentru a 
vedea dacă aceştia descoperiseră nava. Răspunsul era pozitiv. 

- Avem probleme, gândi el adresându-se lui Gozwy. NASA a descoperit că nava 
nu era un simplu meteor aşa cum crezuseră când ai făcu cotitura de lângă Jupiter. 
Unghiul era mai mic decât ar fi trebuit. Ei ştiu acum că este în interiorul centurii de 
meteoriți, dar nu te-au descoperit încă. E numai o problemă de timp până când te 
vor descoperi, sper să-i întârzii puţin. Ce-ai mai aflat? 

- Pe computer nu am găsit nimic. Nici o mențiune a vreunui caz asemănător 
cu al nostru sau o posibilă explicaţie a ceea ce se întâmplă acum. 

Mihai se uită pe monitorul consolei de pe navă la datele în care visătorii 
intraseră în somn în ultimii 20 de ani, date pe care acesta le adusese din nou pe 
ecran şi observă ceva curios. 

- Gozwy, câţi visători visează acum despre Pământ? întrebă el. 

- Nu ştiu. Computerul nu are înregistrat acest lucru. Consolele nu pot 
înregistra visele, numai reacțiile chimice ale creierului şi existența undelor cerebrale. 
Pot fi diferențiate undele cerebrale din timpul somnului de cele din timpul în care 
suntem treji. De ce întrebi? 

- Nu ştiu exact. Am o presimțire că ceva nu este în regulă. 

Vreme de câteva secunde se holbă în gol la computerul din fața lui apoi reveni 
înapoi la alter-ego-ul său extraterestru. 

- Poţi măsura energia pe care o consumă un „visător” în timpul somnului? 

- Fiecare dintre noi primim de la pătura plasmatică energia necesară 
metabolismului. 

- Ştiu asta, dar mă refeream la energia pe care o consumă pentru a păstra 
legătura cu visul. Ar trebui să fie proporțională cu distanța care îl desparte de 
planetă şi cu timpul în care visează. Dacă am putea măsura această energie 
împrejurul fiecărui visător, iar apoi de jur împrejurul navei am putea avea o 
oarecare precizie în descoperirea celor care visează vise pe Pământ. 

- E o idee bună, dar problema este că este imposibil să măsurăm energia 
psihică. Doar dacă... 

Rămână pe gânduri câteva momente, apoi aduse pe ecran o serie de diagrame 
de funcţionare a unui aparat. 

- Cred că se poate face acest lucru prin intermediul consolelor. Ele sunt 
capabile să ne înregistreze gândurile conştiente, dar dacă le voi putea modifica puţin 
este posibil să fie capabile să vizualizeze şi acest tip de energie. 

Se lansă în treabă, după un timp îl întrebă pe Mihai: 

- De ce vrei să afli acest lucru? 

- În ultimii câţiva ani înainte de crearea coloniilor ne-am confruntat cu 
suprapopularea. De fapt încă ne mai confruntăm cu acest lucru, dar atunci era ceva 
mult mai serios. Ceea ce vreau să ştiu este dacă are vreo legătură cu apropierea 
navei de sistemul solar şi cu scăderea progresivă a visătorilor conştienţi. 

Ideea avu asupra lui Gozwy efectul unui duş rece. Tresări şi se analiză pe toate 
părțile această nouă idee. 

- Ceea ce sugerezi..., Gozwy îşi pierdu pentru o secundă şirul gândurilor, este 
că toți visătorii visează numai despre această planetă. Cred că este imposibil, tot 
timpul de când am plecat au existat persoane care visau despre alte planete chiar în 
cazurile în care eram nevoiți să aterizăm pe vreo planetă din drumul nostru. 
Contactul cu celelalte planete din jurul nostru nu a fost întrerupt niciodată. 
Niciodată! repetă. 

Îşi continuă treaba în linişte. În cele din urmă termină şi Mihai îşi făcu din nou 
simțită prezenţa. 

- Sper că am reuşit, gândi Mihai. 

Intră încă o dată pe computerul celor de la NASA, accesă datele primite de la 
sateliți şi se concentră atenţia asupra centurii de meteoriți nu înainte de a lua toate 
măsurile de prevedere că nici el şi nici posibilele scurgeri de energie de pe navă să 
fie detectate. 

- Dă-i drumul. 

Gozwy porni procedurile de măsurare, rezultatele nu întârziară să apară pe 
ecran. Cei doi încremeniră pe fiecare în locul lor. 
- Mai bine tăceam naibii, murmură cu o imensă părere de rău Mihai. 


La NASA tot locul începu să vuiască când alarma începu să sune. Colonelul 
Mitch Johnson, cel care primise primul datele despre meteoritul-navă, sări în sus la 
primul sunet al acesteia, era sigur că avea legătură cu ceea ce îl interesa pe el. Nu 
ştia de unde aflase, dar era absolut sigur de acest lucru. 

- Ce se întâmplă? 

- De la sateliții din jurul planetei Marte ne-au venit nişte semnale ale unor 
radiații ciudate în zona centurii de asteroizi, veni răspunsul. Computerul a semnalat 
o intrare neautorizată în sistem care a alterat datele primite de sateliții din jurul 
Pământului. 

- De unde vine această intrare neautorizată? întrebă. 

- Încă lucrăm la asta. 

- Bine. Alertează poliția locală de îndată ce aflați adresa. Apoi aduceţi-l pe 
intrus aici. Între timp localizaţi locul exact de unde provin radiaţiile. 

Închise microfonul, apoi trecu pe o linie personală şi ordonă navetelor să se 
deplaseze de pe orbita planetei Marte spre zona în care fuseseră detectate radiaţiile 
şi să fie pregătite pentru un posibil atac. 


Rezultate primite de computer i-au făcut să încremenească pe fiecare în locul 
lor, presimţirea lui Mihai se dovedise corectă: toți visătorii visau în acel moment la o 
singură planetă, la Pământ. Nu reuşeau să realizeze pe deplin implicaţii acestui 
lucru, dar probleme erau categoric mari. 

Îi treziră din gânduri un sunet ascuţit de la computerul lui Mihai, programul 
lui fusese detectat de cei de la NASA. Mihai ieşi cât putu de repede din sistem, dar 
nu era sigur că reuşise să iasă înainte de a fi detectat. Intrau în criză de timp, 
armata putea oricând să acționeze asupra navei dacă reuşeau să refacă datele 
primite de la sateliți. 

Nu ştia ce avea de făcut mai departe. Nu puteau pur şi simplu să-i trezească 
pe cei de pe navă, ar fi putut să-i distrugă atât pe visători cât şi pe visele lor, iar asta 
ar fi însemna a comite o crimă. Îi veni în gând istoria viselor aşa cum o reţinuse de 
la Gozwy, despre cum apăruseră visele după plecarea lor, răspândirea acestora 
ajungând în final la adâncirea în vis a întregii populaţii de pe navă, mai puţin 
Gozwy. Gândurile i-au fost întrerupte pentru moment de o explozie din partea 
Celuilalt. 

- Ce s-a întâmplat? tresări omul. 

Nu primi un răspuns, în schimb reuşi să vadă prin ochii extraterestrului 
ecranul consolei unde era afişată lista cu numărul de visători conectaţi la Pământ. 
Ceva din reacția lui Gozwy îl făcea să creadă că nu lista era motivul furiei acestuia, 
sau cel puțin nu motivul principal al acestei furii. 

- Nenorociţii ăştia ştiau de mult câţi visători erau conectaţi pe fiecare planetă, 
ţipă un Gozwy furios. Am găsit pe computer o listă întreagă de nume şi date de 
intrare şi ieşire în şi din vis împreună cu planeta pe care au visat-o. Computerul 
avea în memorie o metodă alternativă de localizare a viselor! 

Mihai îi simțea furia justificată a lui Gozwy ca fiind chiar a lui şi încercă să-l 
potolească, nu ajungeau la nici un rezultat dacă se enervau. 

- Încearcă să vezi ce scrie la lista ta, îl îndemnă el. 

Gozwy îl ascultă în tăcere şi descoperi că din punctul de vedere al computerul 
era încă „conectat” la planetă, cu toate că în altă parte era considerat decedat — 
consola lui din cameră încetase să mai funcționeze şi nimeni nu mai corectase 
eroarea. Realiză cu rapiditate greşeala computerului: pătura plasmatică era 
controlată de consolă, iar dacă aceasta înceta să funcționeze individul protejat de 
aceasta murea după o perioadă scurtă de timp din cauza lipsei de energie şi 
substanţe vitale care în mod normal îi susținea metabolismul în perioada de somn. 
Fără pătura plasmatică visătorii erau complet neajutorați în timpul somnului. 

Visătorul îi ceru computerului lămuriri mai detaliate, acesta îi înapoie însă un 
mesaj de eroare. Nu era programat să facă faţă unei asemenea situaţii. Îl întrebă 
cine era el, iar computerul îl identifică corect, la întrebarea motivului pentru care îl 
considera mort dacă el era cel care îl accesa în acel moment computerul îi înapoie 
din nou un mesaj de eroare. 

Mihai încă urmărea cu atenție încercările pe care Gozwy le făcea pentru a 
lămuri situaţia când uşa de la intrarea în apartamentului a fost spartă şi poliția 
năvăli înăuntru. Tresări. Mihai nu opuse rezistență, ştia că nu avea să rămână mult 
în arestul poliției. Avea să fie dus undeva unde va avea acces la cei care controlau 
spaţiul din jur şi datele primite de dincolo de el, aveau nevoie de el la fel de mult 
precum el avea nevoie de ei. Calm şi foarte sigur pe sine îi transmise lui Gozwy 
necesitatea de a cerceta modul în care s-a trezit pentru a reuşi să afle cum urmau 
să conceapă planul. 

Extraterestrul întrerupse contactul cu consola. Se îndreptă din nou spre Lift 
pentru a se înapoia la nivelul în care dormise. Pe drum se opri să ia o trusă cu 
unelte dintr-un dulap de întreținere, avea nevoie de ele pentru a repara consola. 
Pentru prima oară după mult timp i se făcu foame. Nu mai primise „mâncare” de 
câteva ore bune şi începea să-şi epuizeze rezervele naturale de substanţe hrănitoare. 
I se făcu dor de nişte mâncare specifică locului în care crescuse, dar ştia că nu avea 
să mai mănânce aşa ceva probabil niciodată. Totul dispăruse împreună cu planeta 
natală. Uşile liftului se deschiseră, Gozwy ieşi direct spre camera lui, intră şi aşeză 
scula cu unele lângă consola stricată. Începu să o desfacă. Nu se mai ocupase 
niciodată de întreținerea unei console, dar nu putea să fie prea diferită de alte 
aparate pe care le reparase pe navă în timpul serviciului obligatoriu de întreţinere. 

Trebuia să afle ceva nou, putea fi ultima lor şansă. 

În timpul următoarelor ore, Mihai călători lejer cu un avion spre Florida fără să 
se îngrijoreze pentru paşaport iar Gozwy munci pe brânci pentru a desface consola 
şi de a înlocui circuitele arse. Revenit în locul unde se trezise, nu putu să nu se 
gândească la situaţia în care se găsea, la faptul că nu ştia cu exactitate care dintre 
personalitățile lor avea să supraviețuiască. Personalitatea dublurii sale nu numai că 
supraviețuise trezirii, dar s-a dovedit o personalitate puternică şi plină de vitalitate, 
iar Gozwy ştia că i-ar fi greu să o distrugă dacă o luptă pentru supraviețuire s-ar 
duce între ei doi. Încercă să-şi alunge aceste gânduri morbide, ei doi împreună 
făceau o echipă bună şi aşa aveau să rămână, iar acum el trebuia să repare o 
consolă. 

Ajungând la circuitele arse, le înlocui şi montă consola la loc, brațul mecanic 
cu acul plin cu somnifer începu din nou să se mişte haotic căutându-l. Gozwy 
introduse un aparat într-o mufă externă a consolei, iar brațul metalic reveni la locul 
său tăcut. Consola era din nou operațională. Gozwy ceru să fie afişate ultimele 
datele pe care consola le înregistrase. Un timp consola redă starea normală de 
somn, apoi apăru o schimbare a undelor psihice: cele din timpul somnului se 
amplificară brusc până la valoarea celor conştiente, un timp înregistrarea oscilă 
rapid şi complet între cele două valori pentru ca în final să le combine pe amândouă. 
Deveniră una singură şi se menținură aşa vreme de câteva secunde cât timp mai 
dură înregistrarea. 

Gozwy înțelegea reprezentările de pe ecranul consolei, dar îi era foarte greu, 
dacă nu chiar imposibil, să şi le explice. Sau măcar să le accepte din punct de 
vedere logic. Cu toate astea le simțea pe propria sa piele, Mihai la fel. Niciodată nu 
văzuse ceva asemănător. Nu putea explica ceea ce se întâmplase acolo în acele 
momente, dar împreună cu amintirile sale despre cele două momente de 
semicunoştință de dinainte de trezire îi dădură o idee asupra modului prin care 
visătorii puteau fi treziți fără a fi ucişi în acelaşi timp. Îi împărtăşi dublurii sale 
totul. 

- Deci ar putea fi treziți prin treziri succesive pentru ca mai apoi să fie adormiți 
la loc, concluzionă el. Aceste treziri trebuie să fie suficient de lungi pentru a putea fi 
conştienţi, dar suficient de scurte pentru a putea adormi la loc fără probleme. 

- Atât doar că nu ştim cum să facem asta, spuse Mihai. Mai avem o altă 
problemă, preluă el firul discuţiei. Ştii că am fost arestat şi că sunt dus spre baza 
spaţială din Florida. Cred. Sunt sigur că nava a fost deja descoperită şi cred că a 
fost deja trimisă cel puţin o navă de luptă pentru a o intercepta. Trebuie să acționezi 
cât mai repede asupra visătorilor care controlează această chestie pentru a fi sigur 
că nava nu va fi distrusă. 

- Dar acest lucru este imposibil! Nu pot şti dacă sunt visători care sunt 
implicaţi, sau care dintre visători ar putea fi, numărul de oameni este mult mai 
mare decât cel al visătorilor. Iar intrarea într-un vis este imposibil. 

- Cam aşa credeai şi despre descoperirea faptului că toți visătorii sunt 
conectaţi cu această planetă, îl înfruntă Mihai. Poţi să încerci cu o consolă 
modificată sau prin metoda de trezire. Am putea înregistra secvențe semnificative 
ale viselor prin intermediul consolelor în momentul de trezire despre care am vorbit 
mai devreme. 

- lar după aceea trebuie să introducem un mesaj la trezirea următoare, îl 
completă Gozwy. Uneori este bine să fiu doi, merge mai rapid. 

Mihai simți gândul fără să vrea şi zâmbi, uneori intimitatea dintre ei trecea 
orice închipuire dar nu îl deranja. 

- Mă ocup eu de asta, spuse Gozwy cu voce tare. Este doar o simplă problemă 
de programare. 


Mihai stătea acum în fața colonelului Johnson şi a câtorva oficialități 
americane. Simţea cele două gărzi undeva în spate dar îi era uşor să le ignore, se 
simțea oarecum stăpân pe situație atâta vreme cât ştia lucruri care erau ascunse 
celorlalți. Nu-şi făcea probleme pentru viitorul lui şi delictele pe care le făcuse 
intrând neautorizat pe computer, dacă planul lor mergea aveau să devină eroi. 
Navetele pământene erau încă destul de departe, ştia acest lucru deoarece primul 
lucru care Gozwy l-a făcut când a ajuns înapoi la computer a fost să introducă un 
program care să-l ţină mereu informat despre poziţiei acestora. Acum Mihai îl simțea 
pe Celălalt ca şi cum ar fi fost el însuşi aplecat deasupra consolei concepând un nou 
program care să-i cuprindă pe toţi visătorii în acelaşi timp. Având în vedere mărimea 
şi complexitatea programului, Mihai trebuia să câştige timp pentru a-i da 
posibilitatea de visătorului să-l termine. Asta putea însemna chiar câteva ore. 

Ştiuse ce vroiau să-l întrebe cei care se aflau acum în jurul său cu mult timp 
înainte să ajungă aici, dar acum nu ştia exact ce avea de făcut. Vroia să le spună 
totul, dar nu putea să o facă deocamdată, începu să le totul mai puțin ceea ce-i 
interesa. Le povesti despre cum intrase de câteva ori pe computerele de la Pentagon 
şi NASA dar nu pomeni nimic despre navă. De fiecare dată când era adusă vorba 
despre acest subiect făcea pe prostul şi schimba vorba. 

Reuşi astfel să mai câştige aproape două ore. Anchetatorii se pregăteau să 
renunțe pentru moment când Mihai începu să spună o poveste care, deşi nu era 
deloc de groază, îi trezi dintr-un somn ce dura de prea multă vreme. Somnul 
visătorilor. În momentul în care Gozwy începu să ruleze programul Mihai se rugă la 
toți zeii pe care-i ştia ca totul să iasă bine. Ca un gând fulgerător Mihai îşi aminti de 
filozofia Zen a cărei esență, dacă nu se înşela, este că întreaga lume este o iluzie, un 
vis şi se întrebă dacă ei ştiau câte ceva despre acest lucru şi se străduiau să accepte 
prin însăşi religia şi ființa lor. Poate acelaşi lucru le-ar fi trebuit celor de față. 

Mihai urmări cu atenţie fețele oamenilor din jurul lui şi recunoscu acea 
imobilitate pe care credea că o avusese şi el în timpul primelor viziuni. Faţa unuia 
dintre oficialități reuşi să-i smulgă lui Mihai un zâmbet când a fost surprins de 
viziune chiar în mijlocul unui căscat, dar nu era amuzant ca întreaga viață şi 
credință a unui om să se schimbe într-o fracțiune de secundă cât a durat viziunea. 
Numai o fracțiune de secundă, dar de durata unei eternități pentru cei care o aveau. 
Era mai mult decât suficientă pentru a-şi face o imagine de ansamblu a situației dar 
insuficientă pentru a le crea probleme de ordin fizic sau psihic. Ştia din proprie 

experiență că oamenii din jurul lui percepeau timpul mult dilatat în timp ce mintea 
lor se chinuia să perceapă noile noţiuni cu care aveau de-a face şi îi compătimea. 

- Un infern de durere, o eternitate într-o secundă, murmură Mihai, dar erau 
cuvintele Celuilalt. 

Acesta se depărtase de la consola la care lucrase iar acum se găsea într-o sală 
în care erau 7 paturi ocupate aproape toate de visători. Aceştia trăiau la rândul lor 
ceea ce trăise şi Gozwy, dar mult mai intens, la un nivel superior de percepţie. Dacă 
ar fi putut ar fi fost fericit, planul lor dădea roade deoarece numai după câteva 
secunde visătorii recăzură înapoi în vis sub efectul somniferelor de parcă nimic nu 
se întâmplase, dar amintirile sale erau Gozwy/ Mihai ştia că acest lucru era numai 
aparent. Nimic nu avea să fie la fel pentru aceştia. Dar planul lor mersese, iar 
mesajul fusese trimis, aveau de gând să mai repete acea procedură de câteva ori 
până la trezirea completă a visătorilor. Era un chin pe care nu vroiau să-i mai 
supună, dar trebuia să o facă. Era singura lor scăpare. 

Mihai continua să stea la locul lui şi după ce viziunea oamenilor din jur se 
terminase, încetase să le mai observe reacţiile şi căzuse pe gânduri. Se deplasă cu 
rapiditate spre un geam care ocupa o mare porțiune dintr-un perete al camerei şi 
aruncă o privire spre încăperea de dedesubt, apoi spre oamenii din încăperea în care 
se afla. 

- Fenomenal, murmură el. 

Gozwy deveni atent la ceea gândea dublura sa: toți oamenii din jur, atât din 
încăperea în care se afla cât şi din cea de dedesubt aveau prezente pe chip efectele 
de după viziune. În cele două încăperi erau cam 100 de persoane - Mihai făcu nişte 
calcule rapide în minte şi descoperi că era foarte puţin probabil ca toți oamenii din 
cele două încăperi să fie visători. Existau mai puţin de 15000 de visători răspândiți 
la cele 7 miliarde de oameni, iar din ceea ce ştia despre extratereștri aceştia nu 
puteau visa decât despre o singură persoană într-un vis. Ceva nu se potrivea între 
ceea ce vedea şi ceea ce credea el că trebuia să vadă. 

Mihai se întoarse spre oamenii din încăpere care începeau să-şi revină după 
şocul inițial. Rămase tăcut aşteptând să-şi revină complet pentru a putea continua 
discuția întreruptă. Acum putea aştepta liniştit, aveau timp suficient de vreme ce 
nici un pericol nu mai amenința nava. Primul care părea să-şi fi revenit pe deplin 
era colonelul Johnson iar tânărul i se adresă lui: 

- Acum mă credeți? 

Acesta se mulțumi numai să-i arunce o privire obosită după care se întoarse 
spre microfonul alăturat lui. 

- Către tot personalul din bază, spuse el în microfon. Prezentaţi-vă raportul în 
cel mai scurt timp referitor la ceea ce vi s-a întâmplat în ultimele momente. 

Se întoarse apoi spre oamenii din încăpere. 

- Ceea ce s-a spus aici nu trebuie să părăsească pereţii acestei încăperi. 
Începând de acum se decretează starea de urgenţă la nivelul bazei. Ne vom întâlni 
mine la ora 9.00 pentru a continua discuţia. Până atunci vă rog să mă scuzațţi. Voi 
doi, le spuse gărzilor din spatele lui Mihai, escortaţi-l pe domnul într-una din 
încăperile pe care le avem libere. Sper că nu vei căuta să evadezi, oricum nu veți 
putea părăsi perimetrul bazei. 

- Nici nu-mi trece de gând să evadez, îi răspunse Mihai ţintuindu-l cu privirea. 

Era adevărat. Baza era probabil singurul loc unde ar putea să reuşească pe 
deplin în planurile sale. 

- Dar aş vrea să vă rog un lucru, să-mi permite-ți să-i anunţ pe părinți şi pe 
prietenii mei că sunt bine. 

- Permisiune acordată, spuse colonelul după care ieşi din încăpere iar Mihai îl 
urmă. 

În următoarele câteva ore Gozwy/Mihai nu făcu decât să aştepte. Programul 
părea să meargă bine, dar mai aveau de parcurs câteva etape bine delimitate şi de 
realizat un tratament complet pentru trezirea tuturor visătorilor. Poate că problema 
lor ar fi rămas fără răspuns dacă Gozwy nu ar fi accesat pe computer datele pe care 
acesta le avea despre Pământ. Le mai accesase odată, cu 12 ani în urmă, dar acum 
avea nevoie să le mai vadă încă o dată în speranța că va găsi ceva în plus care să-l 

ajute. Fascinaţie față de culoarea albastră a Terrei, atât de asemănătoare cu propria 
planetă pe care Gozwy se născuse şi crescuse reveni. Emoţia era atât de puternică 
încât Mihai simți cum îl cuprinde şi pe el, a încercat să i se opună, dar nu reuşi. 
Avu revelația unei entități mult mai cuprinzătoare decât a lor. Acest sentiment dură 
numai o secundă sau chiar mai puţin, o clipă, apoi se risipi de parcă nu existase 
niciodată. Dacă nu ar mai fi simțit acelaşi lucru în timpul viziunilor dar la un nivel 
de percepţie mult mai mic, Mihai ar fi fost absolut sigur că nu simțise nimic, dar 
acum nu mai era cazul. O idee neclară începu să i se înfiripe în minte, dar înainte de 
a ajunge la nivelul conştientului atenţia i-a fost îndreptată de o altă problemă 
stringentă: nava extraterestră ieşise din centura de meteoriți şi se îndrepta cu 
rapiditate spre Pământ. 

- Ce se întâmplă? 

- Nu ştiu. Dintr-o dată totul a luat-o razna. 

Rămase tăcut câteva momente în timp ce atenţia lui îi era îndreptată spre 
verificarea completă a computerului. 

- Computerul nu are nici o problemă, îi comunică Mihai. Nimeni nu l-a accesat 
în ultimul timp în afară de mine, nu este responsabil de schimbarea traiectoriei 
navei. Acum verific dacă asupra navei acționează o forță exterioară... 

- Ia spune, cum ați scufundat baza de pe Pământ acum câteva mii de ani? 
întrebă Mihai ca un fapt divers. 

- Am activat punctele de tensiune ale scoarței terestre. Nici voi nu mai aveţi 
mult până să descoperiți acest lucru. Am găsit, asupra navei acţionează o rază 
tractoare dinspre Pământ. 

- Ai localizat sursa? 

- Nu pot. Sunt prea multe surse de pe suprafața planetei care alcătuiesc raza. 
Nu o pot dezactiva. Nu ne mai rămâne de făcut decât să aşteptăm să vedem ceea ce 
se întâmplă. 

- În cât timp veţi ajunge pe Pământ? 

- Cam în 12 ore, apăru răspunsul pe ecranul computerului navei, iar Mihai îl 
văzu prin ochii lui Gozwy. Mai observă şi navele terestre care erau atrase la rândul 
lor spre planetă. 

- De acum sunt de-a dreptul inutile, spuse Gozwy. Nu ne vor face rău nici dacă 
ar dori. 

- Nu de acest rău trebuie să ne temem, murmură Mihai indiferent la faptul că 
Celălalt nu făcea diferență între gândurile şi vorbele sale. 

Subiectul Atlantidei, baza scufundată a rasei visătorilor, avea să rămână cel 
puţin pentru o vreme inaccesibil lui Mihai, chiar dacă ar fi vrut să afle mai multe 
despre tehnologia Celorlalți şi despre planurile pe care aceştia le aveau cu privire la 
Pământ. Considera că acele planuri erau esenţiale în condiţiile actuale, deşi nu ştia 
de ce. Instinctul îi spunea că ceva avea să se întâmple, dar nu era vorba despre 
această apropiere ciudată a navei de Pământ. Ceva lipsea din imaginea situației 
actuale. 

Abia după câteva ore reveni asupra acestui subiect: 

- Cum o veţi aduce înapoi la suprafață? întrebă el. 

- Nu ştiu, dar nu cred că va fi nevoie. Cum cred că deja ştii, specia din care fac 
parte s-a dezvoltat sub apă apoi am ieşit deasupra acesteia, iar acum putem 
supraviețui fără probleme în ambele medii. De aceea cred că s-a preferat construirea 
oraşelor pe ţărmul mării, nu numai pentru protecția oferită de aceasta după 
scufundarea insulelor care formau baza. Dacă oraşele sunt încă întregi, şi sunt 
aproape sigur că sunt, vom putea locui în ele fără a vă deranja pe voi, oamenii, dacă 
asta vrei să afli. 

- Nu tocmai. Gozwy, cât de asemănătoare era planeta ta cu Pământul? 

Acesta nu îi răspunse, dar în schimb îi oferi lui Mihai imagini din memoria lui, 
imagini ale planetei sale aşa cum arătase ea înainte de Apocalipsă, iar tânărul 
scoase o exclamaţie înfundată de surpriză. Dacă nu ar fi ştiut că nu era Pământul 
aproape l-ar fi putut confunda cu acesta: oceanele albastre ocupau cea mai mare a 
suprafeței, planeta avea la rândul ei continente dar numai două la număr, iar ca 

întindere era cu puțin mai mari ca Africa şi cele două Americi alăturate. Aceste două 
continente erau despărțite de o fâşie de câţiva zeci de kilometri de apă. 

- Cred că ştiu acum de unde ați aflat atât de multe despre punctele de 
presiune ale scoarței, spuse Mihai indicând fâşia de apă. 

- Într-adevăr. Am avut timp suficient să studiem acea falie, chiar de când a 
apărut. Cutremurele şi erupțiile vulcanice pe care le provoca ne-au dat destulă 
pătaie de cap. 

Un cutremur brusc avu loc nu prea departe de baza din Florida, dar acesta nu 
simțea deloc efectele lui deşi patul începuse să se zguduie violent. Conştiința pe care 
el şi Gozwy o simţiseră ceva mai devreme apăruse din nou întrerupându-le schimbul 
de gânduri/memorii. Nici Mihai, nici Gozwy nu era capabil să-i simtă scopurile, 
numai prezenţa copleşitoare gata să le înghită conştiinţa reunită şi să o facă o parte 
din ea. 

Când Mihai îşi reveni observă lucrurile din cameră împrăştiate pe jos, realiză 
cutremurul cu întârziere şi se sperie. Nu i se mai întâmplase niciodată să fie rupt de 
realitate în asemenea mod, nici în timpul viziunilor ori al conversațţiilor ulterioare cu 
Gozwy. Întotdeauna păstrase un anume contact cu mediul înconjurător, cu 
realitatea, dar acum acesta fusese distrus în totalitate în cele câteva secunde ale 
contactului cu Conştiinţa. Începu să adune câteva din lucrurile de pe jos şi să le 
aşeze la loc. 

- Ce fel de entitate ar avea o ...2 şopti dar nu-şi mai duse vorbele până la 
capăt, nu reuşi. 

Se întrebase pe sine, dar îi răspunse Gozwy. 

- Nu ştiu. În întreaga noastră istorie nu am întâlnit o asemenea conştiinţă în 
vis sau o asemenea entitate în lumea reală. Nu am idee ce fel de ființă este. 

- Fiinţă nu..., spuse Mihai apoi se opri. 

Înțelegerea îl străbătu dintr-o dată, pe neaşteptate, ca un şoc care i-a paralizat 
pentru un moment simțurile. 

- Cred că acea entitate este însăşi entitatea planetei. Este chiar planeta! 

- Dar este absurd! 

- Nici eu nu credeam că este posibilă o relație ca a noastră înainte de a te trezi. 
Dar gândeşte-te, nu puteai să găseşti sursa razei tractoare din pricina prea multor 
surse de la suprafața planetei. Sunt sigur că oamenii nu au ajuns la un nivel de 
tehnologie la care să le permită construcția de aparate care să producă o asemenea 
rază, ceea ce computerul a identificat drept rază tractoare este de fapt atracție 
gravitațională modificată. Nici un computer sau un aparat de pe Pământ nu ar fi 
putut identifica şi atrage nava de la o asemenea distanță. lar despre vise, o 
asemenea conştiinţă ar putea acționa ca unui magnet asupra visătorilor făcându-i 
să viseze numai despre această planetă. Mai devreme, când ai activat programul, am 
observat că toți oamenii răspundeau pozitiv la program, chiar dacă erau numai 
câțiva visători printre ei. Cred că această conştiinţă este răspunzătoare şi pentru 
acest lucru, a realizat un fel de legătură între toţi oamenii fie că erau reprezentări 
ale visătorilor sau nu, dar nu ştiu cum. Este posibil să o fi făcut prin intermediul 
propriei conştiinţe. Trezindu-i şi pe ceilalți visători riscăm să tulburăm echilibrul 
format, iar reacţiile ar putea fi catastrofale. 

O deducție perfect logică, complet absurdă. Dar ce nu părea absurd în ultimul 
timp. 

- Conştiința ar putea să ne atragă spre planetă doar pentru a ne distruge, îi 
continuă Gozwy gândurile. Îşi protejează propria civilizaţie de orice interacțiune din 
afară, Probabil de aceea cutremurul a zguduit baza chiar în momentul în care noi 
discutam despre cutremure. Cred că amintirile mele despre planeta natală au reuşit 
cumva să o activeze, mai bine zis să activeze mecanismele de apărare. Dacă acest 
lucru este adevărat atunci te consideră un pericol, iar cutremurul a fost o încercare 
de a distruge acest pericol. Mă întreb ce nume urmăreşte distrugând visătorii, sper 
că ştie că moartea noastră înseamnă şi moartea unei părți din populația 
Pământului. 

- Nu toată populaţia este formată de vise ale speciei tale, spuse Mihai. Cred că 
se bazează pe acest lucru şi speră că restul civilizației va continua să 


232 


supraviețuiască cu toate că legătura dintre oameni pe care am observat-o ar putea fi 
compromisă sau chiar distrusă. Dacă ceea ce cred eu este adevărat, atunci foarte 
puţini oameni din coloniile de pe Lună şi de pe Marte sunt reprezentări ale 
visătorilor, are motive suficient de puternice pentru a ţine toţi visătorii la un loc 
când îi va distruge. 

Vru să îi mai spună ceva lui Gozwy, dar se opri amintindu-şi de ceea ce 
spusese mai devreme, Celălalt percepu din partea lui un sentiment de bucurie. 

- Cred că am găsit o modalitate de a trezi visătorii fără a fi perturbaţi de 
acțiunile acestei entități. Tu vei acționa prin intermediul computerului pentru a-i 
trezi pe visători pentru câteva momente conform planului şi îi vei ajuta să-şi 
conştientizeze visele, iar eu voi încerca ca prin intermediul acestei legături dintre 
oameni pe care entitatea însăşi a creat-o să-i influențez pentru a-şi conştientiza 
propria natură. Nu am fost influențat de momentul de trezire de mai devreme, dar s- 
ar putea să-i pot influențez eu pe ceilalți. În acest mod este posibil ca acţiunile 
entității să fie blocate. 

- Este periculos, îl avertiză Gozwy. Dacă nu vei reuşi, este foarte posibil să fii 
distrus, iar eu împreună cu tine. 

- Este periculos şi foarte greu de realizat, dar trebuie să încercăm. Altfel nu 
avem nici o şansă. Dar înainte de a face acest lucru trebuie să vorbesc cu colonelul 
Johnson. Până atunci pune la punct planul. Spune-mi dacă colonelul este unul 
dintre visători sau nu. 

- Este, îi confirmă Gozwy după ce verifică datele pe care le avea computerul. 

Din acest punct de vedere, cel al spionajul viselor, planul avusese succes, iar 
Gozwy se simțea puțin vinovat. Chestia contrazicea tot ce crezuse până atunci. 

- Cât timp mai avem până vei ajunge în preajma Terrei? simți întrebarea 
dublurii. 

- Viteza creşte pe măsură ce ne apropiem de planetă. Peste cam o oră şi 
jumătate vom ajunge în preajma planetei Marte unde presimt că navele terestre vor 
rămâne, iar Mihai văzu ecranul consolei arătând cu o linie continuă traiectoriile 
navelor şi cu una întreruptă traiectoriile pe care el credea că vor merge luând în 
considerare actualele traiectorii. lar după încă trei ore şi jumătate voi ajunge în 
preajma Pământului, continuă Gozwy. 

- 5 ore. Mai puțin de jumătate din timpul pe care l-ai estimat la început. 
Grăbeşte-te. 

După ce se rătăci de câteva ori pe culoarele nesfârşite ale bazei reuşi în cele 
din urmă să ajungă în fața uşii camerei colonelului. Nu ştia cine construise baza aia 
blestemată, dar coridoarele nu aveau nici o logică nici măcar pentru el. 

Bătu la uşă şi aşteptă. Ştia că era o oră târzie, dar trebuia să vorbească cu 
colonelul, iar dacă îl descifrase corect acesta nu dormea. Colonelul nu se lăsă prea 
mult aşteptat înainte de a deschide uşa, iar Mihai îşi spuse că avea încă o dată 
dreptate. Ca aproape întotdeauna, mai adăugă el cu o umbră de falsă modestie. 

- Intră, îi spuse colonelul. Te aşteptam. 

- V-aţi dat seama că vroiam să vorbesc cu dumneavoastră despre ceea ce s-a 
întâmplat în încăperea din sala de comandă acum câteva ore şi m-aţi aşteptat. 

- Nu sunt treaz din cauza acestui lucru, dar pot spune că te aşteptam. Am fost 
trezit de cutremur, iar când ai ieşit din cameră te-am văzut pe monitor. Cred că ai 
observat că nu erau gărzi în fața uşii camerei tale - baza este împânzită cu camere 
de supraveghere, nu ai reuşi să te mişti niciunde în interiorul bazei fără a fi reperat. 

Îi făcu semn lui Mihai să se aşeze pe singurul scaun din încăpere, apoi se 
aşeză pe pat în apropierea lui. 

- Cred că vrei să-mi vorbeşti. 

- Da, sigur. Cred că ştiu ce anume a provocat cutremurul, dar spuneți-mi, cum 
a rezistat baza la acesta din urmă? 

- Binişor. Sperăm să reparăm totul în următoarele câteva ore. 

- Vor urma şi altele, îi spuse Mihai. Poate chiar mai puternice decât acesta, 
cred că trebuie să fim pregătiți. 

Mihai îi spuse tot ce el şi Celălalt aflaseră despre planetă şi ceea ce aveau de 
gând să facă. Sublinie că aveau nevoie de el, ca comandant al bazei, pentru a se 
asigura că totul urma să iasă bine. Pentru a fi şi mai convingător îi mărturisi că toți 
visătorii erau în pericol, inclusiv ei doi. 

Colonelul rămase pe înduri, iar Mihai aşteptă liniştit răspunsul. 

- Tocmai am auzit una dintre cele mai incredibile poveşti din viața mea, îi 
mărturisi el lui Mihai care îngheţă, îi era frică că totuşi se înşelase când îl judecase 
pe colonel. Dar nu văd nici un motiv logic pentru a refuza să-ţi ofer ajutorul meu. 
Dar vreau să subliniez faptul că nu o fac ca să-mi salvez viața, sau altă chestie de 
felul acesta pentru că mai am unele dubii în legătură cu acest subiect. Dacă ceea ce 
este adevărat în ceea ce spui, o fac pentru a salva aceste două civilizații de la 
distrugere reciprocă. Vino cu mine, se ridică el şi ieşi cu rapiditate pe uşă. 

- Ia spune-mi, întrebă el în drumul lor spre camera de comandă, cum este 
realizată trezirea acestor... „visători” sau cum le spui. 

- Pe baza unor substanţe chimice care dau o reacție asemănătoare cu cea a 
adrenalinei pentru oameni şi a energiei introduse prin pătura plasmatică, îi 
răspunse Gozwy prin intermediul lui Mihai. Adormirea se face prin intermediul 
somniferelor. 

Apoi a mai trebuit să-i explice ce înseamnă o pătură plasmatică şi alte câteva 
chestii tehnice pe care colonelul le-a remarcat în timpul conversaţiei. Până au ajuns 
în camera de comandă colonelul îşi făcuse o imagine de ansamblu asupra civilizaţiei 
extraterestre, dar şi asupra interlocutorului său şi a ajuns la o concluzie: fie tânărul 
avea o imaginaţie prea bogată la care adăuga o problemă de personalitate, fie aveau 
necazuri mari. 

- Domnule colonel, se auzi el chemat. 

Se întoarse spre sergentul care îl striga. 

- Ce s-a întâmplat? 

- Trebuie să vedeți asta... 

În timp ce se îndreptau spre un pupitru în jurul căruia erau îngrămădiți mai 
mulți oameni, sergentul continuă: 

- Avem probleme cu o navă. 

Colonelul se încruntă. Nu avea nevoie de o problemă suplimentară, avea deja 
destule. 

- Ce s-a întâmplat? repetă el. 

- Navele pe care le-aţi trimis spre centura de asteroizi au fost întoarse din 
drum şi se îndreaptă înapoi spre planeta Marte. Nu reuşim să reluăm comunicația 
cu ele. Trebuie să credem că oamenii de la bord sunt morți. 

Colonelul aruncă o privire spre Mihai iar acesta negă dând din cap. Nu avea 
nici un amestec cu privire la navele terestre. 

- În cât timp vom putea intra în contact cu navele? întrebă colonelul. 

- Vor intra pe orbita lui Marte în 2 minute, în 4 minute vom fi în interior. Nava 
extraterestră continuă să se îndrepte spre Pământ, va ajunge în 3 ore şi jumătate. 

- V-am spus, îi şopti Mihai colonelului. EI VIN. Iar noi, într-o anumită măsură, 
suntem ei. 

Simțea că Gozwy terminase programul şi era pregătit să îl ruleze, emoția 
acestuia era şi a lui căci lipit de consolă Celălalt era emoționat ca înaintea unei 
lupte - era ceva pe care nu o mai trăise niciodată în afara visului. În acele momente 
de aşteptare tensionată visătorul realiză cu un şoc amar că celor ca el le lipsise o 
mulțime de lucruri în ultimul timp, sentimentul de a trăi şi bucuria pe care o are 
cineva la finalul unui lucru bine făcut. Mihai părea să le aibă pe deplin. Gozwy simți 
că el şi Mihai se completau reciproc în loc să intre în conflict aşa cum crezuse sau 
dorise să creadă mai devreme: tânărul avea o exuberanță şi o energie specifice 
tinereții pe când el avea maturitatea şi experiența date de mai bine de 5 secole de 
viață. Iar acum reuşiseră — în cele din urmă - să creeze un echilibru între ei. Înainte, 
prin visele lor, cei asemenea lui Gozwy au realizat un canal de eliminare a 
frustrărilor şi a fricii lor, sentimente care s-au manifestat în toate relațiile dintre 

speciile create prin vise şi ei. În aceste momente extraterestrul ar fi vrut din tot 
sufletul său atât de complex şi toată mintea atât de plină de gânduri contrare să 
creadă în zeii în care credeau şi oamenii de pe Pământ pentru a se putea ruga ca 
totul să iasă bine şi mai ales ca visătorii şi oamenii să reuşească să se completeze 
reciproc — asemenea lui de altfel — realizând o specie mai bună nu atât din punct de 
vedere fizic cât mental, filozofic. Cum nu putea face acest lucru - adică să creadă — 
nu-i mai rămase decât să spere acest lucru. 

Mihai simţea şi el toate acestea în timp ce urmărea ceea ce se întâmpla în jurul 
lui şi îi împărtăşea ideile chiar dacă el avea ceva mai mult: credință. Se hotărî să nu 
mai aştepte şi îi ceru lui Gozwy să ruleze programul, nu putea fi mai pregătit ca 
acum. 

Simţi reacția provocată de activarea programului în el, undeva în adâncul 
fiinţei sale efemere, cu mult înainte de a vedea pe fața colonelului şi încercă să intre 
în contact cu acesta din urmă. Nu reuşi. Ştia că colonelul putea să îl vadă cu toate 
că era prea preocupat cu perceperea datelor pe care creierul lui le primea. Mihai îl 
văzu cum se clatină gata să cadă şi îl prinse în ultimul moment apoi îl ajută să se 
aşeze pe un scaun. Reacţia acestuia era mult mai importantă decât crezuse - timpul 
se scurgea fără a putea să facă nimic. Începu să intre în panică dar contactul cu 
Gozwy/cu sine însuşi îl făcu să se liniştească, ca un făcut simți şi gândurile omului 
de lângă el. Nu era ca şi cum le-ar fi gândit chiar el, dar ca o privire aruncată pe 
furiş prin ochii altcuiva. Nu ştia cum reuşise, dar nici nu-l interesa - Mihai simțea 
acelaşi lucru care îl simțea şi colonelul, ceva de genul telepatiei sau empatiei dar 
fără a fi nici una dintre acestea două. Probabil că entitatea planetară existase cu 
mult înainte de apariția oamenilor şi ajunsese de-a lungul timpului să devină o 
parte din ei, chiar dacă aceştia erau sau nu vise ale visătorilor, iar acum căzuse în 
propria capcană. Gozwy/Mihai putea să folosească acele legături pentru a-i salva pe 
visători cât şi pe Oameni. 

Noua entitate până mai înainte separată Gozwy/Mihai începu să perceapă 
timpul într-o manieră foarte dilatată, acum pentru el, ca şi pentru toți ceilalți o 
secundă se transformase în eternitate. Dar viziunea lui Gozwy/ Mihai era complet 
diferită față de a celorlalți, el/ei putea să o controleze în timp ce ceilalți erau 
controlaţi de aceasta, pluteau în ea asemenea unor frunze duse de vânt în plină 
furtună, o furtună tăcută dar plină de durere. Primul om pe care l-a influențat în 
acest mod a fost însăşi colonelul, din fericire pentru ei era chiar un visător. L-a 
ajutat să suporte uriaşul flux de informaţii pe care îl reprezenta conştiinţa unui 
visător şi l-a ghidat pentru a ajunge singur la final. Era singura metodă pentru ca 
un om să suporte acest crudul adevăr şi să rămână în viață după aceea. 

Împreună au continuat să ajute tot mai mulţi visători să se trezească, iar după 
aceea a urmat rândul oamenilor care nu făceau parte din rândul celor visați de 
visători. În acele cazuri aveau ceva mai multe probleme: trebuiau să îi ajute să se 
integreze în acea lume complet nouă pentru ei şi în plus să-i aducă din punct de 
vedere al capacităţilor intelectuale la un nivel apropiat sau chiar egal cu cel al 
hibrizilor dintre visătorilor şi oameni. Deşi la început acest lucru nu părea posibil, a 
fot realizat chiar prin intermediul conştiinţei planetare. Această „deşteptare”, cum a 
numit-o mai târziu Mihai, s-a răspândit ca un virus începând de la el şi colonel 
printre oamenii de pe bază apoi prin acel surogat de telepatie pe care Mihai îl 
descoperise la oamenii de pe întreaga planetă şi din Colonii. Acum Mihai simțea 
atingerea telepatică a miliarde de persoane în mintea lui, la fel şi cu părinții şi 
colegii /prietenii lui, în timp ce începea să-şi revină şi întrezărea lumina din 
încăperea de comandă. Realiză starea de transă pe care o trăise în ultimele 
secunde... sau poate trecuseră ore? Nu mai ştia, percepţia dilatată a timpului îi 
afectase reperele normale ale spațiului şi timpului. 

Pe de o parte Mihai îi simțea pe oamenii de pe planetă şi din Colonii, iar pe de 
altă parte, undeva în interiorul lui îl simțea pe Gozwy. 

- Devine un pic cam aglomerat aici, murmură Mihai referindu-se la propria 
minte. 

Trebuia, simțea nevoia stringentă să o facă, să găsească o modalitate pentru ca 
propria conştiinţă să se poată dezvolta nestânjenită. Alături de el, nevăzuți, mii de 

alți oameni făceau acelaşi lucru, dar nu le mai putea oferi atenţia lui. Încerca 
disperat să găsească o cale pentru a face loc propriei conştiinţe înainte ca aceasta să 
fie distrusă de amalgamul creat în mintea lui. Se lupta pentru propria lui 
individualitate, dar se simțea asemenea unei picături de apă într-un ocean. Dacă 
vreodată se plânsese de faptul că se simţea prea singur acum nu se putea plânge 
decât de faptul că erau mult prea mulți alături de el, cu câteva miliarde prea mulți. 
Începu să regrete că intrase în această situație în primul rând, dar chiar dacă ar fi 
ştiut de la început ce avea să se întâmple tot ar fi făcut-o. 

De la un moment dat entitatea formată de Gozwy şi Mihai începu să simtă cum 
atingerea miliardelor tinde să pălească încetişor până la o formă aproape 
observabilă. Oftară uşuraţi până când conştiinţa planetară le luă locul şi 
Gozwy/ Mihai avu parte de o surpriză de proporții. Conştiinţa nu era agresivă față de 
visători, ba chiar părea bucuroasă că aceştia ajunseseră în apropierea planetei. 
Gozwy/ Mihai simţi un sentiment de revedere al planetei față de visători, iar entitatea 
lor înțelese dintr-o dată întreaga poveste: fiecare planetă care adăpostise viața la 
suprafața sau în interiorul ei ajunsese să îşi dezvolte de-a lungul evoluției 
Universului o conştiinţă proprie asemenea fiecărei ființe inteligente de la suprafața 
ei. Multe planete dispăruseră în timp, dar nici una dintre ele nu reuşise să 
comunice cu ființele vii care le locuiau ori cu celelalte planete asemenea lor din 
apropiere. În momentul în care planeta natală a visătorilor a fost distrusă de 
impactul cu nimicitoarea cometă aceştia au început să viseze despre coloniile lăsate 
în urmă sub povara complexului de vinovăţie creat de supraviețuirea lor după 
moartea civilizației din care făceau parte. Conştiinţele rudimentare a planetelor pe 
care nu exista viață sau viață inteligentă au preluat acele vise şi le-au dat viață 
pentru ca mai apoi acele ființe create de „visători” să le dea lor viață. Când planeta 
pe care locuitorii săi au numit-o Terra sau Pământ i-a simțit prima oară pe visători 
avea la suprafața ei viața dată de lumea dinozaurilor acum dispăruţi. Dorul de casă 
al acestora răzbătea la suprafață deosebit de pregnant, umplea tot spațiul şi timpul, 
şi prin ei a simțit moartea unei planete surori şi a suferit la rândul ei. Le-a devenit 
cămin şi ființă cu mult timp înainte de a şti asta, toți sau vreunul /fiecare dintre ei. 

A condamnat la moarte dinozaurii doar pentru a-i înlocui cu formele de viață 
compatibile cu forma de viață a visătorilor. Deşi la început a regretat acel lucru 
acum nu o mai făcea, iar Mihai/Gozwy înțelegeau foarte bine de ce — ei erau o nouă 
formă de viață care întrecea cu mult toate capacitățile fizice sau intelectuale pe care 
dinozaurii le-ar fi putut atinge în milioanele de ani care îi despărțeau. 

Când visătorii s-au apropiat suficient de mult de planetă pentru a-şi face 
simţite visele aceasta le-a creat condiţiile necesare pentru a şi le putea materializa. 
Dar procesul nu era complet, pentru asta avea nevoie de un „voluntar” pentru a 
realiza transformarea visătorilor în entități capabile să intre în contact cu ea, 
entitatea planetei. Când Gozwy a accesat baza de date a navei pentru a afla mai 
multe date despre planetă aceasta l-a recunoscut drept cel de care avea nevoie. 
Printre visători existau indivizi cu anumite simțuri mai sensibile care le permiteau 
să viseze cu mult mai departe în trecut decât ceilalți, entitatea planetară ştia asta, 
dar ea avea nevoie de un individ care să aibă un altfel de sensibilitate — Gozwy era 
individul ideal. La momentul pe care l-a considerat necesar l-a trezit, apoi l-a ajutat 
să parcurgă toate etapele necesare pentru a intra în contact cu ea. 

- Cred că poți să spui că ai reuşit pe deplin, gândi Mihai cu o urmă de 
nostalgie. 

- Nu încă, îi răspunse entitatea iar contactul conştient dintre ei dispăru, iar 
Mihai reveni brusc la timpul real. 

Acesta privi în jur la vânzoleala creată în jur. 

- Ce s-a întâmplat? întrebă el, iar vocea ajunse să-i zgârie timpanele. Se 
dezobişnuise deja să vorbească. 

- Nu este nevoie să vorbeşti, simți el gândurile colonelului. 

Mihai aprobă cu o mişcare aproape imperceptibilă a capului şi repetă el în 
gând întrebarea. 

- Două dintre navele pe care le-am trimis după nava... extraterestră, ezită o 
secundă colonelul, s-au prăbuşit pe Marte. Una este încă pe orbită, dar nimeni nu 
răspunde la bord. 

- Aş vrea să ştiu un lucru, spuse Mihai cu voce tare, de data aceasta vocea îi 
sună parcă ceva mai normal. 

- Viziunea a durat numai 4 minute şi jumătate, dacă asta este ceea ce vrei să 
ştii, îi spuse colonelul tot cu voce tare. lar răspunsul este, da, şi eu am simțit 
această conştiinţă planetară, continuă el în gând. Eu şi tot restul omenirii. Doar atât 
că tu ai fost complet absorbit de ea, în schimb noi am fost capabili să vedem şi ceea 
ce se întâmpla în jurul nostru. 

- Oare ce avea de gând să spună că de fapt încă nu s-a terminat? se întrebă 
Mihai mai mult pe el însuşi decât pe colonel. 

- Nu ştiu, dar presupun că vom afla în curând. 

- Domnule, îi întrerupse gândurile cuiva de pe Marte, oamenii noştri au 
penetrat învelişul navei şi acum sunt înăuntru. Oamenii de pe navă sunt adormiţi, 
dar sănătoşi. Cauzele acestei stări sunt încă necunoscute. 

- Planeta, îşi spuseră în gând Mihai şi colonelul, apoi îşi aruncară o privire 
uimită. 

Cutremurul apăru brusc şi începu să zguduie clădirea din ce în ce mai 
puternic. Mihai începea să simtă senzația pe care îşi imagina că ar trebui să o simtă 
pe o navă - un iaht amărât — în plină furtună, probabil un taifun. Cu toate „valurile” 
care treceau unul după altul clădirea le rezista cu succes, mai puțin aparatele şi 
obiectele din încăpere care dansau vals fără muzică peste tot. Totuşi nimeni nu îşi 
făceau probleme cu acestea, ce era cel mai important era bine protejat. 

- Construcţie americană, exclamă colonelul cu mândrie în glas dar apoi tăcu 
brusc înainte de a mai spune şi altceva. 

Noua lui identitate nu mai recunoştea decât parțial frontierele de stat sau de 
limbă ori religie pe care le recunoscuse mai devreme. Aceste frontiere le recunoştea 
acum numai la timpul trecut. 

- Cred că ştiu ce înseamnă aceste cutremure, spuse Mihai adunându-se de pe 
jos după ce cutremurul se opri. Gozwy a pomenit de faptul că au scufundat baza 
creată de unii dintre ei folosindu-se de punctele de presiune ale scoarței terestre — 
cred că planeta o scoate înapoi la suprafață. 

Colonelul rămase o fracțiune de secundă pe gânduri, apoi se năpusti spre 
terminalul unui computer care se afla în încăpere. 

- Cred că referi la legendarul continent al Atlantidei, spuse el în timp ce accesa 
sateliții care se aflau pe orbita Terrei şi acopereau suprafața acoperită de ape a 
Oceanului Atlantic. Fundul oceanului s-a ridicat cu 4 metri de la ultima măsurare 
pe care au făcut-o sateliții acum două zile, iar dacă luăm în considerare cele două 
cutremure pe care le-am suportat noi în ultimele două ore cred că atunci când nava 
va ajunge pe orbita Pământului vom avea o frumusețe de bază la suprafața 
oceanului gata să-i primească pe viitorii ei locuitori. 

Următoarele 3 ore au fost tensionate. Oamenii aşteptau ca nava să se apropie, 
iar între timp încercau să facă față care se făceau din ce în ce mai dese şi mai 
puternice, cu toate acestea foarte puține clădiri s-au prăbuşit. Planeta îşi proteja 
locuitorii cât putea de mult. Mihai/Gozwy încetase demult să mai strângă lucrurile 
căzute pe jos din cauza cutremurelor, era inutil. Nu numai că era preocupat de 
altceva, dar ştia că aceleaşi lucruri aveau să cade primele pe jos la următorul 
cutremur. Aşa că, împreună restul omenirii şi visătorii aflaţi la bordul navei, urmări 
apariția din adâncuri a unui legendar continent care odinioară fusese pierdut 
pentru totdeauna. 

Acum acesta fusese regăsit, iar odată cu el oamenii se regăsiseră pe sine şi 
Raiul din care se spune că fuseseră alungați strămoşii omenirii. Cu toți aşteptau cu 
nerăbdare aterizarea navei, iar când a aterizat — în cele din urmă - pe un platou 
răsărit peste noapte în mijlocul oceanului Atlantic, acolo era prezentă o mulțime de 

oameni care aveau o mulțime de motive personale pentru a-i întâlni pe visători. 
Aterizarea navei a fost vizionată la nivel mondial, dar nu cu ajutorul televiziunii. Nu 
mai aveau nevoie de aşa ceva... 

Acolo s-au văzut pentru prima oară Mihai şi Gozwy stând față în față. Două 
corpuri ale aceeaşi ființe, două conştiinţe ale aceleiaşi entități. Nu aveau nevoie de 
vorbe pentru a înțelege cuvintele celuilalt, dar acum nimeni nu aveau nevoie de 
cuvinte. Dar ei urmau să figureze în istorie drept primii care au reuşit acest lucru, 
în Istorie şi în noua conştiinţă planetară pe care tocmai o cunoscuseră. 

- Acum ce aveți de gând să faceți? îl întrebă Mihai pe Gozwy în timp ce se 
îndreptau împreună spre maşinile care îi aşteptau. 

- Încă nu ştim, îi răspunse acesta. Cred că ne vom pune la punct baza şi vom 
sta prin zonă un timp. Apoi cine ştie... Poate vom pleca din nou către stele. 

- Pentru a împrăştia miracolul vieții peste tot în Univers, simțiră din nou 
conştiinţa planetară intervenind în ei. 

De data aceasta a fost primită cu bucurie de ce doi. 

- Dar nu vei fi departe de noi în acest caz? întrebă Mihai. 

- Eu întotdeauna voi fi cu voi, oriunde veți fi. Aşa cum voi doi sunteți o singură 
ființă sunt şi eu cu toate ființele care s-au născut aici sau se trag din ființe care s-au 
născut şi au trăit aici. 

- În acest caz..., spuse/gândi Gozwy. Cred că ar trebui să refacem mai întâi 
drumul pe care l-am parcurs până acum. Avem multe de recuperat, noi şi 
civilizațiile pe care le-am creat. Va fi o bucurie să o facem împreună. 

- Aşa să fie, spuse/gândi Mihai, iar râsetele lor se făcură auzite în timp ce 
soarele începea să se arate la orizont vestind o dimineață minunată. 

Mihai aruncă o privire spre acel răsărit magnific şi murmură cu o urmă de 
tristeţe, dar şi de bucurie în acelaşi timp în glas: 

- Zorii unei zile noi... 

Zei 


Zeii, aşa de minunate creaturi! Atotstăpânitori, manipulează materia şi energia 
după propria dorință, stăpânesc timpul şi spațiul şi destine. Atât de perfecţi în tot 
ceea ce fac, în toate mişcările şi trăirile lor. În toate creaţiile lor atât de efemere şi 
sublime pe cât sunt ei de nemuritori şi puternici. Atât de omniprezenți şi 
omniscienți pe cât de limitate sunt creațiile-jucării pe care le crează mereu şi mereu 
din plictiseală sau distracție ori amuzament. Atât de buni că nu pot face nici un rău 
dar atât de nepăsători că nu îi interesează ce se întâmplă în afara atenţiei lor. Atât 
de copleşitori că nimic şi ni-meni nu le stă în cale. 

Dar sunt forțe în acest Univers cu care nici măcar zeii nu îndrăznesc să se 
pună. Născuţi în întunecatul ocean albastru odată cu Viaţa, crescuţi pe terenul 
oportunităţilor, schimbării şi libertăţii copiii Pământului s-au ridicat de la umila 
condiție de jucării ale zeilor şi sorții la nelimitatul cer. Au cucerit spațiul şi timpul, 
au cucerit materia, şi-au făurit propriul destin în ciuda tuturor. S-au făcut 
respectaţi şi temuţi de toţi, iubiţi de fiecare. Zeii le-au spus Oameni şi i-au lăsat în 
pace, nepăsători. Dar şi împăcațţi, căci şi zeii au fost oameni odinioară, înainte de 
începutul timpurilor, iar vremea lor a apus demult, dar ei au renăscut, renasc şi vor 
renaşte cu fiecare om care se naşte printre Oameni. Nemuritori şi puternici. Mai 
buni, mai interesați şi mai interesanți. Mai noi. 

Iar TU eşti unul dintre ei. 


Începutul lui martie 2000 

Fine. 

